
ELŐSZÓ 


Igaz történet ez, éspedig el nem követett bűnökkel vádolt emberek egy 
csoportjáról, akik elhatározták, hogy igazságot szolgáltatnak maguknak. 

Akciójuk után bíróság elé állították, de aztán minden vád alól 
felmentették őket. A tárgyalás már nem szerepel ebben a könyvben. A 
felmentő ítélet részleteit külön függelék tartalmazza. 

A történteket elmesélve két dologban tértem el az igazságtól. Több 
szereplő csak álnéven, illetve becenevén fordul elő, hogy utol ne érhesse 
őket az iráni kormány bosszúja. A hamis nevek: Madzsid, Fara, 
Abolhaszan, Mr. Fish, "Mély Torok", Rasid, a Motoros, Mehdi, Malek, 
Golam, Szajjad és Charlie Brown. A többi név valódit. 

Három-négy évvel korábban lezajlott beszélgetések felidézésekor az 
emberek ritkán emlékeznek pontosan, hogy milyen szavakat 15 használtak. 
Ráadásul a gesztusokkal kísért élőbeszéd a maga szünetetvel és befejezetlen 
mondataival leírva gyakran értelmetlennek tűnik. Ezért a könyvben 
kiegészített és stilizált párbeszédek szerepelnek, de minden ilyen 
párbeszédet megmutattam az események legalább egy résztvevőjének 
Javítás, illetve jóváhagyás végett. 

Hiszem, hogy ezzel a két kiegészítéssel a könyvben szereplő minden szó 
igaz. Ez a könyv nem a képzelet terméke, nem találtam ki semmit. Ami 
benne szerepel, az valóban megtörtént. 


Sasszárnyára veszlek és 
elviszlek magamhoz 
— 2 Mózes 19:4 

A történet 1978. december 5-én kezdődött. 

Jay Coburn, az EDS Corporation Irán személyzeti főnöke gondolataiba 
merülve ült Teherán egyik külvárosában lévő irodájában. 

Az iroda egy háromemeletes házban volt, amelyet csak a "Bukarest" 
néven emlegettek, mert a Bukarest út egyik parkosított mellékutcájában állt. 
A második emeleten rendezték be Coburn amerikai stílusú, tágas irodáját. 
Padlószőnyeg borította, elegáns íróasztal állt benne, a falon pedig a sah 
képe függött. Coburn az ablaknak háttal ült, az üvegajtón át látta a külső 
teremben telefonoknál és írógépeknél ülő embereit. Az ajtón volt ugyan 
függöny, de soha nem húzta el. 

Fázott. Irániak ezrei sztrájkoltak, a város áramellátása akadozott és a 
fűtést 15 naponta több órára kikapcsolták. 

Coburn 180 centi magas, jó kilencvenkilós, széles vállú férfi volt. 
Üzletemberhez illően gondosan nyírt vörösesbarna haját oldalt 
elválasztotta. Még csak harminckét éves volt, de csaknem negyvennek 
látszott. Vonzó, nyílt arca, széles mosolya árulta csak el korát, de 
tekintetében ott ült a túl korán felnőtté vált emberekre jellemző kifejezés. 

Élete folyamán megszokta, hogy mindig felelősség hárul rá: 
gyermekkorában, amikor az apja virágüzletében dolgozott, aztán húszéves 
korában, amikor helikopterpilóta volt Vietnamban és most személyzeti 
vezetőként, aki 131 amerikai alkalmazottnak és azok 220 hozzátartozójának 
a biztonságáért felel egy olyan városban, ahol a tömeges erőszak az úr az 
utcán. 

Ma, akárcsak minden áldott nap, számtalan telefonnal igyekezett 
megtudni, hol folynak harcok Teheránban, hol lehet újabbakra számítani és 
milyenek a kilátások a következő néhány napra. 

Mindennap legalább egyszer felhívta az Egyesült Államok 
nagykövetségét, amelynek információs szolgálata huszonnégy órás 
ügyeletet tartott. A város különböző részeiből amerikaiak telefonáltak, hogy 
beszámoljanak a zavargásokról, a követség pedig továbbította a híreket, 
hogy mely negyedeket tanácsosabb elkerülni. Coburn azonban rájött, hogy 
hosszabb előrejelzésre a követség szinte használhatatlan. Szorgalmasan 
látogatta a heti tájékoztatókat, s mindig azt hallotta, hogy az amerikaiak, ha 


csak tudnak, maradjanak otthon, minden lehetséges módon kerüljék el a 
csoportosulásokat, bár a sah ura a helyzetnek és nem ajánlják az evakuálást. 
Megértette a problémájukat — ha az amerikai nagykövetség azt mondja, 
hogy az uralkodó helyzete bizonytalan, akkor a sah biztosan meg fog bukni 
-, de túlzottnak tartotta óvatosságukat, azt, hogy szinte semmiféle 
Információt nem adtak. A Teheránban működő, s a nagykövetségből 
kiábrándult amerikai üzletemberek létrehozták saját információs 
hálózatukat. A városban a legnagyobb amerikai vállalat a Bell Helicopter 
volt, amelynek iráni műveleteit egy nyugalmazott vezérőrnagy, Robert N. 
Mackinnon irányította. Kitűnő hírszerző szolgálattal rendelkezett és kész 
tisztet az amerikai katonai missziónál, s őket 15 rendszeresen felhívta. 

A város most viszonylag nyugodt volt, nem tartottak nagyobb 
tüntetéseket. Az utolsó komoly zavargások három nappal korábban voltak, 
december 2-án, az általános sztrájk első napján, amikor állítólag hétszáz 
embert öltek meg az utcai harcokban. Coburn úgy értesült, hogy az átmeneti 
szélcsend december 10-ig, a mohamedán ünnepig, az Asuráig fog tartani. 

Aggasztotta az Asura. A mohamedánok téli ünnepe nem hasonlít a 
karácsonyhoz. A Próféta unokájának, Husszeinnek a halála miatti gyász 
napján a meghatározó hangulat a bűntudat. Nagy utcai felvonulások 
lesznek, amelyeken a fanatikus hívők megkorbácsolják magukat. Ilyen 
légkörben hamar lábra kap a hisztéria és az erőszak. 

Coburn tartott tőle, hogy ebben az évben a gyűlölet az amerikaiak ellen 
fog irányulni. 

Apró incidensek sorozata győzte meg arról, hogy az Amerika-ellenesség 
egyre erősödik. Ajtaja alatt egy cédulát csúsztattak a lakásába: "Ha kedves 
az élete, pucoljon Iránból!" Barátai hasonló felszólításokat kaptak. 
Festékszóró palackkal "Itt amerikaiak vannak" feliratot mázoltak a háza 
falára. Tüntetők egy csoportja kövekkel dobálta meg az autóbuszt, amelyen 
gyerekei utaztak a teheráni amerikai iskolába. Az EDS néhány 
alkalmazottjával megtörtént, hogy ordítozó csoportok fogták közre őket az 
utcán és összetörték autójukat. Egy rémisztő délutánon az Egészségügyi és 
Népjóléti Minisztériumnak — az EDS legnagyobb ügyfelének — az 
alkalmazottai törni-zúzni kezdtek, leszaggatták a sah képeit, az épületben 
tartózkodó amerikaiak pedig elbarikádozták magukat irodáikban, amíg a 
tomboló tömeg el nem vonult. 


Coburn a házigazdája magatartásában bekövetkezett változást találta a 
legbaljósabbnak. 

A Teheránban élő legtöbb amerikaihoz hasonlóan ő is egy kétlakásos ház 
felét bérelte. Feleségével és gyerekeivel lakott az emeleten, a tulajdonos és 
családja pedig a földszinten. Márciusban, amikor Coburnék beköltöztek, a 
háziúr védőszárnyai alá vette őket. A két család között baráti viszony 
alakult ki. Coburn és házigazdája gyakran beszélgettek vallási kérdésekről. 
A háztulajdonos megajándékozta őt egy angol nyelvű Koránnal, a lánya 
pedig gyakran olvasott fel apjának Coburn Bibliájából. Hétvégeken együtt 
jártak kirándulni. Scott, Coburn hétéves fia a háztulajdonos gyerekeivel 
focizott az utcán. Egy hétvégén abban a ritka kiváltságban 15 részük lehetett, 
hogy meghívták őket egy mohamedán esküvőre. Érdekes volt. A férfiakat 
és a nőket egész napra elkülönítették, így Coburn és Scott a férfiakkal 
tartott, a felesége, Liz és a három lányuk pedig az asszonyokhoz 
csatlakozott. Coburn még csak nem 1s látta a menyasszonyt. 

A nyár elmúltával lassan megváltoztak a dolgok. Elmaradtak a hétvégi 
közös kirándulások. A háziúr megtiltotta a fiainak, hogy együtt játsszanak 
Scott-tal az utcán. A két család között lassan minden kapcsolat megszakadt 
még a ház és az udvar falain belül is, s a gyerekeket 15 megszidták, ha szóba 
álltak Coburnékkel. Nem arról volt szó, hogy a házigazda egyik pillanatról 
a másikra meggyűlölte volna az amerikaiakat. Egyszer annak is tanújelét 
adta, hogy még mindig törődik Coburnékkel. Egy este valamelyik fia 
lekéste a kijárási tilalom kezdetét, s a járőr rálőtt az utcán hazafelé rohanó, 
majd a kerítésen átmászó fiúra. Coburn és Liz a teraszról nézte végig az 
esetet, és Liz rettenetesen megrémült. Később a háziúr maga ment fel 
hozzájuk elmesélni a történteket, s megnyugtatni őket, hogy minden 
rendben van. Nyilvánvalóan úgy vélte azonban, hogy családja érdekében 
jobb, ha nem túl barátságos az amerikaiakkal. Tisztában volt vele, honnan 
fúj a szél. Coburn úgy tekintette ezt, mint újabb figyelmeztetést. 

Hozzá 1s eljutott a pletyka, hogy a mecsetekben és a bazárokban már az 
Asurakor kezdődő, amerikaiak elleni szent háborúról beszélnek. Addig már 
csak öt nap volt hátra, de a Teheránban élő amerikaiak meglepően 
nyugodtnak mutatkoztak. 

Coburnnek eszébe jutott, hogy a kijárási tilalom bevezetése még az EDS 
munkatársainak rendszeres havi pókerpartiját sem zavarta meg. Barátaival 
éjszakai vendégeskedéssé változtatták az összejövetelt. Magukkal vitték a 
feleségüket és a gyerekeiket, s reggelig maradtak. A fegyverropogáshoz 


hamar hozzászoktak. A legtöbb komoly lövöldözés az óvárosban, Teherán 
déli részén, a bazár közelében, valamint az egyetem környékén volt, bár 
minden negyedből lehetett hallani lövéseket. Az első néhány eset után már 
szinte közömbösek maradtak. Ha társalgás közben lövések zaja hallatszott, 
a beszélő szünetet tartott, majd a zaj elültével folytatta. Mintha csak otthon, 
az Államokban tartottak volna szünetet a beszélgetésben a fejük fölött 
elhúzó repülőgép zaja miatt. Úgy viselkedtek, mintha el sem tudnák 
képzelni, hogy rájuk 15 lőhetnének. 

Coburn nem volt olyan közömbös, mint a többiek. Fiatal kora ellenére 
elég sokszor vált már célponttá. Vietnamban helikoptert és harci gépet 15 
vezetett, szárazföldi hadműveleteket támogatott, csatamezőkön szállt le és 
fel, csapatokat és utánpótlást szállító hajókat kísért. Embereket ölt és látott 
meghalni. Abban az időben a légierőnél a harci bevetések minden huszonöt 
órájáért egy kitüntetést adtak — Coburn harminckilenccel tért haza. Volt két 
Repülő Érdemkeresztje, egy Ezüst Csillagja és egy golyó a lábikrájában, 
minden helikopterpilóta legsebezhetőbb testrészén. Az alatt az egy év alatt 
rájött, hogy elég nyugodt tud maradni akció közben, ha olyan sok dolga 
van, hogy nem ér rá megijedni. Ám minden bevetés után, amikor már 
mindenen túl volt és ráért gondolkodni, rögtön rájött a hidegrázás. 

Kicsit még hálás is volt ezért a tapasztalatért. Gyorsan felnőtté vált, s ez 
kortársaival szemben előnyt biztosított számára az üzleti életben. 
Hozzájárult ahhoz is, hogy kellő tisztelettel töltse el a fegyverek ropogása. 

Legtöbb kollégája és feleségeik azonban nem így gondolkodtak. 
Valahányszor szóba került az evakuálás, azonnal elvetették a gondolatot. Jól 
érezték magukat, szerették a munkájukat, büszkék voltak az EDS 
Corporation Iránra, és nem akartak megválni tőle. Az asszonyok igazi 
otthonokká varázsolták a bérelt lakásokat, és karácsonyi terveket 
szövögettek. A gyerekek iskolába jártak, megvoltak a barátaik, a biciklijük, 
a kedvenc kutyájuk. Mintha azzal nyugtatták volna magukat, hogy ha 
lefekszenek és nyugton maradnak, akkor a vihar úgyis elvonul a fejük 
fölött. 

Coburn megpróbálta rábeszélni Lizt, hogy a gyerekekkel menjen vissza 
az Államokba. Nem is annyira a pillanatnyi helyzet miatt, hanem mert 
tudta, hogy eljöhet az idő, amikor egyszerre háromszázötven embert kell 
evakuálni, s ahhoz osztatlan figyelemre lesz szüksége, nem hagyhatja, hogy 
a családjáért érzett aggodalom kösse le gondolatait. Liz azonban elvetette az 
ötletet. 


Felsóhajtott, amikor eszébe jutott a felesége. Liz vidám és szórakoztató 
egyéniség volt, mindenki élvezte a társaságát, de nem volt igazi 
menedzserfeleség. Az EDS sokat követelt a munkatársaitól —, ha úgy 
alakult, egész éjszaka dolgozni kellett. Liz ezért mindig neheztelt. Még 
odahaza, az Államokban, Coburnnek az volt a feladata, hogy új 
munkatársakat toborozzon. Sokszor hétfőtől péntekig úton volt, járta az 
országot, Liz pedig gyűlölte ezt. Teheránban boldognak érezte magát, mert 
a férje egész nap otthon volt. Közölte hát, hogy nem hajlandó hazautazni. A 
gyerekek is jól érezték magukat. Először jártak az Egyesült Államokon 
kívül, és nagyon érdekelte őket Irán idegen nyelve és kultúrája. A 
legidősebb, a tizenegy éves Kim túlságosan 15 bízott mindenkiben ahhoz, 
hogy megijedjen. A nyolcéves Kristi egy kicsit izgult, de hát mindig 1s ő 
volt a legérzékenyebb a gyerekek közül. A hétéves Scott és a négyéves 
Kelly viszont még túl kicsi volt ahhoz, hogy felfogja a veszélyt. 

Ők is maradtak hát, mint a többiek, s várták, hogy javuljon — vagy 
romoljék — a helyzet. 

Coburn gondolatait kopogás szakította félbe: Madzsid lépett be. Ötven év 
körüli, alacsony, zömök ember, gondosan ápolt, dús bajusszal. Valaha 
gazdag volt — törzse hatalmas területeket birtokolt, amelyeket a hatvanas 
években, a földreform idején vettek el tőle. Most Coburn adminisztratív 
munkatársaként dolgozott, az iráni alkalmazottakért felelt. Tökéletesen 
beszélt angolul, és mindig tele volt ötletekkel. Coburn nagyon kedvelte. 
Madzsid minden lehetséges módon a segítségükre volt, amikor a családja 
megérkezett. 

— Jöjjön csak, jöjjön! — szólt Coburn. — Foglaljon helyet. Valami baj van? 

— Aggódom Fara miatt. 

Coburn bólintott. Fara Madzsid lánya volt és az apjával együtt dolgozott. 
Azzal kellett törődnie, hogy az amerikai alkalmazottaknak mindig legyen 
érvényes vízumuk és munkavállalási engedélyük. 

— Mi a probléma? 

— A rendőrség felkérte, hogy vegyen ki két amerikai útlevelet az iratok 
közül, de senkinek ne szóljon róla. 

Coburn a homlokát ráncolta: 

— Két bizonyos útlevelet? 

— Paul Chiapparone-ét és Bill Gaylordét. 

Paul Coburn főnöke volt, az EDS Corporation Irán vezetője. Bill volt a 
második ember és ő felügyelt a legnagyobb vállalkozás, az Egészségügyi 


Minisztériummal kötött szerződés teljesítésére. 

— És vajon mit jelent mindez? 

— Fara komoly veszélyben van — válaszolta Madzsid. — Azt az utasítást 
kapta, hogy senkinek ne szóljon a dologról. Nekem persze beszámolt róla. 
Tudom, hogy el kellett mondanom önnek, de félek, hogy komoly bajba 
kerül. 

— Várjon egy kicsit. Kezdjük elölről! — szakította félbe Coburn. — Mondja 
el, hogy mi történt! 

— Ma reggel felhívták a rendőrségtől, a külföldieket ellenőrző osztály 
kellene mennie hozzájuk. Azt hitte, valamilyen rutinügyről van szó. Fél 
tizenkettőkor jelentkezett az amerikai szekció vezetőjénél. Az először Mr. 
Nyfeler útlevele és tartózkodási engedélye után érdeklődött. Fara közölte, 
hogy Mr. Nyfeler már nincs Iránban. Aztán Paul Bucháról kérdezték. 
Elmondta, hogy Mr. Bucha sincs már az országban. 

— Valóban? 

— Igen. 

Bucha Iránban van, de Fara erről valószínűleg nem tud, gondolta Coburn. 
Bucha valaha itt dolgozott, aztán elhagyta az országot, de később visszajött, 
s holnap Párizsba kell repülnie. 

Madzsid folytatta: — Aztán a tiszt megjegyezte: "Gondolom, a másik 
kettő is elutazott már". Fara látta, hogy négy dosszié hever előtte az 
asztalon, és megkérdezte, ki az a másik kettő. A tiszt megmondta, hogy Mr. 
Chiapparone és Mr. Gaylord. A lányom elmondta, hogy éppen ma reggel 
kapta meg Mr. Gaylord tartózkodási engedélyét. A tiszt felszólította, hogy 
vegye magához Mr. Chiapparone és Mr. Gaylord útlevelét és tartózkodási 
engedélyét, s vigye el neki. Figyelmeztette rá, hogy csendben, feltűnés 
nélkül csinálja. 

— Fara mit mondott? — kérdezte Coburn. 

— Azt, hogy ma nem tudja bevinni az iratokat. Erre megparancsolták, 
hogy holnap reggel jelentkezzen velük. A tiszt figyelmeztette, hogy 
felelősségre vonják, ha nem hajtja végre az utasítást, amire tanúk 15 vannak. 

— Ennek az egésznek semmi értelme. 

— Ha rájönnek, hogy Fara nem engedelmeskedett. . . 

— Megpróbáljuk megvédeni — nyugtatta meg Coburn. Azon gondolkodott, 
vajon az amerikaiak kötelesek-e átadni útlevelüket bármilyen követelésre. 


Nemrég, egy kisebb gépkocsibaleset után maga 1s ezt tette ugyan, de aztán 
közölték vele, hogy nem lett volna rá köteles. 

— Nem mondták meg neki, hogy mire kellenek az útlevelek? 

— Nem. 

Bucha és Nyfeler Chiapparone, illetve Gaylord elődje volt. Ez lenne a 
magyarázat? Coburnnek fogalma sem volt róla. 

— Először 1s azt kell eldöntenünk, hogy mit mondjon Fara holnap reggel a 
rendőrségen. Beszélek Paul Chiapparonéval, s aztán jelentkezem. 


Chiapparone az épület földszintjén lévő irodájában ült. Az ő szobáját is 
padlószőnyeg borította, neki is elegáns íróasztala volt, a falon nála 1s a sah 
képe lógott, s az ő agyában 1s rajzottak a gondolatok. 

Paul harminckilenc éves, középmagas férfi volt, s már meglátszott rajta, 
hogy szereti a hasát. Barna bőrével és vastag szálú fekete hajával le se 
tagadhatta volna olasz származását. Azzal bízták meg, hogy átfogó, 
korszerű társadalombiztosítási rendszert építsen ki egy elmaradott 
országban. 

Iránban a hetvenes évek elején egészen kezdetleges volt a 
társadalombiztosítás. A járulékbegyűjtés nagyon alacsony hatásfokon 
zajlott, s az egész rendszert olyan könnyű volt kijátszani, hogy aki nem 
sajnálta a fáradságot, akár többször is felvehette a segélyt ugyanazért a 
betegségért. Amikor a sah elhatározta, hogy az olaj be vételekből származó 
évi húszmilliárdos jövedelem egy részét jóléti állam kiépítésére fordítja, a 
szerződést az EDS kapta meg. Az Egyesült Államok több államában az 
EDS irányította a Medicare és a Medicaid programot, de Iránban mindent 
elölről kellett kezdeni. Társadalombiztosítási kártyával kellett ellátni az 
ország harminckétmillió lakosát, meg kellett szervezni a járulékfizetést és 
irányítani kellett a segélyek kifizetését. Az egész rendszert számítógépre 
vitték — ez volt az EDS specialitása. 

Paul rájött, hogy egy adatfeldolgozó rendszernek az Államokban, illetve 
Iránban való bevezetése között körülbelül annyi a különbség, mint a között, 
hogy valaki előre csomagolt keverékből készít el egy süteményt, vagy a 
régi módon: az eredeti alkotórészekből. Kudarcok sorozata érte őket. Az 
irániakból hiányzott az amerikai üzletemberek elszántsága, s gyakran csak 
szaporították a problémákat ahelyett, hogy megoldották volna őket. 
Odahaza, Texasban, az EDS dallasi központjában olyan emberek dolgoztak, 
akiktől azt várták, hogy a lehetetlent í5 tegyék meg, s igyekezzenek a 


munkát már tegnapra elvégezni. Iránban minden eleve lehetetlennek 
számított, és soha nem készült el előbb, mint "fardah", amit rendszerint úgy 
fordítanak, hogy "holnap", de a gyakorlatban azt jelenti, hogy "majd 
egyszer". 

Paul a számára egyetlen elfogadható módon kezelte a problémákat — 
kemény munkával és elszántsággal. Nem volt zseni. Gyermekkorában 
eleinte nehézségei voltak az iskolában, de apja a bevándorlóknak az 
oktatásba vetett jellemző hitével rákényszerítette a tanulásra, így végül jó 
eredményeket ért el. A konok kitartás később is jó szolgálatot tett nekt. 
Emlékezett az EDS első napjaira, amikor a hatvanas évek elején még 
minden új szerződés felvirágoztathatta vagy tönkretehette a vállalatot; ő 
pedig hozzájárult, hogy a világ egyik legdinamikusabb és legsikeresebb 
szervezetévé váljék. Biztos volt benne, hogy ez Iránban is sikerülni fog, 
különösen azután, hogy Jay Coburn képzési programja igazán beindul, és 
egyre több iráni válik alkalmassá vezető posztok betöltésére. 

Óriásit tévedett, s csak most kezdte megérteni, miért. 

Amikor 1977 augusztusában Iránba érkezett, az olajárrobbanás már 
múlóban volt. A kormány kezdett kifogyni a pénzből. Abban az évben egy 
antiinflációs program megnövelte a munkanélküliek számát, s éppen akkor, 
amikor a rossz aratás után egyre több éhező falusi árasztotta el a városokat. 
Jimmy Carter emberi jogi politikája gyengítette a sah zsarnoki uralmát. 
Minden körülmény adva volt ahhoz, hogy erősödjék a politikai 
nyugtalanság. 

Paul egy ideig nem foglalkozott a helyi politikával. Tudott az 
elégedetlenség kitöréseiről, de ilyenek minden országban előfordulnak, s 
úgy tünt, hogy a sah minden más uralkodónál szilárdabban tartja kezében a 
hatalmat. Akárcsak mások szerte a világban, Paul sem ismerte fel az 1978 
első felében történtek jelentőségét. 

Január 7-én az Etelaat című újság ocsmány támadást intézett a 
száműzetésben élő vallási vezető, Khomeini ajatollah ellen, többek között 
azt állítva róla, hogy homoszexuális. Másnap Teherántól nyolcvan 
mérföldnyire, Oum városában — az ország vallási központjában — 
felháborodott teológus hallgatók tiltakozó ülősztrájkot kezdtek, amelyet a 
katonaság és a rendőrség kegyetlenül szétvert. Az ellenállás erősödött, és a 
következő két nap zavargásaiban hetven embert öltek meg. Az egyház, az 
iszlám hagyományokkal összhangban, negyven nappal később felvonulást 
szervezett a meggyilkoltak emlékére. A felvonulást véres összecsapások 


tarkították, s a meggyilkoltakról negyven nappal később újabb menettel 
emlékeztek meg... A felvonulások az év első hat hónapjában folytatódtak, 
egyre nagyobb tömegeket vonzottak és egyre erőszakosabbak lettek. Paul 
utólag rájött, hogy ezeket a demonstrációkat csak azért nevezték "temetési 
menetnek", hogy kijátsszák a sah politikai megmozdulásokra vonatkozó 
tilalmát. Azt azonban még akkor sem tudta, hogy tömeges politikai 
mozgalom van kialakulóban. Mások sem gondolták. 

1978 augusztusában Paul hazautazott szabadságra az Államokba, (Így tett 
William Sullivan, az Egyesült Államok iráni nagykövete is.) Paul minden 
vÍZI sportot szeretett, ezért unokatestvérével, Joe Porrecával a New Jersey-i 
Ocean Citybe utazott. Felesége, Ruthie és a gyerekek, Karen és Ann Marie 
Chicagóba mentek Ruthie szüleihez. Pault kissé nyugtalanította, hogy az 
Egészségügyi Minisztérium még nem fizette ki az EDS júniusi számláját. 
Ám nem ez volt az első ilyen eset, ezért Paul az egész ügyet a helyettesére, 
Bill Gaylordra hagyta, bízva abban, hogy neki sikerül kicsikarnia a pénzt. 

Amíg az Egyesült Államokban tartózkodott, Iránból rossz hírek érkeztek. 
Szeptember 7-én kihirdették a szükségállapotot, s egy nappal később a 
Teherán központjában lévő Dzsaleh téren a katonák mintegy száz tüntetőt 
megöltek. 

A Chiapparone család egy egészen más Iránba tért vissza, mint 
amilyenből szabadságra utazott. Paul és Ruthie akkor hallott először 
lövöldözést az éjszakai utcákon. Megriadtak: hirtelen rájöttek, hogy ami baj 
az irániaknak, az baj nekik is. Egymást követték a sztrájkok. Az 
áramszolgáltatás hosszú időszakokon át szünetelt, ezért gyertyafénynél 
vacsoráztak, s Paul az irodájában sem vetette le a felöltőjét. Egyre nehezebb 
volt pénzt szerezni a bankoktól, így hát az irodájában alakított ki egy 
csekkbeváltó helyet a cég alkalmazottai számára. Amikor otthon kifogytak 
a fűtőolajból, Paul hosszú ideig járta az utcákat, míg csak rá nem bukkant 
egy tartálykocsira, s meg nem vesztegette a sofőrt, hogy náluk rakja ki 
szállítmányát. 

Üzleti problémái is egyre súlyosabbá váltak. 

Dr. — Sejkholeszlamizadeh egészségügyi és népjóléti minisztert 
letartóztatták, a rendkívüli állapotról szóló rendelkezés 5. cikke alapján, 
amely lehetővé tette az ügyészek számára, hogy indok nélkül 15 bárkit 
börtönbe csukassanak. Börtönben ült a miniszterhelyettes, Reza Neghabat 
15, akivel Paul korábban szoros kapcsolatot alakított ki. A minisztérium nem 


fizette ki a júniusi számlát, de a továbbiakat sem, s már több mint 
négymillió dollárral tartozott az EDS-nek. 

Paul két hónapon át próbálkozott a pénz kasszírozásával. Akikkel 
korábban kapcsolatban állt, azok mind eltűntek. Utódaik rendszerint nem 
válaszoltak hívásaira. Néha valaki megígérte neki, hogy utánanéz a 
dolognak és visszahívja. Ilyenkor várt egy hétig és ismét telefonált, de csak 
azért, hogy megtudja: az illető már nincs a minisztériumban. Találkozókat 
beszélt meg, amelyekre soha nem került sor. A tartozás pedig havonta 14 
millió dollárral nőtt. 

November 14-én levelet írt dr. — Hejdargholi  Emraninak, a 
Társadalombiztosítási  Szervezetért felelős  miniszterhelyettesnek és 
hivatalosan értesítette, hogy ha a minisztérium egy hónapon belül nem 
egyenlíti ki a számlát, akkor az EDS beszünteti működését. A fenyegetést 
Paul főnöke, az EDS World vezetője 15 megismételte december 4-én, 
amikor találkozott dr. Emranival. 

Ez tegnap történt. Ha az EDS kivonul Iránból, akkor az egész 
társadalombiztosítási rendszer összeomlik. Másrészt egyre nyilvánvalóbbá 
vált, hogy az ország a tönk szélére jutott és nem tudja kifizetni tartozásait. 
Paul azon gondolkodott, mit fog most tenni dr. Emrant. 

Ezen törte a fejét akkor 15, amikor Jay Coburn belépett hozzá. 


Először nem jött rá, hogy az útlevelét csak azért próbálták megszerezni, 
hogy őt 15 és az EDS-t 15 ott tartsák Iránban. 

— Mi az ördögöt akarhatnak? — kérdezte, miután Coburn beszámolt az 
ügyről. 

— Nem tudom. Madzsid és Fara sem tudja. 

Paul értetlenül nézett rá. Az utóbbi egy hónapban a két férfi közel került 
egymáshoz. Többi munkatársa előtt mindentudó ábrázatot öltött, de ha 
Coburnnel volt, akkor megengedte magának, hogy bezárja az ajtót és 
megkérdezze: — Oké, mi a véleményed? 

Coburn folytatta: — Először is azt kell eldöntenünk, mi legyen Farával. 
Könnyen bajba kerülhet. 

— Valamit muszáj válaszolnia. 

— Mutasson együttműködési szándékot? 

— Mondhatná nekik azt, hogy Nyfeler és Bucha már nincs az országban. 

— Ezt már elmondta. 

— Bizonyítékként magával vihetne a vízumukat. 


— Igen — szólt Coburn habozva. — De most valójában te és Bill 
érdekelhetik őket. 

— Mondhatná azt 1s, hogy az útleveleket nem tartjuk az irodában. 

— Esetleg tudják, hogy ez nem igaz. Még az 15 lehet, hogy Fara már vitt 
nekik útleveleket. 

— Akkor mondja azt, hogy a vezető munkatársak nem tarthatják az 
útlevelüket az irodában. 

— Ez talán megtesz. 

— A lényeg az, hogy valamilyen módon meggyőzze őket: egyszerűen 
fizikailag képtelen volt megtenni, amire kérték. 

— Rendben van. Megbeszélem vele és Madzsiddal 15. — Coburn 
elgondolkodott. — Tudod, hogy Buchának már foglaltak helyet a holnapi 
járatra. Éppen el tud menni. 

— Talán igen... Azt hiszik, hogy már nincs Itt. 

— Neked 1s ezt kellene tenned. 

Átfutott az agyán, hogy Jaynek talán igaza van. Mit tennének akkor az 
irániak? Megpróbálnának valaki mást túszul ejteni. — Nem — válaszolta. — 
Ha megyünk, én leszek az utolsó. 

— És megyünk? — kérdezett vissza Coburn. 

— Nem tudom. 

Heteken át minden áldott nap föltették egymásnak ezt a kérdést. Coburn 
kidolgozott egy bármely pillanatban életbe léptethető evakuálási tervet, 
Paul azonban habozott. Tudta, hogy legfőbb főnöke odaát Dallasban a 
távozás mellett van, ám az azt jelentette volna, hogy végleg lemondanak a 
megbízásról, amelynek teljesítése érdekében ő olyan sokat dolgozott az 
utóbbi tizenhat hónapban. 

— Nem tudom — ismételte meg. — Felhívom Dallast. 


Éjszaka Coburn mélyen aludt Liz oldalán, amikor a csengetés felverte. 

Félálomban nyúlt a kagyló után: — Igen... 

— Itt Paul. 

— Hello. — Coburn felgyújtotta az éjjeli lámpát és megnézte a karóráját. 
Éjfél után kettő volt. 

— Evakuálunk. 

— Na végre! 

Coburn tenyerével eltakarta a kagylót és az ágy végébe ült. Megnyugvást 
érzett. Most két őrült, lázas rohanással teli nap kezdődik, de azután biztos 


lehet benne, hogy az emberek, akiknek a biztonsága már oly régóta 
aggasztotta, az Egyesült Államokban lesznek, ahol már nem érhetik utol 
őket ezek a fékevesztett irániak. 

Gondolatban átfutotta a tervet, amelyet erre az alkalomra készített. 
Először is értesíteni kell százharminc családot arról, hogy negyvennyolc 
órán belül elhagyják az országot. Szektorokra osztotta a várost, és 
mindegyikben kiválasztott egy körzetparancsnokot, őket fogja felhívni, s 
aztán ők értesítik az embereket. Már sokszorosíttatta az evakuálással 
kapcsolatos utasításokat tartalmazó lapot 15. Csak a dátumot és a repülőgép 
járatszámát kell mindegyikre beírni, hogy szétoszthassa őket. 

Kiválasztott egy tehetséges, energikus iráni rendszerszervezőt, Rasidot, 
és őt bízta meg azzal, hogy vigyázzon a távozó amerikaiak hátramaradó 
javaira, később pedig gondoskodjék az Egyesült Államokba szállításukról. 
Kialakított egy kis logisztikai csoportot ís, amelynek a repülőjegyek 
beszerzése és a repülőtérre szállítás megszervezése lesz a feladata. 

Néhány tucat emberrel lejátszotta az evakuálási akciót, s meggyőződött 
róla, hogy menni fog a dolog. 

Felöltözött és főzött egy kávét. A következő néhány órában nem volt 
semmi dolga, de túl izgatott volt ahhoz, hogy ismét elaludjék. 

Hajnali négykor felcsörgette a logisztikai csoport fél tucat tagját és 
utasította őket, hogy rögtön a kijárási tilalom lejárta után legyenek az 
irodájában. 

A kijárási tilalom este kilenctől reggel ötig volt érvényben. Coburn még 
egy órát üldögélt, egyik cigarettát a másik után szívta, rengeteg kávét ivott 
és a jegyzeteit lapozgatta. Amikor a hallban lévő kakukkos óra ötöt jelzett, 
ő már az ajtóban állt, indulásra készen. 

Az utcán sűrű köd gomolygott. Beszállt a kocsiba, és tizenöt mérföldes 
sebességgel araszolva elindult a "Bukarest" felé. 

Három háztömbnyire a házától néhány katona lépett elő a ködből és 
félkört formálva, puskáját előre szegezve megállt az autó előtt. 

— Ó, a szentségit! — szitkozódott. 

Az egyik katona még mindig a puskájával bajlódott. Megpróbálta a 
helyére illeszteni a tárat, de az az istennek sem akart bekattanni. Végül el is 
ejtette, s négykézláb matatott utána. Coburn jót kacagott volna rajta, ha 
nincs annyira megrémülve. 

Az osztagot vezető tiszt farsziul szólította meg. Coburn leengedte az 
ablakot és megmutatta neki a karóráját: már elmúlt öt óra. 


A katonák hátrább léptek és tanácskozni kezdtek. Kis idő múlva 
visszajött a tiszt, és felszólította, hogy igazolja magát. 

Coburn izgatottan várt. Iragikus volna, ha éppen ma tartóztatnák le. 
Vajon elhiszi-e neki a tiszt, hogy az ő órája Jár Jól, s nem a sajátja? 

Végül a katonák félreálltak, s a tiszt intett, hogy hajtson tovább. 

Coburnból megkönnyebbült sóhaj szakadt fel és lassan nekieresztette a 
kocsit. Irán már csak ilyen. 

A logisztikai csoport munkához látott — helyeket foglaltak, buszokat 
béreltek a szállításhoz.  Tízkor Coburn kiadta az utasítást a 
körzetparancsnokoknak, hogy értesítsék az embereket. A többségnek 
december 8-ára, a Pan Am isztambuli járatára foglaltatott helyet. A többiek 
— köztük Liz Coburn és a négy gyerek — ugyanazon a napon egy Lufthansa- 
Járattal Frankfurtba mennek. 

Mihelyt a helyfoglalásokat visszaigazolják, az EDS központjának két 
vezető munkatársa, Merv Stauffer és T. J. Marguez Dallasból Isztambulba 
repül, hogy fogadja az evakuáltakat, szállodába kísérje őket és 
megszervezze további útjukat hazáig. 

Napközben kissé módosítani kellett az eredeti terveket. Paul még mindig 
nem tudta végleg elszánni magát, hogy teljesen becsukja az iráni boltot. 
Javasolta, hogy mintegy tíz vezető munkatárs maradjon ott, s tartsa fenn az 
irodát abban a reményben, hogy konszolidálódik az iráni helyzet, és az EDS 
ismét normálisan működhet. Az önként maradók között volt Paul, Bill 
Gaylord, a helyettese, Jay Coburn és logisztikai csoportja tagjainak 
többsége. Két ember, Cári és Vicki Commons csak vonakodva vállalta, 
hogy marad: Vicki már a kilencedik hónapban járt, s úgy állapodtak meg, 
hogy rögtön elmennek, mihelyt a baba megszületik. 

December 8-án Coburn emberei, zsebükben kenőpénznek szánt tízezer 
rialosok kötegeivel, szinte megszállták a Teherán nyugati részén lévő 
Mehrabad repülőteret. Jutott belőlük a Pan Am jegykezelő pultjához, az 
útlevél-ellenőrzéshez, az indulási csarnokba és a csomagkezeléshez is. A 
Járatot teljes egészében lefoglalták. A kenőpénzek szavatolták, hogy az 
EDS egyetlen embere se maradjon le a gépről. 

Csupán két izgalmas pillanat volt. Az egyik alkalmazott ausztrál 
útlevéllel rendelkező felesége nem tudta beszerezni a kilépő vízumot, mert 
az illetékes kormányhivatalok alkalmazottai sztrájkoltak. Férjének és 
gyerekeinek amerikai útlevelük volt, így velük nem volt semmi probléma. 
Amikor a férj az útlevél-ellenőrző pulthoz ért, saját és a gyerekei útlevelét 
hat-hét másikkal együtt nyújtotta át a katonának. Az megpróbálta valahogy 
rendezni őket, de az EDS-nek a sorban álló emberei nagy kavarodást 
támasztva, előrenyomakodtak. Közben Coburn csoportjának a pult körül 
tanyázó tagjai hangos kérdésekkel ostromolták a határőrt, és rettenetesen 


dühösnek látszottak a késedelem miatt. A nagy zűrzavarban az ausztrál 
asszony nyugodtan átsétált az ellenőrzésen. 

Egy másik család örökbe fogadott egy iráni csecsemőt és még nem tudták 
beszerezni számára az útlevelet. Egyik kollégájuk felesége, Kathy Marketos 
vette karjára a néhány hónapos, nyugodtan alvó gyereket, ráborította a 
kabátját és egyszerűen fölsétált vele a gépre. 

A felszállásig azonban több óra telt el. Mindkét járat késett. A 
repülőtéren nem lehetett élelmet kapni, a várakozók már nagyon éhesek 
voltak, s Coburn emberei a kijárási tilalom kezdete előtt még 
végigszáguldották a várost, hogy valami ennivalót szerezzenek nekik. 
Felvásárolták néhány kuche (sarki árus) és a Kentucky Fried Chicken üzlet 
teljes készletét. A repülőtérre visszatértükkor megrohanták őket a többi 
késésben lévő járat szintén éhező utasai, s alig tudták átadni az EDS 
embereinek szállítmányukat. A városba tartva két kocsi utasait letartóztatták 
a kijárási tilalom megszegése miatt, de a katonák figyelmét elvonta egy 
menekülni akaró harmadik kocsi, s miközben az után tüzeltek, az EDS 
emberei elhajtottak. 

Az isztambuli Járat valamivel éjfél után indult el. A frankfurti gép csak 
másnap, harmincegy órával később szállt fel. 

Coburn és embereinek többsége a "Bukarestben" töltötte az éjszakát. 
Nem várta őket senki, nem volt kihez hazamenniük. 


Míg Coburn az evakuálást irányította, Paul megpróbálta kideríteni, hogy 
ki és miért akarta megszerezni az útlevelét. 

Adminisztratív helyettese, Rich Gallagher energikus fiatalember volt, aki 
jól értette az iráni bürokráciát. Ő is az önként maradók közé tartozott. 
Felesége, Cathy sem utazott el. Jó állása volt az Egyesült Államok teheráni 
katonai missziójánál, Egyikük sem akart elmenni. Gyerekük nem volt, 
akiért aggódtak volna, csak egy kutyájuk, Buffy. 

December 5-én, amikor Farát felszólították, hogy lopja el az útleveleket, 
Gallagher az egyik érintettel, Paul Buchával felkereste az amerikai 
nagykövetséget. Bucha már nem dolgozott Teheránban, csak látogatóba 
érkezett. 

Lou Goelz főkonzullal találkoztak. Goelz ötvenes éveiben járó, pocakos, 
ősz, erősen kopaszodó ember volt — Jó télapó vált volna belőle. Ott volt nála 
Ali Jordan, a konzuli hivatal egyik iráni munkatársa 1s. 


Goelz azt tanácsolta Buchának, hogy próbáljon elrepülni. Fara — legjobb 
tudomása szerint — azt mondta a rendőrségen, hogy már nem tartózkodik 
Iránban, s úgy tűnt, hogy hittek is neki. Minden esély megvolt arra, hogy 
Bucha le tud lépni. 

Goelz felajánlotta, hogy a biztonság kedvéért átveszi Paul és Bill 
útlevelét és tartózkodási engedélyét. Ha a rendőrség hivatalosan 15 követeli 
az iratokat, az EDS nyugodtan az amerikai nagykövetséghez utasíthatja 
őket. Ali Jordan mindenesetre megpróbál kapcsolatba lépni az iráni 
hatóságokkal, s megtudni, hogy mi az ördögöt akarnak. Az útleveleket és 
egyéb iratokat még aznap elvitték a követségre. 

Másnap "reggel Bucha elrepült, Gallagher pedig felhívta a 
nagykövetséget. Ali Jordan addigra már beszélt Biglari tábornokkal, a 
teheráni rendőrség parancsnokával, aki közölte, hogy Paulnak és Billnek az 
országban kell maradnia. Ha menekülni próbálnak, letartóztatják őket. 

Gallagher megkérdezte: miért? 

— Tanúként tartják vissza őket egy vizsgálat kapcsán — válaszolta Jordan. 

— Miféle vizsgálatról van szó? 

Jordan nem tudta. 

Paul elképedve és nyugtalanul hallgatta Gallagher beszámolóját. Nem 
volt részese közúti balesetnek, nem követett el büncselekményt, nem voltak 
kapcsolatai a CIA-vel... Kinek vagy minek az ügyében nyomoznak? Az 
EDS-ében? Vagy a vizsgálatra való hivatkozás csak ürügy arra, hogy őt és 
Billt Iránban tartsák, hogy tovább működtessék a társadalombiztosítási 
rendszer számítógépeit? 

A rendőrség egyetlen engedményre azért hajlandó volt. Ali Jordan azzal 
érvelt, hogy elkobozhatják a tartózkodási engedélyeket, mert azokat az iráni 
kormány adta ki, de az Egyesült Államok kormányának útlevelét nem. 
Biglari tábornok ezt elfogadta. 

A következő nap Gallagher és Ali Jordan elment a rendőrségre, hogy 
átadja Biglarinak a dokumentumokat. Útközben Gallagher megkérdezte 
Jordant, hogy szerinte vádat emelhetnek-e valamiért Paul és Bill ellen. 

— Nem hiszem -— válaszolta Jordan. 

A rendőrségen a tábornok figyelmeztette Jordant, hogy a nagykövetséget 
teszik felelőssé, ha Paul és Bill elhagyja az országot. 

Egy napra rá, december 8-án, az evakuálás napján, Lou Goelz felhívta az 
EDS-t. Közölte, amit az Igazságügy-minisztériumban lévő egyik forrásától 
megtudott: Pault és Billt állítólag tanúként akarják kihallgatni azokkal a 


korrupciós vádakkal kapcsolatban, amelyeket a bebörtönzött dr. 
Sejkholeszlamizadeh egészségügyi miniszter ellen emeltek. 

Pault kissé megnyugtatta, hogy tudja, miről van szó. Kész volt boldogan 
elmondani a vizsgálatot végzőknek az igazságot: az EDS-nek semmi köze a 
megvesztegetéshez. Abban is erősen kételkedett, hogy egyáltalán bárki 
megvesztegette volna a minisztert. Az iráni bürokraták megrögzötten 
korrupt alakok voltak, de dr. Sejk — ahogy Paul röviden nevezte — mintha 
egy más bolygóról csöppent volna közéjük. Végzettségére nézve ortopéd 
sebész volt, szabadon szárnyaló gondolatokkal, aki minisztérrumában 
modern gondolkodású, hatékonyan dolgozó fiatal technokraták csapatával 
vette körül magát. Az EDS tevékenysége csak egy része volt annak a 
nagyralátó tervének, hogy az iráni szociális ellátást amerikai színvonalra 
emelje. Paul egyszerűen nem hitte, hogy eközben saját zsebének megtöltése 
Járt volna a fejében. 

Félelemre tehát semmi ok — ha Goelz forrása az igazat mondta. De 
tényleg azt mondta? Dr. Sejket három hónapja tartóztatták le. Az irániak 
éppen akkor jöttek rá, hogy Paul és Bill fontos tanú, amikor Paul közölte 
velük, hogy az EDS kivonul, amennyiben a minisztérium nem fizeti ki 
tartozását. Véletlen volna? 

Az evakuálás után az ott maradtak beköltöztek két házba, s az Asura, a 
szent ünnep két napját, december 10-11-ét pókerezéssel töltötték. Az egyik 
házban nagy, a másik házban alacsonyabb tétekkel folyt a játék. Paul és 
Coburn 15 az elsőbe vette be magát. 

A várakozásokkal ellentétben az Asura nyugodtan telt el. Irániak milliói 
vettek ugyan részt a sah elleni tüntetéseken országszerte, de erőszak 
alkalmazására nem került sor. 

Az ünnep elmúltával Paul és Bill utánanézett, hogyan tudnák elhagyni az 
országot, de meglehetősen kellemetlen meglepetésben lett részük. Felhívták 
Lou Goelzöt a nagykövetségen, hogy adja vissza útlevelüket. Ő azt 
válaszolta, hogy erről értesítenie kellene Biglari tábornokot is, aki ebből 
rögtön tudná, hogy Paul és Bill menekülni készül. Goelz állította, hogy az 
útlevelek átvételekor szólt erről a rendőrséggel kötött megállapodásáról. Ha 
így 15 volt, akkor 15 nagyon halkan mondhatta, mert senki sem emlékezett 
rá. 

Paul majd szétrobbant a dühtől. Miért kellett Goelznek bármilyen 
megállapodást 15 kötnie a rendőrséggel? Nem volt köteles beszámolni nekik 
arról, hogy mit csinál az amerikai útlevelekkel. Az istenit neki! Nem azért 


fizették, hogy segítsen a rendőrségnek visszatartani Iránban Pault és Billt. A 
követség azért van, hogy az amerikaiakat segítse, nem? 

Megkérdezlek, hogy nem tudná-e megszegni ezt az ostoba egyezséget, 
csendben visszaadni az útleveleket, s csak néhány nap múlva szólni a 
rendőrségnek, amikor Paul és Bill már biztonságban hazaért? Goelz válasza 
egyértelmű nem volt. Ha megpróbálná kijátszani az iráni rendőrséget, akkor 
bajba sodorna mindenki mást, márpedig neki gondoskodnia kell a még 
Iránban lévő tizenkétezer amerikairól. Különben 15 Paul és Bill neve már ott 
van a repülőtéri listákon: a legszabályosabb dokumentumok birtokában se 
jutnának túl az útlevél-ellenőrzésen. 

Amikor Paul és Bill visszatartásának híre eljutott Dallasba, az EDS és 
ügynökei lázasan munkához láttak. Washingtoni kapcsolataik nem voltak 
olyan jók, mint amilyenek egy republikánus kormányzat esetén lettek volna, 
de azért volt még néhány barátjuk. Kapcsolatba léptek a texasi Bob Strauss- 
szal, a befolyásos fehér házi összekötővel, Tom Moorer tengernaggyal, a 
Vezérkari Főnökök Egyesített Bizottságának egykori elnökével, aki az iráni 
katonai kormányzatot irányító tábornokok jó részét ismerte, és Richárd 
Helmsszel, a CIA korábbi főnökével, aki valamikor nagykövet volt 
Teheránban. — Nekik sikerült olyan nyomást  kifejteniük a 
Külügyminisztériumban, hogy Sullivan teheráni nagykövet egy beszélgetés 
során felvetette Paul és Bill ügyét Azhari tábornoknak, az iráni 
miniszterelnöknek. 

Ez sem segített. 

A tartozás kifizetésére Paul által szabott harmincnapos határidő letelt, s ő 
december 16-án egy dr. Emraninak írt levélben hivatalosan felmondta a 
szerződést. Még mindig nem adott fel minden reményt. Az evakuált 
munkatársak közül megkért néhányat, hogy térjenek vissza Teheránba 
annak jeleként, hogy az EDS kész a minisztériummal keletkezett problémái 
békés megoldására. A visszatérők egy része a rendbontás nélkül lezajlott 
Asurán felbátorodva a családját 15 visszavitte. 

Sem a nagykövetség, sem az EDS teheráni ügyvédei nem tudták 
kideríteni, hogy ki rendelte el Paul és Bill visszatartását. Végül Madzsid, 
Fara apja tudta meg Biglari tábornoktól. Hoszain Dadgar vizsgálóbíró volt 
az, egy nem túl magas beosztású hivatalnok az ügyészi hivatalban, aki az 
állami tisztviselők büncselekményeit kivizsgáló, komoly hatalommal 
rendelkező osztályon dolgozott. Dadgar irányította a nyomozást dr. Sejk, a 
bebörtönzött egykori egészségügyi miniszter ügyében. 


Ha már a nagykövetség nem tudja rávenni az irániakat, hogy engedjék el 
Pault és Billt, s nem hajlandó csendben visszaadni az útlevelüket, akkor 
nem állapodnának-e meg Dadgarral legalább abban, hogy minél előbb 
hallgassa ki Paulékat, s legalább karácsonyra hazatérhessenek? A karácsony 
nem sokat mond az irániaknak, válaszolta Goelz, de az újév annál többet, 
úgyhogy megpróbál egy azt megelőző dátumban megállapodni. 

December második felében ismét elkezdődtek a zavargások, mire a 
visszatért munkatársak rögtön elkezdték előkészíteni az újabb evakuálást. 
Az általános sztrájk folytatódott, az olajexport — a kormány legfontosabb 
bevételi forrása — nullára csökkent, s vele az EDS esélye is arra, hogy 
megkapja a tartozást. Olyan kevés iráni járt be dolgozni a minisztériumba, 
hogy az EDS embereinek nem volt mit csinálniuk, s Paul a fele társaságot 
hazaküldte karácsonyra az Államokba. 

Ő maga összecsomagolt, lezárta a házat és beköltözött a Hiltonba, készen 
arra, hogy az első adandó alkalommal hazautazzék. 

A város teli volt pletykákkal. Jay Coburn a maga hálózatával 
összegyűjtötte őket és az érdekesebbeket továbbította Paulnak. A 
legyesztőbb hír Bunny Fleischakertől, egy amerikai lánytól származott, 
akinek jó barátai dolgoztak az Igazságügy-minisztériumban. Bunny még az 
Államokban egy ideig az EDS-nél dolgozott, s bár máshová került, 
Teheránban 1s tartotta a kapcsolatot a cég embereivel. Felhívta Coburnt és 
közölte vele, hogy Pault és Billt le akarják tartóztatni. 

Paul és Coburn megbeszélte a dolgot. A lány információja ellentétes volt 
azzal, amit a nagykövetségtől hallottak. Egyetértettek abban, hogy a 
nagykövetségnek biztosan jobb információi vannak, mint Bunny 
Fleischakernek. Úgy döntöttek, hogy várnak. 

Paul néhány kollégájával csendes karácsonyt tartott Pat Sculleynek, az 
EDS egyik fiatal munkatársának a lakásán, aki önként tért vissza az 
evakuálás után Teheránba. Mary, Sculley felesége szintén visszatért, s 
finom vacsorát készített nekik, Paulnak hiányzott Ruthte és a gyerekek. 

Karácsony után két nappal jelentkezett a nagykövetség. Sikerült 
összehozniuk egy találkozót Paul és Bill, illetve Koszain Dadgar 
vizsgálóbíró között. Másnap reggel, december 28-án legyenek az 
Egészségügyi Minisztériumban, az Eisenhower Avenue-n. 


Bill Gaylord nem sokkal kilenc után lépett Paul irodájába. Egy csésze 
kávét hozott és az EDS alkalmazottainak megszokott öltözetét viselte: 


szolidan elegáns öltöny, fehér ing, nem feltűnő nyakkendő, fekete cipő. 

Akárcsak Paul, Bill 15 harminckilenc éves volt, közepes termetű, zömök. 
A hasonlóság ezzel véget is ért. Paul barna bőrű volt, sűrű sötét 
szemöldökkel és jellegzetes orral. Gyakran megtörtént, hogy iráninak 
nézték mindaddig, amíg ki nem nyitotta a száját és el nem kezdett beszélni 
angolul a maga New York-i akcentusával. Billnek kerek arca és nagyon 
világos bőre volt, és aki csak ránézett, rögtön tudta, hogy angol. 

Mindazonáltal sok közös vonás volt bennük, Mindketten római 
katolikusok voltak, de Bill mélyebben hívő. Egyformán szerették a jó 
ételeket. Rendszerszervezőként fejezték be tanulmányaikat és a hatvanas 
évek közepén álltak be az EDS-hez — Bill 1965-ben, Paul 1966-ban. Szép 
karriert futottak be, s bár Paul egy évvel később került a céghez, most ő volt 
Bill főnöke. Billnek a kisujjában volt az egész egészségügyi rendszer 
működése és nagyszerűen értett az emberek irányításához, de nem volt 
olyan rámenős és energikus, mint Paul. Alapos volt és nagyon gondos 
szervező. Paulnak soha egy pillanatig sem kellett aggódnia egy-egy fontos 
bemutató előtt: Bill mindent a lehető legjobban előkészített. 

Jól tudtak együtt dolgozni. Amikor Pault már-már elragadta a szenvedély, 
Bill képes volt lecsendesíteni és gondos mérlegelésre késztetni. Ha Bill 
feleslegesen aggodalmaskodott és körülményessé vált, Paul megadta neki a 
gyors cselekvéshez szükséges lökést. 

Még az Államokban találkoztak először, de csak az utóbbi kilenc 
hónapban ismerték meg alaposabban egymást. Amikor márciusban 
Teheránba érkezett. Bill egy ideig Chiapparone-éknál lakott, amíg a 
felesége, Emily és a gyerekek utána nem jöttek. Paul szinte szégyenkezett 
előtte; úgy érezte, hogy Billnek eddig még csak problémákat okozott Irán. 

Billt a többieknél sokkal jobban nyugtalanították a zavargások és a 
lövödözések — talán azért, mert még kevés időt töltött Iránban, de talán 
azért 15, mert természeténél fogva aggályoskodóbb volt. Az útlevélügyet is 
komolyabban vette, mint Paul. Egyszer még azt 15 javasolta, hogy vonattal 
utazzanak Észak-Iránba és a Szovjetunió felé lépjék át a határt, hisz 
valószínűleg senki sem feltételezi, hogy két amerikai üzletember arrafelé 
fog menekülni. 

Billnek nagyon hiányzott Emily és a gyerekek, s Paul ezért is felelősnek 
érezte magát, mivel ő beszélte rá Billt, hogy Iránba jöjjön. 

De most már nemsokára vége. Ma találkoznak Mr. Dadgarral és 
visszakapják az útlevelüket. Billnek a másnapi gépre már meg 1s van a 


foglalt helye. Emily már hozzá 15 látott a tiszteletére rendezendő szilveszteri 
parti előkészületeihez. Hamarosan ez az egész már csak egy rossz álomnak 
fog tünni. 

Paul rámosolygott Billre: — Mehetünk? 

— Bármikor. 

— Kerítsük elő Abolhaszant. — Paul felemelte a telefonkagylót. 
Abolhaszan volt a legmagasabb beosztású iráni munkatárs a cégnél — az 
iráni üzleti módszerekre tanítgatta Pault. Egy neves ügyvéd fia, amerikai 
lányt vett feleségül, és ragyogóan beszélt angolul. Munkájához tartozott az 
is, hogy az EDS szerződéseit farszira fordítsa. Magukkal akarták vinni, 
hogy tolmácsoljon találkozójukon Dadgarral. 

Perceken belül megjelent és elindultak. Ügyvédet nem vittek magukkal. 
A követség szerint csak rutintalálkozóról, nem hivatalos Beszélgetésről van 
szó. Nemcsak felesleges volna ügyvédet vinniük, hanem talán még ellenük 
15 hangolná Mr. Dadgart. Azt a gyanút ébresztené benne, hogy Paulnak és 
Billnek valami rejtegetnivalója van. Paul szerette volna, ha jelen van a 
nagykövetség egyik munkatársa, de Lou Goelz ezt az ötletet is elvetette: 
nem szokás ilyen jellegű megbeszélésekre követségi munkatársat küldent. 
Azt tanácsolta, hogy vigyék magukkal irataikat, amelyekből kiderül, mikor 
érkeztek Iránba, mi a hivatalos beosztásuk és munkakörük. 

Miközben kocsijuk a megszokott kaotikus teheráni forgalomban 
araszolgatott előre, Paul nyomorultul érezte magát. Örült, hogy hazamegy, 
de gyűlölte a kudarcot. Azért jött Iránba, hogy üzletet csináljon az EDS- 
nek, s most éppen ennek a vállalkozásnak a felszámolásával van elfoglalva. 
Bárhogy csűrjük-csavarjuk is, a cég első tengerentúli vállalkozása kudarcot 
vallott, Nem Paul hibája, hogy az iráni kormány kifutott a pénzből, de ez 
sovány vigasz: kifogásokból még nem lett nyereség. 

Végighajtottak a fákkal szegélyezett Eisenhower Avenue-n, amely olyan 
széles és egyenes, mint bármely amerikai nagyváros főútvonala, s 
befordultak az úttól kicsit távolabb álló négyszögletes, tízemeletes, katonák 
őrizte épület udvarára. Az Egészségügyi és Népjóléti Minisztérium 
Társadalombiztosítási Szervezetének székházát arra szánták, hogy az iráni 
jóléti állam központjává váljék: itt dolgoztak vállvetve az iráni kormány és 
az EDS alkalmazottai, hogy kiépítsenek egy fejlett társadalombiztosítási 
rendszert. Az egész hetedik emeletet az EDS foglalta el — ott volt Bill 
irodája IS. 


Igazolványukat felmutatva az épületbe léptek. A folyosók piszkosak 
voltak, az épület hideg — ismét szünetelt a fűtés. Ahhoz a szobához kísérték 
őket, amelybe Mr. Dadgar költözött. Szük, piszkos falú helyiségben 
találták, egy öreg, acélvázas íróasztal mögött ült. Az asztalon jegyzetfüzet 
és egy toll hevert. Az ablakon át Paul az EDS által épített adatfeldolgozó 
központra látott. 

Abolhaszan bemutatta őket egymásnak. Az asztal mellett ülő iráni nőt 
Mrs. Nurbasnak hívták, Dadgar tolmácsa volt. 

Leültek a rozoga fémvázas székekre, s csendben megvárták, amíg 
felszolgálják a teát. Dadgar szólalt meg először, farsziul. Lágy és mély volt 
a hangja, s nagyon tisztán ejtette a szavakat. Paul alaposan megnézte, míg a 
fordításra várt. Ötven év körüli, alacsony, tömzsi férfi volt, arcbőre sötét, s a 
haját előrefésülte, talán hogy leplezze kopaszodását. Bajuszt viselt, 
szemüveget és szolid öltönyt. 

Dadgar befejezte és Abolhaszan fordítani kezdett: — Felhívja a 
figyelmüket, hogy joga van letartóztatni önöket, ha válaszaikat nem tartja 
kielégítőnek. Ha kívánják, el lehet halasztani ezt a beszélgetést, amíg az 
ügyvédeik össze nem szedik az óvadékot. 

Pault meglepte az új fejlemény, de ugyanolyan villámgyorsan értékelte a 
helyzetet, mint ahogy minden üzleti döntését meghozta. A legrosszabb, ami 
történhet, gondolta, hogy nem hisz nekünk és letartóztat bennünket. Nem 
vagyunk gyilkosok, és huszonnégy órán belül óvadék ellenében ki tudunk 
kerülni a börtönből. Kötelesek leszünk az országban maradni, s 
találkozhatunk az ügyvédünkkel, hogy kitaláljunk valamit... ami semmivel 
sem rosszabb szituáció, mint amilyenben most vagyunk. 

Billre nézett: — Mit gondolsz? 

Egy vállrándítás volt a válasz: — Goelz szerint ez csak rutinkihallgatás. 
Amit az óvadékról mondott, az puszta formalitásnak hangzik, mint amikor 
felolvassák valakinek a jogait. 

Paul bólintott: — Ráadásul épp a halogatásra van a legkevésbé 
szükségünk. 

— Akkor pedig legyünk túl gyorsan az egészen. 

Paul Mrs. Nurbashoz fordult: — Kérem, mondja meg Mr. Dadgarnak, 
hogy egyikünk sem követett el semmiféle bűncselekményt, s tudomásunk 
sincs ilyenről. Meggyőződésünk, hogy nem fognak vádat emelni ellenünk, s 
szeretnénk az egészen még ma túlesni, hogy hazamehessünk. 

A nő lefordította szavait. 


Dadgar közölte, hogy először egyedül Pault akarja kihallgatni. Bill egy 
óra múlva jöjjön vissza. 


Bill felment a hetedik emeleten lévő irodájába. A telefonért nyúlt, s a 
"Bukarestet", Lloyd Briggst kérte. Briggs volt a harmadik a hierarchiában 
Paul és Bill után. 

— Dadgar azt állítja, hogy Joga van letartóztatni bennünket — közölte vele 
Bill. — Lehet, hogy óvadékra lesz szükségünk. Kérdezd meg az iráni 
ügyvédeket, hogy mit jelent ez. 

— Rendben — felelte Briggs. — Hol vagy? 

— A minisztériumban, az irodámban. 

— Visszahívlak. 

Míg várakozott, Billnek állandóan az járt a fejében, hogy ez az egész 
letartóztatási ötlet nevetséges — bármilyen elterjedt 15 Iránban a korrupció, 
az EDS soha nem adott kenőpénzt a szerződéseiért. Ám még ha így is lett 
volna, neki semmi köze nem lenne hozzá: ő a szerződés teljesítéséért felel, 
nem a megrendelések megszerzéséért. 

Briggs néhány perc múlva visszahívta: — Ne idegeskedjetek — nyugtatta 
meg. — Épp a múlt héten engedtek szabadon egy gyilkossággal vádolt pasast 
másfél millió rial óvadék ellenében. 

Bill gyorsan számolt: másfél millió rial, az húszezer dollár. Az EDS akár 
készpénzben 15 ki tudja fizetni. A bankok sztrájkja miatt és az evakuálás 
céljaira egy idő óta nagyobb összegű készpénzt tartottak maguknál. 

— Mennyi van az irodai páncélban? 

— Hétmillió rial körül, plusz ötvenezer dollár. 

Ha letartóztatnak is bennünket, rögtön kifizethetjük az óvadékot, 
gondolta Bill. — Kösz — szólt a kagylóba. — Most már kicsit jobban érzem 
magam. 


Néhány emelettel lejjebb Dadgar feljegyezte Paul teljes nevét, születése 
dátumát és helyét, végzettségét, korábbi beosztásait, és gondosan 
megvizsgálta az Electronic Data Systems Corporation Irán területi 
igazgatójává való kinevezéséről szóló dokumentumot. Aztán felszólította: 
mondja el, hogyan kötötte meg szerződését az EDS az Egészségügyi 
Minisztériummal. 

Paul mély lélegzetet vett. — Először i15 hadd hívjam fel rá a figyelmét, 
hogy a tárgyalások és a szerződés aláírása idején még nem voltam Iránban, 


így az egészről csak közvetett információim vannak. Csupán arról 
számolhatok be, amit hallottam. 

Mrs. Nurbas fordított, s Dadgar beleegyezően bólintott. 

Paul folytatta és megpróbált száraz, hivatalos stílusban fogalmazni, hogy 
segítse a fordítást: — Paul Bucha, az EDS egyik vezető munkatársa 1975- 
ben értesült róla, hogy a minisztérium társadalombiztosítási ügyekben 
járatos adatfeldolgozó vállalatot keres. Teheránba jött és találkozott a 
minisztérium munkatársaival, hogy megtudja, pontosan milyen természetű 
és méretű munkáról 1s van szó. Közölték vele, hogy a minisztériumnak már 
vannak ajánlatai a Louis Berger and Companytól, a Marsh k McLennantöl, 
az ISIRAN-tól, az UNIVAC-tól és még egy ötödiket ís várnak a Cap 
Gemini Societytől. Elmondta tárgyalópartnereinek, hogy az EDS a 
legnagyobb adatfeldolgozással foglalkozó cég az Egyesült Államokban és 
pontosan olyan természetű munkákra szakosodott, amilyenre itt szükség 
van. Felajánlotta, hogy az előtanulmányt díjmentesen elkészítjük. Az 
ajánlatot elfogadták. 

Szünetet tartott, hogy megvárja a fordítás végét, s észrevette, hogy Mrs. 
Nurbas sokkal rövidebben fogalmaz, mint ő tette. Dadgar pedig még annyit 
sem jegyzett fel, amennyit elmondtak neki. Még lassabban kezdett beszélni 
és még gyakrabban tartott szünetet. — A minisztériumnak nyilvánvalóan 
tetszett az EDS javaslata, mert megkértek bennünket, hogy kétszázezer 
dollárért készítsünk el egy részletes tanulmányt. Ezzel 1975 októberére 
lettünk készen. A minisztérium elfogadta javaslatunkat, és elkezdődtek a 
tárgyalások. A szerződés feltételeiben 1976 augusztusára állapodtunk meg. 

— Korrekt tárgyalások voltak? Semmi svindli? — kérdezett közbe Dadgar. 

— Az égvilágon semmi — válaszolta Paul. — További három hónapba telt, 
amíg  megszereztük a szükséges jóváhagyást az összes érintett 
kormányhivataltól, többek között az udvartól. Semmit nem hagytunk ki. A 
szerződés az év végén lépett életbe. 

— A szerződésben kikötött ár persze túlzott volt. 

— A cég maximum húszszázalékos szerződés előtti profittal számolt, ami 
itt és más országokban Is általánosan elfogadott ilyen volumenű 
szerződések esetén. 

— Az EDS minden kötelezettségét teljesítette? 

Ez végre olyan kérdés volt, amelyre Paul első kézből tudta a választ. 

— Igen, egyértelműen. 

— Bizonyítani 1s tudja? 


— Természetesen. A szerződés előírta, hogy megadott időközönként 
találkozzam a minisztérium munkatársaival és együtt tekintsük át a 
teljesítés menetét. A megbeszélésekről jegyzőkönyv készült. A szerződés 
meghatározta azt a mechanizmust 15, amelyen keresztül a minisztérium 
érvényesítheti érdekei, ha az EDS nem tesz eleget vállalt 
kötelezettségeinek — nos, ennek a mechanizmusnak az alkalmazására soha 
nem került sor. 

Mrs. Nurbas fordított, de Dadgar egy sort sem jegyzetelt. Mindezt már 
fejből tudja, gondolta Paul. 

— Nézzen ki az ablakon — folytatta. — Ott az adatfeldolgozó központunk. 
Menjen és nézze meg. Láthatja a számítógépeket. Érintse meg őket. 
Működnek. Információkat szolgáltatnak. Olvassa el őket. Rájön, hogy 
azokat használják Is. 

Dadgar valamit firkantott a jegyzetfüzetébe. Paul pedig azon törte a fejét, 
hogy valójában mit 15 akar tőle. 

— Milyen kapcsolatban áll a Mahv1-csoporttal? — csattant a következő 
kérdés. 

— Amikor Iránba jöttünk, közölték velünk, hogy iráni partnerre van 
szükségünk, ha üzletet akarunk csinálni. A Mahv1-csoport a partnerünk. A 
legfőbb feladatuk, hogy iráni munkatársakkal lássanak el bennünket. 
Rendszeresen konzultálunk, de vállalkozásunk lényegéhez nem sok közük 
van. 

Dadgar ezután arról érdeklődött, hogy miért az EDS fizeti dr. Towliatit, a 
minisztérium egyik munkatársát. Nincs itt valamiféle érdekütközés? 

Ennek a kérdésnek legalább volt valami értelme. Paul tisztában volt vele, 
hogy Towliati szerepe a külső szemlélő számára furcsának tünhet. Ezt sem 
volt azonban nehéz megmagyarázni: — A szerződésben vállaltuk, hogy 
szolgáltatásunk lehető legjobb hasznosítása érdekében megfelelő 
szakértőkkel látjuk el a minisztériumot. Dr. Towliati 15 közéjük tartozik. 
Kellően jártas az adatfeldolgozásban, s ismeri mind az iráni, mind az 
amerikai üzletmenetet. Azért kapja tőlünk a honoráriumát, mert a 
minisztériumi fizetések túlságosan alacsonyak, semhogy vonzóak lennének 
egy hozzá hasonló képességű ember számára. A minisztérium azonban a 
szerződés értelmében visszatéríti nekünk honoráriuma egy részét, így nem 
egyértelműen igaz az, hogy mi fizetjük. 

Dadgar alig jegyzetelt. Mindezt megtudhatta, s valószínűleg már meg 15 
tudta az ügyiíratokból, gondolta Paul. 


— Miért ír alá számlákat? 

— Nem ír alá. Soha nem 1s tette. Az egészhez pusztán annyi köze van, 
hogy tájékoztatja a minisztériumot az egyes munkák elvégzéséről, mivel 
ezek elbírálására egy kívülálló nem képes. — Paul elmosolyodott. — Nagyon 
komolyan veszi a feladatát. A legszigorúbb kritikusunk. Kényelmetlen 
kérdések egész sorát teszi fel, mielőtt valamely feladat végrehajtását 
igazolná. Néha azt kívánom, bárcsak kézben tarthatnám valamivel. 

Miközben szavait fordították, változatlanul azon gondolkodott, hogy mit 
is akarhat Dadgar? Először a szerződéskötést megelőző tárgyalások iránt 
érdeklődött, amelyekben nem vett részt, aztán a Mahv1-csoport és dr. 
Towliati után, mintha olyan fontosak lennének. Talán maga sem tudja, mit 
keres. Lehet, hogy csak vaktában lövöldöz, hátha beletalál valamibe. 

Meddig tart még ez a színjáték? 


Bill a folyosón várakozott, s a kabátját sem vetette le, olyan hideg volt. 
Hoztak neki egy csésze teát, s szorosan a markába szorítva Itta, hogy 
legalább a kezét felmelegítse. Dermesztő hideg és sötétség volt az egész 
épületben. 

Szinte mellbe vágta, hogy Dadgar mennyire más, mint általában az 
irániak. Hideg, nyers és ellenséges. A nagykövetség ugyan azt mondta, 
hogy fegyüttérzően" kezeli az ügyüket, de Bill egyáltalán nem úgy látta. 

Próbálta kitalálni, hogy mire utazik Dadgar. Csak meg akarja ijeszteni 
őket, vagy valóban komolyan gondolja a letartóztatást? Bármi legyen is a 
célja, a találkozó nem úgy alakul, ahogyan a követség gondolta. Az a 
javaslatuk, hogy ügyvéd nélkül jöjjenek, most már alapvetően elhibázottnak 
tűnt. Bár az is lehet, hogy csak távol akarták tartani magukat az egésztől. 
Bármi volt 15 a szándékuk, Paulnak és Billnek egyedül kellett megbirkóznia 
a helyzettel. Az előttük álló nap nem ígérkezett igazán kellemesnek. Estére 
viszont szabadok lesznek és mehetnek haza. 

Bill az ablakon kinézve, furcsa jelenetet látott az Eisenhower Avenue-n. 
Valamivel lejjebb az utcán tüntetők állították meg az elhaladó gépkocsikat 
és Khomeini-arcképeket ragasztottak a szélvédőjükre. A minisztérium 
épületét őrző katonák ismét megállították az autókat és letépték a képeket. 
Egyre idegesebbnek látszottak. Előbb egy kocsinak a fényszóróit, aztán egy 
másiknak a szélvédőjét törték be, mintha csak meg akarták volna 
leckéztetni vezetőiket. Végül kirángattak egy autóst az ülésről és agyba- 
főbe verték. 


Meg akartak állítani egy taxit is, de az felgyorsított, s ők vadul 
lövöldözve futottak utána. A sárga jármű és üldözői a sarkon befordulva 
eltüntek Bill szeme elől. 

Kis idő múltán a katonák visszatértek és ismét elfoglalták őrhelyüket a 
minisztérium épülete előtt. Az egész incidens a maga gyerekes, 
egyszersmind brutális voltával jól jellemezte azt, ami egész Iránban 
történik. Az ország széthullóban volt. A sah kezéből kicsúszott az 
ellenőrzés, a lázadók pedig elszánták magukat arra, hogy elüzik vagy 
megölik. Bill sajnálta az autósokat, a körülmények áldozatait, akik számára 
csak egy lehetőség maradt — reménykedni és várni, hogy a dolgok jobbra 
forduljanak. Ha már az irániak sincsenek biztonságban, akkor mi várhat az 
amerikaiakra? Minél előbb el kell hagyni ezt az országot. 

Két iráni lődörgött a folyosón, és az Eisenhower Avenue-n zajló 
eseményeket figyelte. A jelek szerint őket ugyanúgy megdöbbentették a 
látottak, mint Billt. 

Elmúlt dél. Ebédre Bill egy szendvicset és újabb teát kapott. Szerette 
volna tudni, mi történik a kihallgatószobában. Nem lepte meg, hogy 
hosszan várakoztatják — Iránban az "egy óra múlva" sem jelentett többet, 
mint az, hogy "majd, valamikor". Az idő múlásával mégis egyre idegesebb 
lett. Paul bajban volna? 

A két iráni továbbra 1s tétlenül álldogált a folyosón. Bill nagyon szerette 
volna tudni, kicsodák, de nem tudta rászánni magát, hogy megszólítsa őket. 

Azt kívánta, bár gyorsabban múlnék az idő. Másnapra megvolt a 
helyfoglalása. . Emily a gyerekekkel Washingtonban várta, ahol 
mindkettőjük szülei éltek. Nagy partit terveztek a tiszteletére szilveszter 
estére. Alig várta, hogy újra láthassa őket. 

Már egy hete elmehetett volna Iránból, amikor a bombamerényletek 
elkezdődtek. Az egyik amerikai nőnek, akivel ő még Washingtonban együtt 
Járt középiskolába, s aki most a nagykövetség egyik diplomatájának 
felesége volt, a házát találat érte. Szerencsére senki sem sérült meg, de a 
támadás így is elég rémisztő volt. Akkor kellett volna meglépnem, 
gondolta. 

Végre nyílt az ajtó és Abolhaszan szólt ki: — Bill! Jöjjön be, legyen 
szíves! 

Az ajtón belépve megnézte az óráját. Délután öt volt. 

— Hideg van — mondta, és leült. 


— Ez a szék elég forró — válaszolta Paul furcsa fintorral. Bill jól megnézte 
— szemmel láthatóan nagyon kényelmetlenül érezte magát. 

Dadgar komótosan elfogyasztotta a szendvicsét és megitta a teáját, 
mielőtt folytatta volna a kihallgatást. Miközben nézte, Billben 
bizonyossággá vált: ez a fickó el akar kapni bennünket, semmiképp sem 
engedi, hogy távozzunk az országból. 

A kihallgatás elkezdődött. Megmondta a teljes nevét, születése dátumát 
és helyét, iskolai végzettségét, beosztását. Dadgar kifejezéstelen arccal tette 
fel kérdéseit és jegyezte a válaszokat. Mint egy gép, gondolta Bill. 

Most már értette, miért tartott olyan sokáig Paul kihallgatása. Minden 
kérdést farsziról angolra és minden választ angolról farszira kellett 
fordítani. Mrs. Nurbas tolmácsolt, Abolhaszan csak akkor szólt közbe, ha 
pontosítani vagy korrigálni kellett valamit. 

Dadgar arról érdeklődött, hogyan teljesítette az EDS a minisztériummal 
kötött szerződésben vállalt kötelezettségeit. Bill hosszan és részletesen 
válaszolt a bonyolult, komoly műszaki ismereteket igénylő témát érintő 
kérdésekre, bár tudta, hogy Mrs. Nurbas valószínűleg nem sokat ért az 
egészből. Mindez nem számított, hisz néhány általánosságokat érintő kérdés 
alapján senki nem foghatta fel igazán, miről 15 van szó. Miféle hülyeség ez? 
Miért Jó az Dadgarnak, hogy egész nap egy rémisztően hideg szobában ül 
és ostoba kérdéseket tesz fel? Bill végül amellett döntött, hogy ez 
valamiféle perzsa rituálé. Dadgarnak fedeznie kell magát, meg kell 
mutatnia, hogy minden lehetőséget kipróbált, eleve elhárítva ezzel minden 
lehetséges későbbi vádat, amiért elengedte őket. A legrosszabb lehetőség, 
hogy még egy kicsit, ott tartja őket Iránban. Akármelyik feltevés az igaz, 
nemsokára biztosan szabadulnak. 

Dadgar és Mrs. Nurbas egyre ingerültebbé vált, a kihallgatás 15 egyre 
inkább úgy alakult, mint amikor a bíróság előtt keresztkérdéseket tesznek 
fel a vádlottnak. Dadgar azt állította, hogy az EDS által elvégzett munkáról 
a minisztériumhoz benyújtott jelentések hamisak voltak, s a cég fiktív 
tevékenységért vette fel a fizetséget, Bill azzal érvelt, hogy az egész tervet 
jól ismerő minisztériumi hivatalnokok sohasem kérdőjelezték meg a 
jelentéseket, Ha az EDS valóban nem teljesítette, amit vállalt, akkor hol 
maradtak a reklamációk? Dadgar megnézheti a minisztérium irattárát, sehol 
sem találja nyomukat sem. 

Dadgar dr. Towliatiról kérdezte, s miután Bill elmagyarázta a szerepét, 
Mrs. Nurbas — előtt Dadgar bármit mondott volna — közölte vele, hogy 


hazudik. 

Egymást követték a kérdések, amelyek között nem volt semmiféle 
összefüggés. Bill legjobban akkor lepődött meg, amikor arról érdeklődtek, 
hogy volt-e az EDS-nek görög alkalmazottja. Közölte, hogy nem, s közben 
törte a fejét, mi a fenének kérdezik ezt? Dadgar türelmetlennek tűnt. Talán 
azt remélte, hogy Bill válaszai ellentmondanak Paulénak, s most csalódott. 
Géplesen és sietve tette fel kérdéseit, nem igyekezett pontosítani a 
válaszokat, és alig egy óra alatt befejezte a kihallgatást. 

— Írjanak alá minden kérdést és választ Mr. Dadgar jegyzetfüzetében! — 
figyelmeztette őket Mrs. Nurbas. 

— Farsziul vannak. Egy szót sem értünk belőlük — tiltakozott Bill. Biztos 
volt benne, hogy ez csak valamilyen piszkos trükk lehet. Aláíratják velük, 
hogy gyilkoltak, kémkedtek, vagy Isten tudja, milyen bűnöket követtek el. 

— Majd én megnézem, hogy mit írt fel — lépett közbe Abolhaszan. 

Paul és Bill várt, amíg nagyon alaposan áttanulmányozta a jegyzeteket. 

— Azt tanácsolom, hogy írják alá — rakta le végül a füzetet. Bill biztos volt 
benne, hogy nem lenne szabad megtennie, de nem volt más választása. Ha 
haza akar menni, akkor alá kell írnia. 

Paulra nézett, aki megvonta a vállát: — Azt hiszem, jobb, ha aláírjuk. 

A füzeten végiglapozva mindenhova odatették a kézjegyüket az 
olvashatatlan farszi krikszkrakszok alá. 

Mire befejezték, a szobában még érezhetőbbé vált a feszültség. Most kell 
közölnie, hogy hazamehetünk, gondolta Bill. 

Dadgar hosszan mondott valamit farsziul és kiment. Abolhaszan szürke 
arccal fordult Paul és Bill felé: 

— Le vannak tartóztatva. 

Billel forogni kezdett a világ. Se repülőgép, se Washington, se Emily, se 
szilveszteri parti. . . 

— Az óvadék kilencvenmillió toman, hatvan Paulért és harminc magáért, 
Bill. 

— Jézusom! — csattant fel Paul. — Kilencvenmillió toman, az... 

Abolhaszan gyorsan számolt: - Alig — valamivel kevesebb 
tizenhárommillió dollárnál. 

— Maga tréfál! — szólt Bill. — Tizenhárommillió? Egy gyilkosra csak 
húszezret rónak kt. . . 

— Megkérdezte azt 15, hogy tudnak-e fizetni — folytatta Abolhaszan. 


Paul felnevetett: — Mondja meg neki, hogy momentán nincs nálam ennyi 
készpénz. Be kell ugranom a bankba. 

Abolhaszan nem válaszolt. 

— Ezt nem gondolhatja komolyan — folytatta Paul. 

— De, komolyan gondolja. 

Billen féktelen düh lett úrrá — gyűlölte Dadgart, gyűlölte Lou Goelzöt és 
az egész rohadt világot. Primitív csapda volt, ők pedig egyenesen 
belesétáltak. Szabad akaratukból jöttek ide, hogy részt vegyenek egy 
találkozón, amelyet az Egyesült Államok nagykövetsége beszélt meg. Nem 
tettek semmi rosszat, senkinek sincs a legcsekélyebb bizonyítéka sem 
ellenük, most mégis börtönbe csukják őket, ráadásul egy iráni börtönbe. 

Abolhaszan hangja térítette magához: — Mindketten telefonálhatnak 
egyet. 

Paul tárcsázott: — Lloyd Briggset kérem. Paul Chiapparone beszél... 
Lloyd? Ma mégsem tudom megfőzni a vacsorát. Épp most vonulok be a 
börtönbe. 

Billnek az jutott az eszébe, hogy Paul még most sem hiszi igazán, ami 
történt. 

Paul elég hosszan hallgatott, mielőtt ismét megszólalt: — Mi volna, ha 
Gaydent hívnád fel? 

Bill Gayden volt az EDS World elnöke, Paul közvetlen főnöke. Csak 
jusson el a hír Dallasba, majd meglátják ezek az iráni bohócok, hogy 
milyen az, ha az EDS gépezete mozgásba jön, gondolta Bill. Paul befejezte, 
és átadta neki a kagylót. A nagykövetséget tárcsázta és a főkonzult kérte. 

— Goelz? Itt Bill Gaylord. Éppen most tartóztattak le bennünket, és az 
óvadékot tizenhárommillió dollárban állapították meg. 

— Hogyan történt? 

Billt feldühítette Goelz nyugodt, érzelemmentes hangja: — Maga beszélte 
meg ezt a találkozót és azt mondta, hogy utána elmehetünk! 

— Biztos vagyok benne, hogy ha nem tettek semmi rosszat. . . 

— Mit ért azon, hogy ha...? — ordította Bill. 

— Mihelyt tudok, odaküldök valakit a börtönbe — folytatta Goelz. 

Bill levágta a kagylót. 

Bejött az a két iráni, akiket korábban a folyosón látott csellengeni. 
Magasak voltak, tagbaszakadtak, s Bill rájött, hogy csak civil ruhás 
rendőrök lehetnek. 


— Dadgar azt mondta, hogy nem kell magukat megbilincselni — szólt 
Abolhaszan. 

— Hálás köszönet! — felelte Paul. 

Billnek eszébe jutottak azok a történetek, amelyeket a sah börtöneiben 
tartott foglyok kínzásáról hallott. Megpróbálta elfelejteni őket. 

— Nem akarják ideadni a táskájukat és a tárcájukat? — kérdezte 
Abolhaszan. 

Odaadták. Paul megtartott száz dollárt. 

— Tudja, hogy melyik börtönbe visznek? — kérdezte. 

— A Khajjam utcába, az Igazságügy-minisztérium gyűjtőfogdájába. 

— Siessen a "Bukarestbe", amilyen gyorsan csak tud, és mondjon el 
mindent Lloyd Briggsnek. 

— Természetesen. 

Az egyik rendőr szélesre tárta az ajtót. Bill Paulra nézett, az megrántotta 
a vállát, és elindultak. Lekísérték, s az udvaron egy kis gépkocsiba ültették 
őket. 

— Néhány órát valószínűleg bent kell töltenünk — vélte Paul. — Annyi 
biztosan kell a követségnek és az EDS-nek, hogy elküldjék értünk a 
váltságdíjat. 

Bill optimista volt: — Talán már ott 15 vannak. 

A két rendőr előreült. Az udvarról kihajtva az Eisenhower Avenue-n 
száguldottak. Hirtelen bekanyarodtak egy szűk egyirányú utcába, szembe a 
rendes forgalommal, Bill megmarkolta az első ülés támláját. A szembejövő 
kocsik és autóbuszok között cikáztak, nem törődve a dudát vadul nyomó, 
öklüket rázó sofőrökkel. 

Délkeletnek tartottak. Bill arra gondolt, hogy mi lesz, ha megérkeznek a 
börtönbe. Vajon ott lesznek már az EDS vagy a követség emberei, hogy 
lealkudják az óvadékot, s ők hazamehetnek ahelyett, hogy becsuknák őket? 
A nagykövetség biztosan nem tűri el, amit Dadgar tett. Sullivan nagykövet 
közbenjár, hogy haladéktalanul engedjék szabadon őket. Micsoda 
igazságtalanság két amerikait iráni börtönbe zárni, amikor nem követtek el 
bűntettet, s az óvadékot tizenhárommillió dollárban megállapítani! Az egész 
szinte nevetséges. Leszámítva persze azt, hogy ő most Itt ül egy idegen autó 
hátsó ülésén, némán bámul ki az ablakon és azon töri a fejét, mi fog történni 
vele. 

Minél délebbre jutottak, a látvány annál ijesztőbb lett. A város északi 
részében, ahol az amerikaiak éltek és dolgoztak, még mindig csak ritkán 


fordultak elő utcai megmozdulások és harcok, ám itt — Bill csak most látta — 
már állandósultak. Kiégett buszok roncsai mellett haladtak el. Körülöttük 
tüntetők százai ordítoztak, tüzeket gyújtottak és barikádokat építettek. 
Tizenéves suhancok Molotov-koktélokat dobáltak találomra a gépkocsikra. 
Lehet, hogy mi leszünk a következő célpont — gondolta Bill. Lövéseket 
hallott, de a sötétben nem tudta megállapítani, hogy ki lőtt kire. Az autó 
száguldott, a volánnál ülő rendőr nem csökkentette a sebességet. Minden 
második utca torkolatát elzárta a tömeg, egy barikád vagy egy égő 
gépkocsi. Éles kanyarral fordultak be egy utcába. — Nem érünk oda élve — 
gondolta Bill. A zsebébe nyúlt és megfogta rózsafüzérét. 

A száguldás szinte egy örökkévalóságig tartott, aztán a kocsi bevágódott 
egy kerek udvarba és megállt. A sofőr szó nélkül kiszállt és bement az 
épületbe. 

Az Igazságügy-minisztérium egy egész háztömböt elfoglalt. A sötétben — 
az utcai lámpák nem égtek — Bill egy ötemeletes épület körvonalait látta. A 
sofőr tíz-tizenöt perc múlva tért vissza, ismét a volánhoz ült és megkerülte a 
tömböt. Biztosan bejelentette a foglyokat a felvételi irodán — jutott eszébe 
Billnek. 

A túlsó sarkon befordulva a kocsi magas téglafalban nyíló acélajtó előtt 
állt meg. Alighogy a sofőr kiszállt, kinyílt az ajtó kémlelőnyílása, s halk 
párbeszéd kezdődött farszi nyelven. Aztán feltárult az ajtó, a rendőr 
kiszállította őket, s beléptek. 

Bill alaposan körülnézett. Kis belső udvaron voltak, körülöttük laza 
összevisszaságban tíz-tizenöt katona álldogált automata fegyverrel a 
kezében. A keskeny kocsiúton néhány személygépkocsi és teherautó 
parkolt. Balra tőlük, a téglafalhoz ragasztva, földszintes épület, jobbra egy 
újabb fémajtó. A gépkocsijukat vezető rendőr bekopogott, beszélt valakivel, 
aztán kinyílt az ajtó és bekísérték őket. 

Kis szobába jutottak, ahol csak egy asztal és néhány szék állt. Bill szeme 
körbesiklott a helyiségen. Nem volt ott sem ügyvéd, sem követségi 
munkatárs, sem az EDS valamelyik alkalmazottja, hogy kimentse őket a 
börtönből. Magunk vagyunk, s az ügy kezd igazán veszélyessé válni — 
gondolta. 

Az asztal mögött egy őr állt, kezében golyóstoll és néhány 
formanyomtatvány. Farsziul kérdezett valamit. 

— Paul Chiapparone — felelte csak úgy találomra Paul és még betűzte is a 
nevét. 


Az Iratok kitöltése majd egy órát vett igénybe. Egy angolul valamennyire 
tudó rabot hoztak fel a börtönből, hogy tolmácsoljon. Megadták teheráni 
címüket, telefonszámukat, születésük dátumát és felsorolták a náluk lévő 
tárgyakat. Pénzüket elvették és mindketten kaptak kétezer rialt, azaz 
körülbelül harminc dollárt. 

A szomszédos szobába vezették és felszólították őket, hogy vessék le a 
ruhájukat. Alsónadrágra vetkőztek. Alaposan átkutatták őket, s Paulnak 
megengedték, hogy felöltözzék, de Billnek nem. Rettentő hideg volt, a fűtés 
Itt 15 szünetelt. Bill vacogó fogakkal megpróbálta kitalálni, mi fog történni. 
Nyilván ők az egyedüli amerikaiak a börtönben. Bármit olvasott, vagy 
hallott korábban az ilyen intézményekről, az csupa borzalom volt. Mit 
csinálnak majd velük az őrök? És a többi rab? Most már bármelyik 
pillanatban meg kell érkeznie valakinek, hogy kiszabadítsa őket. 

— Felvehetem a kabátomat? — kérdezte az őrt. 

Az értetlen arcot vágott. 

— Kabát — mondta Bill és olyan mozdulatot tett, mint amikor valaki 
felveszi a felöltőjét. 

Az őr odaadta neki. Kicsit később belépett egy másik őr és szólt, hogy 
felöltözhet. Visszakísérték őket az első szobába. Bill ismét körülnézett, 
hátha meglátja az ügyvédet, vagy valamelyik barátjukat, de újból csalódnia 
kellett. 

Kinyílt egy másik ajtó és az alagsorba kísérték őket. Hideg, kosz és 
félhomály. A folyosóról néhány cella nyílt, valamennyi tömve iráni 
foglyokkal. Az átható vizeletszag arra kényszerítette Billt, hogy becsukja a 
száját és csak az orrán át lélegezzék. Az őr kinyitotta a 9. számú cella 
ajtaját, s beléptek. 

Tizenhat, sűrű borostával benőtt arc bámult rájuk érdeklődéssel. Paul és 
Bill rémülten bámult vissza. Az ajtó becsapódott mögöttük. 


II. 
ib 


Ross Perot nem panaszkodhatott arra, hogy rosszul bánt volna vele az 
élet. 

1978. december 28-ának reggelén Colorado államban,  Vailben, 
hegyvidéki nyaralójának reggelizőasztalánál ült és várta, hogy Holly, a 
szakács felszolgálja az ételt. 

A hegyoldalban, a nyárfaerdőben meghúzódó  "vityillónak"? hat 
hálószobája, öt fürdőszobája, hatalmas nappalija, s a síelés utáni 
felmelegedéshez meleg vizes medencéje volt. Csak vakáció idején 
használták. 

Ross Perot gazdag volt. Ezer dollárral a zsebében kezdett hozzá az EDS 
kiépítéséhez — annak is több mint a felét kölcsön kapta —, s most több 
százmillió dollárral részesedett a cégből. Egyedüli tulajdonosa volt a sok 
százmillió dolláros tartalékkal rendelkező Petrus Oil and Gas Companynek. 
Számos ingatlana volt Dallasban. Nehezen tudta volna megmondani, hogy 
pontosan mennyi pénze 1s van — attól függ, hogyan számolják —, de biztosan 
több volt ötszázmillió dollárnál és talán kevesebb egymilliárdnál. 

A regényekben rendszerint kapzsinak, hataloméhesnek, neurotikusnak, 
utálatosnak és boldogtalannak — de mindig boldogtalannak — ábrázolják a 
fantasztikusan gazdag embereket. Perot nem sok regényt olvasott és boldog 
volt. 

Nem a pénz tette boldoggá. Hitt a pénzcsinálásban, az üzletben és a 
profitban, hiszen ezek működte tik Amerikát. Élvezte azokat a játékszereket 
ís, amiket a pénzén megvehetett — jachtot, motorcsónakot, helikoptert. 
Összesodort százdollárosokkal rágyújtani viszont nem az ő stílusa volt. 
Mindig arról álmodott, hogy emberek ezreit foglalkoztató, nagy, sikeres 
üzleti birodalmat épít ki. Legfőbb álma azonban itt volt a szeme előtt — 
meleg ruhába öltözött, síeléshez készülődő családja. A húszéves ifjabb 
Ross, akinél remekebb sráccal Perot még nem találkozott Texasban. A négy 
— négy! — lány: Nancy, Suzanna, Carolyn és Katherine. Egészségesek, 
okosak, szeretetre méltóak. Valahányszor interjút adott, Perot mindig 
elmondta, hogy az életét azon méri le, milyenek a gyerekei. Ha másokkal 15 
törődő, Jó amerikaiakká válnak, akkor úgy érzi, nem élt hiába. ("Oké, én 
hiszek magának. De ha ezt leírom, akkor mindenki azt fogja hinni, hogy 


megvásárolt?" — szokták mondani a riporterek. — "Nem érdekel. Én 
elmondom az igazat, maga meg azt ír le, amit akar" — válaszolta rendszerint 
Perot.) A gyerekek pedig — legalábbis eddig — pontosan olyanok, 
amilyeneknek szerette volna őket. Gazdagságban, kiváltságos helyzetben 
nőttek fel, de csodával határos módon ez sem rontotta meg őket. 

Ez a csoda Margot Perotnak volt köszönhető. Szép volt, szerelmes, 
intelligens, előkelő, s tökéletes anya. Ha akarja, férjhez mehetett volna egy 
John Kennedyhez, Paul Newmanhez. Rainier herceghez, vagy egy 
Rockefellerhez. Helyettük a texasi Texarkanából származó, alig 168 centi 
magas, bevert orrú Ross Perotba lett szerelmes, akinek üres volt ugyan a 
zsebe, de teli volt vágyakkal. Perot egész életében hitt abban, hogy 
szerencsés embernek született. Most, negyvennyolc évesen visszatekintve 
látta, hogy a legnagyobb szerencse, ami egész életében érte, maga Margot. 

Boldog ember volt, boldog családdal, de ezt a boldogságot ezen a 
karácsonyon egy kis felhő árnyékolta be. Perot anyja haldoklott. Csontrákja 
volt. Karácsony este elesett. Nem volt súlyos az ütés, de a rák már 
meggyengítette a csontjait, s eltört a medencéje. Dallas belvárosába, a 
Baylor Kórházba szállították. 

Perot nővére, Bette az egész éjszakát anyjával töltötte, karácsony első 
napján pedig Perot, Margot és az öt gyerek berakta az ajándékokat a 
kocsiba és a kórházba hajtott. Nagymama jókedvű volt és mindannyian 
nagyszerűen érezték magukat. Közölte azonban, hogy másnap már nem 
akarja látni őket: tudta, hogy síelni készülnek, s ragaszkodott hozzá, hogy 
betegsége ellenére í5 elutazzanak. Margot és a gyerekek december 26-án 
elindultak Vailbe, Perot azonban maradt. 

Akárcsak gyerekkorában néhányszor, most 15 megpróbált szembeszállni 
anyja akaratával. Lulu May Perot alig volt magasabb 150 centinél, de 
semmivel sem volt gyengébb és védtelenebb egy tengerész őrmesternél. 
Közölte a fiával, hogy sokat dolgozott és szüksége van a kikapcsolódásra. 
Perot tiltakozott, mondván, nem akarja egyedül hagyni. Végül az orvosok 
avatkoztak közbe, s megmondták, hogy csak árt az anyjának, ha akarata 
ellenére ott marad. Másnap csatlakozott a családjához. Ismét az anyja 
győzött, mint gyerekkorában 15 mindig. 

Egyik összecsapásuk egy cserkésztábor miatt robbant ki. Texarkanában 
árvíz volt, s a cserkészek elhatározták, hogy három napra elmennek segíteni 
a helyreállítási munkákban. Perot 15 menni akart, de az anyja tudta, hogy túl 


kicsi még hozzá, csak nyűg lenne a többiek nyakán. Ross újból és újból 
megpróbálta, ő meg csak mosolygott, s kitartóan nemet mondott. 

Később tett egy kis engedményt: megengedte, hogy az első nap elmenjen 
és segítsen felállítani a sátrakat, de estére haza kell mennie. Nem volt túl 
nagy kompromisszum. Ross mégsem volt képes szembeszállni vele. Elég 
volt elképzelni, hogy hazamegy, keresi a szavakat, amelyekkel 
megmagyarázhatja, miért nem engedelmeskedett neki, s rögtön tudta, hogy 
nem bírja megtenni. 

Soha nem kapott pofont. Arra sem emlékezett, hogy valaha is rákiabáltak 
volna. Anyja nem félelemmel kormányzott. Szeretetével kötötte meg őt és 
nővérét, Bette-et ís. Elég volt, ha rájuk nézett, megmondta, mit akar, s 
egyszerűen képtelenek voltak az  engedetlenségre, nehogy bánatot 
okozzanak nekt. 

Még huszonhárom éves korában is, amikorra Ross már bejárta a fél 
világot, mindig megkérdezte tőle: "Van valami randid? Hová mégy? Mikor 
jössz haza?" S amikor hazaért, még ébren várta, hogy éjszakára csókkal 
búcsúzzék el tőle. Akkor már csak elvétve vitáztak — anyja elvei olyan 
mélyen beléivódtak, hogy sajátjává váltak. Lulu May Perot úgy 
kormányozta a családot, mint egy alkotmányos uralkodó, elkerülve a 
hatalom buktatóit. 

Anyjától nemcsak az elveit örökölte, hanem a vasakaratát is. Ő is mindig 
egyenesen, az emberek szemébe nézett. Olyan nőt vett feleségül, aki az 
anyjára hasonlított. A szőke, kék szemű Margotból ugyanaz a melegség 
áradt, mint Lulu Mayből, de ő nem uralkodott Peroton. 

Mindenkinek az anyja meghal egyszer, s Lulu May már nyolcvankét éves 
volt, Perot mégsem tudta ilyen sztoikusan felfogni a dolgot. Ehhez az anyja 
még mindig túl nagy helyet foglalt el az életében. Már nem kapott tőle 
utasításokat, de bátorítást igen. Ő biztatta arra, hogy belevágjon az EDS-be, 
s éveken át nemcsak alapító igazgatója, hanem könyvelője is volt a 
vállalatnak. Vele beszélte meg 1969 decemberében azt 15, hogy elindítsa-e 
kampányát a vietnami hadifoglyok érdekében. Azt tervezte, hogy Hanoiba 
repül, bár munkatársai figyelmeztették, hogy ha veszélynek teszi ki magát, 
akkor az EDS részvényeinek árfolyama látványosan visszaesik. Komoly 
erkölcsi problémával kellett szembenéznie: van-e joga kockára tenni a 
részvényesek érdekeit, akár a legjobb ügy érdekében 15? Anyjához fordult, s 
ő pillanatnyi gondolkodás nélkül válaszolt: "Ha nem tetszik nekik, adják el 


a részvényeiket." Végül 1s a foglyok élete forgott veszélyben, ami fontosabb 
volt, mint az EDS részvényeinek árfolyama. 

Perot magától is így döntött volna, s nem is volt igazán szüksége 
tanácsra. Anélkül is ugyanaz az ember lett volna, aki, s ugyanúgy 
cselekedett volna, ahogyan tette. Egyszerűen csak szüksége volt rá, akarta, 
hogy az anyja ott legyen mellette. 

Nem volt melankolikus, tépelődő típus. Tudta, hogy most már semmit 
sem tehet érte. Két éve, amikor az első komoly tünetek jelentkeztek, egy 
vasárnap délután felforgatta egész Dallast, hogy megtalálja és a kórházba 
cipelje a legjobb  idegsebészt. Bármilyen  válsághelyzetre rögtön 
cselekvéssel válaszolt. Ha viszont rájött, hogy tehetetlen, akkor képes volt 
kizárni agyából a problémát, elfeledni a rossz híreket, és hozzálátni a 
következő feladathoz. Nem fogja tönkretenni a családja pihenését azzal, 
hogy bánatos arccal járkál fel és alá. Részt vesz a vidám kikapcsolódásban, 
a játékban és élvezi felesége és gyerekei társaságát. 

Gondolatait a telefon csengése szakította félbe, s a konyhába lépett, hogy 
felvegye a kagylót. 

— Itt Ross Perot. 

— Ross, itt Bill Gayden. 

— Hello, Bill. — Gayden az egyik legrégibb alkalmazottja volt az EDS- 
nek, még 1967-ben lépett be a céghez. Tipikus kereskedőalkat — joviális, 
mindenki kedvence. Szerette a tréfát, az italt, a dohányt, a pókert. Zseniális 
pénzügyi szakember volt, tökéletesen kiismerte magát a vállalatszerzések, 
fúziók, üzletkötések világában. Ezért tette meg Perot az EDS World 
elnökévé. Gayden humorérzéke egyszerűen elpusztíthatatlan volt — a 
legkomolyabb szituációban is képes volt viccelni —, de most komoran 
csengett a hangja. 

— Ross, van egy kis probléma. 

Az EDS szóhasználatában ez azt jelentette, hogy nagy baj van. 

— Paulról és Billről van szó — folytatta Gayden. 

Perot rögtön tudta, miről beszél. Az a mód, ahogyan az EDS két vezető 
munkatársát megakadályoztak Irán elhagyásában, semmi jóval nem 
kecsegtetett, s az esetről egy pillanatra sem feledkezett meg, még anyja 
halálos ágya mellett sem. 

— Ma kell hazaérkezniük. 

— Letartóztatták őket. 

Az indulattól összeszorult a gyomra. 


— Biztos voltam benne, hogy rögtön a kihallgatás után elhagyhatják Iránt. 
Tudni akarom, pontosan hogyan történt. 

— Egyszerűen bevágták őket a börtönbe. 

— Milyen vád alapján? 

— Nem közölték a vádat. 

— Milyen törvényre hivatkoztak? 

— Semmilyenre. 

— Mit teszünk azért, hogy kihozzuk őket? 

— Ross, kilencvenmillió tomanban állapították meg az óvadékot. Az 
tizenkétmilli1ó-hétszázötvenezer dollár. 

— Tizenkétmillió? 

— Ahogy mondod. 

— Hogy az ördögbe történhetett ez? 

— Ross. Fél órán át beszéltem Lloyd Briggsszel telefonon, s próbáltam 
megérteni a dolgot, de csak annyit tudtam meg, hogy Lloyd sem érti. 

Perot hallgatott. Az EDS vezető alkalmazottainak az volt a dolguk, hogy 
válaszoljanak a kérdéseire, s nem az, hogy maguk tegyenek fel kérdéseket. 
Gavden nem hívta volna fel, ha előtte nem tájékozódott volna annyira, 
amennyire csak tehette. Semmi többet nem tud kiszedni belőle; egyszerűen 
nincs több információja. 

— Rendeld be Tom Luce-t — szólalt meg végül. — Hívd fel a 
Külügyminisztériumot. Ez az ügy most mindennél fontosabb. Nem akarom, 
hogy akár csak egy perccel 15 tovább börtönben maradjanak. 


Margot az "ördögbe" szóra kapta fel a fejét — Ross nem szokott 
káromkodni, s különösen nem a gyerekek előtt. Elszánt arccal jött ki a 
konyhából, kék szeme jéghidegen csillogott. A felesége már ismerte ezt a 
tekintetet. Nem a dühtől villámlott — nem olyan ember volt, aki rossz 
hangulatát kimutatja -, hanem a megingathatatlan elszánástól. Azt 
jelentette, hogy elhatározott valamit, s kész eget-földet megmozgatni célja 
érdekében. Ugyanezt az elszánást, ugyanezt az erőt látta benne, amikor 
először találkoztak — tényleg huszonöt éve lenne már? — Annapolisban, a 
Haditengerészeti Akadémián. Ez emelte ki a tömegből, ez különböztette 
meg a többiektől. Voltak persze más jó tulajdonságai — kedves volt, vidám, 
megnyerő —, de ami igazán kivételes volt benne, az az akarata. Ha az a 
különös fény felcsillant a szemében, akkor csupán annyi eséllyel lehetett az 
útját állni, mint egy lejtőn lefelé száguldó gőzmozdonynak. 


— Az irániak börtönbe zárták Pault és Billt. 

Margot rögtön a feleségekre gondolt. Évek óta ismerte mindkettőjüket. 
Ruthie Chiapparone apró termetű, nyugodt, mosolygós, fekete hajú asszony 
volt. Az a sebezhető típus, akit rögtön védelmébe akar venni, aki látja. 
Nehéz lesz neki. Emily Gaylord már keményebb alkat, legalábbis látszatra. 
A karcsú, szőke, életvidám, heves Emilynek biztosan az lesz az első 
gondolata, hogy felszáll egy gépre, Teheránba repül és maga hozza ki Billt a 
börtönből. A két nő eltérő természete öltözködésükben 15 megmutatkozott. 
Ruthie lágyan omló, puha anyagokból készült ruhákat viselt, Emily elegáns, 
élénk színűeket. Ő belülről fog szenvedni. 

— Visszamegyek Dallasba — szólt Ross. 

— Hóvihar van — figyelmeztette Margot, az ablakon át a kavargó 
hópelyheket nézve. Tudta, hogy feleslegesen próbálkozik, mert semmi sem 
állíthatja meg a férjét. Arra gondolt, hogy Ross képtelen lesz nyugodtan 
ülni dallasi irodájának íróasztalánál, miközben két munkatársát egy iráni 
börtönben tartják fogva. Nem Dallasba megy, gondolta, hanem Iránba. 

— A terepjáróval megyek — folytatta Ross. — Még elkaphatok egy gépet 
Denverben. 

Margot legyűrte aggodalmát és rámosolygott. — Vezess óvatosan! — 
figyelmeztette. 


Perot a volánra dőlve kémlelte az utat. Az aszfalt Jeges volt, a szélvédő 
alsó szélén egyre több hó gyűlt össze. Denver jó 160 kilométerre van 
Vailtől. Lesz elég ideje gondolkodni. 

Még mindig szét tudott volna robbanni a dühtől. Nem pusztán azért, mert 
Paul és Bill börtönben volt. Hanem mert azért kerültek oda, mivel ő Iránba 
küldte őket. 

Az Iráni, helyzet már hónapok óta aggasztotta. Egy átvirrasztott éjszaka 
utáni reggelen ki 15 adta az utasítást: — Evakuáljunk. Ha tévedünk, akkor 
sem vesztünk többet, mint három- vagy négyszáz repülőjegy árát. 
Intézkedjenek még ma. 

Ez volt azoknak a nagyon ritka alkalmaknak az egyike, amikor nem 
hajtották végre habozás nélkül az utasítását. Dallasban és Teheránban 15 
mindenki olyan lassan mozdult, mintha ólomlábakon járna. Nem vádolhatja 
őket. Ő maga sem volt elég határozott. Ha elég kemény, akkor az 
evakuálásra még aznap sor kerül; de nem volt az, másnap pedig már 
bevonták az útleveleket. 


Sokkal tartozott Paulnak és Billnek. Adósuk volt lojaliításukért, amellyel 
csatlakoztak az EDS-hez, az akkor még puszta fennmaradásáért küzdő új 
céghez. Hányszor előfordult, hogy megtalálta azt az embert, akire szüksége 
volt, beszélt vele, sikerült felkeltenie az érdeklődését, állást ajánlott neki, s 
mindezt csak azért, hogy az illető másnap reggel, miután megbeszélte a 
dolgot a családjával, úgy döntsön, hogy az EDS túl kicsi, túlságosan új és 
bizonytalan helyzetű vállalat. 

Paul és Bill nemcsak a kockázatot vállalta, de erejét megfeszítve 
dolgozott is azért, hogy ne bukjanak bele. Bill tervezte a Medicare és a 
Medicaid programok irányításához használt számítógépes rendszert, 
amelyet ma már az Egyesült Államok sok államában alkalmaznak. 
Rengeteget dolgozott, heteket töltött távol az otthonától és a munkája 
kedvéért végighurcolta a családját a fél országon. Ugyanilyen odaadó 
munkatárs volt Paul: amikor a cégnek még kevés alkalmazottja és nagyon 
kevés pénze volt, három rendszerszervező munkáját látta el. Perotnak 
eszébe jutott az első szerződés, New Yorkban, a Pepsicóval. Maga előtt látta 
Pault, amint a hóesésben Manhattanből jövet a Brooklyn-hídon gyalogol, 
átcsúszik a sztrájkőrség mellett — a gyárban éppen munkabeszüntetés volt — 
és megy be az üzembe dolgozni. 

Perot tartozott Paulnak és Billnek azzal, hogy kihozza őket. 

Tartozott nekik azzal, hogy rávegye az Egyesült Államok kormányát 
minden iráni befolyásának érvényesítésére. 

Amerika egyszer segítséget kért Perottól, és ő a hadifoglyokért indított 
kampányra három évet szánt az életéből, és rengeteg pénzt. Most ő kér 
segítséget Amerikától. 

Eszébe jutott 1969, a vietnami háború mélypontja. Néhány, még a 
Haditengerészeti Akadémián szerzett barátját megölték vagy fogságba 
ejtették. Bill Leftwich, ez a melegszívű, erős, kedves srác harminckilenc 
éves korában halt meg egy ütközetben. Bill Lawrence fogságba esett Észak- 
Vietnamban. Perotnak kínszenvedés volt látnia hazáját, a világ legnagyobb 
országát, amint a kellő akarat hiányában elveszít egy háborút. De még 
nehezebb volt látnia az amerikaiak millióit, amint nem is alaptalanul 
tüntettek, azt állítva, hogy ez a háború rossz és nem is lehet megnyernt. 
Aztán 1969-ben egy napon találkozott a kis Billy Singletonnal, aki azt sem 
tudta, hogy van-e apja, vagy nincs. Billy apja Vietnamban tünt el, még 
mielőtt akár csak egyszer 1s látta volna a fiát. Még azt 15 képtelenség volt 
megtudni, hogy fogságba esett vagy meghalt. 


Perotot a megrendülés nem bénította meg, hanem cselekvésre ösztönözte. 
Megtudta, hogy Billy apjának esetében nincs semmi rendkívüli. Feleségek 
és gyermekek százai nem tudják, hogy férjük, apjuk meghalt-e vagy 
fogságba esett. A vietnamiak nem adták ki a hadifoglyok listáját. Arra 
hivatkoztak, hogy őket nem kötik a Genfi Konvenció előírásai, mivel az 
Egyesült Államok hivatalosan soha nem üzent hadat nekik. 

Sok fogoly halt meg a brutális bánásmód miatt, vagy az orvosi ellátás 
teljes hiánya következtében. Nixon elnök elhatározta, hogy vietnamizálja a 
háborút és három év alatt kivonja az amerikai csapatokat. A CIA jelentései 
viszont arról tanúskodtak, hogy addigra a fogságba esettek fele meg fog 
halni. Ha Billy Singleton apja él, akkor sem valószínű, hogy valaha is 
hazajut. 

Perot tenni akart valamit. 

Az EDS-nek Jó kapcsolatai voltak a nixoni Fehér Házzal. Washingtonba 
utazott, hogy beszéljen Henry Kissinger nemzetbiztonsági főtanácsadóval. 
Kissingernek 1s volt egy terve. 

A viletnamiak, már csak propagandacélból is, fennen hirdették, hogy 
nekik nincs semmiféle ellentétűk az amerikai néppel, csupán az Egyesült 
Államok kormányával. A világ előtt Dávid szerepét alakították a Góliát 
elleni harcban, és minden jel szerint sokat adtak arra, hogy miként ítéli meg 
őket a külvilág. A foglyok és családjuk szenvedéseit bemutató nemzetközi 
kampánnyal talán rá lehet venni őket arra, hogy javítsanak a foglyokkal 
való bánásmódon és hozzák nyilvánosságra nevüket — gondolta Kissinger. 

Ügyelni kell arra, hogy a kampányt magántőkéből finanszírozzák, s 
látszólag ne legyen semmiféle kapcsolata a kormányzattal, bár a színfalak 
mögött a Fehér Ház és a külügyminisztérium minden segítséget meg fog 
adni hozzá. 

Perot elfogadta a kihívást. (Mindennek ellen tudott állni, kivéve az igazi 
kihívást. Tizenegyedik osztályos korában a tanárnője, Mrs. Duck hamar 
felismerte ezt. — Milyen kár, hogy nem vagy olyan eszes, mint a többiek — 
mondta neki egy nap. A kis Perot ragaszkodott hozzá, hogy legalább olyan 
eszes, mint a barátai. "Akkor ők miért kapnak jobb osztályzatokat?" "Azért, 
mert őket érdekli az iskola, engem pedig nem"? — védekezett. "Bárki 
állíthatja, hogy meg tud tenni valamit. De nézd meg az osztályzatokat: a 
barátaid képesek arra, amire te nem" — támadott tovább Mrs. Duck, s ezzel 
a fiú elevenébe vágott. Perot közölte vele, hogy a következő hat hétben 
kizárólag jeleseket fog kapni, így 1s történt, de nem csupán a következő hat 


hétben, hanem iskolai pályafutása egész hátralevő részében. Mrs. Duck 
rájött az egyetlen módszerre, amellyel manipulálni lehetett Perotot: kihívás 
elé kellett állítani.) 

Kissinger kihívását elfogadva Perot felkereste a J. Walter Thompsont, a 
világ legnagyobb reklámügynökségét és elmondta, mit akar. Közölték vele, 
hogy harminc-hatvan napon belül elkészítik a kampány tervét, s körülbelül 
egy év múlva már lesznek 15 bizonyos eredmények. Perot megköszönte az 
ajánlatot — ő még ma kezdeni akarja, s holnapra már eredményeket vár. 
Visszament Dallasba és összeállított egy kis csapatot az EDS 
munkatársaiból, akik egymás után hívták fel az újságokat és maguk írta 
rövid hirdetéseket helyeztek el bennük. 

A válaszleveleket teherautószám hozta a posta. 

A háborúpárti amerikaiak számára a hadifoglyokkal szembeni bánásmód 
újabb bizonyítéka volt annak, hogy a vietnamiak valóban ördögök. A 
háborút ellenzők ugyanebben újabb okot láttak arra, hogy ki kell vonulni 
Vietnamból. Csupán a legelszántabb protestálók sértődtek meg a kampány 
miatt. Az FBI 1970-ben értesítette Perotot, hogy a Vietkong kiadta a 
parancsot a Fekete Párducoknak: öljék meg őt. (Azoknak az őrült hatvanas 
éveknek a végén ez nem 1s tűnt olyan bizarrnak.) Testőröket fogadott. 
Néhány héttel később pár ember megpróbált átmászni dallasi házának 
kerítésén, de a nekivadult őrzőkutyák elkergették őket. Családja tagjainak, 
köztük anyjának eszükbe sem jutott, hogy be kellene szüntetnie kampányát 
az ő biztonságuk érdekében. 

A legnagyobb szenzációt 1969 decemberében sikerült keltenie, amikor 
két repülőgépet bérelt, hogy Hanoiba repüljön és karácsonyi ajándékot 
vigyen a hadifoglyoknak. A berepülési engedélyt persze nem kapta meg, de 
egy nemzetközi hírekben szegény időszakban világszerte óriási feltűnést 
váltott ki. Kétmillió dollárt költött, de olyan publicitást kapott, amit jó, ha 
hatvanmillió dollárért meg tudott volna vásárolni. Felmérést végeztetett a 
Gallup Intézettel, s ez arról tanúskodott, hogy az amerikaiak túlnyomó 
többsége negatívan érez Észak-Vietnam iránt. 

1970 folyamán kevésbé látványos módszereket használt. Országszerte 
apró közösségek sokasága kapott biztatást, hogy indítsák el saját 
kampányukat a hadifoglyok érdekében. Pénzt gyűjtöttek és küldötteket 
menesztettek Párizsba, az ott tárgyaló  észak-vietnami küldöttség 
bosszantására. Olyan sok tiltakozó levelet küldtek Hanoiba, hogy az észak- 
vietnami posta összeomlott a hatalmas nyomás alatt. Perot beutazta az egész 


országot, s ahol csak felkérték, beszédet mondott. Laoszba utazott, hogy 
észak-vietnami diplomatákkal találkozzék, s magával vitte a Délen 
fogságban tartott északiak listáját, a foglyok leveleit, az életkörülményeiket 
bemutató filmfelvételeket. Elkísérte a Gallup egyik munkatársa 1s, és az 
észak-vietnamiakkal együtt nézték át a néhány hónappal korábban végzett 
közvélemény-kutatás eredményeit. 

Erőfeszítései nem maradtak hatástalanok. Az amerikai hadifoglyokkal 
szembeni bánásmód javult, egyre gyakrabban sikerült levelet és csomagot 
eljuttatni hozzájuk, s az észak-vietnamiak kezdték kiadogatni a neveket. 
Legalább ilyen fontos volt, hogy a rabságban élők az újabb foglyoktól 
hallottak a kampányról és ez rendkívül megnövelte elszántságukat. 

Nyolc évvel később a szakadó hóban Denver felé autózó Perot felidézte a 
kampány egy másik következményét, egy olyan következményt, amely 
akkor kissé zavarólag hatott, de most fontosnak és értékesnek bizonyulhat, 
A hadifoglyok ügyében csapott nagy hírverés elkerülhetetlenül a figyelem 
középpontjába állította Ross Perotot ís. Az egész ország megismerte a 
nevét. Egészen biztosan emlékezni fognak rá a hatalom folyosóin, 
különösen a Pentagonban. A kampányt a háttérből felügyelő bizottság tagja 
volt Tom Moorer tengernagy, a Vezérkari Főnökök Egyesített Bizottságának 
elnöke, Alexander Haig, abban az időben Kissinger munkatársa, jelenleg 
pedig a NATŐ európai haderőinek főparancsnoka, William Sullivan, akkor 
külügyminiszter-helyettes, most az Egyesült Államok iráni nagykövete, és 
maga Kissinger. 

Ezek az emberek segítenek neki eljutni a kormányzathoz, megtudni, hogy 
mi is történik és megszervezni a gyors segítséget. Felhívja Richárd 
Helmset, aki volt már a CIA főnöke és az Egyesült Államok teheráni 
nagykövete 15. Telefonál Kermit Rooseveltnek, akinek az apja, Teddy 
Roosevelt közvetlen részese volt annak a CIA szervezte puccsnak, amely 
1953-ban visszajuttatta a sahot a trónra. . . 

Felötlött benne, hogy mi lesz, ha mindez nem használ? 

Megszokta, hogy ne csak egy lépéssel előre gondolkodjék. Mi lesz, ha a 
Carter-kormányzat nem tud vagy nem akar segíteni? Akkor magam hozom 
ki őket a börtönből, döntötte el. 

Hogyan csináljuk? Ilyen vállalkozásba még soha nem fogtunk. Hogyan 
kezdjük? Ki fog segíteni? 

Az EDS munkatársaira gondolt, Merv Staufferre, T. J. Marguezre és a 
titkárnőjére, Sally Waltherre, akik a hadifoglyokért indított kampány fő 


szervezői voltak. A világ legtermészetesebb dolgának tünt számukra, hogy 
telefonon bonyolult akciókat szervezzenek meg a világ túlsó végén. De egy 
rabszöktetés... És ki hajtja végre a feladatot? Az EDS személyzeti 
politikájának irányítói 1968 óta nagy előszeretettel vettek fel Vietnamot járt 
veteránokat — eleinte csak hazafias megfontolásból, de aztán Perot rájött, 
hogy a veteránokból sok esetben első osztályú üzletember válik. Ám az 
egykor izmos, erős, kiválóan képzett katonák ma már túlsúllyal küszködő, 
elpuhult számítógépes szakemberek, akiknek a kezébe jobban illik a 
telefonkagyló, mint a fegyver. S ki fogja megtervezni és vezetni a támadást? 

Perot egyik specialitása volt, hogy mindig a legmegfelelőbb embert 
találta meg egy-egy feladat elvégzésére. Bár ő volt az amerikai kapitalizmus 
történetének egyik legsikeresebb, a maga erejéből karriert csináló 
vállalkozója, nem számított a világ legnagyobb számítógép-szakértőjének, 
kereskedőjének, de még menedzserének sem. Egy dologhoz azonban 
zseniálisan értett; kiválasztani a megfelelő embert, rendelkezésére bocsátani 
a megfelelő eszközöket, igazán érdekeltté tenni, azután hagyni, hogy 
elvégezze a munkát. 

Denverhez közeledve Perot most azt kérdezte magától, hogy ki az, aki a 
világon a legjobban ért a fogolyszabadításhoz? 

Aztán eszébe jutott "Bika" Simons. 

Az Egyesült Államok hadserege élő legendájának, Arthur D. "Bika" 
Simons ezredesnek a neve 1970 novemberében került a nagy lapok 
címoldalára, amikor egy kommandó élén támadást intézett a Hanoi 
központjától 37 kilométerre levő Son Tay börtöntábor ellen, hogy amerikai 
hadifoglyokat mentsen kt. Bátor és jól szervezett akció volt, de a hírszerzési 
adatok, amelyekre építették, hamisnak bizonyultak: a foglyokat már 
korábban elszállították Son Tayból. A támadást később fiaskóként 
emlegették, s Perot ezt igazságtalannak tartotta. Meghívták, hogy 
találkozzék a Son Tay elleni akció résztvevőivel, s öntsön beléjük egy kis 
hitet azzal, hogy elmondja: van legalább egy amerikai állampolgár, aki 
hálás a bátorságukért. Egy napot töltött az észak-karolinai Fort Braggben, s 
ott találkozott Simons ezredessel. 

A sűrű hóesésbe bámulva Perot maga elé idézte az ezredes alakját: 
nagydarab, csaknem 180 centi magas ember, ijesztően széles vállú. Ősz 
haját katonásan rövidre nyíratta, szemöldöke még mindig koromfekete volt. 
Jellegzetes nagy orra két oldalán mély ráncok futottak a szája szegletéig, 
állandó agresszív arckifejezést kölcsönözve neki. Nagy feje, nagy füle, erős 


álla volt, s az övé volt a legerősebb kéz, amelyet Perot élete során valaha is 
megszorított. Az egész embert mintha egyetlen nagy gránittömbből faragták 
volna. 

Egy napot töltöttek együtt, és Perot meggyőződött róla, hogy a 
hamisítványok világában valami természetesre és igazra talált. 

Azon a napon és a rákövetkező években sokat megtudott Simonsról. A 
legnagyobb hatással az volt rá, ahogyan az emberei éreztek iránta. Vince 
Lombardira, a Green Bay Packers legendás edzőjére emlékeztette, aki a 
félelemtől a tiszteleten át az odaadó szeretetig ívelő érzelmeket váltott ki 
Játékosaiból. Lenyűgöző hatást keltő, vasakaratú parancsnok volt — gyakran 
káromkodott és sokszor figyelmeztette így az embereit: "Csináljátok, amit 
mondok, különben letépem a hülye fejeteket!" —, ám ez önmagában még 
nem adott volna elégséges magyarázatot arra a kérdésre, hogy mitől van 
olyan megkérdőjelezhetetlen tekintélye a cinikus, harcokban edződött 
kommandósok előtt. A kemény külső alatt kemény belső is lakozott. 

Akik a parancsnoksága alatt szolgáltak, mit sem szerettek jobban, mint 
Simons-történeteket mesélni. Ránézésre hasonlított ugyan egy bikához, de 
becenevét nem ezért kapta, hanem egy legenda alapján, amely a rangerek 
által játszott "Bikakarám" nevű játék nyomán született. A játék lényege, 
hogy valakit beleállítanak egy 180 centi mély gödörbe és megnézik, hány 
ember tudja onnan kirángatni. Simons ostobaságnak tartotta a játékot, de 
egyszer állítólag mégis rávették, hogy beálljon. Tizenöt ember tudta csak 
kihúzni a gödörből, s közülük 15 többen a kórházban töltötték az éjszakát 
törött ujjakkal, bevert orral és a harc közben szerzett egyéb sérülésekkel. 
Akkor kapta a "Bika" nevet. 

Perot később megtudta, hogy az egész történetből szinte semmi sem Igaz. 
Simons többször 1s részt vett a játékban, rendszerint négy ember ki tudta 
rántani és soha senkinek a csontját nem törte el. Csak éppen az a típus volt, 
akiről legendák születnek. Nem bátorságának fitogtatásával nyerte el 
emberei bizalmát, hanem parancsnoki képességeivel. Rendkívül alapos, 
végtelenül türelmes tervező volt, s nagyon óvatos. Egyik kedvenc mondása: 
"Ez az a kockázat, amit nem kell vállalnunk". Arra volt büszke, ha egy 
küldetésből minden emberét élve hozta vissza. 

A vietnami háborúban Simons irányította a "Fehér Csillag" 
hadműveletet. Százhét emberrel Laoszba ment, és a mao törzs tagjaiból két 
zászlóaljat szervezett a vietnamiak ellen. Az egyiknek a tagjai átálltak az 
ellenséghez, és foglyul ejtették Simons zöldsapkásainak egy részét. Az 


ezredes kért egy helikoptert, és leszállt az átpártolt zászlóalj cölöpökkel 
kerített táborában. Simonst meglátva, a laoszi ezredes előrelépett, vigyázzba 
vágta magát és tisztelgett. Simons közölte vele, hogy ha nem engedi ki 
rögtön a foglyokat, akkor légicsapást kér és lebombáztatja az egész 
zászlóaljat. A foglyokat kiadták. Simons elvitte őket, aztán mégis 
légiítámadást kért. Három évvel később tért vissza Laoszból, mind a 107 
emberével. Perot soha nem ellenőrizte, hogy igaz-e a történet — úgy tetszett 
neki, ahogy hallotta. 

Másodszor már a háború után találkozott Simons-szal. Perot kibérelt egy 
egész szállodát San Franciscóban, s megszervezte az egykori hadifoglyok 
és a Son Tay elleni támadás résztvevőinek találkozóját. Negyedmillió 
dollárjába került, de megérte, csodálatos parti volt. Nancy Reagan, Clint 
Eastwood és John Wayne 1s részt vett rajta. Perotnak örökre bevésődött az 
emlékezetébe John Wayne és "Bika" Simons találkozása. Wayne-nek 
könnyek szöktek a szemébe, amikor kezet rázott az ezredessel és így szólt: 
— Tudja, én magát alakítottam a filmjeimben. 

A szerpentines, konfettis felvonulás előtt Perot megkérte Simonsot, hogy 
beszéljen az embereivel és vegye rá őket, hogy ne törődjenek a 
háborúellenes tüntetőkkel. — San Franciscóban nagyon gyakoriak az ilyen 
tüntetések. Nem lesznek odáig a maga embereitől. Ha pedig közülük 
valamelyik begurul, még beverheti egy szegény ördögnek az orrát, s később 
igazán sajnálni fogja — mondta neki. 

Simons Perotra nézett. Ekkor találkozott először a "Simons-tekintettel". 
Olyan volt, mintha azt mondta volna: nálad ostobább embert még nem 
hordott a hátán a Föld. Akire így ránézett, az szerette volna, ha meg sem 
szólal, és azt kívánta, bár nyílna meg alatta a föld. 

— Már beszéltem velük — mondta Simons. — Nem lesz semmi probléma. 

Azon a hétvégén Perot jobban megismerte Simonsot, s felfedezte 
egyéniségének más oldalait 15. Rájött, hogy elbűvölő is tud lenni, ha akar. 
Margot-t, Perot feleségét valósággal megigézte, és a gyerekek 15 odáig 
voltak tőle. Az embereivel nem válogatta meg a szavait, katonanyelven 
beszélt, de egy fogadáson vagy sajtóértekezleten tudott nagyon választékos 
15 lenni. Az egyetemen az újságírás volt a fő tárgya. Volt néhány egészen 
primitív kedvtelése — halomszámra olvasta a vadnyugati történeteket és 
szerette a rágógumizenét —, de erősen vonzódott a komoly irodalomhoz is 
és olthatatlan kíváncsiság élt benne a világ dolgai iránt, Antik műtárgyakról 


és a történelemről beszélgetni nem okozott számára nagyobb nehézséget, 
mint ütközetekről vagy fegyverekről társalogni. 

Perot és Simons, ez a két erős akaratú, uralkodásra termett egyéniség jól 
megfért egymással, de nem váltak közeli barátokká. Perot soha nem 
szólította Simonsot a keresztnevén, Artnak (bár Margot igen). A legtöbb 
emberhez hasonlóan Perot sem tudta soha, hogy mire gondol Simons, ha 
csak ő maga el nem mondta. Eszébe jutott az első találkozásuk Fort 
Braggben. Beszédére készülve megkérdezte Lucille-t, Simons feleségét: — 
Tulajdonképpen milyen ember Simons ezredes? — Ó, egy aranyos mackó — 
hangzott a felelet. Perot a beszédében megismételte, amit hallott. A Son 
Tay-iak a székük alatt fetrengtek. Simons el sem mosolyodott. 

Perot nem tudta, hogy ezt a nehezen megközelíthető embert izgatja-e két, 
iráni börtönben ülő EDS-munkatárs sorsa. Vajon hálás volt Simons a San 
Franciscó-i partiért? Talán. Nem sokkal a fogadás után Perot fizette Simons 
utazását Laoszba, amikor a vietnami hadifoglyokkal haza nem tért, 
hadműveletek közben eltünt amerikai katonák után kutatott. Laoszból 
hazajőve Simons az EDS néhány embere előtt kijelentette: — Perot nem az 
az ember, akinek könnyű nemet mondani. 

A denveri repülőtérhez közeledve azon gondolkodott, hogy vajon most, 
hat évvel később 1s olyan embernek találja-e Simons, akinek nehéz nemet 
mondani. Ezen persze még ráér gondolkodni. Előbb ki akart meríteni 
minden más lehetőséget. 

Bement, megvette a jegyét a következő dallasi járatra, és felhívta T. J. 
Marguezt, az egyik vezető munkatársát, akit mindenki csak T. J.-ként 
emlegetett, mivel olyan sok Tom volt az EDS-nél. — Kerítsd elő az 
útlevelemet és szerezz egy vízumot Iránba — adta ki az utasítást. 

— Ross, szerintem ez a legrosszabb ötlet, ami csak eszedbe juthatott. 

T. J. képes lesz a végtelenségig vitatkozni, ha hagyja. 

— Ez nem vitatéma — szakította félbe Perot. 

— Én beszéltem rá Pault és Billt, hogy odamenjenek, nekem is kell 
kihoznom őket. 

Letette a kagylót, és elindult a beszállófolyosó felé. Rohadt egy 
karácsony. 


T. J. egy kicsit megsértődött. Perot régi barátjaként és az EDS egyik 
alelnökeként nem szokott hozzá, hogy úgy beszéljenek vele, mint egy 
kifutó fiúval. Ez az egyik nagy hibája Perotnak: ha rákapcsol, képes 


átgázolni az embereken, és nem veszi észre, hogy megbántja őket. Nem 
mindennapi ember, de nem 1s egy kedvesnővér. 


2; 


Ruthie Chiapparonének 15 rohadt karácsonya volt. A szüleinél 
tartózkodott, egy nyolcvanöt éves, egyemeletes házban, Chicago délnyugati 
részén. Az iráni evakuálás során a nagy rohanásban ottfelejtette a legtöbb 
ajándékot, amit a lányainak, a tizenegy éves Karennek és az ötéves Ann 
Marie-nek vásárolt, de aztán hazatérte után Billel, a bátyjával elment 
vásárolni és sikerült pótolnia egy részüket. A családja mindent megtett 
azért, hogy boldog karácsonyuk legyen. Megérkezett a nővére és három 
bátyja, s Karen és Ann Marte rengeteg ajándékot kapott, de mindenki Paul 
felől érdeklődött. 

Ruthie-nak nagyon hiányzott Paul. Ez a szelíd, mindig támaszt kereső, a 
férjénél öt évvel fiatalabb asszony — harmincnégy éves volt — azért 15 
ragaszkodott Paulhoz, mert mellette biztonságban érezte magát. Egész 
életében vigyáztak rá. Gyerekkorában, még ha az anyja dolgozott 15 — 
szükségük volt rá, hogy kiegészítse Ruthie teherautó-sofőr apjának a 
keresetét —, ott volt a két idősebb bátyja és a nővére, hogy vigyázzon rá. 

Amikor először találkoztak, Paul tudomást sem vett róla. 

Egy ezredesnek a titkárnője volt, Paul pedig ugyanabban az épületben 
egy katonai adatfeldolgozó részlegben dolgozott. Ruthie gyakran 
megfordult a büfében, hogy kávét vigyen az ezredesnek. Barátai közül 
többen jóban voltak a fiatal tisztekkel, s ő többször oda is ült hozzájuk. Ott 
volt Paul 15, de nem törődött vele. Ezért ő sem foglalkozott vele, ám a fiú 
egy nap randevúra hívta. Másfél évig jártak együtt, aztán összeházasodtak. 

Ruthie nem akart Iránba menni. Az EDS-alkalmazottak többségének a 
felesége izgalmasnak tartotta az új országba költözést, őt viszont 
nyugtalanította a gondolat. Soha nem Járt még az Egyesült Államokon kívül 
— Hawaii volt a legtávolabbi hely, ahova valaha is elutazott —, s a Közép- 
Keletet vad, ijesztő világnak gondolta. Paul 1977 júniusában magával vitte 
egy hétre, remélve, hogy megtetszenek neki a körülmények, de ez az utazás 
sem oszlatta el félelmeit. Végül beleegyezett, hogy odaköltözzenek, de 
csakis azért, mert látta, milyen fontos ez az állás a férjének. 

Végül egészen megszerette Iránt. A helybeliek kedvesek voltak hozzá, az 
amerikai közösség összetartó, jó társaságnak bizonyult, Ruthie nyugodt 
természete pedig lehetővé tette számára, hogy elviselje azokat a 
kényelmetlenségeket, amelyek egy primitív országban az élet természetes 


velejárói — a nagyáruházak hiányát, vagy azt, hogy a legegyszerűbb 
háztartási gépet sem lehet hat hétnél gyorsabban megjavíttatni. 

[Ijesztő volt, ahogy az országból távozniuk kellett. A repülőtér zsúfolásig 
megtelt, óriási tömeg gyűlt össze. Az amerikaiak jó részét ismerte, de a 
többiek az ismeretlen menekülők áradatához tartoztak. "Nem akarok így 
elmenni" — ez Járt a fejében. "Miért üldöznek el bennünket?" Emilyvel, Bill 
Gaylord feleségével együtt utazott. Koppenhágán át mentek; ott majd 
megfagytak, mert a szállodában nem lehetett becsukni az ablakokat, s a 
gyerekeknek felöltözve kellett aludniuk. Az Államokba visszatérve felhívta 
Ross Perot, és beszélt az útlevelekkel kapcsolatos gondról, de Ruthie nem 
igazán fogta föl, mi 15 a helyzet. 

Azokban a nyomasztó karácsonyi napokban — olyan természetellenesnek 
tűnt Paul nélkül tölteni a karácsonyt — felhívta a férjét: — Van egy 
ajándékom a számodra — mondta. 

— Megvan a repülőjegy? 

— Nem, vettem neked egy perzsaszőnyeget. 

— Csodálatos. Köszönöm. 

Elmesélte, hogy Pat és Mary Sculleyvel töltötte a karácsonyt. Más főzte 
hát neki az ünnepi vacsorát és másnak a gyerekeit látta, amint az 
ajándékaikat bontogatják. 

Két nappal később hallotta, hogy Paul és Bill másnap találkozik azzal az 
emberrel, aki nem engedi távozni őket Iránból. A megbeszélés után 
elutazhatnak. 

Ma, december 28-án volt a találkozó. Délben már csodálkozott, vajon 
miért nem hívta föl még senki Dallasból. Teheránban nyolc és fél órával 
előbbre járnak, mint Chicagóban, a megbeszélésnek már vége kell hogy 
legyen. Paul már biztosan hazaért és csomagol. 

Telefonált Dallasba Jim  Nyfelernek, aki még júniusban jött el 
Teheránból. — Hogyan zajlott le a találkozó? — kérdezte. 

— Nem a legjobban ment, Ruthte. . . 

— Mi az, hogy nem a legjobban? 

— Letartóztatták őket. 

— Letartóztatták? Viccelsz? 

— Ruthie, Bill Gayden akar veled beszélni. 

Várt. Pault letartóztatták? Miért? Kicsoda? 

— Hello, Ruthie! — hallotta végül Bill Gaydennek, az EDS World 
elnökének, Paul közvetlen főnökének a hangját. 


— Bill, mi ez az egész? 

— Mi sem tudjuk. A nagykövetség állapodott meg a találkozóban. Azt 
mondták, hogy rutinmegbeszélés lesz, semmivel sem vádolták őket... 
Aztán ottani fél hét tájt Paul felhívta Lloyd Briggset és közölte, hogy 
letartóztatták őket. 

— Paul börtönben van? 

— Ruthile, próbálj megnyugodni. Már egy egész csapat dolgozik az ügyön, 
s rászabadítjuk a külügyminisztériumot 15. Ross elindult Coloradóból. 
Néhány nap, s vége az egésznek. Tényleg csak néhány nap kérdése. 

— Rendben — válaszolta, és letette a kagylót. Forgott vele a világ. Az 
egész olyan értelmetlen volt, Hogyan kerülhetett börtönbe a férje? Mi ez az 
egész szörnyűség? Emily Gaylord akkor látta utoljára a férjét, amikor éppen 
hozzávágott egy tányért. 

Nővérével, Dorothyval és a férjével, Timmel azok washingtoni lakásán 
ülve éppen arról beszélgettek, hogyan lehetne kihozni Billt a börtönből, s 
állandóan az a tányér Járt az eszében. 

Teheránban, december elején egy este Bill azzal állított haza, hogy 
Emilynek és a gyerekeknek másnap vissza kell utazniuk az Államokba. 
Emily beleegyezett, hogy a tizenöt éves Vickit, a tizenkét éves Jackie-t, a 
kilencéves Jennyt és a hatéves Christ hazaküldjék, de ő maradni akart. 
Lehet, hogy semmiben sem tud segíteni Billnek, de legalább lesz mellette 
valaki, akihez szólhat. 

Bill közölte, hogy erről szó sem lehet, s másnap mind az öten utaznak. 
Ruthie Chiapparone ís azon a gépen megy. Egy vagy két nappal később 
követi őket az EDS összes alkalmazottjának felesége és gyereket. 

Emilyt nem érdekelte a többi feleség. Ő a férjével akart maradni. 

Veszekedtek. Emily egyre dühösebb lett, végül már nem talált megfelelő 
szavakat, felkapott egy tányért és a férjéhez vágta. Biztos volt benne, hogy 
soha nem fogja elfelejteni: tizennyolc évi házasságuk alatt először 
ragadtatta magát ilyesmire. Lobbanékony természet volt, de nem erőszakos. 
Édes, szelíd Bill! Ezt igazán nem érdemelte tőle... 

Amikor először találkoztak, Bill tizennégy éves volt, Emily pedig 
tizenkettő, s utálta a fiút, mert a legjobb barátnőjébe, Cookie-ba volt 
szerelmes. A lány valóban csodaszép volt, s ha Bill szóba állt Emilyvel, 
akkor is csak azért, hogy megtudja, ráér-e Cookie, elmehet-e ide vagy 
oda... A testvérei igazán szerették Billt, ő sem tudta kikapcsolni az életéből, 
hiszen a szüleik ugyanannak a klubnak voltak a tagjai, a bátyja pedig 


rendszeresen vele golfozott. Végül éppen ő vette rá Billt — amikor az már 
régen elfelejtette Cooktle-t —, hogy randevúzzék a húgával. Sokévnyi 
közömbösség után őrülten egymásba szerettek. 

Bill akkor már egyetemre járt. Repülőmérnöknek tanult a 240 
mérföldnyire levő Blacksburgben, Virginiában, s csak a szünidőkre, vagy 
néha hétvégére járt haza. Nem tudták elviselni, hogy olyan távol legyenek 
egymástól, s bár Emily még csak tizennyolc éves volt, elhatározták, hogy 
összeházasodnak. 

Jó döntésnek bizonyult. Hasonló környezetből, befolyásos washingtoni 
katolikus családból származtak és Bill nyugodt, józan természete 
nagyszerűen ellensúlyozta Emily ideges élénkségét. Sok mindent átéltek az 
elmúlt tizennyolc évben. Elveszítették egyik gyereküket, aki agysérüléssel 
született és Emilynek volt három súlyos műtétje. Ám a nehézségek csak 
még közelebb hozták őket egymáshoz. 

Most ttt az újabb baj. Bill börtönben van. 

Emily még nem szólt róla az anyjának. A nagybátyja, Gus most halt meg, 
s ezután a megrázkódtatás után még nem merte szóba hozni Billt. Csak 
Dorothyval és Timmel beszélhetett róla. 

Tim Reardon, a sógora az Igazságügy-minisztériumban dolgozott és 
nagyon jó kapcsolatai voltak. Az apja John F. Kennedy munkatársa volt, 
Tim pedig Ted Kennedynek is dolgozott. Személyesen ismerte a 
Képviselőház elnökét, Thomas P. "Tip" O"Neillt és Charles Mathias 
marylandi szenátort. Tudott az útlevélügyről — Emily Washingtonba 
visszatérve rögtön beszámolt neki róla —, s már tárgyalt 15 Ross Perottal. 

— Írhatok egy levelet Carter elnöknek, s megkérem Ted Kennedyt, hogy 
személyesen adja át — bátorította sógornőjét. 

Emily géptlesen bólintott. Nehezen tudott odafigyelni arra, amit mondtak 
neki. Az Járt csak a fejében, hogy mit csinálhat most a férje. 


Paul és Bill a 9. számú cellában állt és várta, hogy mi fog történni. 

Paul nagyon sebezhetőnek érezte magát: egy elegáns öltönyt viselő, fehér 
bőrű amerikai, aki csak néhány szót tud farsziul, szemben egy csapat 
banditának tűnő emberrel. Eszébe jutott, amit arról olvasott, hogy a 
börtönben gyakran a férfiakat 15 megerőszakolják. 

Billre nézett — az arca halottsápadt volt. 

Valaki farsziul szólt hozzájuk. 

— Tud ttt valaki angolul? — kérdezte Paul. 


— Én igen — hallatszott a szemközti cellából. 

Gyors párbeszéd kezdődött farsziul, aztán a tolmács megkérdezte: 

— Mit követtek el? 

— Semmit — válaszolta Paul. 

— Mivel vádolják magukat? 

— Semmivel. Amerikai üzletemberek vagyunk, és nem tudjuk, miért 
zártak be bennünket. 

Újból gyorsan pergő farszi szavak következtek, majd az alkalmi tolmács 
ismét angolul szólt: 

— Akivel az előbb beszéltem, az a főnök a maguk cellájában, mert ő a 
legmagasabb. 

— Megértettük — felelte Paul. 

— Ő fogja megmondani, hogy hol alhatnak. 

Beszélgetés közben valamelyest oldódott a feszültség és Paul 
körbenézett. A betonfalat valaha narancssárgára mázolhatták, de eredeti 
színe már alig látszott ki a kosz alól. A betonpadlóra valami szőnyeg- vagy 
gyékényfélét terítettek. Körben a fal mellett tizennyolc priccset látott, 
hármasával egymás fölött: a legalsó nem is volt igazán priccs, csak egy 
vékony matrac a padlón. A helyiséget egyetlen gyenge villanykörte 
világította meg, a szellőzésről pedig a falba épített ventilátor gondoskodott, 
amelynek nyílásán szabadon áramlott be a dermesztő éjszakai hideg. A 
cella tömve volt emberekkel. 

Nem sokkal később egy őr nyitott be és kihívta őket. Ez az, gondolta 
Paul, végre elengednek. Hála istennek, nem kell itt töltenünk az éjszakát. 

Követték az őrt fel a lépcsőn egy kis szobába. Becsukta az ajtót és a 
cíipőjükre mutatott. Megértették, hogy le kell vetniük. Kaptak egy-egy 
műanyag papucsot. 

Paul keserű csalódással értette meg, hogy nem engedik őket szabadon. 
Az éjszakát a cellában kell tölteniük. A nagykövetséget átkozta. Ők 
szervezték meg a találkozót Dadgarral, ők tanácsolták, hogy ne vigyenek 
magukkal ügyvédet, ők állították, hogy Dadgar "jóindulatúan"? kezeli az 
ügyüket... "Van, akire még a kutyámat sem bíznám" — szokta mondani 
Ross Perot. A megjegyzés tökéletesen illett a nagykövetség munkatársaira. 
Egyszerűen alkalmatlanok voltak a munkájukra. Amennyi hibát elkövettek, 
legalább idejöhettek volna, hogy megpróbáljanak kivinni bennünket, 
háborgott magában Paul. 


Felhúzták a papucsot és követték az őrt vissza a cellába. A többi rab 
gyapjútakarókba burkolózva már alváshoz készülődött. A cellafőnök 
mutogatással elmagyarázta, hová feküdjenek. Billnek egy középső priccs 
jutott, Paul pedig a padlóra feküdt, egy vékony matracra. 

A villanyt nem oltották el, de a körte olyan gyenge volt, hogy a fény 
senkit sem zavart. Paul egy idő után hozzászokott a szaghoz, de a hidegtől 
nagyon szenvedett. A betonpadlón a ventilátornak vájt lyuk közelében 
olyan érzése volt, mintha a szabadban éjszakázna. Milyen szörnyű sorsuk 
van a bűnözőknek, hogy ilyen körülmények között kell élniük, jutott 
eszébe. De Jó, hogy nem vagyok bűnöző. Egy ilyen éjszaka még több is, 
mint elég. 

Ross Perot a repülőtéren taxit fogott és a Forest Lane 7171-be, az EDS 
székházába vitette magát. A külső kapunál leeresztette az ablakot, hogy az 
őr jól láthassa az arcát, aztán kényelmesen hátradőlt, amíg a kocsi 
végighajtott a pár száz méteres bekötőúton. A területen valaha egy klub 
működött, nagy golfpályával. Felbukkant az EDS hatemeletes székháza, s 
mellette egy tornádóbiztos betonépület, benne a cég nagy teljesítményű 
számítógépet, a sok ezer mérföldnyi mágnesszalagra tárolt adatokkal. 

Perot kifizette a sofőrt, s egyenesen az ötödik emeletre, Gayden irodájába 
ment. 

Bill Gayden az asztalánál ült. Az EDS-nél alkalmazott szigorú 
öltözködési szabályok ellenére, mint mindig, most is lezserül nézett kt. 
Zakóját levetette, nyakkendőjét meglazította, ingnyaka ki volt gombolva, a 
haja borzas és a szája sarkában ott lógott az elmaradhatatlan cigaretta. 
Felállt, mikor Perot belépett. 

— Hogy van az édesanyád, Ross? 

— Jókedvű, köszönöm. 

— Az remek. 

— Mi a helyzet Paullal és Billel? — kérdezte Perot, miután helyet foglalt. 

— Várj, szólok T. J.-nek — válaszolta Gayden, a kagyló után nyúlva. 
Marguezt tárcsázta. — Itt van Ross... Igen. Nálam. 

— Mindjárt itt lesz — folytatta a kagylót letéve. — Felhívtam a 
Külügyminisztérriumot. Henry Prechtnek hívják az iráni ügyosztály 
vezetőjét. Először nem akart visszahívni. Aztán megmondtam a 
titkárnőjének, hogy ha húsz percen belül nem jelentkezik, akkor riasztom a 
CBS-t, az ABC-t és az NBC-t, Ross Perot pedig egy óra múlva 
sajtóértekezleten jelenti be, hogy két amerikai bajba jutott Iránban, s 
országunk nem segít rajtuk, öt perc múlva visszahívott. 

— Mit mondott? 

Gayden felsóhajtott: 

— Ross, ezek abból indulnak ki, hogy ha Paul és Bill börtönben van, 
akkor el kellett követniük valamit. 

— De mit akarnak tenni? 

— Felhívják a követséget, tájékozódnak, és így tovább... 


— Rendben. Akkor alágyújtunk egy kicsit Prechtnek — mondta dühösen 
Perot. — Tom Luce lesz rá a legalkalmasabb. 

Luce, egy rámenős fiatal ügyvéd az EDS jogi ügyeinek többségét kezelő 
Hughes k Hill nevű dallasi iroda egyik alapítója volt. Perot évekkel 
korábban azért kezdte tanácsadóként alkalmazni, mert bízott az olyan fiatal 
emberekben, akik hozzá hasonlóan egy nagyvállalatot hagytak ott, hogy 
saját üzletbe kezdjenek, s kemény harcot vívtak azért, hogy rendszeresen ki 
tudják fizetni számláikat. Az EDS-hez hasonlóan a Hughes £ Hill 15 
gyorsan fejlődött, és Perot soha nem bánta meg, hogy Luce-hoz fordult. 

— Luce éppen ttt van valahol az épületben — nyugtatta meg Gayden. 

— És Tom Walter? 

— Ő is. 

Walter, egy hosszú alabamai volt az EDS fő pénzügyi szakértője, s talán 
az egyik legragyogóbb koponya az egész cégnél. 

— Azt akarom, hogy Walter foglalkozzék az óvadékkal — folytatta Perot. — 
Nem kívánom kifizetni, de megteszem, ha muszáj. Nézze meg, hogy állunk 
készpénzzel. Nem hiszem, hogy az American Express kártyát elfogadnák. 

— Rendben — nyugtázta Gayden. 

— Hello, Ross — hangzott a hátuk mögül. 

Perot megfordult és észrevette Marguezt. 

— Hello, Tom. 

T. J. magas, karcsú, a negyvenes éveiben járó, jóképű spanyol volt: kreol 
bőr, rövid, göndör fekete haj, széles mosoly, szép fehér fogak. A cég első 
alkalmazottjaként maga volt az élő bizonyíték arra, hogy  Perot 
tévedhetetlen ösztönnel választja ki a legmegfelelőbb embereket. T. J. az 
EDS alelnöke lett, részesedése a vállalatban pedig több millió dollárra 
emelkedett. "Isten kegyes volt hozzánk" — szokta mondogatni. Perot tudta, 
hogy T. J. szülők komoly áldozatokat hoztak fiuk egyetemi tanulmányatért. 
Erőfeszítéseik nem voltak hiábavalóak. Az EDS szédítően gyors 
fejlődésében az volt az egyik legnagyszerűbb dolog, hogy olyan 
emberekkel oszthatta meg a sikert, mint T. J. 

— Felhívtam Claude-ot — kezdett bele rögtön Marguez, mihelyt leült. 

Perot bólintott. Claude Chapplear volt az EDS házi ügyvédje. 

— Jóban van Matthew Nimetzcel, Vance külügyminiszter tanácsadójával. 
Gondoltam, ráveheti, hogy beszéljen a főnökével. Nimetz visszahívott és 
közölte, hogy kész segíteni. Vance nevében küld egy táviratot a teheráni 


nagykövetségnek, hogy mozduljanak már meg. Ír Vance-nek egy személyes 
feljegyzést 15 Paulról és Billről. 

— Nagyszetű. 

— Felhívtuk Moorer tengernagyot i5. Már tudott a dologról, mert 
tájékoztattuk az útlevélügyről. Beszél Ardesir Zahedivel. Zahedi nemcsak 
washingtoni nagykövet, hanem a sah sógora 15, s most éppen Iránban van, 
sőt, azt mondják, hogy valójában ő irányítja az országot. Moorer megkéri, 
hogy kezeskedjék Paulért és Billért. Most fogalmazunk hozzá egy táviratot. 

— Ki csinálja? 

— lom Luce. 

— Rendben. Tehát a külügyminiszter, az iráni osztály vezetője, a 
nagykövetség és a washingtoni iráni nagykövet 15 dolgozik az ügyön. Nem 
rossz — foglalta össze Perot. — Nézzük meg, mit tehetünk még. 

Ismét T. J. vette át a szót: — Tom Luce és Tom Walter holnap 
Washingtonban találkozik Moorer tengernaggyal. Ő javasolta, hogy hívjuk 
fel Richárd Helmset. Iránban volt nagykövet, miután távozott a CIA -től. 

— Majd én beszélek vele — mondta Perot. — Felhívom Al Haiget és Henry 
Kissingert 1s. Ti ketten csak azzal foglalkozzatok, hogy minden emberünket 
hazahozzátok Iránból. 

— Ross! Nem hiszem, hogy szükség volna. . . — vágott közbe Gayden. 

— Nem akarok most vitatkozni, Bill — intette le Perot. — Csináljátok, amit 
mondtam. Lloyd Briggs maradjon ott és foglalkozzék az üggyel, ő a főnök, 
amíg Paul és Bill börtönben van. Mindenki más hazajön. 

— Nem kényszerítheted őket, ha nem akarnak hazajönni — ellenkezett 
Gayden. 

— Ki akar maradni? 

— Rich Gallagher. A felesége... 

— Tudom. Rendben, Briggs és Gallagher marad. De senki más — Perot 
felállt. — Megyek telefonálni. 

Lifttel a hetedik emeletre ment és titkárnője szobáján át elindult az 
irodájába. Sally Walther az íróasztalánál ült. Évek óta dolgoztak már együtt, 
részt vett a hadifoglyokért indított kampányban és a San Franciscó-i parti 
szervezésében is. (Ott ismerkedett meg a Son Tay elleni támadás egyik 
résztvevőjével, és Udo Walther kapitány most már a férje volt.) Perot 
odaszólt neki: — Hívja fel Henry Kissingert, Alexander Haiget és Richard 
Helmset. 


Bement és leült az íróasztalához. A szoba, fa borítású falaival, drága 
függönyeivel, régi könyvekkel zsúfolt polcaival inkább tűnt egy angol 
vidéki kastély viktoriánus stílusú könyvtárának, semmint hivatali 
helyiségnek. Emléktárgyak és kedvenc műalkotásai vették itt körül Perotot. 
A házukba Margot impresszionista képeket vásárolt, de ő az irodájában 
inkább az amerikai műveket szerette: Norman Rockwell festményeit és 
Frederic Remington vadnyugati témájú bronzszobratt. 

Perot nem tudta, hol töltheti Henry Kissinger az ünnepeket. Beletelik egy 
kis időbe, amíg Sally megtalálja, van hát ideje gondolkodni. Kissinger nem 
tartozik a közeli barátai közé — szüksége lesz tehát minden kereskedői 
képességére, hogy felkeltse a figyelmét és egy rövid telefonbeszélgetés alatt 

Az íróasztalán megcsörrent a telefon és Sally szólt bele: — Megtaláltam 


Kissingert. 
— Ross Perot vagyok — mondta a halk kattanás után. 
— Mindjárt kapcsolom önnek Henry Kissingert — válaszolta egy 


ismeretlen hang. 

Perot várt. Kissingert valaha a világ legnagyobb hatalmú emberének 
tartották. Személyesen ismerte a sahot 15. Vajon fog-e emlékezni Ross 
Perotra? A hadifoglyok érdekében indított kampány elég nagy port vert föl, 
de Kissinger még nagyobb dolgokkal foglalkozott — közvetítés a Közel- 
Keleten, az Egyesült Államok és Kína kibékítése, a vietnami háború 
befejezése... 

— Itt Kissinger — hallotta az ismerős, mély hangot, az amerikai 
magánhangzók és a német mássalhangzók furcsa keverékéből kialakult 
akcentust. 

— Dr. Kissinger, Ross Perot vagyok, dallasi üzletember. . . 

— Az ördögbe 1s, Ross! Tudom, hogy ki maga — szakította félbe Kissinger. 

Perot szívéről nagy kő esett le. Kissinger hangja meleg, szívélyes, 
egyáltalán nem hivatalos volt. Nagyszerű! Belekezdett Paul és Bill 
történetébe, abba, hogyan egyeztek bele önként a Dadgarral megbeszélt 
találkozóba, hogyan hagyta őket sorsukra a  Külügyminisztérium. 
Biztosította róla Kissingert, hogy ártatlanok, felhívta rá a figyelmét, hogy 
semmiféle bűncselekménnyel nem vádolják őket, s az irániak nem mutatták 
fel az ellenük szóló legcsekélyebb bizonyítékot sem. — Az én embereim, én 
küldtem oda, s nekem 1s kell kiszabadítanom őket — fejezte be előadását. 

— Megnézem, mit tudok tenni — ígérte meg Kissinger. 


— Nagyon hálás vagyok önnek — Perot diadalt érzett. 

— Megkérem, hogy írja le röviden mindazt, amit az előbb elmondott. 

— Még ma elküldöm a levelet. 

— Vissza fogom hívni, Ross. 

— Nagyon köszönöm, uram. 

Majd kiugrott a bőréből. Kissinger emlékezett rá, barátságos volt és kész 
segíteni, írásban kérte az információkat. Még ma elküldi. 

Csak most jött rá, hogy elképzelése sincs, honnan beszélt Kissinger — 
lehetett Londonban, Monte-Carlóban, Mexikóvárosban. 

— Sally. 

— Igen, uram? 

— Megtudta, hogy hol van most Kissinger? 

— Igen, uram. 


Kissinger New Yorkban volt, a keleti 52. utcán levő elegáns River 
House-beli kétszintes lakásában. Az ablakból egyenesen az East Riverre 
látott. 

Jól emlékezett Ross Perotra, s tiszteletet érzett iránta. Olyan dolgokban 
segített, rendszerint hadifoglyok ügyében, amelyeket maga 15 pártfogolt. A 
vietnami háború idején nagyon bátran, néha talán még túl bátran is 
viselkedett. Most pedig az ő emberei kerültek fogságba. 

Kissinger készséggel elhitte, hogy ártatlanul csukták be őket. Irán a 
polgárháború szélén áll, az igazsággal, a jogszerű eljárással most nem sokat 
törődhetnek arrafelé. Vajon tud-e segíteni? Szeretett volna, mert érezte, 
hogy Jó ügyről van szó. Nem volt már hivatalban, de voltak még befolyásos 
barátai. Elhatározta, hogy mihelyt írásban megkapja Dallasból az 
információkat, felhívja Ardesir Zahedit. 


Perot elégedett volt a Kissingerrel folytatott beszélgetéssel. "Az ördögbe 
15, Ross! Tudom, hogy ki maga." Ez mindennél többet ér. A hírnév egyetlen 
előnye, hogy néha segít fontos dolgokat elintézni. 

T. J. jött be. — Megvan az útleveled — mondta. — Van érvényes iráni 
vízumod, de szerintem nem lenne szabad odautaznod. Mindannyian 
dolgozunk az ügyön, de te vagy benne a kulcsfigura. Kellemetlen volna, ha 
nem tudnánk utolérni — mert Teheránban vagy, vagy valahol egy 
repülőgépen —, amikor fontos döntést kell hozni. 


Perotnak már ki is ment a fejéből, hogy rögtön Teheránba akart rohannt. 
Amit az utóbbi egy órában hallott, az mind azt a hitet erősítette benne, hogy 
enélkül is sikerülni fog. — Lehet, hogy igazad van — egyezett bele. — Annyi 
vasat tartunk a tűzben, hogy valaminek csak sikerülnie kell. Nem utazom 
Teheránba. Még nem. 

Henry Precht volt talán a legzaklatottabb ember Washingtonban. 

Ez a művészeteket és filozófiát kedvelő, sajátos humorú régi diplomata 
1978-ban többnyire egyedül alakította az Egyesült Államok iráni politikáját, 
miközben a főnökei — fel egészen Carter elnökig — az Egyiptom és Izrael 
közötti Camp David-i megállapodásra összpontosították figyelmüket. 

November eleje óta, amikor a helyzet kezdett igazán felforrósodni 
Iránban, Precht heti hét napon át reggel nyolctól este kilencig dolgozott. 
Azok az átkozott texasiak pedig azt hiszik, hogy egyéb dolga sincs, mint 
velük társalogni telefonon. 

Ráadásul nem az iráni válság volt az egyetlen hatalmi harc, amellyel 
Prechtnek törődnie kellett. Washingtonban is folyt a küzdelem Cyrus Vance 
külügyminiszter — Precht főnöke — és Zbigniew Brzezinski, az elnök 
nemzetbiztonsági főtanácsadója között. 

Vance Carter elnökhöz hasonlóan hitt abban, hogy az amerikai 
külpolitikának az amerikai morált kell tükröznie. Az amerikai emberek 
hisznek a szabadságban, az igazságban, a demokráciában, és nem akarnak 
zsarnokokat támogatni. Az iráni sah pedig zsarnok. Az Amnesty 
International jelentése szerint az emberi jogok helyzete Iránban a 
legrosszabb a világon, s a Nemzetközi Jogászbizottság 15 megerősítette, 
hogy a sah börtöneiben rendszeresen kínozzák a foglyokat. Mivel az 
uralkodót a CIA juttatta trónra, s az Egyesült Államok tartotta ott, az 
elnöknek, aki oly sokat beszélt az emberi jogokról, tennie kellett valamit. 

1977 januárjában Carter kijelentette, hogy a zsarnoki rendszerek 
vezetőitől meg kell vonni az amerikai támogatást. Carter ingadozott — még 
ugyanabban az évben Iránba látogatott és valóságos dicshimnuszt zengett a 
sahról —, Vance azonban szilárdan hitt a külpolitika emberi jogi alapjaiban. 

Zbigniew Brzezinski, a nemzetbiztonsági főtanácsadó viszont a 
hatalomban hitt. A sah az Egyesült Államok szövetségese és ezért 
támogatni kell, vallotta. Persze ösztönözni kell, hogy vessen véget a 
kínzásoknak, de nem most rögtön. A rendszerét heves támadások érik, nem 
ez a megfelelő időpont a liberalizálásra. 

Mikor jön el a megfelelő időpont? — kérdezett vissza Vance tábora. 
Huszonöt éves uralkodásának nagy része alatt megingathatatlan volt a sah 
pozíciója, mégsem mutatott sok hajlandóságot a mérsékeltebb kormányzási 


módszerek iránt. Brzezinski erre azzal válaszolt, hogy "mutassanak 
egyetlen mérsékelt kormányzatot a világnak azon a részén." 

A Carter-kormányzatban voltak, akik meggyőződéssel vallották, hogy ha 
Amerika nem áll ki a szabadság és a demokrácia mellett, akkor nem is 
érdemes külpolitikát folytatnia. Ám mivel ez meglehetősen szélsőséges 
érvnek tűnt, pragmatikusabban érveltek: az iráni népnek elege van a sahból 
és meg akar szabadulni tőle, bármit gondoljon is Washington. 

Hülyeség, mondta Brzezinski.  Tanuljanak a történelemből. A 
forradalmak akkor győznek, amikor az uralkodók engedményeket tesznek, 
és elbuknak, ha a hatalmon lévők vasököllel sújtanak le a lázadókra. A 
négyszázezres iráni hadsereg könnyűszerrel elfojthat bármilyen lázadást. 

Vance tábora — s odatartozott Henry Precht ís — nem értett egyet a 
Brzezinski-féle forradalomelmélettel: a veszélybe került zsarnokok azért 
tesznek engedményeket, mert a lázadók erősek, s nem fordítva, mondták. 
Ami pedig még ennél is lényegesebb, nem hitték, hogy az iráni hadsereg 
valóban négyszázezer emberből állna. Pontos adatokat nehéz volt ugyan 
szerezni, de egyes információk szerint a katonáknak havonta mintegy nyolc 
százaléka dezertált. Egész egységekről tudtak, amelyek polgárháború esetén 
egy emberként készek lennének átállni a forradalmáruk oldalára. 

A két washingtoni csoport különböző forrásokból szerezte be értesüléseit. 
Brzezinski Ardesir Zahedire, a sah sógorára — és legbefolyásosabb hazai 
támogatójára, Vance pedig Sullivan nagykövetre hallgatott. Sullivan 
üzenetei nem voltak olyan egyértelműek és következetesek, mint 
Washingtonban szerették volna — talán azért, mert maga az iráni helyzet is 
zavaros volt —, de szeptembertől egyértelműen kirajzolódott belőlük az a 
konklúzió, hogy a sah meg fog bukni. 

Brzezinski szerint Sullivan elveszítette a fejét és nem szabad megbízni 
benne. Vance hívei ellenben azt állították, hogy Brzezinski a hírhozót akarja 
kivégeztetni, ha rossz híreket hall. 

A vége az lett, hogy az Egyesült Államok nem tett semmit. Egy 
alkalommal a Külügyminisztériumból már éppen el akartak küldeni egy 
táviratot Sullivan nagykövetnek, utasítandó, hogy sürgesse a sahnál egy 
széles koalícióra épülő polgári kormány megalakítását, amikor Brzezinski 
leállította a táviratot, Máskor meg felhívta a sahot, s közölte vele, hogy 
Carter elnök változatlanul támogatja. Az uralkodó a támogatást megerősítő 
táviratot kért, ezt viszont a Külügyminisztérium nem volt hajlandó 
elküldeni. Csak a saját manővereivel törődve, mindkét tábor információkat 


szivárogtatott ki a sajtónak, így az egész világ tudta, hogy Washington iráni 
politikáját belső hatalmi vetélkedés bénítja meg. 

Ebben a helyzetben már csak az hiányzott Prechtnek, hogy egy csapat 
texasi lihegjen a sarkában azt gondolva, hogy a világon egyedül nekik 
vannak gondjaik. 

Ráadásul pontosan tudta, hogy miért került bajba, az EDS. Megkérdezte 
ugyanis, hogy van-e a cégnek saját ügynöke Iránban, s azt a választ kapta, 
hogy "Igen, Mr. Abolfat Mahvti.?" Ez mindent megmagyarázott. Mahvi 
közismert teheráni közvetítő kereskedő volt, akit csak úgy emlegettek, hogy 
"az ötszázalékosok királya", utalva ezzel fegyvereladási szerződéseire. 
Előkelő kapcsolatai ellenére a sah azoknak a kereskedőknek a 
feketelistájára tétette, akiknek tilos volt üzletet kötniük Iránban. Ezért 
gyanúsították korrupcióval az EDS-t. 

Precht kész volt megtenni mindent, amit tud. Szólni fog a 
nagykövetségnek, hogy nézzen utána az ügynek, — s talán Sullivan 15 képes 
lesz nyomást gyakorolni az airániakra, hogy engedjék szabadon 
Chiapparonét és Gaylordot. Az Egyesült Államok kormánya azonban nem 
rendelheti alá egész iráni politikáját ennek az ügynek. Támogatni kívánják a 
fennálló rendszert, nem ingathatják meg tehát azzal, hogy diplomáciai 
szakítást helyeznek kilátásba két bebörtönzött üzletember miatt. Különösen 
nem, ha figyelembe vesszük, hogy további tizenkétezer amerikai 
állampolgár van Iránban, s a Külügyminisztérrumnak mindannyiukkal 
törődnie kell. Elég kellemetlen, de Chiapparonénak és Gaylordnak ki kell 
várnia, amíg szép nyugodtan elintéződik az ügyük. 


Henry Precht nem okoskodott rosszul. Paul és Bill problémájának 
felmerülésekor azonban — Lou Goelzhöz hasonlóan — rögtön elkövetett egy 
hibát, amelynek folytán úgy tünt, hogy nem kíván foglalkozni az üggyel, s 
ez a továbbiakban végig védekezésre kényszerítette az EDS-szel szemben. 
Precht úgy Járt el, mintha a nyomozás, amelyben Pault és Billt tanúként 
hallgatták ki, teljesen jogszerű, korrupció gyanújával indított vizsgálat lett 
volna, nem pedig nyilvánvaló zsarolás. Goelz ebből a megfontolásból 
döntött úgy, hogy együttműködik Biglari tábornokkal. Precht, ugyanezt a 
hibát elkövetve, elutasította, hogy ártatlanul elhurcolt amerikatakként 
kezelje Pault és Billt. 

Akár korrupt volt Abolfat Mahvi, akár nem, tény, hogy a minisztérium és 
az EDS közötti szerződésen egyetlen centet sem nyert. Sőt, az EDS-nek 


még gondjai ís támadtak, mert nem volt hajlandó részesedést adni 
Mahvinak a szerződésből. 

A dolog a következőképpen történt. Mahvi segített megkötni az EDS-nek 
első iráni üzletét egy haditengerészeti dokumentumokat ellenőrző rendszer 
szállításáról. Az EDS, amelynek a törvény előírta, hogy helyi partnerrel kell 
dolgoznia, a profit egyharmadát ajánlotta Mahvinak. Két évvel később, 
amikor a szerződést aláírták, rendben ki is fizették neki a négyszázezer 
dollárt. 

Az Egészségügyi Minisztériummal kötött szerződés tárgyalása idején 
azonban Mahvi már feketelistán volt. Ennek ellenére, amikor a 
megállapodás már csak aláírásra várt, Mahvi — akinek a neve ekkorra már 
lekerült a feketelistáról — azt követelte, hogy a szerződést egy közös vállalat 
írja alá, amelynek ő és az EDS a tulajdonosa. 

Az EDS elutasította a követelést. Mahvi segített ugyan a haditengerészeti 
megrendelés elnyerésében, de az egészségügyi minisztériumi üzlet 
érdekében a kisujját sem mozdította. 

Malvi váltig állította, hogy az EDS csak a hozzá fűződő kapcsolatainak 
köszönhetően tudta megszerezni a szerződéshez a huszonnégy illetékes 
kormányhivatal hozzájárulását. Neki köszönhető az 15, mondta, hogy a 
szerződés az EDS számára kedvező adózási feltételeket írt elő — ez csak 
azért vált lehetségessé, mert ő a pénzügyminiszterrel elidőzött egy kicsit 
Monte-Carlóban. 

Az EDS azonban nem kért segítséget, s nem is hitte, hogy kapott. 
Ráadásul Ross Perot nem szerette az olyasfajta "segítséget", amelyért 
Monte-Carlóba kell utazni. 

Az EDS tráni ügyvédje panaszt tett a miniszterelnöknél, s Mahvit 
figyelmeztették, hogy zsarolásért eljárást indítanak ellene. A befolyása 
azonban olyan nagy volt, hogy az Egészségügyi Minisztérium csak akkor 
volt hajlandó aláírni a szerződést, ha Mahvit valamilyen formában 
kártalanítják. 

Az EDS több nehéz tárgyalást folytatott vele, s szilárdan kitartott 
amellett, hogy a profiton nem hajlandó osztozni vele. Végül megállapodtak 
egy mindkét fél tekintélyét megőrző kompromisszumban: alakítanak egy 
közös vállalatot, amely az EDS alvállalkozójaként az iráni-személyzetet 
fogja toborozni és alkalmazni. A közös vállalat végül 15 nem hozott semmi 
nyereséget, de ez csak később derült ki. A lényeg az volt, hogy Mahvi 
elfogadta a kompromisszumot és a szerződést aláírták a minisztériummal. 


Az EDS tehát nem vesztegetett meg senkit, s az iráni kormány Jól tudta 
ezt. Henry Precht azonban nem, s Lou Goelz sem. Ezért aztán gyanakvással 
kezelték Paul és Bill ügyét. Mindketten sokat foglalkoztak vele, de nem 
tartották kiemelkedően fontosnak. Amikor Tom Luce, az EDS rámenős 
ügyvédje felhívta őket, s megkérdezte tőlük, hogy lusták, ostobák, vagy 
esetleg mindkettő, felháborodtak és dühösen közölték vele, hogy jót tenne 
az ügynek, ha leszállna róluk. 

Washingtonban Precht, Teheránban pedig Goelz volt az üggyel 
foglalkozó kulcsfigura. Egyikük sem volt ostoba. Nem voltak tehetetlenek 
sem. Ám mindketten hibát követtek el: ellenségesen viszonyultak az EDS- 
hez, és azokban a döntő fontosságú első napokban mindketten 
elmulasztották, hogy segítsenek Paulon és Billen. 


III. 
1. 


Egy őr nyitott be, körülnézett és intett nekik. 

Bill ujjongani szeretett volna. Kiengedik őket! 

Felkeltek és a cellából kilépve elindultak az őr után felfelé a lépcsőn. Jó 
volt látni az ablakokon beömlő napfényt. Kiléptek a szabadba, s az udvaron 
át a bejárat mellett álló földszintes épület felé indultak. Mélyen beszívták a 
friss levegőt. 

Borzalmas éjszakájuk volt. Bill néha el-elszenderedve, félálomban feküdt 
a vékony matracon, a többi fogoly legkisebb mozdulatára is felriadt, s 
idegesen nézett körbe az egész éjszaka égő lámpa keltette halvány fényben. 
A reggelt csupán az jelezte, hogy bejött az őr, s egy csésze teát és egy darab 
száraz kenyeret hozott mindenkinek. Nem ette meg, nem volt éhes. Inkább 
imádkozott. 

Úgy látszik, nemhiába. 

Az épületben látogatószoba volt, néhány kopott asztallal és székkel. 
Ketten várták őket. Bill ismerte egyiküket: Ali Jordan volt, egy iráni 
alkalmazott, aki Lou Goelz mellett dolgozott a követségen. Kezet fogtak és 
Jordan bemutatta a kollégáját, Bob Sorensont. 

— Hoztunk maguknak néhány dolgot — magyarázta Jordan. — Egy elemes 
borotvát, amin, sajnos, meg kell osztozniuk, és meleg kezeslábast. 

Bill Paulra nézett. Barátja a két követségire bámult és látszott, hogy 
mindjárt szétveti a düh: — Csak nem azt akarják mondani, hogy nem visznek 
ki innen? — kérdezte. 

— Sajnos, egyelőre nincs rá mód. 

— A szentségit! Végül 15 maguknak köszönhetjük, hogy itt vagyunk. 

Bill lassan leült, s még ahhoz 1s elgyötörtnek érezte magát, hogy mérges 
legyen. 

— Nagyon sajnáljuk, hogy így történt — mentegetőzött Jordan. — Minket 15 
nagyon meglepett, a dolog. Úgy tájékoztattak bennünket, hogy Dadgar 
elnézően kezeli az ügyüket... A nagykövetség igen határozott tiltakozásra 
készül. 

— És mit tesznek azért, hogy kiszabadítsanak bennünket? 

— Végig kell járni az iráni igazságszolgáltatás megszabta utat. Az 
ügyvédeik... 


— Jézusom — szakította félbe utálkozva Paul. 

— Megkértük őket, hogy jobb körülmények között helyezzék el magukat 
— folytatta Jordan. 

— Nagyszerű! Köszönjük. 

— Van még valamire szükségük? — kérdezte Sorenson. 

— Semmire — válaszolta Paul. — Nem szándékozom hosszabb időt itt 
tölteni. 

— Nekem szemcseppek kellenének — szólt közbe Bill. 

— Feltétlenül küldök — ígérte meg Sorenson. 

— Hát... Azt hiszem, egyelőre ez minden — zárta le Jordan a kellemetlen 
beszélgetést. Az őrre nézett. Bill felállt. 

A katona váltott néhány szót farsziul Jordannal, majd az ajtó felé terelte 
Pault és Billt. 

Az udvaron át elindultak vissza a börtönépület felé. Billnek az járt a 
fejében, hogy Jordan és Sorenson meglehetősen alacsony beosztású 
követségi alkalmazott. Miért nem Goelz jött? A követség nyilván úgy 
gondolja, hogy az EDS dolga kiszabadítani őket. Jordan és Sorenson 
elküldésével éreztették ugyan az irániakkal, hogy a követség foglalkozik az 
üggyel, de nekik is tudomásukra hozták, hogy nem várhatnak túl sok 
segítséget az Egyesült Államok kormányától. Csak nyűg vagyunk nekik, 
amitől szeretnének megszabadulni, gondolta dühösen Bill. 

A főépületben az őr egy olyan ajtóhoz vezette őket, amelyik mögött még 
nem jártak, s egy folyosóra léptek. Jobbra három iroda, balra udvarra néző 
ablakok. Újabb, vastag acélból készült ajtóhoz értek. Az őr kinyitotta, s 
maga elé engedte őket. 

Az első, amit Bill megpillantott, egy tévékészülék volt. Körülnézett, s 
kezdte valamivel jobban érezni magát. A börtönnek ez a része 
civilizáltabbnak tünt, mint az alagsor. Viszonylag tiszta és világos volt, a 
falakat világosszürkére festették és az ablakokon ugyanolyan színű 
függönyök lógtak. A cellaajtók tárva, s a rabok szabadon sétálgattak. Az 
ablakokon fény áradt be. 

Kis előtéren mentek át, amelyből jobbra két cella nyílt, balra pedig egy 
fürdőszoba — Bill sóvárogva gondolt rá, hogy végre talán lefürödhet az 
alagsorban töltött éjszaka után. A két cella utáni helyiség ajtaján benézve 
könyvespolcokat látott. Az őr balra fordult és végigvezette őket egy hosszú, 
keskeny folyosón, egészen az utolsó celláig. 


A cellában legnagyobb megdöbbenésükre Reza Neghabatot, az 
egészségügyi miniszternek a Társadalombiztosítási Szervezetért felelős 
helyettesét találták. Mindketten jól ismerték és szorosan együttműködtek 
vele, amíg szeptemberben le nem tartóztatták. Lelkesen ráztak kezet. Bill 
örült, hogy ismerős arcot lát, s végre olyan emberrel találkozik, aki beszél 
angolul. 

— Miért vannak itt? — kérdezte Neghabat döbbenten. 

Paul ingerülten megvonta a vállát: — Reméltem, hogy ön talán meg tudja 
mondani. 

— De hát mivel vádolják magukat? 

— Semmivel — folytatta Paul. — Tegnap kihallgatott Mr. Dadgar 
vizsgálóbíró, aki az ön korábbi főnöke, dr. Sejk ügyében a nyomozást 
irányítja. Aztán letartóztatott. A vádat nem ismertette. Állítólag fontos 
tanúk vagyunk, legalábbis úgy értettük. 

Bill körülnézett. A cellában összesen tizennyolc priccs volt. Az alsó 
fekhely, akárcsak az alagsori cellákban, itt 15 csupán egy vékony matrac, s 
mindegyikhez szürke gyapjútakaró járt. Néhány priccsen lepedőt is látott. 
Az ablak az udvarra nyílt. Kinézve füvet, virágokat és fákat láthatott, 
valamint az őrség gépkocszijait. Látta az alacsony épületet ií5, ahol nemrég 
Jordannel és Sorensonnal találkoztak. 

Neghabat bemutatta őket a cellatársaknak, akik barátságosnak és sokkal 
szelídebbnek tűntek, mint az alagsoriak. A cella nem volt olyan zsúfolt, 
több szabad priccset is találtak, s az ajtó két oldalán választottak helyet 
maguknak. Bill egy középső priccsre került, de Paul megint a földre. 

Neghabat körbevezette őket. Cellájuk mellett volt a konyha, asztalokkal 
és székekkel, ahol a foglyok teát, kávét készíthettek, vagy egyszerűen csak 
elüldögélhettek, s  beszélgethettek. Valamiért Chattanooga Teremnek 
nevezték. A folyosó végén tolóablakot építettek a falba — ott az 
élelmiszerraktár, magyarázta Neghabat, ahol a foglyok néha szappant, 
törülközőt, cigarettát vásárolhatnak maguknak. 

A folyosón visszajövet elhaladtak a saját cellájuk — az 5. számú — és még 
két másik mellett, s a jobbra nyíló előtérbe értek. A szoba, ahová Bill 
korábban benézett, az őrség helyisége volt, s egyben könyvtár is, angol és 
farszi nyelvű könyvekkel. Mellette még két cella nyílt. Szemben velük a 
fürdőszoba, mosdókagylókkal, zuhanyozókkal és perzsa stílusú toalettekkel. 
Ezek lényegében zuhanytálcák voltak, közepükben széles lefolyóval. Bill 


csalódottan vette tudomásul, hogy bármennyire vágyik 1s rá, egyelőre nem 
lesz alkalma zuhanyozni: szinte sohasem volt meleg víz. 

Az acélajtón túl, magyarázta Neghabat, egy kis szoba van orvosi és 
fogorvosi rendelés céljára. A könyvtár állandóan nyitva volt és a televíziót 
15 minden este bekapcsolták, de csak farszi nyelvű programokat lehetett 
nézni rajta. Hetente kétszer a foglyokat fél órára levitték sétálni az udvarra. 
A borotválkozás félig önkéntes volt: az őrök megengedték, hogy aki akar, 
bajuszt viseljen, de a szakállat nem. 

Találkoztak még két ismerőssel. Egyikük dr. Towliati volt, a 
minisztérium adatfeldolgozási szakértője, aki iránt Dadgar olyan élénken 
érdeklődött, a másik pedig Husszein Pasa,  Neghabatnak a 
Társadalombiztosítási Szervezet pénzügyetért felelős beosztottja. 

Mire Paul és Bill megborotválkozott a Sorensontól és Jordantól kapott 
borotvával, dél lett, ebédidő. A folyosón egy elfüggönyözött alkóvból a 
rabok viaszosvászon terítőt és szegényes terítéket vettek elő, a cella 
közepén, a padlón megterítettek. Törökülésben fogyasztották el az ebédet — 
birkahúsos főtt rizst, kenyeret, aludttejet, italnak pedig teát vagy Pepsi 
Colát, ínyencek lévén, meglehetősen szegényesnek találták az ételt, bár Bill 
meglepődve vette észre, hogy Jó étvággyal eszik. Talán a tisztább környezet 
tette. 

Ebéd után ismét látogatóik érkeztek, az iráni ügyvédek. Hiába faggatták 
őket, nem tudták megmondani sem azt, hogy miért volt a letartóztatás, sem 
hogy mi fog történni velük, s hogy egyáltalán tudnak-e segíteni rajtuk. 
Kapkodó és lehangoló társalgás volt. Paul és Bill egyáltalán nem bízott 
bennük, hisz éppen ezek az ügyvédek mondták Lloyd Briggs-nek, hogy az 
óvadék nem lesz több húszezer dollárnál. Sem okosabbak, sem 
elégedettebbek nem lettek a beszélgetés után. 

A délután hátralevő részét a Chattanooga Teremben töltötték 
Neghabattal, Towliatival és Pasával beszélgetve. Paul részletesen elmesélte, 
hogyan zajlott le a kihallgatásuk. Az irániakat nagyon érdekelte, milyen 
összefüggésben esett szó róluk. Paul részletesen elmondta dr. Towliatinak, 
hogyan merült fel a neve egy feltételezett érdekütközés kapcsán. Towliati 15 
elmesélte, miként zajlott le az ő kihallgatása. Paulnak eszébe jutott, hogy 
Dadgar egy feljegyzés után érdeklődött, amelyet Pasa írt alá. Rutinjellegű 
statisztikai adatokról volt szó az iratban, és senki sem tudta, hogy miért 
váltott ez ki olyan érdeklődést. 


Neghabatnak volt egy elmélete arról, hogy miért kerültek börtönbe. "A 
sah minket szemelt ki bűnbaknak, mert bizonyítani akarja a tömegek előtt, 
hogy harcol a korrupció ellen. Csak éppen ebben az esetben szó sincs 
korrupcióról. Nincs kire lesújtani, ám ha elenged minket, akkor gyengének 
fog látszani. Ha például az építkezéseket piszkálja meg, akkor annyi ügyet 
találhatott volna, hogy..." 

Az egész igen homályos volt. Neghabat is csak találgatott, igyekezett 
valamiféle magyarázatra bukkanni. Paul és Bill konkrétumokat szeretett 
volna tudni: ki indította el az ügyet, miért éppen az Egészségügyi 
Minisztériumot szemelték ki, miféle korrupcióra gondolnak és kik voltak az 
informátorok, akik éppen őket nevezték meg? Neghabat nem akarta 
megkerülni a választ; egyszerűen nem tudott felelni a kérdésekre. Ködös 
eszmefuttatása tipikusan perzsa jelenség volt — kérdezz meg egy iránit, 
hogy mit reggelizett, és tíz másodperc múlva már az életfilozófiáját 
magyarázza. 

Hat órakor megkapták a vacsorát, ami nem volt más, mint az ebéd 
maradéka. Utána tévét néztek és Neghabat fordította a híreket. A sah felkért 
egy ellenzéki vezetőt, Sahpur Bahtiart, hogy alakítson polgári kormányt, 
amely felváltja az országot november óta kormányzó tábornokokat. 
Neghabat elmagyarázta, hogy Sahpur a bahtiar törzs feje, és mindeddig 
határozottan elutasított minden együttműködést a sah rendszerével. Ha 
esetleg vállalja a kormányalakítást, akkor 15 Khomeini ajatollahtól függ, 
hogy sikerül-e véget vetni a felfordulásnak. A sah egy cáfolatot is kiadatott 
arra a pletykára, miszerint az ország elhagyására készül. 

Bill bátorítónak találta a híreket. Ha Bahtiar lesz a miniszterelnök, akkor 
a sah marad és biztosítja a stabilitást, a lázadók mégis úgy érezhetik, hogy 
van beleszólásuk az ország irányításába. 

Tízkor kikapcsolták a televíziót és a rabok visszatértek celláikba. A 
régebbi foglyok törülközőket és ruhadarabokat aggattak a priccsek szélére, 
hogy eltakarják a lámpát — a villanyt, akárcsak az alagsorban, itt sem 
kapcsolták ki éjszakára. Neghabattól megtudták, hogy ők 15 hozathatnak be 
látogatóikkal pokrócokat és törülközőket. 

Bill betekerte magát a vékony szürke takaróba, s megpróbált elaludni. Ha 
már Itt vagyunk, igyekeznünk kell, a legkönnyebben átvészelni, gondolta. A 
sorsunk úgyis mások kezében van. 


2; 


A sorsuk történetesen Ross Perot kezében volt, akinek minden vérmes 
reménye semmivé foszlott a következő két napban. 

Eleinte jó híreket kapott. Kissinger december 29-én, pénteken 
visszahívta, s közölte, hogy Ardesir Zahedi elintézi Paul és Bill szabadon 
bocsátását. Előtte azonban a teheráni nagykövetség munkatársainak részt 
kell venniük két találkozón: előbb az Igazságügy-minisztérium embereivel, 
aztán az udvar képviselőivel. Teheránban a nagykövet helyettese, Charles 
Naas  — követtanácsos  — személyesen foglalkozott a találkozók 
megszervezésével. 

Washingtonban Henry Precht szintén beszélt Ardesir Zahedivel. Tim 
Reardon, Emily Gaylord sógora megkereste Kennedy szenátort. Moorer 
tengernagy felvette a kapcsolatot az iráni katonai kormányban levő 
ismerőseivel. Az egyetlen csalódást Richárd Helms, az egykori teheráni 
nagykövet okozta, aki nyíltan megmondta, hogy régi barátai már 
elveszítették minden befolyásukat. 

Az EDS három ügyvéddel 15 tárgyalt Iránban. Az egyik amerikai volt, s 
amerikai vállalatok teheráni képviseletének ellátására specializálódott. A 
két iráni ügyvéd egyikének jó kapcsolatai voltak a sah környezetében, a 
másikat pedig az ellenzékhez fűzték szoros szálak. Mindhárman 
egyetértettek abban, hogy Pault és Billt meglehetősen furcsa körülmények 
között tartóztatták le, a kiszabott óvadék pedig valóban csillagászati összeg. 
Az amerikai, John Westberg elmondta, hogy a legnagyobb óvadék, 
amelyről valaha is hallott Iránban, százezer dollár volt. Az összeg 
nagyságából arra a következtetésre jutottak, hogy aki a letartóztatást 
elrendelte, nem igazán bízott abban, hogy meg tudja védeni döntését. 

Dallasban Tom Walter, a lassú beszédű alabamai, az EDS pénzügyi 
főnöke megpróbálta kifundálni, hogyan juttathatják el Teheránba — ha 
szükséges — a 12 millió 750 ezer dolláros óvadékot. Az ügyvédek közölték 
vele, hogy erre három mód kínálkozik: készpénz, egy iráni banktól kapott 
hitellevél, vagy egy iráni ingatlanra bejegyzett zálogjog. Az EDS-nek nem 
volt ilyen értékű teheráni tulajdona, a felbolydult országba pedig lehetetlen 
volt ekkora összegű készpénzt küldeni. Walter számára nem maradt más, 
mint megszervezni a hitellevél kiállítását. T. J. Marguez figyelmeztette 
Perotot, hogy nézzenek utána, nem számít-e jogellenesnek, ha egy 


részvénytársaság ekkora összeget fizet ki lényegében váltságdíj céljára. 
Perot egyszerűen félresöpörte a problémát: a pénzt személy szerint ő fogja 
kifizetni. 

Szilárdan hitte, hogy a három módszer — jogi nyomás, politikai nyomás, 
az óvadék kifizetése — közül valamelyikkel sikerül kihoznia Pault és Billt a 
börtönből. 

Aztán egyre-másra Jöttek a rossz hírek. 

Először az iráni ügyvédek változtattak hangot. Egy újabb megkeresésre 
írt válaszukban hirtelen közölték, hogy "súlyos politikai tartalmú ügyről" 
van szó, Sőt, ez az egész egy "politikai darázsfészek". John Viestberget, az 
amerikai iráni partnerei megkérték, hogy ne foglalkozzék az üggyel, mert 
igen befolyásos embereket haragít a cégre. Hoszain Dadgar vizsgálóbíró 
tehát nem 1s volt olyan könnyen sebezhető, mint gondolták. 

Tom Luce és Tom Walter Washingtonba utazott, és Moorer tengernagy 
társaságában felkeresték a Külügyminisztériumot. Arra számítottak, hogy 
Henry Prechttel szépen leülnek és megfogalmazzák a Paul és Bill szabadon 
bocsátására vonatkozó határozott hangú követelést. Henry Precht azonban 
igencsak kimérten fogadta őket. Kezet fogott ugyan velük — mi mást 15 
tehetett volna, amikor a Vezérkari Főnökök Egyesített Bizottsága egykori 
elnökének társaságában voltak —, de nem ültette le, hanem egyik beosztottja 
gondjaira bízta őket. Az illető közölte, hogy a Külügyminisztérium minden 
erőfeszítése eredménytelen maradt: sem Ardesir Zahedi, sem Charlie Naas 
nem tudta elérni Paul és Bill szabadon bocsátását. 

Tom Luce, akinek nem tartozott legfőbb erényei közé a türelem, 
kirobbant. A Külügyminisztérium feladata, hogy külföldön megvédje az 
amerikaiakat, kiabálta, de mindeddig nem tettek mást, csak börtönbe 
csukatták Pault és Billt. Távolról sem így van, hangzott a felelet. A 
minisztérium már eddig 15 Jóval többet tett, mint amennyi a kötelessége. Ha 
amerikaiak külföldön követnek el büncselekményt, akkor az ottani 
törvények szerint kell felelniük tettükért. A Külügyminisztériumnak nem 
feladata, hogy embereket mentsen ki a börtönből. Luce még egy ideig 
megpróbált érvelni — Paul és Bill nem követett el büncselekményt, 
tizenhárommillió dollárért túszként tartják őket fogva —, de végül 15 Tom 
Walterrel együtt üres kézzel tértek vissza Dallasba. 

Perot 29-én késő éjjel felhívta a teheráni nagykövetséget, és megkérdezte 
Charles Naastól, hogy miért nem találkozott még a Kissinger és Zahedi által 


megnevezett iráni tisztviselőkkel. A válasz egyszerű volt: az illetők úgy 
intézik, hogy Naas egyszerűen ne tudjon kapcsolatba lépni velük. 

Harmincadikán reggel telefonált Kissingernek és elmondta, hogy milyen 
választ kapott. Kissinger végtelenül sajnálta, de azt mondta, többet nem 
tehet. Annyit azért megígért, hogy újból beszél Zahedivel. 

S ha mindez nem lett volna elég, volt még egy baljós hír. Walter 
megpróbálta tisztázni az iráni ügyvédekkel, hogy milyen feltételek mellett 
engedik szabadon Pault és Billt az óvadék fejében? Meg kell-e például 
ígérniük, hogy visszatérnek Iránba, ha ismét ki akarják hallgatni őket, vagy 
sor kerülhet a kihallgatásra külföldön 15? A válasz egyértelmű volt: ha 
kiengedik 15 őket, akkor sem hagyhatják el Iránt. 

Eljött a szilveszter. Perot már három napja az irodájában lakott — a 
szőnyegen aludt és sajtos szendvicseket evett. Nem akart hazamenni az üres 
lakásba — Margot és a gyerekek még mindig Vailben voltak —, a Texas és 
Irán közötti kilenc és fél órás időkülönbség miatt pedig gyakran az éjszaka 
közepén kellett fontos telefonokat lebonyolítania. Csak egyszer hagyta el az 
épületet, hogy meglátogassa az anyját, aki már kijött a kórházból, s most 
dallasi lakásán lábadozott. Még vele is Paulról és Billről beszélgetett — 
nagyon érdekelték őt a fejlemények. 

Beesteledett és nagyon hiányzott neki a melegétel. Elhatározta, hogy 
dacolva az időjárással — Dallasban jeges szélvihar tombolt —, elhajt a másfél 
kilométerre levő halétterembe. 

A hátsó kapun át hagyta el a székházat és beszállt a furgonjába. Margot- 
nak Jaguarja volt, de ő jobban szerette a praktikus, több célra 15 használható 
kocsikat. 

Azon gondolkodott, mekkora befolyása lehet még Kissingernek Iránban, 
vagy bárhol másutt. Zahedi vagy bármelyik más iráni kapcsolata olyannak 
bizonyulhat, mint Richárd Helms barátai — lehet, hogy már félreállították 
őket, elveszítették minden hatalmukat. A sah uralma ií5 már csak egy 
hajszálon függ. Másrészt az egész társaságnak hamarosan szüksége lehet 
barátokra Amerikában, s esetleg örülni fognak, ha szívességet tehetnek 
Kissingernek. 

Miközben evett, nagy tenyér nehezedett a vállára és mély, dörmögő 
hangot hallott: — Ross, mit csinálsz itt egyedül szilveszter este? 

Megfordult. Roger Staubach állt ott, a Dallas Cowboys hátvédje, régi 
barátja még a haditengerészeti akadémiáról. 

— Hello, Roger. Foglalj helyet. 


— A családdal vagyok. A házban elromlott a fűtés, pont a legjobbkor, 
ilyen időben. 

— Hozd Ide őket. 

Staubach átkormányozta a családot, aztán megkérdezte: — Hogy van 
Margot? 

— Köszönöm, jól. Vailben síel a gyerekekkel. Nekem vissza kellett 
jönnöm — válaszolta, s elkezdte mesélni a Staubach családnak Paul és Bill 
történetét. 

Jókedvűen hajtott vissza az irodába. Mégis van még néhány rendes 
ember a világon. 

Ismét eszébe jutott Simons ezredes. A Paul és Bill kiszabadítására szőtt 
tervek közül a szöktetés volt az egyik legidőigényesebb: Simonsnak össze 
kell gyűjtenie egy csapatot, ki kell képeznie és fel kell szerelnie őket... 
Perot még nem szánta rá magát, hogy belevágjon. Nagyon távoli 
lehetőségnek, végső menedéknek tartotta: megpróbált nem 15 gondolni rá, 
amíg úgy érzi, hogy a tárgyalások eredményesek lehetnek. Ha nem 1s szánta 
rá magát, hogy felhívja Simonst — megvárja Kissinger újabb próbálkozását 
Zahedinél —, talán tehetne valamit az előkészületek érdekében. 

A székházba visszaérve megkereste Pat Sculleyt. Sculley a West Point-i 
katonai akadémián végzett, vékony, fiús arcú, kimeríthetetlen energiájú 
harmincegy éves férfi volt. Teheránban az EDS vállalkozásának egyik 
irányítójaként dolgozott, s a december 8-án evakuálókkal jött haza. Az 
Asura után visszatért, s csak Paul és Bill letartóztatása után távozott ismét. 
Most az volt a feladata, hogy a Teheránban maradt amerikaiak számára — 
Lloyd Briggsnek, Rich Gallaghernek és feleségének, valamint Paulnak és 
Billnek — mindennapra meglegyen a helyfoglalása, ha mégis kiengednék a 
foglyokat. 

Sculleynál ott találta Jay Coburnt, aki az evakuálást megszervezte, s 
aztán december 22-én maga 1s hazatért, hogy a karácsonyt a családjával 
töltse. Coburn már éppen vissza akart térni Teheránba, amikor megkapták 
Paul és Bill letartóztatásának hírét, így hát Dallasban maradt és a második 
evakuálás megszervezésével foglalkozott. Szelíd testes ember volt. 
Harminckét éves volt, de negyvennek látszott. Perot az okát is tudta: harci 
helikopter pilótájaként Vietnamban egy év alatt nyolcat öregedett. Bármin 
esett 15 át, Coburn sokat nevetett — először csak egy kis redő jelent meg a 
szeme sarkában, aztán mosoly ömlött el az arcán, s a vége a legtöbbször 
harsogó hahota volt. 


Perot szerette őket és bízott is bennük. Azok közé tartoznak, akiket 
magában csak sasoknak nevezett: fantáziájuk szárnyalt, okosak voltak, 
munkájukat mindig elvégezték, s közben csak az eredmény elérésére 
koncentráltak, nem arra, hogy mentséget találjanak az esetleges 
sikertelenségre. Az EDS személyzeti munkájának mottója: "A sasok nem 
csapatban röpülnek, egyenként kell felkutatnod őket". Perot üzleti sikerének 
egyik titka éppen az volt, hogy tudatosan kutatta fel az ilyen embereket, s 
nem várta ölbe tett kézzel, amíg valamelyik véletlenül állásért folyamodik 
hozzá. 

— Szerinted mindent megteszünk Paulért és Billért, amit kell? — kérdezte 
Sculleyt. 

— Nem — válaszolta az gondolkodás nélkül. 

Perot bólintott. Ezek az emberek mindig őszintén megmondják a 
véleményüket a főnöküknek — ezért 1s voltak sasok. 

— Szerinted mit kellene tennünk? 

— Meg kellene szöktetnünk őket a börtönből. Tudom, hogy elég tjesztően 
hangzik, de meggyőződésem, ha nem ezt tesszük, akkor nagy esély van 
arra, hogy megölik őket. 

Perot nem találta olyan különösnek a gondolatot. Három napja már az ő 
agyába 15 befészkelte magát az ötlet. 

— Magam 15 gondoltam erre. — Sculley nem 1s titkolta megdöbbenését. — 
Állítsátok össze azoknak az EDS-munkatársaknak a listáját, akik 
segíthetnek. Olyanokra van szükségünk, akik ismerik Teheránt, katonai 
gyakorlatot szereztek — lehetőleg a különleges alakulatoknál —, s száz 
százalékig megbízhatóak és lojálisak. 

— Rögtön hozzálátunk - lelkesedett Sculley. 

Megszólalt a telefon, Coburn nyúlt érte: — Hello, Keane. Hol vagy? 
Tartsd egy picit. 

Eltakarta a kagylót és Perotra nézett. — Keane Taylor az, Frankfurtból. Ha 
nekivágunk, rá 15 szükségünk lesz a csapatban. 

Perot bólintott. Taylor, az egykori haditengerész őrmester is a sasok közé 
tartozott: — Mondd meg neki, hogy menjen vissza Teheránba, de ne 
magyarázd meg, hogy miért. 

Coburn halványan elmosolyodott: — Nem fog tetszeni nekt. 

Sculley átnyúlt az asztalon, s benyomta a hangosító gombját, hogy 
mindannyian hallják a beszélgetést. 

— Keane, Ross azt akarja, hogy menj vissza Teheránba — mondta Coburn. 


— Mi az ördögnek? — csattant fel Taylor. 

Coburn Perotra nézett, de ő csak megrázta a fejét: — Nagyon sok a 
munka, különböző adminisztratív ügyek. . . 

— Mondd meg Perotnak, hogy nem vagyok hajlandó visszamenni holmi 
adminisztratív hülyeségek miatt. 

Sculley elnevette magát. 

— Keane, van itt valaki, aki szeretne még beszélni veled — mondta végül 
Coburn. 

Perot szólt bele a kagylóba: — Keane, itt Ross. 

— Hello, Ross. 

— Valami nagyon fontos dolog miatt küldelek vissza. 

— Hm. 

— Érted, mire gondolok? 

— Igen, uram — válaszolta hosszabb szünet után Taylor. 

— Nagyszetű. 

— Máris indulok. 

— Hány óra van most ott? — kérdezte Perot. 

— Reggel hét. 

Az órájára nézett — pontosan éjfélt mutatott. Beköszöntött 1979. 


Taylor frankfurti szállodai szobájában az ágy szélén ült és a feleségére 
gondolt. 

Mary Taylor bátyjánál volt Pittsburghben a gyerekekkel, Mike-kal és 
Dawnnal. Elindulása előtt felhívta Teheránból, s nagyon boldog volt, 
amikor megtudta, hogy hamarosan hazatér. Pontos terveik voltak a jövőre 
nézve: visszatérnek Dallasba, beíratják a gyerekeket iskolába. . . 

Fel kell hívnia, s megmondani neki, hogy mégsem megy haza. Aggódni 
fog. Az ördögbe 15! Hisz ő maga 15 aggódik. 

Teheránra gondolt. Ő ott nem az egészségügy-minisztériumi szerződés 
teljesítésén dolgozott, hanem egy kisebb vállalkozást vezetett. Azt a 
megbízást kapták, hogy vigyék számítógépre az Omran Bank elavult 
számviteli rendszerét. Körülbelül három héttel ezelőtt nagy tömeg gyűlt 
össze a bank előtt — az Omran a sah — tulajdonában volt. Taylor minden 
munkatársát hazaküldte. Glenn Jacksonnel utolsónak maradtak. Bezárták az 
épületet és gyalog indultak el. Alig fordultak be a sarkon, beleütköztek a 
tüntetőkbe. Akkor nyitott tüzet a kivezényelt katonaság. 


Taylor és Jackson egy kapuhoz ugrott. Valaki kinyitotta, s ők 
becsusszantak, de mielőtt sikerült volna ismét bezárni, utánuk zúdult négy 
tüntető és a nyomukban öt katona. 

A falhoz lapulva nézték, hogyan támadnak a fegyveres, gumibotos 
katonák a tüntetőkre. Az egyik forradalmár — kezéből ömlött a vér, s két ujja 
csak keskeny bőrdarabon lógott — megpróbált kitörni. Az utcára ugrott, de 
összeesett. Három társát a katonák kirángatták a kapualjból. Egyikükből 
több helyen 15 patakzott a vér, de öntudatánál volt. A másik kettő vagy 
eszméletét vesztette, vagy már halott volt. 

Taylor és Jackson a kapualjban maradt, míg az utca el nem csendesedett. 
Az iráni, aki a kaput kinyitva megmentette őket, megállás nélkül csak azt 
hajtogatta: — Meneküljenek, amíg tudnak. 

S most meg kell mondanom Marynek, hogy visszamegyek, gondolta. 
"Valami nagyon fontos dolog miatt." Nyilván Paullal és Billel van 
kapcsolatban. Valószínűleg illegális, ha Perot nem hajlandó telefonon 
beszélni róla. 

Taylor bizonyos szempontból még örült is, bár tartott az erőszakos 
tömegmegmozdulásoktól. Még Teheránból beszélt Emily Gaylorddal, Bill 
feleségével, s megígérte neki, hogy nem hagyja ott Billt. A Dallasból kapott 
utasítás, miszerint Briggs és Gallagher kivételével mindenkinek haza kell 
térnie, arra kényszerítette, hogy megmásítsa a szavát. Az utasítás most 
megváltozott, s talán beválthatja Emilynek tett ígéretét. 

Felemelte a kagylót, tárcsázott és megrendelte a repülőjegyét. 


Jay Coburn felidézte magában azt az esetet, amikor először látta igazi 
akcióban Ross Perotot. 

1971-ben történt. Két éve sem volt még az EDS-nél, New Yorkban 
dolgozott, s új munkatársak toborzásával foglalkozott. Abban az évben 
született Scott, egy kis kórházban. Normális szülés volt, s az első 
pillanatokban úgy tűnt, hogy a gyerek egészséges. 

A szülés utáni napon Coburn bement meglátogatni a feleségét, s Liz 
elmondta, hogy reggel nem hozták etetni Scottot. Nem csinált belőle 
különösebb problémát. Néhány perce volt még csak ott, amikor belépett egy 
ápolónő. 

— Itt vannak a babáról készült képek. 

— Nem emlékszem, hogy bárki fényképezett volna — felelte Liz. A nő 
megmutatta a képeket. — Nem, ez nem az én gyerekem. 


A nővér meghökkent, de aztán eszébe jutott: — Ó, persze. A maga 
gyereke az, akivel probléma van. 

Coburn és Liz akkor hallotta először, hogy valami gond van a gyerekkel. 

Elment, hogy megnézze az egynapos Scottot, és borzalmas látvány tárult 
eléje. Az újszülött oxigénsátorban feküdt, görcsösen zihálva vette a levegőt 
és egész kis teste elkékült. Az orvosok éppen arról tanácskoztak, hogy 
mitévők legyenek. 

Liz teljesen összeomlott. Coburn felhívta a család orvosát, megkérte, 
hogy jöjjön a kórházba, aztán várt, nem tudva, mit tegyen. 

Valami nagyon nem stimmelt. Miféle kórház az, ahol meg sem mondják a 
szülőnek, hogy most született gyermeke éppen haldoklik? Coburn 
felháborodott és zavart volt. 

Felhívta Dallasban a főnökét, Gary Griggst: 

— Gary, magam sem értem, miért telefonálok, de egyszerűen nem tudom, 
mitévő legyek — mondta, s elmagyarázta, mi történt. 

— Tartsd a vonalat — figyelmeztette Griggs. 

Pár pillanat múlva ismeretlen hangot hallott: — Jay? 

— Igen. 

— Itt Ross Perot. 

Coburn kétszer vagy háromszor találkozott Perottal, de még sohasem 
dolgoztak együtt. Szerette volna tudni, vajon Perot egyáltalán emlékszik-e 
arra, hogyan néz ki: az EDS-nek akkor már több mint ezer alkalmazottja 
volt. 

— Hello, Ross. 

— Szükségem lenne néhány információra, Jay. —  Perot gyors 
egymásutánban tette fel a kérdéseket: Mi a kórház címe? Hogy hívják az 
orvosokat? Mi volt a diagnózis? Miközben válaszolt, Coburn változatlanul 
arra gondolt, vajon tudja-e Perot, kicsoda 15 ő. 

— Maradjon a vonalban, Jay. — Rövid szünet következett, majd ismét 
Perotot hallotta: — Kapcsolom magának a barátomat, dr. Urschelt. Dallas 
egyik vezető szívsebésze. 

Az orvos újabb kérdéseket tett fel. 

— Ne csináljon semmit — figyelmeztette végül Coburnt. — Felhívom a 
kórház orvosait. Maga csak maradjon a telefon közelében, hátha ismét 
beszélnünk kell egymással. 

— Igen, uram — felelte szinte kábultan. 

Ismét Perot volt a vonalban: — Mindent elmondott? Hogy van Liz? 


Honnan az ördögből tudja a feleségem nevét, álmélkodott Coburn. 

— Nem túl jól — válaszolta. — Járt nála az orvos és adott neki valami 
nyugtatót. . . 

Míg Perot szóval tartotta Coburnt, dr. Urschel távirányítással működésbe 
hozta a kórházi gépezetet. Rávette őket, hogy Scottot beszállítsák a New 
York-i Egyetemi Klinikára. Néhány perccel később Coburn és Scott egy 
mentőautóban már a városközpont felé száguldott. 

A belvárosi alagútban dugóba kerültek. Coburn kiugrott, több mint egy 
kilométert rohant az autópálya bejáratáig, és rávette az őrt, hogy az övék 
kivételével az összes sáv forgalmát tartóztassa fel. 

A klinika bejáratánál már tíz-tizenöt ember várt rájuk. Köztük volt a 
keleti part vezető szív- és érsebésze, aki Bostonból repült oda, amíg ők a 
mentőautóban ültek. 

A gyerekkel elrohantak, Coburn pedig átadta a másik kórházból magával 
hozott röntgenfelvételeket. Egy orvosnő gyorsan átnézte őket: — Hol a 
többi? 

— Ez az összes — felelte. 

— Csak ennyit csináltak? 

Az újabb felvételekből kiderült, hogy Scottnak tüdőgyulladása van, s a 
szülés után nem zárult össze a szívkamrák közötti nyílás. Először a 
tüdőgyulladást látták el, aztán a szívet vették kezelésbe. 

Scott életben maradt. Futballozni, fára mászni szerető, vidám, 
makkegészséges kis srác lett belőle. Coburn pedig kezdte megérteni, miért 
szeretik annyira Ross Perotot a munkatársat. 

Perot céltudatosságának, annak a képességének, hogy minden energiáját 
egyetlen cél elérésére összpontosítsa, s elsöpörjön az útjából minden 
akadályt, míg csak a célját el nem éri, megvoltak a kedvezőtlen oldalai 15. 
Rettenetesen meg tudta sérteni az embereket. Egy vagy két nappal azután, 
hogy Pault és Billt letartóztatták, belépett az irodába, amikor Coburn éppen 
a Teheránban levő Lloyd Brigsszel beszélt telefonon. Azt hitte, hogy 
Coburn utasításokat ad, márpedig ő őszintén vallotta, hogy a központban 
ülőknek nem szabad folytonos közbeszólással zavarniuk az első vonalban 
dolgozókat, akik jobban ismerik a helyi körülményeket. Munkatársai füle 
hallatára ellentmondást nem tűrően kioktatta Coburnt. 

Voltak más rossz tulajdonságai 15. Amikor Coburn még új munkatársak 
szerzésével foglalkozott, a cégnél minden évben kiosztották "az év legjobb 
toborzója" címet. A nyertesek nevét felvésték egy márványtáblára. Évek óta 


vezették már a listát, s ezalatt a korábbi győztesek közül néhányan 
elhagyták a vállalatot. Perot kiadta az utasítást, hogy nevüket távolítsák el a 
dicsőségtábláról. Coburn számára volt ebben valami hátborzongató. 
Elmentek, hát elmentek. Egy évig ők voltak a győztesek, megtették a 
dolgukat. Úgy tűnt, hogy Perot személyes sértésnek veszi, ha valaki máshol 
akar dolgozni. 

Perot hibái tökéletesen illeszkedtek erényeihez, ugyanaz volt a gyökerük. 
A vállalatot elhagyók airánti haragja a munkatársai iránti feltétlen 
lojalításának volt a fonákja. Alkalmanként tapasztalható érzéketlensége 
abból a hihetetlen energiából és határozottságból táplálkozott, amely nélkül 
soha nem tudta volna létrehozni az EDS-t. Coburn könnyen meg tudott 
feledkezni Perot hibáiról. Elég volt, ha ránézett Scottra. 


— Mr. Perot! — szólt be Sally. — Henry Kissinger van a vonalban. 

Izgatottan nyúlt a kagylóért. Vajon sikerült-e Kissingernek és Zahedinek? 
Vagy csak azért hívja, hogy megmondja? semmit sem tudtak tenni? 

— Itt Ross Perot. 

— Tartsa a vonalat, legyen szíves! Kapcsolom Henry Kissingert. 

Néhány pillanat múlva megszólalt az ismert torokhang: 

— Hello, Ross? 

— Igen — mondta, s visszafojtott lélegzettel várt. 

— Biztosítottak róla, hogy holnap délelőtt, teheráni idő szerint tíz órakor 
szabadon engedik az embereit. 

Perot megkönnyebbülten sóhajtott: 

— Dr. Kissinger, nem 15 tudom, mióta ez a legjobb hír, amit hallottam. 
Kimondhatatlanul hálás vagyok önnek. 

— A részleteket ma kell pontosítaniuk a nagykövetség és az iráni 
Külügyminisztérrium munkatársainak, de ezek már puszta formalitások. 
Egyértelmű ígéretet kaptam, hogy kiengedik őket. 

— Csodálatos! Nem 1s tudom, hogy köszönjem meg önnek. 

— Örülök, hogy segíthettem. 


Teheránban fél tíz, Dallasban éjfél volt. Perot az Ő irodájában várt. 
Kollégáinak többsége már hazament aludni egy kicsit, abban a biztos 
tudatban, hogy mikor felkelnek, Paul és Bill már szabad lesz. Perot maradt, 
végig akarta csinálni az egészet. 


Teheránban Lloyd Briggs a "Bukarestben", egy iráni alkalmazott pedig a 
börtönben várt. Mihelyt Paul és Bill megjelenik, az iráni felhívja a 
"Bukarestet", Briggs pedig telefonál Perotnak. 

Most, hogy a krízisen már majdnem túl voltak, megpróbálta átgondolni, 
hol hibázott. Egy tévedése azonnal eszébe jutott. December 4-én, amikor 
elhatározta a munkatársak visszahívását Iránból, nem volt elég határozott, 
hagyta, hogy különböző kifogásokkal halogassák az akciót, amíg már túl 
késő volt. 

A legnagyobb hiba azonban az volt, hogy egyáltalán bementek Iránba. 
Utólag ezt már tisztán látta. Annak idején egyetértett piackutató 
szakembereivel és a velük azonos véleményen levő sok más amerikai 
üzletemberrel, hogy az olajból meggazdagodott, stabil, Nyugatra orientált 
Irán ragyogó lehetőségeket kínál. Nem érezte meg a felszín alatt feszülő 
ellentéteket, mit sem tudott Khomeini ajatollahról, s nem látta előre, hogy 
eljön a nap, amikor lesz egy olyan naiv elnök, aki megpróbálja ráerőltetni 
az amerikai erkölcsi normákat egy közép-keleti országra. 

Megnézte az óráját. Éjjel fél egy volt. Paulnak és Billnek most kell 
kilépnie a börtönkapun. 

A Kissingertől kapott jó hírt megerősítette David Newsomnak, Cyrus 
Vance helyettesének a telefonja is. Éppen ideje volt már, hogy Paul és Bill 
kiszabaduljon. Iránból ismét rossz hírek érkeztek. Bahtiart, a sah új 
miniszterelnökét nem fogadta el a Nemzeti Front, a mérsékelt ellenzéket 
tömörítő párt. Az uralkodó szabadságra küldte a kormányfőt. William 
Sullivan, az amerikai nagykövet azt tanácsolta minden Iránban tartózkodó 
amerikainak, hogy küldjék haza családtagjaikat. Hasonlóan járt el a kanadai 
és a brit nagykövet is. A sztrájk azonban megbénította a repülőtér 
forgalmát, s nők és gyerekek tömege rekedt ott. Paullal és Billel más lesz a 
helyzet. A hadifoglyokért indított kampány óta több jó ismerőse 1s volt a 
Pentagonban — az amerikai légierő egyik gépe fogja hazahozni őket. 

Egy órakor felhívta Teheránt. Még semmit sem tudtak mondani. Nem baj 
— gondolta —, mindenki egyetért abban, hogy az irániaknak egyszerűen 
nincs időérzékük. 

Az egészben az volt a legbosszantóbb, hogy az EDS sem Iránban, sem 
máshol nem fizetett kenőpénzeket. Perot a megvesztegetésnek még a 
gondolatát is utálta. A cég működési elveit egy tizenkét oldalas kis füzet 
tartalmazta, amelyet minden munkatársa megkapott. Az egyik bekezdését 
maga Perot fogalmazta: "Mindig tartsd szem előtt, hogy a szövetségi 


törvények és a legtöbb állam törvényei tiltják értékek ajándékozását állami 
tisztviselőknek valamely hivatalos döntés befolyásolásának szándékával. . . 
Mivel az ilyen szándék hiányát szinte lehetetlen bizonyítani, sem pénz, sem 
értéktárgy nem  ajándékozható szövetségi, állami vagy külföldi 
tisztviselőnek... Az a tény, hogy bizonyos kifizetéseket nem tilt a törvény, 
még nem jelenti azt, hogy... Tartsd mindig szem előtt a működési 
területeden érvényes etikai normákat... Tudsz-e teljes bizalommal üzletet 
kötni valakivel, aki ugyanolyan módon cselekszik, ahogy te? A válasz: 
IGEN". A füzet utolsó oldalán a munkatársnak aláírásával kellett igazolnia, 
hogy megkapta és elolvasta a működési kódexet. 

Amikor az EDS megjelent Iránban, Perot puritán elveinek helyességét 
csak tovább erősítette a Lockheed-botrány. Daniel J. Haughton, a Lockheed 
Aircraft Corporation elnöke egy szenátusi vizsgáló bizottság előtt 
bevallotta, hogy a cég külföldi eladásainak elősegítése érdekében 
rendszeresen sok millió dollárnyi megvesztegetési pénzt fizetett ki. A 
kihallgatásra Perot úgy emlékezett, mint egy undorító színjátékra: székében 
feszengve Haughton azzal védekezett, hogy a hatalmas összegeket nem 
megvesztegetés céljából, hanem jutalékként fizették ki. 

Perot felhívta Tom Luce-t, s személyesen tette felelőssé azért, hogy az 
EDS soha ne fizessen ki kenőpénzeket. Az airáni Egészségügyi 
Minisztériummal a szerződésről folytatott tárgyalások alatt Luce az EDS 
több vezető munkatársát is magára haragította az üzletkötések alapos, 
minden részletre kiterjedő vizsgálatával. 

Perot számára nem a pénz volt minden. Milliókkal rendelkezett, s nem 
volt rákényszerítve, hogy külföldön terjeszkedjék. Ha az üzletkötéshez 
megvesztegetésre van szükség, akkor nem csinálunk üzletet, vallotta. 

Üzleti elvei mély belső meggyőződésből fakadtak. Ősei New Orleansban 
letelepedett franciák voltak, akik kereskedelmi állomásokat állítottak fel a 
Red River mentén. Apja, Gabriel Ross Perot gyapotkereskedéssel 
foglalkozott. Szezonális üzlet volt, az idősebb Ross sok időt töltött a fiával 
és gyakran mesélt neki a munkájáról: "Nem érdemes csak egyszer vásárolni 
gyapotot egy farmertől. Légy vele tisztességes, nyerd meg a bizalmát, s 
alakíts ki vele olyan kapcsolatot, hogy évről évre boldogan adja el neked az 
áruját. Akkor jó üzletet tudsz csinálni." A megvesztegetés egyszerűen nem 
illett bele ebbe a képbe. 

Fél kettőkor Perot ismét felhívta az EDS teheráni központját. Még 
mindig semmit. 


— Hívják fel a börtönt, vagy küldjenek oda valakit — adta ki az utasítást. — 
Tudják meg, mikor engedik ki őket. 

Nyugtalankodni kezdett. 

Mi: lesz, ha nem sikerül, morfondírozott. Az óvadék kifizetésével lemond 
tizenhárommillió dollárról, s Pault és Billt mégsem engedik el Iránból. A 
jogrendszer kínálta egyéb lehetőségek igénybevételét akadályozta az, amit 
az iráni ügyvédek közöltek: az ügy politikai jellegű, tehát teljesen 
közömbös, hogy Paul és Bill ártatlan. A politikai nyomás azonban 
mindeddig nem hozott eredményt. Sem a teheráni nagykövetség, sem a 
Külügyminisztérium nem tudott segíteni. Ha Kissingernek sem sikerül, 
akkor ezen a téren nincs több remény. Milyen eszköz marad még? 

Az erőszak. 

A csengést meghallva, rácsapott a kagylóra: 

— Itt Ross Perot. 

— Lloyd Briggs vagyok. 

— Kijöttek? 

— Nem. 

Mázsás súly nehezedett rá: 

— Mi történt? 

— Felhívtuk a börtönt. Nem kaptak parancsot arra, hogy szabadon 
engedjék Pault és Billt. 

Perot behunyta a szemét. Bekövetkezett a legrosszabb, amire számított. 
Kissingernek nem sikerült. 

— Köszönöm, Lloyd — sóhajtotta. 

— Mit csinálunk most? 

— Nem tudom — válaszolta. 

Pedig tudta. Elköszönt Briggstől és letette a kagylót. 

Nem nyugszik bele a vereségbe. Apja egyik alapelve így hangzott: ne 
hagyd cserben azokat, akik neked dolgoznak. Perot még emlékezett rá: 
vasárnaponként az egész család húsz kilométert autózott, csak hogy 
meglátogassanak egy öreg négert, aki korábban a füvet nyírta a házuknál, s 
megbizonyosodjanak róla, hogy egészséges és van mit ennie. Az apja, bár 
nem volt rá szüksége, gyakran alkalmazott embereket csupán azért, mert 
nem volt munkájuk. A családi furgon minden évben egyszer néger 
alkalmazottakkal zsúfolva elindult a megyei vásárba. Minden ember kapott 
költőpénzt és egy névjegyet az apjától, hogy azt mutassa föl, ha valami 
probléma adódik. Eszébe jutott az egyik emberük, aki egy tehervonaton 


potyautasként Kaliforniába ment, ahol csavargásért letartóztatták. "Nem 
érdekel, hogy kinek a niggere vagy, beváglak a börtönbe" — mondta neki a 
seriff, amikor megmutatta a névjegyet, de aztán csak felhívta az idősebb 
Perotot. Az apja postán elküldte a visszaútra szóló jegy árát. "Kaliforniában 
Jártam, s most itt vagyok? -— mondta az ember, amikor hazatért 
Texarkanába. Az apja pedig visszavette. 

Az öreg nem sokat elmélkedett az emberi jogokról. Egyszerűen 
megvoltak a maga elképzelései arról, hogyan kell viselkedni másokkal. 
Perot egészen felnőttkoráig nem 1s látott ebben semmi különöset. 

Az apja nem hagyta börtönben az alkalmazottait. Ő sem hagyja. 

A telefonért nyúlt: 

— T. J. Marguezt kérem. 

Hajnali kettő volt, de T. J. nem lepődött meg a híváson: nem először és 
nem 15 utoljára ébresztette fel Perot az éjszaka közepén. 

Álmosan szólt bele a kagylóba: — Helló! 

— Tom, nem Jól alakulnak a dolgok. 

— Miért? 

— Nem engedték, s a börtön szerint nem 1s fogják kiengedni őket. 

— A szentségit! 

— Odaát romlik a helyzet. Láttad a híreket? 

— Persze. 

— Mit gondolsz, keressük meg Simonst? 

— Azt hiszem, igen. 

— Megvan neked a száma? 

— Nincs, de meg tudom szerezni. 

— Hívd fel. 

"Bika" Simons közel járt az őrülethez. 

Már az 15 megfordult a fejében, hogy felgyújtja a házát. Fából ácsolt régi 
épület, úgy fog égni, mint a gyújtós és azzal legalább vége lesz. Számára 
pokol volt, de olyan pokol, amelyet nem akart ott hagyni. Hisz éppen ez 
tette olyan borzalmassá, hogy emlékezett arra az időre, amikor még maga 
volt a mennyország. 

Lucille választotta ki. Egy magazinban látta meg a hirdetést, s Fort 
Braggből együtt utaztak Red Baybe, Florida egyik eldugott sarkába. A 
roskatag öreg ház húszhektárnyi érintetlen erdő közepén állt, s a birtokon 
volt egy egyhektáros tó 1s. 

Lucille-nak nagyon megtetszett. 

1971 volt, s Simons eldöntötte, hogy nyugdíjba vonul. Tíz éve léptették 
elő ezredessé, és ha a Son Tay elleni támadás után nem lett tábornok, akkor 
már nem is lesz. Az igazság az, hogy nem 1s illett volna a tábornoki karba: 
nem járt West Pointba vagy más katonai akadémiára, szokatlanok voltak a 
módszerei és nem szokott hozzá, hogy washingtoni koktélpartikra járjon. 
Tisztában volt vele, hogy kiváló katona, de ha ez nem elég, akkor ő, Art 
Simons nem tud többet tenni. Nyugdíjaztatta hát magát és nem is bánta 
meg. 

Élete legboldogabb éveit Red Bayben töltötte. Házasságuk ideje alatt 
többször 1s hosszú időre el kellett búcsúznia Lucille-tól, s míg ő Vietnamot, 
Laoszt és Koreát járta, gyakran egy évig sem látták egymást. 
Visszavonulása után aztán állandóan, éjjel és nappal, az év minden napján 
együtt voltak. Simons sertéseket kezdett tenyészteni. Korábban semmit sem 
tudott a farmerkedésről, de könyvekből megtanulta, amit kellett és az ólakat 
már maga építette fel. Miután az üzlet beindult, már nem sok dolga maradt 
a disznók etetésén kívül, így sok időt töltött 150 fegyverből álló 
gyűjteményének gondozásával. Később egy kis kovácsműhelyt is 
berendezett, ahol a maga és a szomszédai puskátt javította, s maga gyártotta 
a töltényeket. Lucille-lal mindennap nagyokat sétáltak az erdőben, s 
gyakran lementek fürödni a tóhoz. Esténként, vacsora után az asszony 
felment a hálószobába, s rendbe hozta magát, mintha randevúra készülne. 
Hálóingben és köntösben, koromfekete hajába fűzött piros szalaggal jött 
vissza, S a térdére ült... 


Valahányszor eszébe jutott, majd beleszakadt a szíve. 

Még a fiúk 1s felnőttekké váltak azokban a csodálatos években. Harry, a 
fiatalabbik egy nap hazajött és így szólt: "Apa, rászoktam a heroinra és a 
kokainra. Segíts rajtam." Simons nem sokat tudott a kábítószerekről. 
Egyszer, még Panamában, egy orvos rendelőjében rágyújtott egy 
marihuanás cigarettára, de csak azért, mert mielőtt az embereivel a 
kábítószerekről beszélt volna, tudni akarta, hogy milyen. A heroinról meg 
csak annyit tudott, hogy megöli az embereket. Mégis tudott segíteni Harryn 
— sokat dolgoztatta kint a szabadban, ólakat építtetett vele. A fiú néha ott 
hagyta őket, bement egy újabb adagért a városba, de mindig visszajött, s 
egy idő múlva már nem vágyott a szerre. 

Ez az eset ismét közel hozta Harryhez. Az idősebb fiához, Bruce-hoz 
soha nem fog ilyen közel kerülni, de legalább már nem kell aggódnia a 
fiúért. Fiú? Harmincas éveiben jár már, s ugyanolyan bikafejű, mint az apja. 
Bruce rátalált az Istenre, s elhatározta, hogy mindenkit megtérít. Az apjával 
akarta kezdeni, de ő gyakorlatilag kidobta. Ifjúkori szenvedélyeitől, a 
kábítószertől, a kommunától eltérően hite tartósnak bizonyult, s Bruce 
megállapodott Kanada északnyugati részén egy kis falu lelkipásztoraként. 

Simonsnak már nem jelentettek gondot a fiúk. Képességei szerint, jól- 
rosszul felnevelte őket, s meg kell állniuk a saját lábukon. Minden 
energiáját arra fordította, hogy Lucille-lal törődjék. 

Magas, csinos, szoborszépségű nő volt a felesége. Imádta a széles 
karimájú kalapokat, s nagyszerűen is álltak neki. Csodálatosan nézett ki 
fekete Cadillac-jük volánja mögött. Nagyon határozottnak tűnt, de a látszat 
csalt. Szelíd volt, alkalmazkodó és szeretetre méltó. Szülei tanárok voltak, s 
neki mindig szüksége volt valakire, aki dönt helyette, akit vakon követhet 
és akiben fenntartás nélkül bízhat. Art Simonsban megtalálta, amit keresett. 
Ő pedig odaadóan szerette. Nyugdíjazásakor már harmincéves házasok 
voltak, s e három évtized alatt soha nem nézett más nőre. Csupán a 
munkája, tengerentúli útjai választották el néha őket egymástól, de ez 1s 
elmúlt. "A nyugdíjra vonatkozó terveimet egy szóban össze lehet foglalni: 
Te" — mondta a feleségének. 

Hét csodálatos évet töltöttek együtt. Lucille 1978. március 16-án halt 
meg, s Simons élete ekkor darabokra tört. 

Azt mondják, minden embernek van egy gyenge pontja. Simons azt hitte, 
hogy ez rá nem érvényes. Aztán rájött, hogy mégis: Lucille halála után 
összeomlott. Sok embert ölt, sokat látott meghalni, de csak ekkor fogta fel 


igazán a halál jelentőségét. Harminchét évet töltöttek együtt, s aztán 
hirtelen, egyik napról a másikra nem volt már mellette. 

Nélküle egyszerűen nem látta értelmét az életnek. Minden fölöslegesnek 
tűnt. Hatvanéves volt és semmi okot sem látott rá, hogy akár csak egy napot 
15 éljen még. Elhagyta magát. Hideg konzerveken élt, mindig rövidre nyírt 
haját hagyta hosszan lenőni. Minden délután háromnegyed ötkor 
menetrendszerűen megetette az állatokat, bár jól tudta, hogy a disznóknak 
teljesen mindegy, mikor kapják az ennivalót. Kóbor kutyákat gyűjtött be — 
idővel tizenháromra nőtt a számuk —, amelyek összekarmolászták a bútort 
és bepiszkították a padlót. 

Tudta, hogy közel áll az őrülethez, s csupán a rá mindig jellemző 
önfegyelem óvta meg attól, hogy elveszítse a józan eszét. Amikor először 
merült fel benne, hogy felgyújtja a házat, tisztában volt vele, hogy 
őrültséget tervez. Úgy döntött, hogy vár még egy évet, s majd meglátja. 

Tudta, hogy a bátyja, Stanley aggódik érte. Stan megpróbálta rávenni, 
hogy szedje össze magát: javasolta, hogy tanítson, sőt, megkísérelte 
rábeszélni, hogy lépjen be az izraeli hadseregbe. Simons ősei zsidók voltak, 
de ő amerikainak tartotta magát. Nem akart Izraelbe menni, összeszedni 
sem tudta magát. Csak arra volt képes, hogy egyik napról a másikra 
vegetáljon. 

Nem arra volt szüksége, hogy törődjenek vele. Soha életében nem szorult 
rá mások gondoskodására. Épp ellenkezőleg, arra volt szüksége, hogy 
gondoskodhasson valakiről. Mindig is ezt csinálta. Gondoskodott Lucille- 
ról, gondoskodott a parancsnoksága alá tartozó emberekről. Senki nem volt 
képes megmenteni a depressziótól, hisz arra született, hogy ő mentsen meg 
másokat. Ezért békélt meg Harryvel, Bruce-szal meg nem. Harry eljött 
hozzá és kérte, hogy mentse meg a herointól, Bruce viszont azt ajánlotta, 
hogy elvezeti Istenhez, s ezzel megmenti őt. A katonai műveletekben 
Simonsnak mindig az volt a célja, hogy összes emberét élve hozza vissza. A 
Son Tay elleni támadás lett volna pályafutása csúcsa, ha még lettek volna a 
táborban foglyok, akiket kimenthet. 

Bármilyen furcsa 15, de Simonsot csak úgy lehetett megmenteni, ha 
megkérik, hogy mentsen meg másokat. 

1979. Január 2-án megszólalt nála a telefon. 

— "Bika" Simons? — a hang mintha ismerős lett volna. 

— Igen. 

— Itt T. J. Marguez az EDS-től, Dallasból. 


Most már emlékezett rá: az EDS, Ross Perot, a hadifoglyokért indított 
kampány, a San Franciscó-i parti. . . 

— Hello, Tom. 

— Sajnálom, hogy felébresztettem. 

— Semmi baj. Segíthetek valamiben? 

— Két emberünket Iránban bebörtönözték, és úgy tűnik, hogy a 
hagyományos módszerek egyikével sem tudjuk kiszabadítani őket. Segítene 
nekünk? 

Még hogy segítene-e?! — Az ördögbe is, hát persze — válaszolta. — Mikor 
kezdjük? 


ÍV. 
L. 


Ross Perot az EDS székházából jövet ráfordult a Forest Lane-re, majd a 
központi autópályára. A Hilton Inn szállodába tartott. Arra készült, hogy 
megkérjen hét embert, tegyék kockára az életüket. 

Sculley és Coburn állította össze a listát. Legfelül szerepelt az ő nevük, 
aztán még öt emberé. 

Hány huszadik századi amerikai vállalati főnök kért már olyat a 
munkatársaitól, hogy szöktessenek meg valakit a börtönből? Valószínűleg 
egy sem. 

Az éjszaka folyamán Coburn és Sculley felhívta a másik ötöt — miután 
Teheránból menekülve kellett távozniuk, most az Egyesült Államok 
különböző részein tartózkodtak, barátaikkal, családjukkal töltve az időt. 
Csak annyit mondtak nekik, hogy Perot találkozni szeretne velük Dallasban. 
Hozzászoktak már az éjszakai telefonokhoz, ahhoz, hogy a főnök a 
legváratlanabb időpontokban rendeli őket magához — ilyen volt Perot stílusa 
—, s azonnal útnak indultak. 

Amikor Dallasba érnek, az EDS-székházból azonnal elküldik őket, hogy 
jelentkezzenek be a Hilton Innbe. Többségüknek már ott kell lennie. 

Perot kíváncsian várta, hogy mit mondanak majd, ha megkéri őket, hogy 
menjenek vissza Teheránba és szabadítsák ki Pault és Billt a börtönből. 

Rendes emberek voltak és lojálisak ií5 hozzá, de a munkaadó iránti 
lojalításhoz rendszerint nem tartozik hozzá, hogy valaki az életét 15 kockára 
tegye. Biztosan lesz közöttük olyan, aki szerint a fogolyszöktetés túl 
kockázatos vállalkozás. Mások a feleségükre és a gyerekükre fognak 
gondolni, és tökéletesen érthető módon ezért utasítják el a részvételt. 

Nincs jogom ilyet kérni tőlük, gondolta. Ügyelnem kell, nehogy 
bármilyen nyomást 1s gyakoroljak rájuk. Itt most nincs helye a kereskedői 
módszereknek. Csak nyíltan, teljesen őszintén lehet beszélni. Tudniuk kell, 
hogy nyugodtan megmondhatják, nem, főnök, köszönöm, velem ne 
számoljon. 

Hányan vállalkoznak majd rá? 

Mondjuk öt közül egy. Több napba is beletelik, amíg összeszedi a 
csapatot, s lehet, hogy csupa olyan embere lesz, aki nem ismeri Teheránt. 

És mi van akkor, ha nem akad vállalkozó? 


Beállt a Hilton Inn előtti parkolóba és leállította a motort. 


Jay Goburn körülnézett. Négyen voltak a szobában: Pat Sculley, Glenn 
Jackson, Ralph Boulware és Joe Poche. Ketten nemsokára megérkeznek: 
Jim Schwebach Eau Claire-ből, Wisconsinból jön, Ron Davis pedig 
Columbusból, Ohióból. 

Nem úgy néztek ki, mint a "Piszkos Tizenkettő". 

Elegáns öltönyökben, fehér ingükben és szolid nyakkendőjükkel, rövidre 
nyírt hajukkal, simára borotvált arcukkal, jól táplál tan annak látszottak, 
amik valójában voltak: átlag amerikai üzletembereknek. Nehéz volt 
elképzelni őket egy kommandó tagjaiként. 

Coburn és Sculley különböző listákat állított össze, de ennek az öt 
embernek a neve mindegyiken szerepelt. Mindannyian dolgoztak 
Teheránban, s legtöbbjük tagja volt Coburn evakuálást irányító csoportjának 
15. Mindannyiuknak volt katonai gyakorlata vagy olyan ismerete, amire 
most nagy szükség lehet. Coburn mindegyikükben tökéletesen megbízott. 

A hajnali órákban, amíg Sculley a telefonhívásokkal volt elfoglalva, 
Coburn átnézte a személyi lapokat, s mindegyikükről összeállított egy 
külön nyilvántartást: kor, magasság, testsúly, családi állapot, Teheránra 
vonatkozó ismeretek. Amikor megérkeztek Dallasba, megkérték őket, hogy 
töltsenek ki egy újabb lapot, s írják be katonai szakképzettségüket. Milyen 
katonai iskolába jártak, milyen fegyverek kezeléséhez értenek, s milyen 
különleges kiképzésben részesültek? A dossziék Simons számára készültek, 
aki már elindult Red Bayből. Mielőtt megérkezne, Perotnak még meg kell 
kérdeznie ezeket az embereket, hogy hajlandók-e részt venni a 
vállalkozásban. 

A találkozóra Coburn három egymásba nyíló szobát vett ki. Csak a 
középsőt fogják használni, a két szélsőre csak azért volt szükség, hogy 
elejét vegyék mindenféle lehallgatásnak. 

Elég színpadiasnak tűnt az egész. 

Coburn figyelte a többieket, s megpróbálta kitalálni, mire gondolnak. 
Még mindig nem mondták meg nekik, miről van szó, de talán már 
kitalálták. 

Képtelen volt megfejteni, mire gondolhat Joe Poche; soha senki nem 
tudta kitalálni. Az alacsony, csendes, harminckét éves férfi jól tudta titkolni 
érzelmeit. Mindig halkan és nyugodtan beszélt, az arca nem árulta el, mire 
gondol. Hat évet töltött a hadseregben és egy taracküteg parancsnokaként 


részt vett a vietnami háborúban. Profi módon bánt a hadsereg használatában 
lévő csaknem valamennyi lőfegyverrel, s Vietnamban is azzal töltötte a 
szabad idejét, hogy célba lőtt egy negyvenötösből. Két évet töltött az EDS 
munkatársaként "— Teheránban. Előbb megtervezte a betegellátásra 
jogosultakat nyilvántartó programot, majd elkészítette az egész rendszer 
adatbázisát. Coburn határozott, logikusan gondolkodó embernek ismerte 
meg, aki egyetlen ötlethez vagy tervhez sem adja beleegyezését mindaddig, 
amíg azt minden szempontból lassan, de nagyon alaposan át nem gondolta. 
A humor és az intuíció nem tartozott az erősségei közé, annál inkább az 
alapos tudás és a türelem. 

Ralph Boulware 13 centivel volt magasabb, mint Poche. Ő volt a listán 
szereplő két fekete közül az egyik. Pufók arca volt és átható tekintete. 
Hadarva beszélt. Kilenc évet töltött technikusként a légierőknél — 
bombázók teljes — fedélzeti — számítógépes — és radarrendszerének 
karbantartásával foglalkozott. Csak kilenc hónapig volt Teheránban, de 
adatelőkészítőből gyorsan előlépett az adatfeldolgozó központ egyik 
vezetőjévé. Coburn Jól ismerte és nagyon szerette. Teheránban gyakran ittak 
együtt. A gyerekeik együtt játszottak és a két asszony között 15 barátság 
szövődött. Boulware szerette a családját, szerette a barátait, s szeretett élni. 
Coburn nem ismert olyan embert, aki nála jobban élvezte volna az életet — 
talán az egyetlen Ross Perotot leszámítva. Független gondolkodású, önálló 
ember volt. Soha nem habozott kimondani a véleményét, Sok más sikeres 
feketéhez hasonlóan talán egy kicsit túl érzékeny volt és igyekezett mindig 
értésére adni környezetének, hogy nem hagyja dróton rángatni magát. 
Teheránban, az Asura idején, amikor Coburnnel és Paullal azt a nagy 
tétekre menő pókerjátszmát játszották, a biztonság kedvéért mindenki ott 
aludt, ahogy előzőleg megbeszélték, kivéve Boulware-t. Nem vitatkozott 
senkivel, nem is szólt előre semmit, egyszerűen csak hazament. Néhány 
nappal később viszont úgy döntött, hogy Teheránban végzett munkája nem 
éri meg a kockázatot, s hazament az Államokba. Nem az a típus volt, aki 
együtt lohol a többiekkel, ha látja, hogy azok rossz irányba tartanak. A 
Hilton Innben összegyűltek közül ő volt a legszkeptikusabb. Ha valaki 
megkontrázza a szöktetés tervét, hát Boulware lesz az. 

Glenn Jackson még annyira sem tünt zsoldosnak, mint a többiek. 
Szemüveges, szelíd ember volt, nem rendelkezett katonai tapasztalatokkal, 
de szenvedélyesen vadászott és ragyogóan lőtt. Jól ismerte Teheránt. A Bell 
Helicopter és az EDS munkatársaként is dolgozott ott. Nyílt, egyenes, 


becsületes. Nehéz elképzelni róla, hogy hajlandó részt vállalni azokból a 
csalásokból és erőszakból, amikkel az ilyen szöktetés együtt jár, gondolta 
Coburn. Jackson baptista volt — a többiek katolikusok, kivéve Pochet, aki 
nem mondta meg, hogy melyik felekezet híve — márpedig a baptisták arról 
ismertek, hogy inkább a Bibliát csapkodják, mint mások arcát. Coburn 
szerette volna tudni, hogyan dönt Jackson. 

Hasonló gondjai voltak Pat Sculleyval. Neki is volt katonai múltja — öt 
évet töltött a hadseregben, s kiképző századosként szerelt le a 
haditengerészettől —, de nem rendelkezett harci tapasztalatokkal. Rámenős, 
sikeres üzletember volt, az EDS egyik legtündöklőbb pályát befutó ifjú 
csillaga. Akárcsak Coburnt, őt 15 megingathatatlan optimizmus jellemezte, 
de míg Coburnt megfontolttá tették háborús emlékei, benne változatlanul 
naiv lelkesedés buzgott. Ha meleggé válik a helyzet, vajon elég kemény 
lesz-e, helyt tud-e állni, morfondírozott Coburn. 

A két ember közül, akiket még vártak, az egyik talán a legalkalmasabb 
volt arra, hogy egy szöktetésben részt vegyen, a másik pedig valószínűleg a 
legalkalmatlanabb. 

Jim Schwebach többet tudott a háborúról, mint a számítógépekről. 
Tizenegy évet töltött a hadseregben. Vietnamban az 5. különleges 
alakulatban szolgált. Ugyanolyan kommandóakciókban, az ellenséges 
vonalak mögötti hadműveletekben vett részt, mint "Bika" Simons, és több 
kitüntetése volt, mint Coburnnek. A hadseregben töltött hosszú idő miatt 
volt harmincöt éves kora ellenére is meglehetősen alacsony beosztása. 
Eleinte beosztott mérnökként dolgozott Teheránban, de látva alaposságát és 
megbízhatóságát, Coburn az evakuálás idején csoportvezetőnek nevezte kt. 
A 165 centi magas Schwebach az alacsony emberek peckes tartását vette 
fel, s megvolt benne az a legyőzhetetlen harci szellem, ami már az 
iskolában is az egyetlen menedéke azoknak, akik a legkisebbek az 
osztályban. Reménytelen helyzetekben, amikor más már régen feladta 
volna, ő még képes volt fogcsikorgatva küzdeni a győzelemért. Coburn 
külön csodálta azért, hogy pusztán hazafias meggyőződésből extra 
feladatokra ís önként jelentkezett Vietnamban. Nem az a típus, akit harc 
esetén tanácsos volna foglyul ejteni. Aki szembekerül vele, az jobb, ha 
mindjárt megöli, mert azzal sok kellemetlenségtől menti meg magát. 

Első látásra mindez nem volt szembetűnő. Sehwebach egyszerű, átlagos 
kinézetű ember, sokszor alig lehet észrevenni. Teheránban mindenkinél 
délebbre lakott, egy olyan városnegyedben, ahol rajta kívül nem élt 


amerikai. Kopott zekéjében, farmerben, kötött sapkával a fején gyakran 
sétált az utcán, mégsem háborgatta soha senki. Már egy ember társaságában 
15 szinte észrevétlenné tudott válni — ez a képessége még jól jöhet a 
tervezett akció során. 

A másik hiányzó Ron Davis, aki a maga harminc évével a legfiatalabb a 
listán szereplők között. Egy szegény fekete biztosítási ügynök fia volt, de 
hatalmas léptekkel haladt előre a fehér amerikai üzleti világban. Kevesen 
mondhatták el magukról, hogy olyan gyors karriert csináltak, mint ő. Perot 
nagyon büszke volt Davisre. Másfél év alatt nagyon jól megtanult, farsziul 
Teheránban, ahol Keane Taylor mellett dolgozott, nem az egészségügyi 
minisztériumi vállalkozáson, hanem a sah tulajdonában lévő Omran Bank 
számviteli rendszerének számítógépre vitelén. Jókedvű, tréfára mindig kész 
ember volt. Coburn őt tartotta a legőszintébbnek a listáján szereplők közül. 
Davis számára nem jelentett nehézséget, hogy megnyíljék, személyes 
érzéseiről és életéről beszéljen másoknak. Éppen ezért Coburn elég 
sebezhetőnek tartotta. Lehet persze, hogy éppen ez a megingathatatlan belső 
tartás, erő jele. 

Bármi volt 15 a helyzet Davisszel érzelmi téren, fizikailag tökéletesen 
alkalmas a legnehezebb vállalkozásra 15. Nem szolgált ugyan a 
hadseregben, de fekete öves karatemester volt. Egyszer Teheránban hárman 
támadtak rá, hogy kirabolják. Néhány másodperc elég volt neki, hogy 
ártalmatlanná tegye őket. Akárcsak Schwebach képessége, hogy szinte 
észrevétlenné váljék, Davis karatetudása í5 hasznos lehet a vállalkozás 
során. 

Coburnhoz hasonlóan mindannyian harmincas éveikben jártak. Férjek 
voltak és apák. 

Nyílt az ajtó és Perot lépett be. 

Kezet rázott velük, mindenkit kedvesen üdvözölt, név szerint érdeklődött 
a feleségek és a gyerekek hogylétéről. Ki tudja, hányadszor, Coburn ismét 
elámult azon, hogy milyen jól tud bánni az emberekkel. 

— Schwebach és Davis még nem érkezett meg — figyelmeztette. 

— Nem baj — nyugtatta meg Perot, helyet foglalva egy karosszékben. — 
Majd később beszélek velük. Mihelyt megjöttek, küldd őket az irodámba. — 
Kis szünetet tartott. — Nekik 15 elmondom, amit most nektek. 

Újabb szünetet tartott, mintha a gondolatait rendezné, aztán belevágott: 

— Önkénteseket keresek egy olyan vállalkozásra, amely emberéleteket is 
követelhet. Most még nem mondhatom meg, hogy pontosan miről is van 


szó, bár talán magatoktól is kitaláljátok. Menjetek a szobátokba, 
gondoljátok át jól, aztán egyenként gyertek vissza, s mondjátok meg, 
hogyan döntöttetek. Jól fontoljátok meg. Ha bármilyen okból úgy döntötök, 
hogy nem vesztek részt benne, akkor mondjátok meg nyíltan, s ígérem, 
hogy ezen a szobán kívül soha senki egy szót sem hall róla. Ha úgy 
döntötök, hogy vállaljátok, akkor elmondom a többit. Most menjetek. 

Felálltak és csendben, egymás után elhagyták a szobát. 

Akár a központi autópályán 15 meghalhattam volna, morfondírozott Joe 
Poche. 

Pontosan tudta, miféle veszélyes vállalkozásról van szó: ki kell 
szabadítani Pault és Billt. 

Azóta gyanította ezt, hogy hajnali fél háromkor anyósa San Antonió-i 
házában Pat Sculley telefonja felébresztette. Sculley volt a világ 
legrosszabb hazudozója, s ezúttal sem hatott túl meggyőzően, amit mondott: 
— Ross kért meg, hogy hívjalak fel. Szeretné, ha még reggel visszajönnél 
Dallasba és hozzálátnál egy Európára vonatkozó vizsgálathoz. 

— Pat, mi az ördögnek kell felverni hajnali fél háromkor csak azért, hogy 
elmondd, Ross egy európai vizsgálatot akar elvégeztetni velem? — kérdezte 
dühösen. 

— Nagyon fontos a dolog. Tudnunk kell, mikorra érsz vissza. 

Oké, nem mondhatja el telefonon, törődött bele Poche: — Valamikor hat 
vagy hét óra tájt megy az első gép. 

— Nagyszetű. 

Telefonon megrendelte a jegyet, aztán visszafeküdt. Az ébresztőórát 
reggel ötre állította be, s közben odaszólt a feleségének: — Nem tudom, mi a 
fene ez az egész, de szeretném, ha legalább egyszer az életben nyíltan 
megmondanák, mit akarnak. Valójában meglehetősen pontos elképzelései 
voltak arról, hogy mi is a helyzet, s gyanúját beigazolódni látta, amikor 
Ralph Boulware, aki a Coit Road-i autóbusz-pályaudvaron várta, az EDS 
székháza helyett egy szállodába hajtott vele és semmit sem volt hajlandó 
mondani arról, hogy miért 15 hívták. 

Poche szeretett mindent alaposan átgondolni és elég ideje volt rá, hogy 
gondosan mérlegelje Paul és Bill kiszabadításának tervét. Az ötlet 
boldoggá, nagyon boldoggá tette. Felidézte benne azokat az időket, amikor 
még csak háromezren dolgoztak az EDS-nél és gyakran beszélgettek a 
hűségről. Ezzel a gyűjtőfogalomként használt szóval jelölték azt az egész 
szemléletet és magatartást, amelyet egy vállalatnak az alkalmazottaival 


szemben tanúsítania kell. Azt értették alatta, hogy az EDS törődik az 
embereivel. Amíg a képességeid maximumát nyújtod a társaságnak, addig 
az minden körülmények között melletted áll; ha beteg vagy, ha személyes 
vagy családi problémáid adódnak, ha bármilyen bajba kerülsz... Olyan volt 
a cég, mint egy nagy család. Pochet ez boldoggá tette, még ha nem mutatta 
15 ki az érzelmeit — nem volt szokása. 

Az EDS azóta nagyon megváltozott. Háromezer helyett tízezer 
alkalmazottja volt, s a családias légkört már nem lehetett olyan erősen 
érezni. Senki nem beszélt többé a hűségről, bár az továbbra 1s jelen volt: 
lám, ez a találkozó is azt bizonyítja. S bár arca ugyanolyan rezzenéstelen 
volt, mint mindig, Joe Poche boldognak érezte magát. Persze hogy 
elmennek és kiszabadítják a barátaikat! Nagyon örült, hogy tagja lehet a 
csapatnak. 


Coburn várakozásával ellentétben Ralph Boulware egyáltalán nem akarta 
megkérdőjelezni a szöktetés ötletét. A szkeptikus, önfejű Boulware 
Ugyanúgy lelkesedett a tervért, mint a többiek. 

Sculleynak az a tulajdonsága, hogy egyszerűen képtelen volt 
meggyőzően hazudni, neki is segített kitalálni, miről van szó. 

Boulware a családjával és a barátaival Dallasban töltötte az ünnepeket. 
Újév napján tétlenül téblábolt otthon, s a felesége megkérdezte, miért nem 
megy be a hivatalba. Mondta ugyan, hogy nincs semmi dolga, de az 
asszony nem hitte el. Mary Boulware volt az egyetlen ember, aki rá tudta 
kényszeríteni az akaratát Ralphra. Végül csak bement, s az első ember, 
akivel találkozott, Sculley volt. 

— Mi történik itt? — kérdezte tőle. 

— Ó, semmi — válaszolta Sculley. 

— Mit csinálsz? 

— Többnyire helyfoglalásokat intézek. 

Sculley viselkedése szokatlannak tűnt, Boulware jól ismerte — 
Teheránban mindig együtt jártak munkába —, s olyan érzése volt, hogy 
Sculley valamit titkol előle. 

— Itt valami nincs rendben — makacskodott tovább. — Mi történik itt? 

— Semmi, Ralph, tényleg semmit. 

— Mi van Paullal és Billel? 

— Mindent megpróbálnak, hogy kiszabadítsák őket. Az óvadék 
tizenhárommillió dollár, s a pénzt még el 15 kell juttatni az országba. 


— Szart. Az egész államigazgatás, a jogi rendszer összeomlott odaát. Nem 
maradt egyetlen működő csatorna sem. Mit csinálnak hát? 

Sculley nem válaszolt. 

— Számítsatok rám 1s. 

— Mit értesz azon, hogy számítsunk rád 15? 

— Nyilván megpróbáltok tenni valamit. 

— Mire gondolsz? 

— Ne szédítsük egymást, Jó? Csak számítsatok rám. 

— Oké. 

Számára nem volt nehéz a döntés. Paul és Bill a barátja volt, s ő, 
Boulware is kerülhetett volna börtönbe. Akkor pedig azt akarná, hogy a 
barátai eljöjjenek érte és kiszabadítsák. 

Volt még egy szempont — Pat Sculley nagyon sokat jelentett számára. 
Egyszerűen szerette. Úgy érezte, hogy meg kell védenie. Boulware szerint 
Sculley egyszerűen nem értette, hogy a világ tele van korrupcióval, bűnnel, 
rosszindulattal. Olyannak látta a környezetét, amilyennek szerette volna — 
jónak, kedvesnek, barátinak. Ha Sculley részt vesz a szöktetésben, szüksége 
lesz Boulware-re, hogy legyen, aki törődik vele. Furcsa volt, hogy így érez 
egy hozzá hasonló korú ember iránt, de nem tudta legyűrni ezt az érzést. 

Így gondolkodott újév napján és így gondolta most is. Visszament a 
szobába és Perotnak 15 azt mondta, amit korábban Sculleynak: — 
Számítsatok rám. 

Glenn Jackson nem félt a haláltól. 

Tudta, mi történik a halál után, s nem rémült meg tőle. Felkészült rá, 
hogy az Úr egyszer magához szólítja. 

Egyedül a családja sorsa aggasztotta. Nemrég tértek vissza Iránból, s 
most az anyjánál laktak Kelet-Iexasban. Még arra sem volt ideje, hogy 
lakás után nézzen. Ha belevág ebbe a vállalkozásba, akkor már nem 1s lesz 
rá ideje, hogy a család dolgaival törődjék. Minden Carolynre marad. 
Egyedül kell újrakezdenie az életet idehaza az Államokban. Találnia kell 
egy házat, iskolába kell járatnia Cherylt, Cindyt és a kis Glennt, bútorokat 
kell beszereznie. . . 

Carolyn elég önállótlan. Nem lesz könnyű neki. 

Különben 15 már éppen elég dühös rá. Reggel együtt jöttek Dallasba, de 
Sculley azt mondta, hogy küldje haza. Még azt sem engedték, hogy a 
férjével együtt bejelentkezzék a Hilton Innbe. Nagyon mérges volt. 


De Paulnak és Billnek 15 van felesége és családja. A Bibliában kétszer 15 
ott a figyelmeztetés: "Szeresd felebarátodat, mint tenmagadat." Ha én ülnék 
egy teheráni börtönben, én is azt akarnám, hogy valaki értem jöjjön és 
kiszabadítson, gondolta Jackson. 

Visszament és jelentkezett. 


Sculley már napokkal korábban döntött. 

Még mielőtt Perot beszélni kezdett volna a fogolyszöktetésről, 
Sculleyban már felmerült az ötlet. Először akkor jutott eszébe, amikor Joe 
Pocheval és Jim Schwebachkel úton voltak hazafelé, egy nappal Paul és 
Bill letartóztatása után. Nehéz szívvel hagyta ott Pault és Billt, már csak 
azért 15, mert Teheránban az utolsó néhány napban drámaian fokozódott az 
erőszak. Karácsonykor két afgánt, akiket lopáson kaptak a bazárban, a 
tömeg egyszerűen meglincselt, egy taxisofőrt pedig, aki a benzinkútnál a 
sor elejére akart tolakodni, egy katona fejbe lőtt. Mit tesznek az 
amerikaiakkal, ha egyszer igazán rákezdik? 

A repülőgépen Jim Schwebach mellett ült. Egyetértettek abban, hogy 
Paul és Bill élete veszélyben forog. Schwebach kommandós tapasztalatai 
alapján elfogadta tőle, hogy néhány elszánt amerikai képes lenne 
kiszabadítani két embert egy iráni börtönből. 

Sculleyt tehát jóleső meglepetésként érte, amikor három nappal később 
Perot közölte vele: — Ugyanerre gondoltam én 1s. 

Sculley felírta a nevét a listára. 

Most már nem volt szüksége gondolkodási időre. Bement és közölte, 
hogy vállalja. 


Sculley Coburn nevét is felírta, anélkül, hogy neki magának szólt volna 
erről. 

Mindeddig a pillanatig a vidám, egyik napról a másikra élő Coburn nem 
15 gondolt rá, hogy esetleg tagja lehetne a csapatnak. 

Sculley azonban nem tévedett — ő 15 menni akart. 

Felötlött benne, hogy Liznek nem fog tetszeni az ötlet. Sóhajtott. 
Mostanában elég sok dolog nem tetszik a feleségének. 

Görcsösen kapaszkodik belé. Nem tetszett neki, hogy a hadseregben 
szolgált, nem szerette, hogy olyan hobbijai vannak, amelyek időnként 
elválasztják tőle, és nem szerette, hogy olyan főnöknek dolgozik, aki 


habozás nélkül képes a nappal vagy az éjszaka bármely órájában telefonálni 
és magához rendelni. 

Soha nem úgy élt, ahogyan a felesége szerette volna, s most már talán 
késő 1s, hogy elkezdje. Ha elmegy Teheránba Pault és Billt kiszabadítani, 
Liz gyűlölni fogja érte. De ha nem megy, akkor önmagát fogja gyűlölni. 

Sajnálom, L1z, de vállalom, gondolta. 


Jim Schwebach csak késő délután érkezett meg, de Perot neki 15 ugyanazt 
mondta, mint reggel a többieknek. 

Schwebachnek nagyon fejlett volt a kötelességérzete. (Valaha pap akart 
lenni, de az a két év, amit egy katolikus szemináriumban töltött, 
szembefordította az egyházzal.) Tizenegy évet töltött a hadseregben, és 
puszta kötelességtudatból újabb és újabb bevetésekre jelentkezett 
Vietnamban. Ázsiában sok olyan embert látott, aki rosszul végezte a 
munkáját, s tudta, hogy ő maga Jól csinálja, így okoskodott: ha félreállok, 
akkor valaki más végzi el a munkát. De rosszul fogja elvégezni, s emiatt 
egy ember elveszíti a lábát, a karját vagy az életét. Erre a feladatra képeztek 
ki, el 15 tudom Jól látni, kötelességem hát vállalni. 

Ugyanígy gondolkodott Paul és Bill kiszabadításáról is. Ő volt a 
formálódó csoportban az egyetlen ember, aki korábban már teljesített ilyen 
feladatot. Szükségük lesz rá. 

Különben is tetszett neki a Vállalkozás. Született harcos volt — talán 
azért, mert mindössze 165 centire nőtt. Az ő számára találták ki a 
küzdelmet, ez volt az, amiben igazán otthon érezte magát. Egy pillanatig 
sem habozott. 

Alig várta már, hogy induljanak. 


Ron Davis, a csoport második fekete tagja, s a legfiatalabb közöttük, 
habozott. 

Kora este érkezett Dallasba. Már várták, s egyenesen a Forest Lane-re, az 
EDS központjába vitték. Személyesen még soha nem találkozott Perottal, 
csak telefonon beszélt vele. Még a teheráni evakuálás idején történt, amikor 
néhány napja állandó telefonösszeköttetést létesítettek az iráni főváros és 
Dallas között. Valakinek még éjszaka is a kagylóval a fülén kellett aludnia, 
s Davisre többször 15 rákerült a sor. Egy alkalommal Perot telefonált. 

— Ron, tudom, hogy nagyon nehéz odaát, és hálásak vagyunk, hogy 
maradnak. Segíthetek valamiben? 


Davis meglepődött. Csupán azt tette, amit a barátai és nem várt érte 
külön köszönetet. Egy dolog azonban aggasztotta: — A feleségem terhes és 
már régen nem láttam. Ha megtenné, hogy valakivel felhívatja, s 
megmondja neki, hogy jól vagyok és hamarosan hazamegyek, nagyon hálás 
lennék. 

Később meglepetéssel hallotta Marvától, hogy Perot személyesen 
telefonált. 

Mostani első személyes találkozásuk 15 meghökkentette: — Hello, Ron, 
hogy van? — kérdezte tőle Perot, melegen megrázva a kezét, mintha már 
évek óta Jó barátok lennének. 

Mégis, amikor azt hallotta, hogy a vállalkozás emberéletet 15 követelhet, 
kétségei támadtak. Szeretett volna többet tudni a menekülési esélyekről. 
Boldogan segít Paulon és Billen, de biztos szeretne lenni benne, hogy az 
akciót jól, profi módon szervezik meg. 

Perot röviden mesélt neki "Bika" Simonsról, s ez megnyugtatta. 


Perot büszke volt rájuk. Mindannyian vállalták. 

A szobájában ült. Odakint már sötét volt. Simonsot várta. 

A mosolygós Jay Coburn, a gyerekarcú Pat Sculley, Joe Poche, a 
vasember, a magas, fekete szkeptikus Ralph Boulware, a szelíd Glenn 
Jackson, a rámenős Jim Schwebach, Ron Davis, a komédiás. Mindannyian! 

Amilyen büszke volt, legalább annyira hálás is. Hiszen a teher, amit 
magukra vettek, inkább az övé volt, mint az övék. 

Végül 15 nagyszerű nap volt a mat. Simons habozás nélkül vállalta, hogy 
jön és segít. Paul Walker, az EDS egyik biztonsági embere, aki — egészen 
véletlenül — Laoszban együtt szolgált vele, az éjszaka közepén még elkapott 
egy gépet és Red Baybe repült, hogy vigyázzon Simons disznaira és 
kutyáira. Hét fiatal munkatársa pedig az első szóra félredobott mindent és 
kész volt elindulni Iránba, hogy megtámadjon egy börtönt és kiszabadítson 
két foglyot. 

A földszinti  konferenciateremben vártak  Simonsra, aki már 
bejelentkezett a Hilton Innbe, aztán elment vacsorázni T. J. Marguezzel és 
Merv Staufferrel. 

Staufferre gondolt. A köpcös, szemüveges, negyvenéves közgazdász a 
jobbkeze volt. Még mindig élénken élt benne legelső beszélgetésük emléke. 
Merv éppen akkor végzett valamelyik kansasi egyetemen, s olcsó zakójában 


és gyűrött nadrágjában úgy nézett ki, mintha egy farmról érkezett volna. 
Fehér zoknit viselt. 

A beszélgetés során Perot igyekezett a lehető legtapintatosabban 
elmagyarázni, hogy a fehér zokni nem a legmegfelelőbb ruhadarab egy 
üzletember számára. A zokni volt az egyetlen, ami kedvezőtlen benyomást 
tett rá. Stauffer okos, határozott embernek mutatkozott, aki kész keményen 
dolgozni. 

Az évek múlásával Perot újabb és újabb jó tulajdonságait fedezte fel. 
Csodálatos érzéke volt a részletek iránt — Perotból ez tökéletesen hiányzott. 
Semmi sem tudta kizökkenteni a nyugalmából, s nagyszerű diplomatának 
bizonyult. Az EDS által kötött szerződések gyakran azt jelentették, hogy a 
teljes munkatársi gárdával együtt át kell venni egy adatfeldolgozó részleget. 
Ez mindig kényes vállalkozásnak számított: az érintettek érthető módon 
óvatosak, sértődékenyek és néha ellenségesek voltak. Merv Stauffer 
higgadtságával, mosolyával, halk beszédével és szelídségével mindenki 
másnál jobban meg tudta nyugtatni őket. 

A hatvanas évek végén közvetlenül Perot mellett dolgozott. Az volt a 
dolga, hogy meghallgassa a Perot szárnyaló képzelete szülte őrült ötleteket, 
átgondolja őket, összeillessze a részleteket és elindítsa a vállalkozást. 
Előfordult, hogy úgy döntött, az ötlet használhatatlan — s ha ezt ő mondta, 
akkor Perot kész volt elgondolkozni rajta. 

Kimeríthetetlen volt a  munkakedve. Még a hetedik emeleti 
munkamániákusok között is kivételes személyiségnek számított. Azon 
kívül, hogy megcsinált bármit, amit Perot megálmodott, ő irányította 
ingatlanügynökségét és olajvállalatát, kezelte beruházásait és vezette a 
birtokát. 

Perot tudta, hogy akkor segíthet a legtöbbet Simonsnak, ha Stauffert adja 
mellé. 

Kíváncsi volt, hogy megváltozott-e Simons. Évek teltek el az utolsó 
találkozásuk óta. Egy fogadáson találkoztak, ahol az ezredes elmesélt neki 
egy történetet. 

A Son Tay elleni támadás során Simons helikoptere nem a kiszemelt 
helyen szállt le. A börtönbarakkoktól néhány száz méterre értek földet, s a 
mellettük lévő épületekben nem foglyok, hanem alvó ellenséges katonák 
voltak. A zaj felriasztotta őket, s álmosan, félig öltözötten, kezükben 
fegyverrel jöttek elő a barakkból. Simons a bejárat előtt állt, mellette egyik 
örmestere. Cigarettázott. A kilépő katonák a parázsló cigarettát látva 


megtorpantak, Simons pedig lelőtte őket. Az őrmester egymás után 
vonszolta félre a hullákat. 

Perot nem állta meg, hogy meg ne kérdezze: 

— Hányat ölt meg? 

— Hetven vagy nyolcvan lehetett — válaszolta Simons minden felindulás 
nélkül. 

Nagyszerű katona volt, de most éppen disznókat tenyészt. Milyen erőben 
lehet? Hatvanéves és már Son Tay előtt volt egy szívrohama. Még mindig 
olyan gyors észjárású? Még mindig olyan jó parancsnok? 

Perot biztos volt benne, hogy teljhatalmat kíván magának. Az ezredes 
csak a saját módján hajlandó csinálni a dolgot. Ez neki tökéletesen meg 15 
felelt: megszokta, hogy kiválassza a legmegfelelőbb embereket egy 
elvégzendő feladatra, s aztán hagyja őket dolgozni. De vajon Simons még 
mindig a legnagyobb ász ezen a téren? 

Hangokat hallott a külső helyiségből. Megérkeztek. Felállt, hogy fogadja 
a T. J. Marguez és Merv Stauffer előtt a szobába lépő ezredest. 

— Simons ezredes! Hogy van? — kérdezte Perot. Soha nem szólította 
"Bikának" — közönségesnek és banálisnak érezte. 

— Hello, Ross — rázta meg keményen a kezét Simons. 

Az ezredes hanyagul volt öltözve, khakiszínű nadrágot viselt. A nyitott 
ingnyakból kilátszottak vállának izomkötegei. Megöregedett, mióta utoljára 
találkoztak: több volt a ránc az arcán, s több az ezüstös szál a hajában, ami 
most hosszabb volt, mint amilyennek Perot valaha is látta. Egyébként 
edzettnek és erősnek látszott. A beszéde sem változott — ugyanaz a sok 
cigarettától elmélyült hang, enyhe New York-i akcentus. Hóna alatt hozta a 
dossziét, amelyet Coburn az önkéntesekről összeállított. 

— Foglaljanak helyet — invitálta őket Perot. — Vacsoráztak? 

— Dustyhoz mentünk -— válaszolta Stauffer. 

Simons vette át a szót: — Mikor ellenőrizték utoljára, hogy nincs-e a 
szobában lehallgató készülék? 

Perot elmosolyodott. Úgy látszik, Simons még mindig nem tanult meg 
kertelni. Nagyszerű. 

— Soha nem ellenőriztük, ezredes — válaszolta. 

— Mától kezdve minden szobát, amit használunk, naponta ellenőrizzenek. 

— Majd intézkedem -— szólt közbe Stauffer. Perot vette át a szót: 

— Bármire van 1s szüksége, csak szóljon Mervnek. Most pedig beszéljünk 
egy kicsit az üzletről. Nagyon hálásak vagyunk, hogy eljött, s kész segíteni 


nekünk. Ezért szeretnénk felajánlani. . . 

— Verje ki a fejéből — szakította félbe mérgesen Simons. 

— De hát... 

— Nem fogadok el fizetséget bajba jutott amerikaiak megmentéséért. Nem 
tettem soha, s nincs kedvem épp most elkezdeni — fojtotta belé a szót. 

Láthatóan megsértődött. A szobában szinte tapintható volt a feszültség. 
Perot gyorsan visszakozott — Simons azon kevesek egyike, akikkel szemben 
jónak tartotta óvatosnak lenni. 

Az öreg harcos egy szemernyit sem változott, gondolta. Annál jobb. 

— A csapat lent várja a tanácskozóteremben. Látom, magánál vannak a 
dossziék, de tudom azt 15, hogy önálló véleményt akar kialakítani róluk. 
Valamennyien ismerik Teheránt, mindannyian voltak katonák, vagy 
rendelkeznek olyan tudással, ami hasznosnak bizonyulhat. A csapat 
összeállítása azonban az ön joga. Ha valamilyen okból nem találja 
megfelelőnek őket, akkor másokat keresünk. Maga a parancsnok. — Perot 
remélte, hogy Simons senkire sem mond nemet, de kötelessége volt 
megadni neki ezt a lehetőséget. 

Simons felállt: — Lássunk munkához. 

Staufferrel a nyomában elindult, T. J. pedig kicsit hátramaradt. Halkan 
súgta Perotnak: — Meghalt a felesége. 

— Lucille? — kérdezte döbbenten. — Borzasztó. 

— Rák. 

— Mi a véleményed, hogyan vészelte át? 

— Rosszul — mondta T. J. 

Alighogy elment, az ifjabb Ross, Perot húszéves fia lépett a szobába. A 
gyerekei megszokták, hogy ha arra jártak, időről időre beugrottak apjukhoz. 
Most azonban — a tanácskozótermi megbeszélés idején — nem bánta volna, 
ha a fia más alkalmat talál. Biztosan meglátta Simonst a hallban. Már 
korábban 1s találkozott vele és tudja, hogy kicsoda. Már biztosan rá 1s Jött, 
hogy az egyetlen ok, amiért Simons itt lehet, egy mentőakció terve. 

Ross leült: — Hello, apa. Nagymamánál jártam. 

— Jól tetted. — Büszkén nézett egyetlen fiára. Az ifjabb Ross magas, 
széles vállú, karcsú fiatalember volt, s az apjánál sokkal jóképübb. A 
lányok mint a méhek dongták körül — vonzereje csak részben származott 
abból, hogy hatalmas vagyon örököse volt. Népszerűségére ugyanúgy 
reagált, mint minden másra az életben: tökéletes Jó modorral és koránál 
érettebben. 


— Szeretném, ha világosan értenénk egymást — kezdett bele Perot az 
elkerülhetetlen beszélgetésbe. — Száz évig akarok élni, de ha mégis történne 
velem valami, akkor hagyd ott az egyetemet, gyere haza és törődj az 
anyáddal és a testvéreiddel. 

— Úgy lesz, ne aggódj — mondta Ross. 

— Ha pedig anyáddal is történik valami, akkor maradj otthon és neveld fel 
a lányokat. Tudom, nehéz lesz, de nem akarom, hogy másra bízd őket. Rád 
lesz szükségük, a testvérükre. Számítok rá, hogy velük maradsz és ügyelsz 
rájuk... 

— Apa, akkor 1s ezt tenném, ha meg sem említetted volna. 

— Akkor ezt megbeszéltük. 

A fiú hirtelen felállt, hogy induljon. Perot kikísérte az ajtóig. Ross 
hirtelen átölelte az apját: — Szeretlek, apa. 

Perot is átölelte a fiát, s kissé meglepődött, mikor könnyeket látott 
csillogni a szemében. Távozása után visszaült az íróasztalhoz, s azon 
gondolkodott, hogy tulajdonképpen nem is kellett volna meglepődnie a 
könnyeken. A Perot családban igazán erős az összetartás, és Ross nagyon 
melegszívű srác. 

Nem vágyott különösebben Teheránba, de tisztában volt vele, hogy ha az 
emberei életük kockáztatásával odamennek, akkor ő sem maradhat a 
háttérben. Jól tudta ezt az ifjabb Ross is. 

Perot érezte, hogy az egész család mögötte áll. Margot joggal 
kérdezhetné, hogy "miközben az alkalmazottaidért kockáztatod az életedet, 
ránk nem gondolsz?", de soha nem fogja feltenni ezt a kérdést. A 
hadifoglyokért indított kampány idején, amikor Vietnamba és Laoszba 
utazott, amikor megpróbált Hanoiba repülni, amikor testőrök fedezete 
mellett kellett élniük, soha nem panaszkodtak, soha nem kérdezték meg: 
"Ránk nem gondolsz?" Épp ellenkezőleg. Bátorították, hogy tegye meg, 
amiről úgy érzi, hogy kötelessége megtenni. 

Amint így elmélkedett, Nancy, a legidősebb lánya jött be. 

— Szia, Papi — köszönt. Maga találta ki apjának ezt a becenevet. 

— Kicsi Nan! Gyere be! 

Megkerülte az asztalt és az apja térdére ült. 

Perot imádta Nancyt. Tizennyolc éves volt, szőke, apró termetű, de erős — 
az anyjára emlékeztette. Határozott volt és konok, akárcsak Perot, s 
legalább annyi üzleti érzéke volt, mint a bátyjának. 

— Búcsúzni jöttem. Megyek vissza a Vanderbiltre. 


— Benéztél nagymamához? 

— Persze. 

— Jó kislány vagy. 

Jókedvű volt és izgatott a gondolattól, hogy megy vissza az iskolába. 
Vidámsága éles ellentétben állt a hetedik emeleten uralkodó, s apját 15 
hatalmába kerítő hangulattal. 

— Mi a véleményed egy kis extra zsebpénzről? — kérdezte az apját. 

Perot beleegyezően mosolygott és elővette a pénztárcáját. Mint mindig, 
most sem tudott nemet mondani a lányának. 

Nancy eltette a pénzt, megölelte, arcon csókolta, leugrott a térdéről és 
gondtalanul kiviharzott a szobából. 

Most Perot szemét homályosították el a könnyek. 


Hát megint együtt vagyunk, gondolta Jay Coburn. A régi teheráni csapat. 
A tanácsteremben ültek, s Simonsra várva IÍránról és az evakuálásról 
beszélgettek. Ralph Boulware, mint mindig, most is szinte érthetetlenül 
hadart, Joe Poche csendben, elgondolkodva ült, s mindenre olyan géplesen 
reagált, mint egy mogorva robot. Glenn Jackson éppen a fegyverekről 
mesélt valamit, Jim Schwebach arcán pedig ott ült az a félmosoly, ami 
mindenkiben azt az érzést keltette, hogy tud valamit, amit más nem. Pat 
Sculley a Son Tay elleni támadásról tartott előadást. Mindannyian tudták 
már, hogy hamarosan találkoznak a legendás hírű "Bika" Simons-szal. 
Sculley még kiképző korában külön fejezetként tanította Simons nevezetes 
akcióját és mindent tudott a végtelenül alapos előkészületekről, a 
végeláthatatlan próbákról. Soha nem felejtette el, hogy Simons élve hozta 
vissza mind az ötvenkilenc emberét. 

— Felállni! — harsant fel a kiáltás az ajtóban. 

Hátralökték a széküket és vigyázzba vágták magukat. 

Széles vigyorral az arcán Ron Davis sétált be peckesen. 

— A fene egyen meg, Davis! — szólt rá Coburn, de egyikük sem állta meg 
nevetés nélkül, hogy így becsapták őket. Davis mindenkivel kezet rázott. 
Ilyen volt — javíthatatlan bohóc. Coburn az arcukat figyelte és megpróbálta 
kitalálni, hogyan viselkednek majd, ha közvetlen életveszélybe kerülnek. 
Furcsa dolog a háború, senki nem tudja megmondani előre, hogyan 
viselkedik majd valaki harc közben. A legbátrabbnak látszó esetleg 
összeomlik, s akiről korábban úgy tünt, hogy elsőként fog megfutamodni, 
talán a legvégsőkig kitart. 


Soha nem felejti el, mit tett vele a háború. 

Néhány hónappal Vietnamba érkezése után történt. Fölfegyverzetlen, 
utánpótlást szállító gépet vezetett. Azon a napon már hatszor jött ki 
emberekkel zsúfolt gépével a hadműveleti zónából. Jó napnak ígérkezett: 
egyetlen lövést sem adtak le a helikopterre. 

A hetedik alkalommal azonban másképp történt. Egy 12,75-ös lövedék 
eltalálta a gépet és működésképtelenné tette a farokrotor hajtószerkezetét. 

Egy helikopter mindig abba az irányba akar elfordulni, amerre a főrotorja 
pörög. A farokrotornak éppen az a feladata, hogy ezt az elfordulást 
megakadályozza. Ha működésképtelenné válik, akkor a helikopter pörögni 
kezd saját függőleges tengelye körül. 

Rögtön a felszállás után, amikor a gép még csak néhány lábnyira van a 
földtől, a farokrotor hibája esetén a pilóta még le tudja tenni a helikoptert a 
földre, mielőtt a pörgés túl gyorssá válna. Később 15, amikor már elérték a 
normális repülési magasságot és sebességet, a géptesten átáramló levegő 
már egyenesben tudja tartani a helikoptert. Coburn azonban csak 50 méter 
magasban volt, az elképzelhető legrosszabb helyzetben — túl magasan 
ahhoz, hogy gyorsan visszategye a gépet, de még nem elég gyors 
repülésben ahhoz, hogy a légáram stabilizálja a helikopterét. 

A rutineljárás ilyenkor az, hogy egy pillanatra leállítják a motort. Ő is 
megtanulta, a kiképzés során számtalanszor gyakorolta, s most 1s szinte 
automatikusan megpróbálta, de nem Járt sikerrel — a helikopter már túl 
gyorsan pörgött. 

Teljesen megzavarodott. Azt sem tudta, hol van, s egyszerűen képtelen 
volt bármilyen manőverrel enyhíteni a földhöz csapódás erejét. Mint később 
megtudta, a helikopter a jobb oldalára zuhant, a főrotor egyik lapátja 
alágyűrődött, végigszántotta a géptestet, s a vezetőfülke ablakát betörve, 
fejen találta a másodpilótát, aki abban a pillanatban szörnyethalt. 

Amikor magához tért, benzinszagot érzett. Kioldozta magát, s nagy 
nehezen kimászott a gépből. Kisebb zúzódásokkal megúszta. Életben 
maradt a fedélzeti tiszt 1s. 

A személyzet be volt kötve, de az utastérben tartózkodó hét katona nem. 
A helikopternek nem volt ajtaja és a pörgés centrifugális ereje több mint 
harminc méter magasságban kirepítette őket. Mindannyian meghaltak. 

Coburn akkor húszéves volt. 

Néhány héttel később a lábikráját érte egy lövedék. A 
helikopterpilótáknak ez a legsebezhetőbb pontjuk. Testüket óvja a vastag 


fémből készített ülés, de előrenyújtott lábuk védtelen. Korábban is forrt már 
benne a düh, de ettől szinte az őrület vett rajta erőt. Berontott a 
parancsnokához, s ordítva követelte, hogy rakják át egy harci repülőgépre, 
mert minél többet meg akar ölni azokból az átkozottakból ott lent, akik őt 
próbálták megölni. 

Teljesítették a kérését. 

A mosolygós Jay Coburn ekkor vált hidegvérű, kemény szívű, hivatásos 
katonává. Nem szerzett barátokat. Ha az egységből valaki megsebesült, 
csak megvonta a vállát: "Ezzel jár a háború". Gyanította, hogy a társai nem 
tartják egészen normálisnak, de nem törődött vele. Boldog volt, hogy harci 
repülőt vezethet. Valahányszor bekötötte magát az ülésbe, tudta, hogy ölni 
fog, vagy őt ölik meg. A földön előretörő csapatok előtti terep megtisztítása 
közben, tudva, hogy az áldozatok között asszonyok, gyerekek, ártatlan 
civilek 15 vannak, minden érzelmet kirekesztett magából és gondolkodás 
nélkül tüzet nyitott. 

Most, tizenegy évvel később visszagondolva megállapította magában: 
állat voltam. 

Schwebach és Poche megértené, ők is jártak ott, tudják, milyen volt. A 
többiek — Sculley, Boulware, Jackson és Davis — nem. Vajon hogy viselik 
majd, ha a kaland igazán veszélyessé válik? 

Éppen itt tartott gondolataiban, amikor nyílt az ajtó és belépett Simons. 

Csend volt a teremben, amikor az ezredes az asztalfőhöz lépett. A 
mögötte jövő T. J. Marguez és Merv Stauffer az ajtó közelében ült le. 

Simons a sarokban álló asztalra dobta fekete műanyag irat táskáját, leült 
és rágyújtott egy rövid szivarra. Nadrág és kigombolt ing volt rajta, s a haja 
15 túl hosszúnak tűnt. Inkább emlékeztet farmerre, mint katonára, állapította 
meg magában Coburn. 

— Simons ezredes vagyok — mutatkozott be. 

Coburn azt várta, hogy bejelenti: ő a parancsnok, mindenki 
engedelmességgel tartozik neki, s aztán ismerteti a tervét. 

Ehelyett kérdéseket tett fel. 

Mindent tudni akart Teheránról: milyen az időjárás; a városi forgalom, 
miből épültek a házak, hogy néznek ki az utcán az emberek, hány rendőr 
van és milyen a fegyverük? 

A legapróbb részlet 15 érdekelte. Elmondták neki, hogy a közlekedésiek 
kivételével minden rendőr fegyvert visel. Miről lehet felismerni a 
közlekedésieket? A fehér sisakjukról. Elmondták, hogy vannak kék és 
narancssárga színű taxik. Mi a különbség közöttük? A kékek megszabott 
útvonalon, előre rögzített tarifával közlekednek. A  narancssárgákkal 
elméletben bárhova el lehet menni, de ha megállít egyet az ember, akkor 
rendszerint már ül benne valaki, s a sofőr megkérdezi, hova akar menni az 
új utas. Ha egyezik az útvonal, akkor be lehet szállni, de meg kell jegyezni 
a taxióra állását, s csupán a növekményt szabad kifizetni. Ez állandó forrása 
a sofőrökkel zajló vitáknak. 

Simons megkérdezte, hogy pontosan hol 1s helyezkedik el a börtön. Merv 
Stauffer kiment, hogy hozzon egy teheráni utcatérképet. Hogy néz ki az 
épület? Joe Poche és Ron Davis gyakran hajtott el mellette, emlékeztek rá. 
Poche gyorsan fel 1s vázolta az épületet. 

Coburn kényelmesen hátradőlve figyelte Simons  manőverezésit. 
Észrevette, hogy nem csupán a városról akar minél többet megtudni. 
Coburn éveken át személyzetis volt, s rögtön felismerte a jó interjú- 
technikát. — Simons figyelte a reakciókat, igyekezett felbecsülni 
mindegyikőjüket. Gyakran kezdte "miért"-tel a kérdéseit, lehetővé téve 
ezzel a válaszolónak, hogy megnyíljék, feltárja gondolatait. 


Coburn kíváncsi volt, vajon kizárja-e Simons valamelyiküket a 
csoportból? 

Simons váratlanul megkérdezte: 

— Ki az, aki kész volna akár meghalni 15? 

Mindenki hallgatott. 

— Helyes. Nem viszek magammal olyat, aki a halálra készül. 

A beszélgetés órákon át tartott, s valamikor éjfél után ért véget. Addigra 
nyilvánvalóvá vált, hogy nem tudnak eleget a börtönről a mentési akció 
megtervezéséhez. Coburnt bízták meg, hogy az éjszaka folyamán derítsen 
ki néhány dolgot. Néhányszor telefonálnia kell Teheránba. 

— Meg tud kérdezni embereket a börtönről úgy, hogy ne jöjjenek rá, mire 
15 kell az információ? — érdeklődött Simons. 

— Igyekszem diszkrét lenni — nyugtatta meg. 

Az ezredes Merv Straufferhez fordult: — Szükségünk van egy biztonságos 
helyre, ahol találkozhatunk. Olyanra, aminek semmi köze sincs az EDS- 
hez. 

— Mit szól a szállodához? 

— Vékonyak a falak. 

— Rossnak van egy háza a Grapevine-tónál, a DFW repülőtér irányában. 
Ilyen időben biztosan nem megy oda senki horgászni vagy fürdeni — 
mondta Stauffer rövid gondolkodás után. 

Simons kétkedni látszott. 

— Reggel kiviszem, nézze meg. 

— Rendben van — egyezett bele az ezredes, s felállt. — Mindent 
megtettünk, amit eddig a pontig lehetett. 

Szétszéledtek. Mindenki elhagyta a szobát, csak Davist tartotta vissza 
egy kis időre. 

— Maga nem 1s olyan kemény fickó, Davis — mondta neki, amikor 
kettesben maradtak. 

Ron Davis meglepetten bámult Simonsra. 

— Miből gondolja, hogy kemény fickó? 

Davis szóhoz sem tudott jutni. Simons egész este udvarias volt, halkan, 
nyugodtan beszélt. Most pedig mintha provokálni akarná. Mi történt vele? 

A harcművészeti gyakorlatokra gondolt és a Teheránban ártalmatlanná 
tett három rablóra, de csak annyit mondott: 

— Nem tartom magamat különösebben kemény fickónak. 


Simons mintha nem 15 hallotta volna a választ: — Egy pisztollyal szemben 
a maga karatetudása semmit sem ér. 

— Én sem hiszem, hogy... 

— Ebben a csapatban nincs szükség harcra éhes fekete csirkefogókra. 

Davis kezdte sejteni, mire megy ki a játék. Csak nyugalom, mondta 
magában. 

— Nem azért jelentkeztem, mert annyira szeretek harcolni. . . 

— Hát akkor miért? 

— Mert ismerem Pault és Billt, a feleségüket, a gyereküket, és segíteni 
akarok. 

— Holnap találkozunk — bocsátotta el Simons egy fejbólintással. 

Davis nem tudta, hogy ez most mit jelent: átment a próbán vagy 
megbukott? 


Másnap, 1979. január 3-án a Grapevine-tó partján, Perot hétvégi házában 
találkoztak. 

Merv Stauffernek igaza volt. A legközelebbi két-három ház üresnek 
látszott. A Perotét több hektárnyi erdő vette körül. A fából ácsolt épület 
kisebb volt, mint a tó partján álló fészer, amelyben a motorcsónakokat 
tárolták. 

A ház be volt zárva és senkinek nem jutott eszébe, hogy kulcsot is 
kellene hozni. Schwebach felfeszítette az egyik ablakot és belülről nyitotta 
ki az ajtót. 

A házban nappali, néhány hálószoba, konyha és egy fürdőszoba volt. Kék 
és fehér mintázatú, vidám, olcsó bútorokkal volt berendezve. 

Térdükön jegyzettömbjeikkel letelepedtek a nappaliban. Coburn jelentett. 
Az éjszaka sikerült beszélnie Madzsiddal és még két-három emberrel 
Teheránban. Elég nehéz volt részletes információkat szerezni a börtönről 
anélkül, hogy gyanút keltett volna, de úgy érezte, hogy végül is sikerült. 

A börtön az Igazságügy-minisztérium épületegyütteséhez tartozik, amely 
egy egész háztömböt foglal el. Bejárata a tömb hátsó oldalán van. A kapun 
át egy belső udvarra lehet bejutni, amelyet csupán egy tizenkét láb magas 
kerítés választ el az utcától. Erre az udvarra viszik sétálni a rabokat. Ez 
tűnik a börtön gyenge pontjának. 

Simons egyetértett vele. 

Nem kell mást tenniük, mint kivárni az egyik sétát, átjutni a kerítésen, 
elkapni Pault és Billt, kijutni velük az utcára, aztán gyorsan el Iránból. 


Áttértek a részletekre. 

Hogyan jutnak át a kerítésen? Létrát használjanak, vagy egymás vállára 
kapaszkodva másszanak át? 

Úgy döntöttek, hogy teherautóval mennek a börtönhöz és annak a 
tetejéről kapaszkodnak fel. A teherautónak a személygépkocsival szemben 
megvan az az előnye is, hogy nem látnak be a belsejébe. Joe Pochet 
nevezték ki sofőrnek, mivel ő ismeri legjobban a teheráni utcákat. 

Mi: legyen az őrökkel? Egyiküket sem akarták megölni. Velük és az iráni 
utca emberével semmi bajuk sem volt. Nem az ő bűnük, hogy Pault és Billt 
igazságtalanul bebörtönözték. Ráadásul ha valaki meghal, a hajtóvadászat 
még elszántabb lesz, s még kétségesebbé válik, hogy ki tudnak-e jutni 
Iránból. 

Az őrök azonban habozás nélkül lőni fognak rájuk. 

A legjobb védekezés, mondta Simons, a meglepetésszerű támadás, a 
pánikkeltés és a gyorsaság. 

A meglepetés komoly előnyt biztosít. Az őrök néhány másodpercig nem 
fogják tudni, hogy mi 15 történik. 

Aztán szükségük lesz valamire, amivel fedezékbe kényszeríthetik az 
őröket. A vadászpuska lesz rá a legalkalmasabb. Jól látható a torkolattüze, s 
óriási zajt csap, különösen egy városi utcán: az ijedség inkább védekezésre 
készteti az őröket, mint arra, hogy támadjanak. Ezzel újabb másodperceket 
nyernek. 

Ha elég gyorsak, ez a pár másodperc is elég. Persze az is lehet, hogy 
nem. 

Ahogy a terv egyre határozottabban körvonalazódott, úgy lett egyre 
sűrűbb a füst a szobában, Simons egyik rövid szivarjáról a másikra gyújtott, 
figyelt, kérdezett, irányította a vitát. Micsoda demokratikus hadsereg, 
gondolta Coburn. Minél mélyebben beleásták magukat a tervbe, a barátai 
annál jobban megfeledkeztek feleségről, gyerekről, jelzálogról, fünyíróról 
és gépkocsiról, s elfelejtették azt 15, hogy a fogolyszöktetésnek már maga az 
ötlete 15 milyen felháborító. Davis már nem hülyéskedett, Sculley már nem 
15 tünt olyan kisfiúsnak, sokkal inkább hidegen számítónak. Poche persze, 
szokás szerint, igyekezett mindenkinek lyukat beszélni a hasába, s 
Boulware 1s szkeptikus volt, mint mindig. 

A délutánból este lett. Elhatározták, hogy a teherautóval felállnak a 
járdára, egészen a kerítés mellé. Biztosították róla Simonst, hogy a 
parkolásnak ez a módja a legkevésbé sem lesz feltünő Teheránban. Az 


ezredes elöl ül, mellette Poche, egy puskával a kabátja alatt. Mihelyt 
megálltak, kiugrik, és a teherautó elé áll. A hátsó ajtón először Ralph 
Boulware pattan ki, szintén puskával a kabátja alatt. 

Úgy számították, hogy eddig a pillanatig semmi váratlan esemény sem 
jön közbe. 

Miközben Simons és Boulware őrködik, készen arra, hogy záró tűzzel 
biztosítsa őket, Ron Davis felmászik a kocsi tetejére, fellép a kerítésre és 
beugrik a börtönudvarra. Azért ő, mert a legfiatalabb, a legjobb kondícióban 
van, s három és fél méter magasból leugrani nem olyan egyszerű. 

Davist Coburn követi. Róla már nem lehetne azt mondani, hogy túl jó 
erőben van, de az arca mindegyikőjüknél ismerősebb Paul és Bill számára, s 
ha meglátják, rögtön tudni fogják, hogy őket jöttek kiszabadítani. 

Boulware közben átvet egy hágcsót a kerítésen. 

Ha elég gyorsan cselekszenek, a meglepetés egészen eddig a pillanatig az 
ő javukra dolgozik, de aztán az őrök összeszedik magukat. Simonsnak és 
Boulware-nek ekkor néhányszor a levegőbe kell lőnie. 

Az őrök hasra vágják magukat, az iráni foglyok fejvesztetten futkosni 
kezdenek az udvaron, s így néhány újabb értékes másodpercet nyernek. 

— És mi van, ha valaki kívülről közbeavatkozik? — kérdezte Simons. — 
Katonák, rendőrök, utcai tüntetők, vagy egyszerűen néhány járókelő? 

Úgy döntöttek, hogy szükség lesz két biztosító őrszemre az utca két 
végében. A teherautó előtt néhány másodperccel kell érkezniük 
személygépkocsin. Kézifegyver lesz náluk, s meg kell állítaniuk mindenkit, 
aki beleavatkozhat az akcióba. Ezt a feladatot Jim Schwebachre és Pat 
Sculleyra osztották. Coburn biztos volt benne, hogy szükség esetén 
Schwebach habozás nélkül lőni fog, de valószínűleg Sculley 15. Bár soha 
életében nem lőtt még senkire, olyan hidegen célratörőnek mutatkozott a 
tervezés során, hogy biztosan nem habozik, ha ölni kell. 

A személyautót Jackson vezeti — eszükbe sem jutott, hogy Glenn, a hívő 
baptista, bárkire 15 képes lenne lőni. 

Az udvaron támadt kavarodásban Ron Davis nyújtja a fedezetet, 
szemmel tartja az őröket, s közben Coburn a létrához irányítja Pault és Billt. 
A kerítés tetejéről a teherautóra, onnan a földre ugranak, s gyorsan be a 
kocsiba. Utánuk jön Coburn, majd Davis. 

— Álljon meg a menet! Enyém a legnagyobb kockázat — szólt közbe 
Davis. — Én megyek be elsőnek és én jövök ki utoljára. Végig szem előtt 
leszek. 


— Pofa be! — szólt rá Boulware. — A következő kérdést. 

Simons visszaül előre, Boulware beszáll hátra és becsukja az autót, 
Poche pedig, amilyen gyorsan csak tud, elhúzza velük a csíkot. Jackson 
felveszi a két őrt, Schwebachet és Sculleyt, s követi a teherautót. 

Menekülés közben szükség esetén Boulware a kocsi hátsó ablakából, 
Simons pedig előre tud tüzelni. Ha komolyabb üldözés kezdődik, azzal a 
személygépkocsiban ülő Sculleynak és Schwebachnek kell megbirkóznia. 

Egy előre megszabott helyen ott hagyják a teherautót, személykocsikba 
szállnak, s elindulnak a Teherán külvárosában, Dosen Toppehben lévő 
légiítámaszpontra. Az amerikai légierő egyik gépe hozza ki őket Iránból — 
ezt Perotnak kell megszerveznie. 

Simons figyelmeztette őket, hogy senkivel sem beszélhetnek a tervről — a 
feleségükkel, sőt még egymással sem. Ki kell találniuk valamit, hogy miért 
hagyják el körülbelül egy hétre az Egyesült Államokat. És végül, mondta a 
csikkekkel teli hamutartókra és a tekintélyes nadrágderekakra nézve: 
mindenkinek el kell végeznie az előírt gyakorlatokat, hogy megfelelő 
formába hozza magát. 

A fogolyszöktetés a Ross Perot fejében motoszkáló furcsa gondolatból 
valósággá vált. 


Jay Coburn volt az egyetlen, aki komoly kísérletet tett rá, hogy 
megtévessze a feleségét. 

Visszament a Hilton Innbe és felhívta L1zt: 

— Szervusz, édesem. 

— Hello, Jay. Hol vagy? 

— Párizsban... 

Joe Poche 15 a Hiltonból hívta fel a nejét: 

— Hol vagy? — kérdezte ő 1s. 

— Dallasban. 

— Mit csinálsz? 

— Dolgozom az EDS-ben. 

— Joe, éppen most hívott fel valaki az EDS-től, hogy megtudja, hol vagy. 

Pont most kellett keresnie valakinek, aki nem tudott a mentési tervről. 

— Nem a szokásos helyemen vagyok. Rossnál dolgozom. Biztosan 
elfelejtettek szólni a többieknek. 

— Miféle munkát kaptál? 

— Paullal és Billel kapcsolatban kell elintéznem valamit. 


— 0... 

Amikor Boulware visszatért a barátaihoz, akiknél a családja lakott, a 
lányai — Stacy Elaine és Kecia Nicole — már aludtak. A felesége 
megkérdezte: 

— Hogy telt a napod? 

Egy fogolyszöktetés kitervelésével, gondolta Boulware, de csak annyit 
mondott: 

— Nagyszerűen. 

Az asszony furcsán nézett rá: 

— Mit végeztél? Ahhoz képest, hogy nem túl sokat, elég elfoglaltnak 
tűntél. Kétszer vagy háromszor 1s hívtalak, de nem tudták megmondani, hol 
vagy. 

— Pedig ott mászkáltam. Azt hiszem, jólesne egy sör. 

Mary Boulware melegszívű, nyílt természetű asszony volt, akitől idegen 
mindenfajta ámítás. Intelligens is volt, de tudta, hogy Ralphnak határozott 
véleménye van a férj és a feleség családon belüli szerepéről. Lehet, hogy 
régimódi nézetek, de az ő házasságukban eddig beváltak. Ha van olyan 
része a férje munkájának, amiről nem akar beszélni, akkor ezért nem fog 
összeveszni vele. 

— Mindjárt hozom a sörödet. . . 

Jim Schwebach meg sem próbálta becsapni a feleségét, Rachelt. Az 
asszony már úgyis kitalálta, miről van szó. Amikor Pat Sculley először 
telefonált, megkérdezte: — Ki volt az? 

— Pat Sculley Dallasból. Azt akarják, hogy menjek vissza és csináljak 
valami tanulmányt Európáról. 

Rachel csaknem húsz éve ismerte a férjét — tizennyolc éves volt, Jim 
pedig tizenhat, amikor elkezdtek együtt járni — s már a gondolatait 15 
kitalálta. — Teheránba készülnek, hogy kiszabadítsák őket — állapította meg. 

Schwebach tiltakozása nem volt túl meggyőző: — Tudod, hogy már nem 
foglalkozom ilyesmivel. 

— Pedig éppen arra készülsz. . . 

Pat Sculley még a kollégáinak sem tudott meggyőzően hazudni, a 
feleségének pedig meg sem próbált. Mindent elmondott Marynek. 

Ross Perot 15 elmondta Margot-nak, hogy mire készülnek. 

Még Simons is, akinek pedig nem volt felesége, aki örökösen a 
kérdéseivel zaklatná, elárulta a titkot Stanley-nek, New Jerseyben élő 
bátyjának. 


Az EDS vezető munkatársai elől sem lehetett eltitkolni a tervet. Keane 
Taylor volt az első, aki megtudta. Az a magas, ingerlékeny, elegáns egykori 
tengerész, akit Perot Frankfurtból visszaküldött Teheránba. 

Amióta Perot újév napján felhívta és közölte vele, hogy valami nagyon 
fontosat akar rábízni, Taylor biztos volt benne: titkos akció készül. Nem 
került túl nagy erőfeszítésébe megfejteni, miről 15 van szó. 

Egy reggel, már Teheránból telefonálva, Ralph Boulware-t kérte. 

— Boulware nincs itt — mondták nekt. 

— Mikor jön vissza? 

— Nem tudjuk pontosan. 

Taylor mindig nehezen tűrte az ostoba embereket. Felemelte a hangját: 

— Hát hová ment? 

— Nem tudjuk pontosan. 

— Mit ért azon, hogy nem tudják pontosan? 

— Szabadságon van. 

Taylor évek óta ismerte Boulware-t. Ő volt az első, aki lehetővé tette 
számára, hogy megmutassa igazi képességeit. Ivócimborák is voltak. 
Többször előfordult, hogy miután Ralphfal a részegség határáig leitták 
magukat, hajnalban Taylor azon kapta magát, hogy ő az egyetlen fehér egy 
feketékkel teli bárban. Olyankor ahhoz mentek, akinek a lakásához éppen 
közelebb voltak, s a virrasztó háziasszony megkönnyebbülten hívta fel a 
másik feleséget, hogy ne nyugtalankodjék, megérkeztek. 

Igen jól ismerte Boulware-t, s nehezen tudta elképzelni róla, hogy 
szabadságra megy, míg Paul és Bill börtönben van. 

Másnap Pat Sculleynak próbált telefonálni. Megismétlődött ugyanaz a 
süketek párbeszéde, mint előző nap. 

Boulware és Sculley szabadságon, miközben Paul és Bill a börtönben ül? 

Egy frászt! 

Rákövetkező nap Coburnt kérte. 

Ugyanaz az ábra. 

A kép kezdett összeállni: Coburn Perotnál volt, mikor az visszaküldte őt 
Teheránba. Coburn, a személyzeti főnök, az evakuálás irányítója a 
legalkalmasabb személy lenne egy titkos művelet megszervezésére. 

Taylor Rich Gallagherrel, az EDS másik teheráni emberével hozzálátott, 
hogy összeállítson egy listát. 

Boulware, Sculley, Coburn, Ron Davis, Jim Schwebach és Joe Poche 15 
"szabadságra ment". 


Hát nem furcsa, hogy mind a hatan egyszerre döntöttek? Ezek az 
emberek elég szoros szálakkal kötődnek egymáshoz. 

Amikor Paul Chiapparone megérkezett Teheránba, azt tapasztalta, hogy 
az EDS műveleteit nem úgy szervezték meg, ahogyan ő elképzelte: túl 
lazán, túl esetlegesen, túlságosan perzsa módra mentek a dolgok. A 
minisztériummal kötött szerződés teljesítésében elmaradtak az ütemtervtől. 
Paul első dolga volt, hogy maga köré gyűjtsön néhány kemény, a bonyolult 
problémák megoldásában jártas EDS-menedzsert. Taylor volt közülük az 
egyik. Bill Gaylord a másik. Aztán Coburn, Sculley, Boulware és a többiek, 
akik most mind "szabadságon" vannak. 

A másik közös vonásuk, hogy mindannyian tagjai voltak az EDS 
Teheráni Római Katolikus Vasárnapi Villásreggeli és Pókeriskolájának. 
Paul, Bill, Taylor és a többiek mind római katolikusok voltak, kivéve Joe 
Pochet (és természetesen Glenn Jacksont, az egyetlent, akinek a távollétére 
Taylor nem figyelt fel). Vasárnaponként a teheráni katolikus misszióban 
találkoztak, az istentisztelet után pedig felváltva hol egyikükhöz, hol 
másikukhoz mentek villásreggelizni. Amíg az asszonyok főztek, a gyerekek 
játszottak, ők meg pókereztek. 

A póker pedig igencsak alkalmas arra, hogy közel hozza az embereket, s 
megismerjék egymás igazi jellemét. 

Ha Perot valóban megkérte Coburnt, hogy állítson össze egy csapatot 
tökéletesen megbízható emberekből — amint azt Taylor feltételezte —, ki 
másra 1s eshetett a választása, mint annak a pókerpartinak a tagjaira? 

— Szabadságon vannak...?! Egy frászt! — mondta Taylor Gallaghernek. — 
Ez egy mentőcsapat. 


A csapat tagjai Január 4-én reggel visszatértek a tóparti házba és újból 
átnézték a tervet. 

Simons végtelen türelemmel vett sorra minden részletet és készségesen 
válaszolt minden kérdésre. Sokat segített neki Joe Poche, akinek egymás 
után sorjázó kérdései — bár Coburn kicsit fárasztónak tartotta őket — nagyon 
hasznosak voltak: több apró javítást 15 eredményeztek az eredeti 
forgatókönyvön. 

Simons először ís nem volt igazán elégedett az őrökre vonatkozó 
elképzeléssel. Az ötlet, hogy Schwebach és Sculley egyszerűen tüzet nyit 
mindenkire, aki megpróbál közbeavatkozni, túl nyersnek, kidolgozatlannak 
tűnt számára. Jobb volna, ha valamilyen aktív cselekvéssel terelnék el a 


közeltartózkodó katonák és rendőrök figyelmét. Schwebach javasolta, hogy 
az utca végén gyújtsanak fel egy gépkocsit. Simons nem volt biztos benne, 
hogy ez elég lesz, jobb szeretett volna egy egész épületet felrobbantant. 
Mindenesetre megbízta Schwebachet, hogy tervezzen meg egy időzített 
bombát. 

Kitaláltak valamit, hogy néhány másodperccel lerövidítsék azt az időt, 
amíg védtelenek. Még mielőtt börtönhöz érnek, Simons kiszáll a 
teherautóból és gyalog sétál a kerítéshez. Ha tiszta a levegő, jelt ad a 
kezével és indulhatnak. 

További gyenge pontja volt a tervnek a kiszállás teherautóból és a kerítés 
megmászása. Mindkettő értékes másodperceket vesz igénybe. Az 15 
kérdéses, hogy Paul és Bill a börtönben töltött több hét után képes lesz-e a 
létrán felmászni a kerítésre, s átugrani a teherautó tetejére. 

Sorra vettek minden lehetséges megoldást: különleges, merev, 
összecsukható létra, a leugrálókat védő matrac a földön, mászókampók a 
gyorsabb kapaszkodáshoz — végül egy egyszerű módszer mellett döntöttek: 
vágnak egy lyukat a kocsiszekrény tetejébe, s azon másznak ki. A kocsi 
padlójára pedig egy matracot terítenek, hogy a visszatérők leugorva meg ne 
üssék magukat. 

Menekülés közben lesz idejük elváltoztatni a külsejüket. Elhatározták, 
hogy Teheránban farmert és dzsekit viselnek, s szakállat 15 növesztenek, 
hogy ne ríjanak ki annyira a tömegből. A teherautóban öltönyöket és 
villanyborotvákat visznek magukkal, hogy mielőtt átszállnak a 
személyautókba, átöltözhessenek és megborotválkozhassanak. 

Boulware szokásos önfejűségével közölte, hogy nem akar farmert és 
dzsekit ölteni. Öltönyben, fehér ingben és nyakkendőben kényelmesebben 
és biztosabban érzi magát, különösen Teheránban, ahol az elegáns nyugati 
ruha még mindig azt jelenti, hogy viselője az uralkodó osztályhoz tartozik. 
Simons szó nélkül ráhagyta: a legfontosabb, hogy mindenki kényelmesen 
érezze magát és magabiztos legyen az akció alatt. 

A Dosen Toppeh repülőtéren, ahonnan az amerikai katonai géppel el 
kellett indulniuk, iráni repülőgépek és személyzet is állomásozott. Mi lesz, 
ha az iráni kapuőrség gyanút fog? Úgy döntöttek, hogy mindnyájuknak 
katonakönyvet hamisítanak. Teheránban több EDS-munkatárs felesége a 
katonai missziónál dolgozott és még mindig megvolt az igazolványuk. 
Merv Stauffer dolga lesz, hogy megszerezze az egyiket és annak alapján 
elkészíttesse a hamisítványokat. 


Coburnnek feltűnt, hogy a megbeszélés alatt Simons milyen nyugodt, 
szinte visszahúzódó. Szívta egyik szivarját a másik után (Boulware mondta 
is neki: "Ne aggódjon, hogy eltalálják, maga rákban fog meghalni"), s 
szinte csakis kérdéseket tett fel. A terv mindannyiuk közreműködésével, 
közös munkával formálódott, a döntéseket együttesen hozták. Coburn azon 
vette észre magát, hogy egyre jobban tiszteli Simonsot. Értelmes, 
intelligens, alapos és ötletdús volt. Még a humorérzék sem hiányzott belőle. 

Látta, hogy a többiek is egyre többre becsülik az ezredest. Ha valaki 
ostoba kérdést tett fel, Simons meglehetősen élesen válaszolt. Az illető a 
következő alkalommal már meggondolta, mit kérdezzen, milyen reakcióra 
számíthat, így lassanként rávezette őket, hogy hozzá hasonlóan 
gondolkodjanak. 

A tóparti házban töltött második napon azonban leplezetlenül kimutatta 
haragját. Természetesen Ron Davis volt az, aki feldühítette. 

Jókedvűek voltak, s Davis a legvidámabb. Coburn örült ennek: a nevetés 
oldja a feszültséget, ami óhatatlanul együtt jár egy ilyen akcióval. Úgy 
érezte, hogy Simons is hasonlóan vélekedik. Davis azonban egy 
alkalommal túl messzire ment. 

Simons mindig maga mellett tartott a padlón egy doboz szivart, s még öt 
másikat kint a konyhában. Davis, aki szintén megkedvelte az ezredest, és 
szokása szerint nem 1s rejtette el érzését, így szólt hozzá: — Ezredes! Túl 
sokat dohányzik, árt az egészségének. 

Válaszul megkapta azt a bizonyos Simons-féle tekintetet, de nem vette 
komolyan a figyelmeztetést. 

Néhány perccel később kiment a konyhába és a szivarokat eldugta a 
mosogatógépbe. Simons hamarosan végzett az első dobozzal, s kiment, 
hogy újat hozzon be, de nem találta a szivarjait. Egyszerűen tehetetlenné 
vált, ha nem dohányozhatott. Már éppen ott tartott, hogy autóba ül és keres 
a környéken valami üzletet, amikor Davis kinyitotta a mosogatógép ajtaját: 
— Itt vannak a szivarjat. 

— Tartsa meg őket — mordult rá Simons és kiment. 

Amikor kezében újabb öt doboz szivarral visszatért, egyenesen Davishez 
fordult: — Ezek az enyémek. Nem ajánlom, hogy hozzájuk merjen nyúlni. 

Davis úgy érezte magát, mint egy taknyos gyerek, akit sarokba állítottak. 
Ez volt az első és az utolsó tréfa, amit megengedett magának Simons 
ezredessel szemben. 


Míg a tervezgetés folyt, Jim Schwebach a padlón ült és megpróbált 
összeállítani egy bombát. 

Egy robbanószerkezetnek vagy esetleg csak az alkotórészeinek az 
átcsempészése az iráni vámon túl kockázatos volna. — Ez az a kockázat, 
amit nem szabad vállalnunk — mondta Simons, ezért olyan eszközt kellett 
tervezni, amelyet Teheránban 15 könnyen beszerezhető alkatrészekből össze 
lehet állítani. 

Az ötletet, hogy egy épületet felrobbantsanak, elvetettek: túl igényes 
vállalkozás, ráadásul ártatlan emberek i5 könnyen áldozatául eshetnek. 
Figyelemelterelőnek elég lesz egy felgyújtott gépkocsi, Schwebach értett 
hozzá, hogyan kell száraz, porított napalmot csinálni benzinből, 
szappanforgácsból és egy kis olajból. Az időzítőszerkezet és a gyutacs 
okozott csak problémát. Az Államokban egy játékrakéta motorjához 
kapcsolt elemes órát használt volna, de Teheránban kénytelen lesz beérni 
primitívebb eszközökkel. 

Élvezte a kihívást. Kedvenc időtöltése volt, hogy különböző 
szerkezetekkel babrált. Szabadideje nagy részét egy 73-as évjáratú, 
lerobbant Oldsmobile Cutlassnek szentelte, amely külleme ellenére 
rendkívül gyors volt, úgy indult, mint egy puskagolyó. 

Schwebach először egy ütőszerkezettel ellátott régi órával próbálkozott, 
olyannal, amilyet kandallópárkányokon lehet még látni néha. Az ütőkarhoz 
foszforos gyufát, az óra harangjához pedig dörzspapírt erősített. A 
kundulóhelyzetbe — visszatérő égő  gyufának egy —— mechanikus 
gyújtószerkezetet kellett működésbe hoznia. 

Ez a pokolgép megbízhatatlanul működött, s a többiek nagyokat derültek, 
valahányszor a dörzspapírhoz ütődő gyufa nem gyulladt meg. 

Végül Schwebach a legősibb időmérő szerkezet, egy gyertya mellett 
döntött. 

Meggyújtotta és lemérte, mennyi idő alatt ég le belőle két és fél centi. 
Aztán olyan hosszúra vágta, hogy éppen tizenöt percig tartson. Lekaparta és 
porrá törte néhány foszforos gyufa fejét. A port szorosan összehajtott 
aluminiumfóliába csomagolta, s hozzáragasztotta a gyertya talpához. Ha a 
gyertya leég, felmelegíti a fóliát, s a zárt térben lévő por felrobban. Alul 
vékonyabban hajtogatta a csomagolást, így a láng arrafelé fog kicsapnt. 

A gyertyát, alján a primitív, de megbízható gyutaccsal, egy 
kocsonyásított benzinnel teli, szűk nyakú műanyag palackra erősítette. 


— Gyújtsátok meg a gyertyát és menjetek távolabb — mondta, amikor 
elkészült a művel. — Tizenöt perc múlva egészen kellemes kis tűzijátékot 
láttok. 

Bármely felbukkanó rendőrnek, katonának, tüntetőnek, járókelőnek — s 
talán a börtönőrök közül néhánynak is — le fogja kötni a figyelmét az utcán 
háromszáz méterrel feljebb lángoló gépkocsi, miközben Ron Davis és Jay 
Coburn átugrik a kerítésen a börtönudvarba. 


Még aznap kiköltöztek a Hilton Innből. Coburn Perot házában aludt, a 
többiek pedig a Grapevine-hoz közeli Airport Marinába jelentkeztek be, 
kivéve természetesen Boulware-t, aki ragaszkodott ahhoz, hogy hazamenjen 
a családjához. 

A következő négy napot testedzéssel és lőgyakorlatokkal, a felszerelés 
beszerzésével, a terv finomításával töltötték. 

A vadászpuskákat Teheránban is megvehették volna, de a madársörét volt 
az egyetlen lőszer, melynek árusítását a sah engedélyezte az országban. 
Simons viszont nagyszerűen értett a patronok újratöltéséhez, ezért úgy 
döntöttek, hogy saját puskájukat viszik magukkal. 

Az egyetlen gondot az okozhatja, hogy a nagyobb méretű őzsörétből 
viszonylag kevés fér a madársöréteshez készült patronba: a töltetnek nagy 
lesz az ütőereje, de elég kicsi a szórása. Ezért egy közepes méretű sörétet 
választottak, amelynek elég nagy volt a szórása ahhoz, hogy egyszerre több 
embert 1s leterítsen, de az átütőereje is elég ahhoz, hogy bezúzza az üldöző 
gépkocsi szélvédőjét. 

Arra az esetre, ha a helyzet meleggé válna, mindegyiküknél lesz egy 
Walther típusú pisztoly. Merv Stauffer megbízta Bob Snydert, az EDS 
biztonsági emberét, aki tudta, mikor nem illik kérdezősködni, hogy 
vásárolja meg a fegyvereket a dallasi Ray sportáruházban. Schwebachnek 
kellett gondoskodnia Iránba csempészésükről. 

Stauffer megérdeklődte, melyek azok a repülőterek az Egyesült 
Államokban, ahol nem röntgenezik még a csomagokat. A Kennedy volt az 
egyik. 

Schwebach vásárolt két szilárd oldalú, megerősített sarkú, a közönséges 
bőröndöknél mélyebb Vultton utazókoffert, s Perot dallasi házában 
Coburnnel, Javisszel és Jacksonnel bevonult a műhelybe, hogy dupla 
feneket készítsen nekik. 


Egészen feldobta a gondolat, hogy preparált bőröndökben fegyvereket 
csempészhet át az iráni vámon. "Ha tudod, hogyan dolgoznak a vámosok, 
akkor nem kapnak el" — mondta a többieknek. Azok nem egészen osztották 
derűlátását. Kidolgozták a forgatókönyvet arra az esetre 1s, ha felfedeznék a 
fegyvereket. Schwebach azt fogja mondani, hogy a bőrönd nem az övé, 
tévedésből hozta el. Visszamegy a csomagkiadó térbe, s ott lesz a másik 
Vultton láda, amely külsőleg tökéletesen megegyezik az övével, de 
nincsenek benne fegyverek, csak személyes használati tárgyak, ruhák. 

Teheránból telefonon tartják a kapcsolatot Dallasszal. Coburn biztos volt 
benne, hogy az irániak lehallgatják a telefonvonalakat, ezért kidolgoztak 
egy egyszetű rejtjelet. 

GR jelenti az A-t, GS a B-t, GT a C-t és így tovább, egészen GZ-ig, ami 
a J, aztán HA a J, HB a K, s végül HR a Z. Egytől kilencig a számokat az 
IA-tól II-ig tartó betűpárokkal helyettesítik és I[J lesz a nulla. 

A betűket a katonaságnál megszokott módon jelzik: Alfa jelenti az A-t, 
Bravó a B-t, Charlie a C-t és így tovább. 

A gyorsaság kedvéért a kulcsfontosságú szavakat fogják csak rejtjelezni. 
Az a mondat, hogy "az EDS-nél van", például így fog hangzani: "Golf 
Victor Golf Uniformis Hotel Kilónál van". 

A kódból csak három példányt készítettek. Simons az egyiket Merv 
Stauffernek adta, aki Dallasból tartja majd a kapcsolatot a csoporttal. A 
másik kettőt helyettesei, Jay Coburn és Pat Sculley kapták. 

A rejtjel egy véletlenszerű lehallgatás esetén megvédi őket a 
lelepleződéstől, bár — s ezt számítógépes szakemberekként pontosan tudták 
— az ilyen egyszerű kódot egy hozzáértő pillanatok alatt képes megfejtent. 

Ezért további  óvintézkedésként néhány feltehetően gyakrabban 
használandó szónak külön betűjelet adtak: Paul volt AG, Bill AH, az 
amerikai nagykövetség GC és Teherán AU. Perotot csak úgy említik, hogy 
az elnök, a fegyvereket szalagokként, a börtönt adatfeldolgozó központként, 
Kuvaitot Olajvárosnak, Isztambult menedéknek és a börtön elleni támadást, 
hogy "a terv". Ezeket a kódszavakat mindenkinek jól az agyába kellett 
vésnie. 

Ha bárkit megkérdeznek, hogy mik ezek a furcsa jelek, azt kell 
válaszolnia, hogy telexüzenetek rövidítésére használják őket. 

Az egész fogolyszöktetés a Hotfoot (Nyúlcipő) Hadművelet nevet kapta. 
Mozaikszó volt, amit Ron Davis talált ki: Help Our Two Friends Out of 
Tehran (Mentsük ki két barátunkat Teheránból). — Sokszor használták már 


ezt a fedőnevet különböző hadműveletekhez — mondta Simons —, de még 
soha nem volt ennyire találó. 

A börtön elleni támadást legalább százszor elpróbálták. A ház mellett 
Schwebach és Davis felállított egy három és fél méter magas palánkot, 
amely a börtön falát jelképezte, Merv Stauffer pedig elhozta az EDS 
biztonsági szolgálatának egyik teherautóját. 

A gyakorlatokon Simons a palánkhoz sétált, körülnézett és intett a 
kezével. Poche gyorsan odakormányozta a teherautót. Boulware kiugrott a 
hátsó ajtón, Davis kibújt a tetőn és átvetette magát a "kerítésen", nyomában 
Coburnnal. Boulware felkapaszkodott a kocsi tetejére és átdobott egy létrát 
a falon. "Paul" és "Bill" — Schwebach és Sculley alakította őket, mivel az ő 
szerepükön nem volt mit próbálni — felmászott a létrán, utánuk Coburn és 
Davis, bepattantak a teherautóba, Poche pedig hatalmas gázt adva 
elviharzott velük. 

Néha cseréltek, hogy mindenki tisztában legyen a csoport összes tagjának 
feladataival. Sorrendet szabtak meg, hogy ha valamelyikük sebesülés vagy 
bármilyen más ok miatt kiesne, automatikusan be tudjon állni a helyére 
valaki más. Schwebach és Sculley Paul és Bill szerepét alakítva néha 
betegnek tettette magát, s vonszolni kellett őket fel a létrán, át a falon. 

A fizikai erőnlét haszna a gyakorlatok során hamar nyilvánvalóvá vált. 
Davis a létra fokait mindössze kétszer érintve, másfél másodperc alatt képes 
volt átjutni a falon — teljesítményét a többiek még csak meg sem 
közelítették. 

Egy alkalommal Davis túl gyorsan ért vissza, ügyetlenül ért földet a 
fagyott talajon, s megsértette a vállát. A sebesülés nem volt komoly, de 
Simonsnak támadt tőle egy ötlete. Davis felkötött karral utazik Teheránba, s 
egy babzsákot visz magával, hogy a "sérülés" után gyógyulófélben lévő, 
legyengült kezét edzhesse. A babzsákban sörét lesz. 

Simons minden alkalommal mérte, hogy attól a pillanattól, amikor a 
teherautó megáll a börtönfalnál, az elindulásig mennyi idő telik el. A végén 
már harminc másodpercen belül végre tudták hajtani az akciót. 

A Walther-PKK revolvereket a Garland Nyilvános Lőtéren próbálták kt. 
A személyzetnek azt mondták, hogy az ország különböző részeiből érkezett 
biztonsági emberek továbbképzésen vesznek részt Dallasban, s teljesíteniük 
kell a lőgyakorlatot, mielőtt hazautaznának. Nem nagyon hittek nekik, főleg 
azután nem, hogy megjelent T. J. Marguez, fekete kabátban és fekete 


kalapban, mint egy filmbeli maffiafőnök, s elővett tíz Walther-PKK 
revolvert és ötezer töltényt fekete Lincolnja csomagtartójából. 

Rövid gyakorlás után mindannyian elég jól lőttek célba, kivéve Davist. 
Simons azt javasolta neki, hogy próbálja meg hason fekve, hisz a 
börtönudvarra érve úgyis hasra kell vetnie magát, s kiderült, hogy így 
sokkal jobban megy nekt. 

Fogcsikorgató hideg volt, s amikor éppen nem lőttek, helyben ugrálva 
próbálták egy kicsit felmelegíteni magukat. Simons volt az egyetlen kivétel 
— úgy állt ott egész nap, mintha kőből lett volna. 

Nem volt kőből — a gyakorlat végén Merv Stauffer kocsijába 
visszaszállva ő 15 megállapította: 

— Jézusom! De hideg van. 

Piszkálni kezdte őket, hogy micsoda puhányok. Mindig csak arról 
beszélnek, hogy hova mennek enni, s mit fognak rendelni, mondta. Ha ő 
éhes, kinyit egy konzervet. Kinevette azt, aki csak úgy szopogatta az italát: 
ha ő szomjas, akkor megtölt egy poharat, s nem nézegeti, hanem egy 
hajtásra kiissza. Bemutatót tartott nekik lövészetből: minden golyó a 
céltábla közepébe talált. Egyszer levetette az ingét: egy húsz évvel fiatalabb 
ember 15 megirigyelhette volna az izmait. 

Kitervelt színjáték volt az egész, de ami a legérdekesebb, soha senki sem 
nevetett rajta. Tőle mindig olyan természetesnek tünt. 


Egyik este a tóparti házban megmutatta nekik, hogyan lehet a 
legkönnyebben, gyorsan és hangtalanul megölni egy embert. 

Megbízta Merv Stauffert, hogy vegyen mindenkinek egy rövid, keskeny, 
kétélű Gerber-tőrt. 

— Kicsinek látszik — mondta Davis, mikor megkapta. — Elég hosszú? 

— Igen, hacsak nem éppen akkor akarja megélesíteni, amikor valakinek a 
hátán kijön a hegye — válaszolta Simons. 

Glenn Jacksont középre állította és megmutatta hátán azt a pontot, ahová 
szúrva a kés pontosan a vesébe hatol: — Egyetlen döfés és az illető meghal — 
magyarázta. 

— Nem fog kiáltani? — kérdezte Davis. 

— Akit ott eltalálnak, az egy hangot sem képes kiadni. 

Míg Simons a bemutatót tartotta, megérkezett Merv Stauffer, s két karján 
egy-egy McDonalds emblémás zacskóval tátott szájjal állt az ajtóban, 


Simons meglátta: — Nézzék ezt a fickót — még meg sem szúrták, s máris 
képtelen egy hangot 1s kinyögni. 

Merv elnevette magát és kiosztotta az ennivalót. — Tudjátok, mit 
kérdezett a McDonald"s-os kislány, mikor a tökéletesen üres étteremben 
kértem tőle harminc hamburgert és harminc adag sült krumplit? 

— Mit? 

— Amit mindig: "Itt fogyasztja el vagy becsomagoljam?" 


Simons szeretett magáncégeknek dolgozni. 

A hadseregben mindig a hadtápszolgálat okozta a legtöbb fejfájást. Még 
amikor a Son Tay elleni támadást készítette elő, amely iránt pedig az elnök 
15 személyesen érdeklődött, akkor is hat kérvényt kellett kitöltenie és 
tizenkét tábornoktól megszereznie a jóváhagyást, ha szüksége volt egy új 
golyóstollra. Aztán amikor a papírmunkán túljutott, kiderült, hogy amit kér, 
az éppen nincs raktáron, esetleg négy hónapot kell várni a szállításra vagy — 
s ez volt a legdühítőbb — amit kapott, az egyszerűen használhatatlannak 
bizonyult. A megrendelt gyutacsok huszonkét százaléka nem működött. 
Megpróbált éjszakai távcsöveket szerezni az embereinek. Megtudta, hogy a 
hadsereg tizenhét éve foglalkozik a kifejlesztésével, de még mindig csak hat 
házilag készített példánnyal rendelkezik belőle. Aztán felfedezett egy 
tökéletesen megfelelő, a brit Armalite Corporation által gyártott, 49 dollár 
50 centért beszerezhető éjszakai távcsövet, s ezzel szerelte fel a Son Tay 
ellen indulókat. 

Az EDS-nél nem kellett papírokat kitölteni, engedélyeket beszerezni, 
legalábbis Simonsnak nem: szólt Merv Stauffernek, hogy mire van 
szüksége és ő rendszerint még aznap beszerezte. Kért és kapott tíz Walther- 
PKK-t, tízezer töltényt, különböző formájú  jobb- és balkezes 
pisztolytáskákat, hogy mindenki kiválaszthassa a neki legkényelmesebbet, 
tizenkettes, tizenhatos és húszas méretű patrontöltő felszerelést, valamint 
meleg ruhát — kabátokat, egyujjas kesztyüket, vastag zoknikat és kötött 
sapkákat. Egy alkalommal százezer dollárt kért készpénzben. Két órával 
később T. J. Marguez ott volt a tóparti házban, zsebében a százezer 
dollárral. 

Más eltérések is voltak a hadsereghez képest. Az emberei nem katonák 
voltak, akik feltétlen engedelmességgel tartoznak a parancsnokuknak: az 
Egyesült Államok legbriliánsabb fiatal menedzsereiből állt össze a csapat. 


Pillanatok alatt rájött, hogy itt nincs helye a parancsnoki pózoknak. 
Ezeknek az embereknek a lojalitását kell megnyernie. 

Engedelmeskedni fognak, ha egyetértenek a paranccsal. Ha viszont nem, 
akkor vitatkoznak. Ez nagyon hasznos lehet egy tanácsteremben, de nem a 
harcmezőn. 

Finnyásak 15. Amikor először került szóba, hogy figyelemelterelőnek 
felgyújtanak egy gépkocsit, valamelyikük közbeszólt, hogy ne tegyék, mert 
ártatlan járókelők 15  megsérülhetnek. Simons gyakran gúnyolódott 
"cserkészmoráljukon", megkérdezte, hogy talán a külön próba-jelvényük 
elvesztésétől félnek-e, s Jack Armstrongoknak nevezte őket az ismert 
rádiósorozat idealizált hőse után, aki két rejtélyes bűntény megoldása között 
idős nénikéket segít át szelíden az úttesten. 

Hajlamosak voltak megfeledkezni arról, milyen komoly dologba kezdtek. 
Sokat nevettek és ugratták egymást, s ebben természetesen Ron Davis Járt 
elöl. Veszélyes feladatra vállalkozó csoportban még jól jön néha egy kis 
humor, de Simons gyakran kénytelen volt félbeszakítani a viccelődést, és 
egy-két éles megjegyzéssel visszaterelni őket a realitásokhoz. 

Biztosította a lehetőséget, hogy aki akar, bármikor visszaléphessen. Úgy 
intézte, hogy másodszor 15 négyszemközt maradjon Davisszel, s 
megkérdezte: — Maga ugrik át először a falon. Nem fél egy kicsit? 

— De igen. 

— Jól teszi. Ha nem így volna, nem 15 vinném magammal. Tegyük fel, 
hogy Paul és Bill nem kapcsol és nem indul el rögtön. Vagy elindulnak, de 
eltalálják őket. Maga pedig ott van az őrök szeme előtt. Komoly bajba 
kerülhet. 

— Tudom. 

— Ide figyeljen! Én már hatvanéves vagyok, leéltem az életemet, semmit 
sem veszíthetek. De maga még fiatal, és ha jól tudom, Marva terhes, így 
van? 

— Igen. 

— Biztos benne, hogy végig akarja csinálni? 

— Igen. 

Mindannyiukat igyekezett jól megdolgozni. Semmi értelme nem lett 
volna bizonygatni nekik, hogy náluk jobban ért a katonáskodáshoz — 
maguknak kellett rájönniük erre. Nagyképű hőzöngésével 1s az volt a célja, 
hogy ráébressze őket: mostantól kezdve nem sok idejük lesz olyan 
dolgokkal törődni, hogy melegen tartsák magukat, egyenek, igyanak és 


ártatlan járókelők testi épségére vigyázzanak. A lőgyakorlatnak és a 
lőleckének 15 megvolt a célja: Simons a legkevésbé sem akarta, hogy bárki 
15 meghaljon a vállalkozás során, de a gyilkolás megtanításával is beléjük 
akarta vésni, hogy amit elkezdtek, abból könnyen életre-halálra menő harc 
lehet. 

A pszichológiai tréning legfontosabb része a börtön elleni támadás vég 
nélküli gyakorlása volt. Meg mert volna esküdni rá, hogy a börtön nem lesz 
pontosan olyan, mint amilyennek Coburn leírta, s a terven menet közben 
módosítaniuk kell. Mindenki másnál jobban tudta, hogy egy támadás 
sohasem az előzetes terveknek megfelelően zajlik le. 

Son Tay lerohanását heteken át gyakorolták. A floridai Eglin Légibázison 
felépítették a börtöntábor pontos mását. A legrohadtabb az volt a dologban, 
hogy minden hajnalban, még pirkadat előtt le kellett bontaniuk, s aztán 
sötétedés után újból felépíteni, mert a Kozmosz-355-ös felderítő műhold 
minden huszonnégy órában kétszer elhaladt Florida fölött. Mégis Jó munkát 
végeztek: minden fának és gödörnek pontos mása ott volt, ahol lennie 
kellett. Aztán a sok gyakorlás után, amikor már élesben ment a dolog, egy 
helikopter — éppen az, amelyikben Simons ült — mégis rossz helyen szállt le. 

Soha nem felejti el azt a pillanatot, amikor rájött a tévedésre. Kiugráltak 
és a helikopter ismét felszállt. Az egyik lövészteknőből egy felriasztott 
vietnami katona emelkedett ki. Simons mellbe lőtte. Lövöldözés kezdődött, 
felröppent egy jelzőrakéta és észrevette, hogy nem a Son Tay tábor épületei 
között vannak. "Hívd vissza azt a kurva kereplőt!" szólt oda a rádiósnak, 
egy őrmesterre pedig ráordított, hogy villanólámpával jelezze a leszállás 
helyét. 

Tudta, hol vannak: négyszáz méterre Son Taytól egy létesítmény 
területén, amelyet a hírszerzés által készített térképek iskolaként tüntettek 
fel. De nem iskola volt. Ellenséges katonák vették körül most. Egy katonai 
körletben szálltak le, és Simons jött, hogy a helikopterpilóta szerencsésen 
tévedett, mert így legalább megelőző támadást indíthat, elsöpörheti az 
ellenséges osztagot, amely egyébként meghiúsíthatná az egész akciót. 

Ez volt az az éjszaka, amikor megállt a barakk ajtóban és nyolcvan, 
alsónadrágban előtámolygó ellenséges katonát lőtt le. 

Nem, egy hadművelet sohasem a terveknek megfelelően zajlik le. A 
felkészülés, a feladatok végrehajtásának begyakorlása azonban csak az 
egyik célja volt a próbáknak. A másik — az EDS emberei életében a 
fontosabbik — cél az volt, hogy megtanuljanak csapatként együttműködni. 


Szellemi csapatként már eddig 15 csodálatosak voltak — adj mindegyiknek 
egy irodát, egy titkárnőt és egy telefont, s együtt számítógépesítik az egész 
világot — az agyuk mellett a kezükkel, a testükkel is együttműködni, az 
egészen más dolog. Amikor január 3-án elkezdték, még egy evezős 
csónakot sem tudtak volna együtt simán vízre bocsátani, öt nappal később 
már Jól bejáratott gépezetként működtek. 

Ennél többet Texasban már nem 15 tehettek. 

Most már látniuk kell az igazi börtönt. 

Ideje, hogy elinduljanak Teheránba. 

Simons szólt Stauffernek, hogy ismét találkozni kell! Perottal. 

Miközben a csapat felkészült, Carter elnök megkapta, az utolsó 
lehetőséget, hogy elejét vegye egy véres forradalomnak Iránban. S ő 
elszalasztotta ezt, az utolsó alkalmat! 

A következőképpen történt. . . 


William Sullivan nagykövet elégedetten tért nyugovóra január 4-én este 
Teheránban, a Roosevelt és a Taht-e-Dzsamsid sugárutak kereszteződésében 
álló követség nagy, fűtetlen rezidenciáján. 

Főnöke, Cyrus Vance külügyminiszter egész novemberben és 
decemberben a Camp David-i tárgyalásokkal volt elfoglalva, de végre 
visszatért Washingtonba, s ismét elővette az iráni kérdést. Vége lett a 
bizonytalankodásnak, a tétovázásnak. A Sullivannek szóló utasításokat 
tartalmazó táviratok tömörré és határozottá váltak. S ami a legfontosabb: az 
Egyesült Államoknak végre volt stratégiája a válság kezelésére: 
elhatározták, hogy tárgyalni fognak Khomermni ajatollahhal. 

Az ötlet Sullivantől származott. Biztos volt benne, hogy a sah hamarosan 
elhagyja Iránt, s Khomeini diadalmasan visszatér. Feladatának tekintette, 
hogy a kormányzat változása idején 15 megőrizze Amerika kapcsolatait 
Teheránnal, s amikor mindenen túljutnak, Irán ismét az amerikai befolyás 
bástyája legyen a Közép-Keleten. Ezt úgy lehetett elérni, ha segítenek 
megőrizni az iráni hadsereg épségét és bármilyen új rezsim jön is, 
fenntartják az amerikai katonai segélyt. 

Sullivan a lehallgatások ellen bebiztosított külön telefonvonalon felhívta 
Vance-et, s mindezt elmondta neki. Sürgette, hogy küldjenek egy 
megbízottat Párizsba az ajatollahhal tárgyalni. Mondja meg Khomeininek, 
hogy az Egyesült Államok legfőbb célja Irán területi épségének megőrzése 
és a szovjet befolyás kiküszöbölése. Washington nem akarja, hogy a 
hadsereg és az iszlám forradalmárok egymás ellen harcoljanak, és ha az 
ajatollah hatalomra kerül, az Egyesült Államok ugyanazt a katonai segélyt, 
ugyanazokat a fegyvereladásokat biztosítja számára, mint korábban a 
sahnak. 

Merész terv volt. Lesznek, akik megvádolják az Egyesült Államokat, 
hogy cserbenhagyta egy barátját. Sullivan azonban meg volt győződve róla, 
hogy Amerikának ideje leírnia a sahot, és a jövőt kell szem előtt tartania. 


Legnagyobb megelégedésére Vance egyetértett vele. 

Söt, még a sah 15. Kimerült volt, apátiába süllyedt, s nem kívánt több vért 
ontani azért, hogy hatalmon maradjon, és a legcsekélyebb ellenállást sem 
mutatott a tervvel szemben. 

Vance úgy döntött, hogy személyes megbízottként a farsziul tökéletesen 
beszélő Theodore H. Eliotot, a követség gazdasági tanácsosát küldi 
Khomeinihez, Sullivan nagyon elégedett volt a választással. 

Ted Eliotnak két nap múlva, január 6-án kellett Párizsba érnie. A 
nagyköveti "— rezidencia egyik  vendégszobájában — Robert — Huyser 
repülőtábornok is lefekvéshez készülődött. Az ő küldetése nem váltott ki 
akkora lelkesedést Sullivanból, mint Elioté Huyser, az Európában 
állomásozó amerikai haderők főparancsnokának, Haignek a helyettese, 
előző nap érkezett, hogy átvegye az iráni tábornokokat, támogassák az új 
Bahtiar-kormányt. Sullivan jól ismerte Huysert. Nagyszerű katona volt, de 
nem diplomata. Nem beszélt farsziul és nem ismerte Iránt. Küldetése pedig 
még ideális felkészültség esetén 15 reménytelen. A kormány még a 
mérsékelt politikai erők támogatását sem volt képes megszerezni, magát 
Sahpur Bahtiart pedig még a centrista Nemzeti Frontból 1s kizárták, pusztán 
azért, mert vállalta, hogy a sah megbízásából kormányt alakít. Közben a 
hadsereg, amelyet Huyser teljesen hiábavalóan megpróbál Bahtiar mellé 
állítani, tovább gyengül, katonák ezrei dezertálnak és állnak be az utcákon 
tüntető tömegbe. A legtöbb, amiben Huyser reménykedhet, hogy sikerül 
még addig összetartani a hadsereget, amíg Eliot Párizsban meg nem 
állapodik az ajatollahhal a békés visszatérésről. 

Ha sikerül nyélbe ütni a dolgot, az valóságos diadal lesz Sullivan 
számára. Olyan eredmény, amelyre bármelyik diplomata élete végéig 
büszke lehet: tervének megvalósítása erősíti hazáját, és életeket ment meg. 

Lefekvéshez készülődve egyetlen aggasztó gondolat motoszkált a 
fejében. Az Eliot-misszió, amelyhez olyan nagy reményeket fűzött, a 
Külügyminisztérium vállalkozása volt, amelyet Vance külügyminiszter 
hagyott jóvá Washingtonban. Huyser küldetésének ötlete viszont Zbigniew 
Brzezinskitől, a nemzetbiztonsági főtanácsadótól származott. Vance és 
Brzezinski között szinte kibékíthetetlen ellentétek feszültek. A főtanácsadó 
pedig most a guadeloupe-i csúcsértekezlet után a Karib-tengeren együtt 
halászik Carter elnökkel. S amíg a tiszta kék tengeren hajóznak, vajon 
miket suttoghat az elnök fülébe? 


Kora reggel telefoncsörgésre riadt. 

Az éjszakai ügyeletes hívta a néhány lépésnyire lévő nagykövetség 
hírközpontjából. Sürgős távirat érkezett Washingtonból. Feltételezte, hogy a 
nagykövet úr rögtön látni akarja. 

Sullivan felkelt és rosszat sejtve átsétált a hivatali épületbe. 

A távirat tudatta vele, hogy Eliot útját elhalasztják. 

A döntést maga az elnök hozta. Sullivant nem kérték, hogy kifejtse róla a 
véleményét. Utasították, hogy közölje a sahhal: az Egyesült Államok 
kormányzata nem kíván tárgyalásokba bocsátkozni Khomemni ajatollahhal. 

Sullivanben egy világ omlott össze. 

Ez az amerikai befolyás végét jelenti Iránban, s azt, hogy neki, 
Sullivannek nem áll módjában egy véres polgárháború megakadályozásával 
nagykövetként beírnia nevét a történelembe. 

Dühösen azt válaszolta Vance-nek, hogy az elnök óriási hibát követett el, 
és felül kell vizsgálnia döntését. 

Aztán visszafeküdt, de képtelen volt újból elaludni. 

Reggel újabb táviratot kapott, amely közölte, hogy az elnök nem 
változtat elhatározásán. 

Összetörten indult a palotadombra, hogy beszámoljon a sahnak a 
fejleményekről. 

Fáradt és ideges volt az uralkodó is. Leült Sullivannel, hogy megigyák a 
kötelező csésze teát. Aztán a nagykövet beszámolt róla, hogy Carter elnök 
lefújta Eliot utazását. 

A sah nem ss titkolta csalódását: 

— De miért mondták le az utat? 

— Nem tudom - felelte Sullivan. 

— Hogyan akarják befolyásolni őket, ha még tárgyalni sem hajlandók 
velük? 

— Nem tudom. 

— Mégis, mit akar tenni Washington? — kérdezte a sah, elkeseredetten 
széttárva a karját. 

— Nem tudom — válaszolta Sullivan. 


4. 


— Ross, ez őrültség! — kiabálta Tom Luce. — Tönkreteszed a céget és 
tönkreteszed magadat 1s. 

Perot nyugodtan nézett az ügyvédre. Az irodájában ültek, az ajtó be volt 
csukva. 

Nem Luce volt az első, akitől ezt hallotta. Az elmúlt héten, ahogy a hír 
elterjedt a hetedik emeleten, több vezető munkatársa 1s bejött hozzá, hogy 
figyelmeztesse: a mentőakció meggondolatlan és veszélyes vállalkozás, le 
kell tennie róla. "Ne aggódjatok — mondta nekik. — Csak törődjetek azzal, 
amivel megbíztalak benneteket." 

Tom Luce a rá jellemző módon viselkedett. Agresszív tárgyalótermi 
modorát felöltve úgy érvelt, mintha esküdtszék előtt állna. 

— Azért fogadtál fel, hogy jogi tanácsokat adjak, de most megmondom, 
hogy ez a mentési akció több és nehezebb problémát fog okozni, mint 
amilyennel bármikor 15 szembetaláltad magad. Az ördögbe is, Ross, fel sem 
tudom sorolni, hány törvényt sértesz meg. 

— Azért csak próbáld meg — válaszolta nyugodtan Perot. 

— Kommandót szerveztél, ami tilos nálunk, tilos Iránban, s tilos 
mindazokban az országokban, amelyeken a csoport át fog haladni. 
Mindenhol, ahová csak a lábukat beteszik, jogilag felelősségre vonhatók, s 
az lesz a vége, hogy kettő helyett tíz embered ül majd börtönben. De 
mondom tovább: az embereid rosszabb helyzetben lesznek, mint háborúban 
a katonák. Őket nem fogják védeni a nemzetközi törvények és a Genfi 
Konvenció, amelyek óvják az egyenruhás katonákat. Akit elfognak, azt 
főbe lövik Iránban. Ha egy másik országban kerülnek kézre, amelynek 
kiadatási szerződése van Iránnal, akkor átadják, és úgy végzik ki őket. Két 
ártatlanul börtönben ülő munkatársad helyett nyolc bűnös és halott 
munkatársad lesz. Ha ez bekövetkezik, akkor családtagjaik a siker biztos 
tudatában indíthatnak pert ellened, hiszen az egész vállalkozás bűnös 
ostobaság. Az özvegyek hatalmas kártérítést fognak követelni. 
Tönkretehetik az egész vállalatot. Gondolj arra a tízezer emberre, aki utcára 
kerül, ha ez bekövetkezik. Gondolj magadra, Ross! Büntetőeljárást 
indíthatnak ellened, és börtönbe is kerülhetsz. 

— Köszönöm a tanácsaidat, Tom — felelte rendíthetetlen nyugalommal 
Perot. 


— Nem volt elég érthető, amit mondtam? — meredt rá Luce. 

— De igen — mosolyodott el Perot. — De ha az ember egész életében azon 
aggódik, hogy kire marad a kisködmön, akkor valóban jobb, ha bele sem 
fog semmibe. 

Az igazság az, hogy Perot tudott valamit, amit ő nem. 

Ross Perot szerencsés ember volt világ életében. 

Tizenkét éves korában újságot árult Texarkana szegény, feketék lakta 
negyedében. A Texarkana Gazette heti huszonöt centbe került abban az 
időben, s vasárnaponként, amikor összegyűjtötte az előfizetési díjat, 
negyven-ötven dollár csörgött a zsebében huszonöt centesekben. És 
vasárnaponként a megszokott útvonala mentén mindig akadhatott egy 
szegény ember, aki az előző heti fizetését az éjszaka valamelyik bárban 
elverte, s úgy döntött, hogy elveszi a kis Rosstól a pénzt. Ezért nem akadt 
más gyerek, aki hajlandó lett volna abba a negyedbe kihordani az újságot. 
Rosst azonban nem tudták megijeszteni. A próbálkozások nem voltak túl 
veszélyesek, és ő mindig szerencsésen megúszta, soha nem vették el tőle a 
pénzt. 

Szerencsével került be az Annapolisi Haditengerészeti Akadémiára is. 
Csak azokat a jelentkezőket vették fel, akiket egy szenátor vagy egy 
képviselő támogatott, s a Perot családnak természetesen nem voltak ilyen 
magas összeköttetései. Ráadásul az ifjú Ross még soha életében nem látta a 
tengert — a legtávolabbi hely, ahol valaha is járt, a háromszáz kilométerre 
lévő Dallas volt. Élt azonban Texarkanában egy ember, Josh Morris, aki 
valaha Annapolisba járt. Ő mesélt róla, Ross pedig egyszerűen beleszeretett 
a haditengerészetbe, anélkül, hogy valaha is hajót látott volna. Elkezdett 
leveleket írogatni különböző szenátoroknak és támogatást kért tőlük. Mint 
később oly sokszor életében, ezúttal is sikerrel járt, mert naivitásában nem 
fogta fel, hogy képtelenségre vállalkozik. 

Csak sok évvel később tudta meg, hogyan 1s történt. Még 1949-ben W. 


Lee O"Daniel szenátor éppen az íróasztalát vizsgálta át — lejárt a 
megbízatása és nem akart indulni az újabb választásokon, amikor a titkára 
figyelmeztette: 


— Szenátor, van még egy szabad ajánlási lehetőségünk a Haditengerészeti 
Akadémiára. 

— Kérte valaki a helyet? 

— Itt van ez a fiú Texarkanából, aki már évek óta próbálkozik. . . 

— Adja oda nekt. 


A történetet hallgatva Perot felfigyelt rá, hogy a nevét még csak nem 15 
említették a beszélgetés során. 

Szerencsés volt akkor is, amikor az EDS-t megalapította. Az IBM 
üzletkötőjeként rájött, hogy vevői gyakran nem a legoptimálisabban 
hasznosítják a gépeket, amelyeket elad nekik. Az adatfeldolgozás egy új, 
speciális ismereteket követelő szakmává vált. A bankok értettek a pénzpiaci 
műveletekhez, a biztosítótársaságok a biztosítási üzlethez, a termelők a 
termeléshez — a számítógépes szakemberek pedig az adatfeldolgozáshoz. A 
vásárlóknak nem a berendezésre volt szükségük, hanem a gyorsan 
lehívható, olcsó információra, amellyel az elláthatta őket. Ennek ellenére 
gyakran mégis annyi időt töltöttek az adatfeldolgozó részleg kiépítésével és 
a gép kezelésének elsajátításával, hogy a számítógép csak gondot és 
pluszköltségeket okozott nekik, ahelyett, hogy csökkentette volna 
kiadásaikat. Perotnak az az ötlete támadt, hogy fel kellene nekik ajánlani 
egy csomagot — egy teljes adatfeldolgozó részleget gépekkel, programmal, 
személyzettel. A vásárlónak csak azt kellene megfogalmaznia egyszerű 
szavakkal, hogy mire van szüksége, s megcsinálnák a számára. Ő pedig 
nyugodtan törődhetne azzal, amihez igazán ért — bankműveletekkel, 
biztosítással, termeléssel. 

Az IBM nem kívánt foglalkozni a terv megvalósításával. Ügyes, de kevés 
nyereséget hozó ötletnek tartották. Minden adatfeldolgozásra költött 
dollárból nyolcvan cent a hardware-re, a berendezésre jut és csak húsz cent 
a software-re, amit Perot el akart adni. Az IBM számára ez túl jelentéktelen 
üzlet volt, amellyel nem érdemes foglalkozni. 

Perot kivett ezer dollárt megtakarított pénzéből, és elindította az üzletet. 
A következő tíz évben az arányok megváltoztak, s végül minden 
adatfeldolgozásra fordított dollárból hetven centet a software vitt el. 

Évekkel később egyszer együtt ebédelt Tom Watsonnal, az IBM 
elnökével, s az megkérdezte tőle: 

— Egy dolgot szeretnék tudni, Ross. Számított rá, hogy az arányok 
megváltoznak? 

— Nem — válaszolta Perot. — A húsz cent i5 elég kedvezőnek tűnt 
számomra. 

Igen, szerencsés volt, de a szerencsének elébe is kell menni. 
Kockázatvállalás nélkül mit sem ér a szerencse. Perot pedig egész életében 
vállalta a kockázatokat. 

Úgy tűnik, hogy ez lesz közülük a legnagyobb. 


Merv Stauffer lépett a szobába: — Kész vagy? 

— Igen. 

A két férfi elhagyta az irodát. Lementek a garázsba és beszálltak Stauffer 
kocsijába, egy új, négyajtós Lincoln Versailles-ba. Perot elolvasta a 
műszerfalra erősített névtáblát: Merv és Helen Stauffer. A kocsiba 
beleivódott Simons szivarjának bűze. 

— Vár bennünket — szólt Stauffer. 

— Nagyszetű. 

A Forest Lane-en a szomszédos épülettömbben voltak  Perot 
olajvállalatának, a Petrusnak az irodái. Merv előbb Simonsot vitte oda, s 
utána ment el Perotért. A megbeszélés után előbb visszaviszi őt az EDS-be, 
s aztán szállítja el Simonst. Azért csinálták így, hogy lehetőleg minél 
kevesebb ember lássa együtt Simonsot és Perotot. 

Az utóbbi hat napban, amíg Simons és a mentőcsapat a Grapevine-tónál 
gyakorlatozott, szinte minden legális lehetőség megszűnt arra, hogy Pault és 
Billt kiszabadítsák. Kissinger, miután végképp kudarcot vallott Ardesir 
Zahedinél, már nem tudott segíteni. Tom Luce fáradhatatlanul 
telefonálgatott, felhívta mind a huszonnégy texasi képviselőt, a két 
szenátort, s mindenkit, aki Washingtonban hajlandó volt szóba állni vele, de 
senki sem vállalkozott többre, mint hogy felhívja a Külügyminisztériumot 
és utánanéz az ügynek, így minden hívássorozat Henry Precht íróasztalánál 
ért véget. 

Tom Walter, az EDS pénzügyi főnöke még mindig nem talált olyan 
bankot, amelyik kész lett volna egy 12.750.000 dollárról szóló hitellevelet 
postára adni. A helyzet az, magyarázta Walter Perotnak, hogy az amerikai 
törvények értelmében egy magánember vagy egy vállalat megtagadhatja 
egy hitellevél kifizetését, ha bizonyítani tudja, hogy azt jogtalan nyomás, 
például zsarolás vagy emberrablás hatására állították ki. A bankok 
nyilvánvaló zsarolást láttak Paul és Bill bebörtönzésében, s tudták, hogy 
bármelyik amerikai bíróság elfogadná az EDS érvelését, miszerint az aláírás 
körülményei miatt a hitellevél érvénytelen, ezért nem hajlandó 
kiegyenlíteni. Elméletileg ez nem járna semmiféle hátránnyal, hiszen Paul 
és Bill addigra már otthon lesz, a bank pedig tökéletesen jogszerűen 
megtagadhatná a levél beváltását, ha az iráni kormány benyújtja hozzá. Igen 
ám, de az amerikai bankoknak még hatalmas követeléseik voltak Iránnal 
szemben hiteleik fejében, s tartottak tőle, hogy az irániak, ha arra kerül a 
sor, egyszerűen levonják ezt a 12 750 000 dollárt a tartozásból. Walter tehát 


folytatta a kutatást egy olyan nagy bank után, amelyik még nem kötött 
üzletet Iránnal. 

Úgy nézett ki, hogy a fogolyszöktetés az egyetlen lehetséges megoldás. 

Perot, Stauffert a kocsiban hagyva, belépett az olajvállalat irodaházába. 

Simonsot a saját kis irodájában találta. Földimogyorót ropogtatott és 
zsebrádiót hallgatott, Perot úgy gondolta, hogy a földimogyoró az ebédje, a 
zsebrádió pedig csak arra szolgál, hogy megsüketítse a szobában esetleg 
elhelyezett lehallgató készüléket. Kezet ráztak. Feltűnt neki, hogy Simons 
szakállat növeszt. 

— Hogy állnak a dolgok? — kérdezte tőle. 

— Jól — válaszolta az ezredes. — Kezd összerázódni a csapat. 

— Tudja, hogy bármelyiküket kihagyhatja, ha nem találja megfelelőnek — 
emlékeztette Simonsot. Néhány nappal korábban ajánlott neki még egy 
embert, olyat, akinek a katonai nyilvántartó lapján csupa nagyszerű 
minősítés szerepelt, és aki jól ismerte Teheránt is, de Simons egy rövid 
beszélgetés után közölte, hogy "a fickó seggfej". Most szerette volna tudni, 
hogy az ezredes a felkészülés során talált-e hibát valamelyikőjükben. 
Folytatta hát: — Maga az akció parancsnoka. . . 

— Hagyja csak — vágott közbe Simons. — Egyiket sem akarom kihagyni. — 
Halkan felnevetett. — Azt hiszem, ez a legértelmesebb társaság, amellyel 
valaha 15 dolgom volt, s ha van probléma, akkor az csak ebből származik. 
Azt hiszik, hogy a parancsokat meg kell vitatni, nem pedig rögtön 
teljesíteni. Lassan azért kezdik megtanulni, hogy kikapcsolják az agyukat, 
ha szükséges. Megértettem velük, hogy a játék egy pontján vége a 
vitatkozásnak, csak a feltétlen engedelmességnek van helye. 

Perot elmosolyodott: — Akkor maga többet ért el öt nap alatt, mint én 
tizenhat év alatt. 

— Mindent elvégeztünk, amit itt Dallasban lehetett — folytatta Simons. — 
Indulhatunk Teheránba. 

Perot bólintott. Talán ez az utolsó alkalom, hogy leállítsa a vállalkozást. 
Ha Dallast elhagyták, már nem tudja elérni őket, kicsúsznak az ellenőrzése 
alól. A kocka el lesz vetve. 

"Ross, ez őrültség! Tönkreteszed a céget és tönkreteszed magadat 15. 

Az ördögbe is, Ross! Össze sem tudom számolni, hogy hány törvényt 
sértesz meg. 

Két ártatlanul börtönben ülő munkatársad helyett nyolc bűnös és halott 
munkatársad lesz. 


Itt van ez a fiú Texarkanából, aki már évek óta próbálkozik..." 
— Mikor akarnak indulni? — kérdezte Simonsot. 

— Holnap. 

— Sok szerencsét. 


V. 
L. 


Míg Dallasban Simons és Perot utolsó megbeszélését tartotta, 
Isztambulban Pat Sculley — a világ legrosszabb hazudozója — sikertelen 
kísérletet tett rá, hogy átverjen egy agyafúrt törököt. 

"Mr. Fish" utazási ügynök volt és a decemberi evakuálás idején "fedezte 
fel" őt Merv Stauffer és 1. J. Marguez. Megbízták, hogy szervezze meg a 
Teheránból érkezők isztambuli tartózkodását, s ő egyszerűen csodákat 
művelt. A Sheratonban foglalt szállást, s a repülőtéren a leszálláskor már ott 
várták őket a buszok. A szállodában meleg ételt kaptak. "Mr. Fish"7-t 
hátrahagyták a repülőtéren, hogy váltsa ki és hozza át a vámon a 
csomagokat. Nem sokkal azután, hogy megérkeztek a szállodába, 
mindenkinek a poggyásza ott volt a szobája ajtajában. Másnap a 
gyerekeknek videóvetítést rendeztek, a felnőtteket pedig városnézésre 
vitték, hogy a New York-i járat indulásáig se unatkozzanak. "Mr. Fish" 
mindezt úgy szervezte meg, hogy a szálloda személyzetének nagy része 
sztrájkolt. T. J. később megtudta, hogy az ágyakat is ő maga húzta fel a 
szállodában. Az elutazás előtt Merv Stauffernek eszébe jutott, hogy a 
csoport számára sokszorosítani kellene a továbbiakra vonatkozó 
utasításokat. A szálloda másológépe azonban nem működött. "Mr. Fish" 
vasárnap hajnali öt órakor szerzett egy műszerészt, s megjavíttatta vele a 
gépet. Ez az ember egyszerűen nem ismert lehetetlent. 

Simonsot nyugtalanította a gondolat, hogy sikerül-e becsempészni 
Teheránba a Walther-PKK-kat, s mikor meghallotta, milyen simán vitte át a 
török vámon "Mr. Fish" az evakuáltak poggyászát, javasolta, hogy bízzák rá 
a fegyverek szállítását, Sculley ezért indult el Január 8-án Isztambulba. 

Másnap a Sheraton kávézójában találkozott "Mr. Fish"7-sel. A török 
negyvenes éveinek vége felé járó, magas, kövér ember volt. Vágott az esze, 
mint a borotva, Sculley nem jelentett problémát a számára. 

Pat megpróbálta a leghihetőbben előadni, hogy amilyen súlyos gondjai 
vannak az EDS-nek: — Először ís szükségünk lenne egy repülőgépre. 
Teheránba kellene repülnie, s aztán vissza. Másodszor, át kellene juttatni 
néhány csomagot a vámon anélkül, hogy  megvizsgálnák őket. 
Természetesen minden ésszerű összeget hajlandók vagyunk fizetni a 
segítségért. 


— Miért van minderre szükségük? — kérdezte gyanakvóan "Mr. Fish". 

— Néhány számítógéphez szükséges mágnesszalagot akarunk Teheránba 
juttatni — magyarázta Sculley. — Feltétlenül oda kell érniük, nem 
vállalhatunk semmiféle kockázatot. Nem akarjuk, hogy megröntgenezzék 
őket, vagy bármi olyat tegyenek velük, amitől megrongálódnak, vagy 
esetleg elkobozza őket valami jelentéktelen kis vámtiszt. 

— Ezért akarnak bérelni egy repülőgépet és felnyitás nélkül átjuttatni a 
csomagokat a vámon? 

— Igen, pontosan — bizonygatta Sculley, de látta, hogy "Mr. Fish" az 
egészből egy szót sem hisz. 

A török megrázta a fejét: 

— Nem, Mr. Sculley. Annak idején boldogan segítettem a barátainak, de 
én utazási ügynök vagyok, s nem csempész. Ezt nem vállalom. 

— És a repülőgép? Azt sem tud szerezni? 

Újabb fejrázás: — Menjen el Ammanba, Jordániába. Az Arab Wings 
társaság indít onnan charter járatokat Teheránba. Ez a legjobb tanács, amit 
adhatok. 

— Oké — vont vállat Sculley. Váltott még néhány közömbös mondatot 
"Mr. Fish"-sel, aztán felment a szobájába, hogy telefonáljon Dallasba. 

A mentőcsapat tagjaként kapott első megbízatását nem teljesítette valami 
fényesen. Amikor Simons megtudta, mi a helyzet, úgy döntött, hogy a 
Walther-PKK-kat Dallasban hagyják. 

— Ne veszélyeztessük mindjárt a kezdet kezdetén az egész vállalkozást — 
magyarázta Coburnnek. — Még abban sem vagyunk biztosak, hogy szükség 
lesz ezekre a fegyverekre. Ezt a kockázatot nem szabad vállalnunk. Ha 
majd megérkezünk, meglátjuk, mi a helyzet. Ha kiderül, hogy mégis 
szükségünk van a revolverekre, Schwebach visszajön Dallasba és elhozza 
őket. 

A fegyvereket az EDS székházának alagsorában levő raktárban helyezték 
el, a gyártási szám eltávolítására szolgáló szerszámmal együtt. (Mivel a 
számok eltávolítása 1s tilos volt, egészen az utolsó pillanatig várni akartak 
vele.) 

Úgy döntöttek, hogy próbaként a dupla fenekű bőröndöket magukkal 
viszik, s a sörétet is Davis babzsákjában. A patronok újratöltéséhez való 
szerszám Simonsnál lesz. 

Miután "Mr. Fish"-sel nem tudtak megállapodni, nem volt értelme, hogy 
Isztambulon keresztül utazzanak. Simons Párizsba küldte Sculleyt, hogy 


foglaljon szállodát és szerezzen helyet egy Teheránba tartó gépre. 

A csoport többi tagja január 10-én 11.05-kor indult el a dallasi Fort 
Worth repülőtérről. A Braniff 341-es járatával Miamiba repültek, s onnan a 
National Airlines 4-es járatával Párizsba. 
és a kávézó közötti részen találkoztak Sculleyval. 

Coburn látta, hogy Sculley ideges. Simons óvatossági rendszabályai 
mindenkire hatással voltak. Az Államokat ugyanazon a gépen hagyták el, 
de külön ültek, s úgy tettek, mintha nem ismernék egymást. Párizsban 
Sculleynak valamiért gyanús volt az Orly Hilton személyzete, s az volt az 
érzése, hogy lehallgatják a telefonjait. Simons ezért döntött úgy, hogy a 
repülőtéren találkozzanak. 

Sculleynak nem sikerült helyet foglalnia egy Párizsból Teheránba tartó 


gépre. 
— A légitársaságok fele a politikai helyzet és a repülőtéri sztrájk miatt 
szünetelteti iráni járatait — magyarázta. — A meglevők dugig vannak 


hazafelé tartó irániakkal. Csak annyit sikerült megtudnom, hogy a Swissair 
még indít járatokat Zürichből. 

Két csoportra oszlottak. Simons, Coburn, Poche és Boulware Zürichbe 
repül, s megpróbál helyet szerezni a Swissair egyik járatára. Sculley, 
Schwebach, Davis és Jackson Párizsban marad. 

Simons csoportja első osztályon utazott Zürichbe. Az ezredes Coburn 
mellett ült. Csaknem az egész repülési idő azzal telt el, hogy elfogyasztották 
garnélarákból és marhaszeletből álló finom ebédjüket. Simons nem tudott 
betelni az ízletes étellel. Coburn nagyon jól szórakozott, mert eszébe 
jutottak az ezredes szavai: "Ha éhesek, kinyitnak egy konzervet". 

A zürichi repülőtéren a teheráni járat jegykezelő pultjánál irániak tömege 
hullámzott. Csak egy jegyet sikerült szerezniük a gépre. Melyikük menjen? 
Úgy döntöttek, hogy Coburn. Ő lesz a logisztikai parancsnok. Személyzeti 
főnökként és az evakuálás irányítójaként ő tudta legjobban, hogy milyen 
eszközök állnak az EDS rendelkezésére Teheránban: 150 üres ház és lakás, 
60 gazdátlan személygépkocsi és dzsip, 200 iráni alkalmazott — 
megbízhatók és megbízhatatlanok vegyesen -, a menekülők által 
hátrahagyott élelem, ital. Elsőként érkezve mindent — élelmet, szállítást, 
búvóhelyet — elő tud készíteni a többiek számára. 

Coburn búcsút vett barátaitól, s felszállt a káosz, az erőszak, a forradalom 
felé tartó repülőgépre. 


Ugyanazon a napon, anélkül, hogy Simons és a csoport többi tagja tudott 
volna róla, Ross Perot a British Airways 172-es járatával New Yorkból 
Londonba repült. O 15 Teheránba tartott. 


Coburnnek ahhoz képest, hogy mennyi mindent kellett átgondolnia, túl 
rövid ideig tartott a repülőút Zürichből Teheránba. 

Igyekezett sorra venni a teendőit. Nem írhatta föl — Simons megtiltotta, 
hogy jegyzeteket készítsenek. 

Először is át kell jutnia a vámon a dupla fenekű bőrönddel. Nincs benne 
fegyver — ha felfedezik a rekeszt, azt fogja mondani, hogy kényes 
fotófelszerelés szállítására szolgál. 

Aztán ki kell választania néhány házat és lakást, hogy Simons 
megnézhesse és eldönthesse, megfelelnek-e búvóhelynek. Kocsikat kell 
találnia, s biztosítani hozzájuk az üzemanyagot. 

Keane Taylornak, Rich Gallaghernek és az EDS iráni alkalmazottainak 
azt fogja mondani, hogy az evakuáltak holmijának elszállítását készíti elő. 
Ajánlotta Simonsnak, hogy Taylort is avassák be a tervbe: értékes tagja 
lehetne a mentőcsapatnak. Simons azt válaszolta, hogy előbb találkozni 
akar Taylorral, s majd utána dönt. 

A gép már a földön gurult, s Coburn még mindig azon törte a fejét, 
hogyan 15 tudná becsapni Taylort. 

A repülőtéren csupa egyenruhás teljesített szolgálatot. Coburn rájött, 
hogy a sztrájk miatt a hadsereg vette át a forgalom irányítását. 

Leemelte bőröndjét a futószalagról, s elindult a kijárat felé. Senki sem 
állította meg. 

Az érkezési csarnokban teljes volt a zűrzavar. A tömeg a megszokottnál 
15 zabolátlanabbnak tűnt. A katonaság 1s képtelen volt fegyelmet tartani. 

Átverekedte magát a taxiállomáshoz. Kikerülte a két előtte álló, épp egy 
kocsin veszekedő embert és a következő taxiba szállt. 

A városba bevezető úton feltünt neki, milyen sok katonai eszközt lát, 
különösen a repülőtér közelében. Sokkal több lett a páncélos, amióta 
utoljára itt Járt. Annak a jele ez, hogy még mindig a sah kezében van az 
ellenőrzés? A sajtóban megjelent nyilatkozatai szerint az övé a hatalom, de 
ezt állítja magáról Bahtiar is. Sőt, erről beszél az ajatollah 15, aki nemrég 
jelentette be, hogy megalakította az Iszlám Forradalmi Tanácsot, amely 
kezébe veszi a kormányzást. Mintha már Teheránban lenne, a hatalom 


birtokában, s nem egy Párizs környéki villában ülne a telefon mellett, várva 
a rég óhajtott hívást. Az igaz az, hogy hatalmi vákuum jött létre — ez 
akadályozza a Paul és Bill szabadon engedéséről folytatott tárgyalásokat, de 
talán megkönnyíti a mentőcsapat dolgát. 

A taxi a "Bukarestbe" vitte, ahol Keane Taylor várta. Most ő volt a 
főnök, mert Lloyd Briggs New Yorkba utazott, hogy személyesen 
tájékoztassa az EDS ügyvédeit. Taylor úgy ült ott makulátlan öltönyében 
Paul Chiapparone asztalánál, mintha több milló kilométernyire lenne a 
legközelebbi forradalomtól, s nem a kellős közepében. Coburn láttán nem is 
titkolta meglepetését. 

— Hogy az ördögbe kerültél ide, Jay? 

— Most érkeztem — válaszolta Coburn. 

— MIi a fene ez a szakáll? Azt akarod, hogy beléd eresszenek egyet? 

— Gondoltam, így kevésbé amerikaias a külsőm. 

— Láttál te már valaha vörös szakállú iránit? 

— Nem — adta meg magát nevetve. 

— Ki vele, mit keresel itt? 

- Úgy tűnik, hogy a belátható jövőben nem küldjük vissza az 
embereinket. Azért jöttem, hogy összegyűjtsem a cuccaikat és elindítsam az 
Államokba. 

Tayloron látszott, hogy nem hisz neki, de nem feszegette tovább a 
kérdést. 

— Hol fogsz lakni? Mi valamennyien beköltöztünk a Hyatt Crown 
Regencybe. Ott biztonságosabb. 

— Mehetnék a régi házadba? 

— Amikor csak akarsz. 

— Most pedig, ami a holmikat illeti. Nálad vannak a borítékok a lakás- és 
kocsikulcsokkal és a listákkal, hogy kinek mi legyen a holmijával? 

— Persze. A listákat már át 15 néztem. Amire nincs szüksége a 
tulajdonosnak — mosó- és szárítógépek, hűtőgépek -—, azokat innen a 
garázsból kiárusítom. 

— Megkaphatom a borítékokat? 

— Persze. 

— Mi a helyzet a kocsikkal? 

— Majdnem mindet begyűjtöttük. Egy iskola udvarán vannak, s néhány 
iráni vigyáz rájuk, ha még el nem adták őket. 

— Benzin? 


— Richnek sikerült szereznie négy negyvenöt gallonos hordót a légierőtől. 
Az alagsorban vannak. 

— Mintha benzinszagot éreztem volna, amikor bejöttem. 

— Meg ne gyújts odalent egy gyufát, mert elszállunk mindannyian. 

— Hogy sikerült megtölteni a hordókat? 

— Egy Buickot és egy Chevyt használtunk tartálykocsiként. Két sofőr egy 
egész napot töltött a benzinkútnál. Megtankoltak, elhozták, a benzint 
átszivattyúztuk, aztán visszamentek újabb adagért. Néha sorbanállás nélkül 
15 sikerül üzemanyagot szerezni. Elkapsz valakit, aki éppen megtankolt, s a 
hivatalos ár tízszeresét ajánlod neki a kocsiban levő benzinért. A 
benzinkutak környékén külön kis gazdaság fejlődött kt. 

— Mi a helyzet a fűtőolajjal? 

— Van egy forrásom, de a régi ár tízszeresét kéri. Úgy szórom a pénzt, 
mint egy részeg tengerész a kikötői lebujban. 

— Tizenkét kocsira lesz szükségem. 

— Tizenkettőre, Jay? 

— Annyit mondtam, nem? 

— A ház udvarán elférnek. Körül is van kerítve. Úgy akarsz... esetleg... 
tankolni, hogy az irániak ne lássanak meg? 

— Ha lehet, igen. 

— Gyere az üres kocsival a Hyatthez, s ott kicseréljük egy olyanra, 
aminek teli van a tankja. 

— Hány iránink van még? 

— A tíz legjobb, plusz négy sofőr. 

— Kérek róluk egy listát. 

— Tudod, hogy Ross 1s ide tart? 

—A fenébe 15! Nem! — Coburn őszintén megdöbbent. 

— Most kaptam az értesítést. Magával hozza Bob Youngot Kuvauitból, 
hogy átvegye az adminisztráció irányítását, és John Howellt a jogi ügyek 
intézésére. Azt akarja, hogy mi ketten Johnnal csak a tárgyalásokkal és az 
óvadékkal foglalkozzunk. 

— Ha így van, akkor a többi feladatot átveszem tőled — mondta Coburn, s 
azon gondolkodott, vajon mire készül Perot. 

— Jay, miért nem mondod meg, miről van szó? 

— Nincs semmi különös, amit el kellene mondanom. 

— Na ne, Coburn! Tudni akarom, mi készül! 

— Mindent elmondtam, amit akartam. 


— Na jól van. Csak nézd meg, milyen kocsikat kapsz! Örülhetsz, ha 
egyáltalán lesz bennük kormány. 

— Sajnálom. 

— Jay... 

— Igen! 

— Ez a legfurcsább bőrönd, amit valaha is láttam. 

— Lehet. 

— Coburn, tudom, hogy mire készültök. 

Felsóhajtott: — Gyere, sétáljunk egyet! 

Kimentek az utcára és Coburn elmondta Taylornek az egész mentési 
tervet. 


Másnap együtt indultak el, hogy előkészítsék a rejtekhelyet. 

Taylor Aftab utca 2. szám alatti háza ideálisnak tünt. Elég közel volt a 
Hyatthez ahhoz, hogy a kocsicserére felhasználják, ráadásul a város örmény 
negyedében állt, amely talán nem lesz olyan ellenséges környék az 
amerikaiak számára, ha az utcai megmozdulások erőszakosabbá válnak. 
Működött a telefon, és volt elég fűtőolaj 15. A fallal körülvett udvaron akár 
hat kocsi 1s elfért, a hátsó kapun át pedig ellehetett menekülni, ha a főkapun 
a rendőrség kopogtat, Ráadásul a háztulajdonos nem lakott ott. 

A Coburn irodájában levő teheráni utcatérképen — amelyre az EDS által 
bérelt összes lakást és házat bejelölték az evakuálás óta — kiválasztottak 
még három üres házat tartaléknak. 

A nap további részét azzal töltötték, hogy feltankolták a kocsikat, s 
Coburn mind a négy házhoz elvitt hármat-hármat. 

A térkép előtt álldogálva megpróbálta felidézni, hogy a feleségek közül 
ki 15 dolgozott a katonai missziónál. A hadsereg élelmiszerraktára nyújtotta 
előnyöket élvező családoknál mindig tele volt az éléskamra. Nyolc nevet 
sikerült összegyűjtenie. Holnap elmegy, s elhozza a lakásokból a 
konzerveket, a szárított élelmiszereket, a palackos italokat. 

Kiválasztott egy ötödik lakást is, de meg sem nézte. Ez lesz a legvégső 
menedék, ha a helyzet igazán súlyossá válik: csak akkor mennek a 
környékére, ha valóban nagy szükség lesz rá. 

Este Taylor lakásából felhívta Dallast, és Merv Stauffert kérte. 

Stauffer vidám volt, mint mindig. — Hello, Jay. Hogy vagy? 

— Jól. 

— Örülök, hogy hívtál, üzenetem van a számodra. Van nálad toll? 


— Persze. 

— Oké. Hentes Keith Gügye Zéró Hentes Dilis. . . 

— Miről beszélsz, Merv? 

— Hát a kód, Jay. 

— Mi az, hogy Hentes Keith Gügye? 

—A H az Hentes, a K az Keitb... 

— Merv, az H az Hotel, a K az Kiló... 

— A szentségit! Nem tudtam, hogy meghatározott szavakat kell 
használni. . . 

Coburn elnevette magát: 

— [de figyelj! Keríts valakit, aki elmagyarázza a katonai ABC-t. 

Stauffer is nevetett: — Úgy lesz. Most viszont be kell érned a saját külön 
változatommal. 

— Oké, kezdheted. 

Coburn feljegyezte a kódolt üzenetet, majd ugyanúgy rejtjelezve megadta 
Stauffernek a címét és a telefonját. Aztán lerakta a kagylót és hozzálátott, 
hogy megfejtse az üzenetet. Jó hír volt: Joe Poche és Simons másnap 
érkezik. 

Január 11-én — amikor Coburn Teheránba érkezett, Perot pedig Londonba 
repült — Paul és Bill már éppen második hete volt börtönben. 

Ezalatt mindössze egyszer zuhanyoztak. Az őrök, ha volt meleg víz, 
mindegyik cellának öt percet adtak a zuhanyozóban. A rabok minden, a 
külvilágban megszokott tartózkodásukat levetve tódultak a fürdőszobába, 
hogy élvezzék a meleg víz, a tisztálkodás luxusát. Megfürödtek, s a 
ruhájukat 15 kimosták. 

Az első hét végén elfogyott a palackos gáz, s az ételük már nemcsak 
zöldségben szegény, hanem hideg is volt. Diétájukat szerencsére 
kiegészíthették a látogatóktól kapott naranccsal, almával, mogyoróval. 

Az áramot csaknem minden este egy-két órára kikapcsolták, s a foglyok 
gyertyát . vagy — zseblámpát gyújtottak. A börtön teli volt 
miniszterhelyettesekkel, . a kormánynak dolgozó vállalkozókkal, 
üzletemberekkel. Paullal és Billel együtt az ötös cellában lakott az 
uralkodói udvartartás két tagja 15. Utolsóként dr. Sziazit szállásolták be 
hozzájuk, aki dr. Sejk beosztottjaként a rehabilitációs főosztályt vezette az 
Egészségügyi Minisztériumban. Sziazi pszichiáter volt, és arra használta fel 
az emberi agyról szerzett ismereteit, hogy ne engedje rabtársait letargiába 
zuhanni. Különböző figyelemelterelő játékokat talált ki, hogy enyhítsen egy 
kicsit a nehezen múló napok egyhangúságán: esténként például 
mindenkinek el kellett mondania egy viccet, s csak utána láthatott hozzá a 
vacsorához. Amikor megtudta, mekkora óvadékot róttak ki Paulra és Billre, 
biztosította őket, hogy hamarosan számíthatnak Farrah Fawcett Majors 
látogatására, akinek legújabb férje egy "hatmillió dolláros pasas". 

Furcsa, szoros személyes kapcsolat alakult ki Paul és a "cellaatya" 
között. Ő volt a legrégibb lakó, s következésképp a cellafőnök. Az ötvenes 
éveiben járó kis ember minden tőle telhetőt megtett, hogy segítsen az 
amerikaiakon. Az étkezések alatt biztatta őket, hogy egyenek csak minél 
többet és megvesztegette az őröket, hogy az előírt adagnál többet adjanak 
neki. Egy tucat angol szót ha tudott, és Paul sem beszélt farsziul, de 
valahogy csak megértették egymást. Paul megtudta, hogy ismert 
üzletember, építési vállalata van és egy szállodája Londonban. Megmutatta 
neki Karen és Ann Martle fényképét, amit Taylor hozott és ő megtanulta a 
lányok nevét. Attól, amit Paul tudott róla, akár még bűnös is lehetett, de 


olyan meleg barátsággal, őszinte gondoskodással vette körül az 
amerikaiakat, hogy igazán megszerették. 

Paul nagyon hálás volt teheráni kollégái bátorságáért i5. Lloyd Briggs, 
aki már visszament New Yorkba, Rich Gallagher, aki végig itt volt és Keane 
Taylor, aki visszajött, mind az életüket kockáztatták minden egyes 
alkalommal, amikor a tüntetőkön átküzdve magukat elmentek meglátogatni 
őket a börtönben. Szembe kellett nézniük azzal a veszéllyel 15, hogy Dadgar 
esetleg újabb túszokat akar ejteni, és ott tartja őket. Paul különösen hálás 
volt, amikor meghallotta, hogy Bob Young is úton van Teheránba. Bob 
felesége nemrég szült, s ő mégis kész vállalni a veszélyt. 

Először az Járt a fejében, hogy bármelyik pillanatban kiengedhetik. Most 
arra gondolt, hogy bármelyik nap szabadulhat. 

Egyik cellatársukat, Lucio Randonét, a Condotti Agua építőipari vállalat 
alkalmazottját már elengedték. Randone visszament meglátogatni őket, vitt 
két nagy tábla csokoládét, s közölte Paullal és Billel, hogy beszámolt 
ügyükről a teheráni olasz nagykövetnek, ő megígérte, hogy beszél amerikai 
kollégájával, s elmondja neki, hogyan lehet kihozni valakit a börtönből. 

Optimizmusának legfőbb forrása azonban dr. Ahmad Human volt, a 
jogász, akit Briggs az óvadék ügyében rossz tanácsot adó két iráni ügyvéd 
helyett szerződtetett. Human már az első héten felkereste őket a börtönben. 
A fogadótérben ültek le beszélgetni, nem pedig az udvar túlsó oldalán álló 
alacsony épületben, a látogatásokra fenntartott szobában. Paul attól félt, 
hogy ez a körülmény akadályozni fogja az ügyvéd és kliensei közötti 
öszinte beszélgetést. Humant azonban egyáltalán nem feszélyezte a 
börtönőrök jelenléte. 

— Dadgar megpróbál hírnevet szerezni magának — közölte velük. 

Erről lenne szó? Egy lelkes ügyészről, aki buzgó Amerika-ellenességével 
megpróbál kitűnni feljebbvalói — vagy a forradalmárok — előtt? 

— Beosztásánál fogva meglehetősen nagy hatalma van — folytatta Human 
—, de most nem túl előnyös a helyzete. Nem tud felmutatni büncselekményt, 
ami okot adott volna a letartóztatásra, a kiszabott óvadék pedig 
indokolatlanul magas. 

Paul egyre szimpatikusabbnak találta Humant. Úgy tűnt, érti a dolgát és 
meg lehet bízni benne. 

— Mit szándékozik tenni? 

— Le akarom szállíttatni az óvadékot. 

— Hogyan? 


— Először is beszélek Dadgarral. Remélem, meg tudom értetni vele, hogy 
milyen igazságtalanul magas az összeg. Ha kitart a döntése mellett, akkor 
megkeresem a feletteseit az Igazságügy-minisztériumban, s ráveszem őket, 
hogy utasítsák az óvadék mérséklésére. 

— Mit gondol, mennyi időbe telik ez? 

— Talán egy hétbe. 

Egy hétnél ugyan tovább tartott, de Human csak elért valamit. 
Legközelebbi látogatásakor közölte: Dadgar minisztériumi felettesei 
egyetértettek, s hajlandók utasítani a vizsgálóbírót, hogy szállítsa le az 
óvadékot olyan összegre, amit az EDS könnyen és gyorsan ki tud fizetni az 
Iránban rendelkezésére álló összegekből 15. Dadgar iránti lenézését nem 1s 
titkolva, magabiztosan kijelentette, hogy minden végleg rendeződni fog 
január 11-én, amikor Pault és Billt másodszor 1s kihallgatják. 

Aznap délután Dadgar 1s felkereste őket. Először Paullal akart beszélni 
négyszemközt, mint az első találkozójuk alkalmával. Paul jókedvűen 
követte az őrt a börtönudvaron át. Dadgar csak egy túlbuzgó vizsgálóbíró, 
gondolta, de most a főnökei a körmére koppintottak, s kénytelen lesz 
lenyelni a békát. 

Ugyanaz a tolmácsnő volt Dadgarral, aki az első alkalommal. A 
vizsgálóbíró kurtán biccentett, s Paulnak az volt a benyomása, hogy az iráni 
nem tűnik túl alázatosnak. 

Dadgar farsziul beszélt, s Mrs. Nurbas fordított: — Azért jöttünk, hogy 
megbeszéljük az óvadék összegét. 

— Nagyszerű — válaszolt Paul. 

— Mr. Dadgar kapott egy levelet az üggyel kapcsolatban az Egészségügyi 
és Társadalombiztosítási Minisztérium vezetőttől. 

Átvette a levelet és elkezdte fordítani. 

A minisztériumi vezetők azt követelték, hogy a két amerikaira kirótt 
óvadékot csaknem duplájára, huszonhárommillió dollárra emeljék, 
kompenzálandó a minisztérium veszteségeit, amelyek abból keletkeztek, 
hogy az EDS leállította a számítógépeket. 

Paul lassan felfogta, hogy nem fogják rögtön szabadón engedni. A 
levéltrükköt jól kitervelték. Dadgar ügyesen átverte dr. Humant. Az egész 
találkozó színjáték volt csupán. 

Elöntötte agyát a vér. Minek udvariaskodni ezekkel a gazemberekkel, 
gondolta. 


— Most én akarok valamit mondani, és ragaszkodom hozzá, hogy szó 
szerint fordítsa. Megértette?! — mondta a felolvasás végeztével. 

— Természetesen — válaszolta Mrs. Nurbas. 

Paul igyekezett lassan és érthetően ejteni a szavakat. 

— Tizennégy napja tart már börtönben. Nem állítottak bíróság elé, még a 
vádat sem ismertették. Egyetlen bizonyítékkal nem szolgált arra nézve, 
hogy bűncselekményt követtem el. Még azt sem mondta meg pontosan, 
milyen bűncselekménnyel vádol. Ezek után büszke az iráni 
igazságszolgáltatásra? 

Meglepetésszerű kitörése mintha enyhített volna valamit Dadgar jéghideg 
merevségén. 

— Sajnálom — mondta —, hogy magának kell fizetnie azért, amit a cége 
elkövetett. 

— Nem, nem, nem — vágott közbe Paul. — Én vagyok a cég. Én vagyok a 
felelős az itteni dolgokért. Ha a vállalat valami rosszat tett, nekem kell 
viselnem érte a felelősséget. De nem csináltunk semmi rosszat. Valójában 
sokkal többet teljesítettünk, mint amennyit kötelesek lettünk volna. Az EDS 
azért kapta meg ezt a szerződést, mert mi vagyunk az egyetlen cég a 
világon, amelyik el tudja végezni ezt a munkát, létre tud hozni egy teljesen 
automatizált társadalombiztosítási rendszert egy gyengén fejlett országban, 
ahol harmincmillió, szinte csak önellátásra termelő paraszt él. Meg 15 
csináltuk, amit vállaltunk. Adatfeldolgozó rendszerünk 
társadalombiztosítási kártyákat bocsát ki. Számon tartja a minisztérium 
bankbetétjének alakulását. Minden reggel rendelkezésre bocsátja az előző 
napi társadalombiztosítási igénybejelentések összesítését. Elvégzi a 
Társadalombiztosítási és Egészségügyi Minisztérium bérszámfejtését. Miért 
nem megy el a minisztériumba és nézi meg a nyilvántartást? Várjon egy 
kicsit — vágott közbe, látva, hogy Dadgar mondani akar valamit. — Még nem 
fejeztem be. 

A vizsgálóbíró megvonta a vállát. 

Paul folytatta: 

— Bármikor megszerezheti a bizonyítékokat arra nézve, hogy az EDS 
teljesítette a szerződésben vállaltakat. Ugyanilyen könnyen megállapíthatja, 
hogy a minisztérium nem tett eleget kötelezettségének, azaz hat hónapon át 
semmit nem fizetett, s most több mint tízmillió dollárral tartozik nekünk. 
Maradjunk egy kicsit a minisztériumnál. Miért nem fizetett az EDS-nek? 
Mert nincs pénze. Miért nincs? Mindketten tudjuk, hogy hét hónap alatt 


elköltötte egész évi költségvetését, s a kormány nem utalt át újabb összeget. 
Elég nagy lehet a hozzá nem értés egyes hivatalokban. Mi van azokkal az 
emberekkel, akik nyakára hágtak a megszabott összegnek? Megpróbálnak 
szabadulni a felelősségtől, s igyekeznek bűnbakot találni, akit mindenért 
felelőssé tehetnek. Ugye, milyen kényelmes, hogy itt az EDS — egy tőkés 
társaság, egy amerikai társaság —, amelyikkel eddig együttműködtek? A 
jelenlegi politikai légkörben az emberek boldogok, ha az amerikaiak 
gonoszságáról hallanak, s könnyen elhiszik, hogy meg akarjuk lopni Iránt. 
Ám maga, Mr. Dadgar; állítólag a törvény szolgája. Maga nem hihet az 
amerikaiak bűnösségében mindaddig, amíg nincs rá bizonyíték. Magának 
az igazságot kell kiderítenie, ha jól értelmezem egy vizsgálóbíró feladatait. 
Nem lenne már itt az ideje, hogy feltegye magának a kérdést, miért illet 
valaki hamis vádakkal engem és a vállalatomat? Nem lenne már ttt az ideje, 
hogy körülnézzen egy kicsit abban az átkozott minisztériumban? 

A tolmács lefordította az utolsó mondatot 15. Paul Dadgar arcát figyelte: 
ugyanolyan rezzenéstelen volt, mint korábban. Valamit mondott farsziul. 

— Most a társával akar beszélni — fordított Mrs. Nurbas. 

Paul csak bámulta némán. 

Rájött, hogy hiába érvelt. Ezzel az erővel akár altatódalokat 15 

énekelhetett volna. Dadgart sehogy sem lehet megingatni. 


Keserű csalódást érzett. A matracán feküdt, s Karen és Ann Marie 
fényképét nézegette, amit a fölötte levő priccs aljára erősített. Nagyon 
hiányoztak neki a lányai. Most, hogy nélkülöznie kellett őket, rájött, hogy 
régebben készpénznek vette a létezésüket. Meg Ruthie-ét 15. Az órájára 
nézett — az Államokban most éjfél van. Ruthie egyedül alszik a széles 
ágyban. Milyen jó volna mellé bújni és átölelni. Igyekezett elűzni a fejéből 
a gondolatot: minek önsajnálattal gyötörnie magát? Nem kell aggódnia 
értük. Messze vannak Irántól, messze a veszélytől, s bármi történjék is, 
Perot gondoskodni fog róluk. Ez volt a jó Perotban. Sokat követelt — a 
legigényesebb munkaadó volt, akit csak el lehet képzelni —, de aki bajba 
jutott, biztosan számíthatott rá. 

Rágyújtott. Fázott. Soha nem tudott felmelegedni a börtönben. Túl 
elgyötörtnek érezte magát ahhoz, hogy bármit is csináljon. Nem akart 
kimenni teázni a Chattanooga-terembe, nem akarta megnézni az érthetetlen 
nyelvű tévéhíradót, nem akart sakkozni Billel. Ahhoz sem volt kedve, hogy 
bemenjen a könyvtárba és valami új olvasnivaló után nézzen. Elolvasta 


Colleen McCullough-tól a Tövismadarakat. Nagyon megindítónak találta. 
Egy család életét írta le több generáción át és a saját családját juttatta 
eszébe. A főszereplője egy pap, akivel, katolikus lévén, könnyen tudott 
azonosulni. Háromszor olvasta el a könyvet. Elolvasta még James 
Michenertől a Hawaiit, Arthur Hailey-től a Repülőteret és a Guinness 
Rekordok Könyvét 1s. Soha az életben nem akart több könyvet olvasnt. 

Néha arra gondolt, mit fog csinálni, ha végre kijut innen. Ilyenkor 
rendszerint kedvenc időtöltései, a vitorlázás és a horgászat jutottak eszébe. 
Aztán igyekezett elfojtani magában a gondolatot, mert idővel nyomasztóvá 
vált. 

Mióta felnőtt, ez volt az első eset, hogy nem tudott mit kezdeni az 
idejével. Mindig nagyon elfoglalt volt. Bármikor ment 15 be az irodájába, 
mindig három napra elegendő munka tornyosult az asztalán. Soha nem 
hevert csak úgy tétlenül, kezében egy cigarettával, azon törve a fejét, hogy 
mivel üsse agyon az időt. 

A legrosszabb azonban a tehetetlenség érzése volt. Bár világéletében 
alkalmazottként dolgozott, oda ment, ahova a főnöke küldte és azt csinálta, 
amit mondtak neki, mindig tudta, hogy bármikor felszállhat egy 
repülőgépre és hazamehet, vagy ott hagyhatja az állását, nemet mondhat a 
főnökének. A döntés Joga mindig az övé volt. Most pedig egyszerűen nem 
dönthet a saját életéről. Lehetősége sincs rá, hogy változtasson a helyzetén. 
Eddig bármilyen problémával találta is szembe magát, volt lehetősége a 
cselekvésre, arra, hogy próbálkozzék, hogy megoldja a problémát. Most 
pedig nincs más választása, mint ülni és eltűrni, amit mások tesznek vele. 

Csak most Jött rá a szabadság értékére, amikor elveszítette. 

A tüntetés viszonylag békésen zajlott le. Néhány gépkocsit felgyújtottak 
ugyan, de más erőszakos cselekményre nem került sor. A tüntetők 
Khomeini-képekkel vonultak fel s alá, és virágot tűztek a tankok csövébe. A 
katonák mindezt tétlenül szemlélték. 

A forgalom megbénult. 

Január 14-e volt. Simons és Poche előző nap érkezett meg. Boulware 
visszament Párizsba, s a csoport másik négy tagjával arra várt, hogy helyet 
kapjon egy teheráni légi járatra. 

Simons, Coburn és Poche elindult, hogy felderítse a belvárost, a börtön 
környékét. 

Látva, hogy nem tudnak továbbmenni, Joe Poche kikapcsolta a motort és 
szótlanul ült. Nyugodt, rezzenéstelen arcán nem látszott semmiféle érzelem. 
A mellette ülő Simons azonban szinte lázba jött: — A szemünk előtt zajlik a 
történelem. Nagyon kevesen mondhatják el magukról, hogy közvetlen 
közelről láttak egy forradalmat — szónokolt. 

Biztosan imádja a történelmet, s különösen a forradalmakat, gondolta 
Coburn. Amikor a repülőtéren az útlevélvizsgálatnál megkérdezték tőle, 
mivel foglalkozik, s miért jött Teheránba, azt válaszolta, hogy farmer, s 
azért érkezett, mert életében ez az egyetlen lehetőség, hogy lásson egy 
forradalmat. Igazat mondott. 

Coburnt nem izgatta fel különösebben, hogy az események sodrába 
került. Határozottan zavarta viszont, hogy egy kis kocsiban kell 
szorongania. Egy Renault 4-esben ültek — egy csomó izgatott, fanatikus 
muzulmán gyűrűjében. Coburn csakugyan hiába növesztette meg a 
szakállát, nem látszott iráninak. Poche sem. Simons azonban igen: a haja 
hosszabb lett, a bőre olaj barna, az orra nagy volt, s fehér szakállt 
növesztett. Ha egy olvasóval a kezében kiállna az utcasarokra, senki sem 
feltételezné róla egy pillanatra sem, hogy amerikat. 

A tömeget azonban most egyáltalán nem érdekelték az amerikaiak, s 
Coburn még azt 15 megkockáztatta, hogy a kocsiból kiszállva bemenjen egy 
kenyérboltba. Barbarit vett, hosszú, lapos, fényes héjú kenyeret, amit 
mindennap frissen sütöttek, s csak hét rialba — tíz centbe — került. A francia 
kenyérhez hasonlóan nagyon ízletes volt frissen, de igen hamar megszáradt. 
Rendszerint vajjal vagy sajttal ették. Az irániak barbarin és teán éltek. 


Ültek az autóban, majszolták a kenyeret és nézték a felvonulókat, míg 
végül a forgalom ismét meg-indult. Poche az előző este felvázolt útvonalat 
követte. Coburn azon morfondírozott, vajon mi fogadja őket a börtön 
környékén. Simons utasítására egészen eddig elkerülte a belvárost. Túl szép 
lett volna, ha a börtönt pontosan olyannak találják, amilyennek tizenegy 
nappal korábban a Grapevine-tónál leírta. A csoport nagyon pontos 
támadási tervet dolgozott ki, ám igencsak pontatlan felderítési adatokra 
támaszkodva. Hogy mennyire pontatlanok is voltak ezek, arra hamarosan 
rájöttek. 

Elérték az Igazságügy-minisztériumot és ráhajtottak a Khajjam utcára, 
pontosan azon az oldalon, amelyiken a börtön kapuja volt. 

Poche lassan, de nem annyira, hogy feltűnő legyen, elhajtott a börtön 
mellett. 

— A szentségit! — tört ki Simonsból. 

Coburn egészen magába roskadt. 

A börtön alaposan eltért attól, mint amilyennek emlékezetében felidézte. 

Kétszárnyú, négy méter magas acélkapuja volt. Egyik oldalán földszintes 
épület, a tetején szögesdróttal. Másik oldalán négyemeletes szürke kőépület. 

Nem volt szögesdrót kerítés, nem volt börtönudvar. 

— Végül 1s hol van az a kurva sétálóudvar?! — dühöngött Simons. 

Poche továbbhajtott, a mellékutcában megfordult, s visszafelé jött a 
Khajjam utcán. 

Coburn ezúttal felfedezett egy kis füves udvart, rajta néhány fával, 
amelyet mintegy három és fél méter magas drótkerítés választott el az 
utcától, de ennek nyilván semmi köze sem volt a feljebb levő börtönhöz. A 
Madzsiddal folytatott telefonbeszélgetésben ez a kis kert valahogyan 
összekeveredhetett a börtönudvarral. 

Miközben Poche még egy kört tett, Simons már a következő lépésen 
gondolkodott. 

— Természetesen bejutunk — mondta. — De tudnunk kell, mi vár ránk, ha 
már túl leszünk a falon. Valakinek be kell mennie, hogy felderítse a terepet. 

— Kinek? — kérdezte Coburn. 

— Magának — válaszolt Simons. 


Coburn Rich Gallagherrel és Madzsiddal ment meglátogatni a foglyokat, 
Madzsid megnyomta a kapu melletti csengőt. Vártak. Coburn lett a 
mentőcsapat látható tagja. A "Bukarest"-tömbben az iráni alkalmazottak 


többször is látták, így értelmetlen lett volna, ha megpróbálják titkolni, hogy 
Teheránban van. Simons és Poche azonban, amennyire csak lehet, elkerüli, 
hogy észrevegyék. Az EDS épületeinek környékén pedig meg sem 
fordulhatnak. Senki sem tudhatja, hol tartózkodnak. Coburn megy a 
Hyattbe, hogy találkozzék Taylorrel és elintézzék a kocsicserét. Neki kellett 
hát elmennie a börtönbe 1s. 

Várakozás közben átfutott az agyán, hogy mi mindenre kíváncsi Simons 
— biztonsági berendezések, az őrök száma, a fegyverzetük, a börtön 
tervrajza... Istentelenül hosszú lista, ám szerencsére Simons értett hozzá, 
hogyan vésse Jól az emberei fejébe utasításainak minden kis részletét. 

Kinyílt a kémlelőnyílás és Madzsid mondott valamit farsziul. 

Az ajtót kinyitották, s ők beléptek. 

Egy udvarra értek, közepén kis füves térséggel. Távolabb gépkocsik 
parkoltak, mögöttük egy négyemeletes épület látszott. Balra volt az a 
földszintes épület, amelyet az utcáról láttak, tetején a szögesdróttal. Jobbra 
egy másik acélajtó nyílt. 

Coburn vastag nagykabátot viselt — Taylor szerint olyan pufók külseje 
volt, mint a Michelin reklámemberkéjének —, amely alatt könnyedén el 
lehetett volna rejteni akár egy vadászpuskát 15. Személyi motozás nem volt, 
s ez kicsit felbátorította őket — ezek szerint a biztonsági rendszabályok elég 
lazák. 

Coburn jól megjegyezte, hogy a kapunál álló őrnek mindössze egy kis 
kaliberű pisztolya van. 

A három látogatót a bal oldali földszintes épületbe vezették. Egy ezredes, 
a börtön parancsnoka várta őket a látogatóknak fenntartott szobában egy 
másik iránival. Coburnt Gallagher előre figyelmeztette, hogy egy angolul 
kiválóan beszélő személy mindig jelen van a látogatásoknál, feltehetően 
azért, hogy kihallgassa a beszélgetéseket, Coburn már korábban 
megmondta Madzsidnak, hogy tanúk nélkül kíván beszélni Paullal és Billel. 
Madzsid vállalta, hogy szóval tartja a megfigyelőt. 

Coburnt bemutatták az ezredesnek, aki tört angolsággal közölte, hogy 
nagyon sajnálja Pault és Billt, és reméli, hogy hamarosan szabadon 
bocsátják őket. Úgy tűnt, őszintén gondolja, amit mond. Coburn 
megjegyezte magában, hogy sem az ezredes, sem a "fülelő" nem visel 
fegyvert. 

Kinyílt az ajtó, s belépett Paul és Bill. 


Meglepetten meredtek Coburnra — egyiküket sem figyelmeztették, hogy a 
városban van, s újonnan növesztett szakálla csak tovább fokozta 
meglepődésüket. 

— Mi az ördögöt csinálsz itt? — kérdezte Bill széles mosollyal. 

Coburn melegen kezet rázott velük. 

— Hé, el sem merem hinni, hogy itt vagy — üdvözölte Paul. 

— Hogy van a feleségem? — hangzott Bill következő kérdése. 

— Emilyvel minden rendben, s Ruthte-val 15 — nyugtatta meg őket. 

Madzsid hangos beszélgetésbe kezdett az ezredessel és kísérőjével. 
Valamilyen kacskaringós történetet mesélt nekik, szélesen gesztikulálva. 
Rich Gallagher Billel kezdett társalogni, s Coburn szinte észrevétlenül félre 
tudott vonulni Paullal. 

Simonstól azt az utasítást kapta, hogy faggassa ki a börtönélet 
mindennapjairól, ismétlődő szokásairól, s ismertesse vele a szöktetési 
tervet. Pault választották, s nem Billt, mert Coburn szerint ő volt a 
határozottabb, vezetésre alkalmasabb személyiség. 

— Ha még nem jöttél volna rá magadtól, közlöm, ki akarunk vinni 
mindkettőtöket, ha kell, akár erőszakkal 15 — kezdte mondókáját Coburn. 

— Kitaláltam — nyugtatta meg Paul. — De nem vagyok benne biztos, hogy 
Jó ötlet. 

— Miért!? 

— Áldozatokkal járhat. 

— [de figyelj. Ross olyanokat válogatott össze, kiknél alkalmasabbat az 
egész világon nem találni ilyen vállalkozáshoz. . . 

— Nem vagyok biztos benne, hogy akarom. 

— Senki sem kérte a beleegyezésedet, Paul. 

— Oké — mondta, s elmosolyodott. 

— Néhány információra lenne szükségem. Hol szoktatok sétálni és 
tornázni? 

— Itt, az udvaron. 

— Mikor? 

— Csütörtökönként. 

Hétfő volt. Legközelebb tehát január 18-án viszik ki őket az udvarra. 

— Mennyi időt töltötök kint? 

— Körülbelül egy órát. De ez változó. Mikor hogy. 

— A szentségit! 


Coburn a fogai közt szűrte a szavakat, vigyázva, nehogy feltünően 
felemelje a hangját, vagy akár csak egyszer 1s oldalt nézzen, figyelve, hogy 
nem hallgatja-e őket ki valaki. Úgy kellett tenniük, mintha az egész csak 
egy közönséges baráti társalgás lenne. 

— Hány őr van Itt a börtönben? 

— Körülbelül húsz. 

— Mindegyik egyenruhás? Mindegyiknek van fegyvere? 

— Mindegyik egyenruhás, de csak néhánynál van kézifegyver. 

— Puskák? 

— Nos... az állandó őrök közül egynek sincs puskája, de... szóval a 
cellánk ott van szemben, a az ablaka pontosan az udvarra néz. Reggelente 
mindig megjelenik vagy húsz katona. Olyanok, mint egy elit alakulat. 
Puskájuk van és vadonatúj rohamsisakjuk. Itt fújnak nekik ébresztőt, s aztán 
napközben soha többé nem látjuk őket — nem tudom, hová mennek. 

— Próbáld kiderítent. 

— Rendben. 

— Melyik a cellátok? 

— Ha innen kiléptek, az ablaka körülbelül szemben lesz veletek. Jobbról a 
harmadik. Amikor látogatás van, becsukják a spalettákat — állítólag azért, 
hogy ne láthassuk az esetleg bejövő nőket. 

Coburn igyekezett mindent Jól az emlékezetébe vésnt. 

— Két dolgot kell tennetek — folytatta. — Először 15, amilyen pontosan 
csak lehet, derítsétek fel belülről a börtönt. Visszajövök, hogy megtudjam a 
részleteket, s kidolgozhassuk a végleges tervet. Másodszor pedig formába 
kell hoznotok magatokat. Tornázzatok mindennap. Jó erőben kell lennetek. 

— Rendben. 

— Most pedig mondd el, hogyan zajlik egy napotok. 

— Reggel hatkor van ébresztő — fogott bele Paul. 

Coburn mindent alaposan meg akart jegyezni, amit hallott, mert tudta, 
hogy minden szót meg kell ismételnie Simonsnak. Agyában azonban 
állandóan ott motoszkált a gondolat, egyszerűen képtelen volt szabadulni 
tőle: ha nem tudjuk, hogy a napnak melyik szakában viszik őket az udvarra, 
akkor hogy az ördögbe hajtjuk végre a vállalkozást? 


— A látogatási idő adja meg a választ — jelentette ki Simons. 
— Hogyan? — kérdezte értetlenül Coburn. 


— Ez az egyetlen eset, amikor biztosan tudhatjuk előre, hogy a 
börtönépületen kívül lesznek, s végre lehet hajtani egy rajtaütést. 

Coburn bólintott. Hármasban ültek Keane Taylor házának nappalijában. 
Perzsaszőnyegekkel díszített nagy szoba volt. Három széket húztak 
középre, egy kávézóasztalka köré. Simons széke mellett a szivarhamu- 
kupac egyre magasabbra nőtt. Taylor biztosan magánkívül lesz, ha meglátja. 

Coburn úgy érezte magát, mint akit kifacsartak. — A Simons-féle 
kikérdezés még fárasztóbbnak bizonyult, mint gondolta. Már azt hitte, 
mindent elmondott, de az ezredesnek újabb meg újabb kérdései voltak. 
Mikor már azt hitte, hogy tényleg semmi nem jut az eszébe, Simons mégis 
rávette, hogy további részleteket idézzen fel. Pusztán azzal, hogy a 
megfelelő kérdéseket tette fel, olyan információkat is kiszedett belőle, 
amelyekről maga sem tudta, hogy rendelkezik velük. 

— A teherautót és a létrát el is felejthetjük — foglalta össze Simons. — A 
gyenge pontjuk a laza fegyelem. Két embert, kabátjuk alatt egy-egy 
Waltherrel vagy vadászpuskával, látogatóként egyszerűen beküldhetünk. 
Pault és Billt átvezetik a látogató-szektorba. Két emberünk különösebb 
gond nélkül ártalmatlanná teheti az ezredest és kísérőjét — anélkül, hogy 
bárkit fellármáznának a környéken. Aztán... 

— No, aztán mi lesz? 

— Ez a gond. Ki kell jönniük az épületből, át kell jutniuk az udvaron a 
kapuig, kinyitni vagy átmászni rajta az utcára, s beszállni az autóba. . . 

— Úgy tűnik, meg lehet csinálni — szólt közbe Coburn. — A kapunál csak 
egy őr teljesít szolgálatot. 

— Több dolog 15 zavar ebben a tervben — morfondírozott Simons. — 
Először is, az emeletes épületnek az udvarra néző ablakai. Amíg a mieink 
az udvaron vannak, bárki megláthatja őket onnan. Másodszor az a reggel 
megjelenő elit alakulat. Bárhogy lesz is, le kell lassítaniuk a kapunál. Ha 
csak egy 15 kinéz azok közül a puskás katonák közül valamelyik ablakon, 
úgy leszedheti mind a négyüket, mintha céllövöldében lenne. 

— Nem mondta senki, hogy azok a katonák ott vannak az emeletes 
épületben. 

— De azt sem, hogy nincsenek. 

— Elég kicsinek tűnik a kockázat. 

— Semmiféle kockázatot nem vállalunk, ha nem muszáj. Harmadszor 
pedig Itt van ennek az átkozott városnak a borzalmas közlekedése. Soha 
nem lehetsz biztos benne, hogy csak úgy beugrasz egy autóba, s elsüvítesz. 


Ötven méterrel arrébb bármikor beleütközhetünk egy tüntetésbe. Na nem. A 
környéknek nyugodtnak kell lennie. Időt kell nyernünk. Milyen ember az az 
ezredes, a börtönparancsnok? 

— Nagyon barátságosnak tűnt — válaszolt Coburn. — Az volt az érzésem, 
hogy valóban sajnálja Pault és Billt. 

— Azon gondolkodom, hogy meg tudnánk-e nyerni magunknak? Tudunk 
róla bármit 15? 

— Nem. 

— Próbáljunk kideríteni valamit. 

— Ráállítom Madzsidot. 

— Az ezredesnek biztosítania kell, hogy a látogatási időben ne legyenek 
őrök a környéken. Őt pedig, ha kell, a látszat kedvéért megkötözzük, vagy 
akár le 1s üthetjük. .. Ha meg lehet zsarolni valamivel, az még jobb. 

— Utánanézek — ígérte Coburn. 


4. 


Január 13-án Ross Perot az Arab Wings, a Royal Jordanian Airlines 
charter-társaság egyik járatán elindult Ammanból, a jordániai fővárosból 
Teheránba. A csomagtérben egy profi videókazettákkal teli táska volt — 
Perot "alibije". 

Kelet felé tartva a brit pilóta megmutatta nekik azt a helyet, ahol a Tigris 
és az Eufrátesz találkozik. Néhány perccel később azonban a gép 
meghibásodott hidraulikus rendszere miatt vissza kellett térniük a jordániai 
fővárosba. 

Sok probléma volt ezen az úton. 

Londonban Perot beérte John Howellt és Bob Youngot, akik már napok 
óta arra vártak, hogy helyet kapjanak egy Teheránba tartó gépre. Aztán 
Young felfedezte, hogy az Arab Wingsnek vannak Barátai az iráni 
fővárosba, így mindhárman Ammanba utaztak. Az éjszaka kellős közepén 
érkeztek, s nem a legjobb benyomásokat szerezték a városról, Perotnak az 
volt az érzése, hogy Jordánia összes csavargója az ammani repülőtér 
várótermébe jár aludni. Nagy nehezen találtak egy taxit, amelyik hajlandó 
volt bevinni őket egy szállodába. John Howell szobájához nem tartozott 
fürdőszoba — egy mosdósarok helyettesítette. Perot fürdőszobájában a 
vécékagyló olyan közel volt a fürdőkádhoz, hogy ha ráült, a lábát a kádba 
kellett tennie. . . És körül-körül ilyen volt minden... 

A videókazetták Bob Youngnak jutottak eszébe. Arab Wings vitte és 
hozta rendszeresen az NBC News teheráni stábjainak kazettáit — néha velük 
ment az NBC egyik embere 1s, máskor meg csak rábízták a pilótára. Most — 
bár az NBC erről nem tudott — Perot lett a küldöncük. Sportdzsekit viselt, 
sapkát, inget nyakkendő nélkül. Bárki keresné Ross Perotot, nem akadna 
meg a szeme a nagy táskát cipelő NBC-küldöncön. 

Az Arab Wings beleegyezett, hogy segít a cselben. Még azt 1s vállalták, 
hogy ugyanígy kihozzák Teheránból. 

Ammanba visszatérve Perot, Howell, Young és a pilóta átszállt egy másik 
gépbe, s ismét elindultak Teheránba. Magasan a sivatag fölött szálltak, s 
Perot közben azon gondolkozott, hogy vajon a világ legagyalágyultabb 
vagy legagyafúrtabb embere-e. 

Több nyomós érv szólt amellett, hogy ne menjen Teheránba. Először is, a 
csőcselék könnyen a vérszopó amerikai imperializmus képviselőjének 


tekintheti, s meglincselheti az utcán. Még valószínűbb, hogy Dadgar 
tudomást szerez az érkezéséről, s megpróbálja letartóztatni. Perot nem tudta 
ugyan, hogy valójában miért 1s tartóztatta le Dadgar Pault és Billt, de bármi 
legyen 1s az igazi célja, biztosan csak hasznára lenne, ha Perot 15 rács mögé 
kerülne. Ha pénzt akar szerezni, nyugodtan megállapíthat akár százmillió 
dolláros óvadékot 1s: biztos lehet benne, hogy megkapja. 

A Paul és Bill kiszabadítása érdekében folytatott tárgyalások azonban 
nem Jártak sikerrel, s Perot el akart menni Teheránba, hogy még egy utolsó 
kísérletet tegyen a jogszerű megoldásra, mielőtt Simons és a többiek életük 
kockáztatásával megrohamoznák a börtönt. 

Az EDS üzleti tevékenysége során előfordult már, hogy a cég kész lett 
volna bevallani vereségét, végül mégis győzött, csak azért, mert Perot 
ragaszkodott hozzá, hogy még egy kísérletet tegyen — ez a vezetői 
mentalitás lényege. 

Önmagának is ezt a magyarázatot adta, s nem is hazudott. Volt azonban 
még egy oka: egyszerűen képtelen volt kényelemben és biztonságban 
Dallasban maradni, miközben mások az ő utasításaira az életüket 
kockáztatják. 

Nagyon is jól tudta, hogy ha Teheránban börtönbe csukják, akkor 
nemcsak ő, hanem a munkatársai és a cége 15 sokkal nagyobb bajban lesz, 
mint most. Sokáig törte a fejét, hogy legyen-e óvatos, megfontolt, és 
maradjon, vagy kevéssé legbensőbb meggyőződését, és menjen. Igazi 
erkölcsi dilemma előtt állt. Anyjával vitatta meg a dolgot. 

Az anyja tudta, hogy meg fog halni. Tisztában volt azzal is, hogy hiába 
tér vissza épen és egészségesen Perot néhány nap múlva, őt valószínűleg 
már nem fogja életben találni. A rák villámsebesen roncsolta a testét, de 
elméje tökéletesen ép volt, s ugyanúgy meg tudta különböztetni a jótól a 
rosszat, mint egész életében bármikor. — Nincs választási lehetőséged, Ross 
— mondta a fiának. — A te embereidről van szó. Te küldted oda őket. Nem 
tettek semmi rosszat. A kormány nem fog segíteni rajtuk, Te vagy a felelős 
értük. Neked kell kihoznod őket. Menned kell. 

Elindult hát, s tudta, hogy helyesen cselekszik, ha talán nem is a 
legbölcsebben. 

Simonsszal, Coburnnel és Pocheval ellentétben Perot élete még sosem 
forgott veszélyben. A második világháború idején még túl fiatal, a vietnami 
háború idején pedig már túl idős volt ahhoz, hogy katonai szolgálatot 
teljesítsen. A koreai háború pedig véget ért, még mielőtt Perot zászlós 


megérkezett volna a frontra a Sigourney romboló fedélzetén. Csak egyszer 
került ellenséges tűzbe, még a hadifoglyokért indított kampány idején 
Laoszban, a dzsungel fölött, egy ósdi DC-3-as fedélzetén. Hallotta a 
lövések koppanását, de csak akkor tudatosult benne, hogy a gépet eltalálták, 
amikor már leszálltak. A legiyjeesztőbb kalandja 15 Laoszban esett meg vele, 
egy másik repülőgépen. Az ülése melletti ajtó kiszakadt a helyéből. Éppen 
aludt, s felébredve fényeket látott maga alatt. Beletelt pár másodpercbe, 
amíg rájött, hogy kilóg a gépből. Szerencsére be volt csatolva a biztonsági 
öve. 

Most nem az ajtó mellett ült. 

Kinézett az ablakon, s a hegyek közötti mélyedésben megpillantotta 
Teheránt. — A szélesen elterülő, alacsony, szürke épületek közül itt-ott fehér 
felhőkarcolók emelkedtek ki. A gép ereszkedni kezdett. 

Oké, ideje összeszedni magunkat, rángatta vissza magát a jelenbe Perot. 

Mire leszálltak, egészen felvillanyozódott: erősnek,  energikusnak, 
tettrekésznek érezte magát. 

A gép lekanyarodott a kifutópályáról, majd nemsokára megállt. Katonák 
közeledtek, hátukra vetett géppisztollyal. 

Perot felállt. A pilóta kinyitotta a csomagteret, s átadta neki a táskát a 
videókazettákkal. 

Egymás mellett lépkedtek a betonon, mögöttük Howell és Young a 
bőröndjeikkel. 

Perot most hálás volt azért, hogy nem feltűnő a külseje. Eszébe jutott egy 
norvég barátja, egy magas, szőke Adonisz, aki mindig arra panaszkodott, 
hogy már a megjelenésével is túl mély benyomást tesz másokra. — 
Szerencsés fickó vagy te, Ross — szokta mondani. — Ha belépsz egy 
szobába, senki sem vesz észre. Az emberek, ha engem meglátnak, rögtön 
túl sokat várnak tőlem. Egyszerűen képtelen vagyok megfelelni az 
elvárásaiknak. — Őt például soha senki nem nézné egy televíziós társaság 
küldöncének, de Perotot alacsony termetével, hétköznapi arcával, egyszerű 
ruhájában könnyen el lehetett fogadni annak. 

Beléptek a repülőtér épületébe. Az járt a fejében, hogy a repülőteret 
irányító hadsereg és az Igazságügy-minisztérium, ahol Dadgar dolgozik, két 
különálló állami intézmény. A kormányok történetében páratlan eset volna, 
ha bármelyikük is tudná, mit csinál vagy kit keres a másik. 

Odalépett a határőrhöz és megmutatta az útlevelét. A katona lepecsételte 
és visszaadta, s ő nyugodtan továbblépett. A vámnál sem állították meg. 


A pilóta megmutatta, hol hagyja a kazettákat. Elbúcsúzott tőle, majd 
letette a táskát. 

Amikor megfordult, egy magas, feltűnő megjelenésű férfin akadt meg a 
szeme — Keane Tayloron. Perot szerette Taylort. 

— Hello, Ross. Hogy ment? — üdvözölte Taylor. 

— Nagyszerűen — válaszolta széles mosollyal. — Nem vadásztak 
semmiféle utálatos amerikaira. 

Kiléptek az épületből. — Nem haragszik, hogy nem valami adminisztratív 
ügy miatt küldtem vissza? — kérdezte Perot. 

— Persze hogy nem. 

Beszálltak Taylor kocsijába. Howell és Young hátra ült. 

Elindultak, s Taylor figyelmeztette őket: — Kis kerülőt teszek, hogy 
elkerüljük a leghevesebb tüntetéseket. 

Perot nem találta különösebben megnyugtatónak a megjegyzést. 

Az út két oldalán magas, félig kész betonépületek emelkedtek, tetejükön 
darukkal. Szemmel láthatóan senki sem dolgozott rajtuk. Perot jobban, 
odafigyelve észrevette, hogy a félig kész, külső fal nélküli épületekben 
máris laknak. Az egész szinte szimbólum lehetett volna annak a lázas 
sietségnek, amellyel a sah megpróbálta modernizálni Iránt. 

Taylor az autókról beszélt. Az EDS összes kocsiját az iskolaudvaron 
gyűjtötte össze, s felfogadott néhány iránit, hogy vigyázzanak rájuk. Hamar 
rá kellett azonban jönnie, hogy az irániak használtautó-kereskedést 
nyitottak, s kezdték kiárusítani a kocsikat. 

Perot észrevette, hogy minden benzinkútnál hosszú sorok állnak. Ez 
szinte nevetségesnek tünt egy olajban gazdag országban. Nemcsak 
gépkocsik álltak sorba, hanem emberek is, kannákkal a kezükben. 

— Mit csinálnak? — érdeklődött Taylortól. — Ha nincs autójuk, mire kell 
nekik a benzin? 

— Eladják annak, aki a legtöbbet ígér érte. De az 15 lehet, hogy valaki 
felfogadta őket, álljanak helyette sorba. 

Egy úttorlasznál kis időre megállították őket. Továbbhajtva égő 
gépkocsik mellett haladtak el. Mindenfelé géppisztolyos civileket láttak. 
Egy-két kilométeren át az utca elég békésnek tűnt. Aztán ahogy beljebb 
értek a városba, úgy szaporodtak a felgyújtott gépkocsik, a fegyveres 
civilek, az úttorlaszok. Látványnak nagyon ijesztőnek kellett volna lennie, 
de itt valahogy nem hatott annak. Perotnak az volt a benyomása, hogy most, 
amikor a sah vasmarkának szorítása végre enged, az emberek egyszerűen 


élvezik a szabadságot. Amennyire meg tudta ítélni, a katonaság nem 
avatkozott be az eseményekbe. 

Mindig van abban valami hátborzongató, ha az ember kívülállóként 
erőszakot lát. Eszébe jutott, hogy amikor Laosz felett repült egy kis gépen, s 
tudta, hogy odalent harcolnak, nyugodtan nézte őket a messzeségből. Ilyen 
lehet a háború: szörnyű kegyetlenség, ha a közepében vagy, de már 
ötpercnyi járásra onnan semmi sem történik. 

Tágas térre jutottak, amelynek közepén egy emlékműféle emelkedett. 
Olyan volt, mint a távoli jövő űrhajója, amint négy ferde lábán messze az 
utcai forgalom fölé magasodott. 

— Mi ez? — érdeklődött Perot. 

—A Sahiad emlékmű -— válaszolta Taylor. — A tetején múzeum van. 

Néhány perc múlva bekanyarodtak a Hyatt Crown Regency hotel elé. 

— Nemrég épült, éppen csak megnyitották a szerencsétlenek — magyarázta 
Taylor. — Nekünk éppen megfelel. Nagyon jó a konyhája, jók a borai, az 
étteremben esténként zene szól. Itt egész urasan élhetünk még ebben a 
lassacskán széteső városban Is. 

Beléptek a hallba és rögtön beszálltak a liftbe. 

— Nem kell bejelentkeznie — figyelmeztette Taylor. — A szobát saját 
nevemre foglaltam. Semmi értelme, hogy bárhová is felírják a nevét. 

— Rendben. 

A tizenegyedik emeleten szálltak kt. 

— Mindenkinek ide nyílik a szobája — mondta Taylor. Kinyitotta a folyosó 
legvégén levő ajtót. 

Perot belépett, körülnézett és elmosolyodott. 

— Ezt nézzék meg! — mondta. 

Hatalmas nappaliban álltak, amelyhez egy majdnem akkora hálószoba 
csatlakozott. A fürdőszobában akár koktélpartit lehetett volna rendezni. 

— Megfelel? — érdeklődött Taylor. 

— Ha látta volna a szobát, amelyikben a múlt éjjel Ammanban aludtam, 
nem kérdezné. 

Taylor elköszönt, magára hagyta Perotot, amíg berendezkedik. 

Perot az ablakhoz lépett. Szobája az utcára nézett, éppen rálátott a 
szálloda bejárata előtti útszakaszra. Idejében észreveszem, ha egy csapat 
katona vagy a lázongó tömeg közeledik, gondolta. 

Ez rendben 1s van, de aztán mit fogok csinálni, fűzte tovább a gondolatot. 


Úgy döntött, hogy felderíti a menekülési lehetőségeket. Kiment a 
szobából és végigjárta a folyosót. Több üres szobát is talált, amelyeknek 
ajtaja nem volt kulcsra zárva. A folyosó mindkét végén lépcső volt. Az 
egyiken lement a tizedikre. Ott még több üres szobára bukkant. 
Némelyikben sem bútor, sem egyéb berendezés nem volt — a szállodát még 
szemmel láthatólag nem fejezték be, mint oly sok más főépületet a 
városban. 

Ezen a lépcsőn bármikor lejöhetek, behúzódhatok valamelyik üres 
szobába, ha meghallom, hogy Jönnek. Észrevétlenül le lehet jutni a 
földszintre 15, gondolta. 

Rögtön ki 15 próbálta. Lement és felderítette a földszintet. 

Bankett-termek során haladt át, s az volt a benyomása, hogy már hosszú 
ideje nem használták őket. Aztán konyhákra bukkant — számos jó 
búvóhellyel  kecsegtettek. Különösen emlékezetébe vésett néhány 
élelmiszertároló konténert, amelyek elég nagyok voltak ahhoz, hogy egy 
kisebb termetű ember elférjen bennük. A szállodának ebből a részéből 
könnyen elérhette az épület hátsó frontján levő uszodával és szaunával 15 
ellátott sportcsarnokot. Kinyitott egy ajtót, s a hátsó udvaron, a szálloda 
parkolójában találta magát. Itt bármikor beszállhat az EDS egyik 
gépkocsijába, s eltűnhet a városban vagy egyszerűen csak átsétálhat egy 
másik szállodába, mondjuk a legközelebb eső Evinbe, vagy beveheti magát 
a befejezetlen felhőkarcolók dzsungelébe, amely mindjárt a parkolón túl 
kezdődik. 

Visszatért a főbejárathoz, s lifttel felment a tizennegyedikre. Útközben 
azon gondolkodott, hogy aki Teheránba jön, annak jól meg kell válogatnia, 
milyen ruhát hoz magával. Ő khakiszövetnadrágokat, kockás ingeket 
választott, s volt nála egy sportöltözék 15. Sápadt, simára borotvált arcával, 
kefehajával nem tudta elleplezni, hogy amerikai, de ha végül mégis 
menekülnie kell, abban biztos lehet, hogy senki sem nézi "fontos" 
amerikainak, még kevésbé az Electronic Data Systems Corporation 
többszörös milliomos elnökének. 

Elment, hogy megkeresse Taylort, s megvitassák a további teendőket. Be 
akart menni az amerikai nagykövetségre, hogy beszéljen Sullivan 
nagykövettel; el akart menni a MAAG, az Egyesült Államok Katonai Segítő 
és Tanácsadó Csoportja főhadiszállására, hogy találkozzék Huyser és Gast 
tábornokokkal; mozgósítani akarta Taylort és John Howellt, hogy 
alágyújtsanak Dadgarnak; mozogni akart, cselekedni, megoldani a 


problémákat, végül pedig kiszabadítani, s lehetőleg minél gyorsabban, Pault 
és Billt. 

Kopogott és belépett Taylor szobájába: 

— Oké, Keane. Kezdhetjük. 


VI. 
L. 


John Howell anyja gyakran emlegette, hogy a fia 1946. kilencedik 
hónapjának kilencedik napján, a kilencedik óra kilencedik percében 
született. 

Energikus mozgású, alacsony emberke volt. Világosbarna haja korán 
hullani kezdett, enyhén barnított, hangja rekedtes volt, mintha állandóan 
meg lenne fázva. Nagyon lassan beszélt és közben sűrűn pislogott. 

Harminckét éves volt, Tom Luce dallasi ügyvédi irodájának egyik 
munkatársa. A Ross Perotot körülvevő emberek többségéhez hasonlóan 
fiatal kora ellenére már ő 15 meglehetősen szép karriert futott be. Ha valaki 
ügyvédi képességeit akarta ecsetelni, csak annyit mondott róla: — John 
mindig azzal nyer, hogy túldolgozza az ellenfeleit. — Howell a hétvégéből a 
szombatot vagy a vasárnapot rendszerint az irodájában töltötte, hogy 
pótolja, amit hét közben a különböző telefonhívások miatt nem tudott 
elvégezni, vagy felkészüljön a következő hét teendőire. Belebetegedett, ha a 
családi programok véletlenül megfosztották hatodik munkanapjától, 
gyakran dolgozott késő estig, elmulasztva a családi vacsorákat, s 
boldogtalanná téve ezzel Angélát, a feleségét. 

Perothoz hasonlóan Howell 15 Texarkanában született. Alacsony termetű 
volt ő is, de legalább annyira rámenős. Január 14-én mégis félt. Ezen a 
napon kellett találkoznia Dadgarral. 

Az előző nap, rögtön Teheránba érkezésük után Howell beszélt Ahmad 
Humannal, az EDS új teheráni jogi képviselőjével. Dr. Human azt 
tanácsolta neki, hogy ne találkozzék Dadgarral, legalábbis most még ne: 
könnyen elképzelhető, hogy a vizsgálóbíró őrizetbe akarja venni az EDS 
összes amerikai emberét, akire csak rábukkan, s ez alól az ügyvédek sem 
kivételek. 

Human mély benyomást tett Howellre. A magas, erős testalkatú férfi 
valamikor az iráni ügyvédi kamara elnöke volt. Nem beszélt igazán jól 
angolul — a francia volt a második nyelve —, de magabiztos, szakmájához 
értő embernek látszott. 

Tanácsa mindenesetre egybevágott Howell előérzetével. Világéletében 
szeretett jól felkészülni bármilyen konfrontációra. Mélységesen hitt a 


törvényszéki jogászok régi alapelvében: soha ne tégy fel olyan kérdést, 
amelyikre nem tudod előre a választ. 

Human figyelmeztetését csak megerősítette Bunny Fleischaker, egy 
amerikai lány, aki az Igazságügy-minisztériumban dolgozott és sok iráni 
barátja volt. Még decemberben figyelmeztette Jay Coburnt, hogy Pault és 
Billt le fogják tartóztatni, de akkor senki sem hitt neki. Az események 
visszamenőleg őt igazolták, s január elején már komolyan vették, amikor 
egy este tizenegy óra tájban felhívta Rich Gallaghert. 

A beszélgetés Gallaghert Az elnök emberei című filmnek azokra a 
jeleneteire emlékeztette, amikor a kormányban dolgozó informátorok 
improvizált tolvajnyelvet használtak az újságírókat tájékoztatva. 

— Tudja, ki vagyok? — kezdte Bunny. 

— Azt hiszem, igen — válaszolta Gallagher. 

— Már beszéltek magának rólam. 

— Igen. 

Elmondta, hogy az EDS telefonjait lehallgatják, s a beszélgetéseket 
magnóra veszik. Azért telefonál, mert komoly esély van rá, hogy Dadgar 
újabb EDS-alkalmazottakat tartóztat le. Azt tanácsolta, hogy az illetők vagy 
gyorsan távozzanak az országból, vagy költözzenek egy olyan szállodába, 
ahol sok az újságíró. Lloyd Briggs, akinek Paul helyetteseként több esélye 
volt rá, hogy Dadgar célpontjává váljék, már elhagyta az országot — vissza 
kellett térnie az Államokba, hogy tájékoztassa az EDS jogászait. A többiek, 
Gallagher és Keane Taylor, beköltöztek a Hyattbe. 

Dadgar nem tartóztatott le több EDS-alkalmazottat — legalábbis egyelőre 
nem. 

Howellnek azonban nem volt szüksége nyomósabb érvekre. Úgy döntött, 
hogy elkerüli a vizsgálóbírót mindaddig, amíg ki nem ismerte a 
játékszabályokat. 

Aztán 14-én reggel Dadgar támadást intézett a "Bukarest" ellen. 

Fél tucat nyomozó kíséretében jelent meg, s követelte, hogy mutassák 
meg neki az EDS iratait. Howell egy másik emeleten levő irodában 
rejtőzködött, és felhívta Humant. Rövid beszélgetés után azt a tanácsot 
kapta, hogy működjenek együtt Dadgarral. 

A vizsgálóbíró Chiapparone aktáit akarta látni. A Paul titkárnőjének 
irodájába levő irattartó zárva volt, és nem találták a kulcsát. Erre föl a 
vizsgálóbíró persze még hevesebben követelte az iratokat. Keane Taylor a 


rá jellemző módon oldotta meg a problémát: kerített egy feszítővasat, s 
feltörte az iratszekrényt. 

Howell közben kiosont az épületből, találkozott Human doktorral és 
elmentek az Igazságügy-minisztériumba. 

Már ezt is elég ijesztőnek találta, mivel át kellett verekedniük magukat az 
épület előtt a politikai foglyok szabadon bocsátásáért tüntető tömegen. 

Dr. Kianhoz, Dadgar főnökéhez mentek. 

Howell elmondta neki, hogy az EDS komoly tekintélynek örvendő cég, 
semmi rosszat nem tett, s nevének tisztázása végett készséggel 
közreműködik bármilyen vizsgálatban, de követeli, hogy munkatársait 
engedjék ki a börtönből. 

Kian közölte, hogy már felszólították Dadgart az ügy felülvizsgálására. 

Howell szerint ez alig volt több a semminél. 

Közölte Kiannal, hogy az óvadék összegének csökkentéséről kíván 
tárgyalni. 

A megbeszélés farszi nyelven folyt, Human volt a tolmács. Kian, mint 
mondta, nem zárkózott el attól, hogy mérsékeljék az óvadékot. Úgy vélte, 
hogy akár az összeg megfelezéséről 1s szó lehet. 

Howell kapott Kiantól egy igazolást, amely feljogosította arra, hogy 
meglátogassa Pault és Billt a börtönben. 

Később visszagondolva megállapította magában, hogy a találkozó 
teljesen eredménytelen volt, de Kian legalább nem tartóztatta le. 

A "Bukarestbe" visszatérve értesült, hogy Dadgar sem tartóztatott le 
senkit. 

Ügyvédi ösztöne mégis azt súgta neki, hogy ne találkozzék a 
vizsgálóbíróval. A megérzéssel azonban harcba szállt egy másik jellemző 
tulajdonsága: a türelmetlensége. Voltak pillanatok, amikor belefáradt az 
adatgyűjtésbe, a felkészülésbe, a tervezésbe. Időszakok, amikor cselekedni 
akart egy ügy megoldása érdekében, s nem gondolkodni rajta. Szerette, ha ő 
a kezdeményező fél, ha az ellenfélnek kell reagálnia az ő lépéseire, nem 
fordítva. Ezt a szándékát még csak erősítette, hogy ott volt Teheránban 
Perot is, aki mindig mindenkinél korábban kezdi a napot, mindenkinek a 
sarkában van, mindenkitől megkérdi, hogy mit végzett tegnap, s mit akar 
végezni ma. Howell tehát úgy döntött, hogy szembenéz Dadgarral. 

Ezért félt annyira. 

Ha neki rossz érzései voltak, a feleségének még inkább. 


Angela Howell az utóbbi két hónapban nem sokat látta a férjét. A 
novembert és a decembert Teheránban töltötte, megpróbálva rávenni az 
Egészségügyi és Társadalombiztosítási Minisztériumot, hogy fizesse ki az 
EDS számláját. Hazatérte után mindennap késő éjszakáig az EDS 
központjában ült, Paul és Bill ügyén dolgozott, ha éppen nem New Yorkban 
járt, hogy iráni ügyvédekkel tanácskozzék. December 31-én Howell csak 
reggel ért haza, miután az egész éjszakát az EDS-ben töltötte. Angela és a 
kilenchónapos Michael a kandallóban parázsló fahasábok előtt kucorgott: a 
hóvihar áramkimaradást okozott. Átvitte őket a nővéréhez, s ismét elindult 
New Yorkba. 

Angela megpróbált mindent elviselni, de amikor meghallotta, hogy a 
férje ismét Teheránba készül, úgy érezte, nem bírja tovább. — Tudod te, 
hogy mi folyik ott? Miért kell visszamenned? — kérdezte. 

Az volt a baj, hogy nem tudott semmiféle egyszerű, kézzelfogható 
magyarázatot adni. Ő maga sem látta tisztán, mit fog csinálni Teheránban. 
Ha azt mondhatta volna: — Nézd, ezt és ezt kell elvégeznem, ez a 
kötelességem, s csak én tudom megcsinálni — akkor az asszony talán 
megérti. 

— John, ha nem tudnád, mi egy család vagyunk. Szükségem van a 
segítségedre — mondta, egyszerre gondolva a gyerekre, a hóviharra, az 
áramkimaradásokra. 

- Sajnálom. Próbálj meg nélkülem boldogulni. Megpróbálok 
rendszeresen jelentkezni — csak ennyit volt képes válaszolni. 

Nem tartoztak a veszekedős házaspárok közé. Ha Howell sokáig 
elmaradt, késő estig dolgozott — ami sokszor megtörtént —, s Angélának 
egyedül kellett ennie a kettejük számára készített ételből, akkor is csak arra 
kellett ügyelniük, hogy ne legyenek túlságosan kimértek egymáshoz. Ez 
azonban más volt, mint egy vacsora elmulasztása: elmegy, amikor a 
feleségének és a gyerekének nagy szüksége lenne rá. 

Aznap este hosszan beszélgettek. Angela, ha nem is békélt meg a 
helyzettel, de legalább beletörődött. 

Azóta már többször is felhívta még Londonból, s aztán innen, 
Teheránból. Angela látta a tévéhíradókban a zavargásokat, s aggódott. Még 
jobban meg lenne ijedve, ha tudná, hogy a férje éppen mire készül. 

Howell megpróbálta félretenni az otthoni gondokat, s elindult, hogy 
megkeresse Abolhaszant, az EDS legmagasabb beosztású iráni 
alkalmazottját. Amikor [Lloyd Briggs is visszaindult New Yorkba, 


Abolhaszan vezette az EDS teheráni kirendeltségét. (Az amerikaiak közül 
egyedül Rich Gallagher maradt a városban, de ő adminisztratív munkakört 
töltött be.) Aztán visszatért Keane Taylor, átvette a vezetést, s Abolhaszan 
hamarosan sértődötten visszavonult. Taylor nem volt valami jó diplomata. 
(Viselkedésére Bill Gaydennek, az EDS World elnökének volt 1s egy találó 
kifejezése: "A Keane-féle tengerészgyalogos harckészültségi gyakorlat.") 
Komoly nézeteltérések voltak közöttük. Howell azonban ragyogóan kijött 
Abolhaszannal, aki nemcsak a farszi nyelvet, hanem a perzsa szokásokat és 
üzleti módszereket 1s tolmácsolni tudta az amerikai alkalmazottaknak. 

Dadgar ismerte Abolhaszan apját, egy neves ügyvédet, s vele magával is 
találkozott már Paul és Bill kihallgatásakor. Abolhaszan kapta hát a 
megbízást, hogy álljon  Dadgar  nyomozóinak rendelkezésére, s 
gondoskodjék róla, hogy mindent megkapjanak, amit csak akarnak. 

— Úgy döntöttem, hogy találkozom Dadgarral. Mi a véleménye róla? — 
kérdezte tőle Howell. 

— Rendben — hangzott a válasz. Amerikai felesége volt, s amerikai 
akcentussal beszélte az angolt. — Nem hiszem, hogy bármi probléma lehet. 

— Oké, akkor menjünk. 

Abolhaszan Paul Chiapparone tanácstermébe vezette Howellt. Dadgar és 
munkatársai egy nagy asztal körül ültek, és az EDS pénzügyi 
dokumentumaiban lapozgattak. Abolhaszan megkérte a vizsgálóbírót, hogy 
menjenek át a szomszédba, Paul irodájába, aztán bemutatta neki Howellt. 

Dadgar közömbösen kezet nyújtott. 

Leültek az iroda sarkában levő asztalhoz. Howell nem is találta olyan 
ijesztőnek az iránit: meglehetősen fáradt, középkorú, kopaszodó embert 
látott maga előtt. 

Belefogott, hogy elismételje mindazt, amit dr. Kiannak már elmondott: — 
Az EDS Jó hírű vállalat, semmi törvénybe ütközőt sem követett el, s kész 
közreműködni a vizsgálatban. Nem nézhetjük el azonban, hogy két vezető 
munkatársunkat börtönbe csukják. 

Dadgar válasza — Abolhaszan fordított — meglepte: 

— Ha nem követtek el semmit, akkor miért nem fizették ki az óvadékot? 

— A kettőnek semmi köze egymáshoz — válaszolta Howell. — Az óvadék 
biztosíték arra nézve, hogy az illető meg fog jelenni a bíróság előtt, nem 
pedig büntetés az elkövetett bűnökért. Az óvadékot vissza kell fizetni, 
mihelyt az illető a bíróság elé állt, tekintet nélkül az ítélet milyenségére. 


Míg Abolhaszan fordított, Howell azon törte a fejét, hogy — a Dadgar 
által használt farszi szótól függetlenül — az óvadék-e a jó kifejezés arra a 
12.750.000 dollárra, amit követelnek. Aztán eszébe jutott valami igen 
fontos. Azon a napon, amikor Pault és Billt letartóztatták, telefonon beszélt 
Abolhaszannal, aki elmondta neki, hogy Dadgar szerint az Egészségügyi 
Minisztérium éppen ennyivel tartozik az EDS-nek. Dadgar azzal érvelt, 
hogy ha az EDS korrupt módszerekkel nyerte el a megrendelést, akkor nem 
tarthat igényt erre az összegre. (Abolhaszan a letartóztatás előtti kihallgatás 
során nem fordította le ezt a kijelentést Paulnak és Billnek.) 

Az EDS valójában már jóval több pénzt vett fel, mint tizenhárommillió 
dollár, így a megjegyzésnek nem volt túl sok értelme, s Howell hamarosan 
meg is feledkezett róla. Talán hibát követett el: lehet, hogy Dadgar 
egyszerűen csak rosszul számolt. 

— Ha az illetők ártatlanok, akkor nem látom be, hogy miért ne 
jelenhetnének meg a bíróság előtt Az óvadék kifizetésével tehát semmit 
sem kockáztatnak — fordította Abolhaszan Dadgar válaszát. 

— Egy amerikai nagyvállalat ezt nem engedheti meg magának — érvelt 
Howell. A szó szoros értelmében véve nem hazudott ugyan, de szándékosan 
félrevezette ellenfelét. — Az EDS — részvénytársaságként — az amerikai 
törvények értelmében kizárólag részvényesei érdekében használhatja fel a 
pénzét. Paul és Bill magánszemélyek: a társaság nem kezeskedhet azért, 
hogy meg fognak jelenni a bíróság előtt. Következésképp nem áll 
módunkban kifizetni az óvadékot sem. 

Ez volt az eredeti, Howell által már jó előre megfogalmazott tárgyalási 
álláspont, de miközben Abolhaszan fordított, már tudta, hogy nem sikerült 
megingatnia Dadgatrt. 

— A családjuknak kell kifizetnie az óvadékot — folytatta. — Megpróbálják 
összeszedni a pénzt, de tizenhárommillió dollárról természetesen szó sem 
lehet. Ha az összeget elfogadható mértékben csökkentenék, akkor elő 
tudnák keríteni. — Mindez persze hazugság volt. Ross Perot, ha kell, s ha 
Tom Walter módot talál a pénz Iránba utalására, kész kifizetni az óvadékot. 

Most azonban Dadgar lepődött meg: 

— Valóban nem tudják rákényszeríteni az embereiket, hogy megjelenjenek 
a bíróság előtt? 

— Nem — válaszolta Howell. — Láncra verve vezessük elő őket? Nem 
vagyunk rendőrség. Ön valójában magánszemélyeket tart börtönben egy 
vállalat állítólagos bűnetért. 


— Azért vannak börtönben, amit ők maguk elkövettek — replikázott 
Dadgar. 

— Nevezetesen? 

— Hamis jelentések alapján pénzt vettek fel az Egészségügyi 
Minisztériumtól. 

— Ez semmiképp sem vonatkozhat Bill Gaylordra, mivel a minisztérrtum 
semmit sem fizetett azóta, hogy ő Teheránba érkezett. Mivel vádolják tehát? 

— Jelentéseket hamisított. Különben is, itt most nem maga kérdez, Mr. 
Howell. 

Howellnek hirtelen eszébe jutott, hogy Dadgar akár őt 15 börtönbe 
csukathatja. 

— Nyomozást folytatok. Ha befejezem, vagy bíróság elé állítom az 
ügyfeleit, vagy szabadon engedem őket — folytatta a vizsgálóbíró. 

— Örömmel közreműködünk a nyomozásban. Közben mit tehetnénk 
azért, hogy Pault és Billt szabadon engedjék? 

— Fizessék ki az óvadékot. 

— Amennyiben kifizetjük, elhagyhatják Iránt? 

— Nem. 

Jay Coburn a dupla lengőajtón át belépett a Sheraton halljába. Tőle 
jobbra hosszú portáspult, balra a szálló üzletei. A hall közepén egy nagy 
pamlag állt, pihenni vágyók számára. 

Az utasításnak megfelelően vásárolt egy Newsweeket, leült a pamlagra, 
szemben a bejárattal, hogy láthasson minden bejövőt, s úgy tett, mintha a 
magazint olvasná. 

Úgy érezte magát, mint egy kémfilm szereplője. A mentési tervet 
egyelőre félretették, amíg Madzsid fel nem deríti, mi a helyzet a 
börtönparancsnok ezredessel. Addig neki Perot számára kellett elvégeznie 
valamit. 

Találkozót beszélt meg egy emberrel, akit csak úgy emlegettek: "Mély 
Torok". (Az elnök emberei című film egyik főszereplője után, aki "mély 
háttérrel" látta el az újságírókat.) "Mély Torok"? üzleti tanácsadással 
foglalkozó amerikai volt, aki tanfolyamokat tartott külföldi 
üzletembereknek arról, hogyan kell üzletet kötni az irániakkal. Paul és Bill 
letartóztatása előtt Lloyd Briggs felvette vele a kapcsolatot és a segítségét 
kérte ahhoz, hogy az Egészségügyi Minisztériumtól megkapják, amivel az 
EDS-nek tartozik. Briggs azt a választ kapta, hogy az EDS nagy bajban van, 
de két és fél millió dollárral kivághatja magát belőle. Akkor 
visszautasították a tanácsot: az iráni kormány tartozott az EDS-nek, s nem 
fordítva; az irániaknak kell kivágniuk magukat. 

A  — letartóztatások — azonban alátámasztották "Mély Torok" 
szavahihetőségét (akárcsak Bunny Fleischakerét), s Briggs újból felvette 
vele a kapcsolatot. — Most már nehezebb lesz, de azért megnézem, mit 
tehetek — hangzott a válasz. 

Előző nap fel is hívta, és közölte, hogy meg tudja oldani a problémát. Azt 
kérte, hogy négyszemközt találkozhasson Ross Perottal. 

Taylor, Howell, Young és Gallagher is egyetértett abban, hogy Perot nem 
mehet el a találkozóra — már az is rémületbe ejtette őket, hogy "Mély 
Torok" egyáltalán tudott a városban tartózkodásáról.  Perot tehát 
megkérdezte Simonsot, hogy mi lenne, ha Coburnt küldené maga helyett, s 
az ezredes egyetértett vele. 

Coburn felhívta "Mély Torokot", s közölte vele, hogy ő fogja képviselni 
Perotot. 


— Nem, nem — volt a válasz. — Perot személyesen jöjjön. 

— Ha ez a feltétel, akkor felesleges 15 tárgyalnunk — utasította vissza 
Coburn. 

— Oké, oké — visszakozott "Mély Torok", s megadta az instrukciókat. 

Coburnnek Keane Taylor házától nem messze egy megadott 
telefonfülkénél kellett lennie este nyolcra. 

Pontosan nyolckor megszólalt a telefon. "Mély Torok" közölte vele, hogy 
menjen a közelben levő Sheratonba, s kezében egy Newsweekkel üljön le a 
hallban. Ott találkoznak, s a jelszó alapján azonosítják egymást. "Mély 
Torok" fogja megszólítani: "Nem tudja, merre Van a Pahlavi sugárút?" Egy 
háztömbnyivel arrébb, de Coburnnek azt kell válaszolnia: "Nem, nem 
vagyok idevalósi". 

Ezért érezte úgy magát, mint egy kémfilm szereplője. 

Simons tanácsára a bélelt nagy kabát ját vette fel, azt, amelyiket Taylor a 
Michelin reklámemberkéjének öltözetéhez hasonlított. Kíváncsiak voltak, 
hogy "Mély Torok" megpróbálja-e megmotozni. Ha nem, akkor az összes 
további találkozókon nyugodtan elrejthet egy magnetofont a kabátja alatt, s 
rögzítheti a beszélgetést. 

A Newsweeket lapozgatta, amikor megszólították. 

— Nem tudja, merre van a Pahlavi sugárút? 

Felnézve egy vele nagyjából azonos termetű, negyvenes évei elején járó 
férfit látott. Sötét haját szorosan lesimítva hordta, szemüveget viselt. 

— Nem, nem vagyok idevalóst. 

"Mély Torok" idegesen körülnézett. 

— Menjünk arrébb. 

Coburn felállt és követte a szálloda belsejébe. Egy félhomályos folyosón 
megálltak. — Meg kell motoznom - figyelmeztette "Mély Torok". 

— Mitől fél? — kérdezte Coburn a karját felemelve. 

A férfi gúnyosan felnevetett: 

— Az ember nem bízhat meg senkiben. Ebben a városban már nem 
érvényes semmiféle szabály. 

Elintézte a motozást. 

— Visszamegyünk a hallba? 

— Nem. Lehet, hogy rám állítottak valakit. Nem kockáztathatom, hogy 
meglássanak magával. 

— Oké. Mi az ajánlata? 

Ugyanaz a gúnyos nevetés. 


— Maguk most bajban vannak. Egyszer már eltolták a dolgot, amikor nem 
hallgattak arra, aki ismeri ezt az országot. 

— Hogyhogy eltoltuk? 

— Azt hiszik, hogy ez Texas, pedig nem az. 

— De hogyan toltuk el a dolgot? 

— Két és fél millió dollárért megkaphatták volna őket. Most már 
hatmilhióba fog kerülni. 

— Mi az ajánlata? 

— Várjon egy kicsit. Legutóbb átejtettek. Ez az utolsó esélyük. Ezúttal 
nincs semmiféle visszatáncolás az utolsó pillanatban. 

Coburn kezdte nagyon nem szeretni a fickót. Rettentő dörzsölten próbált 
viselkedni. Egész magatartása mintha azt sugallta volna: maguk olyan 
ostobák, s én annyival többet tudok maguknál, hogy nehezemre esik 
leereszkedni az önök színvonalára. 

— Kinek kell kifizetnünk a pénzt? — kérdezte Coburn. 

— Egy svájci számlára kell átutalniuk. 

— S honnan tudhatjuk, hogy meg 15 kapjuk, amiért fizetünk? 

"Mély Torok" felnevetett. 

— Ebben az országban olyanok a játékszabályok, hogy senki nem engedi 
ki a kezéből a pénzét, amíg az árut le nem szállítják. Itt így intézik az 
ügyeket. 

— Rendben. Mik a további teendők? 

— Lloyd Briggs találkozik velem Svájcban, nyitunk egy feltételes számlát 
és aláírunk egy kötelezvényt, amelyet letétbe helyezünk a banknál. A 
számlát akkor szabadítják fel, amikor Chiapparone és Gaylord elhagyta az 
országot — ami pillanatokon belül megtörténik, ha rám bízzák a dolgot. 

— Ki kapja meg a pénzt? 

"Mély Torok" válasz helyett csak a fejét ingatta. 

— Hogyan bizonyosodhatunk meg arról, hogy komolyan vehetjük az 
ajánlatát? 

— Nézze, én csak továbbítom az információt, amit azoktól kaptam, akik 
közel állnak a maguknak oly sok problémát okozó személyhez. 

— Dadgarra gondol? 

— Találja ki. 

Ahhoz, hogy "Mély Torok" ajánlatát meg tudja ítélni, előtte róla magáról 
kellett kialakítania a véleményét. Arra a megállapításra jutott, hogy nem 
mindennapi szar alakkal áll szemben. 


— Rendben van. Majd jelentkezünk — válaszolta. 


Keane Taylor egy kevés rumot töltött egy hosszú pohárba, jeget tett bele, 
és felöntötte kólával. Ez volt a megszokott itala. 

Szálfatermetű férfi volt, 185 centi magas, kilencven kiló, s olyan 
domború volt a mellkasa, mint egy hordó. Nagy gonddal öltözködött. A 
haditengerészetnél rendszeresen sportolt — amerikai futballt játszott. A 
mellényes öltönyöket és a legombolható gallérú ingeket szerette. Nagy 
lencséjű, aranykeretes szemüveget hordott. Harminckilenc éves volt, s már 
egy kicsit kopaszodott. 

A fiatal Taylor igazi vagány volt. Az egyetemről kicsapták, a 
haditengerészetnél fegyelmi vétség miatt őrmesterből lefokozták — s még 
most sem kedvelte, ha túl szigorú felügyelet alatt tartják. Azért szeretett a 
Worldnél, az EDS leányvállalatánál dolgozni, mert messzebb volt a 
központtól. 

Most azonban igazán komoly felügyelet alatt állt. Négynapos teheráni 
tartózkodás után Ross Perot dühöngött. 

Taylor előre rettegett a főnökével tartott esti megbeszélésektől. Miután 
Howell-lel egész nap a városban rohangáltak, megküzdve a forgalommal, a 
tüntetésekkel, az iráni hivatalos szervek ellenséges magatartásával, este 
még el is kellett magyarázniuk Perotnak, hogy miért nem jutottak 
gyakorlatilag semmire. 

A helyzetet csak nehezítette, hogy Perot lényegében a szállodához volt 
láncolva. Mindössze kétszer hagyta el — egyszer, amikor a nagykövetségre, 
aztán amikor a katonai tanácsadó csoporthoz ment, eredmény az volt, hogy 
olyanná vált, mint egy ketrecbe zárt dühöngő medve, s nekik az esti 
megbeszélésekre ennek a medvének a ketrecébe kellett belépniük. 

Még szerencse, hogy legalább nem kell úgy tennie többé, mintha nem 
tudna a mentőakció tervéről. Coburn bemutatta Simonsnak, s három órán át 
beszélgettek. Illetve inkább Taylor beszélt, Simons csak kérdezett. Taylor 
házának nappalijában ültek, Simons a szőnyegre verte a szivarhamut, 
Taylor pedig arról beszélt, hogy Irán olyan, mint egy lefejezett állat. A fej — 
a miniszterek, a különböző rangú hivatalnokok — még mindig megpróbál 
utasításokat kiadni, ám a test — az iráni nép — már elvált tőle, s önállóan 
teszi a dolgát. Következésképp politikai nyomással nem lehet kiszabadítani 
Pault és Billt: vagy az óvadékot kell kifizetni, vagy ki kell szabadítani őket. 


A három óra alatt Simons egyszer sem változtatott a hanghordozásán, 
egyszer sem nyilvánított véleményt, s föl sem kelt a fotelból. 

Az ő jéghideg magatartását azonban sokkal könnyebb elviselni, mint a 
Perot-féle lobogást. Perot minden reggel beszélgetett, miközben ő még 
borotválkozott. Taylor minden reggel egy kicsivel korábban kelt fel, mint 
előző nap, hogy kész legyen, mire Perot jön, de a főnöke 15 korábban kelt. 
Taylor fejében a végén már az 15 megfordult, hogy egész éjszaka az ajtaja 
előtt áll készenlétben, hogy akkor ronthasson rá, amikor még borotválkozik. 
Perot minden reggel tele volt ötletekkel, amelyeket éjszaka fundált kt. 
Újabb és újabb adalékokat hozott fel Paul és Bill ártatlanságának 
bizonyítására, újabb és újabb érveket talált ki, amelyekkel rávehetné az 
irániakat, hogy elengedjék őket. Taylor és Howell pedig rendre elment az 
Igazságügy-minisztériumba, ahol a tisztviselők pillanatok alatt tönkrezúzták 
Perot elképzeléseit. Perot jogi érvekre támaszkodó, realista, amerikai 
megközelítést alkalmazott, Taylor pedig szerette volna, ha végre rájön, hogy 
az irániak egészen másként gondolkodnak. 

Persze, nemcsak ez járt az eszében, hanem a felesége, Mary, és a 
gyerekek, Miké és Dawn is, akik a szüleinél voltak Pittsburghben. 
Taylornak az anyja és az apja is túl volt a nyolcvanon, s mindketten 
betegeskedtek. Az anyjának szívpanaszai voltak. Marynek most mindezzel 
egyedül kell megbirkóznia. Nem panaszkodott, de amikor telefonon 
beszéltek, érződött a hangján, hogy nehezen bírja. 

Taylor nagyot sóhajtott. Képtelen egyszerre megoldani a világ összes 
problémáját, A pohárért nyúlt és elindult Perot szobájába az esti 
megbeszélésre. 


Perot lakosztályának nappalijában járkált fel és alá, várva, hogy a többiek 
megérkezzenek. Semmi hasznot nem tudott hajtani Teheránban, s ezzel 
tisztában is volt. 

Bántotta, hogy a nagykövetségen olyan ridegen fogadták. Charles 
Naashoz, az első beosztotthoz vezették. Naas udvarias volt, de csupán a már 
korábban hallott tanácsot ismételte meg, miszerint az EDS-nek jogi 
eszközökkel kell elérnie Paul és Bill szabadon bocsátását. Perot követelte, 
hogy találkozhassék a nagykövettel. Keresztülutazta a fél világot, hogy 
beszéljen Sullivannel, s addig nem megy el, amíg ez meg nem történik. 
Végül aztán bejött Sullivan, kezet fogott vele, és közölte, hogy nem volt 
bölcs dolog Iránba jönnie. Nyilvánvaló volt, hogy Perot problémát okoz, 


Sullivan pedig nem akar újabb problémákat. A nagykövet egy ideig 
elbeszélgetett vele, de nem ült le, s az első kínálkozó alkalommal távozott a 
szobából. Perot nem volt hozzászokva az ilyen bánásmódhoz. Végül is 
fontos embernek számított, s egy diplomatától — így Sullivantől ís — 
elvárhatta, hogy legalább udvarias legyen vele, ha már nem 1s szolgálatkész. 

Perot találkozott Lou Goelzcel is, aki láthatóan őszintén aggódott Paul és 
Bill sorsa miatt, de konkrét segítséget nem ígért. 

Naas irodájából kijövet amerikai katonai attasékba botlott, akik 
felismerték. A hadifoglyokért indított kampány óta Perot mindig bizton 
számíthatott rá, hogy az amerikai katonák melegen fogadják. Leült az 
attasékkal, s elmesélte a problémáját. Őszintén megmondták neki, hogy 
nem tudnak segíteni. — Felejtse el, amit az újságban olvasott, s azt 15, hogy a 
Külügyminisztérium mit állít a nyilvánosság előtt — magyarázta egyikük. — 
Nincs Itt semmiféle hatalmunk, semmit sem tudunk ellenőrizni, s maga csak 
az idejét vesztegeti a nagykövetségen. 

Elvesztegetett időnek bizonyult az is, amit az amerikai katonai 
képviseleten töltött. Cathy Gallagher főnöke, Keith Barlow ezredes, az 
Iránban működő amerikai ellátó parancsnokság főnöke egy páncélozott 
autót küldött érte a Hyattbe. Perot Rich Gallagherrel együtt szállt be a 
kocsiba. A sofőr iráni volt — Perot azon gondolkodott, vajon melyik oldalon 
állhat. 

Találkoztak Phillip Gast repülőtábornokkal, az Egyesült Államok Katonai 
Segítő és Tanácsadó Csoportjának parancsnokával és Huyser tábornokkal. 
Perot futólag ismerte Huysert, s erős akaratú, dinamikus emberként élt az 
emlékezetében. Most viszont nagyon fáradtnak, elcsigázottnak látszott. 
Perot tudta az újságokból, hogy Huysert személyesen Carter elnök bízta 
meg: szerezze meg az iráni hadsereg támogatását Bahtiar bukásra ítélt 
kormányának. Az volt az érzése, hogy a tábornoknak nem nagyon fűlik a 
foga a megbízatáshoz. 

Huyser sem titkolta, hogy bár szeretne segíteni Paulon és Billen, 
egyszerűen nincs befolyása az irántakra, nem áll módjában semmit 
elintézni. Még ha kikerülnek i5 a börtönből, akkor sem lesznek 
biztonságban, magyarázta. Perot annyit elárult, hogy erre már ő 15 gondolt: 
itt van vele Simons, hogy törődjék Paullal és Billel, ha egyszer kikerülnek. 
Huyser harsány kacagásban tört ki, s egy pillanattal később Gast 1s rájött, 
hogy miről van szó. Jól tudták, hogy kicsoda Simons, s tisztában voltak 


vele, hogy ha már itt van, akkor nem éri be azzal, hogy csak szárazdajka 
legyen. 

Gast felajánlotta, hogy ha üzemanyagra van szükségük, bármikor 
szívesen ad, s ez volt minden. Meleg szavak a katonák és hűvös 
kijelentések a diplomaták részéről — lényegében nagyon kevés, semmiféle 
kézzelfogható segítség. Howell és Taylor pedig csak magyarázkodik. 

Perot szinte beleőrült, hogy egész nap a szállodai szobában kell 
ücsörögnie. Cathy Gallagher ma megkérte, hogy vigyázzon a kutyájukra, 
Buffyra. Úgy adta elő a kérést, mintha megtiszteltetés, nagyrabecsülésének 
a jele lenne. Perot maga 15 csodálkozott, hogy beleegyezett. A szobájában 
ült, a kutyát nézte, s azon gondolkodott, hogy ez bizony meglehetősen 
ostoba elfoglaltság egy nagy nemzetközi vállalat vezetője számára, s 
megpróbált rájönni, hogy miért 15 hagyta magát rábeszélni. Keane Taylornél 
sem talált megértésre. Ő is meglehetősen viccesnek találta a kutyaőrzést. 
Néhány óra múlva Cathy visszajött a fodrásztól, s elvitte a kutyát, de Perot 
hangulata ettől sem lett rózsásabb. 

Kopogtak az ajtaján. Taylor lépett be, kezében elmaradhatatlan italával. 
John Howell, Rich Gallagher és Bob Young követte. Mindannyian leültek. 

— Megmondták nekik, hogy garantáljuk: a következő két évben a 
megkereséstől számított harminc napon belül Paul és Bill bárhol megjelenik 
kihallgatásra az Egyesült Államokban, vagy Európában? — vágott bele 
Perot. 

— Nem érdekli őket az ötlet — válaszolta Howell. 

— Mit ért azon, hogy nem érdekli őket? 

— Csak azt ismétlem meg, amit ők mondtak. . . 

— De ha ez valóban csak vizsgálat és nem zsarolási kísérlet, akkor csupán 
abban kell biztosaknak lenniük, hogy Paul és Bill bármikor készen áll a 
kihallgatásra. 

— Ebben most tökéletesen biztosak. Nem hiszem, hogy változtatni 
kívánnának a helyzeten. 

— Ez tiszta őrület! Úgy látszik, egyszerűen lehetetlen ésszerűen érvelni az 
irániakkal szemben, elfogadtatni velük valamit. 

— Felvetettétek, hogy adják át az amerikai nagykövetség házi őrizetébe 
őket? 

— Ezt 15 elutasították. 

— Miért? 

— Azt nem mondták meg. 


— Kérdezték? 

— Ross, nem kötelesek magyarázkodni. Itt ők az urak, s ezzel tisztában 15 
vannak. De felelősek a foglyaik biztonságáért. 

— Ez a felelősség szemmel láthatóan nem nyomasztja őket. 

— Ross, ők nem tartják kötelezőnek a mi játékszabályainkat — szólt közbe 
Taylor. — Számukra nem nagy ügy két ember bebörtönzése. Nem jelent 
nekik sokat Paul és Bill biztonsága sem... 

— Milyenek hát a játékszabályaik? Meg tudja mondani? 

Ismét kopogtak. Coburn jött be "Michelin-kabátjában", kötött sapkával a 
fején. Perot felderült: hátha jó híreket hozott. 

— Találkoztál "Mély Torokkal"? — kérdezte. 

— Naná — válaszolt Coburn, s hozzáfogott, hogy levetközzön. 

— Na! És? 

— Azt állítja, hogy hatmillió dollárért ki tudja hozni a börtönből Pault és 
Billt. A pénzt egy fenntartásos számlára kell fizetni Svájcban, s akkor 
felszabadítani, ha már elhagyták Iránt. 

— Az ördögbe 1s! Ez nem hangzik rosszul — mondta Perot. — Minden 
dolláron ötven centet nyerünk. Az amerikai törvények szerint ráadásul még 
szabályos is az ügylet — váltságdíjról van szó. Miféle fickó ez a "Mély 
Torok"? 

— Csirkefogó. Egy pillanatig sem bízom meg benne. 

— Miért? 

— Nem tudom, Ross... — vonta meg a vállát Coburn. — Dörzsölt, 
nyálkás... szóval egy szar alak... Nem bíznék rá hatvan centet sem, hogy 
szaladjon le a boltba és hozzon egy doboz cigarettát. Egyszerűen ez az 
érzésem, valahányszor rá gondolok. 

— Miért, mire számítottál? — makacskodott Perot. — Ez az egész ügy egy 
mocskos zsarolás. Ebben nem grállovagok vesznek részt. 

— Ön mondta. Zsarolás — szólt közbe Howell. Határozottan, tőle 
szokatlan; nyugodt stílusban beszélt. — Nekem az egész nem tetszik. 

— Nekem sem - értett egyet vele Perot. — De maguk mondták, hogy az 
irániak nem a mi Jjátékszabályaink szerint járnak el. 

— Igen, de van itt azért valami — szólt közbe Howell. — Az egyetlen 
szalmaszál, amibe belekapaszkodhatunk, az, hogy nem csináltunk semmi 
rosszat. Valamikor, valahogy, valahol valaki ezt 15 fel fogja ismerni, s akkor 
vége lesz ennek az egész rémálomnak... Nem szeretném elveszíteni ezt az 
egyetlen szalmaszálat. 


— Eddig nem jutottunk vele túl messzire. 

— Ross, én hiszek benne, hogy ha türelmesen ki tudjuk várni, akkor 
győzni fogunk. De ha belemegyünk ebbe a korrupciós ügyletbe, akkor már 
semmire sem hivatkozhatunk. 

Perot Coburnhoz fordult: — Mennyire lehetünk benne biztosak, hogy 
"Mély Torok" megállapodott Dadgarral? 

— Semennyire — válaszolt Coburn. — Azzal érvel, hogy addig úgysem 
fizetünk, amíg meg nem kapjuk, amit akarunk. Mit veszíthetünk hát? 

— Mindent — vágott közbe How ell. — Felejtsék el, hogy mi számít 
jogszerűnek az Egyesült Államokban. Ez az ügylet megpecsételheti a 
sorsunkat Iránban. 

— Nekem valami bűzlik az egészben — kapcsolódott be a vitába Taylor. — 
Az egész úgy büdös, ahogy van. 

Perotot meglepte munkatársai reakciója. Ő is utálta a megvesztegetésnek 
már a gondolatát 1s, de kész volt elvei ellenére belemenni, hogy kihozhassa 
a börtönből Pault és Billt. Számára is drága volt az EDS Jó híre, s John 
Howellhez hasonlóan ő sem akarta, hogy korrupció tapadjon hozzá. De ő 
tudott valamit, amit Howell nem: Simons ezredes és a mentőcsapat akciója 
még ennél is nagyobb kockázattal jár. 

— A Jó hírünk eddig mit sem segített Paulon és Billen — érvelt tovább. 

— Nem pusztán a Jó hírünkről van szó — makacskodott Howell. — Dadgar 
mostanára tökéletesen biztos lehet benne, hogy nem volt részük semmiféle 
korrupciós ügyletben. Ha viszont megvesztegetésen ér bennünket, akkor 
fenntarthatja az eredeti vádat. 

Ebben lehet valami, ismerte be magában Perot. 

— Lehet, hogy csapdáról van szó? 

— Lehet. 

Ésszerűen hangzott. Mivel semmiféle bizonyítékot nem tudott szerezni 
Paul és Bill ellen, Dadgar elhiteti "Mély Torokkal", hogy meg lehet 
vesztegetni, majd — miután Perot beleesett a csapdába — világgá kürtölt, 
hogy az EDS mégiscsak egy korrupt cég. S aztán mindannyiukat boldogan 
beülteti a börtönbe Paul és Bill mellé. Ráadásul, mivel valóban bűnösöknek 
bizonyultak, ott 15 fognak maradni. 

— Rendben van — adta be a derekát vonakodva Perot. — Hívják fel "Mély 
Torokot", s mondják meg neki, hogy köszönjük, nem kérünk az üzletből. 

— Oké — mondta Coburn, és már indult 15. 


Még egy elvesztegetett nap, gondolta Perot. Az irániak minden utat 
lezártak előttük. A politikai nyomást figyelmen kívül hagyják. Ha 
megvesztegetéssel próbálkoznak, az csak ronthat a helyzeten. Paul és Bill 
akkor sem hagyhatja el Iránt, ha az EDS kifizeti az óvadékot. 

Még mindig Simons csapatának bevetése látszott a legjobb megoldásnak. 

A megbeszélés résztvevőinek azonban nem szólt erről. 

— Rendben van — zárta le a tanácskozást. — Holnap tovább próbálkozunk. 

Másnap, január 17-én ismét Keane Tayloron és John Howellen volt a sor, 
hogy próbálkozzanak. Az Eisenhower Avenue-ra, az Egészségügyi 
Minisztériumba hajtottak. Tolmácsként velük tartott Abolhaszan is. 
Dadgarral délelőtt tízre beszélték meg a találkozót. A vizsgálóbíró 
többedmagával érkezett. Elkísérték a Társadalombiztosítási Szervezetnek, 
annak a minisztériumi részlegnek a munkatársai, amely az EDS 
számítógépei segítségével végezte munkáját. 

Howell úgy döntött, hogy nem hivatkozik arra, amire eredetileg akart, 
mármint hogy az amerikai törvények tiltják az ilyen óvadék kifizetését. 
Ugyanilyen haszontalannak ítélte azt 15, hogy a Paul és Bill elleni vádak, 
illetve az esetleges bizonyítékok ismertetését követelje: Dadgar könnyen 
kivághatta magát azzal, hogy még folyik a nyomozás. A régi stratégia 
helyett azonban nem tudott újat kigondolni: pókerjátszmára készült, 
anélkül, hogy bármi 15 lett volna a kezében. Talán Dadgar akaratlanul 1s oszt 
majd neki valamit. 

A vizsgálóbíró azzal kezdte, hogy a minisztérium a 125. számú 
adatközpontot követeli az EDS-től. 

Amennyire Howell emlékezett rá, ez a kis teljesítményű számítógép 
tartotta nyilván és  számlázta a  Társadalombiztosítási Szervezet 
munkatársainak fizetését és nyugdíját. Ennek a bandának tehát az a 
legfontosabb, hogy megkapja a saját bérét. Az már teljesen közömbös 
számukra, hogy mi lesz a többi Iráni társadalombiztosítási juttatásával. 

— Ez nem olyan egyszerű — magyarázta Keane Taylor. — Egy ilyen átadás 
nagyon összetett művelet, sok szakember kell hozzá. Természetesen 
mindannyian az Egyesült Államokban vannak. 

— Hozza vissza őket! — csattant fel Dadgar. 

— Majd ha bolond leszek! — válaszolt nyugodtan Taylor. 

A sok harckészültségi gyakorlat, amin a haditengerészetnél átesett, 
megtette a hatását, gondolta Howell. 

— Ha így beszél, maga is hamarosan a börtönben találja magát — 
fenyegetőzött a vizsgálóbíró. 

— Akárcsak a munkatársaim, ha visszahozom őket. 

Howell nem bírta tovább, közbe kellett avatkoznia: 


— Tudna-e jogi garanciát adni arra nézve, hogy a visszatérők közül senkit 
sem tartóztatnak le, és semmiféle módon nem zaklatnak? 

— Hivatalos biztosítékot erre nem tudok adni — Válaszolta Dadgar. — Ám, 
ha megelégszenek a becsületszavammal. . . 

Howell izgatott várakozással nézett Taylorra. Keane nem szólt egy szót 
sem, de az arcáról le lehetett olvasni, hogy két centet sem adna Dadgar 
becsületszaváért. 

— Megvizsgálhatjuk, miként lehetne lebonyolítani az átadást — vette át a 
szót Howell. Dadgar végre olyasmivel állt elő, amin lehet alkudozni. — 
Biztosítékokra természetesen szükség lesz. Hivatalosan igazolniuk kell 
például, hogy a berendezéseket jó állapotban vették át tőlünk. Persze 
felkérhetünk független szakértőket Is. . . 

Howell árnyékbokszolást folytatott. Egyetlen dolog járt a fejében: az 
adatközpontot csak Paulért és Billért cserében szabad átadni. 

Dadgar következő mondatával szétzúzta ezt a reményt: -— A 
nyomozóimhoz napról napra újabb panaszok érkeznek a cégük ellen. Olyan 
panaszok, amelyek tökéletesen indokolják az óvadék összegének 
felemelését. Amennyiben a 125. számú adatközpontot átadják, figyelmen 
kívül hagyhatom ezeket a panaszokat és eltekinthetek az óvadék összegének 
emelésétől. 

— De a szentségit! — robbant ki Taylorból. — Ez a legpiszkosabb zsarolás! 

Howell rájött, hogy az adatközpont kérdése 15 másodlagos. Biztosan a 
Társadalombiztosítási Szervezet képviselői ragaszkodtak hozzá, hogy 
Dadgar felvesse. Nem tartotta azonban olyan fontosnak, hogy komoly 
engedményt tett volna teljesítése érdekében. Mit akarhat hát? 

Howellnek eszébe jutott Lucio Randone, Paul és Bill egykori cellatársa. 
Miután felajánlotta a segítségét, az EDS elküldte Paul  Buchát 
Olaszországba, Randone vállalatához, a Condotti Aguához. Bucha jelentése 
szerint a cég nagy lakóházakat épített Teheránban, s a vállalkozás pénzügyi 
fedezetét biztosító iráni társaság csődbe jutott, következésképp az olaszok 
abbahagyták a munkát. Sok iráni azonban már kifizette az építés alatt álló 
lakás árát. A helyi légkört figyelembe véve semmi meglepő sem volt abban, 
hogy az olaszokat tették felelőssé a csődért, s Randone lett az áldozati 
bárány. Vállalata azonban talált egy céget, amely hajlandó volt tovább 
finanszírozni a vállalkozást, folytatta az építkezést, s Randone rögtön 
kiszabadult. Az egész ügyletet egy Ali Azmajes nevű iráni ügyvéd 
irányította. Bucha idézte az olaszok vissza-visszatérő kijelentéseit is: "Ne 


feledd, hogy Irán mindig Irán marad, soha nem változik". Ő ezt úgy 
értelmezte, hogy a megvesztegetés  elválaszthatatlan mindenféle 
megegyezéstől. Tisztában volt vele, hogy az ügyvédi honorárium 
rendszerint , magában foglalja a hivatalos személyeknek szánt 
megvesztegetést 15. Az ügyvéd — mondjuk — elvégez ezer dollár értékű 
munkát, közben kifizet tízezer dollárnyi kenőpénzt, s aztán leszámlázza 
megrendelőjének a tizenegyezer dollárt, Howellt a korrupciónak már a 
gondolata is idegesítette, de azért találkozott Azmajessel, akitől azt a 
választ kapta, hogy az EDS problémája nem jogi, hanem üzleti jellegű. Ha a 
cég üzleti megállapodást tud kötni az Egészségügyi Minisztériummal, akkor 
Dadgar kiszáll az egész ügyből. Azmajes még csak említést sem tett 
semmiféle megvesztegetésről. 

Az egész ügy üzleti problémaként kezdődött, idézte fel magában Howell. 
A vevő nem tudott fizetni, a vállalkozó pedig beszüntette a munkát. Talán 
lehetséges volna egy kompromisszum, amelynek értelmében az EDS tovább 
működtetné a számítógépeket, a minisztérium pedig mégis fizetne 
valamennyit. Úgy döntött, hogy nyíltan felteszi a kérdést Dadgarnak. 

— Előmozdítaná az ügyet, ha az EDS hajlandó lenne újratárgyalni a 
szerződés feltételeit az Egészségügyi Minisztériummal? 

— Komoly segítséget jelentene — válaszolta a vizsgálóbíró. — Jogi 
megoldást ugyan nem, de gyakorlati megoldást hozna az ügyben. Különben 
is kár volna veszni hagyni azt a sok munkát, amit a minisztérium 
munkájának számítógépre vitele érdekében végeztek. 

Végre a témánál vagyunk, állapította meg magában Howell. Vagy egy 
modernebb társadalombiztosítási rendszert akarnak, vagy vissza kívánják 
kapni a pénzüket. A tizenhárommillió dolláros óvadéknak Paulra és Billre 
való kiszabásával az EDS-nek csak ezt a két választási lehetőséget hagyták 
meg. Végre nyílt kártyákkal játszanak. 

Eldöntötte, hogy ő sem kertel tovább: 

— A tárgyalások megkezdéséről természetesen szó sem lehet addig, amíg 
Chiapparone és Gaylord börtönben van. 

— Mihelyt önök teljes jó szándékkal tárgyalásokat kezdenek, a 
minisztérium ezt velem tudatja. Akkor pedig lehetséges, hogy a vádak 
megváltoznak, talán csökken az óvadék összege, sőt, Chiapparone és 
Gaylord 15 szabadlábra kerül. 

Ez már igazán egyértelmű beszéd, állapította meg magában Howell. 


Az EDS számára tehát az a legjobb, ha rögtön az Egészségügyi 
Minisztériumhoz fordul. 

Azóta, hogy a minisztérium beszüntette a számlák kiegyenlítését, két 
kormányváltozás is volt. Dr. Sejkholeszlamizadehet, aki most börtönben ül, 
egy tábornok követte, akit Bahtiar hatalomra kerülésével egy új miniszter 
váltott fel. Az illető új figura a politikai színképben. Vajon milyen lehet? — 
törte a fejét Howell. 


— Mr. Young van a vonalban, az EDS nevű amerikai vállalattól, miniszter 
úr — szólt be a titkárnő. 

Dr. Razmara mély lélegzetet vett, mielőtt válaszolt volna: — Mondja meg 
neki, hogy amerikai üzletemberek a jövőben nem emelhetik fel csak úgy a 
telefont és nem hívhatják fel bármikor az iráni kormány minisztereit, s nem 
várhatják el tőlük, hogy úgy viselkedjenek, mintha az alkalmazottaik 
volnának. — Még jobban felemelte a hangját. — Mondja meg neki, hogy azok 
az idők elmúltak. 

Lecsapta a kagylót, s kérte, hogy hozzák be az EDS ügyiratatt. 

Manusehr Razmara Párizsban töltötte a karácsonyi ünnepeket. 
Franciaországban szerezte kardiológusi szakképesítését, francia nőt vett 
feleségül, az országot második hazájának tekintette, s tökéletesen beszélt 
franciául. Tagja volt az Iráni Országos Orvosi Tanácsnak és barátja Sahpur 
Bahtiarnak. Amikor Bahtiar kormányra került, felhívta őt Párizsban és 
kérte, hogy jöjjön haza és vállalja el az egészségügyi tárca vezetését. 

Az EDS ügyiratait a társadalombiztosításért felelős miniszterhelyettes 
hozta be. Dr. Emrani már két kormányváltozást 1s túlélt, s tisztségében volt 
az ügy kezdetekor 1s. 

Az tratokat olvasva a miniszter egyre dühösebb lett; az egész vállalkozás 
abnormális volt. Az alapszerződés 48 millió dollárról szólt, de a különböző 
kiegészítések a vállalkozásért fizetendő összeget mintegy 90 millió dollárra 
növelték. Razmarának eszébe jutott, hogy Iránban 12 ezer orvosnak kell 
ellátnia a 32 milliós lakosságot, s az országban 64 ezer falu nélkülözi a 
vezetékes ivóvizet. Aki ezt a szerződést aláírta, az vagy bolond volt, vagy 
hazaáruló, vagy mindkettő. Hogyan lehet milliókat költeni számítógépre, 
amikor olyan alapvető egészségügyi feltételek 15 hiányoznak, mint a tiszta 
víz? Erre csupán egy magyarázat lehet: a szerződést aláírókat 
megvesztegették. 


Ezért fizetniük kell. Emrani már annak a különös bíróságnak a számára 
készítette elő ezt a dossziét, amely a korrupt kormánytisztviselők fölött 
ítélkezik. Három ember ül jelenleg börtönben: dr. Sejkholeszlamizadeh, az 
egykori miniszter és két korábbi helyettese, Reza Neghabat és Nili Arame. 
Úgy kell nekik. A felelősség az egész ügyért elsősorban az irániakat terheli. 
Nem vétlenek azonban az amerikaiak sem. Az Egyesült Államok 
üzletemberei és kormányuk bátorította az ilyen őrült vállalkozásokra a 
sahot, s be is zsebelték értük a maguk profitját. Most fizetniük kell. 
Ráadásul az iratok tanúsága szerint az EDS nem végezte el megfelelően a 
feladatát: két és fél évvel a vállalkozás kezdete után a számítógépek még 
mindig nem működnek. Az új munkálatok megbénították Emrani 
ügyosztályának, a társadalombiztosítást végző régi rendszernek a 
működését, s dr. Emrani egyszerűen képtelen ellenőrizni a kiadásokat. Az 
iratok szerint ez a fő oka annak, hogy a minisztérium túllépte a 
költségvetését. 

Razmara nem feledkezett meg arról, hogy az Egyesült Államok 
nagykövetsége is tiltakozott a két amerikai, Chiapparone és Gaylord 
bizonyítékok hiányában történt bebörtönzése ellen. Ez is jellemző az 
amerikatakra: a megvesztegetési összegeket nem csekkre szokták kifizetni. 
A nagykövetség aggódott a két fogoly biztonságáért ís, s Razmara ezt 
egyszerűen nevetségesnek tartotta. Ő a saját biztonságáért aggódott. 
Mindennap hivatalba menet az Járt a fejében, vajon hazajut-e még élve. 

Becsukta a dossziét. Semmiféle szánalmat nem érzett az EDS és 
bebörtönzött munkatársai iránt. Még ha megpróbálná is szabadlábra 
helyeztetni őket, akkor sem Járna sikerrel, állapította meg magában. Az 
Amerika-ellenes hangulat napról napra erősödik az országban. A Bahtiar- 
kormányt, amelynek ő is tagja volt, a sah iktatta be, ezért mindenki 
Amerika-barátnak . tekintette. Egy ilyen felbolydult országban az a 
miniszter, aki néhány amerikai kapitalista és lakájaik biztonságáért tesz 
valamit, könnyen elveszítheti hivatalát, ha éppen meg nem lincselik — s 
joggal. Razmara úgy döntött, hogy fontosabb dolgoknak szenteli a 
figyelmét. 

Másnap ismét beszólt hozzá a titkárnője: 

— Mr. Young van Itt az EDS-től, s önnel szeretne beszélni, miniszter úr. 

Az amerikaiak szemtelensége egyszerűen felháborító. — Ismételje meg 
neki azt, amit tegnap mondtam, s adjon neki öt percet arra, hogy távozzék 
az épületből — válaszolta Razmara. 


4. 


Bill számára az idő jelentette a legnagyobb problémát. Ebben 
különbözött a nyughatatlan, agresszív, erős akaratú, törekvő Paultól, aki a 
kiszolgáltatottságot viselte a legnehezebben. Bill alkalmazkodóbb típus 
volt: tudta, hogy nem tehet mást, csak imádkozhat — így hát imádkozott. 
(Nem tartozott azok közé, akik lépten-nyomon fennen hirdetik hitüket. 
Rendszerint késő este, elalvás előtt vagy kora hajnalban mondta el imáját, 
mielőtt a többiek felkeltek volna.) Gyötrelmesen lassúnak találta az idő 
múlását. A kinti, a valódi világban egy nap a maga megoldandó 
problémáival, döntéseivel, telefonjaival, értekezleteivel szinte észrevétlenül 
múlt el. A börtönben egy nap maga volt az örökkévalóság. Bill kidolgozott 
egy rendszert a valódi idő és a börtönidő összevetésére. 


Valódi idő Börtönidő 


1 másodperc -— ] perc 
1 perc - 1] óra 
l óra - 1] nap 
l nap - 1] hónap 
1 hónap -lév 


Bill tudatában az idő két vagy három hét után kapta meg ezt az új 
dimenziót, amikor rájött, hogy a szabadulásra még bizonytalan ideig 
várniuk kell. Egy elítélt bűnözőtől eltérően nekik nem mondták meg, hogy 
három hónap vagy öt év múlva szabadulnak, így még annyi vigaszuk sem 
volt, hogy egy falinaptár lapjait tépkedve számolják a büntetésből még 
hátralévő időt. Teljesen mindegy volt számukra, hány napot töltöttek 
börtönben: a hátralévő idő bizonytalan volt, tehát végtelen. 

Perzsa cellatársaik nem így élték át, ami velük történt. Szembetűnő volt a 
két kultúra közötti különbség: az amerikaiak, akik megszokták, hogy gyors 
eredményekre törekedjenek, nagyon megszenvedték a várakozást. Az 
irániak azonban képesek voltak várni "fardah", vagyis másnapig, talán egy 
hétig, valameddig, az örökkévalóságig. Ugyanúgy, ahogy a kinti életben is 
tették. 

A sah hatalmának gyengülésével párhuzamosan azonban Bill mintha az 
elkeseredés jeleit vette volna észre rajtuk, s óvatosabb lett velük szemben. 


Ügyelt rá, nehogy elmondja nekik, kik érkeztek Dallasból, vagy hogy 
haladnak a kiszabadításuk érdekében kezdett tárgyalások. Attól tartott, hogy 
menekülési lehetőséget keresve esetleg készek továbbadni az információkat 
az őröknek. 

Kezdett jól képzett börtönlakóvá válni. Megtanulta, hogy ne vegyen 
tudomást a koszról és a poloskákról, hozzászokott a hideg, szénhidrátban 
dús, étvágygerjesztőnek egyáltalán nem nevezhető ételekhez. Megtanulta, 
hogyan éljen a cellán belüli szük, de pontosan körülhatárolt személyes 
életterében. 

Megtalálta a módját, hogyan töltse el a végtelenül hosszúnak tünő 
napokat. Olvasott, sakkozni tanította Pault, tornázott az előtérben, 
kikérdezte az irániakat mindenről, amit a televízióban vagy a rádióban 
hallottak, és imádkozott. Hajszálpontos vázlatot készített a börtönről, 
méretarányosan ábrázolva minden cellát, minden folyosót. Naplót vezetett 
és feljegyezte benne a börtönélet minden kis eseményét, mindazt, amit a 
látogatóktól hallott, s a híreket. Nevük helyett csupán kezdőbetűikkel jelölte 
az egyes személyeket, s kitalált vagy a valósághoz képest jelentősen 
megváltoztatott történéseket is feljegyzett, hogyha a naplót elkoboznák, 
megzavarja azt, aki olvassa. 

Mint minden fogoly, ő ís úgy várta a látogatókat, akár a kisgyerek a 
karácsonyesti ajándékosztást. Az EDS munkatársai tisztességes ételt, meleg 
ruhát, új könyveket, hazulról érkezett leveleket vittek be neki. Az egyik nap 
Keane Taylor elhozta neki Christophernek, hatéves fiának a fényképét. A 
gyerek a karácsonyfa alatt állt. Az, hogy láthatja a fiát, még ha csak 
fényképen is, erőt öntött belé. Eszébe juttatta, hogy van miben 
reménykednie, s megerősítette benne az elszántságot, hogy ne adja fel. 

Leveleket írt Emilynek és átadta Keane-nek, hogy olvassa be neki 
telefonon. Tíz éve ismerte már Taylort, s nagyon közel álltak egymáshoz. 
Az evakuálás után egy ideig együtt 1s laktak. Bill tudta, hogy Keane nem 
olyan érzéketlen, mint amilyennek tartják — viselkedésének jó része csak 
manír volt —, mégis furcsán érezte magát, amikor leírta, hogy "szeretlek", 
tudva, hogy azt Keane fogja felolvasni a feleségének. Erőt vett azonban 
magán, s úrrá lett zavarán, mert nagyon akarta, hogy Emily és a gyerekek 
tudják, mennyire szereti őket. Hátha nem lesz már alkalma személyesen 1s 
elmondani nekik. Levelei olyanok voltak, mint a veszélyes bevetésre induló 
pilótáké. 


A legértékesebb ajándék, amit a látogatók hozhattak, a friss hír volt. Az 
udvar túlsó oldalán álló földszintes épületben lezajlott rövid találkozók 
annak megvitatásával teltek el, hogyan próbálják meg kihozni őket a 
börtönből. Bill számára úgy tünt, hogy az idő a legfontosabb tényező. 
Előbb-utóbb valamelyik módszernek sikeresnek kell lennie. Sajnos, az idő 
múlásával Iránban egyre nőtt a zűrzavar. A forradalmi erők egyre 
energikusabbak lettek. Sikerül-e vajon kihoznia az EDS-nek Pault és Billt 
még azelőtt, hogy az egész ország lángba borulna? 

Az EDS munkatársai számára egyre veszélyesebbé vált a déli városrész, 
ahol a börtön volt. Paul és Bill sohasem tudhatta, mikor érkezik a következő 
látogató, vagy egyáltalán lesz-e még látogatás. A legutóbbi találkozó óta 
már négy, aztán öt nap is eltelt, s Bill arra gondolt, hogy mindenki 
visszament az Egyesült Államokba, hátrahagyva őt és Pault. Figyelembe 
véve, hogy a váltságdíj összege mértéktelenül nagy, a teheráni utcák pedig 
hallatlanul veszélyesek, talán mindannyian feladták a reményt a 
kiszabadításukra. Esetleg akaratuk ellenére, kényszerből távozniuk kellett, 
hogy legalább a saját életüket mentsék. — Bill felidézte magában a vietnami 
kivonulást, amikor az amerikai nagykövetség utolsónak maradt 
munkatársait az épület tetejéről szedte fel egy helikopter, s könnyen el tudta 
képzelni, hogy ugyanez a jelenet ismétlődött meg a teheráni amerikai 
nagykövetségnél Is. 

A követség munkatársainak látogatásaiból néha merített egy kis 
bátorságot. Kockázatot vállaltak azzal, hogy felkeresték őket a börtönben, 
de semmi megbízható értesülést nem hoztak arról, mit tesz a kormányzat 
kiszabadításuk érdekében, s Bill idővel arra a megállapításra jutott, hogy a 
Külügyminisztérium egyszerűen alkalmatlan feladata ellátására. 

Dr. Humannak, az iráni ügyvédnek a látogatásai eleinte nagyon biztatóan 
hatottak. Aztán Bill rájött, hogy az irániakra oly jellemző módon Human 
sokat ígér, de keveset teljesít. A Dadgarral tartott találkozó fiaskója 
nyomasztóan hatott rá. [Jesztő volt az a könnyedség, amellyel a vizsgálóbíró 
kijátszotta Humant, s elszántsága 15, hogy mindenképpen bent tartja őket a 
börtönben. Aznap éjjel Bill szinte egy percet sem aludt. 

Megdöbbentette, amikor először meghallotta az óvadék összegét. Ekkora 
váltságdíjat még soha sehol nem fizettek ki a világon. Eszébe jutott, hogy a 
Dél-Amerikában elrabolt amerikai üzletemberekért csak egy- vagy 
kétmillió dollárt szoktak követelni. (Igaz, rendszerint nem 1s kerülnek elő 
élve.) — Milliomosokért, — neves  — politikusokért, — más —— közismert 


személyiségekért három-négymilliót kérnek, de sohasem tizenhármat. 
Ennyit senki sem fog fizetni értük. 

Különben még ezzel az összeggel sem vásárolhatnák meg számukra a 
jogot, hogy elhagyják az országot. A legvalószínűbb, hogy házi őrizetbe 
vennék őket Teheránban, ahol lassan a tömeg lesz az úr. Az egész 
óvadékügy sokkal inkább tünt csapdának, mint valódi menekülési 
lehetőségnek. 

Helyzete arra késztette, hogy felülvizsgálja, mit is tart fontosnak az 
életben. Rájött, hogy nagyon jól meg tud lenni szép háza, autói, az ízletes 
ételek és az elegáns ruhák nélkül. Önmagában nem is volt olyan szörnyű, 
hogy piszkos szobában lakik, ahol poloskák mászkálnak a falon. Minden, 
amit csak birtokolt az életben, pillanatok alatt tovatűnt, s rájött, hogy az 
egyetlen dolog, aminek igazán van értéke, a család. Egyedül ez számít — 
Emily, Jackie, Jenny és Chris. 

Coburn látogatása valamivel jobb kedvre derítette. Amikor meglátta 
nagykabátjában, kötött sapkájában, szépen növő vörös szakállával, Bill 
rögtön rájött: Jay nem azért van Teheránban, hogy furfangos jogi 
módszerekkel próbálja meg őket kiszabadítani. Coburn a látogatóidő 
jelentős részét Paullal töltötte, s lehet, hogy Paul meg is tudott tőle valamit, 
de nem mondta el Billnek. Őt ez nem is bántotta: ha szükség lesz rá, úgyis 
megtudja. 

A Coburn látogatása utáni napon azonban rossz hírek érkeztek. Január 
16-án a sah elhagyta Iránt. 

A cellák előtti térségben levő televíziót kivételesen délután is 
bekapcsolták, s Paul és Bill a többi fogollyal együtt nézte a Mehrabad 
repülőtér császári pavilonjában rendezett búcsúztatási ceremóniát. Ott volt a 
sah, a felesége, négy gyerekük közül három, az uralkodó anyósa és az 
udvartartás tagjai. Sahpur Bahtiar és egy sereg tábornok búcsúztatta a 
távozókat. Bahtiar kezet csókolt az uralkodónak, s a császári pár elindult a 
repülőgép felé. 

A minisztériumi vezetők magukba roskadva nézték a jelenetet. 
Valamilyen formában mindannyian a császári család vagy közvetlen 
környezete baráti köréhez tartoztak. S most uruk és pártfogójuk távozik. Ez 
a legjobb esetben is azt jelenti, hogy hosszú raboskodásra kell 
felkészülniük. Bill úgy érezte, hogy a sah távozásával oda egy Amerika- 
barát fordulat utolsó lehetősége is Iránban. Most még nagyobb lesz a 


zűrzavar, még több veszély leselkedik majd az amerikaiakra Teheránban, s 
még kisebb lesz az esélye a gyors szabadulásnak. 

Nem sokkal azután, hogy a televízióban látták felszállni a sah gépét, Bill 
halk morajt hallott, mintha valahol a távolban, a börtönön kívül nagy tömeg 
zajongana. A — moraj egyre erősödött, egyre kivehetőbbé vált a kiabálás, az 
éljenzés, az autókürtök hangja. A televízió adásából tudták meg a zaj okát. 
Irániak százai, ezrei tomboltak az utcákon, azt üvöltözve: — Sah raft! azaz 
sa sah elment". Pault az egész az újévi parádéra emlékeztette 
Philadelphiában. Szinte minden autó dudálva, bekapcsolt reflektorokkal 
közlekedett. Sok sofőr szalagokat kötött a bekapcsolt ablaktörlőre, 
gépesítve a zászlólobogtatást. Éljenző fiatalokkal zsúfolt teherautók 
száguldoztak az utcákon, s a tömeg városszerte ledöntötte és összetörte a 
sah szobrait. Billben felmerült, vajon mit tesz ezek után a tömeg, s főleg mit 
tesznek a börtönőrök, illetve a lobbi fogoly? Az irániak hisztérikus 
érzelemkitörése vajon nem az amerikaiak ellen irányul-e legközelebb? 

Két nappal később, január tizennyolcadika reggelén egy őr lépett az 5-ös 
cellába, s mondott valamit farsziul Reza Neghabatnak, az egykori 
miniszterhelyettesnek. Neghabat lefordította: — Szedjék össze a holmijukat. 
Máshová viszik magukat. 

— Hová? — kérdezte Paul. 

— Egy másik börtönbe. 

Bill agyában megszólalt a riasztócsengő. Miféle börtön lehet az? Olyan, 
ahol kínozzák és megölik a rabokat? Vajon értesítik-e az EDS-t arról, hova 
szállították őket, vagy egyszerűen csak eltünnek? Ez a hely ugyan nem volt 
paradicsominak nevezhető, de legalább ismerték, s ez adott valamiféle 
biztonságérzést. 

Az őr ismét mondott valamit, s Neghabat fordított. — Azt mondja, hogy 
ne aggódjanak, az önök érdekében történik. 

Pillanatok alatt összeszedték fogkeféjüket, néhány ruhadarabjukat, a 
közös borotvát. Aztán csak ültek és vártak, három órán át. 

Nyomasztó volt a bizonytalanság. Bill már hozzászokott a börtönhöz, s 
időnkénti szorongásait leszámítva, alapvetően bízott cellatársaiban. Félt, 
hogy ennél csak rosszabb várhat rájuk. 

Paul megkérte Neghabatot, hogy értesítse valahogy az EDS-t 
átköltözésükről. Ha másképp nem megy, esetleg próbálja megvesztegetni a 
börtönparancsnok ezredest. 


A cellafőnök, az az idős ember, aki annyira vigyázott rá, hogy a 
lehetőségekhez képest jól érezzék magukat, elszomorodott, hallva, hogy 
távoznak. Búsan nézte, amint Paul leveszi a falról Karen és Ann Marie 
fényképét. Egy hirtelen támadt érzésnek engedve Paul odaadta a képet az 
öregnek, akit szemmel láthatóan megindított ez a gesztus, és hosszan 
hálálkodott. 

Három óra múltán aztán értük jöttek, kivitték őket a börtönudvarra, s a 
börtön különböző részeiből összeszedett hat másik fogollyal együtt 
beszállították őket egy kisbuszba. Bill a többieket figyelte, megpróbálta 
kitalálni, mi az, ami közös bennük, amiért egyszerre viszik el őket. 

Egyikük egy francia volt. Biztonságuk érdekében talán minden külföldi 
foglyot elszállítanak? Ott volt azonban közöttük a tagbaszakadt iráni is, 
annak a lenti cellának a főnöke, amelyikben az első éjszakát töltötték. 
Billnek meggyőződése volt, hogy közönséges bűnöző. 

Miután a busz elindult, a franciához fordult: — Nem tudja, hova visznek 
bennünket? 

— Engem szabadon engednek - válaszolta az. 

Billnek a lélegzete ís elakadt. Ez jó hír! Lehet, hogy mindannyiukat 
szabadon bocsátják?! 

Az utcát figyelte. Három hét után először látta a külvilágot. Az 
Igazságügy-minisztérium körüli kormányzati épületeken pusztítás nyomai 
látszottak: úgy látszik, a tömeg valóban elvadult. Mindenhol kiégett 
gépkocsik, betört ablakok. Az utca teli volt katonákkal, páncélosokkal, de 
nem csináltak semmit — nem ügyeltek a rendre, még csak a forgalmat sem 
ellenőrizték. Billnek úgy tűnt, hogy csupán idő kérdése és a gyenge Bahtiar- 
kormányt egyszerűen elsöprik. 

Mi történt az EDS embereivel, Taylorral, Howelllel, Younggal, 
Gallagherrel és Coburnnel? A sah távozása óta nem jártak a börtönben. 
Talán menekülniük kellett, mert az életük forgott veszélyben? Maga sem 
tudta, miért, mégis biztos volt benne, hogy a városban vannak, s még 
mindig Pault és őt próbálják kiszabadítani. Remélte, hogy ezt a költözést is 
valahogy ők szervezték meg. Az 1s lehet, hogy a busz nem egy másik 
börtönbe, hanem egyenesen az amerikai légi támaszpontra viszi őket. Minél 
többet gondolt rá, annál erősebben hitte, hogy az egész az ő szabadulásukért 
történik. Az amerikai nagykövetség a sah távozása után minden bizonnyal 
felismerte, hogy komoly veszélyben vannak, s végre lépett az érdekükben. 
Ez az egész buszozás csak csel. Csak azért van rá szükség, hogy kihozzák 


őket az Igazságügy-minisztérium börtönéből anélkül, hogy felkeltenék 
Dadgar és a hozzá hasonló ellenséges iráni tisztviselők gyanakvását. 

A busz északnak tartott. Ismerős negyedeken haladtak át, s Bill egyre 
nagyobb biztonságban érezte magát, ahogy a város ellenséges déli része 
elmaradt mögöttük. 

A légi támaszpont 15 északon van. 

A busz egy tágas térre ért, amelyet egy nagy, erődszerű épület uralt. Bill 
érdeklődéssel figyelte. Körülötte a fal mintegy két és fél méter magas 
lehetett, rajta őrtornyok, géppuskafészkek. A tér tele volt csadort, a 
hagyományos iráni öltözéket viselő, zajongó asszonyokkal. Valamilyen 
palota vagy mecset talán? Esetleg egy katonai támaszpont? 

A busz az erődítményhez kanyarodott és lassított. 

Jaj, ne! 

Előttük hatalmas, kétszárnyú acélkapu magasodott, s a busz Bill 
legnagyobb rémületére pontosan azzal szemben állt meg. 

Ez a félelmetes hely nem más, mint az új börtön, ahol ki tudja, mi vár 
rájuk. 

A busz behajtott a kitáruló kapun. 

Nem a légi támaszpontra mentek hát, az EDS nem szervezte meg a 
menekülésüket, a nagykövetség semmit sem tett, nem engedik szabadon 
őket. 

Megálltak. Az acélkapu becsukódott, s elöl egy újabb tárult fel. 
Áthajtottak azon is, és egy épületekkel teleszórt belső udvarra értek. Az 
egyik őr mondott valamit farsziul, s a foglyok elindultak lefelé a buszról. 

Bill úgy érezte magát, mint egy becsapott gyerek. Rohadt ez az egész 
élet, gondolta. Mit tettem, hogy ezt érdemeltem? 

Mit tettem?! 


— Ne hajtson túl gyorsan — figyelmeztette Simons. 

— Nem vezetek elég biztosan? — kérdezte Poche. 

— Dehogynem, csak nem akarom, hogy szabálysértésen érjék. 

— Miféle szabályok vannak még Itt? 

— Csak legyen óvatos. 

— Megérkeztünk — vágott közbe Coburn. 

Poche megállította a kocsit. 

A kísértetiesnek tűnő, fekete leples asszonyok feje fölött mindannyian a 
Kaszr börtön erődszerű épületét figyelték. 


— Jézusom! — törte meg a csendet Simons. Mély, rekedtes hangjában 
megdöbbenés, félelem bujkált. — Nézzék ezt az átkozottat! 

A magas falakra, a hatalmas kapukra, az  őrtornyokra, a 
géppuskafészkekre bámultak. 

— Ez rosszabb, mint az Alamo — folytatta Simons. 

Coburnnek az jutott az eszébe, hogy mentőcsapatuk csak az Egyesült 
Államok egész haderejének segítségével tudná megtámadni ezt a börtönt. A 
fogolyszöktetés, amit oly gondosan kiterveltek, s oly sokat gyakoroltak, 
most teljesen kivihetetlenné vált. Itt már nem segít semmiféle módosítás, a 
terv javítgatása, vagy akár egy új terv sem: az egész ötlet halott. 

Szótlanul ültek egy ideig, mindenki a saját gondolataival volt elfoglalva. 

— Kik ezek az asszonyok? — kérdezte, mintegy hangosan gondolkodva 
Coburn. 

— A foglyok hozzátartozói — magyarázta Poche. 

Coburn furcsa hangot hallott. 

— Figyelj csak! Mi ez? — fordult ismét Joe-hoz. 

— Az asszonyok. Siratják a bentieket. 


Simons ezredes egyszer már találkozott bevehetetlen erőddel. 

Igaz, akkor még csak százados volt, nem kapta még meg becenevét, s 
barátai egyszerűen csak Artnak szólították. 

1944 októbere volt. A huszonhat éves Art Simons a 6. Ranger gyalogos 
zászlóalj B századát vezette. Már látható volt, hogy az Egyesült Államok 
megnyeri a háborút a Csendes-óceánon. Éppen a Fülöp-szigetek elleni 
támadást készítették elő. A 6. zászlóalj rangerei az inváziós erők előtt 
érkeztek, — szabotázscselekményeket hajtottak végre és katonai 
létesítményeket romboltak le az ellenséges vonalak mögött. 

A B zászlóalj a Homonhon-szigeten, a Leyte-öbölben szállt partra. A 
szigeten nem voltak japánok, Simons kétszáz békés bennszülött előtt húzta 
fel a csillagos-sávos lobogót egy kókuszpálmára. 

Még aznap megkapták az üzenetet, hogy a japán helyőrség a közeli 
Suluan-szigeten gyilkolja a polgári lakosságot. Simons engedélyt kért rá, 
hogy elfoglalhassa Suluant. A kérést visszautasították. Néhány nappal 
később újra próbálkozott. Azt a választ kapta, hogy nincs szabad hajó, 
amelyet a B századért küldhetnének, hogy átvigye őket a másik szigetre. 
Simons kérte, hogy hadd használja a bennszülöttek hajóit. Ezúttal megkapta 
az engedélyt. 


Lefoglalt három vitorlást és tizenegy evezős csónakot, s kinevezte magát 
a flotta parancsnokává. Nyolcvan emberrel indult el, hajnali kettőkor. Vihar 
tört ki, hét csónak felborult, vissza kellett fordulniuk. A katonák többsége 
úszva ért partot. 

Másnap ismét elindultak, ezúttal már napvilágnál. Mivel a légteret még 
mindig a japánok uralták, a katonák levetették zubbonyukat, s 
felszerelésükkel együtt elrejtették a csónakok aljában, hogy ha egy 
repülőről felfedeznék őket, azt higgyék, csak bennszülött halászok. A csel 
bevált, sikerült partra szállniuk Suluanon. Simons rögtön elindult, hogy 
felderítse a Japán erőket. 

Ekkor találkozott a bevehetetlen erőddel. A japánok a sziget déli 
végében, egy kilencven méter magas korallszirten álló világítótoronyba 
vették be magukat. 

A szikla nyugati oldalán ösvény kanyargott felfelé, s félúttól a 
korallszíirtbe vágott lépcsőben folytatódott. Az egész lépcsősort, s az ösvény 
nagyobbik részét jól be lehetett látni a húsz méter magas világítótoronyból 
és a mellette álló három, nyugatra néző épületből. Tökéletes védelmi állás 
volt: két ember akár ötszáz támadót 1s képes volt ott feltartóztatni. 

Valamilyen megoldásnak mégiscsak kell lennie. Simons úgy döntött, 
hogy keletről támadnak, a szirtet megmászva. 

A támadás november másodikán, éjjel egykor kezdődött. Simons és 
tizennégy embere pontosan az épületek alatt a szirt tövéhez kúszott. 
Arcukat és kezüket feketére mázolták — a hold fényesen világított, s a terep 
olyan nyitott volt, akár az 10wai préri. Harisnyájukat a bakancsukra húzták, 
hogy ne üssenek zajt, s csak kéz jelekkel érintkeztek. 

Simons jelt adott és elsőnek rugaszkodott neki a szirtnek. Az éles korall 
belemart az ujjúkba és tenyerükbe. Voltak szakaszok, ahol a lábukat sem 
volt hol megvetniük, s csak a karjukkal húzódzkodva tudtak előbbre jutni. 
Tökéletesen kiszolgáltatottak voltak: ha egy kíváncsi őr a szirt keleti 
oldalán lenéz, rögtön észreveszi őket, s azonnal fellármázza a többieket, 
hogy jöjjenek, könnyű vadászat ígérkezik. 

Az út felénél tartottak, amikor hangos csattanás törte meg a csendet. 
Egyikük puskájának tusa a korallnak ütődött. Megálltak, arcukat a korallhoz 
szorítva igyekeztek belesimulni a szinte függőleges falba. Simons lélegzetét 
visszafojtva várta a mészárlás kezdetét jelző lövéseket, de nem történt 
semmit. 

Tíz perc múlva folytatták az utat. 


Egy egész órába telt, amíg megmászták a szirtet. 

Simons jutott fel először. Hasra vágta magát a tetőn, s úgy érezte, mintha 
meztelen volna az erős holdfényben, ahol semmi sem nyújtott fedezéket. 
Egyetlen japánt sem látott, de hangokat hallott az egyik alacsony épületből. 
Fegyverét a világítótoronyra szegezte. 

Egymás után érkeztek a többiek 15. A támadást azután akarták kezdeni, 
hogy a géppuskát felállították. 

A fegyvert éppen feltornászták a tetőre, amikor előtántorgott egy álmos 
Japán. Nyilván a latrinára indult. Simons intett egyik emberének, az lelőtte, 
s megkezdődött a tűzpárbaj. 

Simons azonnal a géppuskához futott. Az egyik lábát és a lőszeres dobozt 
tartotta, miközben a kezelő a másik lábat tartva tüzelt. A meglepett Japánok 
az épületekből egyenesen belefutottak a géppuskatűzbe. 

Húsz perccel később az egésznek vége volt. Tizenöt ellenséges katonát 
öltek meg. Simons csapatának két sebesültje volt, de egyik sem súlyos. A 
"bevehetetlen" erődöt pedig mégiscsak bevették. 

Valamilyen megoldás mindig van. 


VII. 
L. 


Az amerikai nagykövetség Volkswagen minibusza a Kaszr tér felé tartott. 
A kocsiban Ross Perot ült. Január tizenkilencedike volt, előző nap 
szállították át Pault és Billt, s Perot meg akarta látogatni őket az új 
börtönben. 

Enyhén szólva őrült vállalkozás volt. 

Mindenki arra törekedett, hogy rejtekhelyén tartsa Perotot, mert féltek, 
hogy Dadgar — Paulnál és Billnél jóval értékesebb túszt látva benne — 
letartóztatja és börtönbe veti. Most mégis itt volt, és saját akaratából, saját 
útlevelével a zsebében a börtön felé tartott. 

Abban bízott, hogy a kormányhivatalok itt 15 csak olyanok, mint más 
országokban. "Nem tudja a jobb kéz, mit csinál a bal." Lehet, hogy az 
Igazságügy-minisztérium le akarná őt tartóztatni, de ezt a börtönt a 
katonaság ellenőrzi, s a hadsereg egyelőre semmiféle érdeklődést nem 
mutat iránta. 

Az óvatossági rendszabályokról azért nem feledkezett meg. 
Többedmagával lép be a börtönbe — vele volt a mikrobuszon Rich 
Gallagher, Jay Coburn, s a nagykövetség néhány munkatársa, akik egy 
amerikai asszonyt készültek meglátogatni. A lehető legegyszerűbb 
öltözékét vette fel, s egy nagy kartondobozban élelmet, könyveket és meleg 
ruhákat vitt Paulnak és Billnek. 

A börtönben senkinek sem lesz ismerős az arca. Amikor belép, igazolnia 
kell ugyan magát, de egy őr vagy alacsony beosztású tisztviselő honnan 
tudhatná, hogy ki ő? Lehet, hogy a neve rajta van valamilyen listán a 
repülőtéren, a rendőrörszobákban vagy a szállodákban, de a börtönben 
aligha. Dadgar semmiképp sem számít arra, hogy éppen ott fog 
felbukkanni. 

Egyébként 15 kész volt vállalni a kockázatot. Lelket akart önteni Paulba 
és Billbe, s meg akarta mutatni nekik, hogy a saját bőrét 15 kész vásárra 
vinni értük. Utjának ez lesz az egyetlen eredménye: erőfeszítései, hogy a 
kiszabadításuk érdekében kezdett tárgyalásokat előbbre vigye, rendre 
kudarcot vallottak. 

A busz a Kaszr térre ért, s Perot végre meglátta a börtönt. Mély 
benyomást tett rá. Nem tudta elképzelni, hogyan hatol be oda Simons és kis 


csapata. 

A téren elég sokan voltak, többnyire csadort viselő asszonyok. A 
mikrobusz a nagy acélkapu közelében állt meg. Perotnak a buszsofőr járt az 
eszében: iráni volt, s azt 1s tudta, hogy ki ő... 

Mindannyian kiszálltak. Egy televíziós forgatócsoportot vett észre a 
bejárat közelében. Beszédüket meghallva a lélegzete is elakadt — 
amerikaiak! De mi az ördögöt kereshetnek itt? 

Fejét leszegve vágott át a tömegen, hóna alatt a kartondobozzal. A kapu 
mellett, a falba épített kis ablakon egy őr nézett ki. A televíziósok nem 
vették észre. Egy perccel később kinyílt az egyik kapuszárnyba vágott ajtó, 
s beléptek a börtön területére. 

Innen már nem volt visszatérés. Egy másik acélkapun át a börtönudvarra 
jutottak. Hatalmas tér volt, az épületek között szabályos utcák húzódtak, s 
tyúkok és pulykák szaladgáltak szabadon. Követte a többieket egy 
fogadószobába. 

Odaadta az útlevelét a tisztviselőnek, aki a látogatók könyvére mutatott, 
jelezve, hogy írja be a nevét. Bevéste, hogy H. R. Perot, de azért ügyelt rá, 
hogy ne legyen könnyen olvasható. A tisztviselő visszaadta az útlevelet és 
intett, hogy továbbmehet. 

Eddig minden rendben. Itt senki sem hallott még Ross Perotról. 

Belépett a beszélőre várakozó látogatók számára fenntartott szobába, s 
abban a pillanatban földbe gyökerezett a lába. Szemben találta magát 
valakivel, aki igazán tisztában volt vele, hogy ki ő. 

A tábornoki uniformist viselő iránival beszélgető férfi Ramsey Clark 
volt, egy texasi, Lyndon B. Johnson kormányzata idején az Egyesült 
Államok igazságügy-minisztere. Perot több ízben is találkozott vele, s jól 
ismerte a nővérét, Mimit. 

Most már értette, mit kerestek ott a televíziósok. — Csak azért 
imádkozott, hogy kívül maradjon Clark látószögén. Bármelyik pillanatban 
erre fordulhat, gondolta, s felkiálthat, hogy "Uramisten! De hisz ez Ross 
Perot, az EDS-től!" Ha megpróbál elbújni, az csak még rosszabb lesz. 

Egy szempillantás alatt határozott. 

Clarkhoz lépett, üdvözlésre nyújtotta a kezét, s megszólította: — Hello, 
Ramsey. Mit csinál Itt a börtönben? 

Clark lenézett rá — 188 centi magas volt —, s felismerve, hogy ki áll előtte, 
elmosolyodott. Kezet ráztak. 


— Hogy van Mimi? — kérdezte Perot, még mielőtt Clarknak eszébe jutott 
volna, hogy bemutassa a tábornoknak, aki közben farsziul mondott valamit 
egyik kísérőjének. 

— Remekül érzi magát — válaszolta Clark. 

— Nagyszerű. Örülök, hogy találkoztunk — búcsúzott el Perot, s már lépett 
15 tovább. 

Az izgalomtól teljesen kiszáradt szájjal lépett ki az udvarra Gallagher, 
Coburn és a nagykövetségi munkatársak nyomában. Ez bizony meleg 
helyzet volt. Egy ezredesi rangjelzést viselő iráni kísérte őket: Gallagher 
szerint azért küldték, hogy gondoskodjon róluk. Perotnak az járt a fejében, 
vajon mit mondhat most Clark a tábornoknak... 


Paul beteg volt. Kiújult a fogsága első napján szerzett megfázása. 
Állandóan köhögött és fájdalmat érzett a mellkasában. Sem a régi 
börtönben, sem Itt nem tudott soha fölmelegedni: három hete egyfolytában 
fázott. Az EDS-től érkezett látogatóitól azt kérte, hogy hozzanak neki 
meleg alsóruhát, de azok nyilván elfelejtették a kérést. 

Nagyon el volt keseredve. Komolyan számított rá, hogy Coburn és a 
többiek megtámadják a buszt, amelyik áthozta őket ide az Igazságügy- 
minisztériumból. Amikor beértek a bevehetetlennek látszó Kaszr börtönbe, 
keserű csalódást érzett. 

A parancsnok, Mohari tábornok közölte Paullal és Billel, hogy ő 
felügyeli Ieheránban az összes börtönt, s biztonságuk érdekében 
személyesen rendelte el az átszállításukat. Meglehetősen sovány vigasz 
volt: igaz, hogy ez a börtön a lázongó csőcselékkel szemben védelmet 
nyújtott, ám a mentőcsapat 1í15s sokkal nehezebben tudja bevenni, ha 
egyáltalán sikerül nekt. 

A Kaszr egy nagy katonai létesítmény része volt. Nyugatra tőle a Kaszr 
Ghazar palota, amit a sah apja rendőr akadémiává alakított át. A börtön 
udvara volt valamikor a palota kertje. Északra tőlük egy katonai kórház 
húzódott, keletre pedig egy laktanya, amelynek udvarán helikopterek 
szálltak fel és le, napjában többször Is. 

Magát a börtönt egy nyolc-kilenc méter magas belső és egy három és fél 
méter magas külső fal övezte. Tizenöt-húsz épületből állt. Volt külön 
péksége, mecsetje és hat cellablokkja. Az egyikben csak nők voltak. 

Pault és Billt a 8-as számú épületben helyezték el, amely a belső udvaron 
állt és acélpóznákra erősített drótkerítés vette körül. A körülmények 


börtönviszonylatban nem 15 voltak rosszak. Az udvaron szökökút állt, 
körülötte rózsabokrok és vagy tíz-tizenöt fenyő. A foglyok napközben az 
udvaron tartózkodhattak, röplabdázhattak vagy asztaliteniszezhettek. A 
kapuban azonban őr állt, jelezve szabad mozgásuk határát. 

A cellablokk földszintén kis kórház volt. Vagy húsz pácienst kezeltek 
benne, többnyire elmebetegeket. Ezek rengeteget ordítoztak. Pault, Billt s 
néhány más foglyot az első emeleten helyezték el. Nagy, körülbelül 7 x 9 
méteres cellába kerültek, s csak egy emberrel kellett megosztaniuk, egy 
ötvenes éveiben járó iráni ügyvéddel, aki a farszin kívül angolul és 
franciául is beszélt. Megmutatta nekik franciaországi villájának fényképét. 
A cellában televízió 1s volt. 

Ennek ellenére Paul nagyon el volt keseredve. Egy kis extra komfort nem 
sokat jelentett a számára. A szabadságra vágyott. Nem lelkesítette fel 
különösebben az sem, amikor január tizenkilencedikén délelőtt közölték 
velük, hogy látogatóik érkeztek. 

Épületük földszintjén volt egy látogatószoba, de most — anélkül, hogy 
bármilyen magyarázatot adtak volna — nem oda vitték őket, hanem ki az 
udvarra. A tisztiklub néven emlegetett épület felé indultak, amely körül kis 
trópusi kert húzódott, kacsákkal és pávákkal. Paul, meglátva a szemből 
közeledő látogatóikat, nem akart hinni a szemének: 

— Istenem! — kiáltott fel boldogan. — De hiszen ez Ross! 

Elfelejtve, hogy hol van, futva indult feléjük. Egy őr rántotta vissza. 

— Gondoltad volna? — kérdezte Billt. — Perot itt van! 

Az őrök a kertbe terelték őket. Paul állandóan hátranézegetett, s 
tekintetével Perotot keresve próbált megbizonyosodni róla, hogy nem csalta 
meg a szeme. A fal mellett sorakozó, üveglapú dohányzóasztalokkal 
berendezett terembe vezették őket. Nem sokkal utánuk belépett Perot, 
Gallagher, Coburn és még néhány ember. 

Perot szélesen mosolygott. Paul kezet rázott vele, aztán átölelte. Nehezen 
tudták legyűrni megindultságukat. Paul érezte, hogy szeretik, hogy törődnek 
vele, barátai vannak, tartozik valakihez. Perot a fél világon átkelt, s 
belevetette magát egy forradalom kellős közepébe, csak azért, hogy 
meglátogassa. 

Perot és Bill 15 kezet rázott és összeölelkezett. — Mi az ördögöt keresel itt, 
Ross? — kérdezte Bill. — Csak nem azért jöttél, hogy hazavigyél bennünket? 

— Nem egészen. Legalábbis még nem — válaszolta Perot. 


Az őrök a terem másik végébe húzódtak teázni. A Perotékkal érkezett 
követségiek egy másik asztalhoz ültek, s egy női fogollyal beszélgettek. 

Perot az asztalra tette a dobozt: 

— Itt van néhány meleg hosszú alsónemű. A boltban nem kaptunk, így hát 
a magamét hoztam el, s szeretném vissza ií5 kapni, hallod? — mondta 
Paulnak. 

— Ne aggódj, épségben visszakapod — válaszolta az mosolyogva. 

— Hoztunk néhány könyvet meg ennivalót. Mogyoróvajat, tonhalat, 
gyümölcslét, meg mit tudom, még mit. — Előhúzott egy nagy borítékot. — Itt 
vannak a levelettek. 

Paul gyorsan átfutotta a címzéseket. Az egyik levél Ruthte-től jött, a 
másikra meg csak annyit írtak, hogy "Chapanoodle". Ezt biztosan a barátja, 
David Benne küldte, akinek a fia, Tommy nem tudva kiejteni a Chiapparone 
nevet, ezért "Chapanoodle"nak keresztelte el. Zsebébe csúsztatta a 
leveleket, hogy majd később elolvassa őket. 

— Hogy van Ruthte? — kérdezte. 

— Jól. Beszéltem vele telefonon — nyugtatta meg Perot. — Mindegyikőtök 
felesége mellé odaállítottunk egy embert, hogy gondoskodjék róla, segítsen 
neki mindenben. Ruthie most Dallasban van, Jim és Cathy Nyfelernél. 
Éppen a házvásárlással van elfoglalva. A jogi ügyeket Tom Walter intézi. 

Billhez fordult: 

— Emily elment Észak-Karolinába, meglátogatni a nővérét, Vickie-t. 
Szüksége volt egy kis pihenésre. Az utóbbi néhány napot Washingtonban 
töltötte, . Tim  Reardonnél, s megpróbáltak valamit elérni a 
Külügyminisztériumban, írt Rosalynn Carternek — mint egyik feleség a 
másiknak -, s megpróbált mindent, amit csak lehet. Valamennyien 
igyekszünk megpróbálni mindent... Miközben Perot azoknak a nevét 
sorolta, akiket megkértek, hogy segítsenek — a texasi törvényhozóktól 
egészen Henry Kissingerig —, Bill rájött, a látogatás célja csak az, hogy 
lelket öntsenek beléjük. Amikor az udvaron Perotot és a többieket közeledni 
látta, azt hitte, hogy megérkezett a mentőcsapat, végre sikerült megoldani 
ezt az egész rohadt ügyet, s Perot azért jön, hogy ezt személyesen közölje 
velük. Kicsit becsapottnak érezte magát. Aztán ahogy Perotot hallgatta, 
lassan jobb kedvre derült. Az otthonról hozott levelekkel, az élelmiszeres 
dobozzal Perot olyan volt, mint egy ajándékokat osztogató télapó. Puszta 
jelenléte, széles mosolya hatalmas kihívás volt Dadgarral, a tömeggel, s 
mindennel szemben, ami fenyegette őket. 


Bill most inkább azért aggódott, hogyan viseli el mindezt Emily. 
Megérezte, mi játszódhat le a feleségében. Maga az, hogy Észak- 
Karolinába utazott, arra utalt, hogy ő már feladott minden reményt. 
Biztosan nem volt már elég ereje ahhoz, hogy a szülei házában, ahová a 
gyerekekkel ment, megőrizze a nyugalom látszatát. Valamiért abban is 
biztos volt, hogy ismét rászokott a cigarettára. Ez meg fogja döbbenteni a 
kis Christ. Emily akkor hagyta abba a dohányzást, amikor bevonult a 
kórházba, hogy kivegyék az epehólyagját, s Chrisnek azt mondta, hogy a 
"dohányzóját" vették ki. 

— Ha pedig mindez nem sikerül, akkor van itt a városban egy másik 
csapat 15, amelyik kihoz benneteket. Csak egy kicsit más módszereket 
alkalmazva. Mindannyiukat ismeritek, kivéve a vezetőjüket, egy idősebb 
embert — folytatta Perot. 

— Csak egy gondom van ezzel az egésszel, Ross. Miért kell kockára tenni 
egy egész csapat biztonságát két emberért? — vágott közbe Paul. 

Bill szerette volna tudni, mit terveznek. Talán megjelenik egy helikopter 
a börtön fölött és fölveszi őket? Vagy az amerikai hadsereg megrohamozza 
az erődítményt? Nehéz volt elképzelni — bár ahol megjelenik, ott semmi 
sem lehetetlen. 

— Jegyezzetek meg mindent a börtönről és a napi időbeosztásról, akárcsak 
az előző helyen — figyelmeztette őket Coburn. 

Billt zavarta a bajusza. Azért növesztette, hogy jobban hasonlítson az 
irániakhoz. Az EDS munkatársainak tilos volt bajuszt vagy szakállat 
hordaniuk. Nem számított rá, hogy Perot megjelenik. Ostobaság volt ugyan, 
de zavarban érezte magát. 

— Elnézést ezért — mondta, megérintve a felső ajkát. — Mihelyt kikerülök 
innen, rögtön levágom. 

— Tartsd csak meg — mosolyodott el Perot. — Hadd lássa Emily, meg a 
gyerekek 15. Különben 15 meg fogjuk változtatni az öltözködési és 
viselkedési szabályzatot. Most kaptuk meg a munkatársak körében végzett 
felmérés eredményeit, s valószínűleg engedélyezni fogjuk a bajuszt, sőt a 
színes ing viselését 15. 

— És a szakállat? — kérdezte Bill Coburnre nézve. 

— A szakállat nem. Jaynek most különleges oka van rá, hogy viselje. 

Az őrök felálltak és közelebb léptek. A látogatás véget ért. 

— Nem tudjuk, mikor sikerül kihozni benneteket. Számíthattok rá, hogy 
esetleg hosszú időbe telik. Ha mindennap azzal ébredtek, hogy "ma lesz a 


napja", akkor keserű csalódásban lesz részetek, s nem lesztek képesek 
tartani magatokat. Ha viszont úgy készültök, hogy hosszú ideig lesztek itt, 
akkor valószínűleg kellemesen csalódtok. Azt azonban soha ne feledjétek, 
hogy feltétlenül kihozunk benneteket. 

Kezet ráztak. 

— Nem 1s tudom, hogyan köszönjem meg, hogy eljöttél. Ross — búcsúzott 
Paul. 

— Csak a meleg alsómat ttt ne feledd! — mosolyodott el Perot. 

Együtt léptek ki az épületből. Az EDS-esek elindultak a kapu felé, s Paul 
és Bill az őrökkel együtt hosszan nézett utánuk. Alighogy eltüntek előlük, 
Bill ellenállhatatlan vágyat érzett, hogy kövesse őket. 

"Még nem, ma még nem" — mondogatta magában. 


Perot kíváncsi volt, vajon kiengedik-e. 

Ramsey Clarknek egy egész órája volt rá, hogy elszólja magát. Vajon mit 
mondott a tábornoknak? Lehet, hogy már egy egész fogadóbizottság várja 
őket a bejáratnál, a látogatásra várakozóknak fenntartott szobában? 

A szíve kissé hevesebben vert, amikor belépett a szobába. A tábornoknak 
és Clarknek nyoma sem volt. Rá sem nézett senki, amikor átment a termen. 

Coburnnel és Gallagherrel szorosan a nyomában, kiment az első ajtón. 

Senki sem állította meg. 

Úgy látszik, mégis megússza. 

Átmentek az udvaron, s a kapunál várakoztak. 

Az egyik kapuszárnyba vágott kis ajtó kinyílt, s Perot kilépett az utcára. 

A televíziós forgatócsoport még mindig a téren volt. Már csak az 
hiányzik, hogy valamelyik nagy amerikai hálózat műsorában megjelenjen a 
képem, jutott eszébe. 

Átverekedte magát a tömegen, s beszállt a követség mikrobuszába. 

Coburn és Gallagher is követte, de a követségi emberek még nem 
érkeztek meg. 

Perot az ablakon át a teret nézte. A tömeg ellenségesnek tünt. Farsziul 
kiabáltak, s fogalma sem volt róla, hogy mit. 

Szerette volna, ha a diplomaták minél előbb előkerülnek. 

— Hol maradnak ezek a fickók? — mérgelődött. 

— Jönnek — nyugtatta meg Coburn. 

— Azt hittem, egyszerre jövünk ki, felszállunk a buszra és indulunk. 


Egy perccel később ismét nyílt a börtön kapuja, S kiléptek a követségiek. 
Felszálltak, a sofőr indított, s lassan átgördültek a Kaszr téren. 

Perot végre megnyugodott. 

Nem kellett volna annyit aggódnia. Ramsey Clarknek, aki egy iráni 
emberi jogi csoport meghívására érkezett, nem volt olyan Jó a memóriája. 
Ismerősnek találta ugyan Perot arcát, de végül 15 úgy döntött, hogy Frank 
Borman ezredessel, az Eastern Airlines elnökével hozta össze a véletlen. 

Emily Gaylord meleg harisnyát kötött a férjének. 

Már visszatért szülei washingtoni házába, ahol csendes csüggedésben 
teltek napjai. Reggel először Vickit vitte el a középiskolába, aztán Jackie-t, 
Jennyt és Christ az elemibe Útközben beugrott a nővéréékhez, s beszélgetett 
egy kicsit a sógorával, Tim Reardonnel. Tim még mindig nem adta föl, 
igyekezett Kennedy szenátoron és Tip O"Neill képviselőn keresztül 
nyomást gyakorolni a Külügyminisztériumra. 

Emilynek állandóan Dadgar járt az eszében, ez a titokzatos ember, akinek 
elegendő hatalma van ahhoz, hogy a férjét börtönben tartsa. Szeretett volna 
személyesen találkozni vele, s megkérdezni tőle, miért teszi ezt. Timet még 
arra 15 megkérte, hogy szerezzen neki egy diplomáciai útlevelet, hogy 
Teheránba utazhasson, s felkereshesse Dadgart. Tim szerint az ötlet őrültség 
volt, aztán maga Emily 1s rájött, hogy az. Valamit pedig mégiscsak tennie 
kell, hogy Bill kiszabaduljon! 

Most a naponta rendszeresen érkező hívást várta Dallasból. Rendszerint 
Ross, T. J. Marguez vagy Jim Nyfeler telefonált. Aztán elmegy a 
gyerekekért az iskolába, majd segít nekik elkészíteni a házi feladatot. Utána 
már semmi nem vár rá, csak egy újabb magányos éjszaka. 

Bill szüleimnek csak nemrég mondta meg, hogy a fiuk börtönben ül. Bill 
kérte meg rá levélben, amit Keane Taylor olvasott be telefonon, hogy csak 
akkor szóljon nekik, ha már feltétlenül szükséges, mivel az apjának már 
több szívrohama 1s volt, s egy újabb megrázkódtatás végzetes lehet. Három 
hét után azonban már nem lehetett tovább alakoskodni, így hát bevallotta, 
hogy mi történt. 

Bill apja csak azért volt dühös, hogy olyan hosszú időn át félrevezették. 
Néha tényleg nehéz eldönteni, mit 15 tegyen az ember. 

Végre megcsörrent a telefon. 

— Halló, tessék! — szólt bele. 

— Emily? Itt Jim Nyfeler. 

— Hello, Jim. Mi újság? 

— Csak annyi, hogy átvitték őket egy másik börtönbe. 

— Miért nem kap néha valami Jó hírt 15? 

— Ne nyugtalankodj — folytatta Jim. — Lényegében még jobb 1s így. Az 
előző börtön a város déli részén van, ahol a zavargások zajlanak. Ez pedig 


északra. Sokkal biztonságosabb hely. 

Képtelen volt tovább megőrizni hidegvérét: 

— Ide figyelj, Jim! Három hete mást sem hallok tőletek, csak azt, hogy 
tökéletes biztonságban vannak a börtönben, most pedig azt mondod, hogy 
átvitték őket egy másik börtönbe, s most már biztonságban lesznek. 

— Emily. . . 

— Ne hazudjatok nekem, kérlek. 

— Emily. . . 

— Csak azt akarom, hogy megmondjátok az igazat, semmit ne titkoljatok 
el. 

— Emily, nem hiszem, hogy eddig is veszélyben lettek volna, de az 
irániak érthetően óvatosak, s ezért vitték át őket a másik helyre. Érted? 

Emily szégyellte, hogy nem tudott uralkodni magán. 

— Sajnálom, Jim, ne haragudj. 

— Rendben. Semmi baj. 

Beszélgettek még egy kicsit, aztán Emily visszatért a kötéshez. Kezdem 
elveszíteni az önuralmamat, gondolta. Úgy élek, mint egy alvajáró. 
Gépiesen elviszem a gyerekeket az iskolába, beszélek Dallasszal, este 
lefekszem, s másnap megint kezdem elölről. . . 

Nem volt rossz ötlet, hogy néhány napra meglátogatta Vicktle-t, a nővérét. 
Valójában azonban nem helyváltoztatásra volt szüksége. Bill hiányzott nekt. 

Nehéz volt megőrizni a reményt. Néha már azon gondolkodott, milyen 
lenne az élet Bill nélkül. Volt egy nagynénje, aki Washingtonban, a Woody 
Áruházban dolgozott — talán neki is tud valamilyen munkát keríteni. Vagy 
megkérheti az apját, hogy találjon neki egy titkárnői állást. Vajon képes 
lesz-e még valakibe beleszeretni, ha Bill meghal Teheránban? Úgy érezte, 
hogy nem. 

Felidézte az esküvőjük utáni időket. Bill akkor még egyetemre járt, s 
kevés volt a pénzük. Mégis belevágtak, mert nem bírták tovább egymás 
nélkül. Aztán, ahogy Bill pályafutása alakulni kezdett, egyre jobb helyzetbe 
kerültek. Jobb autókat, nagyobb házat, drágább ruhákat, több holmit 
vásároltak. Milyen keveset ér mindez, gondolta, milyen keveset számít, 
hogy szegény vagy gazdag az ember. Billre volt szüksége, és csakis rá. Ha 
mellette van, az mindig elég lesz neki ahhoz, hogy boldognak érezze magát. 

Ha egyáltalán visszatér még. 


— Mama! Miért nem telefonál a papa? — kérdezte Karen Chiapparone. — 
Mindig hív bennünket, ha nincs itthon. 

— Ma telefonált. Jól van — hazudta Ruthle. 

— Miért akkor hívott, amikor én iskolában voltam. Én is akarok beszélni 
vele. 

—- Nem olyan könnyű Teheránból telefonálni, drágám. A vonalak 
állandóan foglaltak. Akkor hív, amikor éppen tud. 

— De kár! 

Karen elvonult tévét nézni, s Ruthie leült egy fotelbe. Odakint már 
sötétedett. Egyre nehezebben tudott bárkinek is hazudni Paulról. 

Ezért hagyta ott Chicagót és jött haza Dallasba. A szüleimnél már 
képtelennek érezte magát arra, hogy titkolózzék. Az anyja többször is 
megkérdezte: 

— Miért hívogat Ross és a többiek az EDS-től? 

— Csak tudni akarják, hogy jól vagyunk-e — válaszolta ilyenkor, mosolyt 
erőltetve az arcára. 

— Ez igazán rendes Rosstól. 

Itt, Dallasban legalább nyíltan beszélhet az EDS munkatársaival. 
Különben 1s, most, hogy az iráni üzletnek vége, Paul az EDS központjában 
fog dolgozni, legalábbis egy ideig, s így mindenképpen Dallasban kell 
lakniuk. Karennek és Ann Martenek 15 iskolába kell járnia. 

Jim és Cathy Nyfelernél laktak. Cathy mélyen együttérzett vele, hiszen 
az ő férjének a neve 15 ott volt annak az első négynek a neve között, akinek 
az útlevelét Dadgar be akarta vonni. Ha Jim akkor Iránban van, akkor most 
Paullal és Billel együtt ő 15 börtönben ül. — Gyere hozzánk — ajánlotta fel 
Cathy. — Talán csak egy hét, s Paul hazatér. 

Ez még január elején volt. Azóta Ruthie már szólt, hogy keres egy lakást, 
de Cathy hallani sem akart az elköltözésükről. 

Cathy most éppen a fodrásznál volt, a gyerekek a tévét nézték a másik 
szobában, Jim pedig még nem tért haza a munkából, így Ruthie egyedül 
maradt a gondolataival. 

Cathy segítségével sikerült elfoglalnia magát és nyugodtnak látszani. 
Beíratta Karent az iskolába és talált egy óvodát Ann Marie számára. 
Cathyvel és más EDS-es feleségekkel járt ebédelni — Mary Boulware-rel, 
Liz Coburnnel, Mary Sculleyval, Marva Davisszel és Toni Dvoranchikkal. 
Vidám, bizakodó hangú leveleket írt Paulnak, s hallgatta vidám, bizakodó 


válaszait, amelyeket Teheránból olvastak be neki telefonon. Bevásárolni járt 
és vacsorameghívásoknak tett eleget. 

Sok időt töltött egy alkalmas ház keresésével. Nem ismerte jól Dallast, de 
emlékezett rá, hogy Paul szerint a Central Expressway környéke borzalmas, 
ezért onnan Jó messzire nézelődött. Talált 15 egy házat, amelyik megtetszett 
neki, s úgy döntött, hogy megveszi, hadd legyen önálló otthonuk, mire Paul 
hazatér, de aztán Jogi problémák adódtak. A férjének is alá kellett volna 
írnia a vételi szerződést. Most Tom Walter próbál intézni valamit az ügyben. 

Ruthie kifelé igyekezett megőrizni a látszatot, de borzalmas volt, amit 
belül átélt. 

Éjszakánként ritkán aludt egy óránál többet. Állandóan arra a gondolatra 
ébredt, vajon látja-e még valaha Pault. Megpróbálta eldönteni, mit tegyen, 
ha nem jön haza. Valószínűleg visszamegy Chicagóba, s egy ideig a 
szüleivel marad. Nem akart azonban állandóan velük élni. Valószínűleg 
talál majd valamilyen állást... Igazából nem az egyedüllét, az önálló élet 
gyakorlati oldalai zavarták. Az a gondolat volt borzalmas, hogy örökre 
elveszíti Pault. Nem tudta elképzelni, milyen lenne az élet nélküle. Mit fog 
csinálni, mit akar, mi lesz az, ami még boldoggá tudja tenni? Rájött, hogy 
elválaszthatatlanul kötődik a férjéhez. Sohasem fog tudni nélküle élni. 

Egy kocsi zúgását hallotta. Ez Jim lesz, most jön haza a munkából. Talán 
hoz valami hírt. 

Néhány perc múlva belépett Nyfeler. 

— Hello, Ruthie. Cathy nincs itthon? 

— A fodrászhoz ment. Mi volt ma? 

— Nos... 

Ruthie látta az arcán, hogy nem hozott semmi jó hírt, s most keresi a 
szavakat, amikkel bátorságot önthet belé. 

— Nos, meg volt beszélve egy tárgyalás a váltságdíjról, de az irániak nem 
jelentkeztek. Holnap... 

— De miért? — Ruthie minden erejét összeszedte, hogy nyugodt maradjon. 
— Miért nem mentek el a megbeszélt találkozóra? 

— Tudod, néha a közalkalmazottak is sztrájkolnak, máskor meg 
egyszerűen nem lehet közlekedni a városban a... a tüntetések meg egyebek 
miatt... Hetek óta ilyen híreket hall. Állandóan csak a halogatás, a 
lemondott találkozók. — De Jim — kezdte ismét, ám nem bírta tovább, s 
zokogásban tört ki. — Jim... — Torka összeszorult, egy szót sem bírt 
kinyögni. "Semmit sem akarok, csak adják vissza a férjemet" — ez Járt az 


eszében. Jim zavartan, tehetetlenül nézte. Mindaz, amit eddig megpróbált 
magába zárni, most kirobbant belőle, s Ruthie nem volt képes tovább 
uralkodni magán, zokogva kirohant a szobából. A hálószobába ment, 
rávetette magát az ágyra, s egyre csak zokogott. 


Liz Coburn kiitta az italát. Pat Sculley feleségével, Maryvel és egy 
szintén Teheránból menekült EDS-feleséggel, Toni Dvoranchikkal ültek a 
Recipesben, a dallasi Greenville Avenue egyik éttermében. Epres daiguirit 
ittak. 

Toni Dvoranchik férje itt volt Dallasban. Liz tudta, hogy Pat 

Sculley eltűnt, akárcsak Jay, valamerre Európa irányában. Mary 

Sculley szavaiból azonban most úgy tűnik, hogy nem Európába, 

hanem Iránba ment. 

— Pat Teheránban van? — kérdezte L17. 

— Biztos vagyok benne, hogy mindannyian ott vannak — válaszolta Mary. 

Liz rettenetesen megrémült. "Jay Teheránban van..." Ordítani szeretett 
volna. Jay azt mondta neki, hogy Párizsba megy. Miért nem vallotta be az 
igazat? Pat Sculley megmondta Marynek. De Jay más. A férfiak többsége 
pókerezik néhány órát, de Jay mindig egész éjszaka, sőt, még következő 
nap 1s játszik. Mások, ha elmennek golfozni, kilenc vagy tizennyolc lyuk 
után abbahagyják, de neki harminchat lyukat kell ütnie. Sok embernek van 
komoly munkája, de neki mindjárt az EDS-nél kell dolgoznia. Már amikor 
katona volt is, szinte még gyerek, akkor is rögtön a legveszélyesebb 
feladatra kellett jelentkeznie, helikopterpilótának kellett beállnia. Most 
pedig elment Teheránba, a forradalom, a zavargások közepébe. Ugyanazt 
csinálja, mint eddig, gondolta. Elmegy, hazudik, veszélyeknek teszi ki 
magát. Jeges félelem tört rá. Nem jön vissza. Onnan nem kerül ki élve. 

Perot Jó hangulata hamar elpárolgott. Igaz, bejutott a börtönbe, kihívást 
intézve ezzel Dadgar ellen, felvidította Pault és Billt, de Dadgar még 
mindig a kezében tartja az összes kártyát. Perot a Teheránban eltöltött hat 
nap után már értette, hogy a Washingtonban kifejtett politikai nyomás miért 
maradt hatástalan: a régi iráni rezsim a puszta túlélésért harcolt, s már nem 
irányította az eseményeket. Még ha fel is adnák a váltságdíjat — s ahhoz is 
rengeteg problémát kellene előzőleg megoldani —, Paul és Bill akkor is 
Iránban maradna. A Simons-féle mentési terv pedig romokban hever. 
Tönkrezúzta az új börtönbe költözés. Úgy tűnt, nincs semmi remény. 

Aznap este Perotnak Simonsszal volt találkozója. 

A biztonság kedvéért megvárták, amíg egészen besötétedik. Perot 
sportmezt, teniszcipőt és sötét felöltőt vett magára. Az autót Keane Taylor 
vezette. 

A mentőcsapat közben elköltözött Taylor házából, mert Keane 
rendszeresen találkozott Dadgarral, aki hozzálátott az EDS iratainak 
átvizsgálásához. Lehetséges, figyelmeztette őket Simons, hogy Dadgar, 
terhelő bizonyítékok, leleplező iratok után kutatva, egyszer csak betör 
Taylor házába. Simons, Coburn és Poche most a Dallasba visszatért Bill és 
Toni Dvoranchik házában lakott. Megérkezett Párizsból és csatlakozott 
hozzájuk Pat Sculley és Jim Schwebach is. Az eredeti, közben 
használhatatlanná vált terv szerint ők lettek volna a támadó csapat két 
biztosító őre. 

A Teheránban megszokott módon Dvoranchikék lakása egy emeletes 
épület földszintjén volt, s fölöttük lakott a ház tulajdonosa a családjával. 
Taylor és a többiek egyedül hagyták Perotot Simonsszal. Perot viszolyogva 
nézett körül a lakásban. Toni Dvoranchik ittléte alatt bizonyára 
makulátlanul, tiszta volt, de most, amikor öt, a háztartási munkáért cseppet 
sem lelkesedő férfi lakott benne, lepusztultnak és piszkosnak tűnt, s bűzlött 
Simons szivarjaitól. 

Az ezredes egy nagy fotelban terpeszkedett. Pofaszakálla már bozontos 
volt, haja hosszúra nőtt. Szokásához híven egyik szivarról a másikra 
gyújtott, minden alkalommal élvezettel, s mélyen leszívta a füstöt. 

— Látta az új börtönt? — kérdezte Perot. 

— Igen. 


— Mi a véleménye? 

— Ami az eredeti tervünket illeti, hogy valamiféle frontális támadással 
bevesszük, azt egyszer s mindenkorra felejtsük el. 

— Így gondoltam én is. 

— Persze még mindig van néhány lehetőség. 

Valóban lenne? Perot erősen kételkedett benne. 

Simons már sorolta 1s: — Először is, ha jól tudom, a börtön udvarán 
gépkocsik parkolnak. Talán meg lehetne szervezni, hogy valamelyiknek a 
csomagtartójában  kicsempésszék  Pault és Billt. Hátha sikerül 
megvesztegetni vagy megzsarolni azt a tábornokot, a börtön parancsnokát. 

— Mohari tábornokot? 

— Igen. Az egyik iráni alkalmazottjuknak megmondtam, hogy alaposan 
nézzen utána. 

— Rendben. 

— Másodszor ott van a tárgyalócsoport. Ha el tudják érni, hogy Pault és 
Billt házi őrizet alá helyezzék, akkor ki tudjuk szabadítani őket. Mondja 
meg Taylornak és a többieknek, hogy a házi őrizet kiharcolására 
koncentráljanak. Egyezzenek bele az irániak bármilyen feltételébe, de 
mindenképpen hozzák ki őket a börtönből. Mi pedig arra az esetre, ha 
hazaengedik, s a lakásukon helyezik állandó megfigyelés alá őket, 
kidolgozzuk az újabb tervet. 

Perot kezdte jobban érezni magát. Ebből az emberből árad a bizakodás. 
Néhány perce még teljesen reménytelennek érezte a helyzetet, erre Simons 
elkezdi nyugodtan sorra venni az újabb lehetőségeket, mintha az új 
börtönbe költöztetés, az óvadékként megszabott összeg és a törvényes iráni 
kormány összeomlása csak apróbb kellemetlenséget jelentene, de távolról 
sem a végső katasztrófát. 

— Harmadszor pedig — folytatta Simons —, ne feledjük, hogy itt most 
forradalom Zajlik. A forradalmak menete előre jelezhető. Mindig 
ugyanazok a dolgok ismétlődnek. Azt nem lehet tudni, hogy egy esemény 
mikor következik be, csak azt, hogy előbb-utóbb bekövetkezik. Az egyik 
ilyen egészen biztosan bekövetkező esemény pedig az, hogy a tömeg 
megrohamozza a börtönöket és mindenkit szabadon enged. 

— Valóban? — kérdezte hitetlenkedve Perot. Simons bólintott. 

— Ezek tehát a lehetőségek. Egyelőre még nem tudjuk kiválasztani a 
legtöbb sikert ígérőt. Fel kell készülnünk mind a háromra. 


Bármelyik lehetőség következik is be, kész tervvel kell rendelkeznünk 
arra, hogy mindenkit azonnal kivigyünk ebből az átkozott országból, 
mihelyt Paul és Bill ismét velünk van. 

— Ígéretet kaptam az amerikai katonai. . . 

— Tudom — vágott közbe Simons. — Nem mondom, hogy szándékosan be 
akarták csapni, de azt állítom, hogy vannak számukra ennél fontosabb 
dolgok. Nem sokat adok az ígéreteikre. 

— Rendben — Perot rábízta magát Simons ítéletére. Tulajdonképpen kész 
volt mindent rábízni. Ő volt talán a világon a legalkalmasabb ember egy 
ilyen feladat elvégzésére, s Perot tökéletesen megbízott benne. 

— Én mit tehetek? — kérdezte még. 

— Menjen vissza az Államokba. Itt komoly veszélyben van, ráadásul 
magára most ott van igazán szükség. Nagyon valószínű, hogy ha végre 
kijutunk innen, akkor nem menetrend szerinti repülőjárattal megyünk. 
Lehet, hogy nem 1s repülünk. Valahol fel kell szednie bennünket — talán 
Irakban, de az is lehet, hogy Kuvaitban, Törökországban vagy 
Afganisztánban —, s ezt meg is kell szervezni. Menjen haza és álljon 
készenlétben. 

— Oké — Perot felállt. Simons ugyanazt tette vele, amit gyakran ő tesz a 
munkatársaival: megadta neki az ösztönzést, hogy folytassa, amikor úgy 
tűnt, hogy már minden elveszett. — Holnap indulok. 


Perot lefoglalta a helyét másnapra, Január huszadikára a British Airways 
200-as, Teheránból Kuvaiton át Londonba tartó járatára. 

Felhívta Margot-t, s megkérte, hogy menjen elébe Londonba. Néhány 
napig egyedül akart lenni vele — valószínűleg hosszú ideig nem lesz rá 
újabb alkalmuk, ha egyszer az akció beindul. 

Korábban nagyon kellemes napokat töltöttek Londonban. A Savoy 
Hotelben fognak lakni. (Margot-nak a Claridgejs volt a kedvence, de azt 
Perot nem szerette: túl erősen fűtöttek, ha pedig kinyitotta az ablakot, akkor 
nem tudott aludni a Brook Street éjszaka sem gyengülő forgalmának 
zajától.) Színházba és koncertre fognak járni, s elmennek az Annabel s-be, 
Margot kedvenc bárjába. Néhány napig élvezik az életet. 

Ha egyáltalán kijut Iránból. 

Az utolsó pillanatig a szállodában maradt, hogy minél kevesebb időt 
kelljen a repülőtéren töltenie. Indulás előtt még felhívta a reptéri 
információs szolgálatot, hogy megtudja, időben elindul-e a gép. 


Alig fél órával a felszállás előtt jelentkezett csak jegykezelésre. 

Rich Gallagher, aki a repülőtérre kikísérte, korábban már ellenőrizte, 
hogy nem lesz-e valami gond az elutazás körül. Egy iráni barátjával, aki a 
Pan Amnél dolgozott, Perot útlevelével odament az útlevél-ellenőrzéshez, 
közölte, hogy VIP-utasról van szó, s megkérte a tisztviselőt, hogy előre 
ellenőrizze az útlevelet. Az iráni kötelességtudóan átnézte a gyanús, 
visszatartandó személyekről kapott listáját, majd közölte, hogy Mr. Perottal 
nincs semmi gond. Gallagher örömmel tért vissza a Jó hírrel. 

Perot mégis aggódott. Ha le akarják fogni, akkor nem lesznek olyan 
ostobák, hogy ezt előre közlik Gallagherrel. 

Bill Gayden, az EDS World elnöke éppen aznap érkezett, hogy átvegye a 
tárgyalócsoport irányítását, Egyszer már elindult Dallasból Teheránba, de 
Párizsból visszafordult, amikor Bunny Fleischakertől megtudták, hogy az 
irániak újabb letartóztatásokra készülnek. Most úgy döntött, hogy mégis 
vállalja a kockázatot. Gépe azalatt érkezett meg, amíg Perot az indulásra 
várt, így volt alkalmuk néhány mondatot váltant. 

Gayden bőröndjében nyolc amerikai útlevél lapult. Azoké az EDS- 
munkatársaké, akik valamelyest hasonlítottak Paulra és Billre. 

— Azt hittem, hogy hamis útleveleket használunk. Nem sikerült elintézni? 
— kérdezte Perot. 

— De, igen — válaszolta Gayden. — Ha gyorsan van szükséged útlevélre, 
nem kell mást tenned, mint a szükséges dokumentumokkal bemenni 
Dallasban a bíróságra, ők mindent betesznek egy borítékba, s már 
indulhatsz ís New Orleansba, ahol az útlevelet kiállítják. Könnyen 
kibontható, Milton-kapoccsal lezárt szabványborítékot használnak, amiből 
útközben nyugodtan kiveheted a fényképeket, s helyükre rakhatod Paul ét 
és Billét. Újra lezárod a borítékot, s máris van két útleveled a számukra 
hamis név alatt. Csak éppen törvénysértést követtél el. 

— Mit csináltatok hát? 

— Bekértem az Iránból evakuáltaktól az útleveleiket, mondván, hogy 
szükség van rájuk a holmijuk hazaszállításához. Kiválasztottam a nyolc 
legmegfelelőbbet. Gyártottam egy levelet, mintha valaki az Államokból írt 
volna Teheránba: "Itt vannak a kért útlevelek, hogy intézkedni tudjon a 
bevándorlási hatóságoknál". Legyen nálam valami, amit fel tudok mutatni, 
ha megkérdezik, mire kell nekem nyolc útlevél. 

— Ha Paul és Bill ezekkel az útlevelekkel kel át a határon, az szintén 
törvénysértés lesz. 


— Ha eljutunk odáig, akkor már vállalhatjuk a törvénysértést. 

— Ésszerűen hangzik — bólintott Perot. Beszálláshoz szólították. 
Elbúcsúzott Gaydentől és Gallaghertől, aki kikísérte, s beviszi majd 
Gaydent a Hyattbe. Aztán elindult, hogy megtudja, igaz-e, amit az 
utaslistáról kiderítettek. 

Átment a "Csak utasoknak" feliratú kapun, ahol ellenőrizték a 
beszállókártyáját, majd végigsétált egy folyosón, s a végén egy kis fülkénél 
lefizette a repülőtér-használati díjat. Jobbra tőle húzódtak az útlevél- 
ellenőrző pultok. 

Itt tartják a listákat. 

Az egyik bokszban fiatal lány ült, mélyen belemerülve egy papírkötésű 
könyv olvasásába. Perot őt választotta. Átnyújtotta az útlevelét és a sárga 
kilépő vízumát, amelynek első rovatában ott állt a neve. 

A lány félretette a lapot, kinyitotta az útlevelet, lepecsételte és visszaadta 
anélkül, hogy akár csak ránézett volna. Ismét belemerült az olvasásba. 

Perot belépett az indulási váróba. 

A repülőgép késett. 

Keresett magának egy helyet és leült. Iszonyú feszültség volt benne. A 
lány bármelyik pillanatban befejezheti vagy egyszerűen megunhatja a 
könyvet. Mi lesz, ha elkezdi összevetni a kilépő vízumokat a tilalmi 
listával? Elképzelte, hogy érte jönnek a rendőrök vagy katonák, esetleg 
Dadgar nyomozói, börtönbe viszik, s akkor Ruthie-hoz és Emilyhez 
hasonlóan Margot sem fogja tudni, hogy viszontlátja-e még valaha a férjét. 

Néhány másodpercenként újra és újra megnézte a járatok indulását 
feltüntető táblát. Az ő gépe mellett változatlanul ez állt: késik. 

Egy idő múlva beletörődött a helyzetébe. Ha el akarják fogni, hát 
elfogják, semmit sem tehet ellene. Egy magazint nézegetett. A következő 
néhány órában elolvasott mindent, ami a táskájában volt. Megszólította a 
mellette ülő férfit. Angol mérnök volt, aki egy nagy brit cég beruházásán 
dolgozott Iránban. Egy ideig beszélgettek, aztán kicserélték a náluk lévő 
lapokat, s folytatták az olvasást. 

Perot eljátszott a gondolattal, hogy néhány óra múlva egy kellemes 
szállodai lakosztályban lesz Margot-val — vagy éppenséggel egy iráni 
börtönben. Igyekezett elűzni az utóbbi gondolatot. 

Elmúlt az ebédidő, sőt már jócskán benn jártak a délutánban. Kezdte 
elhinni, hogy most már nem fogják őrizetbe venni, ha eddig nem tették. 

Az eredetileg 10.20-ra kiírt Járat indulását végül este hatra jelentették be. 


Perot felállt, kinyújtóztatta a hosszú üléstől elgémberedett tagjait. Ha 
most értem jönnek... gondolta. 

A tömeg a beszállókapu felé sodorta. Ott még egy utolsó biztonsági 
ellenőrzésen kell átesniük. 

Már majdnem túl vagyok rajta, gondolta, miközben beszállt a gépbe. A 
turistaosztályon — az egész gép csak abból állt — két kövér ember között 
szorongott. Azt hiszem, mégiscsak sikerült, nyugtázta magában. 

Az ajtókat becsukták és a gép lassan kigördült a kifutópályára, egy 
pillanatra megállt, motorjai felbőgtek, nekilódult és felemelkedett. 

Sikerült! 

Világéletében mindig is szerencsés volt. 

Gondolatai visszatértek Margot-hoz. Úgy viselkedett ebben a válságban, 
mint annak idején a hadifoglyok érdekében folytatott kampány alatt: 
elfogatta, hogy a férje kötelességének érzi azt, amit csinál, s egy szóval sem 
panaszkodott vagy ellenkezett. Ezért tudott ő arra összpontosítani, amit 
tennie kellett, s kikapcsolni minden tunyaságra, passzivitásra ösztönző 
gondolatot. Szerencsés, hogy ilyen felesége van. Gondolatban sorra vette 
mindazt, amiért szerencsésnek mondhatja magát az életben: a szülei, a 
felvétele a Haditengerészeti Akadémiára, a találkozás Margot-val, a remek 
gyerekei, az EDS beindítása, a legyobb munkatársak megszerzése, olyan 
bátor embereké, mint az önkéntesek, akiket most hátrahagyott Iránban... 

Szerette volna tudni, vajon ki van-e mérve egy ember számára, hogy 
mennyi szerencséje lehet az életben. Saját szerencséjét úgy fogta fel, mint 
egy homokóra lassan, de biztosan lepergő szemeit. Mi lesz, ha mind elfogy? 

A gép már a kuvatti leszálláshoz készülődött. Kikerült az iráni légtérből — 
megmenekült. 

Amíg a gépet feltöltötték üzemanyaggal, az utastér nyitott ajtajához 
ment, s mélyen beszívta a friss levegőt. Csak állt ott, tudomást sem véve a 
stewardessről, aki kérlelte, hogy térjen vissza a helyére. Kellemes szellő 
fújdogált, és Jó érzés volt egy időre megszabadulni a mellette ülő két kövér 
embertől. A stewardess, látva, hogy úgysem tudja visszatérésre bírni, egy 
idő után feladta, s a munkája után nézett. A lenyugvó napba bámult. 
"Szerencse. Vajon mennyi van még belőle?" — gondolta. 


VIII. 
1. 


A teheráni csapat most Simonsból, Coburnből, Pocheból, Sculleyból és 
Schwebachből állt, Simons úgy döntött, hogy Boulware, Davis és Jackson 
ne menjen Teheránba. Az ötletet, hogy Pault és Billt egy határozott 
fegyveres támadással szabadítsák ki, végleg elvetették, ezért már nem volt 
szükség ilyen népes csoportra. Glenn Jacksont elküldte Kuvaitba, hogy 
derítse fel az Iránból délen kivezető útnak a túlsó végét. Boulware és Davis 
visszatért az Államokba, s várta a további utasításokat. 

Madzsid jelentette Coburnnek, hogy Mohari tábornokot, a Kaszr börtön 
parancsnokát nehéz lenne korrumpálni. Van viszont két lánya, akik az 
Egyesült Államokban járnak iskolába. Röviden megvitatták, hogy mi volna, 
ha elrabolnák a lányokat, s így kényszerítenék Moharit arra, hogy segítsen 
Paul és Bill megszöktetésében. Az ötletet végül 15 nem fogadták el. (Perot 
rettenetesen dühbe gurult, amikor megtudta, hogy egyáltalán felmerült 
bennük.) Letettek arról is — legalábbis átmenetileg —, hogy Pault és Billt egy 
gépkocsi csomagtartójában csempésszék kit. 

Két-három napig csak azzal törődtek, hogy mit tegyenek, ha Pault és Billt 
házi őrizet alá helyezik. Megnézték a házat, ahol letartóztatásuk előtt laktak. 
Könnyen meg lehet őket szöktetni, hacsak Dadgar nem rendel melléjük 
állandó őrséget. Úgy döntöttek, hogy két gépkocsit használnak föl az 
akcióhoz. Az első felveszi Pault és Billt, a másikban pedig Sculley és 
Schwebach követi őket bizonyos távolságból, s ártalmatlanná tesznek 
mindenkit, aki megpróbálja útjukat állni. A halálos duó ölni 1s fog, ha kell. 

A két kocsiban ülők rövidhullámú rádión tartják a kapcsolatot. Coburn 
telefonált Dallasba Merv Stauffernek, s rögtön meg is rendelte a 
felszerelést. A rádiókat Boulware viszi Londonba, s átadja őket 
Schwebachnek és Sculleynek. Ők Londonban megpróbálnak megfelelő 
térképeket beszerezni Iránról, számítva arra, hogy esetleg országúton kell 
menekülniük a fogolyszöktetés után. (Teheránban nem lehetett elfogadható 
térképekhez jutni az országról. Gayden szerint az iráni térképek a "fordulj 
balra a döglött lónál" utasítás színvonalán álltak.) 

Simons fel akart készülni a harmadik lehetőségre 15 — arra, hogy Pault és 
Billt a lázongó tömeg szabadítja ki. Mit tehet akkor az ő csoportjuk? 
Coburn állandóan figyelte, hogyan alakul a helyzet a városban. Telefonon 


tartotta a kapcsolatot az amerikai katonai hírszerzéssel és néhány 
megbízható iránival, így ha a börtönt megtámadják, azt azonnal meg fogja 
tudni. De akkor hogyan tovább? Várni kell Pault és Billt, hogy rögtön 
biztonságba helyezhessék őket. Amerikaiak jelenléte egy lázongó tömegben 
azonban csak bajt okozhat. Paul és Bill nagyobb biztonságban lesz, ha a 
menekülő foglyok áradatával hagyja el a börtönt. Simons szólt Coburnnek, 
hogy a legközelebbi látogatás alkalmával figyelmeztesse Pault erre a 
lehetőségre, s mondja meg neki, hogy azonnal induljanak a Hyatt Hotelbe. 

Egy iráni azonban a tömegből iíi5s szemmel tarthatná őket. Simons 
megkérdezte Coburnt, ismer-e az EDS iráni alkalmazottai közül olyat, aki 
elég dörzsölt, jól feltalálja magát a legváratlanabb helyzetekben is. 

Coburnnek rögtön Rasid Jutott az eszébe. 

A barna bőrű, jóképű, huszonhárom éves férfi befolyásos teheráni 
családból származott, s elvégezte az EDS rendszerszervező mérnöki 
tanfolyamát. Intelligens volt és találékony, egész egyénisége megnyerő, 
Coburnnek eszébe jutott a legutóbbi eset, amikor Rasid megmutatta, milyen 
jól tud improvizálni váratlan helyzetekben. Az Egészségügyi Minisztérium 
alkalmazottai részleges sztrájkba kezdtek, s megtagadták, hogy betáplálják 
a gépbe a fizetési rendszer működtetéséhez szükséges adatokat. Rasid 
összegyűjtötte az adatokat, elrohant az Omran Bankba, gépre vitette őket, s 
ezt a programot futtatta le a minisztérium számítógépén. Egyetlen gond volt 
vele — valakinek állandóan rajta kellett tartania a szemét, mert mindig 
elmulasztotta, hogy szokatlan ötleteinek megvalósítása előtt bárkivel is 
konzultáljon. Az adatok géprevitelével is sztrájktörést követett el, amivel az 
EDS-t még nagyobb bajba sodorhatta volna. Billt 15 inkább izgalommal, 
semmint elragadtatással töltötte el az ügy. Rasid impulzív alkat volt, nem 15 
beszélt túl jól angolul, tán ezért hajlott rá, hogy önfejűen, előzetes 
konzultáció nélkül valósítsa meg ötleteit. Főnökeit állandó szorongásban 
tartotta. Valahogy mégis minden sikerült neki, minden helyzetben képes 
volt kivágni magát. A repülőtéren például, ha valakit fogadott vagy éppen 
kikísért, mindig túljutott az összes "Csak utasoknak" feliratú korláton, bár 
soha nem volt nála beszállókártya, repülőjegy, de még útlevél sem. Coburn 
jól ismerte és szerette. Többször ií15 meghívta magukhoz vacsorára. 
Maradéktalanul bízott benne, különösen a sztrájk óta, amikor Rasid lett az 
egyébként ellenséges érzelmű iráni alkalmazottak közül Coburn egyik 
informátora. 


Simons azonban az ő első szavára még nem fog megbízni Rasidban. 
Beszélni akar majd vele, ahogyan beszélni kívánt Keane Taylorrel is, 
mielőtt megengedte volna, hogy beavassák titkos terveikbe. 

Coburn tehát megbeszélt egy találkozót. 


Rasid nyolcéves korában az Egyesült Államok elnöke akart lenni. 

Huszonhárom éves korában már tudta, hogy sohasem lesz belőle elnök, 
de még mindig Amerikába vágyott, s az EDS-t tekintette belépőjegyének. 
Biztosan tudta: minden képessége megvan ahhoz, hogy nagy üzletember 
váljék belőle. Született emberismerő volt, s nem sok időre volt szüksége 
ahhoz, hogy megértse az EDS embereinek mentalitását. A dolog pofon 
egyszerű: eredményeket várnak és nem kifogásokat. Ha valakinek adnak 
egy munkát, az jobban teszi, ha egy kicsivel többet végez, mint amennyit 
feltétlenül elvárnak tőle. Ha egy feladat nagyon bonyolult, vagy 
éppenséggel végrehajthatatlan, akkor erről jobb hallgatni; utálják, ha valaki 
panaszkodik. Soha nem szabad azt válaszolni nekik, hogy "Nem tudom 
megcsinálni, mert..." Mindig azt kell mondani: "Ennyit és ennyit már 
elvégeztem, most ezen és ezen dolgozom..." Rasidnak nem okozott gondot 
ez a stílus. Hasznossá tette magát az EDS-nél, s tisztában volt vele, hogy a 
társaság ezt értékeli 1s. 

Legnagyobb sikere az volt, hogy olyan hivatalokba is be tudta állítani a 
számítógép-terminálokat, amelyekben az iráni alkalmazottak gyanakvással 
és ellenségesen fogadták azokat. Olyan nagy volt az ellenállás, hogy Pat 
Sculley két gépnél nem tudott többet beállítani havonta. A maradék 
tizennyolcat Rasid két hónap alatt elhelyezte. Elhatározta, hogy az ebből 
adódó lehetőséget jól kiaknázza. Írt egy levelet Ross Perotnak, és a 
segítségét kérte ahhoz, hogy tanulmányait Dallasban fejezhesse be. Az EDS 
összes teheráni menedzserével alá akarta ezt íratni, de az események 
megelőzték — a menedzsereket evakuálták, az EDS egész iráni hálózata 
darabokra hullott, így aztán sohasem küldte el a levelet. Elhatározta, hogy 
valami más megoldás után néz. 

Mindig talált valamilyen megoldást. Rasid számára semmi sem volt 
lehetetlen. Mindent el tudott érni. Még arra 15 képes volt, hogy megússza a 
katonaságot. Miközben fiatal középosztálybeli irániak ezrei valóságos 
vagyonokat költöttek megvesztegetésre, csak hogy elkerüljék a katonai 
szolgálatot, Rasid néhány hét egyenruha viselés után meggyőzte az 
orvosokat, hogy gyógyíthatatlan izomrángásban szenved. Társai és 


feljebbvalói is jól tudták, hogy makkegészséges, de valahányszor orvos elé 
került, azonnal egész testében megállíthatatlanul rángatózni kezdett. Orvosi 
bizottságok elé idézték, s ő órákon keresztül rángatózott, bár egy idő után 
rájött, hogy igen fárasztó megoldást választott. Végül már annyi orvos 
nyilvánította betegnek, hogy megkapta a leszerelő levelét. Nevetséges, 
őrült, lehetetlen ötlet volt, de Rasid számára a lehetetlen számított 
normálisnak. 

Biztos volt benne, hogy eljut Amerikába. Még nem tudta, hogyan, de a 
gondos, alapos tervezést nem 15 neki találták ki. A pillanatnyi ötletek 
embere volt, a rögtönzés művésze, aki azonnal megragadott minden 
kínálkozó alkalmat. Számított rá, hogy akad majd valamilyen esély, s tudta, 
hogy nem fogja elszalasztani. 

Mr. Simons felkeltette az érdeklődését. Nem olyan volt, mint az EDS 
menedzserei. Azok mind a harmincas vagy negyvenes éveikben jártak, ő 
azonban már közel a hatvanhoz. Hosszú hajával, fehér pofaszakállával és 
nagy orrával inkább nézett ki iráninak, mint amerikainak. S végül: bármi 1s 
Járt az eszében, nem állt elő vele nyíltan. Sculley vagy Coburn azt mondta 
volna: "Ez a helyzet, ezt kívánjuk magától, s az ügyet már holnap reggelre 
el kell intéznie...7". Simons csak annyit mondott: — Menjünk, sétáljunk 
egyet. 

Teherán utcáit rótták. Rasid egyszer csak azon vette észre magát, hogy a 
családjáról, az EDS-nél végzett munkájáról, s az emberi természettel 
kapcsolatos megfigyeléseiről beszél. A lövöldözés egy pillanatra sem 
szünetelt, az utca tele volt kiabáló emberekkel. Mindenhol láthatták a 
harcok nyomait — felborított járműveket, kiégett épületeket. 

— A marxisták a drága autókat, a hívő mohamedánok pedig az alkoholt 
árusító üzleteket törik össze — mondta Simonsnak. 

— Mitől van ez az egész felfordulás? 

— Az irániak most úgy érzik, hogy bizonyítaniuk kell önmaguk számára 
15, meg kell valósítaniuk eszményeiket, ki kell vívniuk a szabadságot. 

A Kaszr téren találták magukat, éppen szemben a börtönnel. 

— Sok iráni van ebben a börtönben csupán azért, mert szabadságra 
vágyott — folytatta Rasid. 

— Ők mit keresnek itt? — kérdezte Simons a csadort viselő nőkre mutatva. 

— A férjüket vagy a fiukat igazságtalanul bebörtönözték. Eljöttek hát 
siratni őket, s könyörögni az őröknek, hogy engedjék szabadon a foglyokat. 


— Igen. Billre és Paulra gondolva meg tudom érteni őket. Én is ugyanígy 
érzek — válaszolt Simons. 

— Én is nagyon aggódom Paulért és Billért. 

— És mit tesz értük? 

Rasid megdöbbent. Felkészületlenül érte a kérdés. 

— Mindent megteszek, hogy segítsek amerikai barátaimon — válaszolta. 

A macskákra és a kutyákra gondolt. Most az volt az egyik fő feladata, 
hogy törődjön az  evakuált EDS-munkatársak által hátrahagyott 
háziállatokkal, köztük négy kutyával és tizenkét macskával. Rasidnak soha 
nem voltak állatai és nem tudta, hogyan bánjon a nagy, agresszív kutyákkal. 
Valahányszor abba a lakásba készült, ahol a kutyákat összegyűjtötték, hogy 
megetesse őket, mindig fel kellett fogadnia két-három embert az utcán, 
hogy segítsenek féken tartani a dögöket. Már kétszer 15 ketrecekbe rakta 
őket és kivitte a repülőtérre, mert úgy hallotta, hogy lesz egy járat, amely 
vállalja az ilyen rakományt, de aztán mindkét járat kimaradt. Megfordult a 
fejében, hogy mindezt elmondja Simonsnak, de nem szólt, mert tudta, nem 
keltene vele igazi együttérzést. 

Simons akar valamit, s ráadásul nem 1s üzleti ügyről van szó, gondolta 
Rasid, Tudta, hogy sokat tapasztalt emberrel áll szemben — az ilyesmi 
rögtön leri az illető arcáról. Rasid nem hitt a lassan felgyülemlő 
tapasztalatokban. Ő a gyors tanulás híve volt. Forradalmat akart, nem 
reformokat. A fő sodrásban szeretett hajózni, a legnagyobb sebességgel, 
minél rövidebb úton. Simons más volt. Türelmes embernek látszott, s Rasid 
megérezte, hogy ez a türelem rendkívül erős akaratból fakad. Ha elszánta 
magát, gondolta, rögtön meg 15 mondja, mit akar tőlem. 

— Hallott már a nagy francia forradalomról? — kérdezte Simons. 

— Egy keveset. 

— Ez a hely engem a Bastille-ra, az elnyomás szimbólumára emlékeztet. 

Rasid Jónak találta a párhuzamot. 

Simons folytatta: — A francia forradalmárok megrohamozták a Bastille-t 
és szabadon engedtek minden foglyot. 

— Azt hiszem, ez történik majd ttt 15. Legalábbis megvan rá a lehetőség. 

Simons bólintott. 

— Ha megtörténik, valakinek itt kell lennie, hogy törődjék Paullal és 
Billel. 

— Igen — válaszolta, s máris tudta, mit kívánnak tőle. 


Álltak a Kaszr téren, nézték a magas falakat, a hatalmas kapukat s a 
fekete leples, jJajveszékelő nőket. Rasidnak eszébe jutott egyik alapelve: egy 
kicsivel mindig tégy többet, mint amennyit az EDS kér tőled. Mi lesz, ha a 
tömeg nem törődik a Kaszr börtönnel? Talán el tudná érni, hogy ne így 
történjék. A tömeg olyan emberekből áll, mint ő, Rasid — fiatal, elégedetlen 
irániakból, akik változtatni akarnak az életükön. Mi lenne, ha nemcsak 
csatlakozna a tömeghez, hanem vezetné 15? Támadást vezényelhet a börtön 
ellen. Ő, Rasid, kiszabadíthatja Pault és Billt. 

Semmi sem lehetetlen. 

Coburn nem tudta, mi minden jár éppen Simons fejében. Nem volt jelen 
a Perottal és Rasiddal folytatott beszélgetésein, Simons pedig nem sokat 
árult ezekről. Mindhárom lehetőség, amiről tudomása volt — a csomagtartós 
trükk, a házi őrizetből való szabadítás, illetve a börtön megrohamozása — 
meglehetősen bizonytalannak tünt. Ráadásul Simons semmit sem tett azért, 
hogy bármelyik 15 bekövetkezzék, csak ült Dvoranchikék lakásában, s újabb 
és újabb részleteket dolgozott ki. Mindez nem tette csalódottá Coburnt. 
Egyrészt javíthatatlan optimista volt, másrészt Ross Perothoz hasonlóan úgy 
döntött, hogy semmi értelme találgatni, mi jár a fogolyszabadítás legfőbb 
szakértőjének fejében. 

Míg a három lehetőség érlelődött, Simons az Iránból kivezető menekülési 
útvonalakkal kezdett foglalkozni. 

Coburnnek azt kellett kiderítenie, hogyan tudna Paul és Bill repülőgéppel 
menekülni. Körbeszaglászta a repülőtéri raktárakat, s el játszadozott a 
gondolattal, hogy ládában, teheráruként adják fel őket. Beszédbe elegyedett 
minden légitársaság embereivel, megpróbált kapcsolatokat kiépíteni. 
Többször is találkozott a Pan Ám biztonsági főnökével, s lényegében 
mindent elmondott neki, csak a neveket nem árulta el. Szóba került, hogy a 
két szökevényt Pan Am hajózószemélyzetének egyenruhájában esetleg 
felcsempészik egy menetrend szerinti járatra. A biztonsági főnök őszintén 
segíteni akart, de végül 15 nem tehette meg, hogy kockáztassa a vállalat jó 
hírét. Coburnnek eszébe jutott, hogy esetleg ellophatnának egy helikoptert. 
Felderítette a város déli részén lévő helikopter-bázist, s úgy találta, hogy 
különösebb nehézség nélkül el lehetne kötni egy gépet. Az iráni 
hadseregben uralkodó káoszra gondolva azonban gyanította, hogy a gép 
nincs megfelelően karbantartva, azt pedig pontosan tudta, hogy szűkében 
vannak a pótalkatrészeknek. Az is lehet, hogy a gépek egy részében rossz 
minőségű, szennyezett üzemanyag van. 

Tapasztalatairól beszámolt Simonsnak, aki eleve utálta-a repülőtereket, a 
Coburntől hallottak pedig csak erősítették az előítéleteit. A repülőtereken 
mindig nyüzsögnek a rendőrök és a katonák; ha valami balul üt ki, onnan 
szinte lehetetlen elmenekülni. Eleve úgy tervezik őket, hogy távol tartsák az 
embereket azoktól a helyektől, ahol semmi keresnivalójuk — egy reptéren 
mindig másokra kell bíznod magad. Ilyen helyzetekben rendkívüli 


hidegvérre van szükség. Coburn úgy vélte, Paulnak és Billnek elég erősek 
volnának az idegei ehhez, de annak semmi értelme sincs, hogy ezt elkezdje 
bizonygatni Simonsnak. Az ezredes mások megítélésében mindig csak saját 
benyomásaira támaszkodott, Paullal és Billel pedig még soha nem 
találkozott. 

Végül is úgy döntöttek, hogy felmérik az országúti menekülés esélyeit. 

Iránból hat irányban lehet kijutni. 

Északon ott a Szovjetunió; nem éppen baráti ország. Keletre Afganisztán, 
amely legalább annyira ellenséges, és Pakisztán, amellyel ilyen probléma 
nincs, de Teherántól túl messze van a határa — csaknem 1500 kilométert 
kellene megtenni odáig, jórészt sivatagon át. Délre a Perzsa-öböl, s 70-80 
kilométeres vízi út után a baráti Kuvait, Ez már ígéretesebbnek tűnő 
lehetőség. Nyugatra az ellenséges Irak, északnyugatra pedig az ismét csak 
baráti Törökország. 

Kuvait és Törökország jöhetett tehát számításba mint lehetséges úti cél. 

Simons szólt Coburnnek, hogy egy megbízható iránit küldjön le a Perzsa- 
öbölhöz, derítse fel, hogy az az út járható-e, békés-e a vidék. Coburn 
"Motorost" kérte meg, aki arról kapta ragadványnevét, hogy gépkocsi 
helyett motorbiciklivel száguldozott a város utcáin. Rasidhoz hasonlóan az 
EDS által kiképzett rendszerszervező mérnök volt, huszonöt éves, alacsony, 
dörzsölt kis ember. Kaliforniában járt iskolába, ott tanult meg angolul, s 
mindenféle amerikai akcentust utánozni tudott — a délit, a Puerto Ricó-it, 
bármelyiket. Bár nem volt egyetemi végzettsége, az EDS alkalmazta, mert 
kimagasló eredményt ért el az alkalmassági tesztben. Amikor az EDS iráni 
alkalmazottai általános sztrájkot hirdettek, s Paul és Coburn gyűlést hívott 
össze az okok megvitatására, "Motoros" mindenkit meglepett kollégái 
elleni heves kirohanásaival, a vállalatvezetés melletti érvelésével. Nem 
csinált titkot Amerika-barát érzelmeiből, Coburn mégis meg volt győződve 
róla, hogy a forradalmárokkal tart. Egy nap gépkocsit kért Keane laylortőól, 
s ő adott 15 neki. Másnap újabbat kért. Azt is megkapta. Ennek Ellenére 
változatlanul motorbiciklivel járt — Taylor és Coburn le merte volna 
fogadni, hogy a gépkocsikra a forradalmároknak volt szükségük. Nem 
törődtek vele: fontosabb volt számukra, hogy a "Motoros" a lekötelezettjük 
legyen. 

A korábbi szívességekért cserébe a "Motoros" tehát elindult a Perzsa- 
öbölhöz. 


Néhány napos útjáról visszatérve jelentette, hogy ha valakinek van elég 
pénze, akkor arrafelé bármit el tud intézni. El lehet jutni az Öbölhöz, és 
bérelni vagy vásárolni lehet egy hajót. Arról viszont fogalma sem volt, mi 
történik, ha megérkeznek Kuvautba. 

Erre a kérdésre Glenn Jackson adta meg a választ. 


Azon kívül, hogy szenvedélyes vadász és hívő baptista volt, Glenn 
Jackson még rakéta-szakembernek is számított. Messze átlagon felüli 
matematikatudása és az a képessége, hogy a legsúlyosabb 
stresszhelyzetekben 15 nyugodt tudott maradni, alkalmassá tette arra, hogy 
bekerüljön a NASA houstoni ürközpontjába, mint repülésiíirányító. A 
röppályákat  kiszámító számítógépes programok megtervezése és 
működtetése volt a feladata. 

Jackson idegeinek súlyos próbát kellett kiállniuk 1968 karácsonyán, a 
Hold körüli repülés idején. Amikor az űrhajó előbukkant a Hold mögül, Jim 
Lovell űrhajós elkezdte olvasni azoknak a számoknak a listáját, amelyek 
elárulták Jacksonnek, milyen közel van az űrhajó tervezett röppályájához. 
Az adatokat hallva Jackson megrémült: a számok minden lehetséges 
hibahatáron túl voltak. Megkérte Lovellt, hogy kezdje őket elölről. Közölte 
a repülésvezetővel, hogyha azok a számok helyesek, akkor a három űrhajós 
halott: nincs már annyi üzemanyag az űrhajóban, hogy ilyen hatalmas 
pályaeltérést korrigálni tudjanak. 

Jackson szólt Lovellnek, hogy harmadszor is, minden eddiginél 
figyelmesebben olvassa el a számokat. Eleinte ismét ugyanazok az adatok 
követték egymást, majd kis szünetet tartva az űrhajós hirtelen megszólalt: 
"Várj csak, itt ezt a számot rosszul olvastam..." 

A helyes adatokból kiderült, hogy a manővert csaknem tökéletesen 
hajtották végre. 

Milyen távol állt mindez a fogolyszöktetéstől! 

Igaz, egyelőre úgy nézett ki, hogy Jacksonnek soha nem lesz alkalma 
részt venni egy ilyen akcióban. Már egy hete ücsörgött Párizsban, amikor 
Dallason keresztül megkapta az utasítást Simonstól, hogy utazzék Kuvauttba. 

A városba érve Bob Young házába költözött. Young Teheránban volt, 
hogy részt vegyen a tárgyalásokban, Kris, a felesége, nemrég született 
gyerekükkel visszament az Államokba. Jackson közölte Malloy Jonesszal, 
aki Young távollétében a területi főnöki teendőket ellátta, hogy előzetes 
felmérést végez, mielőtt az EDS megkezdené a kuvaiti központi bank 


számára végzendő munkáját. Folytatott néhány tárgyalást, hogy hihetővé 
tegye a mesét, aztán hozzálátott valódi küldetésének teljesítéséhez. 

Kiment a repülőtérre, s figyelte, hogyan dolgoznak a bevándorlási hivatal 
tisztviselői. Hamar rájött, hogy igen alaposan, szigorúan végzik 
munkájukat.  Irániak százai érkeztek útlevél nélkül  Kuvaitba — 
valamennyiüket megbilincselték és az ellenjárattal visszaküldték. Jackson 
úgy ítélte meg, hogy Paul és Bill légi úton nem tud bejutni Kuvaitba. 

Ám feltéve, hogy hajóval bejutnak, később továbbengedik-e őket útlevél 
nélkül? Felkereste az amerikai konzult, elmondta neki, hogy egyik gyereke 
valószínűleg elveszítette az útlevelét, s megkérdezte, mi a teendő ilyenkor. 
A hosszú és meglehetősen összefüggéstelen előadásból végül 15 kihámozta, 
hogy a kuvaitiak a kiutazó vízum kiadása előtt ellenőrzik, vajon az illető 
legálisan lépett-e az országba. 

Ez bizony komoly probléma, de talán nem megoldhatatlan. Kuvaitban 
Paul és Bill már védve lesz Dadgartól, s az amerikai nagykövetség biztosan 
ellátja őket útlevéllel. Már csak azt kell kideríteni, hogy ha a menekülők 
elérik Irán déli részét, s egy csónakkal el tudnak indulni, képesek lesznek-e 
észrevétlenül partra szállni Kuvaitban. Jackson beutazta az irakitól a szaúd- 
arábiai határig húzódó száz kilométeres kuvaiti partszakaszt. Sok időt töltött 
a parti fövényen kagylókat gyűjtögetve, s közben figyelt. Úgy tudta, hogy a 
parti őrszolgálat normális körülmények között meglehetősen laza. Az 
Iránból megindult népvándorlás azonban mindent megváltoztatott. Irániak 
ezrei akartak legalább olyan elszántan menekülni az országból, mint Paul és 
Bill. Az irániak 15 tudtak térképet olvasni, nemcsak Simons, s rögtön 
észrevették, hogy néhány mérfölddel arrébb, a Perzsa-öböl partján ott van a 
vendégszerető Kuvait. A kuvaiti parti őrség mindezzel tisztában volt. 
Bárhova nézett is Jackson, a tengeren mindig feltűnt legalább egy őrhajó. S 
amennyirre ki tudta venni, minden kis hajót, csónakot megállítottak. 

A következtetés egyértelmű volt. Felhívta Dallasban Merv Stauffert, s 
közölte, hogy Kuvait számításba sem jöhet. 

Maradt tehát Törökország. 

Simons az első pillanattól fogva hajlott rá, hogy ezt az utat válassza. 
Hamarabb el lehetett érni, mint Kuvaitot, ráadásul még ismerte 15. Egy 
amerikai katonai segélyprogram keretében ott szolgált az ötvenes években, 
részt vett a török hadsereg kiképzésében. Egy kicsit még a nyelvet is 
beszélte. 

Simons elküldte hát Ralph Boulware-t Isztambulba. 


Boulware különböző bárokban nőtt fel. Az apja, Benjamin Boulware, 
kemény jellemű, függetlenségéhez minden körülmények között ragaszkodó 
fekete volt, aki egész életében különböző üzleti vállalkozásokba kezdett: 
volt vegyeskereskedése, vezetett kis ingatlanügynökséget, foglalkozott 
szeszcsempészettel, de a legtöbbször  bártulajdonosként működött. 
Gyermeknevelési nézeteinek alapja az a szilárd hit volt, hogy ha tudod, hol 
vannak a gyerekeid, akkor azt 15 tudod, mit csinálnak. Azt akarta, hogy fiai 
többnyire a szeme előtt legyenek, vagyis a bárban. A gyerekeknek ez nem 
sok örömet szerzett, s Ralph mindig úgy érezte, hogy nem volt igazi 
gyerekkora. 

Akkor jött rá, mennyire különbözik kortársaitól, amikor egyetemre került 
és észrevette, hogy a többi srácot mennyire izgatja a szerencsejáték, az ivás, 
a nők utáni szaladgálás, ő addigra már mindent tudott a szerencsejátékokról, 
az alkoholistákról, a kurvákról. Ki 15 maradt az egyetemről, s belépett a 
légierőhöz. 

Kilenc évet töltött ott, de egyetlen akcióban sem vett részt. Ennek 
végeredményben örült, ám örökké ott motoszkált a fejében, hogy vajon 
megállná-e a helyét, ha egyszer éles helyzetbe kerülne, ahol lőnek is rá. 
Paul és Bill kiszabadítása végre lehetővé teszi számára, hogy kipróbálja 
magát, gondolta, ám Simons Párizsból visszaküldte Dallasba. Olyan volt, 
mintha ismét tartalékállományba helyezték volna. Végül mégis megjött az 
új menetparancs. 

Merv Stauffertól, Perot jobbkezétől kapta, aki az összekötő szerepét 
töltötte be Simons és a mentőcsapat szétszóródott tagjai között. Stauffer a 
híradástechnikai cikkekkel kereskedő Shack hálózatnál beszerzett hat darab 
ötcsatornás adóvevőt, tíz telepet, egy adag elemet és egy kis készüléket, 
amelynek segítségével a rádiókat egy személygépkocsi szívargyújtójáról is 
lehetett üzemeltetni. Az egész felszerelést Boulware gondjaira bízta, s 
közölte vele, hogy Isztambulba utazása előtt Londonban adja át Sculleynak 
és Schwebachnek. 

Adott neki készpénzben negyvenezer dollárt is a különböző kiadásokra, 
megvesztegetésre, egyébre. Elindulása előtti este Boulware-nek kellemetlen 
beszélgetése volt a feleségével pénzügyekről. Párizsba indulása előtt — a 
felesége tudta nélkül — ezer dollárt már kivett a számlájukról, mert mindig 
is ragaszkodott hozzá, hogy elég készpénz legyen a zsebében. Ám az 
asszony felfedezte, milyen kevés pénzük maradt. Boulware nem akart 


magyarázkodni, hogy mire vette ki a pénzt. Mary azonban váltig 
ismételgette, hogy pénzre van szüksége. Boulware különösebben nem esett 
kétségbe: az asszony a legjobb barátaiknál maradt, s tudta, hogy semmiben 
sem lesz hiánya. Mary azonban kitartott követelése mellett, s ő úgy döntött 
— így történt ez, valahányszor az asszony elég állhatatosnak bizonyult —, 
hogy enged. Bement tehát a hálószobába, ahol a rádiókészülékeket és a 
negyvenezer dollárt tartalmazó dobozt tartotta, s hozzálátott, hogy 
leszámoljon ötszáz dollárt. Miközben számolt, Mary bejött, s meglátta a 
dobozban a rengeteg pénzt. 

— Elég lesz ennyi? — kérdezte Boulware, átadva az ötszáz dollárt. 

— Igen. 

A dobozra nézett, aztán a férjére: — Azt már meg sem kérdezem, hogy ez 
mi — mondta, s kiment. 

Boulware másnap reggel elindult. Londonban találkozott Schwebachkel 
és Sculleyval, a hat készülékből ötöt átadott nekik, s továbbrepült 
Isztambulba. 

A repülőtérről egyenesen "Mr. Fish" utazási irodájába ment. 

"Mr. Fish" egy tágas helyiségben fogadta. Körülötte három-négy másik 
ember ült. 

— A nevem Ralph Boulware, s az EDS-nél dolgozom — kezdte. — Talán 
emlékszik még a lányaimra, Stacy Elaine-ra és Kecia Nicole-ra. — A lányok 
együtt játszottak "Mr. Fish" lányaival, amikor az Iránból evakuáltak 
megálltak Isztambulban. 

Mr. Fish" nem tűnt különösebben szívélyesnek. 

— Beszélnem kell önnel — folytatta Boulware. 

— Nagyszerű. Kezdje el. 

Boulware körülnézett. 

— Négyszemközt, ha lehetne. 

— Miért? 

— Mihelyt elmondom, rögtön megérti. 

— Ők az üzlettársaim. Nincs előttük titkolnivalóm. 

"Mr. Fish" nehéz perceket szerzett Boulware-nek, s ő sejtette 15, hogy 
miért. Két oka 1s volt rá. Először 15, mindazért, amit az evakuálás idején 
tett, "Mr. Fish" csupán potom százötven dollárt kapott Don Norsworthytől. 
Boulware véleménye szerint ez egyszerűen nevetséges volt. (Egyszerűen 
nem tudtam, hogy mit tegyek -— imesélte később Norsworthy. — 


Huszonhatezer dollárról nyújtott be számlát. Mit kellett volna tennem? Tíz 
százalékot adni neki?) 

Aztán jött Pat Sculley az átlátszó meséjével arról, hogy számítógép- 
szalagokat kell becsempészni Iránba. "Mr. Fish" nem volt sem bolond, sem 
bűnöző. Természetesen rögtön visszautasította Sculley ajánlatát. 

"Mr.  Fish7-nek meggyőződésévé vált, hogy az EDS emberei 
olcsójánosok, ráadásul amatőr bűnözők Is. 

"Mr. Fish" azonban igazi üzletember volt. Boulware pedig tudta, hogyan 
kell bánni az üzletemberekkel, hisz az apja ií5 közéjük tartozott. Ezek az 
emberek csak kétfajta nyelvet ismernek: a készpénzt és az egyenes 
beszédet. A készpénz megoldja az olcsójánosság problémáját, az egyenes 
beszéd pedig eloszlathatja a bűnözéssel kapcsolatos aggodalmait. 

— Rendben, akkor kezdjük elölről — egyezett bele. — Amikor az EDS 
emberei itt jártak, ön valóban nagyon kedvesen bánt velük, igazán sokat 
segített. Az akkori zavaros helyzetben egyszerűen nem állt módunkban, 
hogy megfelelően kimutassuk  nagyrabecsülésünket. Nagyon bánt 
bennünket ez a mulasztás, s engem meg 15 bíztak azzal, hogy lehetőségek 
szerint pótoljam. 

— Nem olyan nagy dolog... 

— Valóban nagyon sajnáljuk — folytatta Boulware, s százdollárosokban 
átadott "Mr. Fish"-nek ezer dollárt. 

Síri csönd volt a szobában. 

— A Sheratonban fogok lakni — törte meg a csendet Boulware. — Később 
talán Ismét beszélgethetnénk. 

— Elkísérem — válaszolta "Mr. Fish". 

Személyesen intézte el Boulware bejelentkezését, gondoskodott róla, 
hogy jó szobát kapjon. Aztán megállapodtak, hogy aznap este együtt 
vacsoráznak a szállodában. "Mr. Fish" kétségtelenül nagystílű szélhámos, 
gondolta Boulware, miközben kicsomagolt. Elég dörzsölt ahhoz, hogy 
szemmel láthatóan virágzó üzletet vezessen ebben a koldusszegény 
városban. Az evakuáció tapasztalatai tanúsították, hogy nemcsak megfelelő 
repülőjegyek megszerzéséhez és jó hotelszobák lefoglalásához ért. Elég jó 
kapcsolatai voltak, ahhoz, hogy mozgásba hozza a bürokrácia lassan 
mozduló kerekeit. Ezt bizonyította az is, hogy annak idején a menekülők 
csomagjait pillanatok alatt átjuttatta a vámon. Nélküle nem sikerült volna 
megoldani az útlevél nélküli, örökbefogadott iráni csecsemő problémáját 
sem. Az EDS akkor követte el a hibát, amikor csak azt vette észre, hogy 


szélhámos, de figyelmen kívül hagyta nagystílűségét. Lehet, hogy a 
megjelenése tévesztette meg őket: alacsony, kövér, meglehetősen rosszul 
öltözött kis ember volt, Boulware, a korábbi tapasztalatokból okulva, úgy 
érezte, hogy boldogulni fog "Mr. Fish"-sel. 

Vacsora közben elmondta neki, hogy szeretne eljutni a török-iráni 
határra, s beszélni néhány odaátról jövő emberrel. 

"Mr. Fish" őszintén megrémült: — Maga nem tudja, mit beszél — 
bizonygatta, — Az egy borzalmas vidék. Kurdok és azerbajdzsánok élnek 
arra, vad hegylakók, akik nem engedelmeskednek semmiféle kormánynak. 
Tudja, miből élnek? Rablásból, csempészésből, gyilkolásból. Én sem 
mernék elmenni oda. Ha pedig maga, egy amerikai odamegy, akkor biztos 
lehet benne, hogy soha nem tér vissza. Soha! 

Boulware úgy vélte, hogy túloz. 

— El kell jutnom oda, még ha veszélyes 15. Kapható itt magánrepülőgép? 
— kérdezte. 

"Mr. Fish" a fejét rázta: 

— Törökországban magánszemélyeknek nem lehet repülőgépük. 

— És helikopter? 

— Ugyanaz érvényes arra IS. 

— Rendben. Repülöőgépet bérelni lehet? 

— Azt igen. Ha valahova nem indul menetrend szerinti járat, oda bérelhet 
repülőgépet. 

— A határtérségbe vannak menetrend szerinti járatok? 

— Nincsenek. 

— Akkor Jó. 

— A repülőgép-bérlés azonban olyan szokatlan dolog, hogy minden 
bizonnyal felhívja magára a hatóságok figyelmét. . . 

— Semmi olyasmit nem akarunk tenni, ami törvénysértésnek számít. 
Persze arra sincs szükségünk, hogy kihallgatásoknak vessenek alá 
bennünket. Maradjunk tehát a bérletnél, de óvatosan. Nézzen utána az 
áraknak és annak, hogy milyen gépet lehet kapni, de ne foglaljon le egyet 
sem. Közben én megpróbálom kideríteni, hogyan lehet eljutni oda 
országúton. Ha el akar kísérni, annak csak örülök, de talán tud valaki mást, 
aki vállalkozik rá. 

— Megnézem, mit tehetek. 

A következő néhány napban többször is találkoztak. "Mr. Fish" kezdeti 
tartózkodása végleg megszűnt, s Boulware úgy érezte, hogy már-már 


barátok lettek. A török ezzel együtt óvatos volt, s nem hagyott kétséget 
afelől, hogy tudja, mire vállalkozik. Nem volt bűnöző, de törvénysértésre 
készült, s az árat í15 ennek megfelelően kívánta megszabni. Boulware 
tisztában volt ezzel, s meg szimpatikusnak is találta — adott körülmények 
között 1s kész volt áthágni a törvényeket. "Mr. Fish" ráadásul ügyes kérdező 
15 volt, s Boulware lépésről-lépésre elmondta neki az egész történetet. 
Bevallotta, hogy Paulnak és Billnek valószínűleg nem lesz útlevele. Persze, 
ha átjutnak Törökországba, akkor minden bizonnyal kapnak a legközelebbi 
Amerikai konzulátuson. Azt sem titkolta, hogy esetleg nem lesz túl könnyű 
kijutniuk Iránból, s neki Szüksége lehet egy kis repülőgépre, amivel 
átmehet értük a határon. Bármit mondott 1s, semmivel nem tudta annyira 
elrémiszteni "Mr. Fish7-t, mint az eredeti ötlettel, hogy a bandíitáktól 
hemzsegő országrészbe kell utazni. 

Néhány nappal később azonban bemutatta Boulware-t egy embernek, 
akinek voltak rokonai a hegyi rablók között. "Mr. Fish" halkan közölte azt 
15, hogy az illető bűnöző, s a férfi külleme nem 15 okozott csalódást: arcán 
hosszú vágás éktelenkedett, s mélyen ülő apró szemeit 15 mindennek 
lehetett mondani, csak bizalomgerjesztőnek nem. Közölte azonban, hogy 
szavatolni tudja Boulware biztonságos lejutását a határra és vissza, s ha 
szükséges, a rokonai még át 1s viszik Iránba. 

Boulware felhívta Dallast, s az egészről beszámolt Merv Stauffernek. Ő 
rejtjelezve továbbította Coburnnek, az pedig beszámolt a tervről 
Simonsnak. Az ezredes az egészet megvétózta. Ha az illető bűnöző, akkor 
nem lehet megbízni benne, mondta ki a végső ítéletet. 

Boulware dühös volt. Simons talán azt hiszi, hogy olyan könnyű volt 
összehozni a dolgot? S különben is, mit képzel? Ha valaki a banditák 
földjére készül, akkor egy bandita a legalkalmasabb kísérő a számára. 
Simons volt azonban a főnök, s Boulware-nek nem maradt más választása, 
mint megkérni "Mr. Fisht", hogy kezdjék elölről az egészet. 

Közben Schwebach és Sculley 15 megérkezett Isztambulba. 

Londonból Koppenhágán keresztül éppen Teheránba tartottak, amikor az 
irániak ismét lezárták a repülőteret, így nem tehettek mást, csatlakozniuk 
kellett Boulware-hez Isztambulban. A szállodába bezárva, s várva, hogy 
történjék már végre valami, hatalmába kerítette őket a klausztrofóbia. 
Schwebach kezdett úgy viselkedni, mintha még mindig a kommandósoknál 
volna, s futógyakorlatokat akart tartani a szálló lépcsőházában, hogy 
megőrizzék állóképességüket. Boulware egyszer megpróbálta, de rögtön fel 


15 adta. Simonsot, Coburnt és Pochet kezdték szidni, akik — legalábbis 
számukra így tűnt. — ott ülnek Teheránban és nem csinálnak semmit. Miért 
nem történik már valami? Aztán megjött az üzenet Simonstól, hogy Sculley 
és Schwebach térjen vissza az Államokba. A rádiókat ott hagyták 
Boulware-nek. 

"Mr. Fish" rettenetesen dühbe gurult, amikor meglátta őket. Közölte 
Boulware-rel, hogy Törökországban magánszemélyeknek a törvény 
értelmében nem lehet rádióadójuk. Még a közönséges tranzisztoros rádiókat 
is be kell jelenteni a kormány ezzel foglalkozó hivatalában, mert attól 
tartottak, hogy alkatrészeikből a terroristák esetleg adót készíthetnek 
maguknak. 

— Hát nem érti, milyen gyanússá teszi magát? — támadt Boulware-re. — 
Hetente ezerdolláros telefonszámlát csinál és készpénzzel fizet. Üzletet nem 
köt. A személyzet már biztosan észrevette a rádiókat, s fecsegett 15 róluk. A 
nyakamat rá, hogy megfigyelés alatt áll. Nyugodtan felejtse el az Iránban 
lévő barátait. Biztos, hogy börtönben fogja végezni. 

Boulware belátta, hogy meg kell szabadulnia a rádióktól. Simons 
végtelen türelmével az volt a baj, hogy a halogatás egyre újabb és újabb 
problémákat szült. Sculley és Schwebach már nem tud bejutni Iránba, s az 
ottaniaknál nincs egyetlen rádióadó sem. Simons pedig — bármit üzentek is 
neki — mindenre csak nemmel válaszolt. "Mr. Fish" beszámolója szerint 
Irán és Törökország között két határátkelőhely van: Sero és Barzagan. 
Simons Serót választotta. Barzagan nagyobb település és — mint "Mr. Fish" 
figyelmeztette rá — ott mindenki egy kicsit biztonságosabban érezheti 
magát. Simons válasza: nem. 

Ki kellett találni valamit, hogyan juthat el biztonságosan Boulware a 
határra. "Mr. Fish"7-nek volt egy üzleti partnere, akinek a sógora a Milli 
Istihsarat Teskilatinál, a MIT-nél, azaz a CIA török megfelelőjénél 
dolgozott. Az illetőt Ilsmannak hívták. A tőle kapott ajánlólevél 
biztosíthatja Boulware számára a hadsereg védelmét a banditáktól 
hemzsegő vidéken. Egy ilyen levél nélkül egyébként az egyszerű utazónak 
nemcsak a banditáktól, hanem a török hadseregtől is tartania kell, 
magyarázta "Mr. Fish". 

"Mr. Fish" egészen lázba jött. Az Ilsmannal megbeszélt találkozóra 
menet szinte kémregénybe illő menekülési jelenetet játszatott el Boulware- 
rel, többször 15 gépkocsit váltottak, s egyszer még buszra 1s szálltak, mintha 
a nyomukban lévőket próbálnák volna lerázni. Boulware nem egészen 


értette, minderre miért van szükség, ha valóban egy tiszteletre méltó úrhoz 
tartanak, aki ráadásul még a hírszerzésnél is dolgozik. Ám külföldiként nem 
tehetett mást, mint hogy rábízza magát "Mr. Fish"-re. 

Útjuk a város Boulware számára teljesen ismeretlen negyedében, egy 
nagy, lepusztult lakóháznál ért véget. Az épületben nem volt villany — 
akárcsak Teheránban -, s beletelt egy kis időbe, amíg "Mr. Fish" a sötétben 
megtalálta a keresett lakást. Kopogtatásukra először nem jött semmi válasz. 
Az egész korábbi titkolódzás értelmét vesztette, amikor mintegy fél órán át 
dörömböltek az ajtón, s közben a ház minden kíváncsi lakója alaposan 
megnézhette magának a látogatókat. Boulware csak állt a török mellett, s 
úgy érezte magát, mint egy fehér ember, aki véletlenül a Harlembe 
keveredett. Végül egy nő ajtót nyitott, s ők beléphettek. 

Apró, régi bútorokkal zsúfolt, s a néhány gyertyától csak homályosan 
megvilágított, szegényes lakásban találták magukat. IIlsman alacsony, kövér, 
nagyjából Boulware-rel egykorú, harmincöt év körüli férfi volt. A lábát már 
biztosan évek óta nem látta — hatalmas pocakja tökéletesen eltakarta előle. 
Boulware-t a bűnügyi filmek megszokott figurájára, a szük zubbonyt, 
átizzadt inget, gyűrött nyakkendőt viselő, kövér rendőr őrmesterre 
emlékeztette. 

Helyet foglaltak, s a nő — Boulware feltételezte, hogy Mrs. Ilsman 
lehetett — teával kínálta őket, Boulware "Mr. Fish" tolmácsolásával 
elmesélte a problémáját. Ilsman gyanakvónak tűnt. Igyekezett minél többet 
megtudni a két menekülő amerikairól. Mitől olyan biztos benne Boulware, 
hogy ártatlanok? Miért nincs útlevelük? Mit hoznak magukkal 
Törökországba? Végül úgy tünt, hogy elfogadhatónak találta Boulware 
válaszait. Közölte, hogy nyolcezer dollárért Pault és Billt is eljuttatja a 
határról Isztambulba. 

Boulware szerette volna tudni, hányadán is áll Ilsmannal. Amerikaiak 
becsempészése az országba elég furcsa elfoglaltság egy hírszerző ügynök 
számára. S ha IIlsman valóban a MII-nél dolgozik, akkor kitől tartott "Mr. 
Fish", kiről gondolta, hogy követheti őket a városon át? 

Lehet persze, hogy Ilsman elszánta magát egy kis önálló vállalkozásra. 
Nyolcezer dollár igen nagy pénz Törökországban. Még az is lehet, hogy a 
főnökeinek 15 beszámol arról, amit csinál. Végül 15 könnyen okoskodhat 
úgy, hogy ha Boulware története igaz, akkor a segítségével semmiféle kárt 
nem csinál, ha pedig hazudik, akkor a segítségnyújtást színleg elvállalva 
elkíséri a határra, és így derítheti ki a legkönnyebben, miben is mesterkedik. 


Boulware-nek ráadásul nem volt sok választási lehetősége — Ismannál 
hatékonyabb segítőt egyelőre nem tudott találni. Elfogadta hát az ajánlatot, 
IIlsman pedig a megállapodás örömére kinyitott egy üveg skót whiskyt. 


Míg a csoport más tagjai a világ különböző pontjain ücsörögtek és 
várták, hogy akcióba léphessenek, Simons és Coburn gépkocsival 
Teheránból éppen a török határra tartott. 

A felderítés volt Simons vesszőparipája, s a menekülési útvonal minden 
centiméterét pontosan ismerni akarta, mielőtt elindul rajta Paullal és Billel. 
Vannak-e harcok az országnak abban a részében? Mennyi arrafelé a rendőr? 
Járhatók-e télen 15 az utak? Működnek-e a benzinkutak? 

Seróba, a kiválasztott határátkelőhelyhez két út vezetett. (Azért 
választotta Serót, mert egy apró falu melletti kis forgalmú határátkelő volt, 
amelyet kevesen használnak, s valószínűleg gyengén is őriznek, míg 
Barzagan — amit "Mr. Fish" oly kitartóan javasolt — sokkal forgalmasabb.) 
A Seróhoz legközelebb eső nagyváros Rezaiyeh. A körülbelül 150 
kilométer hosszú Rezatryehi-tó túlsó partján fekszik, s a tavat a Teheránból 
érkezőnek vagy északról, vagy délről meg kell kerülnie. Az északi útvonal 
nagyobb városokon át vezet, s feltételezték, hogy Jobb minőségű is. Simons 
ezért inkább a déli partit kívánta választani, feltéve, hogy télen is járható. A 
felderítő úton mindkét útvonalat megnézik, az északit odafelé, a délit pedig 
visszatérőben. 

Úgy döntött, hogy az utazásra a legmegfelelőbb egy angol gyártmányú 
Range Rover — egy dzsip és egy furgon furcsa keveréke. Teheránban 
azonban minden autókereskedő zárva tartotta üzletét, így Coburn a 
"Motorost" bízta meg, hogy szerezzen két járművet. A választott megoldás 
rá jellemzően eredeti volt. Kis cédulákra rágépelte a telefonszámát és a 
következő szöveget: "Ha el akarja adni Range Roverjét, hívja fel ezt a 
számot". Motorbiciklijével körbejárta a várost és az utcán parkoló 
valamennyi Range Rover szélvédőjére tűzött egy ilyen cédulát. 

Darabonként húszezer dollárért szerzett ís két kocsit, s a legnagyobb 
darabokat leszámítva még a szükséges alkatrészeket és szerszámokat 15 
sikerült beszereznie hozzájuk. 

Simons és Coburn két iránit vitt magával: Madzsidot és egyik 
unokatestvérét, a rezaryehi agráregyetem professzorát. A professzor azért 
Járt Teheránban, hogy amerikai feleségét és gyerekeiket feltegye az 


Egyesült Államokba induló egyik gépre. Hazaszállítása lesz Simonsék 
számára az ürügy, hogy miért mennek Rezaryehbe. 

Keane Taylor egyik ötvenöt gallonos benzineskannáját magukhoz véve, 
kora reggel indultak el Teheránból. Az első 150 kilométert, egészen 
Kazvinig, korszerű autópályán tették meg. Onnan kétsávos, aszfaltburkolatú 
út vezetett tovább. A hegyoldalakat hó borította, de az országút tiszta volt. 
Ha egészen a határig így lesz, akkor egy nap alatt le tudunk jutni, gondolta 
Coburn. 

Zendjanban, Teherán és Rezaiyeh között félúton megálltak, s 
megkeresték a helyi rendőrfőnököt, a professzor rokonát. (Coburn soha nem 
tudta tisztázni, hogy milyen rend szerint épülnek fel az irániak közötti 
családi kapcsolatok. Arra mindenesetre rájött, hogy az unokatestvér 
megjelölést meglehetősen szabadon alkalmazzák.) A rendőrfőnök szerint az 
országnak ezen a részén nyugalom van. Ha valamilyen problémájuk adódik, 
akkor 1s csak Tabriz környékén. 

Egész délután megállás nélkül hajtottak a keskeny, de jó állapotban levő 
vidéki utakon. Újabb száz mérföldet megtéve elérték Tabrizt. A városban 
éppen tüntetés volt, de hasonlítani sem lehetett a Teheránban már 
megszokott utcai összecsapásokhoz. Olyan biztonságban érezték magukat, 
hogy még egy sétára 15 vállalkoztak a bazárban. 

Simons egész úton Madzsiddal és a professzorral beszélgetett. 
Szokványos társalgásnak tűnt, de Coburn már ismerte az ezredes módszerét, 
s biztos volt benne, hogy Simons most méri fel a két férfit, eldöntendő, 
hogy bízhat-e bennük. A jelek szerint elégedett volt az eredménnyel, mert 
elejtett néhány megjegyzést az utazás igazi célját illetően. 

A professzor elmondta, hogy Tabriz környékén a lakosság a sah pártján 
áll. Ezért továbbindulás előtt Simons kiragasztotta az uralkodó fényképét a 
kocsi szélvédőjére. 

Néhány mérföldnyire Tabriztól adódott az első probléma, amikor 
megállították őket egy úttorlasznál. Néhány fatörzs hevert keresztben az 
országúton olyan elrendezésben, hogy a járművek igen lassan azért át 
tudjanak manőverezni közöttük. Az akadályt fejszékkel és botokkal 
felszerelkezett falusiak őrizték. 

Madzsid és a professzor elegyedett velük szóba. A professzor 
megmutatta nekik egyetemi belépőjét, és elmondta, hogy az amerikai 
tudósok azért érkeztek, hogy segítsenek neki egy kutatásban. Nyilvánvalóvá 
vált, hogy a mentőcsapatnak, ha Paullal és Billel útra kel, szintén irániakat 


kell magával vinnie, hogy ki tudják vágni magukat az ehhez hasonló 
helyzetekből. 

Végül továbbengedték őket. 

Nem sokkal később Madzsid megállíttatta a járművet és leintett egy 
szemből jövő személyautót. A professzor néhány percig beszélgetett a 
vezetőjével, majd közölte, hogy a következő városban, Khoiban a lakosság 
szembefordult a sahhal. Simons levette az uralkodó fényképét a szélvédőről 
és helyébe Khomermni ajatollah képét tette. Elhatározták, hogy rendszeresen 
megállnak, kikérdezik a szemből jövő kocsik vezetőit, s a helyi politikai 
hangulatnak megfelelően fogják cserélgetni a fényképeket. 

Khoi külvárosában újabb úttorlaszba ütköztek. 

Látszott, hogy az előzőhöz hasonlóan ezt sem hivatalos szerv állította fel 
— az akadályt civilek őrizték. A rongyos ruhájú férfiak és fiatal fiúk kezében 
azonban ezúttal lőfegyver volt. 

Madzsid megállította a kocsit és mindannyian kiszálltak. 

Coburn ereiben meghült a vér, amikor látta, hogy egy tizenéves fiú 
egyenesen rászegezi a fegyverét. 

Egy 9 milliméteres Llama pisztoly volt. A kölyök tizenhat éves lehetett, s 
talán életében először volt a kezében lőfegyver. A fegyverrel hadonászó 
amatőrök mindig veszélyesek, gondolta Coburn. A fiú úgy szorította a 
pisztolyt, hogy az ökle egészen elfehéredett. 

Coburn igazán megrémült. Sokszor lőttek már rá, főleg Vietnamban, de 
most nagyon megizzasztotta a gondolat, hogy esetleg egy buta baleset miatt 
veszítheti el az életét. 

— Ruszki — szólalt meg a fiú. — Ruszkt. 

Azt hiszi, hogy orosz vagyok, jött rá Coburn. Talán sűrű vörösesszőke 
szakálla és kis fekete gyapjúsapkája miatt nézték annak. 

— Nem. Amerikai — válaszolta. 

A fiú nem eresztette le a pisztolyt. 

Coburn a szorítástól elfehéredett ujjait nézte, s az járt a fejében, hogy 
talán szerencséje lesz, s ez a balfácán nem tüsszenti el magát. 

A falusiak megmotozták Simonsot, Madzsidot és a professzort. Coburn 
egyszerűen nem tudta levenni a szemét a fiúról, de hallotta, amit Madzsid 
mondott: — Fegyvereket keresnek. 

Az egyetlen fegyverük egy kés volt, amit Coburn viselt az inge alatt, a 
hátára erősített kis tokban. 


Egy férfi hozzálátott, hogy őt 15 megmotozza, s a fiú végre a föld felé 
fordította a fegyvert. Coburn fellélegzett. Rögtön eszébe jutott azonban, 
hogy mi lesz, ha megtalálják nála a kést. A motozás azonban nem volt túl 
alapos és nem bukkantak rá. 

Az úttorlasz őrei elhitték a tudósokról szóló mesét. 

— Elnézést kérnek, hogy megmotozták az öregembert — fordított Madzsid. 
Az "öregember" Simons volt, aki most úgy nézett ki, mint egy idős iráni 
paraszt. — Mehetünk — fűzte hozzá Madzsid. Mielőtt beértek volna Khoiba, 
az út délre fordult, elhaladt a tó északi csúcsa mellett, s a nyugati parton 
futott tovább Rezatyehig. 

A professzor mellékutakon vezette be őket a városba, s egyetlen 
úttorlaszt sem láttak. Tizenkét óra alatt értek oda Teheránból, s már csak 
egy órányi járásra voltak a serói határátkelőhelytől. 

Aznap este mindnyájan a professzor  háztulajdonosánál, egy 
vámtisztviselőnél vacsoráztak. Hella kebabot ettek, az irániak rizsből és 
birkahúsból készült kedvenc ételét. 

Madzsid óvatosan megpróbált mindent kiszedni a háziúrból, amit csak 
lehetett. Sikerült is megtudnia, hogy Serónál kicsi a határforgalom. 

Az éjszakát a professzornál töltötték egy emeletes villában, a város 
szélén. 

Reggel Madzsid és a professzor lehajtott a határra. Visszatérve 
elmondták, hogy egyetlen úttorlaszt sem láttak, s az országút igazán 
biztonságosnak látszik. Aztán Madzsid bement a városba, hogy megkeresse 
egy ismerősét, akitől lőfegyvereket lehet szerezni, s Simons és Coburn 15 
elindult, hogy megszemlélje a határt. 

Kis átkelőhely volt, mindössze két határőr teljesített itt szolgálatot. Volt 
egy vámáruraktár, egy hídmérleg a teherautóknak és egy őrházikó. Az utat 
alacsonyra eresztett lánc zárta le, amelynek egyik végét egy póznához, a 
másikat pedig az őrházikó falához erősítették. Mögötte mintegy kétszáz 
méter hosszan a senki földje húzódott, s azon túl még az iráninál is kisebb 
őrállomás a török oldalon. 

Kiszálltak az autóból, hogy körülnézzenek. A levegő tiszta volt és 
metszően hideg. 

— Látja az ösvényt? — kérdezte Simons a hegyoldalra mutatva. Coburn 
arra nézett és rögtön felfedezte az őrállomás mögött a hóba vájt csapást. 
Nemrég kisebb karaván kelhetett ott át a határon, arcátlanul közel az 
örséghez. 


— Könnyű elszigetelni az őrséget — folytatta Simons, ezúttal a fejük fölé 
mutatva. Egyetlen telefondrót vezetett le a hegyoldalon az őrállomáshoz. 
Egy nyisszantás és a határőrök már el 15 vannak vágva a külvilágtól. 

Lejtős ösvényen indultak el a hegyek közé. Körülbelül egy kilométer 
után tucatnyi fából és agyagtéglából épült házból álló kis faluba jutottak. 
Simons, erősen törve a török nyelvet, a főnök után érdeklődött. Egy 
középkorú, buggyos nadrágot, mellényt, s valamiféle fejdíszt viselő férfi 
jelent meg. Coburn nagyon figyelt, de egy szót sem értett abból, amit 
beszéltek. Végül Simons kezet rázott a főnökkel és elindultak visszafelé. 

— Miről tárgyaltak? — érdeklődött Cobum. 

— Elmondtam neki, hogy néhány barátommal éjszaka lóháton szeretnék 
átjutni a határon. 

— Erre ő? 

— Azt mondta, hogy meg tudja szervezni a dolgot. 

— Honnan tudta, hogy pontosan ebben a faluban csempészek élnek? 

— Nézzen körül — válaszolta Simons. 

Coburn körbejártatta a tekintetét a sivár, hóborította hegyeken. 

— Mit lát? — kérdezte Simons. 

— Semmit. 

— Hát éppen ez az. Itt nincs ipar, nincs mezőgazdaság. Mit gondol, miből 
élnek az itteniek? Mindannyian csempészek. 

Visszatértek a Range Roverhez, s visszahajtottak Rezaiyehbe. Este 
Simons elmondta a tervét Coburnnek. 

Ő, Coburn, Poche, Paul és Bill a két Range Roverrel Teheránból 
Rezaiyehbe megy. Tolmácsnak magukkal viszik Madzsidot és a professzort. 
Rezaiyehben a professzornál szállnak meg. A villa ideális búvóhely, a 
háziúr nem lakik ott, távol esik a szomszédos házaktól, s a közelében 
húzódnak a városból kivezető, kis forgalmú utak. Teherán és Rezaiyeh 
között nem lesz náluk fegyver: az úttorlasznál történtekből ítélve csak bajba 
kerülnének, ha puskát vagy pisztolyt találnának náluk. Rezaryehben 
azonban fegyvert kell szerezniük. Madzsidnak sikerült találnia a városban 
valakit, aki tizenkettes kaliberű Browning vadászpuskákat tud nekik 
szerezni, darabonként hatezer dollárért. Az illető Llama pisztolyokhoz is 
hozzá tud jutni. 

Coburn az egyik Range Roverrel rendesen átkel a határon és csatlakozik 
Boulware-hez, aki egy kocsival már a török oldalon várja. Simons, Poche, 
Paul és Bill lóháton kel át, a csempészekkel. (Ezért volt szükségük a 


puskákra. Hátha a csempészek esetleg úgy döntenek, hogy megpróbálják 
"elveszíteni"? őket valahol a hegyek között.) Megkeresik Coburnt és 
Boulware-t, aztán mindannyian a legközelebbi amerikai konzulátusra 
hajtanak és új útleveleket szereznek Paulnak és Billnek. Utána pedig irány 
az első nagyobb repülőtér és onnan Dallas. 

Jó terv — ismerte el Coburn. Most már azt is értette, hogy Simons 
Barzagannal szemben miért ragaszkodott Seróhoz. Egy civilizáltabb, 
sűrűbben lakott vidéken nehezebb volna átjutni a határon. 

Másnap visszatértek Teheránba. Későn indultak el, s az út nagy részét 
éjszaka tették meg, hogy egészen biztosan reggel, a kijárási tilalom 
feloldása után érjenek vissza a fővárosba. A Mehabad nevű kisvároson át 
vezető déli úton mentek. Országútról persze szó sem volt. Keskeny, sáros út 
kanyargott csak a hegyek között, ráadásul a lehető legrosszabb időjárást 
fogták ki: zuhogott a hó, erősen fújt a szél, s az út szinte járhatatlanul 
eljegesedett. Valahogy mégis végig lehetett menni rajta, ezért Simons úgy 
döntött, hogy a menekülés során inkább ezt fogják használni és nem a 
Rezaiyehi-tavat északról megkerülőt. 

Ha egyáltalán sor kerül a menekülésre. 

Egy este Coburn beállított a Hyattbe Keane Taylorhoz és közölte vele, 
hogy másnap reggelre huszonötezer dollárnak megfelelő iráni rialra van 
szüksége. 

Azt nem mondta meg, mire kell neki a pénz. 

Taylor százasokban megkapta a huszonötezret Gaydentől. Felhívta a 
város déli részében élő egyik ismerős szőnyegkereskedőt, s megállapodott 
vele, hogy milyen árfolyamon váltja át a dollárt. 

Al, Taylor sofőrje élénken tiltakozott az ellen, hogy ilyenkor sötétedés 
után bevigye őket a belvárosba, de végül sikerült meggyőzni. 

Bementek az üzletbe, Taylor helyet foglalt és teázni kezdett a 
szőnyegkereskedővel. Még két iráni jött be. A kereskedő úgy mutatta be 
egyiküket, mint azt a férfit, aki hajlandó beváltani a dollárt. A másik a 
testőre volt, s úgy nézett ki, mint egy gengszter. 

A szőnyegkereskedő szerint Taylor telefonja óta a dollár-rial átváltási 
árfolyama drámaian megváltozott, s nem az amerikaiak javára. 

— Maga engem sérteget! — förmedt rá dühösen Taylor. — Ilyen emberekkel 
nem kötök üzletet. 

— Ennél kedvezőbb árfolyamra sehol sem számíthat — győzködte a 
kereskedő. 

— A pokolba magukkal! 

— Veszélyes dolog a városnak ezen a részén ilyen sok pénzzel mászkálni! 

— Nem vagyok egyedül — nyugtatta meg Taylor. — Hatan várnak rám 
odakint. 

Kihörpintette a teáját és lassan kisétált az üzletből, A kocsiba már 
villámgyorsan ugrott be és bevágta az ajtót: — Tűnjünk innen Ali, de 
gyorsan! 

Észak felé hajtottak. Egy másik szőnyegkereskedőhöz mentek, egy iráni 
zsidóhoz, akinek a palota közelében volt az üzlete. Már éppen bezárni 
készült a boltot, amikor megérkeztek. 

— Dollárt akarok átváltani rialra — vágott rögtön a közepébe Taylor. 

— Jöjjön vissza holnap — válaszolta a kereskedő. 

— Nem. Most kell a pénz. 

— Mennyi? 

— Huszonötezer dollár. 


— Annyi nincs. 

— Nekem ma éjjel feltétlenül szükségem van a pénzre. 

— Mire kell? 

— Paullal és Billel kapcsolatban. 

A kereskedő bólintott. Az EDS több munkatársa is ügyfele volt, s tudta, 
hogy Paul és Bill börtönben van. 

— Megnézem, mit tehetek. 

Előhívta a bolt hátsó részéből a testvérét és elküldte valahova. Aztán 
kinyitotta a páncélszekrényt és előszedte az összes rialját. Taylorral együtt 
számolták át a pénzt: a kereskedő a dollárt, Taylor pedig a rialt. Néhány 
perc múlva egy gyerek jött be, kezében nagy köteg riallal. Letette a pultra 
és egy szó nélkül távozott. Taylor rájött, hogy a kereskedő igyekszik 
összeszedni minden készpénzt, amit csak tud. 

Aztán egy fiatalember érkezett robogón, leállította a járművet a bolt előtt, 
s pénzzel tömött táskájával bement. Egy arrajárónak ennyi idő is elég volt 
ahhoz, hogy ellopja a járművet. A fiatalember levágta a pultra a pénzzel 
tömött szatyrot, s hangosan üvöltözve a tolvaj után vetette magát. 

Taylor folytatta a számolást. 

Egy újabb normális üzleti nap a forradalmi Teheránban. 

John Howell egyre jobban megváltozott. Ahogy múltak a napok, egyre 
kevésbé volt már a becsületes, megalkuvást nem ismerő amerikai ügyvéd, 
és egyre inkább körmönfont, ravasz perzsa alkusz vált belőle. Végül már a 
megvesztegetést 1s kezdte egészen más színben látni. 

Mehdi, egy iráni könyvelő, aki néha az EDS számára 15 dolgozott, így 
magyarázta neki a dolgokat: "Iránban sok dolog a barátság révén intéződik 
el. Több módja is van annak, hogy az ember Dadgar barátjává váljék. Én 
például minden reggel leülnék a háza elé mindaddig, amíg észre nem vesz 
és meg nem szólít. A másik megoldás, hogy adnék neki kétszázezer dollárt. 
Ha kívánja, meg tudnék szervezni valami ehhez hasonlót." 

Howell megbeszélte a javaslatot a tárgyalócsoport többi tagjával. 
Egyetértettek abban, hogy Mehdi lényegében ugyanolyan ajánlatot tett, 
mint "Mély Torok". Howell azonban most már nem utasította vissza olyan 
sietve a gondolatot, hogy Paul és Bill kiszabadításához korrupciót vegyenek 
igénybe. 

Úgy döntöttek, hogy elfogadják Mehdi ajánlatát. Az egyik lehetőség, 
hogy megállapodnak az üzletben és le tudják járatni Dadgart. Az is lehet, 
hogy ésszerűnek találják az árat és kifizetik. Bármelyik lehetőséget is 


választják, egyértelmű jelét akarták kapni annak, hogy  Dadgar 
megvesztegethető. 

Howell és Keane Taylor többször 1s találkozott Mehdivel. A könyvelő 
ugyanolyan gyanakvó volt, mint "Mély Torok", és mindenképpen el akarta 
kerülni, hogy az EDS emberei a hivatalos munkaidő alatt keressék fel 
irodájában: kora reggel vagy késő este találkozott velük, s gyakran nem is 
az irodájában, hanem valamelyik csendes utcában. Howell mindenképpen 
biztos akart lenni abban, hogy Dadgar megvesztegethető. Mehditől azonban 
csak bizonytalan, kétértelmű jelzések érkeztek. 

Howellnek nemcsak Dadgar okozott komoly gondot. Négy-öt naponként 
felhívta a feleségét, s Angela minden áldott alkalommal azt akarta 
megtudni, mikor megy már haza. Ő pedig egyszerűen nem tudott mit 
válaszolni. Paul és Bill is állandóan faggatta, mikor hozzák már ki őket a 
börtönből, de nekik sem tudott mit mondani. Ez 1s rettenetesen idegesítette, 
s legközelebb, amikor Angela ismét a hazatérésről érdeklődött, alig bírta 
visszafojtani kirobbanni készülő tehetetlen dühét. 

A Mehdt1-féle ügyletből semmi sem lett. Csak annyit értek el, hogy 
bemutatta őket egy ügyvédnek, aki azt állította, hogy közel áll Dadgarhoz. 
Csupán a szokásos ügyvédi tiszteletdíjra tartott igényt, s ezt ki is fizették 
neki. A következő megbeszélésükön azonban Dadgar kijelentette: — Senki 
nem áll velem semmiféle különleges kapcsolatban. Bárki is állítja 
maguknak az ellenkezőjét, ne higgyenek neki. Howell bizonytalan volt, 
nem tudta, hogyan értse a kijelentést. Kezdettől fogva megalapozatlan volt 
az egész ajánlat? Vagy talán az EDS óvatossága riasztotta vissza Dadgart 
attól, hogy nyíltan kenőpénzt követeljen? Valószínűleg már soha nem fogja 
megtudni, mi az igazság. 

Január harmincadikán Dadgar közölte Howell-lel, hogy többet akar tudni 
Abolfat Mahviról, az EDS iráni partneréről. Howell! hozzálátott egy dosszié 
összeállításához az EDS és Mahvi megállapodásairól. 

Most már biztos volt benne, hogy Pault és Billt túszként tartják fogva. 
Lehet, hogy Dadgar eleinte valóban korrupcióra gyanakodott, de közben 
meg kellett bizonyosodnia arról, hogy ártatlanok. Nyilván felsőbb parancs 
tiltja, hogy szabadon engedje őket. Az irániak vagy a számítógépesített 
társadalombiztosítási rendszerüket akarják, vagy visszakapni a pénzüket. A 
rendszer teljes kiépítéséhez azonban előbb újra kellene tárgyalni a 
szerződést. Az új kormány viszont nem érdekelt a szerződés 


újratárgyalásában, s különben sem valószínű, hogy lenne elég ideje az 
ügylet végigviteléhez. 

Howell úgy okoskodott: ha Dadgar, aki tudja, hogy Paul és Bill ártatlan, 
nem megvesztegethető, s nem kap utasítást a főnökeitől arra, hogy a 
szerződés újratárgyalásának eredményeként bocsássa őket szabadon, akkor 
már csak egy lehetőség marad: kifizetni az óvadékot. Dr. Human 
erőfeszítései, hogy csökkentsék az összeget, tökéletesen eredménytelennek 
bizonyultak. Howell tehát arra összpontosított, hogy Dallasból mielőbb 
eljusson a tizenhárommillilió dollár Teheránba. 

Különböző jelekből rájött, hogy az EDS fogolyszöktető különítményt 
küldött Teheránba. Először megdöbbentette, hogy egy nagy amerikai 
vállalat vezetője hajlandó ilyen eszközhöz folyamodni. Jó érzés volt viszont 
számára, hogy tudta: ha sikerül kihoznia Pault és Billt a börtönből, akkor 
lesznek, akik kimentik őket Iránból. 


Liz Coburn tele volt félelemmel. 

Toni Dvoranchikkal és Billel, a férjével éppen a Royal Tokyo felé tartott. 
Az étterem a Greanville Avenue-n volt, nem messze a Recipestől, ahol Liz 
és Toni nemrég a dailguirit itta Mary Sculleyval, s ahol Mary elejtett 
megjegyzésével — Biztos vagyok benne, hogy mindannyian Teheránban 
vannak — tönkrezúzta L1z vélt biztonságát. 

Azóta állandó rettegésben élt. 

Jay jelentette számára az egész világot, az életét. El sem tudta képzelni, 
mi lenne vele nélküle. A gondolat, hogy elveszítette, halálra rémítette. 

Többször 1s telefonált Teheránba, de sohasem érte el. Mindennap felhívta 
Merv Stauffer, hogy megkérdezze: — Mikor jön haza Jay? Jól van? 
Hazakerül élve? - Merv igyekezett megnyugtatni, de pontosabb 
információval nem tudott szolgálni. Liz követelte, hogy beszélhessen Ross 
Perottal, de megmondták neki, hogy ez lehetetlen. Aztán felhívta az anyját 
és zokogva ráömlesztette minden bánatát és szenvedését. 

Dvoranchikék nagyon kedvesek és megértők voltak. Megpróbálták más 
irányba terelni a gondolatait. 

— Mit csináltál ma? — érdeklődött Toni. 

— Elmentem vásárolnt. 

— Vettél valamit? 

— Igen — válaszolta Liz és sírni kezdett. — Egy fekete ruhát, mert Jay 
úgysem jön haza. 


Míg várakoztak, Jay Coburn sokat megtudott Simonstól. 

Egyik nap Merv Stauffer hívta fel őt Dallasból, s elmondta, hogy Simons 
fia. Harry telefonált, mert nagyon aggódik az apjáért. Először otthon hívta 
az apját, de csak Paul Walkerrel tudott beszélni, aki Simons távollétében a 
farmra ügyelt. Ő közölte vele, hogy elképzelése sincs, merre lehet Simons, s 
azt tanácsolta, hogy hívja fel Merv Stauffert az EDS-nél. Érthető, hogy 
Harry aggódik, magyarázta Stauffer. Simons felhívta a fiát Teheránból és 
megnyugtatta. 

Szinte magyarázkodva elmondta Coburnnek, hogy bármennyi gond 
legyen is vele, Harry a szíve mélyén nagyon rendes fiú. Visszafogott, 
szemérmes ragaszkodással beszélt róla. (Bruce-t soha nem említette, s 
Coburn csak jóval később tudta meg, hogy két fia van.) 

Sokat mesélt a feleségéről, Lucille-ról, s arról, milyen boldogok voltak, 
miután ő nyugalomba vonult, Coburnnek az volt az érzése, hogy az utóbbi 
néhány évben egészen mély kapcsolat alakult ki közöttük és Simons bánta, 
hogy csak annyi évet elszalasztva, későn ismerte fel, mennyire szereti a 
feleségét. — Ne hagyja el soha a párját — tanácsolta Coburnnek. — Ne felejtse 
el, hogy ő a legfontosabb ember az életében. 

Furcsa módon Simons tanácsa éppen az ellenkező hatást váltotta ki 
Coburnből, mint amilyet szánt neki. Irigyelte Simonsot és Lucille-t, mert 
olyan fontosak voltak egymás számára és szerette volna, ha az ő esetükben 
15 így lenne. Tudta azonban, hogy közte és Liz között soha nem lesz ilyen 
kapcsolat, s gyakran már azon gondolkodott, hogy lesz-e valaha igazi társa 
az életben. 

Egy este Simons váratlanul elnevette magát: — Tudja, ezt senki másnak a 
kedvéért nem vállaltam volna. 

Ez 1s egyike volt a rá oly jellemző, váratlan, rejtélyes kijelentéseknek. 
Volt, amikor később elmagyarázta, mire gondolt, néha viszont nem. Ezúttal 
volt magyarázat: Simons elmondta, miért érzi magát Ross Perot 
lekötelezettjének. 

A Son Tay elleni támadás után Simonsnak keserű csalódásokban volt 
része. Egyetlen amerikai hadifoglyot sem sikerült ugyan kiszabadítani, de a 
vállalkozás vakmerő volt, s az ezredes azt akarta, hogy az amerikai 
közvélemény ezt megtudja. Egy közös reggelijük alkalmával mindenáron rá 
akarta venni Melvin Laird hadügyminisztert arra, hogy tájékoztassák a 
sajtót az akcióról. — Ez egy tökéletesen indokolt vállalkozás volt — 


magyarázta a miniszternek. — Amerikai hadifoglyokról van szó. Csak azt 
tettük, amit minden amerikai megtenne más amerikaiakért. Az Isten 
szerelmére, hát mitől félünk? 

Rövidesen megtudta. A sajtó és a közvélemény csupán kudarcot és egy 
újabb hírszerzési baklövést látott a támadásban. Másnap a Washington Post 
első oldalán szalagbetűs cím hirdette: "A hadifoglyok megmentéséért 
indított amerikai támadás kudarcba fulladt". Amikor Robert Dole szenátor a 
támadást méltató határozati javaslatot nyújtott be és kijelentette, hogy 
"katonáink közül néhányan már ötödik éve senyvednek a fogolytáborban", 
Kennedy szenátor rögtön rávágta: "S még Jó ideig senyvedni 1s fognak". 

Simonsot értesítették, hogy a Fehér Házban maga Nixon elnök fogja 
átnyújtani neki "rendkívüli hősiességéért a Kiemelkedő Szolgálatért 
Érdemkeresztet. Az akció többi résztvevője Laird hadügyminisztertől kapja 
meg kitüntetését. Az ezredest rettenetesen felháborította, amikor megtudta, 
hogy emberei több mint felének mindössze a Szolgálati Díszszalagot 
szánják, amit a katonák egyszerűen csak úgy emlegetnek maguk között, 
hogy "Zöld Virsli7. Első felháborodásában mindjárt Westmoreland 
tábornoknak, a szárazföldi hadsereg vezérkari főnökének telefonált. Nem 
találta a helyén, s csak a helyettesével, Palmer tábornokkal sikerült 
beszélnie. Simons elmondta Palmernek, hogy mit hallott a "Zöld Virsl17-ről 
és közölte vele: — Tábornok! Nem akarom megbántani a hadsereget, de 
tartok tőle, hogy valamelyik emberem esetleg Mr. Laird seggébe dugja a 
Szolgálati Díszszalagot. Annyit végül is sikerült elérnie, hogy Laird 
kiosztott öt Kiemelkedő Szolgálatért Érdemkeresztet, ötven Ezüstcsillagot, 
a Zöld Virslikről pedig elfeledkeztek. 

A hadifoglyokra erkölcsileg nagyon bátorítóan hatott a Son Tay elleni 
támadás. (Ezt később a hazatérő foglyoktól tudták mmeg.) Fontos 
mellékhatása volt az akciónak, hogy a kisebb táborok jelentős részét — 
amelyekben sok foglyot állandóan magánzárkában tartottak — bezárták, s az 
amerikaiakat két nagy táborban gyűjtötték össze, ahol nem volt elég hely 
magánzárkák kialakítására. A világ ennek ellenére súlyos kudarcként 
könyvelte el a támadást, és Simons úgy érezte, hogy vérforraló 
igazságtalanság érte az embereit. 

Éveken át viselte a tüskét, egészen addig, amíg Ross Perot meg nem 
rendezte az emlékezetes San Franciscó-i ünnepélyt. Rábeszélte a hadsereg 
vezetőit, hogy a világ legkülönbözőbb részeiből gyűjtsék össze a Son Tay 
elleni támadás résztvevőit és úgy mutatta be őket a szabadult foglyoknak, 


mint azokat a hősöket, akik kísérletet tettek a megmentésükre. Simons úgy 
érezte, hogy azon a hétvégén az emberei végre, megkapták azt a köszönetet, 
amelyet már régen megérdemeltek volna. S mindezt Ross Perot szervezte 
meg. 

— Hát ezért vagyok most Itt — mondta Coburnnek. — Biztos, hogy senki 
másnak a kedvéért nem vállalkoztam volna rá. 

Coburn a fiára, Scottra gondolt és pontosan értette Simonst. 


4. 


Január 22-én a homafaroknak — a légierő fiatal tisztjeinek — százai 
lázadtak fel Pizfulban, Hamadanban, Iszfahánban és Masadban, s 
hűségükről biztosították Khomermni ajatollahot. 

Az esemény jelentőségét nem ismerte fel sem Zbigniew Brzezinski 
nemzetbiztonsági főtanácsadó, aki még mindig azt várta, hogy az iráni 
hadsereg szétzúzza az aiszlám forradalmat, sem  Sahpur  Bahtiar 
miniszterelnök, aki arról beszélt, hogy a forradalmi kihívásra a lehető 
legminimálisabb erőszakkal szabad csak válaszolni. Nem ismerte fel a sah 
sem, aki ahelyett, hogy az Egyesült Államokba utazott volna, még mindig 
Egyiptomban vesztegelt és várta a hívást, hogy térjen haza, mentse meg az 
országot a végszükség óráiban. 

A zendülés jelentőségével csupán néhány ember volt tisztában, köztük 
William Sullivan nagykövet és Abbasz Garabaghi tábornok, az iráni 
hadsereg vezérkari főnöke. 

Sullivan figyelmeztette Washingtont, hogy egy sahpárti ellenpuccsban 
bízni csak üres ábránd. A forradalom győzni fog és az Egyesült Államok 
jobban tenné, ha már most azon gondolkodna, hogyan fog együttműködni 
az új rendszerrel. Szigorú választ kapott a Fehér Háztól, s még azzal 15 
meggyanúsították, hogy a jelek szerint nem elég lojális az elnökhöz. Úgy 
döntött, hogy lemond posztjáról, de a felesége végül is rábeszélte: 
meggyőzte róla, hogy felelősséggel tartozik a még mindig Iránban levő több 
ezer amerikalért, s nem teheti meg, hogy csak úgy egyszerűen odébbáll. 

Garabaghi tábornok szintén a lemondáson gondolkodott. Lehetetlen 
helyzetbe került. Nem a parlamentnek, vagy az iráni kormánynak, hanem 
személyesen a sahnak esküdött hűséget; a sah azonban elmenekült. 
Garabaghi egy ideig azzal áltatta magát, hogy a hadseregnek az 1906-os 
alkotmányhoz kell hűnek maradnia, de ez sem jelentett megoldást a 
gondjaira. Elméletben a katonáknak kötelességük volt támogatni a Bahtiar- 
kormányt. Garabaghi néhány hétig latolgatta, vajon megbízhat-e a 
katonáiban, engedelmeskednek-e a parancsnak, s készek lesznek-e harcolni 
a Bahtiar-kormányért a forradalmi erők ellen. A homafarok lázadása 
megmutatta, hogy nem. Rájött — Brzezinskivel ellentétben —, hogy a 
hadsereg nem gép, amelyet tetszés szerint lehet ki- és bekapcsolgatni, 
hanem olyan emberek gyülekezete, akik osztoznak honfitársaik vágyaiban, 


dühében, vallási hitében. A katonák ugyanúgy kívánták a forradalmat, mint 
a civilek. Garabaghi arra a megállapításra jutott, hogy nem képes tovább 
ellenőrzése alatt tartani csapatait, s úgy döntött, hogy lemond. 

Aznap, amikor lemondási szándékáról tájékoztatta tábornoktársait, 
Sullivan nagykövetet este hat órára Bahtiar miniszterelnök hivatalába 
kérették. Sullivan "Dutch" Huyser tábornoktól már hallott Garabaghi 
lemondási szándékáról, és kitalálta, hogy Bahtiar ezért akar beszélni vele. 

A miniszterelnök rejtélyes mosollyal kínálta hellyel Sullivant: — Nous 
serons trois (Hárman leszünk) — mindig franciául beszélt a nagykövettel. 

Néhány perccel később belépett Garabaghi tábornok. Bahtiar rögtön 
azokról a nehézségekről kezdett beszélni, amelyeket a lemondása okozna. 
Garabaghi farsziul akart válaszolni, de a kormányfő megkérte, hogy 
maradjanak a franciánál. A tábornok, miközben beszélt, egy borítékot 
morzsolgatott a zsebében; Sullivan kitalálta, hogy a lemondólevele van 
benne. 

A vita során Bahtiar állandóan a nagykövethez fordult támogatásért. 
Sullivan titokban meg volt győződve róla, hogy Garabaghinak tökéletesen 
igaza van. Jól teszi, ha lemond, ám a Fehér Háztól azt az utasítást kapta, 
hogy a hadsereget Bahtiar támogatására ösztönözze. Saját jobb 
meggyőződése ellenére tehát makacsul kitartott amellett, hogy 
Garabaghinak nem szabad lemondania. Félórás vita után a tábornok anélkül 
távozott, hogy átnyújtotta volna lemondólevelét.  Bahtiar lelkesen 
megköszönte Sullivannek a segítséget, a nagykövet pedig meg volt 
győződve róla, hogy az egésznek úgy sincs semmi értelme. 

Január 24-én  Bahtiar lezáratta a teheráni repülőteret, hogy 
megakadályozza Khomeini hazatérését. Mintha esernyővel akart volna 
védekezni a szökőár ellen. Január 26-án a katonák megölték Khomeini 
tizenöt hívét a teheráni utcai zavargásokban. Két nappal később a 
miniszterelnök felajánlotta, hogy Párizsba utazik és tárgyal az ajatollahhal. 
Ha egy kormányfő felajánlja, hogy meglátogat egy emigrációban élő 
lázadót, az a gyengeség egyértelmű beismerése, és Khomeini így is 
értelmezte: közölte, hogy csak akkor hajlandó tárgyalni, ha Bahtiar előbb 
lemond. Január 29-én harmincöt ember halt meg a teheráni harcokban és 
ötven az ország más részein. Garabaghi miniszterelnököt megkerülve 
tárgyalásokat kezdett a fővárosban, Teheránban a lázadókkal és hozzájárult 
az ajatollah hazatéréséhez. Január 30-án Sullivan elrendelte, hogy a 
követségi alkalmazottak családtagjai és mindenki, akire nincs feltétlenül 


szükség, térjen vissza az Egyesült Államokba. Február 1-jén Khomeini 
hazaérkezett. 

A légierő tulajdonában lévő óriásgépe 9.15-kor landolt a főváros 
repülőterén. Üdvözlésére kétmillió iráni jelent meg. Az ajatollah a 
repülőtéren mondta el első beszédét a hazai nyilvánosság előtt: — 
Imádkozom Istenhez, hogy vegye le a kezét az összes bűnös külföldiről és 
segítőtársaikról. 

Simons megnézte a tévéközvetítést, majd közölte Coburnnel: — Ez az! 
Elvégzik helyettünk a munkát. A tömeg meg fogja rohamozni a börtönt. 


IX. 
il 


Február 5-én délben John Howell már azt hitte, hogy sikerül 
kiszabadítania a börtönből Pault és Billt. 

Dadgar közölte, hogy az óvadék kifizetését illetően három forma közül 
választhatnak: készpénz, bankgarancia, jelzálog. Ő bármelyiket elfogadja. 
A készpénz szóba sem jöhetett. Először is, ha valaki elindult volna 
Teheránba, ahol megszünt mindenfajta törvényesség, hogy elvigyen 
12.750.000 dollárt a táskájában Dadgar irodájába, bizton számíthatott volna 
rá, hogy soha nem érkezik meg élve. Másodszor Dadgar nyugodtan 
megtehette volna, hogy elrakja a pénzt és mégsem engedi el Pault és Billt — 
vagy még feljebb srófolja a váltságdíj összegét, vagy kis idő elteltével 
valami újabb ürüggyel ismét letartóztatja őket. (Tom Walter javasolta 
ugyan, hogy használjanak hamis pénzt, de senki nem tudta, honnan lehetne 
ennyit szerezni.) Szükségük van valamilyen dokumentumra, amely igazolja, 
hogy átadták a pénzt Dadgarnak, s azt 15, hogy Paul és Bill szabad. Tom 
Walter Dallasban talált egy bankot, amely kész volt kiállítani az óvadék 
összegének megfelelő hitellevelet, de Howell és Taylor nem akadt olyan 
iráni bankra, amely elfogadta volna azt, s kész lett volna kiállítani Dadgar 
számára 15 elfogadható garancialevelet. Közben Howell főnökének, Toni 
Luee-nak egy vad és egészen szokatlan ötlete támadt, amely mégsem tűnt 
olyan kivihetetlennek: Paulért és Billért cserében ajánlják fel zálogként az 
Egyesült Államok teheráni nagykövetségét. 

A Külügyminisztérium már sok mindenre késznek mutatkozott, de arra 
még nem, hogy óvadék fejében zálogba csapja teheráni nagykövetségét. 
Hajlandó volt viszont az Egyesült Államok kormánya nevében garanciát 
vállalni. Ez 15 éppen elég egyedülálló esetnek számított: az Amerikai 
Egyesült Államok kormánya vállal kezességet két, óvadék ellenében 
szabadon bocsátott emberért. 

Tom Walter megállapodott egy dallasi bankkal, hogy az kiállít egy 
12.750.000 dollárról szóló hitellevelet a Külügyminisztérium nevében. 
Mivel az egész ügylet az Egyesült Államokon belül zajlott, csupán néhány 
óra kellett hozzá. Mihelyt a Külügyminisztérium Washingtonban megkapja 
a hitellevelet, Charles Naas követtanácsos — Sullivan nagykövet helyettese 
— Teheránban átad egy diplomáciai jegyzéket, amely közli, hogy szabadon 


bocsátása után Paul és Bill bármikor rendelkezésére áll Dadgarnak. Ha nem 
így történik, akkor a nagykövetség kifizeti az óvadékot. 

Dadgar éppen Lou Goelz főkonzullal tárgyalt a nagykövetségen. Howellt 
nem hívták meg a találkozóra, de Abolhaszan jelen lehetett, mint az EDS 
képviselője. 

Howell még előző nap beszélt Goelzcel. Együtt nézték át még egyszer a 
garanciavállalásról szóló jegyzéket. Goelz az utóbbi időben kezdett 
megváltozni. . Két — hónappal — korábban — Howell még  őrjítően 
szabálytisztelőnek találta: ő volt az, aki megtagadta Paul és Bill útlevelének 
visszaadását anélkül, hogy értesítenék róla az irániakat. Úgy tűnt, hogy 
Goelz most ennél szokatlanabb lépések megtételére 15 kész. A forradalom 
kellős közepén eltöltött hetek kicsit enyhítettek merevségén. 

Goelz elmondta Howellnek, hogy Paul és Bill szabadon bocsátásáról 
Bahtiar miniszterelnöknek kell döntenie, de az ügyet előbb egyeztetni kell 
Dadgarral. Howell remélte, hogy a vizsgálóbíró nem támaszt újabb 
nehézségeket. Minden változása ellenére Goelz még mindig nem az az 
ember volt, aki energikusan az asztalra csap, és rákényszeríti akaratát 
Dadgarra. 

Rövid kopogtatás után, a választ meg sem várva, Abolhaszan lépett az 
irodájába. Howell rögtön látta az arcán, hogy rossz híreket hozott. 

— Mi történt? 

— Elutasította az ajánlatot — válaszolta Abolhaszan. 

— Miért? 

— Nem hajlandó elfogadni az Egyesült Államok kormányának kezességét. 

— Megindokolta, hogy miért nem? 

— Azt mondta, hogy a törvényben nincs olyan előírás, miszerint 
elfogadhatná. Készpénzt akar vagy bankgaranciát. . . 

— Vagy persze jelzálogot — Howell már csak tompa fásultságot érzett. 
Annyi csalódás, kudarc érte már, hogy dühös vagy felháborodott sem tudott 
lenni. — Szóba került a miniszterelnök? 

— Igen. Goelz közölte vele, hogy Bahtiar elé terjeszti az ajánlatot. 

— Mit válaszolt Dadgar? 

— Azt, hogy ez jellemző az amerikaiakra. Ha valamit meg akarnak oldani, 
mindig felsőbb helyeken élvezett befolyásukhoz folyamodnak, s nem 
törődnek azzal, mi történik az alsóbb szinteken. Egyébként is, ha a 
főnökeinek nem tetszik az, ahogyan ő az ügyet kezeli, akkor nyugodtan 
elvehetik tőle. Ő csak örülni fog, mert kezd belefáradni az egészbe. 


Howell nem értette a dolgot. Mit jelent ez az egész? Az utóbbi időben 
szent meggyőződésévé vált, hogy az irániak valójában pénzt akarnak. Most 
viszont kapásból visszautasították az ajánlatot. Valóban arról lenne szó, 
hogy a törvény nem tesz említést a kormánygaranciáról, mint az óvadék 
elfogadható formájáról, vagy ez csupán kifogás? Az EDS-ügy politikailag 
mindig is kényes kérdés volt, s most az ajatollah visszatérte után Dadgar 
talán óvakodik bármi olyat tenni, ami Amerika-barát színben tüntetheti fel. 
Az óvadék e szokatlan formájának a tételes jogszabályokkal ellenkező 
elfogadása esetleg bajba sodorhatja. De mi történik, ha a megfelelő 
formában előteremtik az óvadékot? Úgy érzi majd Dadgar, hogy fedezte 
magát, s szabadon bocsátja Pault és Billt? 

Vagy esetleg újabb ürügyet eszel ki? Ennek kiderítésére csupán egyetlen 
módszer kínálkozott. 


Azon a héten, amikor az ajatollah visszatért Iránba, Paul és Bill papot 
kért. 

Paul megfázása idült hörghuruttá változott, s kérte a börtönorvost, hogy 
vizsgálja meg. Az illető nem beszélt ugyan angolul, de Paulnak nem 
okozott nagy nehézséget elmagyarázni, hogy mi baja: köhögött és az orvos 
értően bólintott. 

Kapott néhány tablettát — feltehetően penicillint — és köhögés elleni 
kanalas orvosságot. Az íze rettentően ismerős volt neki, s rögtön felrémlett 
előtte egy régi kép: látta magát kisfiúként, s az anyját, amint egy régies 
formájú üvegből kiönti a ragadós szirupot és beadja neki. Ugyanolyan íze 
volt, mint ennek. Az orvosság enyhített valamit a köhögésén, de a tüdeje 
már megszenvedte a betegséget, s most hasogató fájdalmat érzett, 
valahányszor mély lélegzetet vett. 

Ruthie-tól kapott egy levelet, amelyet újra meg újra elolvasott. 
Hétköznapi, apró eseményekről beszámoló levél volt. Karen nehezen 
szokik hozzá az új iskolához. Ebben nem volt semmi meglepő: 
valahányszor iskolát kellett változtatnia, Karen az első néhány napban 
mindig rosszul érezte magát. Ann Marie, a kisebbik lányuk sokkal 
könnyebben alkalmazkodott az új körülményekhez. Ruthie még mindig 
azzal áltatta az anyját, hogy Paul néhány hét múlva hazatér, de egyre 
kevésbé tudta elhitetni vele, hiszen az először említett két hét 15 már két 
hónapra nyúlt. Éppen a közepén tartott a házvásárlásnak, s Tom Walter 


segített neki a Jogi formaságok elintézésében. Bármit is élt át érzelmileg 
Ruthie, arról nem írt a levélben. 

A leggyakoribb látogatójuk Keane Taylor volt. Minden találkozáskor 
átadott Paulnak egy doboz cigarettát, benne ötven vagy száz dollárral. A 
pénzt olyan kivételes előnyök megvásárlására használhatták fel, mint 
például a fürdés. Egy látogatás alkalmával, amikor az őr kis időre elfordult, 
Taylor négyezer dollárt csúsztatott a kezébe. 

Nem sokkal az után, hogy előadták kérésüket, Taylor Williams atyával 
együtt érkezett. 

Williams régebben, a boldogabb időkben a katolikus misszió papja volt, s 
Paul és Bill a vasárnapi pókerjátszmák előtt rendszeresen találkozott vele. 
Nyolcvanegy éves volt már Williams atya, s felettesei megengedték neki, 
hogy a veszélyre való tekintettel elhagyja Teheránt. De ő úgy döntött, hogy 
helyén marad. Mint Paulnak és Billnek később elmesélte, az ilyesmi nem 
szokatlan a számára: misszionárius volt Kínában a második világháborúban, 
a Japán invázió idején, s később 1s, amikor a forradalom Mao Ce-tungot 
juttatta hatalomra. Őt is bebörtönözték, átérezte hát, min mehet keresztül 
Paul és Bill. 

Williams atya csaknem olyan Jó hatással volt rájuk, mint Ross Perot. Bill, 
aki vallásosabb volt, mint Paul, nagy erőt merített a látogatásból. Növelte 
el-szántságát, hogy szembenézzen az ismeretlen jövővel. Williams atya 
távozása előtt megáldotta őket és megadta nekik a feloldozást minden 
bűnük alól. Bill még mindig nem tudta, kikerül-e valaha 15 élve a börtönből, 
de most már kész volt szembenézni a halállal. 


1979. február 9-én, pénteken Iránban kitört az általános forradalom. 

Khomeini egyetlen hét alatt lerombolta mindazt, ami a régi 
kormányzatból még megmaradt. A hadsereget lázadásra, a parlament tagjait 
pedig lemondásra szólította fel. "Átmeneti kormányt" nevezett ki annak 
ellenére, hogy Bahtiar hivatalosan még mindig miniszterelnök volt. 
Forradalmi bizottságokba szerveződött támogatói a jogszolgáltatástól a 
rendfenntartáson át egészen a szemétbegyűjtésig mindennek az irányítását a 
kezükbe vették, s több mint száz iszlám szövetkezeti boltot nyitottak 
Teheránban. Február 8-án egymillió, sőt talán még több ember vonult végig 
a városon az ajatollahot éltetve. A sahhoz hű, de felsőbb parancsnokság 
nélkül maradt és szétszórtan tevékenykedő katonai egységek utcai harcokat 
vívtak Khomeini hívetvel. 


Február 9-én két teheráni légi támaszponton — a Dosen Toppehen és a 
Farahabadon — homafarok és kadétok díszsortüzet adtak le Khomeini 
tiszteletére. Ez felingerelte a Dzsavadan brigád, a sah személyi 
testőrségének tagjait, s megtámadták mindkét támaszpontot. A homafarok 
elbarikádozták magukat és a támaszpontra is betörő fegyveres 
forradalmárok segítségével visszavetették a sahhoz hű csapatokat. 

Marxista fedajinok és muzulmán mudzsahedek tömegei lepték el a Dosen 
Toppeh bázist. A fegyverraktárt feltörték, s a fegyvereket válogatás nélkül 
osztogatták a katonáknak, a városi gerilláknak, a forradalmároknak, a 
felvonulásokból odacsöppenőknek és az egyszerű utcai járókelőknek. 

Még aznap este tizenegy tájt a Dzsavadan brigád, erőit összeszedve, 
Ismét megindult a támaszpont ellen. Khomeininek a hadseregen belüli hívei 
értesítették a Dosen Toppeh lázadóit, hogy az alakulatok úton vannak 
feléjük, s ők támadást indítottak, még mielőtt a brigád elérhette volna a 
támaszpontot. A sah oldalán álló erők sok vezénylő tisztje már a harc 
kezdetén elesett. A küzdelem egész éjjel folytatódott, s a támaszpont körül 
nagy területre terjedt kt. 

Másnap délre már csaknem az egész város csatatérré változott. 

Aznap John Howellnek és Keane Taylornak találkozója volt a 
belvárosban. 

Howell biztos volt benne, hogy órákon belül sikerül kiszabadítani Pault 
és Billt. Az óvadék kifizetéséhez mindent előkészítettek. 

Tom Walter megállapodott egy texasi bankkal, hogy kiállít egy 
12.750.000 dollárról szóló hitellevelet a Melli Bank New York-i fióküzlete 
részére. A Melli teheráni fiókja ennek fejében kiadja a garancialevelet az 
Igazságügy-minisztérium számára, Paul és Bill pedig szabad lesz. Végül 15 
nem egészen így történt. A Melli Bank helyettes ügyvezető igazgatója, 
Sadr-Hasemi — más bankárokhoz hasonlóan — rájött, hogy Pault és Billt 
egyszerűen túszként tartják fogva. Ha egyszer kikerülnek a börtönből, akkor 
az EDS bármely amerikai bíróság előtt azzal védekezhet, hogy az óvadékot 
erőszakkal kényszerítették ki, s ezért nem fizet. Ebben az esetben a Melli 
Bank New York-i fiókja nem lesz képes behajtani a hitellevélen szereplő 
összeget, ám a teheráni fiók még mindig köteles lesz kifizetni a pénzt az 
Igazságügy-minisztériumnak.  Sadr-Hasemi közölte, hogy csak akkor 
vállalja az ügyet, ha New York-i ügyvédektől biztosítékokat kap arra nézve, 
hogy az EDS-nek nem áll módjában megakadályozni a hitellevél 


kifizetését. Howell tisztában volt vele, hogy egyetlen, magára valamit 15 adó 
amerikai ügyvéd sem fog ilyen szakvéleményt kiadni. 

Keane Taylornek ekkor eszébe jutott az Omran Bank. Az EDS-nek 
korábban volt egy szerződése a pénzintézettel arról, hogy kiépíti számára az 
automatizált , számlakezelési rendszert. Taylor feladata volt, hogy 
ellenőrizze a megrendelés végrehajtását, és jól ismerte a bank vezetőit. 
Felkereste egyiküket, Farhad Bahtiart, Sahpur Bahtiar kormányfő rokonát. 
Mindenki tudta, hogy a miniszterelnök bármelyik pillanatban megbukhat, 
és Farhad már azt tervezi, hogy elhagyja az országot. Talán ezért nem 
aggódott annyira, mint Sadr-Hasemi amiatt, hogy a 12.750.000 dollárt talán 
sohasem fizetik ki. Bármi volt 1s az igazi ok, beleegyezett, hogy segít. 

Az Omran Banknak nem volt fiókja az Egyesült Államokban. Hogyan 
kapja hát meg az EDS-től a pénzt? Megállapodtak abban, hogy a dallasi 
bank egy külön bankcélokra hitelesített telexvonalon az Omran Bank dubai 
fiókjának játssza át a hitellevelet. Dubaiból telefonon értesítik Teheránt a 
levél átvételéről, s az Omran Bank kiállítja a garancialevelet a minisztérium 
számára. 

A megállapodást csak csigalassúsággal sikerült végrehajtani. Az 
egyezmény minden pontját jóvá kellett hagynia az Omran Bank 
Igazgatótanácsának és ügyvédeinek. Bárki nézett 15 bele a megállapodásba, 
néhány szavas változtatást javasolt a szövegben. A módosításokat angolul 
és farsziul továbbítani kellett Dubaiba és Dallasba, majd Dallasból 
visszaüzenni Dubaiba, s az ottaniaknak értesíteniük kellett Teheránt. 
Iránban csütörtökre és péntekre esik a hétvége, ezért hetente csupán három 
olyan nap volt, amikor mindkét bank nyitva tartott. Mivel Teheránban az 
idő kilenc és fél órával jár előtte a dallasinak, soha nem találtak olyan 
időpontot, amikor mindkét bankban dolgoztak volna. Ráadásul az iráni 
bankokban gyakran sztrájkoltak az alkalmazottak. Két szó 
megváltoztatásának egyeztetése így sokszor egy hetet 15 igénybe vett. 

Az utolsó stáció, ahol engedélyeztetni kellett a megállapodást, az Iráni 
Központi Bank volt. Ennek jóváhagyását kívánta megszerezni Howell és 
Taylor február 10-én, szombaton. 

A város viszonylag nyugodt volt, amikor reggel fél kilenckor az Omran 
Bankba hajtottak, ahol  Farhad  Bahtiarral kellett találkozniuk. 
Meglepetésükre közölte velük, hogy az ügylet jóváhagyására vonatkozó 
kérelmet már elküldték a központi banknak. Howell boldog volt — végre 
valami, ami a menetrendhez képest korábban történik meg Iránban! Ott 


hagytak Farhadnak néhány dokumentumot — köztük a megállapodás egy 
példányát —, és elindultak a központi bankba. 

A város már javában ébredezett, s a forgalom még a megszokottnál is 
rémálomszerűbb volt. Az életveszélyes vezetés azonban Taylor specialitásai 
közé tartozott. Vadul száguldott végig az utcákon, zabolátlanul szelte át a 
közlekedési sávokat, szükség esetén hátraarcot csinált az autópályák 
elválasztó sávján — a saját eszközeikkel győzte le az iráni sofőröket. 

A központi bankban hosszan kellett várakozniuk Mr. Farhangra, akinek a 
megállapodást jóvá kellett hagynia. Végre kegyeskedett kidugni a fejét az 
irodájából, s közölte, hogy a megállapodást jóváhagyták, sőt, erről már az 
Omran Bankot 15 értesítették. 

Ennél jobb hírt nem 15 mondhatott volna! 

Bevágták magukat a kocsiba és rohantak vissza az Omran Bankba. A 
városban már fellángoltak a harcok. Folyamatosan ropogtak a fegyverek, és 
sok épületből füst szállt fel. Az Omran Bank pontosan egy kórházzal 
szemközt volt, s látták, amint személygépkocsikon, teherautókon és 
autóbuszokon tömegével hozzák a sebesülteket a harci övezetekből. Az 
utcán óriási volt a tolongás — egyesek azért jöttek, hogy vért adjanak, mások 
a sebesülteket meglátogatni, megint mások azért, hogy azonosítsák az 
elesettek holttesteit. 

A legutolsó pillanatban sikerült megoldaniuk az óvadék problémáját. 
Most már nemcsak Paul és Bill, hanem ők és a többiek ií15 komoly 
életveszélyben voltak. Minél előbb el kell tűnniük Iránból. 

Megkeresték Farhadot. 

— A központi bank jóváhagyta a megállapodást — közölte vele Howell. 

— Tudom. 

— Rendben van minden irat? 

— Tökéletesen. 

— Akkor, ha most kiállítaná a garancialevelet, rögtön el tudnánk vinni az 
Igazságügy-minisztériumba. 

— Ma sajnos nem megy. 

— Miért? 

— Az ügyvédünk, dr. Emami ismét átnézte a hitellevelet és néhány kisebb 
változtatást kíván. 

— Jézusom! — mormolta Taylor. 

— Öt napra Genfbe kell utaznom -— folytatta Farhad. 

Vagy inkább örökre, gondolták ők. 


— A kollégáim természetesen kapcsolatban maradnak önökkel, s ha bármi 
problémájuk adódik, hívjanak csak fel nyugodtan Svájcban. 

Howell igyekezett magába fojtani dühét. Farhad pontosan tudja, hogy az 
ügy nem ilyen egyszerű: ha ő távol van, minden sokkal komplikáltabbá 
válik. Az érzelmi kitörés azonban semmit nem old meg. Howell ezért csak 
ennyit kérdezett: — Melyek azok a változtatások? 

Farhad behívatta dr. Emamit. 

Míg vártak rá, közölte velük, hogy szükség van a bank két további 
igazgatójának aláírására. — Ezeket a holnapi Igazgatótanácsi ülésen meg 
tudom szerezni. Azután ellenőrizni kell még a dallasi Nemzeti 
Kereskedelmi Bank referenciáit. 

— Mennyi időbe telik ez? 

— Nem sokba. A munkatársaim majd intézik, amíg én távol vagyok. 

Dr. Emami közben megérkezett és megmutatta Howellnek, milyen 
változtatásokat javasol a hitellevél szövegében. Howell akár rögtön 
boldogan elfogadta volna őket, de a módosításoknak sajnos át kellett 
menniük az ismert időrabló egyeztetési folyamaton. Továbbítani kellett őket 
Dallasba, majd elfogadásuk esetén az ellenőrzött telexvonalon vissza 
Dubaiba, Dubaiból pedig telefonon Teheránba. 

— Nézze — szolt Howell. — Mi volna, ha mindezt megpróbálnánk még ma 
elintézni? A dallasi bank referenciáit most rögtön ellenőrizheti. Mi 
megkeressük azt a két igazgatót, bárhol legyenek is, s még ma délután 
megszerezzük az aláírásukat. Felhívjuk Dallast, közöljük velük a 
változtatásokat, s megmondjuk, hogy telexen rögtön küldjék el a 
jóváhagyást. Dubai akár már délután megerősítheti, hogy meg is kapta, ön 
pedig kiállíthatja a garancialevelet. . . 

— Dubaiban ma munkaszüneti nap van — vágott közbe Farhad. 

— Rendben. Akkor Dubai holnap reggel megerősítt. . . 

— Holnapra sztrájkot hirdettek. Senki nem lesz itt a bankban. 

— De hétfőn... 

A beszélgetést egy sziréna éles süvöltése szakította félbe. Egy titkár 
dugta be a fejét az ajtón és mondott valamit farsziul. 

— Ma korábban kezdődik a kijárási tilalom — magyarázta Farhad. — 
Mindannyiunknak azonnal távoznunk kell. 

Howell és Taylor csak ült ott és egymást bámulta. Két pillanattal később 
már egyedül voltak az irodában. Ismét kudarcot vallottak. 


— Holnap lesz a napja — mondta aznap este Simons Coburnnek. 
Egy frászt — gondolta Coburn, de nem szólt egy szót sem. 

Másnap, február 11-én, vasárnap reggel a tárgyalócsoport szokásához 
híven bement a "Bukarest"-ben levő EDS-központba. John Howell 
Abolhaszannal együtt nem sokkal később elindult, mert tizenegyre 
találkozót beszéltek meg Dadgarral az Egészségügyi Minisztériumban. A 
többiek — Keane Taylor, Bill Gayden, Bob Young és Rich Gallagher — 
felmentek a tetőre, hogy megnézzék az égő várost. 

A "Bukarest" nem volt magas épület, de Teherán északi részén egy domb 
tetején állt, s a tetőről olyan volt a város, mint egy kiterített képeskönyv. 
Délre és keletre, ahol modern felhőkarcolók emelkedtek ki a földszintes 
házak és kunyhók tömegéből, füstfelhők szálltak a borongós ég felé. Az 
épületek fölött vadul tüzelő helikopterek röpdöstek. Az EDS egyik iráni 
alkalmazottja felvitt egy tranzisztoros rádiót a tetőre, s olyan adóra állította 
be, amelyet már elfoglaltak a forradalmárok. Az adás alapján, a sofőr 
tolmácsolásával, megpróbálták azonosítani a lángban álló épületeket. 

Keane Taylor, aki méretre készült, elegáns öltönyét közben farmerre és 
cowboycsizmára cserélte, lement, mert a telefonhoz hívták. A "Motoros" 
jelentkezett. 

— Azonnal meneküljenek! — figyelmeztette Taylort. — Hagyják el az 
országot, amilyen gyorsan csak tudják. 

— Tudja, hogy nem tehetjük — válaszolta Taylor. — Paul és Bill nélkül nem 
mehetünk. 

— Nagyon nagy veszélyben forognak. 

Taylor a vonal másik végéről hangos csatazajt hallott. 

— Egyébként honnan az ördögből telefonál? 

— A bazár közeléből — válaszolta a "Motoros". 

— Molotov-koktélokat gyártok. Ma reggel bevetették a helikoptereket, de 
rájöttünk, hogyan lehet leszedni őket. Felgyújtottunk négy tankot. . . 

A vonal megszakadt. 

Hihetetlen, gondolta Taylor, helyére rakva a kagylót. A harc kellős 
közepén hirtelen eszébe jutnak amerikai barátai, és felhív bennünket, hogy 
figyelmeztessen. Soha nem fogom igazán kiismerni az irániakat. 

Visszament a tetőre. 

— Ezt nézd meg! — figyelmeztette Bill Gayden. Az EDS World joviális 
főnöke szintén szabadidőruhát viselt. Már a látszatát sem őrizte senki, hogy 


üzleti ügyekkel foglalkozna. Egy keleten emelkedő füstoszlopra mutatott: — 
Ha nem 15 a Kaszr börtön az, de mindenesetre nagyon közel van hozzá. 

Taylor megpróbált valamilyen azonosítási pontot felfedezni, de ő sem 
tudta megmondani, vajon a börtön ég-e. 

— Telefonáljatok Dadgar irodájába az Egészségügyi Minisztériumba — 
mondta Gayden Taylornek. — Howellnek már ott kell lennie. Kérje meg 
Dadgart, hogy a biztonságuk érdekében bízza Pault és Billt a nagykövetség 
őrizetére. Még bennégnek, ha nem hozzuk ki őket idejében. 


John Howell már nem 15 számított rá, hogy Dadgar megjelenik a 
találkozón. A városban csata dúlt, s egy nyomozás a sah idején történt 
korrupciós ügyben enyhén anakronisztikusnak tünt. Dadgar azonban az 
irodájában várta. Howell megpróbálta kitalálni, mi hajtja ezt az embert. Az 
elkötelezettség? Az amerikaiak elleni gyűlölet? A leendő forradalmi 
kormányzattól való félelem? Valószínűleg sohasem fogja megtudni. 

Dadgar már korábban érdeklődött az EDS és Abiliat Mahvi 
kapcsolatáról, s Howell megígérte neki, hogy összeállít egy dossziét. A 
vizsgálóbírónak valamilyen rejtélyes okból nagy szüksége volt az 
információra, mert néhány nappal később ismét felhívta Howellt: — Szükség 
esetén másokat is kihallgathatok és  megszerezhetem a szükséges 
Információt. — Howell fenyegetésként értelmezte szavait, hogy újabb EDS- 
munkatársakat 1s kész letartóztatni. 

Angol nyelvű iratokból elkészítette a tizenkét oldalas összeállítást és 
csatolta hozzá a tartalmát összefoglaló, farszi nyelvű levelet. 

—  Cégének segítőkészsége lehetővé teszi, hogy  módosítsam a 
Chiapparonéval és Gaylorddal kapcsolatos magatartásomat — szólt Dadgar a 
levelet elolvasva. — Jogszabályaink megengedik, hogy elnézőek legyünk 
azokkal, akik készek információkkal szolgálni. 

Az egész olyan volt, mint egy ízetlen tréfa. Néhány órán belül 
mindannyiukat megölhetik, s Dadgarnak nincs más gondja, mint a 
törvénykönyv különböző előírásainak alkalmazhatóságán töprengeni. 

Abolhaszan kezdte hangosan farszira fordítani a dossziéban lévő iratokat. 
Howell tisztában volt vele, hogy az EDS nem a legokosabban járt el, 
amikor Mahvit választotta partnerének Iránban: ő szerezte ugyan a cégnek 
az első kisebb szerződést az országban, de aztán a sah kormányzata 
feketelistára tette, s az Egészségügyi Minisztériummal kötött szerződés 
idején már csak gondokat okozott a személye. Az EDS-nek azonban nem 


volt semmi titkolnivalója. Howell főnöke. Tom Luce pedig külön is ügyelt 
rá, hogy csak olyan iratok kerüljenek ki a cégtől, amelyek alapján az EDS- 
re a gyanú legkisebb árnyéka sem vetődhet. 


Telefoncsörgés szakította félbe Abolhaszant. Dadgar vette fel a kagylót, 
aztán átadta Abolhaszannak, s ő, miközben hallgatta, odaszólt Howellnek: 

— Keane Taylor az. 

— Keane fent volt a "Bukarest" tetején — magyarázta, miután helyére tette 
a kagylót. — Azt mondja, hogy ég a Kaszr börtön. Ha a tömeg megrohanta, 
akkor Paulnak és Billnek könnyen baja eshet. Azt mondta, kérjük meg 
Dadgart, hogy bízzák őket az amerikai nagykövetség őrizetére. 

— Rendben. Próbáld meg. 

Abolhaszan és Dadgar farsziul tárgyalt. 

— A törvények értelmében iráni börtönben kell maradniuk. Az Egyesült 
Államok nagykövetsége pedig nem tekinthető annak — fordította 
Abolhaszan a vizsgálóbíró szavalt. 

Ez maga az őrület. Az ország darabokra hullik, de Dadgar még mindig 
betű szerint be akarja tartani a törvénykönyv előírásait. 

— Kérdezd meg tőle, hogyan kívánja szavatolni két amerikai állampolgár 
biztonságát, akik ellen nem emeltek semmiféle vádat? 

— Ne aggódjanak — válaszolta Dadgar. — A legrosszabb, ami történhet, az 
az, hogy lerohanják a börtönt. 

— És mi van akkor, ha a tömeg megtámadja az amerikaiakat? 

— Chiapparone valószínűleg biztonságban lesz — könnyen iráninak 
nézhetik. 

— És Gaylord? 

Dadgar megvonta a vállát. 


Rasid aznap korán reggel elment hazulról. A szülei, a fivére és a 

nővére egész nap otthon akartak maradni és őt 15 győzködték, hogy ne 
menjen sehová, de nem hallgatott rájuk. Tudta, hogy veszélyes most az 
utcán, de egyszerűen képtelen volt otthon lapítani, miközben honfitársai 
történelmet csinálnak. Simonsszal folytatott beszélgetését sem felejtette 
még el. 

Cselekedeteit pillanatnyi érzelmek diktálták. Pénteken egyszer csak ott 
találta magát a Farahabad légi támaszponton, a homafarok és a Dzsavadan 
brigád közötti harc kellős közepén. Anélkül, hogy akár csak magának is 


meg tudta volna magyarázni, miért, bement a fegyverraktárba és kezdte 
kiadogatni a puskákat. Félóra múlva egyszerűen megunta és ott hagyta az 
egészet. 

Aznap látott életében először halottat. Éppen a mecsetben volt, amikor 
behoztak egy buszsofőrt, akit a katonák lőttek le. Hirtelen ötletnek engedve 
Rasid felhajtotta a hullára terített leplet: a fej rettenetesen 
összeroncsolódott, vér, csont- és agyvelődarabok keveredtek össze alaktalan 
masszává. A rosszullét környékezte, amikor meglátta. Ezt akár 
figyelmeztetésnek is felfoghatta volna, de nem volt olyan hangulatban, 
hogy törődjön bármiféle figyelmeztetéssel is. Az utcán nagy dolgok 
történtek, s úgy érezte, neki is ott a helye. 

Reggel, amikor elindult, szinte érezni lehetett a levegőben a feszültséget. 
Mindenfelé áramlott a tömeg. Felnőtt férfiak és fiatal fiúk százait látta, 
kezükben automata fegyverekkel. Őt is hatalmába kerítette az izgalom és 
hagyta, hogy a sokaság magával sodorja. Ma bármi megtörténhet. 

A házukból kilépve önkéntelenül i5 a "Bukarest" felé vette útját, tudva, 
hogy még sok mindent el kell végeznie. Két hajózási társasággal is 
tárgyalásokba kezdett az EDS evakuált alkalmazottai holmijának 
hazaszállításáról, s a hátrahagyott kutyákat és macskákat 15 meg kellett 
etetnie. Az utca azonban hatalmába kerítette, s megváltoztatta szándékát. A 
tömegben elterjedt a hír, hogy az éjjel megrohamozták az Evin börtönt; ma 
talán a Kaszron lesz a sor, ahol Pault és Billt tartják fogva. 

Rasid szerette volna, ha nála iíi5s van egy automata puska, mint a 
többieknél. 

Egy katonai épület mellett vitt el az útja, amelyet láthatóan már 
hatalmába kerített a nép. A hatemeletes épületben fegyverraktár és egy 
sorozóiroda működött. Ott dolgozott Malek, Rasid egyik barátja 15. Most 
biztosan bajban van. Ha bejött dolgozni, akkor nyilván egyenruhát visel, s 
ez önmagában 1s elég ahhoz, hogy megöljék. Odaadhatnám neki az ingem, 
gondolta Rasid, és belépett az épületbe. 

Átverekedte magát a földszinten hömpölygő sokaságon az emeletre 
vezető lépcsőig. Az épület többi része üresnek látszott. Emeletről emeletre 
haladva eszébe jutott, hogy a katonák talán a legfelső szinten rejtőzködnek, 
ahonnan bárkit lelőhetnek, akit meglátnak a lépcsőn, de nem sokat 
foglalkozott a gondolattal, folytatta útját. Felért a legfelső szintre — egy 
lélek sem volt ott. A katonaság átengedte az épületet a tömegnek. 


Visszatért a földszintre. Rengetegen gyűltek össze a fegyverraktár 
ajtajánál, de senki sem mert belépni. Sikerült az ajtóig furakodnia. 

— Be van zárva? — kérdezte a körülötte állókat. 

— Biztosan aláaknázták — magyarázta valakt. 

Rasid az ajtót nézte. Tökéletesen elfelejtette, hogy a "Bukarest"-be 
indult. A Kaszr börtönbe akart menni, s azt akarta, hogy fegyver legyen a 
kezében. 

— Nem hiszem, hogy aláaknázták volna — mondta, s kinyitotta az ajtót. 

Lement a pincébe vezető lépcsőn. A hatalmas helyiséget boltív osztotta 
két részre. Majdnem teljesen sötét volt, csak a járdával egy szinten lévő 
keskeny ablakokon szivárgott be némi fény. Az egyik helyiségben teli 
tárakkal színültig töltött nyitott ládák sorakoztak, a másikban G3-as 
gépfegyverek. 

A földszinten állók közül néhányan utánaóvakodtak. 

Felkapott három géppisztolyt, egy halom tárat és elindult kifelé. Az 
épület előtt állók valósággal megrohanták és fegyverért könyörögtek: 
valakinek a kezébe nyomott két géppisztolyt, néhány tárat, s a Kaszr börtön 
felé vette útját. A tömegből többen követték. 

Egy laktanya mellett vezetett el az útjuk, ahol már állt a harc. A magas 
téglafalba épített acélkaput kidöntötték, a kapukeretből sok tégla kihullott, 
mintha nemrég egy tank gázolt volna be a nyílásón. Az utat most égő 
gépkocsi zárta el. 

Az autót megkerülve Rasid tágas udvaron találta magát. Vadul lövöldöző 
embereket látott, akik egy pár száz méterre álló épület felé tüzeltek. 
Behúzódott egy fal mögé. Akik a fegyverraktárból kísérték, rögtön 
csatlakoztak a lövöldözőkhöz, de ő még várt. A puskások nem 1s céloztak, 
csak vadul pufogtattak, hogy megiyesszék a katonákat és kikergessék őket 
az épületből. Furcsa harc volt. Rasid soha nem gondolta volna, hogy ilyen a 
forradalom: a fegyvereit használni 1s alig tudó, szervezetlen tömeg özönlik 
vasárnap reggel az utcákon, vadul lövöldözve különböző épületekre, hogy 
legyűrje a láthatatlanul megbúvó katonák tessék-lássék ellenállását. 

Holtan terült el mellette valakit. 

Olyan gyorsan történt az egész, hogy Rasid nem 1s látta, amikor az illető 
felbukott. Az egyik pillanatban még egy méterre állt tőle és lövöldözött, a 
másikban már szétlőtt fejjel ott hevert a földön. 

A hullát kivonszolták az udvarból. Valaki talált egy dzsipet, felrakták rá 
és néhányan elhajtottak vele. Rasid visszatért a harcba. 


Tíz perccel később, anélkül, hogy ennek különösebb okát lehetett volna 
adni, a célba vett épület egyik ablakában megjelent egy rúd végére erősített 
fehér trikó. A katonák megadták magukat. Csak úgy, egyszerűen. 

A feszültség egyik pillanatról a másikra alábbhagyott. 

Na most, gondolta Rasid. 

Könnyű manipulálni az embereket, ha ismered a pszichológiájukat. Csak 
tanulmányozni kell őket, meg kell érteni a helyzetüket és ki kell találni 
vágyaikat. Látta, hogy ezek az emberek most izgalmat, kalandot kívánnak. 
Életükben először fegyver van a kezükben, s most célpontot keresnek, 
amire lőhetnek, bármit, ami a sah rendszerét testesíti meg. 

Egyelőre azonban csak álldogáltak, nem tudván, mit tegyenek. 

— Figyeljetek! — kiáltotta el magát. 

Mindnyájan feléje fordultak — más dolguk úgysem volt. 

— A Kaszr börtönhöz megyek! 

Néhányan éljenezni kezdtek. 

— A politikai foglyokat tartják ott. Ki kell szabadítanunk őket! 

Még több egyetértő kiáltás harsant. Elindult, s az emberek követték. A 
hangulatuk teszi, gondolta; bárkit követnének, akiről úgy tűnik, hogy tudja, 
hová megy. 

Tíz-tizenöt férfi és fiatal fiú eredt a nyomába, de menet közben egyre nőtt 
a csapat. Bárki, aki nem tudta, mit tegyen, automatikusan csatlakozott 
hozzájuk. 

Rasid forradalmi vezetővé vált. Semmi sem volt lehetetlen. A börtön 
előtt megállt és rövid beszédet intézett seregéhez: 

— A népnek el kell foglalnia a rendőrőrszobákat, a helyőrségeket, a 
börtönöket. Ez a kötelességünk. A Kaszr börtönben ártatlanok sínylődnek. 
Olyanok, mint mi — a testvéreink, a rokonaink. Csak szabadságot akarnak, 
akárcsak mi. Ők azonban bátrabbak voltak nálunk, mert már akkor 
követelték a szabadságot, amikor a sah még itt volt, s ezért börtönbe 
vetették őket. Most az a kötelességünk, hogy kiszabadítsuk őket. 

A tömeg hangosan éljenzett. 

Eszébe jutott, amit Simonstól hallott: 

— A Kaszr börtön a mi Bastille-ünk. 

Még hangosabb éljenzés volt a válasz. 

Rasid megfordult és rohanva elindult a tér felé, A börtön kapujával 
szemközti saroknál lassított s óvatosan kikémlelt, de látta, hogy ott már 


jókora tömeg gyűlt össze; a börtönt valószínűleg az ő közreműködése 
nélkül 15 megrohamoznák. Neki azonban segítenie kellett Paulon és Billen. 

Felemelte géppisztolyát és a levegőbe lőtt. A téren állók szétfutottak és 
elkezdődött a lövöldözés. 

A védők ellenállása itt sem volt túl meggyőző. Csak a falba épített 
tornyokból és a kapuhoz közeli ablakokból tüzelt néhány katona. 
Amennyrre Rasid meg tudta ítélni, egyik oldalon sem sebesült meg senkit. A 
harc itt i5s egyszerűen csak elhalt: az őrök eltűntek a tornyokból és az 
ablakokból, s a lövöldözés abbamaradt. 

Várt néhány percet, s amikor megbizonyosodott róla, hogy a védők 
valóban visszavonultak, a börtön kapujához rohant. 

A kapu zárva volt. Az örvénylő tömegből valaki beléeresztett egy 
sorozatot, hátha kinyílik. Túl sok vadnyugati filmet láttak, gondolta Rasid. 
Valaki kerített egy feszítővasat, de azzal sem mentek semmire. Dinamitra 
lenne szükség, jutott eszébe. 

A kapu mellett a falban kis rácsos ablak volt, amelyből az őrök szemmel 
tarthatták, mi történik odakint. Rasid fegyvere agyával beütötte az ablakot, 
majd hozzálátott, hogy elmozdítsa helyükről a rácsokat tartó téglákat. A 
feszítővasas ember rögtön a segítségére sietett, még hárman-négyen 
csatlakoztak hozzájuk, s puskatussal ütötték, kézzel feszegették a rácsokat. 
Azok végül engedtek, s az út szabaddá vált. 

Rasid átpréselte magát a szűk nyíláson. Bejutott a börtönbe. 

Semmi sem lehetetlen! 

Kis őrszobában találta magát. Egy lélek sem volt ott. Kinézett az ajtón, 
de ott sem látott senkit. 

Vajon hol tarthatják a cellák kulcsait? Kilépett a helyiségből, átment a 
kapu túlsó oldalán lévő másik őrszobába. A falra akasztva nagy 
kulcscsoméót talált. 

Visszatért a főbejárathoz. Az egyik hatalmas kapuszárnyba kis ajtót 
építettek, amit csak egy rátolt rúd tartott zárva. Leemelte a rudat, s az ajtón 
át tódulni kezdett befelé a tömeg. 

Rasid hátralépett. Valakinek kezébe nyomta a kulcscsomót és 
figyelmeztette: 

— Nyissatok ki minden cellát. Engedjetek ki mindenkit. 

Az áradat elzúgott mellette. Forradalmi vezetőként játszott szerepe véget 
ért. Elérte a célját. Ő, Rasid vezette a Kaszr börtön elleni rohamot! 

Újból, életében ki tudja már, hányadszor, véghezvitte a lehetetlent. 


Most pedig a tizenegyezer-nyolcszáz fogoly között meg kell találnia 
Pault és Billt. 


Bill reggel hatkor ébredt. Még minden csendes volt. 

Meglepődve nyugtázta, hogy jól aludt. Pedig azt hitte, hogy egy 
pillanatra sem jön majd álom a szemére. Elalvás előtti utolsó képként az 
maradt meg emlékezetében, hogy fekszik az ágyán és hallgatja az utcákon 
dúló szabályos csata hangjait. Ha az ember elég fáradt, akkor bárhol el tud 
aludni. A katonákat még a lövészárokban 15 elnyomja az álom. Az ember 
előbb-utóbb alkalmazkodik a körülményekhez. Bármilyen rémült is, a test 
erőt vesz a lelken, s a fej lecsuklik. 

Végigimádkozott egy rózsafüzért, aztán megmosdott, fogat mosott és 
megborotválkozott. Felöltözött, s a reggelire várva azon gondolkodott, 
vajon az EDS mit tervezett mára? 

Paul hét óra körül ébredt fel. Billt meglátva megkérdezte: — Nem tudtál 
aludni? 

— De igen. Egy órája ébredhettem fel — válaszolta. 

— Én elég rosszul aludtam. Vadul lövöldöztek egész éjjel. 

Néhány perc múlva behozták a reggelit: kenyeret és teát. Bill kinyitott 
hozzá egy doboz narancslevet, amit Keane Taylor hozott. 

A lövöldözés nyolc óra tájt kezdődött ismét. 

A rabok szerették volna tudni, mi történik a falakon túl, de senkinek sem 
volt semmiféle információja. Az ablakokból csak annyit láthattak, hogy 
helikopterek röpködnek a város fölött és vadul tüzelnek, feltehetően a 
lázadók utcai állásaira. Valahányszor elzúgott egy a börtön fölött, Bill azt 
várta, hogy kötélhágcsót ereszt a 8. cellablokk előtti udvarba. Állandóan ez 
Járt az eszében. Sokszor szinte már látta, hogy Coburn és egy idősebb 
ember vezetésével átzúdul a falon az EDS embereinek csoportja, vagy 
esetleg az utolsó pillanatban — akárcsak a lovasság a vadnyugati filmekben 
— megérkezik egy nagyobb amerikai egység, s a börtönt övező falba 
hatalmas lyukat robbantva, kimenti őket. 

Nemcsak álmodozott azonban. Óvatosan, de nagyon módszeresen 
felmérte az egész épületet és az udvart, mérlegelve, hogy különböző 
helyzetekben merre vezethet a legbiztosabb menekülési útvonal. Tudta, 
hogy hol és hány katona szokott őrködni, s milyen fegyvereik vannak. 
Bármi történjék 15, ő a maga részéről felkészült. 

Olyan érzése támadt, hogy talán ma lesz a napja. 


Az őrök nem a megszokott napi rutin szerint végezték a dolgukat. A 
börtönben egyébként minden rutinszerűen történt, s egy fogoly, mivel más 
dolga úgysem volt, hamar kismerhette ezt a rendszert. Most azonban 
minden megváltozott. Az őrök idegesnek tüntek, fojtott, izgatott hangon 
váltottak szót egymással és összevissza rohangáltak. A kinti csatazaj egyre 
hangosabb lett. Lehetséges volna, hogy ez a nap is úgy ér véget, mint az 
összes többi? Talán kiszabadulunk, talán megölnek bennünket, de annyi 
biztos, hogy ma nem a megszokott módon fekszünk le, gondolta Bill. 

Fél tizenegy tájt látta, hogy tisztek népes csoportja halad át a 
börtönudvaron, mintha valamilyen gyűlésre sietnének. Fél óra múlva futva 
jöttek vissza. A 8. cellablokk parancsnoka, egy őrnagy, egyenesen az 
irodájába rohant. Néhány perc múlva ismét megjelent — civil ruhában. Egy 
alaktalan csomaggal a kezében - talán az egyenruhája volt benne — távozott 
az épületből. Bill az ablakból nézte, amint a csomagot berakta BMW-je 
csomagtartójába, beszállt a kocsiba és elhajtott. 

Mit jelenthet ez? Minden tiszt elmenekül? Lehetséges volna, hogy 
nemsokára ők is egyszerűen kisétálhatnak? 

Valamivel dél előtt kapták meg az ebédet. Paul nekilátott, de Bill nem 
volt éhes. A lövések most már egészen közelről jöttek, s emberek 
kiáltozását 15 hallotta az utcáról. 

Megjelent a 8. blokk három őre — ők 1s civilben. 

Ez már a vég. 

Paul és Bill lement az udvarra. A földszinten az elmebetegek hangosan 
ordítoztak. Az őrtornyokban álló katonák az utcát lőtték: biztosan 
megtámadták a börtönt. 

Bill szerette volna tudni, hogy Jó-e ez, vagy rossz. Vajon az EDS-ben 
tudják, mi történik? Lehet, hogy az egész a Coburn-féle mentési terv része? 
Két napja nem volt már látogatójuk. Mind hazamentek volna? Egyáltalán, 
élnek még? 

Az udvarra nyíló ajtónál a szokástól eltérően most nem állt senki, s az 
ajtó 15 nyitva volt. 

Az ajtó nyitva volt! 

Talán az őrök 15 azt akarják, hogy a rabok elmeneküljenek? 

Más cellablokkok ajtaját 15 kinyithatták, mert az udvaron nemcsak őrök, 
rabok 15 rohangáltak. Golyók fütyültek és vágódtak le hangos koppanással a 
falakról. 


Paul lába előtt egy lövedék csapódott a földbe. Kikerekedett szemmel 
bámulták. 

Az őrtornyokban lévő katonák most már a börtönudvatrt 15 lőtték. 

Megfordultak és visszarohantak az épületbe. 

Az ablakban álltak és nézték, amint az udvaron egyre nagyobb lesz a 
káosz. Szinte komikus helyzet volt: hetek óta másra sem tudtak gondolni, 
csak a szabadságra, s most, amikor kisétálhatnának, haboznak. 

— Szerinted mit tegyünk? — kérdezte Paul. 

— Nem tudom. Itt veszélyesebb, vagy odakint? 

Paul megvonta a vállát. 

— Nézd, ott a milliárdos. 

Nézték, amint a blokkjukban lakó gazdag fogoly — az egyetlen, akinek 
külön cellája volt, s akinek kintről hordták be az ételt — két testőre 
kíséretében átmegy az udvaron. Csupasz volt az arca, s gyönyörűen 
kipödört bajuszát is levágta. Vidragalléros teveszőr házikabátja helyett csak 
inget és nadrágot viselt: úgy öltözött, hogy könnyen, gyorsan mozoghasson. 
Az északi kapu felé tartott — lehet, hogy azon túl már ott a szabadság? 

A 8. blokk őrei — valamennyien civilben — szintén az északi kapun át 
hagyták el a börtönudvatt. 

Mindenki menekült, csak Paul és Bill habozott még. 

— Látod azt a motorkerékpárt? — kérdezte Paul. 

— Látom. 

— Azon meglóghatnánk. Valamikor motoroztam. 

— És hogy megyünk át vele a falon? 

— Igaz — ismerte be nevetve butaságát Paul. 

A cellatársuk kerített valahonnan egy nagy szatyrot, s most kezdte 
összepakolni a holmiját. Bill úgy érezte, hogy futnia, menekülnie kell, akár 
beleillik ez az EDS tervébe, akár nem. Olyan közel van a szabadság. Kint 
azonban golyók süvítenek, s a börtönt megrohamozó tömeg is valószínűleg 
mindennek nevezhető, csak Amerika-barátnak nem. Másrészt, ha a 
hatóságok ismét ellenőrzésük alá vonják a börtönt, akkor az utolsó 
menekülési lehetőségük is elvész. . . 

— Szeretném tudni, hol van most Gayden, az a gazember! — mondta Paul. 
— Ha ő nem küld vissza Iránba, akkor most nem vagyok itt. Bill megütközve 
nézett rá, de látta, hogy csak viccel. 

A földszinti bolondok kiözönlöttek az udvarra; valaki kinyithatta a 
kórház ajtaját. Bill mintha sírást, kiáltozást hallott volna az utca másik 


oldalán lévő női börtönből. Az udvaron egyre több volt az ember, s 
mindannyian a kapu felé tartottak. Arrafelé néztek, s szinte egyszerre látták 
meg a füstöt. 

— Ha felgyújtják a börtönt. . . — kezdte Bill. 

— Jobb, ha megyünk. 

Bill körülnézett a cellában. Kevés holmijuk volt: Bill a naplóra ügyelt 
legjobban, amelyet negyvenhárom napon át vezetett. Paul egy lapra szép 
sorjában felírta, mit fog csinálni, ha visszajut az Államokba, s még azt is 
kiszámolta, hogy mibe kerül az új ház fenntartása, amelyet Ruthie 
megvenni készül. Ezenkívül már csak az a pár otthonról kapott levél 
maradt, amit mindketten újra és újra elolvastak. 

— Jobb, ha semmi olyasmit nem viszünk, amiből kiderül, hogy 
amerikaiak vagyunk — figyelmeztette Paul. 

Billnek már a kezében volt a naplója, de lerakta: 

— Igazad van — egyezett bele vonakodva. 

Felvették a kabátjukat — Paul egy kék színű bélelt ballont, Bill egy 
prémgalléros nagykabátot. 

Mindkettőjüknél volt körülbelül kétezer dollár abból a pénzből, amit 
Keane Taylor hozott be. Paulnál még néhány cigaretta 15 akadt. Mást 
semmit nem vittek magukkal. 

Kiléptek az épület ajtaján, átmentek az udvaron, és a kapuban 
megtorpantak. A börtön utcáin hatalmas tömeg hömpölygött, s mindenki a 
főkapu felé tartott. 

— Sok szerencsét, Bill! — nyújtotta a kezét Paul. 

— Sok szerencsét neked 1s! 

A következő néhány percben valószínűleg mindketten meghalunk, 
gondolta Bill. A legvalószínűbb, hogy egy kóbor lövedék talál el. Nem 
fogom látni, hogyan nőnek fel a gyerekek, állapította meg szomorúan. 
Feldühítette a gondolat, hogy Emilynek egyedül kell megbirkóznia 
mindennel. 

Furcsa volt, de nem érzett félelmet. 

Átléptek a kiskapun, s attól kezdve már nem volt idő arra, hogy az 
érzéseiket elemezgessék. 

A tömeg magával sodorta őket, mint az árvíz az elévetett fadarabot. Bill 
csak arra figyelt, hogy ne távolodjék el nagyon Paultól, s lábon maradjon, 
nehogy eltapossák. Fülsiketítő volt az ordítozás. A tornyok közül már csak 
egyben állt őr, ő viszont mintha a tömegre lőtt volna. Két vagy három 


ember felbukott — köztük az az amerikai asszony, akit korábban már láttak 
—, de nem lehetett tudni, hogy golyó találta, vagy a tömeg taposta el őket. 
Billnek csak az Járt a fejében, hogy ő még nem akar meghalni, neki még 
tervei vannak a családjával, a munkájával kapcsolatban, s ha meg kell 
halnia, akkor sem itt és most. . . 

Elhaladtak a tiszti épület mellett, ahol három héttel korábban Perottal 
találkoztak. Mintha évek teltek volna el azóta. A bosszúszomjas rabok 
összetörték a berendezést és a tiszteknek az épület előtt álló kocsijait. Mi 
értelme ennek? Irreálisnak, rémálomnak tűnt az egész. 

A börtön főbejárata körül még nagyobb volt a káosz. Félve, hogy 
összenyomják őket, hátramaradtak, sikerült elszakadniuk a tömegtől. 
Billnek csak most Jutott eszébe, hogy vannak itt olyanok, akik már huszonöt 
éve raboskodnak: ennyi idő után nem csoda, ha a szabadságot megérezve 
megvadulnak. 

A börtönkapu még mindig zárva lehetett, mert több fogoly is elindult, 
hogy megmássza a magas külső falat. Néhányan a falhoz tolt személyautók 
és tehergépkocsik tetejéről próbáltak felkapaszkodni, mások a fákra 
másztak fel, s a kinyúló ágakon araszoltak a fal felé. A többség deszkákat, 
gerendákat támasztott a falnak, s azon mászott fel. Néhányan már el 1s érték 
a fal tetejét, s köteleket eresztettek le, de azok rövidnek bizonyultak. 

Paul és Bill csak állt, nézte őket és azon gondolkodott, mit tegyen. Még 
néhány külföldi fogoly csatlakozott hozzájuk a 8. cellablokkból. Egyikük, 
egy új-zélandi, akit  kábítószer-csempészéssel vádoltak, szélesen 
mosolygott, mintha rettentően jól szórakozna az egészen. Valami 
hisztérikus lelkesültség volt a levegőben, s ez az érzés lassan úrrá lett Billen 
15. Valahogy csak megússzuk élve, gondolta. 

Körülnézett. A kaputól jobbra álló épületek már égtek. Balra, valamivel 
távolabb egy iráni fogoly állt és integetett, mintha csak a többieket hívta 
volna. Valamit építettek a falnak ezen a szakaszán — egy épület körvonalai 
kezdtek kibontakozni - s a külvilágra nyíló acélajtó is volt a falban. Amikor 
jobban megnézte, Bill észrevette, hogy az integető iráni már résnyire 
kinyitotta az ajtót. 

— Hé! Azt nézzétek! — kiáltott a többiekre. 

— Gyerünk! — adta ki az utasítást Paul. Rohanni kezdtek, s a többiek 
követték őket. Az ajtón átjutva ablaktalan kamrában találták magukat. Friss 
habarcs szagát érezték. A helyiségben építőszerszámok hevertek. Valaki 
felkapott egy csákányt, s bontani kezdte a falat — a cement még nem 


szilárdult meg, könnyen engedett. Ketten-hárman is csatlakoztak hozzá, 
megragadva az első kezük ügyébe kerülő szerszámot. A lyuk hamarosan 
elég tág lett: eldobták a szerszámokat és átpréselték magukat rajta. 

A két fal közötti területre jutottak. A mögöttük lévő belső fal volt a 
magasabb, nyolc-kilenc méteres a külső, amely a szabadságtól választotta el 
őket, csak mintegy három és fél méter. 

Egy izmos fogoly társa vállára állva már fel 15 kapaszkodott a tetejére. 
Elindult a harmadik is — a földön álló tolta, a fent ülő húzta a kezénél fogva. 

Az egész pillanatok alatt játszódott le. 

Paul futva indult a fal felé, s Bill követte. Semmire sem gondolt, csak 
futott. Érezte, hogy valaki megragadja és tolja felfelé, aztán már a fal 
tetején volt és gondolkodás nélkül ugrott. 

A járdára huppanva előrebukott, de rögtön lábra Is állt. Paul ott volt 
mellette. 

Szabadok vagyunk, vágott belé a gondolat. Szabadok vagyunk! 

Örömében táncolni lett volna kedve. 


— Madzsid volt az. A tömeg megrohamozta a börtönt — szólt Coburn a 
kagylót helyére téve. 

— Nagyszerű — válaszolta Simons. Már reggel figyelmeztette Coburnt, 
hogy küldje el Madzsidot a Kaszr térre. 

Hogy tud ilyen nyugodt lenni, morfondírozott Coburn. Végre eljött a 
nagy nap! Végre kiszabadulnak a lakásból, végre cselekedhetnek! Simons 
azonban az izgalom legcsekélyebb jelét sem mutatta. 

— Mit fogunk most csinálni? — kérdezte Coburn. 

— Semmit. Ott van Madzsid és Rasid. Ha ők ketten nem tudnak vigyázni 
Paulra és Billre, mi még kevésbé. Ha estig nem kerülnek elő, akkor azt 
tesszük, amit megbeszéltünk: maga Madzsiddal együtt motorbiciklire ül és 
elindul megkeresni őket. 

— És addig? 

— Megmaradunk a tervnél. Nyugodtan ülünk és várunk. 


Az Egyesült Államok nagykövetségén válsághangulat uralkodott, 
William Sullivan nagykövet sürgős segélykérő hívást kapott Gast 
tábornoktól, az amerikai Katonai Segítő és Tanácsadó Csoport a MAAG 
parancsnokától. A MAAG központját körülvette a tömeg. Az épület előtt 


tankok sorakoztak fel és több lövés is eldördült. Gast a tisztjeivel és az iráni 
vezérkar tagjainak Jó részével az épület alatti bunkerben húzódott meg. 

Sullivan a nagykövetség összes épkézláb emberét odaültette a telefon 
mellé, hogy tudják meg, melyik forradalmi vezető képes visszarendelni a 
tömeget. Az asztalán álló készülék is állandóan csöngött. A zűrzavar kellős 
közepén éppen Newsom külügyminiszter-helyettes hívta Washingtonból. 

A Fehér Ház válságterméből telefonált, ahol Zbigniew Brzezinski egy 
Iránnal foglalkozó értekezletet vezetett, ő kérte, hogy Sullivan számoljon be 
a teheráni helyzetről. A nagykövet mondott néhány rövid mondatot, majd 
közölte, hogy pillanatnyilag éppen a legmagasabb rangú Iránban tartózkodó 
amerikai katona életének megmentésével van elfoglalva és legnagyobb 
sajnálatára nincs több ideje a beszélgetésre. 

Néhány perccel később a követség egyik munkatársa hívta, akinek 
sikerült elérnie Ibrahim Jazdit, Khomeini egyik alvezérét. Éppen arról 
beszélt, hogy Jazdi tudna segíteni, amikor a vonal megszakadt, mert ismét 
Newsomot kapcsolták. 

— A nemzetbiztonsági főtanácsadó azt szeretné tudni, lehetségesnek 
tartja-e, hogy a hadsereg puccsal átveszi a hatalmat a bizonytalankodó 
Bahtiar-kormánytól? — kérdezte a külügyminiszter-helyettes. 

A kérdés olyan ostoba volt, hogy Sullivan már nem tudta megőrizni a 
nyugalmát: 

— Mondja meg Brzezinskinek, hogy menjen a francba! — ordította. 

— Ez nem túl informatív válasz — szólt nyugodtan Newsom. 

— Akarja, hogy lefordítsam lengyelre? — kérdezte Sullivan, és levágta a 
kagylót. 

A "Bukarest" tetejéről a tárgyalócsoport tagjai láthatták, hogy a tűz a 
város egyre nagyobb területére terjed ki. A lövöldözés is közelebbről 
hallatszott már. 

John Howell és Abolhaszan visszatért a Dadgarral tartott találkozóról. 

— Nos? — fordult hozzájuk Gayden. — Mit mondott az az átkozott? 

— Nem engedi ki őket. 

— A piszok csirkefogó! 

Néhány pillanattal később egy közelükben elsüvítő lövedék semmivel 
össze nem téveszthető fütyülését hallották. A hang hamarosan 
megismétlődött. Úgy döntöttek, jobb, ha lemennek a tetőről. 

Az irodaablakokból nézték tovább az eseményeket. Lent az utcán egyre 
több fegyveres fiatal jelent meg. A tömeg biztosan feltört egy 


fegyverraktárat. Kezdett kényelmetlenné válni a helyzet. Ideje, hogy 
elhagyják a "Bukarestet" és átmenjenek a városközponttól távolabb lévő 
Hyattbe. 

Bevágták magukat két kocsiba és a gázpedált tövig nyomva a Sahansahi 
gyorsforgalmi úton kifelé száguldottak a városból. Az utcákat mindenhol 
ellepte a tömeg, s szinte karneváli hangulat uralkodott. A házak ablakain 
kihajoló emberek hangosan kiabáltak: — Allahar Akbar! — Nagy az Isten! — 
A forgalom főleg a városközpont, a harcok színhelye felé irányult. Taylor 
egyenesen áthajtott az úttorlaszokon, de most senki nem törődött vele. 
Mindenki táncolt. 

Elérték a Hyattet és a tizenegyedik emeleti saroklakosztály nappalijában 
gyűltek össze. Perot távozása után Gayden költözött oda. Csatlakozott 
hozzájuk Rich Gallagher felesége, Cathy és a kutyájuk, Buffy 15. 

Gayden rendesen bespájzolt az EDS-alkalmazottak által elhagyott 
lakásokból hozott italokból, s most övé volt a legjobb bár egész 
Teheránban. Mégsem volt kedvük inni. 

— Mi legyen a következő lépés? — kérdezte Gayden. 

Senkinek sem volt ötlete. 

Felhívta Dallast, ahol éppen reggel hat óra volt és sikerült elérnie Tom 
Waltert. Beszámolt neki a város égéséről, a harcokról, s az utcákon 
automata fegyverrel mászkáló suhancokról. 

— Ez minden, amit mondani tudok — fejezte be. 

— Nem túl csendes nap, mi? — kérdezte Walter a maga lassú alabamai 
hanghordozásával. 

Megbeszélték, mit tegyenek, ha a telefon-összeköttetés megszakad. 
Gayden megígérte, hogy megpróbál az amerikai hadsereg útján üzenni: 
Cathy Gallagher a katonai missziónál dolgozott, ő biztosan el tudja intézni. 

Keane Taylor bement a hálószobába és lefeküdt. A feleségére, Maryre 
gondolt. Most Pittsburghben volt, Keane szüleinél. Taylornak az apja és az 
anyja í15 elmúlt már nyolcvanéves és egyikük sem volt jó egészségben. 
Mary nemrég felhívta, hogy elmondja neki: az anyját kórházba szállították. 
A szíve. A felesége azt szerette volna, ha minél előbb hazamegy. Felhívta 
az apját, de csak bizonytalan választ kapott tőle: — Te tudod, hogy mit kell 
tenned. — Végső soron igaza volt. Taylor tudta, hogy maradnia kell. Azért 
mégsem volt könnyű. Sem neki, sem Marynek. 

Már szendergett, amikor a telefoncsörgés felriasztotta. Félálomban 
emelte fel a kagylót. 


— Tessék! 

— Ott van Paul és Bill? — kérdezte egy elcsukló iráni hang. 

— Micsoda?! Rasid, maga az? 

— Ott van Paul és Bill? — ismételte meg a kérdést Rasid. 

— Nem. Miért? Mi történt? 

— Oké. Mindjárt megyek — válaszolta, s lerakta a kagylót. 

Taylor kiugrott az ágyból és bement a nappaliba. 

— Rasid telefonált. Azt kérdezte, hogy itt van-e Paul és Bill — magyarázta 
a többieknek. 

— Mire gondolt? Honnan telefonált? — kérdezte Gayden. 

— Semmit sem tudtam kiszedni belőle. Nagyon izgatott volt, s tudjátok, 
hogy olyankor milyen rosszul beszél angolul. 

— Semmi mást nem mondott? 

— Csak annyit, hogy "mindjárt megyek", s azzal lerakta. 

— A szentségit! Add ide azt a telefont — fordult Gayden Howellhez. 
Howell a füléhez tartott kagylóval ült, de nem szólt bele: egyszerűen nyitva 
akarták tartani a dallasi vonalat. A másik végén az EDS telefonközpontosa 
ügyelt, várva, hogy valaki jelentkezzen. 

— Kapcsolja megint Tom Waltert, legyen szíves! — kérte Gayden. Míg 
Waltert tájékoztatta Rasid telefonjáról, Taylor azon törte a fejét, vajon mit 
jelent ez az egész. Miért gondolta Rasid, hogy Paul és Bill a Hyattben 
lehet? Hiszen a börtönben vannak —, vagy mégsem? 

Néhány perc múlva Rasid rontott a szobába. Piszkos volt és lőporszagú, a 
zsebeiből G3-as tárak meredeztek elő, s borzalmasan hadart, de úgy, hogy 
senki nem értett belőle egy szót sem. Taylor nyugtatgatta, s végre ki lehetett 
venni, hogy mit akar mondanit: 

— Megtámadtuk a börtönt. Paul és Bill elmenekült. 


A börtönfal aljában álltak és az utcát bámulták. 

A szemük előtt lejátszódó jelenetek egy New York-i ünnepi felvonulásra 
emlékeztették Pault. Az utca túloldalán, a börtönnel szemben lévő ház 
összes lakója az ablakokban tolongott, s tapsolt és éljenzett a menekülő 
rabok láttán. A sarkon egy kereskedő állította fel pultját és gyümölcsöt 
árult. A közelből fegyverropogás hallatszott, de a közvetlen közelükben 
senki sem lőtt. Aztán — mintegy emlékeztetőül, hogy nincsenek még túl a 
veszélyen — egy-forradalmárokkal tömött autó száguldott el mellettük. 
Lehűzott ablakain fegyvercsövek meredeztek kifelé. 


— Tűnjünk innen — mondta Paul. 

— Hova menjünk? Az amerikai nagykövetségre? Vagy a franciára? 

— A Hyattbe. 

Paul észak felé indult, s Bill néhány lépés távolságból követte. 
Kabátgallérját felhajtotta, fejét leszegte, hogy a kíváncsi szemek elől 
elrejtse sápadt amerikai arcát. Kihaltnak tünő kereszteződéshez értek: nem 
láttak sem embert, sem járművet. Továbbindultak, de egy golyó süvítését 
meghallva visszarohantak oda, amerről jöttek. Úgy látszik, mégsem lesz 
olyan egyszerű. 

— Hogy vagy? — kérdezte Paul. 

— Még élek. 

Visszamentek a börtönhöz. A helyzet mit sem változott. Úgy látszik, a 
hatóságok még nem ocsúdtak fel, nem indult meg a hajsza a foglyok után. 

Paul most délkeletnek indult, remélve, hogy kisebb kört leírva, végül 
mégis észak felé vehetik az útjukat. Útközben rengeteg fiatal fiút láttak — 
némelyikük tizenhárom-tizennégy éves alig volt — automata puskával a 
kezében. Minden sarkon homokzsákokból épített fedezék, mintha a várost 
egymással harcban álló törzsek osztották volna fel negyedekre. Később 
kiabáló, jelszavakat üvöltöző, szinte magukból kivetkőzött emberek 
csoportján kellett átverekedniük magukat. Paul gondosan kerülte a körülötte 
lévők tekintetét. Nem akarta, hogy felfigyeljenek rá, még kevésbé, hogy 
megszólítsák — ha észreveszik, hogy két amerikai keveredett közéjük, 
igazán kutyaszorítóba kerülhetnek. 

Az utca képe állandóan változott. Olyan volt, akárcsak New Yorkban, 
ahol elég befordulni egy sarkon, s máris egészen más jellegű városrészbe 
Jut az ember. Néhány száz métert mentek kihalt utcákon, aztán hirtelen a 
harc közepébe csöppentek. Az úttestet felborított járművekből rakott 
barikád zárta le, s mögüle egy csapat fiatal lövöldözött vadul egy szemmel 
láthatóan amerikai katonai létesítmény felé. Gyorsan visszafordultak, félve, 
hogy eltalálja őket egy golyó. 

Valahányszor megpróbáltak északnak fordulni, mindig beleütköztek 
valamilyen akadályba. Messzebbre kerültek a Hyatt-től, mint amikor 
elindultak. Dél felé haladtak, s a harc egyre hevesebbé vált körülöttük. 

Megálltak egy félig kész épület előtt. 

— Bevehetnénk magunkat ide, amíg be nem esteledik — mondta Paul. 

— A sötétben senki sem veszi észre, hogy amerikai vagy. 


— Lelőhetnek bennünket, ha a kijárási tilalom kezdete után meglátnak az 
utcán. 

— Gondolod, hogy van még kijárási tilalom? 

Bill csak egy vállrándítással felelt. 

— Igaz, eddig nem volt semmi baj — folytatta Paul. — Menjünk még egy 
kicsit. 

Folytatták útjukat. 

Két órán át gyalogoltak a tömegben, az utcai harcokban, süvítő golyók 
között, mielőtt északnak tudtak volna fordulni. Az utcakép lassan változni 
kezdett. A lövöldözés elmaradt és egy viszonylag gazdag városrészben 
találták magukat, kellemes villák között. Szemből egy gyerek közeledett 
biciklin. Trikót viselt, amelynek felirata Dél-Kaliforniáról szólt. 

Paul nagyon fáradtnak érezte magát. Negyvenöt napot töltött börtönben, s 
az idő nagy részében beteg volt. Nem érzett erőt magában ahhoz, hogy még 
órákon át gyalogoljon. 

— Mit szólnál, ha megpróbálnánk stoppolni? — kérdezte. 

— Próbáljuk meg. 

Paul kiállt az út szélére és leintette az első arra jövő autót. Nem a 
hüvelykujját tartotta fel, ahogy az amerikaiak csinálják, mert ennek Iránban 
egészen obszcén jelentése van. A kocsi lefékezett. Két iráni ült benne. Paul 
és Bill beszállt. 

Paul úgy döntött, hogy nem említi a szálloda nevét. 

— A Tadzsrisba megyünk — mondta. Ez volt a város északi részén lévő 
bazárnegyed neve. 

— Egy darabon el tudjuk vinni magukat — mondta a volánnál ülő férfit. 

— Köszönjük — mondta, és megkínálta őket cigarettával. Hátradőlt és 
maga 1s rágyújtott egyre. 

Az írániak Kuros-e-Kabirban rakták ki őket, nem messze attól a helytől, 
ahol Paul korábban lakott, de még kilométerekre Tadzsristól. Forgalmas, 
népes főútvonalon álltak. Paul úgy döntött, hogy itt inkább nem stoppol, 
nehogy feltűnjék valakinek. 

— Bemenekülhetnénk a Katolikus Misszióra — ajánlotta Bill. 

Paul gondolkodott. A hatóságok biztosan tudják, hogy Williams atya 
mindössze két nappal ezelőtt meglátogatta őket a börtönben: 

—A Misszió lesz az első hely, ahol Dadgar keresni fog bennünket. 

— Lehet. 

— A Hyattbe kell mennünk. 


— Lehet, hogy a többiek már ott sincsenek. 

— Van viszont telefon, s talán még repülőjegyet is szerezhetünk. . . 

— S van forró zuhany. 

— Az ám. 

Már éppen indultak, amikor valaki megszólalt mögöttük: 

— Mr. Paul! Mr. Bill! 

Paulnak földbe gyökerezett a lába. Hátranézett, s egy emberekkel tömött 
autót látott, amely lassan hajtott mögöttük az úttesten. Egyik utasát 
felismerte: egy őr volt a Kaszr börtönből. 

A katona civil ruhát öltött és szemmel láthatóan csatlakozott a 
forradalmárokhoz. Széles mosolya mintha csak azt mondta volna: ne 
árulják el nekik, hogy ki vagyok, s én sem árulom el magukat. 

Vidáman intett, a kocsi gyorsított és elhúzott mellettük. Felnevettek: nagy 
kő esett le a szívükről. 

Befordultak egy csendesebb utcába, s Paul Ismét megpróbált stoppolni. 
Míg ő az úttest mellett integetett, Bill hátrébb húzódott. Az elhaladó 
motorosok nyugodtan hihették, hogy csak egy iráni akar gépkocsit fogni. 

Egy fiatal pár végre megállt. Paul beszállt, s Bill is rögtön 
utánanyomakodott. 

— Északra tartunk — magyarázta Paul. 

A nő a férfira nézett. 

— A Niavron palotáig elvihetjük magukat — válaszolta az. 

— Köszönjük. 

Amerre elhaladtak, az utca képe ismét változni kezdett. Gyakoribbá 
váltak a lövések, a forgalom erősebbé és idegesebbé vált, a gépkocsik 
állandóan tülköltek. Televíziós forgatócsoportokat láttak, amint gépkocsik 
tetejére szerelt kameráikkal az utcát filmezték. Bill egykori lakása 
közelében a tömeg felgyújtotta a rendőrőrszobákat. Az iráni pár egyre 
idegesebbé vált, miközben a kocsi lassan araszolt előre a tömegben: ha 
ebben a légkörben kiderül, hogy két amerikait visznek, könnyen bajba 
kerülhetnek. 

Sötétedni kezdett. 

Bill előrehajolt: 

— Nézze. Elég késő van már. Nagyon kedves lenne maguktól, ha el 
tudnának vinni a Hyatt Hotelbe. Igazán leköteleznének, s talán meg tudnánk 
hálálni valamivel, hogy elvittek bennünket. 

— Rendben — mondta a férfit. 


Meg sem kérdezte, mennyit szánnak rá. 

Elhajtottak a Niavron-palota, a sah téli rezidenciája mellett. Az épület 
előtt, mint mindig, most 1s tankok álltak, de ezúttal fehér kendő lengett 
rádióantennáikon. A katonák behódoltak a forradalomnak. 

Romba dőlt, vagy még égő épületek mellett hajtottak el. Állandóan 
kerülgetniük kellett az úttesten emelt barikádokat. 

Végre meglátták a Hyattet. 

— Uramatyám! Egy amerikai szálloda — szakadt ki Paulból. 

A bejárathoz hajtottak. 

Paul olyan hálás volt az iráni párnak, hogy odaadta nekik mind a kétezer 
dollárját. 

A kocsi elhajtott, Paul és Bill még utánaintett, aztán belépett a 
szállodába. 

Paul szerette volna, ha az EDS-nél megszokott elegáns öltönye és fehér 
ing lett volna rajta, a börtönbeli kezeslábas és a piszkos ballon helyett. 

Az elegáns hall üres volt. 

A recepciós pulthoz mentek. Pár pillanat múlva az egyik irodából előjött 
valakit. 

Paul Bill Gayden szobaszáma után érdeklődött. 

Az alkalmazott megnézte a vendégek névjegyzékét, majd közölte, hogy 
ilyen nevű ember nem lakik náluk. 

— És Bob Young? 

— Ő sem. 

— Rich Gallagher? 

— Nincs. 

— Jay Coburn? 

— Ilyen sem. 

Eltévesztettem a szállodát, gondolta Paul. Hogy lehettem ilyen ostoba? 

— Nézze meg John Howellt — jutott eszébe az ügyvéd neve. 

— Megvan — mondta az alkalmazott, miután ismét átfutotta a 
névjegyzéket. Egy tizenegyedik emeleti szoba számát adta meg. 

Lifttel mentek fel. 

Megtalálták Howell szobáját és bekopogtak. Semmi válasz. 

— Mit gondolsz, mit tegyünk? — kérdezte Bill. 

— Megyek és bejelentkezem — válaszolta Paul. — Fáradt vagyok. 
Költözzünk be, vacsorázzunk meg rendesen. Aztán telefonálunk az 
Államokba, megmondjuk, hogy szabadok vagyunk, és minden rendben lesz. 


— Oké. 
Visszaszálltak a liftbe. 


Keane Taylor számtalan kérdést tett fel Rasidnak, s lassan kezdett 
összeállni a történet. 

Majdnem egy óráig állt a börtönudvaron. Borzalmas volt a zűrzavar; 
tizenegyezer ember próbált átvergődni egy szűk ajtón, s eközben nőket és 
idős embereket tapostak agyon, Rasid csak állt és azon törte a fejét, mit 15 
mond Paulnak és Billnek, ha meglátja őket. Egy óra elteltével az áradat 
mintha ritkult volna — úgy látszik, a foglyok többségének már sikerült 
kijutnia. Kérdezgetni kezdte a szembejövőket: — Nem láttak amerikaiakat? 
— Valaki megmondta neki, hogy az összes külföldit a 8. cellablokkban 
tartották. Odament, de az épület már üres volt. Aztán az összes többi 
börtönépületet átkutatta. Végül visszatért a Hyattbe, nagyjából azon az 
úton, amelyen Paul és Bill is ment. Útközben végig figyelt, hátha észreveszi 
őket valahol az utcán, de nem volt szerencséje. A Hyattbe először nem 
akarták beengedni, mert még mindig fegyver volt a kezében. Odaadta a 
géppisztolyt az első útjába kerülő suhancnak, s így végre bejutott. 

Miközben mesélt, megérkezett Coburn, aki addig Madzsiddal együtt 
motorkerékpáron Járta a várost Paul és Bill után kutatva. Bukósisakot viselt, 
s maszkját leeresztette, hogy elrejtse világos bőrét. 

Rasid felajánlotta, hogy az EDS egyik kocsijával végigmegy a szálloda 
és a börtön közötti útvonalon, ne kelljen Coburnnek még egyszer 
kockáztatnia a bőrét a tömegben. Taylor is indult, hogy odaadja neki a 
slusszkulcsot. Gayden felhívta Dallast, hogy beszámoljon a legfrissebb 
hírekről. Rasid és Taylor már a folyosón járt. 

— Már azt hittem, hogy mindketten meghaltak! — kiáltott fel Rasid és 
rohanni kezdett. 

Taylor csak ekkor vette észre Pault és Billt. 

Rasid boldogan ölelgette őket, s csak azt ismételgette: — Nem tudtam 
megtalálni magukat. Nem tudtam megtalálni magukat. 

Taylor 1s rohant, hogy megölelje őket: — Hála istennek! 

Rasid lélekszakadva futott vissza, s ordítva bukott be Gayden 
lakosztályába: 

— Paul és Bill itt van! Paul és Bill itt van! 

Egy pillanat múlva ők 15 beléptek. A többiek a nyakukba estek, s 
felszabadultan, szinte őrjöngve ünnepelték őket. 


X. 
ij 


Felejthetetlen pillanatok voltak. Mindenki kiabált, senki sem figyelt a 
másikra, és mindannyian egyszerre akarták megölelni Pault és Billt. 

— Megvannak a fiúk! Megvannak a fiúk! — üvöltözte Gayden a telefonba. 
— Ez fantasztikus! Egyszerűen csak besétáltak! Fantasztikus! 

— Legyőztük őket! Legyőztük azokat a gazembereket! — ordította valaki. 

— Sikerült! 

— Túró a füledbe, Dadgar! 

Buffy 1s csatlakozott hozzájuk: megállás nélkül ugatott. 

Paul csak nézte a barátait, s meg sem bírt szólalni. Egyetlen gondolat járt 
a fejében: csak azért maradtak Itt, hogy nekik segítsenek. 

Gayden levágta a kagylót, s hozzájuk lépett, hogy még egyszer 
megszorongassa a kezüket. 

— Gayden, most spóroltam meg neked tizenkét és fél millió dollárt. Azt 
hiszem, megérdemlek egy italt — szólt könnyeivel küszködve Paul. 

Gayden készített neki egy Jó erős scotchot, s visszament telefonálni. 

— Van Itt valaki, aki beszélni szeretne veled — nyújtotta át kis idő múlva a 
kagylót Paulnak. 

— Halló. 

— Hé, pajtás! — a jellegzetes vontatott hang rögtön elárulta Tom Waltert. 

— Uram isten! — Paulban lassan oldódott a feszültség, nehezen találta meg 
a szavakat. 

— Már nem tudtuk, merre jártok. 

— Az utóbbi három órában mi sem. 

— Hogy jutottatok el a szállodába? 

Nem volt elegendő ereje ahhoz, hogy elmesélje az egész történetet. 

— Szerencsére Keane valamelyik nap hagyott nálam egy csomó pénzt. 

— Fantasztikus! Az iskoláját, Paul! Bill jól van? 

— Igen. Kicsit megviselték ugyan az események, de azért Jól. 

— Mindannyiunkat megviseltek, öregem! De Jó ismét hallani a hangodat! 

Valaki közbeszólt: 

— Paul? Itt Mitch. — Mitch Hart korábban az EDS elnöke volt. — Tudtam, 
hogy egy olasz utcai vagánynak csak sikerül kivágnia magát. 

— Hogy van Ruthile? — kérdezte Paul. 


Ismét Tom Walter válaszolt. Biztosan a konferenciavonalat használják, 
gondolta Paul. 

— Nagyszerűen. Nemrég beszéltem vele. Jean éppen most hívja ismét a 
másik telefonról. 

— A gyerekekkel sincs baj? 

— Semmi. Hogy fog örülni Ruthte, ha megtudja! 

— Oké. Várj, adom a másik felemet — szólt Paul és átnyújtotta a kagylót 
Billnek. 

Míg beszéltek, az EDS egyik iráni alkalmazottja, Golam lépett a szobába. 
Hallott a börtön elleni támadásról, s Paul és Bill után kutatva eddig ő is az 
utcákat járta. 

Érkezése magához térítette Jay Coburnt. Az utóbbi néhány percben a 
viszontlátás fölötti öröm az ő agyából 1s kiszorított minden más gondolatot, 
de most visszazökkent a szerepébe, eszébe jutott, hogy ő Simons helyettese. 
Csendben kiment és egy másik szobából felhívta Dvoranchikék lakását. 

Simons vette fel a kagylót. 

— Itt Jay. Megérkeztek. 

— Nagyszetű. 

— Biztonsági intézkedésekről persze már szó sincs. Mindenki a saját 
nevét használva telefonál, ki-be mászkálnak az iráni alkalmazottak. . . 

— Vegyen ki néhány szobát. Mindjárt ott vagyok. 

Coburn lement a portára és kibérelt még egy lakosztályt. Könnyen 
tehette: a szállodában több száz üres szoba volt. Hamis nevet mondott be. 
Az útlevelét nem 15 kérték. 

Visszatért Gayden szobájába. 

Pár perc múlva belépett Simons: 

— Rakják le azt az átkozott telefont! 

Az ezredest Joe Poche követte, s az első dolga volt, hogy kezdte behúzni 
a függönyöket. 

Fantasztikus volt. Alighogy megjelent, Simons rögtön átvette a 
parancsnokságot. Gayden, az EDS World főnöke volt köztük a legmagasabb 
beosztású, s egy órával korábban még arról tájékoztatta Tom Waltert, hogy 
a "Napsugár fiúk", azaz Simons, Coburn és Poche teljesen tehetetlennek 
tűnnek, — most mégis gondolkodás nélkül alávetette magát Simonsnak. 

— Nézzen körül, Joe! — adta ki az utasítást az ezredes Pochenak. Coburn 
tudta, mire gondol. A várakozás hetei alatt alaposan felderítették a szállodát 


és környékét, s most Poche megnézi, hogy nem történt-e azóta valamilyen 
változás. 

Ismét megszólalt a telefon. Howell vette fel. 

— Abolhaszan az — szólt oda a többieknek. 

— Tartsa a vonalat — figyelmeztette kis idő múlva az iránit. Letakarta a 
kagylót és Simonshoz fordult: — Ez az egyik iráni alkalmazottunk, aki a 
Dadgarral tartott találkozókon tolmácsol. Az apja a vizsgálóbíró barátja. 
Most az apja házában van, s Dadgar felhívta. 

A szobában csend volt. 

— Dadgar megkérdezte tőle, tudja-e, hogy az amerikaiak kiszabadultak a 
börtönből. Abolhaszan közölte vele, hogy most hall róla először. Dadgar 
erre azt mondta: beszéljen az EDS-szel és mondja meg nekik, hogy ha 
megtalálják Chiapparonét és Gaylordot, hozzák vissza őket. Ebben az 
esetben hajlandó lesz újra tárgyalni az óvadék összegéről, amely talán 
elfogadhatóbb lesz számukra. . . 

— Le van szarva — szólt közbe Gayden. 

— Rendben — intette le Simons. — Abolhaszan közölje Dadgarral, hogy mi 
15 keressük Pault és Billt, de közben személyesen őt tekintjük felelősnek a 
biztonságukért. 

Howell mosolyogva bólintott és továbbította az üzenetet Abolhaszannak. 

Simons Gaydenhez fordult: 

— Hívja fel az amerikai nagykövetséget. Dörrenjen rájuk egy kicsit. 
Sikerült börtönbe juttatniuk Pault és Billt, a börtönt közben megtámadták, s 
most nem tudjuk, hol vannak. Mindenesetre a nagykövetséget tartjuk 
felelősnek a biztonságukért. Legyen minél meggyőzőbb. Biztosan vannak 
iráni kémek a követségen. Mérget vehet rá, hogy a beszélgetés szövege 
perceken belül ott lesz Dadgar előtt. 

Gayden elment telefonálni. 

Simons, Coburn és Poche Paullal és Billel átment az egy emelettel 
feljebb levő, Coburn által kibérelt lakosztályba. 

Jay egy-egy nagy adag bélszínt rendelt Paulnak és Billnek vacsorára. 
Gayden lakosztályába kérte: semmi szükség rá, hogy különösebb mozgással 
felhívják a figyelmet az új szobákra. 

Paul forró fürdőt vett. Nagyon hiányzott már neki, hisz hat hete nem 
fürdött. Túláradó boldogság lett úrrá rajta, amikor a hófehér fürdőszobában 
beállt a meleg zuhany alá, kezébe vette a vadonatúj szappant... Most értette 
meg, hogy ezek a dolgok talán nem is olyan természetesek, magától 


értetődőek, mint amilyennek korábban gondolta őket. Megpróbálta kimosni 
magából a Kaszr börtön emlékét. A fogason tiszta alsónemű lógott: valaki 
elhozta a bőröndjét a Hiltonból, ahol letartóztatásakor hagyta. 

Bill is lezuhanyozott. Kezdeti határtalan lelkesedése már lelohadt. 
Gayden szobájába lépve azt hitte, hogy már mindenen túl van, de aztán 
fokozatosan rájött, hogy a veszély még nem szűnt meg, nem vár rájuk az 
amerikai légierők egyetlen, a hangsebesség kétszeresével száguldó gépe 
sem. Dadgar Abolhaszan által közvetített üzenete, Simons megjelenése, s az 
óvatossági rendszabályok — az új lakosztály, az a tény, hogy Poche behúzta 
a függönyöket, a másik lakosztályba rendelt vacsora — kezdték ráébreszteni, 
hogy a menekülés még csak most kezdődik. 

A bélszín azonban nagyon Jólesett nekt. 

Simons nyugtalansága mit sem csökkent. A Hyatt közel volt az Évin 
hotelhez, az amerikai katonai képviselet főhadiszállásához, az Évin 
börtönhöz és egy fegyverraktárhoz is: mindhárom a legtermészetesebb 
célpontul kínálkozott a forradalmárok számára. Dadgar hívása 1s 
nyugtalanította. Sok iráninak volt tudomása róla, hogy az EDS emberei a 
Hyattben laknak. Erre Dadgar í5 könnyen rájöhet és kiküldhet néhány 
embert, hogy Paul és Bill után nyomozzanak. 

Simons, Coburn és Bill éppen erről beszélgetett a lakosztály 
nappalijában, amikor megszólalt a telefon. Simons odakapta a fejét, de nem 
állt fel. Újabb csöngés hallatszott. 

— Ki a franc tudhatja, hogy itt vagyunk? — kérdezte az ezredes. 

Coburn értetlen arcot vágott. 

Simons felemelte a kagylót és beleszólt: 

— Halló! 

Senki sem válaszolt. 

— Halló! — letette a kagylót. — Senkt. 

Paul jött be a szobába, már pizsamában. 

— Öltözzék fel! Mennünk kell — szólt neki Simons. 

— Miért? — próbált tiltakozni Paul. 

— Öltözzék fel! Mennünk kell — ismételte meg az ezredes. 

Paul megrázkódott, aztán visszament a fürdőszobába. 

Bill csak nehezen értette meg, hogy ismét menekülniük kell. Dadgar a 
felfordulás, a forradalom okozta káosz ellenére még mindig hivatalában 
volt. De ki az, aki a kezére játszik? Az őrök elmenekültek a börtönből, a 


rendőrőrszobákat felégették, a hadsereg megadta magát — ki maradt még, 
hogy végrehajtsa Dadgar utasításait? 

Míg Paul öltözködött, Simons lement Gayden lakosztályába. Gaydent és 
Taylort félrehívta egy sarokba: 

— Minél előbb küldjék el a többieket — kezdte fojtott hangon. — Mondják 
azt nekik, hogy Paul és Bill már alszik. Holnap reggel jelentkezzenek 
nálam. Hétkor induljanak el, mintha csak az irodába mennének. Ne 
csomagoljanak össze, ne jelentkezzenek ki és ne fizessék ki a szállodát. Joe 
Poche várja magukat. Már talált egy biztonságos útvonalat a házhoz. Pault 
és Billt rögtön magammal viszem, de reggelig ne szóljanak erről a 
többieknek. 

— Oké — válaszolta Gayden. 

Mikor visszament, Paul és Bill már készen várta. Ott volt Coburn és 
Poche is. Elindultak a lift felé. 

— Próbáljanak meg a legtermészetesebb módon kisétálni, mintha csak esti 
ejtőzésre indulnának — szólt menet közben Simons. 

Leértek a földszintre, átkeltek a tágas hallon és kiléptek az épületből. A 
két Range Rover a bejárattól nem messze állt. 

Már elindultak feléjük, amikor egy nagy fekete kocsi kanyarodott az 
épület elé és négy-öt férfi ugrott ki belőle, géppisztollyal a kezében. 

— A szentségit! — szólt Coburn, a fogai között szűrve a szót. 

Az öt amerikai folytatta útját. 

A forradalmárok egyenesen az éjszakai portás ablakához rohantak. 

Poche felrántotta az első gépkocsi ajtaját, s Paul és Bill beugrott. Joe 
ráadta a gyújtást és csikorgó kerekekkel kilőtt. Simons és Coburn a második 
kocsival követte őket. 

Visszanézve még látták, hogy a fegyveresek bemennek a szállodába. 

Poche a Hyatt és a Hilton közelében is elhaladó Vanak gyorsforgalmi út 
felé indult. A motorzúgás ellenére is hallották a géppisztoly-sorozatokat. 
Másfél kilométert tehettek meg, amikor a Vanak és a Pahlavi sugárút 
kereszteződésében, a Hilton közelében úttorlasz állította meg őket. 

Bill értetlenül nézett körül. Néhány órával ezelőtt, a Hyattbe tartva az 
iráni pár kocsijában jöttek erre, de akkor még nem volt semmiféle úttorlasz, 
csupán egy égő gépkocsi állt az úttest szélén. Most több lángoló autót is 
láttak, közben barikádot emeltek, s körös-körül forradalmárok álltak, 
lőfegyverekkel a kezükben. 

Egyikük elindult a Range Rover felé. Joe Poche leengedte az ablakot. 


— Hová mennek? — kérdezte az iráni tökéletes angolsággal. 

— Az anyósomhoz, Abbasz Abadba -— válaszolta Poche. 

Jézus Mária! Micsoda ostoba történet, gondolta Bill. 

Paul az ablakon kifelé bámulva megpróbálta elrejteni az arcát. 

Egy másik forradalmár lépett a kocsihoz, ő már farsziul beszélt, az 
angolul tudó fordított: — Van maguknál cigaretta? 

— Nem, én nem dohányzom - válaszolta Poche. 

— Oké, mehetnek. 

Poche lassan elindult a Sahansahi gyorsforgalmi út irányába. 

Coburn előregördült a második kocsival, s megállt a fegyveresek előtt. 

— Együtt vannak? — kérdezték tőle. 

— Igen. 

— Van cigarettája? 

— Igen — előhúzott egy dobozt a zsebéből, s megpróbált kirázni belőle egy 
szálat. Nem sikerült. 

— Jay! — szólt rá Simons. 

— Igen. 

— Adja már oda nekik azt a kibaszott dobozt! 

Coburn odaadta, indított, s látva, hogy integetnek utánuk, ő 1s 
visszaintett. 

Ruthie Chiaparone már ágyban volt Nyfelerék házában, Dallasban, de 
még nem aludt, amikor a telefon megcsörrent. 

Lépéseket hallott a hallban. A csörgés félbeszakadt, s Jim Nyfeler szólalt 
meg: — Halló!... Már alszik. 

— Nem, még ébren vagyok — kiabált Ruthie. Felkelt, magára kapott egy 
köntöst és leszaladt a hallba. 

— Jean az, Tom Walter felesége — adta át a kagylót Jim. 

— Szia, Jean — szólt bele Ruthie. 

— Ruth, jó híreim vannak. A fiúk szabadok. Kijutottak a börtönből. 

— Istennek hála! — válaszolta boldogan. 

Még nem ért rá azon gondolkodni, hogyan fog Paul kijutni Iránból. 


A templomból visszatérő Emily Gaylordot már várta az anyja: 

— Tom Walter keresett Dallasból. Mondtam neki, hogy visszahívod. 

Emily felhívta az EDS-t. 

— Szevasz, Emily — üdvözölte Walter. — Paul és Bill kiszabadult a 
börtönből. 

— Tom, ez csodálatos! 

— Lerohanták a börtönt, a foglyok mind megszöktek. Már jó kezekben 
vannak, biztonságban. 

— Mikor jönnek haza? 

— Az még bizonytalan, de mihelyt megtudjuk, rögtön értesítünk. 

— Köszönöm, Tom, Köszönöm. 

Ross Perot nyugodtan aludt Margot oldalán. A telefon csörgése 
mindkettőjüket felriasztotta. Perot álmosan emelte fel a kagylót: 

— Igen? 

— Ross, itt Tom Walter. Paul és Bill kiszabadult! 

Az álom rögtön elszállt a szeméből. 

— Nagyszerű! — válaszolta és felült. 

— Kiszabadultak? — kérdezte félig alva Margot. 

— Igen. 

— Jaj de Jó — válaszolta mosolyogva. 

— A forradalmárok lerohanták a börtönt, s Paul és Bill egyszerűen kisétált 
— folytatta Tom Walter. 


Perot már tökéletesen ébren volt, s az agya teljes fordulatszámmal 
működött: 

— Hol vannak most? 

— Egy szállodában. 

— Az veszélyes, Tom. Velük van Simons? 

— Amikor beszéltünk, akkor még nem volt ott. 

— Mondja meg nekik, hogy hívják fel. Taylor tudja a számát. És minél 
előbb menjenek el abból a szállodából. 

— Igenis. 

— Azonnal rendeljen be mindenkit. Pár perc múlva én 15 ott vagyok. 

— Igenis. 

Perot levágta a kagylót, kiugrott az ágyból, felkapott magára valamit, 
sietve megcsókolta Margot-t, s lerohant a lépcsőn. A konyha felé vette útját, 
s a hátsó ajtón lépett ki a házból. 

— Jó reggelt, Mr. Perot — köszöntötte egyik testőre, még magához sem 
térve a meglepetésből, hogy ilyen korán találkozik vele. 

— Jó reggelt — köszönt vissza, s Margot Jaguárja felé indult. Beugrott a 
kocsiba, s a legnagyobb gázzal indított. 

Hat hétig úgy érezte magát, mintha kalitkába zárták volna. Mindent 
megpróbált, de semmi sem sikerült. Bárhol érdeklődött, mindenfelől csak 
rossz híreket kapott, s az ügy egy lépésnyit sem haladt előre. Most végre 
sikerült kimozdulni a holtpontról. 

Végigszáguldott a Forest Lane-en, nem törődve a piros lámpákkal és a 
sebességkorlátozással. A börtönből már kijutottak, de még ki kell hozni 
őket Iránból. A neheze még csak most kezdődik. 

Amikor megérkezett, már mindenki ott volt az EDS székházában: Tom 
Walter, T. J. Marguez, Merv Stauffer, Sally Walter, Perot titkárnője, Tom 
Luce ügyvéd és Mitch Hart, aki ugyan nem dolgozott már az EDS-nél, de 
megpróbálta felhasználni a Demokrata Párton belüli összes kapcsolatát Paul 
és Bill érdekében. 

Eddig Bill Gayden ötödik emeleti irodájából tartották a kapcsolatot a 
teheráni tárgyalócsoporttal, miközben a hetedik emeleten Merv Stauffer a 
mentőcsapattal állt összeköttetésben.  Telefonbeszélgetéseik során a 
korábban kidolgozott kódot használták. Mindannyian tisztában voltak vele, 
hogy ezentúl Simons lesz a kulcsfigura Teheránban, s bármit tesznek is, az 
ettől kezdve illegálisnak számít. Átköltöztek hát Stauffer szobájába, amely 
az épület egy nem túl forgalmas részén volt. 


— Rögtön indulok Washingtonba — kezdte Perot. — Az volna a legjobb, ha 
a légierő gépével sikerülne kihozni őket Teheránból. 

— Nem tudom, hogy ilyenkor vasárnap van-e járat — figyelmeztette 
Stauffer. 

— Béreljen egy gépet — vágta el a vitát Perot és Stauffer rögtön a 
telefonhoz rohant. 

-— A következő néhány napban huszonnégy órás ügyeletre lesz 
szükségünk — folytatta. 

— Ezt csak bízd rám — nyugtatta meg T. J. 

— A katonák megígérték ugyan, hogy segítenek, de nem hagyatkozhatunk 
kizárólag rájuk. Fontosabb dolguk is akadhat. A legvalószínűbb, hogy 
Törökországon át kell távozniuk. Ha valóban így történik, akkor a határon 
kell várnunk őket, vagy Északnyugat-Iránba kell repülnünk, hogy segítsünk 
a menekülésben, össze kell állítanunk egy törökországi mentőcsapatot. 
Boulware már Isztambulban van, Schwebach, Sculley és Davis viszont Itt 
az Államokban. Valaki kerítse elő őket, és mondja meg nekik, hogy 
várjanak Washingtonban. Számítva arra, hogy Iránba kell mennünk, 
szükségünk lehet egy helikopterpilótára, s még egy emberre, aki el tud 
vezetni egy kis repülőgépet. Sally, hívja fel Margot-t, s mondja meg neki, 
hogy csomagoljon össze — szükségem lesz egy kényelmes öltözékre, egy 
zseblámpára, egy vízhatlan csizmára, meleg alsóneműre, egy hálózsákra és 
egy sátorra. 

— Igenis, uram — szólt vissza Sally, s már indult Is. 

— Ross, nem hiszem, hogy ez volna a legjobb megoldás — szólt közbe T. 
J. — Margot meg fog ijedni. 

Perot már-már letorkolta, de aztán nyelt egyet. Az érvelés tökéletesen 
illett T. J.-hez, de sajnos igaza volt. 

— Rendben. Hazamegyek, s majd én elintézem. Kísérj el, legalább 
beszélgethetünk, amíg összepakolok. 

— Oké. 

Stauffer közben befejezte a telefonálást: — A Love Fielden indulásra 
készen vár egy gép. 

— Nagyszetű. 

Perot és T. J. 15 kocsijába szállt és elindult. Néhány másodperccel később 
T. J. a sebességmérőre nézve látta, hogy már óránként 130 kilométerrel 
száguld, de a Margot Jaguárjában ülő Perot így 15 Jócskán megelőzte. 


Washingtonban, a Page Terminalon leszállva Perot rögtön két régi 
ismerősbe botlott: Bill Clements texasi kormányzó, egykori honvédelmi 
miniszterhelyettesbe és a feleségébe, Ritába. 

— Hello, Ross! — üdvözölte Clements. — Mi az ördögöt keresel itt 
vasárnap délután? 

— Üzleti ügyeim vannak — válaszolta Perot. 

— És valójában mi járatban vagy? 

— Van egy percetek? 

Clementséknek volt egy percük. Leültek és Perot elmondta nekik Paul és 
Bill egész történetét. 

— Van valaki, akivel feltétlenül beszélned kell — szólt Clements egy 
pillanatnyi hallgatás után. — Mindjárt felírom a nevét. 

— Hogyan találom meg vasárnap délután? 

— Majd én előkerítem. 

Egy nyilvános telefonfülkéből  Clements felhívta a Pentagon 
telefonközpontját és bemutatkozott. Megkérte az ügyeletest, hogy kapcsolja 
neki az ország egyik legmagasabb rangú katonai vezetőjének lakását. 

— Itt van mellettem Ross Perot Texasból — szólt a telefonba. — Kedves 
barátom, Jó barátja a hadseregnek is, s szeretném, ha segítene neki. 

Átadta a kagylót Perotnak és arrébb lépett. 


Fél órával később Perot a Pentagon alagsorában egy számítógépekkel 
zsúfolásig tömött hadműveleti szobában ült, fél tucat tábornok 
társaságában. 

Egyikükkel sem találkozott korábban, mégis úgy érezte, hogy barátok 
között van: mindannyian tudtak a vietnami hadifoglyok érdekében 
szervezett kampányáról. 

— Két embert szeretnék kimenteni Teheránból — mondta nekik. — Ki 
tudják repíteni őket? 

— Nem — válaszolta az egyik tábornok. — A földhöz szögeztek bennünket 
Teheránban. Dosen Toppeh-i bázisunk a forradalmárok kezén van. Gast 
tábornok az amerikai katonai misszió székháza alatti bunkerbe menekült, s 
az épületet körülvette a tömeg. Összeköttetésünk sincs, mert a 
telefonvonalakat elvágták. 

— Értem — válaszolta Perot. Tulajdonképpen számított is erre a válaszra. — 
Akkor magamnak kell cselekednem. 


— Ne feledje, hogy az a hely a világ túlsó végén van, s ott most 
forradalom zajlik — figyelmeztette egy másik tábornok. — Nem lesz könnyű 
vállalkozás. 

Perot elmosolyodott: 

— Már odaküldtem "Bika" Simonsot. 

Meglepett moraj volt a válasz. 

— Perot, ezzel megfosztja esélyeiktől az irániakat — korholta az egyik 
tábornok. 

— Meg bizony. Lehet, hogy én is odarepülök. Kaphatok egy listát a 
Teherán és a török határ közötti repülőterekről? 

— Természetesen. 

— Megállapítható most, hogy használhatók-e ezek a repülőterek, vagy 
lezárták őket? 

— Majd megnézzük a műholdas felvételeket. 

— Mi a helyzet a radarokkal? Bejuthatok anélkül, hogy az irániak 
észrevennének? 

— Be. Ötszáz méteres magasságig megadjuk a radarhálózat térképét. 

— Köszönöm. 

— Egyéb kérés? 

Egyelőre olyan egyszerűnek látszik az ügy, mintha egy McDonalds 
büfébe akarnék bemenni, gondolta Perot. 

— Azt hiszem, ennyi most elég — válaszolta. 

A tábornokok lázasan nyomkodni kezdték a számítógépek gombjait. 


Alighogy megszólalt a telefon, T. J. Marguez rögtön felkapta. Perot volt 
az. 

— Sikerült pilótát szereznem — mondta neki 1. J. — Felhívtam Larry 
Josephet, aki a Continental Air Service főnöke volt Vietnaméban, 
Laoszban. Most Washingtonban dolgozik. Ő ajánlott két fickót. Dick 
Douglasnek és Julian Kanauchnak hívják őket. Holnap Washingtonban 
lesznek. 

— Remek — válaszolta Perot. — Most jöttem a Pentagonból. Repülőgéppel 
nem tudják kihozni őket. Nem tudnak felszállni Teheránból. Ideadták 
viszont az összes térképet, amire szükségünk lehet. A következők kellenek 
még: egy sugárhajtású gép, amivel át tudunk kelni az óceánon, megfelelő 
személyzettel és egy olyan rádióadóval, amilyet Laoszban használtunk, 
hogy bármikor kapcsolatot tudjunk teremteni bárkivel. 


— Bízd rám, megszerzem — nyugtatta meg T. J. 

— A Madison Hotelben lakom. 

— Rendben, felírtam. 

Alighogy befejezték a beszélgetést, TI. J. rögtön tárcsázni kezdett. 
Felhívott két texasi charter-társaságot — egyiknek sem volt az óceánon túli 
utakra is alkalmas repülőgépe. A második, a Jet Fleet megadta neki az 
Executive Aircraftnak, egy kolumbiai cégnek a címét, de ők sem tudtak 
segíteni, sőt további ötletük sem volt. 

T. J.-nek eszébe jutott, hogy Európában talán nagyobb sikerrel jár. 
Felhívta Cári Nilssont, az EDS egyik munkatársát, aki éppen a Martinairnek 
szóló üzleti ajánlaton dolgozott. Nem sokkal később Nilsson visszahívta, s 
közölte, hogy a Martinair nem hajlandó ugyan Iránba repülni, de megkapta 
tőlük egy svájci vállalatnak a nevét, amelyik igen. T. J. felhívta Svájcot: a 
vállalat éppen aznap szüntette be iráni járatait. 

Harry McKillopot, a Braniff Párizsban élő alelnökét tárcsázta. McKillop 
nem volt otthon. 

Nem tehetett mást, visszahívta Perotot, s beszámolt neki a teljes 
kudarcról. 

Perotnak támadt egy ötlete. Eszébe jutott, hogy Sol Rogersnek, a 
Beaumont-i Texas State Optical Company elnökének van egy BAC 111-ese, 
vagy egy Boeing-727-ese. Nem volt benne biztos, hogy melyik, s Rogers 
telefonszámát sem tudta fejből. 

T. J. felhívta a tudakozót, de ott közölték vele, hogy a telefonszám titkos. 
Perot hazatelefonált, s Margot-nak szerencsére megvolt a szám. Felhívta 
Rogerset, aki közölte, hogy már sajnos eladta a gépet. 

Ismert azonban egy  repülőgép-kölcsönzéssel foglalkozó,  Omni 
International nevű washingtoni céget. Megadta T. J.-nek az elnök és az 
alelnök telefonszámát. 

Marguez felhívta az elnököt, de ő sajnos nem volt otthon. Az alelnököt 
azonban sikerült elérnie. 

— Van óceánon túli repülésre 15 alkalmas gépük? — kérdezte. 

— Természetesen. Kettő Is. 

T. J. megkönnyebbülten fellélegzett. 

— Az egyik egy Boeing 707-es, a másik egy 727-es. 

— Hol vannak? 

— A 707-es Meachem Field-ben, Fort Worthben. . . 


— Nagyszerű. Az itt van a közelben — válaszolta T. J. — Van rajta 
oldalsávos rádióadó? 

— Persze, hogy van. 

Marguez alig mert hinni a szerencséjében. 

— Meglehetősen luxuskivitelű gép — folytatta az alelnök. — Egy kuvaiti 
herceg számára készült, aki aztán visszakozott az üzlettől. 

T. J.-t nem érdekelte a berendezés. Az ár után érdeklődött. Az alelnök 
szerint erről az elnöknek kell döntenie. Most nincs itthon, de reggel elérhető 
lesz telefonon. 

T. J. elküldte Jeff Hellert, az EDS egyik alelnökét, aki valamikor 
pilótaként szolgált Vietnamban, s két barátját — az American Airlines egyik 
repülőgépparancsnokát és egy fedélzeti mérnököt —, hogy ellenőrizzék a 
gépet. Heller szerint a Boeing 707 jó állapotban volt, már amennyire ezt 
meg lehetett állapítani anélkül, hogy felszálltak volna vele. Kicsit 
túlságosan is elegáns, tette hozzá mosolyogva. 

T. J. másnap reggel fél nyolckor ismét telefonált, s éppen a zuhany alól 
rángatta ki az Omni elnökét. Az már beszélt az alelnökkel, s 
megbizonyosodott róla, hogy Jó üzletnek néznek elébe. 

— Mi a helyzet a személyzettel, a földi kiszolgálással, a biztosítással? — 
kérdezte T. J. 

— Mi nem adunk bérbe repülőgépeket — válaszolta az elnök. — Mi csak 
kölcsönözzük őket. 

— Mi a különbség? 

— Körülbelül annyi, mintha valaki taxit fogad, vagy egy gépkocsit bérel. 

— Nézze! Mi számítógépes üzletekkel foglalkozunk és teljesen járatlanok 
vagyunk a légi közlekedésben — magyarázta T. J. — Ha általában nem is 
tesznek ilyet, kivételesen állapodjunk meg benne, hogy maguk biztosítják a 
személyzetet, s mindent, amire még szükség van a repüléshez. A 
költségeket természetesen vállaljuk. 

— Elég bonyolult ügy lesz. Csupán a biztosítás. . . 

— Azért meg tudják csinálni? 

— Meg tudjuk csinálni. 

A nap folyamán T. J. is rájött, hogy ez valóban bonyolult ügy. Az 
üzletkötés szokatlansága meglepte a biztosítótársaságokat, amelyek szintén 
nem szerették, ha siettették őket. Hosszasan vitatkoztak róla, hogy milyen 
kategóriába sorolják az EDS-t, ha már egyszer nem légitársaság. Az Omni 
azzal a követeléssel állt elő, hogy egy amerikai bank tengerentúli fiókjánál 


helyezzenek letétbe hatvanezer dollárt biztosítékként. A problémát végül 
Gary Fernandes, az EDS washingtoni képviselője és Claude Chappelear, a 
cég dallasi ügyvédje oldotta meg. Sikerült megtalálniuk a mindkét fél 
számára legkedvezőbb üzleti formulát. Az Omni megfelelő személyzetet 
talált Kaliforniában, s az Dallasból Washingtonba repítette a gépet. 

Hétfőn éjfélre a gép, a személyzet, a tartalék pilóták és a mentőcsapat 
tagjai mind Washingtonban voltak Ross Perotnál. 

Amit T. J. művelt, az maga volt a csoda. 

Ezért 15 tartott egy kicsit hosszabb ideig. 

A tárgyalócsapat — Keane Taylor, Bill Gayden, John Howell, Bob Young 
és Rich Gallagher, kiegészülve Rasiddal és Cathy Gallagherrel — február 
tizenegyedike, vasárnap éjszakáját a Hyattben töltötte. Keveset aludtak. A 
tömeg megrohamozta a szálloda közelében levő fegyverraktárat. A jelek 
szerint már a hadsereg egy része is csatlakozott a felkeléshez, mert a 
támadásban páncélosok is részt vettek. Hajnal felé nagy lyukat lőttek az 
épület falába, s a fegyverraktár elesett. Reggel látták, hogy sárga taxik 
indulnak egymás után, fegyverrel megrakodva a belváros felé, ahol még 
mindig dúltak a harcok. 

Egész éjszaka kapcsolatban álltak Dallasszal: John Howell a nappaliban 
egy heverőre dőlt le, s egy pillanatra sem vette el a fülétől a telefonkagylót. 

Rasid korán reggel távozott. Nem mondták meg neki, hogy a többiek 
hova mennek - egyetlen iráni sem tudhatta meg, hol van a rejtekhely. 

Mindenki összepakolta a bőröndjét és bevitte a szobájába, hátha később 
alkalma lesz érte menni. Ez nem szerepelt Simons utasításaiban, s ő 
biztosan ellenezte volna, hiszen az összepakolt bőröndök jelezték, hogy az 
EDS emberei távozni készülnek. Reggelre azonban mindenki úgy érezte, 
hogy Simons túlhajtja a biztonsági intézkedéseket. Gayden nappalijában 
gyűltek össze hét óra, a kijárási tilalom vége után néhány perccel. 
Gallagheréknél több csomag is volt, s igazán nem úgy néztek ki, mintha az 
irodába akarnának indulni. 

A szálloda halljában az igazgatóval találkoztak. 

— Hová készülnek? — kérdezte tőlük gyanakodva. 

— Az irodába — válaszolta Gayden. 

— Nem tudják, hogy odakint dúl a polgárháború? A forradalmárok egész 
éjszaka a konyhánkra jártak. Azt kérdezgették, hogy nincs-e amerikai a 
szállodában. Mondtam nekik, hogy már senki nem lakik nálunk. Menjenek 
vissza a szobájukba és igyekezzenek észrevétlenek maradni. 

— Az élet azért nem állhat meg — felelte Gayden és szép sorban kisétáltak. 

Joe Poche a Range Roverrel már várta őket. Dühös volt, mert tizenöt 
percet késtek, ő pedig azt az utasítást kapta Simonstól, hogy háromnegyed 
nyolcra akár velük, akár nélkülük, de mindenképpen érjen vissza. 

A kocsik felé menet Keane Taylor meglátta a szálloda egyik 
alkalmazottját, aki éppen akkor hajtott be a parkolóba. Odament hozzá és 


megszólította: 

— Mi a helyzet az utcákon? 

— Mindenfelé úttorlaszok vannak. Az egyik mindjárt itt, jobbra, a 
bekötőút végén. Ne menjenek arra. 

Megköszönte a felvilágosítást. 

Beszálltak a kocsikba és követték Poche Range Roverjét. A szálloda 
kerítéskapujánál álló őrök éppen azzal voltak elfoglalva, hogy nem 
hozzáillő tárat  erőltessenek egy  géppisztolyba, amely azonban 
semmiképpen sem akarta bevenni ezt a fajta muníciót. Ügyet sem vetettek a 
három gépkocsira. 

Az utcán tesztő kép fogadta őket. A fegyverraktár készletének nagy 
része tizenéves kölykök kezébe vándorolt, akik most találkoztak először 
tűzfegyverekkel. Az új játékszert rázva gépkocsikon száguldoztak fel s alá, 
és vadul lövöldöztek a levegőbe. 

Poche észak felé indult a Sahansahi gyorsforgalmi úton, megpróbálva 
elkerülni az úttorlaszokat. A Pahlavi sugárút kereszteződésében egy barikád 
maradványai álltak — kiégett gépkocsik, s három kidöntött fatörzs —, de a 
körülöttük állók éppen ünnepeltek. Énekeltek és a levegőbe durrogtattak, s 
a három gépkocsi nyugodtan továbbhajtott. 

A rejtekhely felé közeledve viszonylag nyugodt környékre értek. 
Bekanyarodtak egy szűk utcába, s néhány házzal arrébb egy fallal övezett 
kertbe, amelyben egy üres úszómedence 1s állt. Az emeletes épületben két 
tökéletesen szeparált lakás volt. Az emeleten lakott a tulajdonosnő, a 
földszinten Dvoranchikék. 


Dadgar hétfőn egész nap folytatta a nyomozást Paul és Bill után. 

Bill Gayden felhívta a "Bukarestet", ahol néhány, a céghez hű iráni 
tartotta a frontot, válaszolva a telefonokra. Megtudta, hogy Dadgar emberei 
már kétszer is telefonáltak, s két különböző titkárnőnél afelől érdeklődtek, 
hogy hol találhatnák meg Mr. Chiapparonét és Mr. Gaylordot. Az első 
titkárnő közölte velük, hogy egyetlen amerikai munkatárs nevét sem ismert. 
Elég meredek hazugság volt, hiszen már négy éve dolgozott az EDS-nél és 
mindenkit ismert. A másiktól azt a választ kapták, hogy forduljanak Mr. 
Lloyd Briggshez, az irodavezetőhöz. 

— Hol találjuk meg? — kérdezték a nyomozók. 

— Valahol vidéken van. 

— Ki helyettesíti távollétében? 


— Keane Taylor. 

— Kapcsolja, legyen szíves! 

— Éppen nincs bent. 

A lányok, áldott legyen a nevük, egyszerűen a bolondját járatták Dadgar 
embereivel. 

Rich Gallagher a katonai missziónál dolgozó ismerőseivel tartotta a 
kapcsolatot (Cathy az egyik ezredes titkárnője volt). Telefonált az Evin 
Hotelbe, ahol a katonák többsége lakott, s megtudta tőlük, hogy a 
"forradalmárok" már az Evint és a Hyattet ií5 végigjárták a két amerikai 
fényképével. 

Dadgar konoksága szinte lenyűgöző volt. 

Simons úgy döntött, hogy negyvennyolc óránál hosszabb ideig nem 
maradhatnak Dvoranchikéknál. 

A menekülési tervet öt férfira építették. Most viszont a társaság tíz 
férfiból, egy nőből, ráadásul egy kutyából állt. 

Csak két Range Roverük volt. Egy közönséges gépkocsi viszont képtelen 
felkapaszkodni a hegyi utakon, különösen hóesésben. Még egy Range 
Rovert kellett szerezni. Coburn felhívta Madzsidot és megkérte, hogy 
nézzen utána. 

Simonsot aggasztotta a kutya. Rich Gallagher egy hátizsákban akarta 
magával vinni Buffyt. Ha gyalogolniuk kell, vagy lóháton kelnek át a 
hegyekben a határon, egyetlen vakkantás mindannyiuk életébe kerülhet. 
Buffy pedig mindent megugatott. 

— Szabadítsanak meg ettől a rohadt dögtől — szólt Simons Coburnnek és 
Taylornek. 

— Oké — válaszolta Coburn. — Majd azt mondom, hogy elviszem sétálni, 
aztán valahol elveszítem. 

— Nem — mordult rá Simons. — Ha azt mondtam, hogy szabadítsanak meg 
tőle, akkor azt úgy értettem, hogy most azonnal. 

Cathy jelentette a legnagyobb problémát. Este nem Jól érezte magát. 

— Női probléma — mondta Rich. Remélte, hogy egy nap fekvés után a 
felesége jobban érzi majd magát, de Simons nem osztotta az optimizmusát. 
Dühös volt a követségre 15. 

— A Külügyminisztériumnak, ha igazán akarja, rengeteg lehetősége van 
arra, hogy kimentsen valakit egy országból, s megóvja minden bajtól — 
mondta. — Ha kell, berakják egy bőröndbe, s feladják diplomáciai 
postaként. .. Ha akarják, az egész nem nagy ügy. 


Billnek az az érzése támadt, hogy ők az okai mindennek: — Őrültség 
kilenc ember életét kockáztatni kettőért — mondta. — Ha Paul és én nem 
volnánk itt, egyiküket sem fenyegetné semmi veszély. Egyszerűen 
megvárhatnák, amíg felújítják a légi járatokat. Talán jobb volna, ha Paullal 
a nagykövetség könyörületére bíznánk magunkat. 

— S mi van akkor, ha maguk kijutnak, Dadgar pedig úgy dönt, hogy újabb 
túszokat ejt? — intette le Simons. 

Annyi biztos, hogy az ezredes nem veszi le róluk a szemét, amíg vissza 
nem jutnak az Egyesült Államokba, gondolta Coburn. 

Megszólalt a kapucsengő, s mindannyian megdermedtek. 

— Menjenek a hálószobába, s maradjanak csendben — figyelmeztette őket 
Simons. 

Coburn az ablakhoz lépett. A háztulajdonosnő hölgy még mindig úgy 
tudta, hogy csak két ember, Coburn és Poche lakik nála — Simonsszal soha 
nem találkozott —, és sem ő, sem más nem sejthette, hogy most éppen 
tizenegyen tartózkodnak a házban. 

A háziasszony átment az udvaron és kinyitotta a kaput. Néhány percig 
beszélgetett valakivel, akit Coburn sajnos nem látott, majd visszament a 
lakásába. Az ajtócsapódást hallva Coburn megkönnyebbülten szólt a 
többieknek: — Vaklárma volt. 

Az útra készülődve alaposan feldúlták Dvoranchikék lakását meleg 
ruhákért. Paulnak az jutott az eszébe, hogy milyen rettenetes zavarban lesz 
Toni Dvoranchik, amikor megtudja, hogy egy egész csapat férfi kutatott a 
fiókjaiban. Végül mindenki talált magának valamit, bár meglehetősen 
furcsán néztek ki a találomra kiválogatott, össze nem illő sapkákban, 
kabátokban, pulóverekben. 

Más dolguk már nem 1s volt, csak várni. Várni Madzsidra, hogy találjon 
egy újabb Range Rovert, várni Cathyre, hogy Jobban érezze magát és várni 
Perotra, hogy megszervezze a törökországi mentőcsapatot. 

Megnéztek néhány régi futballmérkőzést videón, hogy elüssék valamivel 
az időt. A kutya már mindenkinek az idegeire ment, de Coburn úgy döntött, 
hogy egészen az utolsó pillanatig nem tekeri ki a nyakát, hátha módosul a 
terv és sikerül magukkal vinniük. John Howell egy Peter Benchley-könyvet 
olvasott, A mélységet. Amerikából jövet a belőle készült filmet vetítették a 
repülőgépen, de nem tudta, végül 15 kik benne a gonoszok és kik a jók, mert 
leszálltak, mielőtt a film véget ért volna. Simons figyelmeztette őket: — Aki 
akar, az ihat, de ha gyorsan kell távoznunk, akkor jobb, ha senkiben sincs 


egy csepp alkohol sem. A figyelmeztetés ellenére Gayden és Gallagher 
azért mindig "feljavította" egy kicsit a kávéját. A csengő megint 
megszólalt, de ismét csak a tulajdonost keresték. 

Ahhoz képest, hogy hányan zsúfolódtak össze az egyetlen nappaliban és 
a három hálószobában, mindannyian jókedvűek voltak. Amint arra 
számítani 1s lehetett, egyedül Keane Taylor látszott ingerültnek. Paullal 
együtt ürítették ki a hűtőszekrényt, s bőséges vacsorát készítettek az egész 
társaságnak, de mire Taylor a konyhából bekeveredett, a többiek már az 
utolsó morzsát i1s elpusztították, s neki semmi sem maradt. Piszkos 
disznóknak nevezte őket, a többiek meg csak nevettek, mint mindig, 
valahányszor Taylor kiborult. 

Éj szaka ismét rettenetesen dühös lett. A padlón aludt, Coburn mellett, aki 
hangosan horkolt. Olyan erősen, hogy Taylor képtelen volt elaludni. Hiába 
rázta, nem tudta felébreszteni, hogy megmondja neki, hagyja abba a 
horkolást, s ettől még mérgesebb lett. 


Aznap éjjel havazott Washingtonban. Ross Perot fáradt volt és ideges. 

Mitch Harttal az egész napot azzal töltötte, hogy megpróbálta rábeszélni 
a kormányzatot: küldjenek egy repülőgépet az embereiért Teheránba. 
Találkozott David Newsom külügyminiszter-helyettessel, Thomas V. 
Bearddel, a Fehér Ház apparátusának tagjával, és Mark Ginsberggel, Carter 
egyik fiatal munkatársával, akinek, az volt a feladata, hogy a Fehér Ház és a 
Külügyminisztérium között közvetítsen. leljesen lekötötte őket a feladat, 
hogy a Teheránban maradt ezer amerikai távozását megszervezzék, s nem 
voltak hajlandók semmiféle külön akcióba kezdeni Ross Perot kedvéért. 

Belenyugodva, hogy magának kell Törökországba mennie, egy 
sportszerboltban vásárolt néhány meleg ruhadarabot. A Boeing 707-es 
megérkezett Dallasból, s Pat Sculley felhívta a Dulles repülőteret, hogy 
megrendelje az útközben kiderült hibák kijavítását: a radarberendezés és a 
navigációs rendszer nem működött megfelelően, az első hajtómű a 
megengedettnél kétszer több olajat fogyasztott, nem volt kielégítő az utastér 
oxigénellátása, hiányoztak a pótkerekek és a víztartály zárja befagyott. 

Míg a szerelők a gépen dolgoztak, Perot a Madison Hotelban ücsörgött 
Mort Meyersonnal, az EDS egyik alelnökével. 

Az EDS-en belül volt a munkatársaknak egy külön csoportja — ehhez 
tartozott például T. J. Marguez és Merv Stauffer —, akikhez olyan ügyekben 
fordult, amelyeknek semmi közük sem volt a megszokott számítógépes 


software-üzlethez. Ők segítettek neki a hadifoglyok érdekében indított 
kampányban, a Texasban meghirdetett kábítószer-ellenes küzdelemben és 
most Paul és Bill kiszabadításában. Meyerson közvetlenül nem vett részt 
ugyan ezekben az akciókban, de mindent tudott a mentési tervről és 
tökéletesen egyet 15 értett vele: jól Ismerte Pault és Billt, rendszerszervező 
mérnök korában együtt dolgozott velük. A cég fő üzletágában ő volt Perot 
első helyettese, s már elintézett dolognak számított, hogy ő lesz az EDS 
elnöke (Perot az igazgatótanács elnökének tisztét kívánta megtartani 
magának). 

Perot és Meyerson üzleti ügyekről beszélgetett, áttekintették az EDS 
különböző vállalkozásait, megoldandó problémáit. Mindketten tisztában 
voltak vele, bár egyikük sem mondta ki, hogy azért van szükség a 
megbeszélésre, mert Perot talán soha nem tér vissza Törökországból. 

Nagyon különböztek egymástól. Meyerson nagyapja orosz zsidó volt, aki 
két éven át spórolt, hogy megvehesse a vonatjegyet New Yorkból Texasba. 
Meyerson érdeklődése a sporttól a művészetekig terjedt: kézilabdázott, 
lelkes híve volt a Dallasi Szimfonikusoknak és maga is jól zongorázott. 
Perot és "sasai" mintájára Meyerson enyhe gúnnyal "Meyerson békáinak" 
nevezte a saját csapatát. Sok szempontból azonban hasonlított Perotra. 
Ötletdús, szenvedélyes üzletember volt, akinek meglepő ötletei gyakran 
megrémítették az EDS óvatosabb vezetőit. Perot úgy rendelkezett, hogy ha 
az akció során történik vele valami, akkor egész részvénypakettjét 
Meyerson kapja meg. Az EDS-t igazi vezetőnek kell irányítania, nem egy 
hivatalnoknak. 

Míg az üzleti ügyekről beszélt, a gép miatt nyugtalankodott és a 
külügyminisztériumot szidta, Perot igazából az anyjáért aggódott a 
legjobban. Lulu May Perot állapota gyorsan romlott, s szeretett volna 
mellette lenni. Ha meghal, amíg ő Törökországban lesz, akkor soha többé 
nem látja, s ezt borzalmas lenne elviselni. 

Meyerson tudta, mi jár az eszében. Félbe is szakította az üzleti 
megbeszélést: 

— Ross, miért nem én megyek? 

— Mire gondolsz? 

— Miért nem én megyek Törökországba? Te már elvégezted a magad 
dolgát, megjártad Iránt. Semmi olyasmit nem tehetsz Törökországban, amit 
én ne tudnék elvégezni. Itthon maradhatnál anyáddal. 


Perotnak nagyon Jólesett az ajánlat. Semmi nem kényszerítette rá Mortot, 
hogy előálljon vele. 

— Ha hajlandó lennél rá... — Nagyon erős volt a kísértés. — Őszintén 
szólva már az én fejemben 1s megfordult az ötlet. Hadd gondolkodjam rajta. 

Nem volt biztos benne, van-e Joga megengedni Meyersonnak, hogy 
átvállalja tőle ezt a feladatot. 

— Lássuk, mit gondolnak a többiek. — Felhívta Dallast és T. J. Marguezt 
kérte. — Mort felajánlotta, hogy elmegy helyettem Törökországba — mondta 
neki. — Mi a véleményed róla? 

— Ez az elképzelhető legrosszabb ötlet — válaszolta T. J. — Te kezdettől 
fogva részt vettél az akcióban, viszont néhány óra alatt nem tudsz 
elmondani mindent Mortonnak, amire szüksége lehet, Ismered Simonsot, 
tudod, hogyan gondolkodik, Mórt viszont nem. Ráadásul Simons sem 
ismeri Mortot, s nagyon jól tudod, milyen kevéssé bízik az ismeretlen 
emberekben. Benne semmiképp sem fog megbízni. 

— Igazad van — válaszolta Perot. — Ne beszéljünk többet róla. Lerakta a 
kagylót. 

— Mort, nagyon köszönöm az ajánlatot, de magam megyek 
Törökországba. 

— Ahogy gondolod. 

Néhány perccel később Meyerson távozott, hogy visszatérjen Dallasba. 
Perot ismét felhívta az EDS-t, hogy beszéljen Merv Staufferrel. — Osszák 
fel egymás között az ügyeletet úgy, hogy mindannyiuknak legyen alkalma 
aludni — mondta neki. — Nem akarom, hogy egy csomó álomkórossal kelljen 
tárgyalnom. 

— Úgy lesz. 

Perot megfogadta a saját tanácsát és maga 15 aludni tért. 

Hajnali kettőkor telefoncsörgés ébresztette. Pat Sculley hívta a 
repülőtérről: a műszaki hibákat kijavították. 

Taxit hívott és elindult a Dulles repülőtérre. Hajmeresztő 50 kilométeres 
csúszkálás volt a jeges utakon. 

A törökországi mentőcsapat tehát összeállt: Perot, Pat Sculley, Jim 
Schwebach, Ron Davis, a Boeing 707-es személyzete, s a két tartalék pilóta, 
Dirk Douglas és Julian Kanauch. A gép azonban nem volt repülőképes 
állapotban. Hiányzott néhány tartalék alkatrész, amelyet nem lehetett 
beszerezni Washingtonban. Gary Fernandesnek — az EDS bérbevételt intéző 
menedzserének — egyik barátja a New York-i La Guardia repülőtér műszaki 


szolgálatának főnöke volt: az éjszaka közepén kiugrasztotta az ágyából, az 
illető előkerítette a szükséges alkatrészeket és felrakta egy Washingtonba 
tartó gépre. Perot közben ledült a várócsarnokban és aludt még néhány órát. 

Reggel hatkor szálltak be a gépbe. Perot maga is elámult, meglátva a 
berendezést. Volt benne egy hálószoba, hatalmas, királyi méretű ággyal, 
három bár, hi-fi minőségű erősítőrendszer, televízió, s egy iroda telefonnal. 
A süppedő szőnyeggel borított padlón szarvasbőr huzatú fotelek és 
kanapék, a falakon selyemtapéta. 

— Úgy néz ki, mint egy perzsa kupleráj — mondta Perot, bár az igazat 
megvallva még soha nem járt ilyen műintézményben. 

Alighogy felszálltak, Dick Douglas és Kanauch rögtön leheveredett és 
álomba merült. Perot megpróbálta követni példájukat: a következő tizenhat 
órában semmi tennivaló sem várt rá. A gép már az Atlanti-óceán fölött Járt, 
s ő még mindig azon gondolkodott, vajon helyesen cselekszik-e. 

Hagyhatta volna, hogy Paul és Bill meneküljön Teheránból, ahogy tud. 
Végül ís a kormányzat kötelessége, hogy kimentse őket. Senki sem 
vádolhatta volna semmivel. A követségnek még most 1s lenne rá módja, 
hogy sértetlenül kihozza őket. 

Másrészt megvolt a veszélye annak, hogy Dadgar a nyomukra bukkan, s 
húsz évre bevágja őket a börtönbe — a követség pedig, a korábbiakból 
ítélve, nem fog segítségükre sietni. S mi történik, ha a forradalmárok kapják 
el Pault és Billt? Meg 15 lincselhetik őket. 

Nem, nem hagyhatja magára az embereit. Egyszerűen képtelen volna 
megtenni. Felelősséggel tartozott Paulért és Billért, s ezzel tökéletesen 
tisztában volt. A baj csak az, hogy most még több embert sodor veszélybe. 
Két, Teheránban rejtőzködő ember helyett tizenegy, Irán vad északnyugati 
részén bolyongó munkatársa lesz, plusz még négy, aki keresi őket, és a két 
pilóta. Ha a dolog rosszul sül el és valakit megölnek, az egész világ egy 
olyan ember felelőtlen kalandjának fogja tekinteni az ügyet, aki azt hiszti, 
hogy még mindig a Vadnyugaton él. Szinte már látta 15 az újságok 
szalagcímeit: "Texasi milliomos halálos végű iráni kalandja". 

Tegyük fel, hogy Coburn nem tér vissza. Mit fogok mondani a 
feleségének? Liz aligha fogja megérteni, miért kockáztattam két emberért 
tizenhétnek az életét. 

Életében soha nem hágta még át a törvényt, s most annyi 
törvénysértésben vett részt, hogy már össze sem tudja számolni. 


Megpróbálta kiverni a fejéből ezeket a gondolatokat. A döntés 
megtörtént. Aki állandóan azon gondolkodik, hogy milyen baj érheti, az 
hamarosan cselekvésképtelenné válik. A megoldandó problémákra kell 
koncentrálni. A téteket már felrakták, a rulettkerék pörög. Elkezdődött a 
végső játszma. 


4. 


Kedden az amerikai nagykövetség bejelentette, hogy a következő hét 
folyamán a Teheránban tartózkodó összes amerikai állampolgárt 
evakuálják. 

Simons Coburnnel és Pocheval bevonult a Dvoranchik-lakás egyik 
hálószobájába. — Problémáink egy része ezzel megoldódott — mondta. — A 
társaság egy része az evakuáltakkal távozik, s csak annyian maradnak itt, 
ahányan szárazföldön 1s ki tudnak jutni az országból. 

Coburn és Poche egyetértett. 

— Paul és Bill számára nincs más lehetőség, csak a szárazföldi út — 
folytatta Simons. — Hármunk közül kettő velük tart. Az egyik átvezeti őket 
a hegyen, a másik pedig átkel a határon, hogy találkozzék Boulware-rel. 
Mindkét Range Roverhez szükségünk van egy iráni sofőrre. Marad tehát két 
hely a kocsikban. Ki foglalja el őket? Cathy semmiképp sem. Jobb lesz neki 
a repülőgépen. 

— Rich biztosan vele akar majd menni — mondta Coburn. 

— Meg az az átkozott kutya — egészítette ki Simons. 

Coburn örült, hogy Buffy végül is életben marad. 

— Marad tehát Keane Taylor, John Howell, Bob Young és Bill Gayden. A 
gond az, hogy Dadgar lesben állhat a repülőtéren, s könnyen ott 
végezhetjük, ahol elkezdtük — börtönben ülő EDS-munkatársakkal. Ki van a 
legnagyobb veszélyben? 

— Gayden — válaszolta Coburn. — Az EDS World elnökeként még 
értékesebb túsznak számít, mint Paul és Bill. Dadgar, amikor Bill Gaylordot 
letartóztatta, maga 1s sejtette, hogy hibát követett el. Igazából Bill Gaydenre 
lett volna szüksége, csak megtéveszthette a nevek hasonlósága. 

— Gayden tehát velünk jön. A többiek? 

— John Howell még csak nem is az EDS alkalmazottja. Egyszerűen csak 
egy ügyvéd. Vele, azt hiszem, nem lesz semmi gond. 

— Akkor repülőgéppel megy. 

— Bob Young Kuvaitban képviseli az EDS-t, nem Iránban. Ha Dadgarnak 
van is listája az EDS munkatársairól, Young neve nem lesz rajta. 

— Young 1s repül, Taylor viszont kocsival jön. Hármunk közül valakinek 
csatlakoznia kell az evakuáltakhoz. Maga lesz az, Joe. Nem volt annyira 


szem előtt, mint Jay. Öt többször is látták az utcán meg a Hyattben, magáról 
meg azt sem tudják, hogy itt van. 

— Rendben — válaszolta Poche. 

— A "tiszták" között van tehát a Gallagher házaspár, Bob Young és John 
Howell. Ezt a csapatot Joe vezeti. A "piszkos csapat": én, Jay, Keane 
Taylor, Bill Gayden, Paul, Bill és a két iráni sofőr. Menjünk, mondjuk el 
nekik. 

Bementek a nappaliba és szóltak mindenkinek, hogy üljön le. Simons 
beszélt, s Coburn csak csodálkozott. Úgy tudta előadni mondanivalóját, 
hogy mindenki úgy érezte: kikérték a személyes véleményét, s nem utasítást 
közölnek vele. 

Támadt ugyan kisebb vita a csoportbeosztás körül — John Howell és Bob 
Young 1s szívesebben ment volna kocsival, mert féltek, hogy Dadgar esetleg 
letartóztatja őket —, de végül 15 mindnyájan elfogadták azt, amit Simons már 
Jó előre eldöntött magában. 

A "tisztáknak" minél előbb be kell vonulniuk a követségre, 
figyelmeztette őket Simons. Gayden és Joe Poche elment, hogy megkeresse 
Lou Goelzöt, a főkonzult, s megbeszélje vele a dolgot. 

A "piszkos csapat" másnap reggel indul. 

Coburn dolga volt, hogy beszervezze az iráni sofőröket. Magától 
értetődően rögtön Madzsidra és az unokatestvérére, a professzorra gondolt, 
de a professzor Rezatyehben tartózkodott, nem tudott visszatérni Teheránba, 
így valaki mást kellett találni helyette. 

Szajjad mellett döntött. Fiatal rendszerszervező mérnök volt, akárcsak 
Rasid és a "Motoros", de sokkal gazdagabb családból származott, mint ők: 
rokonai a sah uralma idején magas rangú politikusok és katonai 
parancsnokok voltak. Szajjad Angliában járt iskolába s valódi, nem 
amerikai angolt beszélt. Coburn szempontjából az volt a legfontosabb, hogy 
az ország északnyugati részéről származott, jól ismerte a vidéket, s törökül 
15 tudott. 

Felhívta és megbeszélte vele, hogy elmegy hozzá. Azt hazudta neki, hogy 
le kell utaznia Khoiba bizonyos információkért, s megkérdezte, hajlandó-e 
vele menni. 

— Természetesen — válaszolta Szajjad. 

— Találkozzunk este háromnegyed tízkor az Argentína téren. 

A fiatalember beleegyezett. 


Simons mondta, hogy hazudjon neki. Coburn megbízott Szajjadban, 
Simons azonban nem. Azt akarta, hogy ne szerezzen tudomást a csapatról, 
amíg a találkahelyre nem ér, s ne is halljon Paulról és Billről, amíg 
személyesen nem találkozik velük. Utána aztán ő, Simons, már úgysem 
téveszti szem elől. 

Mire Coburn visszatért Dvoranchikék lakásába, Gayden és Poche is 
visszaért a Goelzcel tartott találkozóról. Közölték a főkonzullal, hogy az 
EDS néhány embere Teheránban marad, hogy törődjék Paullal és Billel, a 
többiek azonban más evakuáltakkal együtt repülőgépen távoznak, s az 
indulásig hátralevő időre beköltöznek a nagykövetségre. Goelz azt 
válaszolta, hogy a követség már dugig van, de felajánlotta nekik a saját 
házát. 

Ez tulajdonképpen nagyon rendes volt tőle. Az utóbbi két hónapban a 
legtöbben rettenetesen megharagudtak rá, s éreztették is vele, hogy őt és 
kollégáit tartják felelősnek Paul és Bill letartóztatásáért. Szép volt tőle, 
hogy ezek után mégis felajánlotta nekik a házát. Minél bizonytalanabbá vált 
a helyzet Iránban, Goelz annál inkább levetkőzte bürokrata stílusát, s egyre 
nyilvánvalóbbá vált, hogy helyén van a szíve. 

A két csoport tagjai elbúcsúztak és jó szerencsét kívántak egymásnak, bár 
nem tudták, kinek van rá nagyobb szüksége. A "tiszták" beköltöztek Goelz 
házába. 

Beesteledett. Coburn és Keane Taylor elment Madzsidért. Szajjaddal 
együtt ő 15 Dvoranchikék házában fogja tölteni az éjszakát. Magukhoz 
kellett venniük egy ötvenöt gallonos benzinkannát is, amit Madzsid 
őrizgetett a számukra. 

Madzsidot nem találták otthon. Dühösek voltak, hogy várniuk kell rá. 
Végre megérkezett, behívta, leültette őket, teát hozatott. 

— Holnap reggel indulunk. Azt akarjuk, hogy velünk jöjjön — mondta 
Coburn, mikor végre szóhoz jutott. 

Madzsid megkérte, hogy menjen át vele a másik szobába. Becsukta az 
ajtót és így szólt: 

— Nem mehetek magukkal. 

— Miért nem? 

— Meg kell ölnöm Hovejdát. 

— Micsoda? — kérdezte értetlenül Coburn. — Kit kell megölnie? 

— Amir Abbasz Hovejdát, az egykori miniszterelnököt. 

— De miért? 


— Hosszú történet. Amikor a sah meghirdette a földreformot, Hovejda 
megpróbálta elvenni családunktól az ősi törzsi földeket. Fellázadtunk, s ő 
börtönbe csukatott. . . Évekig vártam, hogy bosszút állhassak. 

— És éppen most kell megölnie? — kérdezte Coburn, aki még mindig nem 
tért magához a megdöbbenéstől. 

— Van hozzá fegyverem és itt a kedvező alkalom 15. Holnap már nehezebb 
lesz. 

Coburnnek tátva maradt a szája a csodálkozástól. Egyszerűen nem tudta, 
mit válaszoljon. Csak annyit értett az egészből, hogy Madzsidot nem tudja 
meggyőzni. 

Taylorral berakták a benzineskannát a Range Rover hátuljába és 
elhajtottak. Madzsid szerencsés utat kívánt nekik. 

Dvoranchikék házába visszatérve leült a telefon mellé, s megpróbálta 
utolérni a "Motorost", remélve, hogy majd ő helyettesíti Madzsidot, vállalja 
a sofőrködést. A "Motoros" azonban legalább olyan nehezen volt elérhető, 
mint maga Coburn. Naponta csak egyszer lehetett megtalálni egy bizonyos 
telefonszámon, feltehetően a forradalmárok valamelyik hadiszállásán. Késő 
este volt, s már rég elmúlt az az időpont, amikor rendszerint jelentkezni 
szokott. Coburn mégis megpróbálta. Más ismerősöket 15 megpróbált 
felhajtani, de sikertelenül. 

Még szerencse, hogy legalább Szajjad megvan. 

Fél tizenegykor elindult, hogy találkozzék vele. Gyalog ment a sötét 
utcákon a Dvoranchikék házától körülbelül másfél kilométerre levő 
Argentína térre. Behúzódott egy építési telken álló üres épületbe, s várt. 

Tizenegykor Szajjad még nem volt sehol. 

Simonstól azt az utasítást kapta, hogy tizenöt percnél többet 
semmiképpen se várjon, de úgy döntött, hogy rászán még egy kis időt. 

Fél tizenkettőig várt, de a fiatalember nem jelentkezett. 

Nagyon szerette volna tudni, mi történt. Családi kapcsolatait figyelembe 
véve, könnyen meglehet, hogy Szajjad a forradalmárok áldozatául esett. 

A "piszkos csapat"-ra nézve ez valóságos csapás. Nincs közöttük 
egyetlen iráni sem. Hogy fognak túljutni az úttorlaszokon? Milyen ostoba 
balszerencse: a professzor és Madzsid nem tud jönni, a "Motorost" nem 
találják, Szajjadnak nyoma veszett. A hétszentségit! 

Alighogy kilépett az épületből, egy gépkocsi motorjának zúgását hallotta. 
Fegyveres forradalmárokkal teli dzsip tűnt fel, s lassan megkerülte a teret. 


Coburn behúzódott egy bokor mögé, s megvárta, míg eltünnek az egyik 
utcában. 

Sietősre fogta a lépteit, mert nem tudta, hogy érvényben van-e még a 
kijárási tilalom. Már majdnem hazaért, amikor ismét meghallotta a dzsip 
zúgását. 

Biztosan észrevették a téren, s most azért jöttek, hogy elfogják. 

Nagyon sötét volt az utcán, talán nem vették még észre. Megfordult, s 
elkezdett visszafelé rohanni, hátha talál valami fedezéket, amely mögött 
megbújhat. A motorzúgás egyre erősödött. Meglátott néhány bokrot, 
beugrott mögéjük és hasra vágta magát. Mozdulatlanul fekve hallgatta saját 
szívdobogását és a közeledő dzsip motorjának zúgását. Esetleg éppen őrá 
vadásznak? Elfogták Szajjadot, megkínozták, s kiszedték belőle, hogy 
háromnegyed tizenegykor az Argentína téren egy disznó amerikai 
kapitalistával van találkozója. . . 

A dzsip lassítás nélkül elhajtott mellette. 

Felpattant, rohant egészen Dvoranchikék házáig. Elmondta Simonsnak, 
hogy nem lesz iráni sofőrjük. Az ezredes hangosan káromkodott. 

— Egyetlen iráni sincs, akit fel tudna hívni? — kérdezte. 

— Csak Rasid. 

Coburn tudta, hogy Simons nemigen akarja igénybe venni Rasid 
segítségét. A fiú vezette a börtön elleni rohamot, s ha valaki, aki ott 
találkozott vele, észreveszi, hogy amerikai rendszámú gépkocsit vezet, 
könnyen baj lehet belőle. Más azonban egyszerűen nem jutott eszébe. 

— Rendben van — egyezett bele Simons. — Telefonáljon nekt. 

Coburn tárcsázott és szerencsére otthon találta Rasidot. 

— Itt Jay Coburn. Szükségem van a segítségére. 

— Parancsoljon velem. 

Coburn, tartva tőle, hogy a telefont lehallgatják, nem akarta megmondani 
rejtekhelyük címét. Eszébe jutott, hogy Bill Dvoranchik sűrűn pislog: — 
Emlékszik arra a furcsa szemű fickóra? — kérdezte Rasidot. 

— Furcsa szemű? Ja, persze... 

— Ne mondja ki a nevét. Tudja, hol lakott? 

— Igen, a... 

— Ki ne mondja! Itt vagyok nála. Ide jöjjön. 

— Jay, mérföldekre lakom onnan, s nem tudom, hogy jutok át a városon... 

— Csak próbálja meg — Coburn biztos volt benne, hogy Rasid majd csak 
talál valamilyen megoldást. Egyszerűen utálja a kudarcot. — Biztosan 


sikerül. 

— Rendben, megyek. 

— Köszönöm. 

Éjfél volt. 

Paul és Bill kiválasztott egy-egy útlevelet azok közül, amelyeket Gayden 
hozott magával az Államokból, s alaposan betanulták a nevet, a születési 
dátumot, egyéb adatokat, még azt 15, hogy milyen vízumok szerepelnek az 
útlevelükben. A Paul által választott útlevélben levő fénykép többé-kevésbé 
hasonlított is rá, de Billel gondok voltak. Egyik okmány tulajdonosa sem 
hasonlított rá igazán, s végül Larry Humphrey útlevele mellett kötött ki, bár 
Larry szőke északi típus volt, s igazán élénk fantázia kellett hozzá, hogy 
valaki összetévessze Billel. 

Egyre feszültebb hangulatban vitatták meg a néhány óra múlva kezdődő 
utazás részleteit. Rich Gallagher a katonáktól megtudta, hogy Tabrizban 
harcok vannak. Úgy döntöttek hát, hogy a Rezaiyehi-tavat délről megkerülő 
úton mennek, Mehabadon keresztül. Ha megállítják és kérdezgetik őket, 
igyekeznek csak annyit hazudni, amennyit feltétlenül kell. (Simons 
meggyőződéssel vallotta, hogy az ember mindig csak annyit hazudjon, 
amennyit muszáj.) Azt mondják majd, hogy üzletemberek, szeretnének 
hazajutni a családjukhoz, a repülőteret azonban lezárták, s ezért mennek 
gépkocsival, Törökországon keresztül. 

Hogy a történet még hihetőbb legyen, nem visznek magukkal fegyvert. 
Erre elég nehezen szánták el magukat, hisz számíthattak olyan helyzetekre, 
amikor bánni fogják, hogy fegyvertelenül, teljesen védtelenül vágtak neki a 
forradalomtól felbolydult országnak. Simons és Coburn azonban a felderítő 
Úton meggyőződött róla, hogy az úttorlaszoknál őrködő forradalmárok 
legelőször 15 fegyver után kutatnak. Simonsnak azt súgta az ösztöne, hogy 
jobb, ha megpróbálják kimagyarázni magukat, mintha fegyverrel kísérelnek 
meg utat törni. 

Elhatározták, hogy az ötvenöt gallonos benzineskannát sem viszik 
magukkal. Ha felfedezik, még gyanússá teheti őket. Túl szervezettnek, túl 
felkészültnek tűnhet a csoport ahhoz képest, hogy csendben hazafelé tartó 
ártatlan üzletembereknek akarnak látszani. 

Pénzt viszont bőségesen visznek magukkal. Joe Poche és a "tiszták" 
elvittek ugyan ötvenezer dollárt, de még így 15 maradt náluk negyedmillió — 
egy része rialban, német márkában, font sterlingben, illetve aranyban. 
Ötvenezret műanyag zacskóba raktak, mellé dugtak néhány töltényt, hogy 


legyen súlya, s elsüllyesztették egy kisebb benzineskannába. Került a 
pénzből egy papírzsebkendős dobozba és egy elemlámpa nyelébe is. A 
maradékot szétosztották egymás között. 

Éjjel egykor Rasid még mindig nem volt sehol. Simons kiküldte Coburnt, 
hogy lesse az érkezését. 

Dideregve álldogált a sötétben, s remélte, hogy Rasid hamarosan 
megjelenik. Akár vele, akár nélküle, de reggel mindenképpen indulniuk 
kell. Félő azonban, hogy nélküle nem jutnak túl messzire. Bármelyik 
faluban minden további nélkül feltartóztathatják őket, csak úgy, a biztonság 
kedvéért. Rasid lenne az ideális vezető: bármilyen helyzetbe kerül is, 
könnyedén ki tudja magyarázni magát. 

Az otthoniak jutottak eszébe. Tudta, hogy Liz rettenetesen dühös rá. 
Nehéz perceket szerzett Merv Stauffernek — minden áldott nap telefonált és 
az után érdeklődött, hol van a férje, mit csinál és mikor megy haza. 

Tisztában volt vele, hogy ha egyszer hazajut, el kell szánnia magát a 
döntésre. Nem volt benne biztos, hogy Lizzel akarja leélni élete hátralevő 
részét. Lehet, hogy e kis közjáték hatására ő 15 gondolkodóba esik. Eszébe 
jutott, hogy valaha szerelmesek voltak egymásba. Hová tűnhetett ez az 
érzés? 

Lépéseket hallott. A hideg ellen védekezve, fejét vállai közé húzó, 
alacsony, göndör hajú alakot látott közeledni. 

— Rasid? — kérdezte suttogva. 

— Jay, maga az? 

— Végre megjött — ragadta meg a karját. — Gyerünk gyorsan befelé! 

Bementek a nappaliba, s Rasid mindenkit mosolyogva és sűrün pislogva 
üdvözölt. Gyakran pislogott, különösen, ha valami felizgatta. Simons 
leültette és elmagyarázta neki a tervét. Erre még sürübben kezdett el 
pislogni. 

Megértve, hogy mire kérik, kissé túlságosan 15 magabiztossá vált. 

— Segítek maguknak, de egy feltétellel — szólt, és megköszörülte a torkát. 
— Ismerem ezt az országot és ismerem a kultúráját. Maguk mind fontos 
emberek az EDS-nél, de itt nem az EDS-ben vannak. Elvezetem magukat a 
határra, de meg kell ígérniük, hogy ellenvetés nélkül teljesítik az 
utasításaimat. 

Coburnnek a lélegzete 15 elakadt. Simonsszal még senki nem mert így 
beszélni. 

Az ezredes azonban széles mosollyal az arcán beleegyezően bólintott: 


— Minden úgy lesz, ahogy maga mondja, Rasid. 

Néhány perccel később Coburnnek sikerült félrehívni a Simonsot egy 
sarokba, s megkérdezte tőle: 

— Ezredes, komolyan gondolta, hogy Rasid a parancsnok? 

— Természetesen — válaszolta Simons. — Mindaddig, amíg azt teszi, amit 
én akarok. 

Coburn jobban tudta, mint Simons, hogy Rasidot még akkor 15 nagyon 
nehéz kézben tartani, amikor a kapott utasításokat hajtja végre. Másrészt 
nem találkozott még olyan emberrel, aki jobban el tudott volna vezetni egy 
kisebb létszámú csapatot, mint Simons. Igen ám, de ez Rasid országa, s 
Simons nem beszél farsziul... Már csak az hiányzik, hogy útközben 
valamiféle hatalmi vetélkedés alakuljon ki az ezredes és Rasid között. 

Felhívta Dallast és Merv Stauffert kérte a telefonhoz. Paul már korábban 
rejtjelezte a "piszkos csapat" tervezett útvonalának leírását, s most ezt az 
üzenetet továbbította nek. 

Megbeszélték azt is, hogyan tartják út közben a kapcsolatot. Vidékről 
valószínűleg nem lehet felhívni Dallast, ezért Golamon, az EDS Teheránban 
maradó egyik iráni alkalmazottján keresztül továbbítják majd az üzeneteket. 
Golamnak egyelőre nem 1s kell tudnia, miben vesz részt. Coburn naponta 
fel fogja hívni, s ha minden simán megy, csak annyit mond neki: "Üzenje 
meg Jim Nyfelernek, hogy nálunk minden rendben". — Ha eljutnak 
Rezaryehbe, még hozzáteszi, hogy "elértük a kindulási körzetet". 
Mindaddig, amíg nincs baj, Golamnak semmiről sem kell tudnia. Ha 
bármilyen gond adódik, a titkolózásnak nem lesz többé értelme: Coburn 
elmondja Golamnak, mi a helyzet, s megkéri, hogy próbáljon segítséget 
szerezni Dallasból. 

Már fejből tudták az egész kódot. Képesek voltak rá, hogy teljesen 
normális beszélgetésbe kezdjenek, s úgy keverjenek, bele betűücsoportokat 
és kódszavakat, hogy aki hallja, annak fogalma se legyen, miről van szó. 

Merv elmondta, Perot már arra 15 felkészült, hogy Törökországból esetleg 
Északnyugat-Iránba kell repülnie, s fölszednie őket. Egyetlen kívánsága 
volt: a Range Rovereket pontosan fel lehessen ismerni a levegőből — 
festékkel mázoljanak, vagy széles szigetelőszalagból ragasszanak mindkét 
gépkocsi tetejére egy nagy X-et. Ha valamelyik járművet útközben el kell 
hagyniuk — lerobban, vagy kifogynak az üzemanyagból —, akkor az X-et 
cseréljék egy A betűre. 


Még egy üzenete volt Perotnak. Beszélt Moorer tengernaggyal, aki 
figyelmeztette, hogy Iránban egyre romlik a helyzet, s jó lesz, ha a csoport 
minél előbb távozik. Coburn átadta az üzenetet Simonsnak. 

— Mondják meg Moorer tengernagynak, hogy a konyhai mosogatón kívül 
sehol sem látok itt vizet. Csak meresztem a szemem az ablakból, de sehol 
egyetlen hajó — felelte Simons. 

Coburn nevetve csak annyit válaszolt Stauffernek, hogy megértették az 
üzenetet. 

Már majdnem hajnali öt volt, s gyorsan be kellett fejezniük a 
beszélgetést. 

— Vigyázzatok magatokra, Jay — búcsúzott Stauffer. A hangja egy 
pillanatra elcsuklott: — Aztán fel a fejjel, hallod? 

— Úgy lesz. 

— Sok szerencsét. 

— Viszlát, Merv. 

Világosodni kezdett, s Rasid az egyik Range Roverrel elindult, hogy 
felderítse az utcákat. A torlaszokat elkerülő kivezető utat kellett találnia a 
városból. Ha még mindig heves harcok dúlnak, az indulást huszonnégy 
órával el kell halasztaniuk. 

Coburn 1s elindult, hogy találkozzék Golammal. Pénzt vitt neki, hogy a 
következő fizetési napon ki tudja osztani a "Bukarest"-ben maradt 
alkalmazottak bérét. Egy szót sem szólt neki arról, hogy őt akarják 
felhasználni a Dallasnak szóló üzenetek továbbítására. A legtökéletesebb 
rend látszatát kellett kelteni. A következő néhány napban az iráni 
alkalmazottaknak sejteniük sem volt szabad, hogy az amerikai főnökök 
elhagyták a várost. 

Amikor visszaért, a társaság éppen arról vitatkozott, hogy ki melyik 
kocsiba üljön. Az elsőt nyilván Rasid fogja vezetni. Vele utazik Simons, 
Bill és Keane Taylor. A második kocsiba Coburn, Paul és Gayden ül. 

— Coburn, egy pillanatra se vegye le a szemét Paulról, amíg Dallasba nem 
érünk. Taylor, ugyanez érvényes magára és Billre — figyelmeztette őket 
Simons. 

Rasid visszajött és jelentette, hogy az utcákon csend van. 

— Remek — válaszolta Simons. — Kezdődhet az előadás. Keane Taylor és 
Bill kiment, hogy feltöltse a kocsikat. Az üzemanyagot gumicsővel kellett 
átszívniuk, s közben Taylor annyi benzint nyelt, hogy a házba visszatérve 
rögtön hányni kezdett. Ezúttal senki nem nevetett rajta. 


Coburn bevett néhányat azokból az enyhe stimuláló tablettákból, 
amelyeket Simons utasítására egy teheráni gyógyszertárban vásárolt. Az 
ezredessel együtt már huszonnégy órája egy percre sem hunyták le a 
szemüket, s most Simons 15 bevett egy tablettát, hogy ébren tudjon maradni. 

Paul minden tartós élelmiszert összepakolt a konyhában: sós 
rágcsálnivalót, tartósított tortát, dobozos pudingokat, sajtot. Nem valami 
gazdag éléstár, de alkalomadtán még Jól jöhet. 

— Ügyelj rá, hogy hozzánk kerüljenek a kazetták, hadd hallgassunk egy 
kis zenét a kocsiban — súgta neki Coburn. 

Bill pokrócokat, elemlámpákat, konzervnyitókat rakott a kocsikba. 

Készen álltak az indulásra. 

Már éppen beszálláshoz készülődtek, amikor Rasid megszólalt: — Paul, 
maga a második kocsiba szálljon, legyen szíves! Maga vezessen! Elég 
barna a bőre ahhoz, hogy iráninak nézzék, ha nem szólal meg. 

Paul Simonsra nézett, s látva, hogy az ezredes bólint, a volán mögé ült. 

A kocsik kigördültek az udvarból. 


XI. 
il 


Amikor a "piszkos csapat" Dvoranchikék házából elindult, Ralph 
Boulware az isztambuli repülőtéren éppen Ross Perotot várta. 

Boulware furcsa vegyes érzelmekkel viseltetett  Perot iránt. 
Technikusként lépett be az EDS-hez, s menedzser lett belőle. Szép nagy 
házat vett Dallas egyik fehérek lakta elővárosában, s olyan fizetést kapott, 
amilyenről sok amerikai még csak nem 1s álmodott. Mindezt az EDS-nek 
köszönhette és annak, hogy Perot pártolta a tehetséges embereket. Amije 
volt, ahhoz persze nem ingyen jutott: eszét, kemény munkáját, jó üzleti 
ítélőképességét kellett adnia cserébe. Ingyen jutott viszont a lehetőséghez, 
hogy megmutassa, mit tud. 

Másrészt állandóan ott élt benne a gyanú, hogy Perot alkalmazottainak 
teste és lelke fölött 15 rendelkezni akar. A katonaságot megjárt emberek 
ezért érezték jól magukat az EDS-nél: nem volt idegen számukra a 
fegyelem és hozzászoktak a huszonnégy órás szolgálathoz. Boulware 
azonban attól félt, hogy egy napon el kell döntenie, vajon ő rendelkezik-e 
még önmagával vagy Perot? 

Csodálta Perotot, amiért elment Iránba. Egy olyan gazdag, olyan 
kényelmes és biztonságos életet élő ember, mint ő, egyszer csak fogja 
magát, s ekkora kockázatot vállal... Rajta kívül biztosan nincs egyetlen 
amerikai nagyvállalati igazgatótanácsi elnök sem, aki ilyen mentési tervet 
eszelne ki, nemhogy még részt 15 vegyen benne. 

S Boulware-ben mégis ott motoszkált az elüzhetetlen gondolat: vajon 
megbízhat-e valaha 15 egy fehér emberben? 

Perot gépe pontosan reggel hatkor ért földet, s Boulware rögtön felszállt 
rá. Egy pillanatra meghökkentette a pazar belső berendezés, de rögtön 
napirendre 15 tért fölötte — sietős volt a dolga. 

— Fél hétkor van egy gépem, gyorsan elmondom hát, amit kell — szólt 
Perot mellé lehuppanva. — Sem helikoptert, sem könnyű repülőgépet nem 
lehet vásárolni. 

— Miért? 

— Tiltják a törvények. Bérelni lehet ugyan, de ez 15 csak előre megszabott 
útvonalakon repülhet. 

— Ki mondja ezt? 


— A törvény. Ráadásul a bérlet olyan szokatlan errefelé, hogy aki arra 
vállalkozik, annak a legkülönbözőbb kérdésekre kell válaszolnia, s ezt 
biztosan nem akarja, így tehát. . . 

— Várjon egy kicsit, Ralph, ne olyan gyorsan — szólt rá Perot azzal a 
bizonyos "én vagyok a főnök" tekintettel a szemében. — Mi van akkor, ha 
külföldön szerzünk egy helikoptert és azt hozzuk be? 

— Ez alatt az egy hónap alatt mindennek alaposan utánanéztem. Nem 
bérelhet sem helikoptert, sem repülőgépet. De már indulnom is kell, hogy 
találkozzam Simonsszal a határon. 

— Rendben. Hogy Jut le oda? — visszakozott Perot. 

— "Mr. Fish" szerzett egy buszt. Már el 1s indult, s eredetileg úgy volt, 
hogy én 1s vele megyek, de itt kellett maradnom, hogy tájékoztassam önt. 
Adanába repülök — az körülbelül félúton van —, s ott szállók fel a buszra. 
Velem lesz Ilsman, az a titkosszolgálati pasas és egy másik fickó, aki 
tolmácsol. Várhatóan mikor érik el a határt? 

— Holnap délután kettőkor — válaszolta Perot. 

— Elég szoros menetrend. Hát akkor viszlát — mondta Boulware, s már 
rohant 1s vissza a várócsarnokba. Még éppen elérte a gépét. 

IIsman, a kövér titkosügynök és a tolmács — Boulware nem tudta a nevét, 
ezért csak "Charlie Brown"-nak nevezte — már várta. Pontosan fél hétkor 
felszálltak. 

Először Ankarába repültek, ahol több órát kellett várniuk a csatlakozásra. 
Délben már az ország déli részén, a bibliai Tarsus közelében levő Adanában 
voltak. 

A busz sehol. Vártak egy órát, s még mindig nem érkezett meg. 

Boulware úgy döntött, hogy ha eddig nem jött, akkor már nem 15 fog. A 
repülőtéri információnál megkérdezték, van-e járat Adanából a határtól 
mintegy száz kilométerre levő Vanba. 

Kiderült, hogy Vannal ilyenkor egyáltalán nincs légi összeköttetés. 

— Kérdezze meg, tudunk-e egy gépet bérelni? — szólt Boulware 
"-Charlie"-nak. 

Rövid beszélgetés következett. 

— Itt egyáltalán nincsenek bérbe vehető gépek — hangzott a válasz. 

— Gépkocsit lehet vásárolni? 

— Az országnak ezen a részén meglehetősen nehéz. 

— Nincs autókereskedő a városban? 

— Ha van is, akkor sem lesz eladó kocs1ja. 


— Valamilyen módon el lehet jutni innen Vanba? 

— Nem. 

Úgy jártak, mint a viccbéli turista, aki egy farmernál érdeklődik a 
Londonba vezető út után, s azt a választ kapja, hogy "Ha én Londonba 
mennék, biztosan nem innen indulnék". 

Kiléptek a repülőtér épületéből, s a poros országút mellett álldogáltak. 
Még járda sem volt. Valóban isten háta mögötti helyen jártak. Boulware 
tehetetlen dühöt érzett. Eddig sokkal kevesebb dolga volt, mint a csapat 
többi tagjának. Még Teheránban sem járt. Most viszont, amikor rajta lenne a 
sor, úgy tűnik, kudarcot vallott. Gyűlölte a kudarcot. 

Egy közeledő kocsit vett észre, valamilyen török jellel az oldalán. 

— Nem egy taxi az? — kérdezte. 

— De igen — mondta Charlie. 

— Gyorsan kapjuk el! 

A tolmács leintette a kocsit és beszálltak. 

— Mondja meg neki, hogy Vanba akarunk menni — figyelmeztette 
Boulware "Charlie Brown" -t. 

A tolmács mondott valamit, s a sofőr indított. Néhány másodperc múlva 
kérdezett valamit. 

— Milyen Vanba? — fordított Charlie. 

— Van városába, Törökországban. 

A kocsi megállt. 

— Azt kérdezi, tudja-e, milyen messze van innen az a város. 

Boulware nem volt benne biztos, csak annyit tudott, hogy valahol az 
ország másik végében. 

— Mondja meg neki, hogy igen — felelte. Újabb szóváltás után a tolmács 
közölte, hogy a taxis nem hajlandó elvinni őket ekkora távolságra. 

— Tud valakit, aki vállalkozik az útra? 

A sofőr sűrű vállvonogatással kísért magyarázatba kezdett. 

— Azt mondja, hogy ő ugyan nem, de elvisz bennünket a taxiállomásra, 
hátha ott találunk valakit. 

— Rendben van. 

Behajtottak a városba. A taxiállomás egy poros út szélén álldogáló 
néhány ócska kocsiból állt. Ilsman alkudozni kezdett a sofőrökkel, 
Boulware és "Charlie" pedig talált közben egy kis üzletet, s vett egy zacskó 
főtt tojást. 


Mire visszaértek, Ilsman talált egy vállalkozó kedvű sofőrt, s már éppen 
az árról tárgyaltak vele, A taxis büszkén mutatott a kocsijára. Boulware 
enyhe utálattal nézte a legalább tizenöt éves Chevroletét, amelyen mintha 
még mindig az eredeti gyári gumik lettek volna. 

— Azt mondja, hogy élelemre lesz szükségünk — kapcsolódott be a 
beszélgetésbe "Charlie". 

— Vettem főtt tojást. 

— Szerinte több 1s Jól jöhet. 

Boulware visszament a boltba és vett még három tucat narancsot. 
Beültek, s egy benzinkúthoz hajtottak. A sofőr vásárolt egy kanna tartalék 
benzint, s berakta a csomagtartóba. 

— Olyan vidékre megyünk, ahol nincs benzinkút — magyarázta "Charlie". 

Boulware egy térképet nézegetett. Körülbelül 800 kilométert kellett 
megtenniük hegyes vidéken. 

— [de figyeljen! — szólt a tolmácsnak. — Egyszerűen lehetetlen, hogy ez a 
kocsi holnap délután kettőre odaérjen velünk. 

— Hát nem érti? — kérdezte "Charlie". — Ez egy török sofőr. 

— Jézusom! — mondta Boulware, aztán hátradőlt és behunyta a szemét. 

Kihajtottak a városból és elindultak a Törökország középső részén 
húzódó hegyek felé. 

Az út — ha egyáltalán annak lehetett nevezni — sár és durva kavics 
keveréke volt, s néhol alig szélesebb egy nyomtávnál. A hegyoldalban 
kanyargott, néhol ijesztően meredek lejtők fölött. A szélén nem volt 
védőkorlát, amely megakadályozta volna, hogy az óvatlan, lesodródó 
autósok a mélybe zuhanjanak. A magas hegyek, a napsütötte völgyek 
azonban gyönyörűek voltak. Boulware el is határozta, hogy egyszer még 
visszatér ide Maryvel, Stacyvel és Keciával, s csak úgy kedvtelésből ismét 
végigmegy az úton. 

Szemből egy teherautó közeledett. A sofőr megállította a kocsit. Két 
fegyveres lépett hozzájuk. 

— Katonai ellenőrzés — figyelmeztette "Charlie Brown". 

A sofőr letekerte az ablakot és IIsman beszédbe elegyedett a katonákkal. 
A katonákat szemmel láthatóan megnyugtatta az, amit Ilsman mondott. 
Tovább hajtottak. 

Egy óra múlva újabb őrjáratba botlottak, s megismétlődött a korábbi 
jelenet. 


Alkonyatkor megálltak egy út menti kávézónál, s bementek a primitíven 
berendezett, rettenetesen mocskos helyiségbe. 

— Csak babbal és rizzsel tudnak szolgálni — szólt mentegetőzve "Charlie", 
amikor leültek. 

Boulware elmosolyodott: — Világéletemben szárazbabon és rizsen éltem. 

A taxist vizsgálgatta. A hatvan év körüli férfi fáradtnak látszott. 

— Átveszem egy időre a kormányt — mondta Boulware. 

"Charlie" lefordította, s a sofőr hevesen tiltakozott. 

— Szerinte képtelen lesz vezetni a kocsit — mondta a tolmács. — Amerikai 
gyártmány, különleges sebességváltóval. 

— De hiszen én 15 amerikai vagyok — válaszolta ingerülten Boulware. — 
Az amerikaiak között sok a fekete. Annyit már csak tudok, hogyan kell 
vezetni egy szérla-sebességváltós hatvannégyes Chevyt. 

A három török végigvitatkozta a vacsorát. "Charlie"-tól tudta meg, mire 
jutottak: 

— Beleegyezett, hogy vezesse a kocsit, amennyiben kifizeti a kárt, amit 
esetleg okoz. 

— Rendben — egyezett bele Boulware. 

Alig léptek ki az épületből, eleredt az eső. Hamar rájött, hogy a kocsival 
csak egyenletesen tud haladni, nincs a motorban a gyorsításhoz elegendő 
erő. A nagy Jármű azonban biztosan ült az úton, s gond nélkül vette az 
emelkedőket. Harmadszor 15 megállította őket egy őrjárat. Boulware 
megmutatta amerikai útlevelét, Ilsman pedig ismét magyarázott valamit a 
katonáknak. Boulware-nak feltünt, hogy a katonák borotválatlanok és az 
egyenruhájuk 1s nagyon viseltesnek látszik. 

Amikor elindultak, IlIsman mondott valamit, s "Charlie" fordított: — Ha 
újabb őrjáratba botlunk, próbáljon meg továbbhajtant. 

— Miért? 

— Kirabolhatnak bennünket. Na, ez szép, gondolta Boulware. 

Maras közelében, Adanától mintegy százötven, Vantól pedig még vagy 
hatszáz kilométerre már erősen zuhogott, az út nagyon csúszóssá vált, és 
Boulware kénytelen volt visszavenni a sebességet. 

Maras után a kocsi felmondta a szolgálatot. 

Kiszálltak és felnyitották a motortetőt. Boulware nem vett észre semmi 
hibát. 

"Charlie" szerint a sofőr egyszerűen nem értette, mi történt, hisz nemrég 
maga állította be a motort. 


— Talán nem elég jól — válaszolta Boulware. — Nézzük csak meg 
közelebbről. 

A sofőr elővett néhány szerszámot és egy lámpát a csomagtartóból, s a 
zuhogó esőben körbeállták a motort, megpróbálva kideríteni, mi lehet a 
baja. 

Végül felfedezték, hogy a motortető csavarjai nincsenek rendesen 
meghúzva, s a víz becsurgott a motorba, ez okozta az üzemzavart. 
Meghúzták a csavarokat, s a kocsi beindult. Fázva, ázottan és elcsigázva 
visszamásztak, s mentek tovább. 

Minél keletebbre jutottak, a vidék annál elhagyatottabb lett — sehol egy 
város, de még csak ház vagy legelésző jószág sem. Az út egyre rosszabb 
volt, s hamarosan már a cowboyfilmek indiánjainak vadászösvényeire 
emlékeztette Boulware-t. Az esőből lassan hóesés lett, s az út elkezdett 
jegesedni. Kinézett oldalra, a meredeken leszakadó hegyoldalra — aki itt 
lezuhan, annak nem kell félnie a sebesüléstől, mert rögtön szörnyethal. 

Bingöl közelében, körülbelül az út felénél, a felhők fölé jutottak. Az ég 
tiszta volt fölöttük, s a hold szinte nappali fényt árasztott. A völgyekben 
látszottak a sűrű felhők és a felvillanó villámok. A hegyoldalakat vékony hó 
borította, s az út olyan volt, mint egy ródlipálya. 

Itt fogok meghalni, s még csak egy keresztet sem tesznek a síromra, mert 
senki nem tudja, merre járok, gondolta Boulware. 

A kormány egyik pillanatról a másikra nem engedelmeskedett többé, s a 
kocsi veszített sebességéből. Már-már pánikba esett, azt hitte, hogy elveszíti 
uralmát a jármű felett, de aztán rájött, hogy defektet kaptak. Óvatosan az út 
szélére kormányozta és lefékezte a kocsit. 

Mindannyian kiszálltak, s a taxis kinyitotta a csomagtartót. Kiemelte a 
tartalék  benzinkannát, hogy hozzáférjen a  pótkerékhez. Boulware 
rettenetesen fázott: jócskán fagypont alá szállt a hőmérséklet. A taxis 
visszautasított minden segítséget, és ragaszkodott hozzá, hogy egyedül 
cserélje ki a kereket. Boulware felajánlotta neki a kesztyűjét, de — 
feltehetően büszkeségből — azt sem fogadta el. 

Hajnali négy volt, mire végzett. 

— Kérdezze meg, hogy nem akarja-e átvenni a volánt. Én kipukkantam — 
szólt Boulware "Charlie"-nak. 

A sofőr beleegyezett. 

Elindultak. Boulware hátraült, lehunyta a szemét és igyekezett tudomást 
sem venni a zökkenőkről. Csak az járt az eszében, vajon időben lejut-e a 


határra. Senki nem vádolhatja azzal, hogy nem próbált meg mindent. 
Néhány másodperc múlva mélyen aludt. 

A "piszkos csapat" szélvészként száguldott ki a városból. 

Teherán úgy nézett ki, mint egy elhagyott csatatér. Ledöntött 
emlékművek, kiégett gépkocsik, útakadálynak kivágott fák. Egy idő után 
megszűntek az útakadályok, de ott voltak az összetört szobrok, a megégett 
fák. Némelyiküket ötven éven át mindennap öntözték, hogy megnőjön. 

A harc azonban véget ért. Kevés embert láttak, a forgalom 15 igen gyér 
volt. Talán vége a forradalomnak 15. Vagy csak teaszünetet tartanak a 
forradalmárok. 

Elhagyták a repülőteret és elindultak északnak, azon az úton, amelyet 
Coburn és Simons már korábban felderített. Simons terveinek egy része 
hibásnak bizonyult, de ez egyelőre bevált. Coburn mégis nyugtalankodott. 
Vajon mi vár rájuk? Lehet, hogy a városokban és a falvakban éppen a 
hadsereg pusztít? Vagy éppen a forradalmárok? Persze az 15 lehet, hogy a 
parasztok békésen visszatértek a birkáikhoz és az ekéikhez. 

A két Range Rover hamarosan már a hegyek lábánál száguldott 110 
kilométeres sebességgel. Balra tőlük lapos síkság húzódott, Jobbra pedig az 
égbe törő csúcsokban végződő, meredek zöld hegyoldalak. Coburn 
észrevette, hogy az elöl haladó kocsiból Taylor fényképfelvételeket készít. 

— Nézzétek Taylort — szólt a többieknek. 

— Mit képzel, hol van? Társasutazáson? — zsörtölődött Gayden. Coburn 
most már valamivel derűlátóbban ítélte meg a helyzetet. Eddig semmi 
probléma; lehet, hogy az egész országban nyugalom van? Különben is, mi 
gondjuk lenne velük az irániaknak? Mi rossz van abban, hogy néhány 
külföldi el akarja hagyni az országot? 

Pusztán annyi, hogy Paulnak és Billnek hamis útlevele van, s a hatóságok 
mindent tűvé tesznek értük. 

Teherántól 45 kilométerre, Karaj városa előtt ütköztek az első 
úttorlaszba. A korábban látottakhoz hasonlóan ezt 15 rongyos ruhájú, 
gépfegyveres férfiak és fiatal fiúk őrizték. 

Az első kocsi fékezett, s még mielőtt Paul megállt volna, Rasid már ki 15 
ugrott a volán mögül. Biztos akart lenni abban, hogy ő fog tárgyalni, s nem 
az amerikai. Szélesen gesztikulálva rögtön hangos és pergő farszi beszédbe 
kezdett. Paul letekerte az ablakot. Csak annyit értett az egészből, hogy 


Rasid nem azt a történetet adja elő, amelyikben korábban megállapodtak: 
valamiféle újságírókról beszélt. 

Aztán figyelmeztette őket, hogy szálljanak ki a kocsiból: — Át akarnak 
kutatni bennünket, hogy nincs-e nálunk fegyver. 

Coburnnek eszébe jutott, hányszor megmotozták őket a felderítő út során. 
Zsebkését gyorsan elrejtette a Range Roverben. 

Az irániak végigtapogatták őket, majd meglehetősen felületesen átnézték 
a két kocsit: sem Coburn késének, sem a pénznek nem bukkantak a 
nyomára. 

— Mehetünk — mondta kis idő múlva Rasid. Pár száz métert tehettek meg, 
s egy benzinkúthoz értek. Megálltak, mert Simons ragaszkodott hozzá, 
hogy a kocsik üzemanyagtartálya lehetőség szerint mindig tele legyen. 

Tankolás közben Taylor elővarázsolt valahonnan egy üveg konyakot, s 
mindannyian alaposan meghúzták, kivéve Simonsot, aki akció közben soha 
nem ivott, és Rasidot, akinek a vallása tiltotta az alkohol fogyasztását. 
Simons dühös volt Rasidra. Ahelyett, hogy hazafelé tartó üzletembereknek 
mondta volna őket, valami olyasmit fecsegett, hogy újságírók, s Tabrizba 
tartanak, hogy tudósítsanak az ottani harcokról. 

— Ragaszkodjék az eredeti történethez — mordult rá. 

— Igenis — válaszolta Rasid. 

Coburn azonban szinte teljesen biztos volt benne, hogy valahányszor 
megállítják őket, mindig azt fogja mondani, ami éppen az eszébe jut. 
Mindig 1s ezt tette, s már nem tud változtatni a beidegződésein. 

Kisebb csoport gyűlt össze a benzinkútnál, s a külföldieket bámulta. 
Coburnt idegesítették a bámészkodók. Bár nem viselkedtek ellenségesen, 
mégis volt valami fenyegető néma szemlélődésükben. 

Rasid vásárolt egy kanna olajat. Mit akarhat vele? 

A kocsi hátuljából elővette a benzineskannát, amelybe a műanyag 
zacskókba csomagolt pénzt dugták, s beleöntötte az olajat. Nem rossz ötlet, 
gondolta Coburn, bár én szóltam volna Simonsnak, mielőtt megteszem. 

Megpróbálta megfejteni a körülöttük állók arckifejezését. Kíváncsiak? 
Neheztelnek? Gyanakvóak? Rosszindulatúak? Nem tudta eldönteni, de 
szeretett volna minél előbb elindulni. 

Rasid végre fizetett, s tovább mentek. 

A következő száz kilométert megállás nélkül tették meg. Az országút, az 
új iráni állami gyorsforgalmi út, Jó állapotban volt. A régi, egysávos úttal 
párhuzamosan kanyargott a hófödte csúcsok között. A nap vakítóan sütött. 


A második úttorlasz Kazvin előtt állította meg őket. 

Nagyobb volt, mint az előző és szemmel láthatóan jobban is vigyáztak rá. 
Két ellenőrző pontot is felállítottak előtte, s már több kocsi állt ott 
átbocsátásra várva. Beálltak ők 15 a sorba. 

Az előttük érkezett kocsit módszeresen átkutatták. Az őr kinyitotta a 
csomagtartót és kiemelt egy összetekert pokrócot. Kigöngyölte, s megtalált 
egy elrejtett puskát. Valamit kiabált és magasra emelve megrázta a fegyvert. 

Futva érkeztek a többiek és a tömeg is közelebb nyomult. Egy ideig 
kérdezgették a gépkocsi vezetőjét, aztán az egyik őr az arcába vágott úgy, 
hogy a földre zuhant. 

Rasid indított és kiállt a sorból. Coburn szólt Paulnak, hogy kövesse. 

— MI az Istent csinál ez? — kérdezte értetlenül Gayden. 

Rasid lassan hajtott előre a tömegben. Az emberek elhúzódtak előle, s azt 
figyelték, mi történik a puskás férfival. Paul szorosan az első kocsi 
nyomában vezette Range Roverjét. Elhagyták az első ellenőrző pontot. 

— Mi az istent csinál? — kérdezte ismét Gayden. 

— Szándékosan kihívja maga ellen a sorsot — morogta Coburn. 

A második ellenőrző ponthoz közeledtek. Anélkül, hogy a kocsit 
megállította volna, Rasid kiszólt valamit az egyik őrnek, s az válaszolt is. 
Aztán Rasid gyorsított, Paul pedig gondolkodás nélkül követte. 

Coburn megkönnyebbülten sóhajtott. Ez jellemző volt Rasidra: 
ösztöneire hallgatva mindig a legváratlanabbal cselekedett, végig sem 
gondolva a következményeket, s valahogyan mindig megúszta. Környezete 
számára azonban néha túl izgalmassá tette az életet! 

Mint a legközelebbi megállásnál bevallotta, mindössze annyit mondott az 
őrnek, hogy a két Range Rovert az első ellenőrző pontnál már átvizsgálták. 

Egy újabb úttorlasznál Rasid rábeszélte az őröket, hogy filctollal írjanak 
menetlevelet a kocsi szélvédőjére, s így anélkül jutottak túl a következő 
három torlaszon, hogy átvizsgálták volna őket. 

Az első kocsi volánjánál éppen Keane Taylor ült, amikor egy hosszú, 
kanyargós útszakaszon felfelé kapaszkodva két egymás mellett haladó, az 
utat teljes szélességében elfoglaló, nagy sebességgel feléjük tartó teherautót 
pillantottak meg. Taylor az út menti árokba kormányozta a kocsit, s Paul 15 
követte. A két teherautó — még mindig egymás mellett — elszáguldott 
mellettük, a többiek pedig elkezdték ugratni Taylort, hogy milyen gyáva 
SOfŐr. 


Délben rövid pihenőt tartottak. Egy sífelvonó közelében megálltak az 
útpadkán, s kétszersültet, süteményt ebédeltek. A hegyekben ugyan már hó 
volt, de a nap melegen sütött, s nem fáztak. Taylor ismét elővette a 
konyakosüveget, de az üres volt, az ital valahogy kifolyt belőle. Coburn 
gyanította, hogy titokban Simons lazította meg a kupakot. Vizet ittak hát. 

Túljutottak Zendjanon, ahol a felderítő út során Coburn és Simons a 
rendőrfőnökkel találkozott. 

A városon túl az iráni állami gyorsforgalmi út véget ért, méghozzá elég 
váratlanul. Coburn egyszer csak azt látta, hogy az előttük haladó Range 
Rover hirtelen eltűnik. Paul beletaposott a fékbe, megálltak s kiugráltak, 
hogy megnézzék, mi történt a másik kocsival. Ahol a beton véget ért, Rasid 
kocsija legördült egy mintegy két és fél méter hosszú meredek lejtőn és 
orrával belefúródott a sárba. Jobbra kellett volna kanyarodnia egy 
betonburkolat nélküli hegyi útra, de nem vette észre időben. 

Beindította a kocsit, négykerék-meghajtásra és rükvercbe kapcsolt. Nagy 
nehezen sikerült visszavergődnie az útra. A Range Rovert vastag sár 
borította, Rasid bekapcsolta az ablakmosót. Mire a sarat sikerült 
eltávolítania, eltűnt a szélvédőre írt menetlevél is. Újra írhatta volna, de 
senkinél nem volt filctoll. 

Nyugatnak tartottak, a Rezairyehi-tó déli partja felé. A rossz utakra 
tervezett Range Roverekkel még mindig hatvan kilométeres sebességet 
tudtak tartani. Egyre magasabbra hágtak. A hőmérséklet rohamosan 
csökkent, körülöttük már mindent hó borított, de az út tiszta volt. 
Coburnnek az Járt az eszében, hogy talán már éjszaka elérik a határt, s nem 
másnap reggel, mint eredetileg tervezték. 

A hátsó ülésről Gayden hajolt előre: — Senki nem fogja elhinni, hogy 
ilyen könnyen megúsztuk. Jobb, ha kitalálunk valami izgalmas történetet, 
amit majd otthon elmondhatunk. 

Korai volt az öröme. 

Már esteledett, mire Mehabad közelébe értek. A külvárosban jártak, ami 
ott mindössze néhány, az út mentén álló, fából és vályogtéglából épített 
házat jelentett. Egy éles kanyarból kijövet hirtelen fékezniük kellett: az utat 
keresztbe állított teherautó zárta el. Körülötte elég nagy, de fegyelmezettnek 
tűnő csoport álldogált. Buggyos nadrágot, fekete mellényt, piros és fehér 
szövetdarabokból tekert turbánt, valamint  töltényhevedert viselő 
fegyvereseket láttak. Kurd harcosok voltak. 

Rasid rögtön kiugrott a kocsiból és intézkedni kezdett. 


Coburn a kurdokat nézte: szovjet és amerikai gyártmányú automata 
fegyvereik voltak. 

— Mindenki szálljon ki! — adta ki az utasítást Rasid. 

Már kezdték megszokni a dolgot. Egymás után megmotozták őket, de a 
korábbiaknál jóval alaposabban. Keane Taylor kis rugós kését rögtön 
megtalálták, ám nem vették el tőle. Coburn kését és a pénzt szerencsére 
nem fedezték fel. 

Coburn már várta, hogy Rasid szól: "Mehetünk". Ezúttal azonban 
hosszabban kellett várnia, Rasid valamiről vitatkozott a kurdokkal, majd a 
többiekhez fordult: 

— Jelentkeznünk kell a városparancsnoknál. 

Visszaszálltak a kocsikba. Mindkét Range Roverbe beült egy-egy 
fegyveres kurd 1s, s mutatták az utat. 

Alacsony, fehér épület előtt álltak meg. Az egyik kurd bement, néhány 
percet ott időzött, majd egyetlen szó magyarázat nélkül visszakapaszkodott 
a kocsira. 

A második megállóról már messziről látszott, hogy kórház. Utast vettek 
fel — egy öltönyt viselő fiatal iránit. 

Coburn szerette volna tudni, mi 1s történik velük. 

Végül egy fasorban, egy magánháznak tűnő kis épület előtt álltak meg. 

Mielőtt beléptek, Rasid rájuk szólt, hogy vessék le a cipőjüket. 

Gayden több ezer dollárt dugott a cipőjébe, százdollárosokban. Miközben 
lehúzta, a pénzt gyorsan a cipő orrába gyömöszölte. 

Egyetlen, gyönyörű perzsaszőnyeggel leterített, nagy,  bútorozatlan 
szobába vezették őket. Simons csendben kiadta mindenkinek az utasítást, 
hogy hova üljön. Kör alakban foglaltak helyet, középen elég nagy területet 
hagyva az irániaknak. Jobboldalt Rasiddal kezdődött a körív. Mellette 
Taylor ült, aztán Coburn, az irániakkal szemben Simons, majd kissé hátrébb 
húzódva, hogy ne legyen annyira szem előtt, Paul és Bill, s végül Gayden 
zárta le a sort. 

Miközben leült, Taylor észrevette, hogy a harisnyája orrán hatalmas lyuk 
éktelenkedik, s a lyukból százdollárosok kandikálnak ki. Gyorsan 
visszagyömöszölte a pénzt a talpa alá. Az öltönyös fiatalember követte 
őket. Művelt embernek látszott és jól beszélt angolul. 

— Olyan emberrel fognak találkozni, aki huszonöt év börtön után nemrég 
szabadult — figyelmeztette őket. 


Billnek már a száján volt, hogy "én 15 épp most szabadultam", de sikerült 
még idejében magába fojtania. 

— Ítélkezni fognak önök felett, s ez az ember lesz a bírájuk — folytatta a 
fiatalember. 

Az "ítélkezni" szó szinte mellbe vágta Pault. Hát hiábavaló volt minden 
megpróbáltatásunk? 

A "tiszták" a szerdai napot Lou Goelz házában töltötték. 

Kora reggel Tom Walter hívta őket telefonon Dallasból. A vonal rossz 
volt, csak nehezen értették egymást, Joe Poche annyit mégis el tudott 
mondani, hogy biztonságban vannak, mihelyt lehet, beköltöznek a 
követségre, s amint a követség meg tudja szervezni, rögtön elhagyják az 
országot. Beszámolt arról 15, hogy Cathy Gallagher állapota nem javult, 
előző este kórházba kellett szállítani. 

John Howell felhívta Abolhaszant, akinek újabb üzenete volt Dadgartól. 
A vizsgálóbíró az óvadék összegének mérsékléséről kívánt tárgyalni. Ha az 
EDS a nyomára bukkan Paulnak és Billnek, vigye vissza őket a börtönbe, s 
aztán adja postára a leszállított összegű váltságdíjat. Egyébként pedig 
legyenek tisztában vele, hogy Paul és Bill menetrendszerinti légi járattal 
nem tudja elhagyni Iránt, s ha más módon próbálkoznak, az 15 nagyon 
veszélyes. 

Howell ezt úgy értelmezte, hogy nem engedik ki őket a többi evakuálttal 
a követség által szervezett járaton. Eszébe jutott az is, hogy a "tiszták" talán 
nagyobb veszélyben vannak, mint a "piszkos csapat". Bob Youngnak 
ugyanez volt a véleménye. Miközben ezt megbeszélték, mintha lövéseket 
hallottak volna az amerikai nagykövetség irányából. 

Az Irán Nemzeti Hangja nevű, a Szovjetunió területéről, Bakuból 
közvetítő rádióadó már napok óta azt harsogta, hogy az Egyesült Államok 
ellenforradalmat készít elő az országban. Szerdán azt is bejelentette, hogy a 
SAVAK-nak, a sah gyűlölt titkosrendőrségének az irattárát az Amerikai 
Egyesült Államok nagykövetségére szállították. A történet nyilvánvaló 
hazugság volt, de nagyon hihetően hangzott: a SAVAK-ot a CIA hozta létre, 
szoros kapcsolatban állt vele, s mindenki tudta, hogy az amerikai 
nagykövetség — mint minden más követség a világon — tele van attaséknak 
álcázott titkosügynökökkel. Teheránban a forradalmárok egy része is elhitte 
a mesét, és — anélkül, hogy az ajatollah bármelyik tanácsadójával konzultált 
volna — úgy döntött, akcióba lép. 

Reggel behatoltak a nagykövetség körüli magas épületekbe és lőállásokat 
foglaltak el. Fél tizenegykor tüzet nyitottak automata fegyvereikből. 


William Sullivan nagykövet éppen a titkárnője szobájából telefonált. Az 
ajatollah külügyminiszter-helyettesével beszélt. Carter elnök úgy döntött, 
hogy elismeri Irán új, forradalmi kormányát és Sullivan éppen a 
megbízólevele átadásáról tárgyalt. 

Amikor a beszélgetést befejezve megfordult, Barry Rosen sajtóattaséba 
és két amerikai újságíróba ütközött. Sullivan dühös volt, mert a Fehér Ház 
külön utasítása értelmében a diplomáciai elismerés hírét Washingtonban és 
nem Teheránban jelentették be, Behívta magához Rosent és keményen 
leteremtette. 

Az attasé közölte vele: a két újságíró csak azért érkezett, hogy 
megszervezze Joe Alex Morris tudósító holttestének hazaszállítását, A Los 
Angeles Times munkatársát a Dosen Toppeh légibázis körüli harcokban 
ölték meg. Sullivan — érezve, hogy nevetségessé tette magát — megkérte 
Rosent, hogy figyelmeztesse a két újságírót: semmit ne írjanak meg abból, 
amit a telefonbeszélgetés során hallottak. 

Alighogy Rosen kiment, Sullivan íróasztalán megszólalt a telefon. A 
kagylóért nyúlt, de abban a pillanatban hatalmas csörömpöléssel betört az 
ablak és lövedékek árasztották el az irodát. 

A nagykövet a padlóra vetette magát. 

Hason kúszott a szomszédos irodába, ahol a helyettesével, Charlie 
Naasszal találta szembe magát. Ő azért jött be, hogy az evakuálást 
megszervezze. Sullivannek szükség esetére volt két telefonszáma a 
forradalmi vezetőkhöz. Az egyiket Naasszal, a másikat a katonai attaséval 
hívatta fel. A két diplomata — még mindig a padlón hasalva — leemelt az 
asztalról egy-egy telefont, s tárcsázni kezdett. 

Sullivan hordozható rádióadóját vette elő, s jelentést kért a követség 
területét őrző tengerészgyalogosok parancsnokától. 

Megtudta, hogy a gépfegyver sorozat csupán zárótűz volt annak a 
huszonöt fegyveresnek, aki átmászott a követség területét övező falon, s 
már éppen a nagyköveti rezidencia felé közeledik. Szerencsére a 
munkatársak többsége Sullivannel együtt a hivatali épületben tartózkodott. 

Kiadta az utasítást a tengerészgyalogosoknak, hogy fegyverhasználat 
nélkül vonuljanak vissza, s oldalfegyvereiket ís csak végszükség esetén, 
önvédelemre használják. 

Aztán hason csúszva kimászott a folyosóra. 

A következő órában a támadók elfoglalták a nagyköveti rezidenciát és a 
külön épületben lévő éttermet, Sullivan pedig a hírközlő központba 


gyűjtötte össze az irodaépületben tartózkodó követségi alkalmazottakat. 
Hallva, hogy a támadók bezúzzák az épület acélajtóit, utasította a 
tengerészgyalogosokat, hogy csatlakozzanak a civilekhez. Sarokba rakatta 
velük a fegyvereiket, s megparancsolta nekik, hogy amilyen hamar csak 
lehet, adják meg magukat. 

Később maga 1s visszavonult a hírközlő központba, csak a katonai attasét 
és egy tolmácsot hagyva hátra. 

Alighogy a támadók elérték a második emeletet, Sullivan kinyitotta a 
központ ajtaját és kezét feje fölé tartva, kisétált. Egy szobába terelték össze 
és megmotozták őket. Az irániak hangosan vitatkoztak valamin, s Sullivan 
lassan megértette, hogy az ajatollah munkatársai — feltehetően Charlie Naas 
és a katonai attasé telefonjának hatására — mentőcsapatot küldtek. A 
mentőcsapat pedig pontosan akkor ért a második emeletre, amikor a 
támadók. 

Egy lövedék szakította be az ablakot, s az amerikaiak ismét a padlóra 
vetették magukat. Az egyik iráni azt hihette, hogy a lövést a szobában adták 
le, mert előkapta és a padlón fekvő foglyokra szögezte AK-47-es 
géppisztolyát. Barry Rosennek, a sajtóattasénak még volt annyi ideje, hogy 
farsziul ráordítson: — Kívülről lőttek! Kívülről lőttek! 

Sullivan csak most vette észre, hogy két újságíró látogatója mellett hasal. 

— Remélem, mindent feljegyeztek, amit láttak — súgta oda nekik. 

Később kivitték őket az udvarra, ahol Ibrahim Jazdi, az ajatollah új 
miniszterelnök-helyettese várt rájuk, és elnézést kért Sullivantól a 
támadásért. 

Jazdi személyi testőröket, néhány egyetemistát rendelt Sullivan mellé, 
felelőssé téve őket az Egyesült Államok nagykövetének biztonságáért. A 
csoport vezetője megnyugtatta Sullivant, hogy nyugodtan rájuk bízhatja 
magát. Gondosan tanulmányozták, jól ismerik napi időbeosztását, mivel 
korábban azzal bízták meg őket, hogy kövessenek el merényletet ellene. 


Késő délután Cathy Gallagher telefonált a kórházból. Kapott valamilyen 
gyógyszert, amitől — legalábbis átmenetileg — javult az állapota, s 
csatlakozni akart a Lou Goelz házában tartózkodó férjéhez és a többiekhez. 

Joe Poche nem akarta, hogy a társaságból bárki 15 elhagyja a házat, de azt 
sem kívánta, hogy az irániak tudomást szerezzenek búvóhelyükről. Felhívta 
hát Golamot, s megkérte, hogy menjen el Cathyért a kórházba, s hozza el a 
házhoz legközelebb lévő sarokra, ahol már várja őt a férje. 


Fél nyolc tájt értek vissza. Cathy jobban érezte magát annak ellenére, 
hogy Golamtól nem túl megnyugtató történetet hallott útközben. 

— Tegnap feldúlták a szobáinkat a szállodában — adta tovább a hallottakat. 

Golam elment a Hyattbe, hogy kifizesse az EDS számláját és elhozza a 
hátrahagyott bőröndöket, mesélte Cathy. A szobák berendezését összetörve, 
a bőröndöket felszabdalva találta, s mindenhol lövedéknyomok látszottak. 

— Csak a mi szobáinkban? — kérdezte Howell. 

— Igen. 

— Sikerült kiderítenie, mi történt? 

Cathy elmesélte, hogy Golamot már várta a szálloda főportása. 

— Kik voltak ezek az amerikaiak? A CIA emberei? — támadt rá. Kiderült, 
hogy hétfőn reggel, nem sokkal az EDS embereinek távozása után 
forradalmárok szállták meg a szállodát. Összegyűjtötték az összes ott 
tartózkodó amerikait, elvették az útleveleiket, s két férfi fényképét 
lobogtatták, követelve, hogy kerítsék elő őket. Sem a főportás, sem más 
nem ismerte fel a két férfit. 

Howell szerette volna tudni, mi dühítette fel annyira a forradalmárokat, 
hogy összetörték a szobák berendezését. Talán Gayden jól berendezett bárja 
sértette muzulmán érzékenységüket? Gayden lakosztályában hátramaradt 
egy diktafon, néhány telefonra kapcsolható mikrofon és egy gyerekeknek 
való walkman is. Talán azt hitték, hogy a CIA által használt 
kémfelszereléssel van dolguk. 

Goelz házigazdája telefonon kapcsolatban állt barátaival, s egész nap 
ellenőrizhetetlen, ám annál riasztóbb hírekkel látta el Howellt és a többieket 
a követségen történtekről. Már vacsoráztak, amikor Goelz megérkezett, s jó 
néhány pohárral fel kellett hajtania ahhoz, hogy magához térjen. A nap 
nagy részét a hivatali épület folyosóin hason csúszkálva töltötte. Másnap 
visszament a követségre, s este Jó hírrel tért haza: az evakuálás szombaton 
kezdődik, s a "tiszták" a legelső géppel távoznak. 

Howell gyanította, hogy Dadgar másképp vélekedik a dologról. 


4. 


Isztambulban Ross Perotot az az ijesztő érzés kerítette hatalmába, hogy 
az egész akció kezd kicsúszni a kezükből. 

Dallasból megkapta az értesítést, hogy a teheráni amerikai 
nagykövetséget lerohanták a forradalmárok. Tom Walter és Joe Poche 
korábbi beszélgetése alapján tudta azt 15, hogy a "tiszták", amilyen hamar 
csak lehet, be akarnak költözni a követségre. A támadás után azonban 
csaknem minden telefon-összeköttetés megszakadt Teheránnal, a még 
használható néhány vonalat a Fehér Ház foglalta le. Perot tehát nem tudta, 
hogy munkatársai a támadás idején a nagykövetségen voltak-e már, s azt 
sem volt képes kideríteni, milyen veszély leselkedik rájuk, ha esetleg Goelz 
házában maradtak. 

A telefonvonalak elvágása azt 1s jelentette, hogy Merv Stauffer nem tudta 
felhívni Golamot, s megkérdezni tőle, hogy a "piszkos csapat" nem küldött- 
e üzenetet Jim Nyfelernek, jelezve akár azt, hogy minden rendben, akár 
pedig azt, hogy valami baj történt. A dallasi székház hetedik emeletén 
mindenki a telefonokon lógott abban a reményben, hogy talán sikerül 
megkapni az egyik megmaradt vonalat, s kapcsolatba tudnak lépni 
Golammal. Tom Walter az A.T.T. telefontársaságot hívta, amelynek az EDS 
az ügyfele volt, s Ray Johnsont kérte. Az EDS-nek az Egyesült Államok 
különböző részein működő számítógépeit telefonvonalak kapcsolták 
rendszerbe, s Johnson fontosnak tartotta, hogy kielégítse a társaság egyik 
legnagyobb előfizetőjének igényeit. Csak annyit kérdezett hát, hogy élet és 
halál kérdése-e az EDS számára a kapcsolatteremtés Teheránnal. Tom 
Walter biztosította róla, hogy igen. Johnson mindent megpróbált, hogy 
szerezzen számukra egy vonalat. T. J. Marguez közben a nemzetközi 
távhívó központ ügyeletesét győzködte, hogy akár az előírások megsértése 
árán 15 próbálja összekötni őket Teheránnal. 

Perot elveszítette a kapcsolatot Ralph Boulware-rel is, akinek a "piszkos 
csapatot" kellett fogadnia a határ török oldalán. Utoljára akkor adott hírt 
magáról, amikor még Adanában, úti céljától mintegy 750 kilométerre járt. 
Perot feltételezte, hogy valahol úton van a találkozó helyszíne felé, de 
egyszerűen képtelenség volt megállapítani, pontosan merre, s hogy vajon 
időben odaér-e a megbeszélt helyre. 


Perot a nap nagy részét azzal töltötte, hogy megpróbált szerezni egy 
helikoptert vagy egy kis repülőgépet, amellyel eljuthat Iránba. A Boeing 
707-es nem felelt meg erre a célra. Olyan gép kellett, amely képes elég 
alacsonyan repülni ahhoz, hogy a rajta ülők felfedezzék a tetejükön "X" 
vagy "A" betűvel megjelölt Range Rovereket, s le 15 tud szállni valami kis 
használaton kívüli repülőtéren, esetleg az országúton vagy éppen egy 
mezőn. Egyelőre azonban csak arról győződhetett meg, hogy Boulware-nek 
igaza volt reggel hatkor az isztambuli repülőtéren: képtelenség bármilyen 
gépet 15 szerezni. 

Végső elkeseredésében felhívta az Országos  Kábítószer-ellenes 
Hivatalban dolgozó barátját, s elkérte tőle a szervezet egyik törökországi 
ügynökének a számát, remélve, hogy a kábítószervadászok biztosan tudják, 
miként lehet szerezni egy kis repülőgépet. A Sheratonban találkozott az 
ügynökkel, aki egy másik férfi — Perot CIA-munkatársnak nézte — 
társaságában érkezett. Ha tudtak 15 megoldást, nem árulták el. 

Merv Stauffer Dallasból körbetelefonálta egész Európát, hátha talál egy 
megvásárolható vagy kibérelhető repülőgépet, amely azonnal elindulhat 
Törökországba. Minden próbálkozás kudarcba fulladt. 

— Az Isztambulban tartózkodó legmagasabb rangú amerikaival akarok 
beszélni — szólt Perot késő délután Pat Sculleynak. 

Sculley elindult, kisebbfajta botrányt rendezett az amerikai konzulátuson, 
s este fél tizenegykor már ott ült egy konzul Perot lakosztályában a 
Sheratonban. 

— A munkatársaim nem bűnözők — kezdte Perot határozott hangon. — 
Üzletemberek, akiknek a felesége és a gyerekeik otthon halálra aggódják 
magukat. Az irániak hat hétig börtönben tartották őket anélkül, hogy vádat 
emeltek volna ellenük, vagy a legcsekélyebb bizonyítékot is felmutatták 
volna velük szemben. Most szabadok és igyekeznek elhagyni az országot. 
Elképzelheti, mennyi esélyük lesz az igazságos elbánásra, ha elkapják őket 
— semmi! Iránban most olyan a helyzet, hogy talán még a határig sem 
jutnak el. Be akarok menni értük és ki akarom hozni őket. Ehhez kérem a 
segítségét. Bérelnem, kölcsönöznöm vagy vásárolnom kell egy kis 
repülőgépet. Tud nekem segíteni? 

— Nem — válaszolta a konzul. — Ebben az országban a törvény tiltja, hogy 
magánszemélyeknek  repülőgépük legyen. Épp ezért nem is áll 
rendelkezésre semmiféle repülőgép, még olyan ember számára sem, aki 
akár a törvényt 15 kész megszegni. 


— Önöknek azonban kell hogy legyen gépük. 

— A Külügyminisztériumnak nincsenek repülőgépet. 

Perot kilátástalannak érezte a helyzetet. Az lesz a vége, hogy csak ül itt 
és semmit sem tud tenni a "piszkos csapat" érdekében. 

— Mr. Perot, mi azért vagyunk itt, hogy segítsünk az amerikai 
állampolgároknak — folytatta a konzul. — Minden lehetségest megteszek, 
hogy szerezzek önnek egy repülőgépet. Figyelmeztetnem kell azonban, 
hogy esélyeim szinte a nullával egyenlőek. 

— Nagyon köszönöm önnek. 

A konzul felállt, s távozni készült. 

— Nagyon fontos, hogy törökországi tartózkodásom titokban maradjon — 
figyelmeztette Perot. — Az iráni hatóságok egyelőre nem tudják, hol vannak 
az embereim. Ha rájönnek, hogy itt vagyok, akkor azt is ki tudják 
következtetni, hogy merre menekülnek, s ez végzetes következményekkel 
járhat. Kérem, legyen tehát nagyon diszkrét. 

— Úgy lesz — válaszolta a konzul. 

Alighogy elment, megszólalt a telefon. T. J. Marguez hívta Dallasból: 

— Ross, az újságok címoldalán szerepel a képed. 

Érezte, hogy elsápad. A történet tehát kiszivárgott. 

— A kormányzó éppen most nevezett ki a Kábítószer-ellenes Bizottság 
elnökévé — folytatta. T. J. 

— Marguez, a szívbajt hozod rám — válaszolta megkönnyebbült sóhajjal. 

T. J. jókedvűen nevetett. 

— Ne csinálj többé ilyet egy öregemberrel — figyelmeztette Perot. 

— Várj egy kicsit, Margot van a másik vonalban. Boldog Bálint-napot 
akar kívánni. 

Perotnak csak most Jutott eszébe, hogy február 14-e van. 

— Mondd meg neki, hogy tökéletes biztonságban vagyok, két szőkeség 
vigyázza állandóan minden léptemet. 

— Tartsd a vonalat — figyelmeztette T. J. Nevetés bujkált a hangjában, 
mikor ismét megszólalt: — Nagyon tetszett neki, hogy csak ketten képesek 
őt pótolni. 

Perot elégedetten vigyorgott. Ezt megint jól megkapta! Tudhatta volna, 
hogy Margot-val nem érdemes kikezdeni, mert a végén úgyis ő lesz a 
győztes. 

— Sikerült kapcsolatba lépned Teheránnal? 


— Igen. A nemzetközi központtól kaptunk egy vonalat, de elpuskáztuk, 
mert félretárcsáztunk. Aztán az A.T.T. adott egy újabbat és sikerült felhívni 
Golamot. 

— És? 

— Semmi. Nem kapott hírt felőlük. 

Perot jókedve rögtön szertefoszlott. 

— Mit kérdeztetek tőle? 

— Csak annyit, hogy van-e valamilyen üzenet, s ő azt mondta, hogy nincs. 

— A szentségit! — Perot már-már azt kívánta, hogy a "piszkos csapat" 
sürgős segítséget kérjen telefonon, mert akkor legalább megtudja, hol 
vannak. 

Elköszönt T. J.-től és lefekvéshez készülődött. Elveszítette a "tisztákat", 
elveszítette Boulware-t és most elveszítette a "piszkos csapatot? 1s. 
Képtelen volt egy repülőgépet szerezni, amellyel a keresésükre indulhatna. 
Az egész akció kudarcba fulladt, s még csak lehetősége se volt rá, hogy 
beleavatkozzon a dolgok alakulásába. 

Majd belepusztult a tehetetlenség érzésébe. Soha életében nem érzett 
még ekkora feszültséget. Sokszor látott már stresszhelyzetekben összeomló 
embereket, de saját tapasztalatok híján sohasem tudta átérezni 
szenvedésüket. Az izgalmas helyzetek nemhogy megbénították volna, 
inkább ösztönzőleg hatottak rá. Ez azonban más volt. 

A maga felállította szabályokat áthágva azon kezdett gondolkodni, vajon 
mi rossz jöhet még. Személyes szabadsága 15 kockán forgott, hiszen ha a 
mentési akció kudarcba fullad, könnyen börtönben végezheti. 
Zsoldoscsapatot toborzott, szemet hunyt amerikai útlevelekkel történt 
visszaélések fölött, lehetővé tette amerikai katonai igazolványok 
hamisítását és összeesküvést szőtt illegális határátlépés céljából. Remélte, 
hogy az Egyesült Államokban fogják lecsukni és nem Törökországban. A 
legrosszabb az volna, ha a törökök átadnák Iránnak, hogy ott ítéljék el 
"bűnetért". 

Álmatlanul, a "tisztákért", a "piszkos csapatért?" és saját jövőjéért 
aggódva hánykolódott az ágyán. Nem tehetett semmit, szembe kellett 
néznie az elkerülhetetlennel. A jövőben sokkal megértőbb lesz az erős 
stressz hatása alatt álló emberekkel szemben. Ha egyáltalán van még 
számára Jövő. 


Bs 


Coburn idegesen figyelte Simonsot. 

Még mindig ott ültek a szőnyegen, várva, hogy ítélkezzenek fölöttük. 
Még Teheránban, az indulás előtt, Simons figyelmeztette Coburnt: — Mindig 
rajtam legyen a szeme. — Az ezredes eddig passzív volt, hagyta magát 
sodortatni az eseményekkel és engedte, hogy Rasid beszéljen, meg hogy a 
csoportot letartóztassák. Bármikor változtathat azonban a taktikáján. 
Amennyiben így tesz, azt csak egy töredék másodperccel előbb fogja 
jelezni. 

Megérkezett a bíró. Körülbelül ötvenöt éves volt, kék zakója alatt 
vörösesbarna pulóvert viselt, ingét kigombolta. Lerítt róla, hogy tanult 
ember, orvos vagy ügyvéd. Derékszíja alól 45-ös revolver kandikált kt. 

Rasid felismerte. Habib Boluriannak hívták, ismert kommunista vezető 
volt. 

Bolurian pontosan azon a helyen ült le, amelyet Simons szánt neki. 
Mondott valamit farsziul, s az öltönyös fiatalember — aki közben átvette a 
tolmács szerepét — elkérte tőlük az útlevelüket. 

Ez az, gondolta Coburn. Most lesz csak igazán baj. Belenéz Bill 
útlevelébe és rögtön észreveszi, hogy valaki egészen másé. 

Az útlevelek szép gúlába rakva már ott tornyosultak előtte a szőnyegen. 
Megnézte a legfelsőt. A tolmács hozzálátott, hogy feljegyezze az adatokat. 
A családi és a keresztnevekkel volt egy kis problémájuk: az irániak 
valamiért könnyen összekeverik a kettőt. Rasid adogatta Boluriannak az 
útleveleket, Gayden pedig előredőlve az adatokat magyarázta. Coburn 
figyelte őket, s rájött, hogy csak még jobban összekeverik a dolgokat. Rasid 
ugyanazt az útlevelet többször is átnyújtotta, Gayden pedig az adatokra 
mutogatva igyekezett eltakarni kezével a fényképet. Csodálta a 
lélekjelenlétüket. Az útleveleket végül visszakapták, s Coburnnek az volt az 
érzése, hogy a Billét valójában ki sem nyitották. 

Bolurian farsziul kérdezgette Rasidot. A beszélgetésből annyit sikerült 
kivennie, hogy Rasid azt a történetet adja elő, amelyben megállapodtak: 
hazafelé tartó üzletemberek, akikért a családjuk már halálra izgulta magát 
odahaza az Államokban. 

— Elmondanák, hogy egészen pontosan mit csinálnak itt? — kérdezte 
végül angolul a tolmács. 


— Arról van szó, hogy... — folytatta volna Rasid a magyarázkodást, ám a 
háta mögött álló őr kibiztosította és a hátába nyomta a géppisztolyát. Rasid 
elhallgatott. A tolmács nyilvánvalóan arra volt kíváncsi, hogy mit 
mondanak az amerikaiak. Meg akarta tudni, hogy a történetük egyezik-e a 
Rasidéval. Az őr mozdulata meglehetősen brutálisan eszükbe juttatta, hogy 
erőszakos forradalmárok hatalmában vannak. 

Rangidősként Gayden felelt a kérdésre: 

— A PARS Data Systems, vagy röviden PDS nevű, számítógépes 
adatfeldolgozással foglalkozó vállalat munkatársai vagyunk — mondta. A 
PDS egy valóban létező iráni cég — az EDS és Abolfat Mahvi közös 
vállalata. Gayden nem tett említést az EDS-ről, mert — mint arra Simons 
elindulásuk előtt felhívta a figyelmüket — számítani lehetett rá, hogy Dadgar 
nyílt elfogatóparancsot adott ki mindenki ellen, aki kapcsolatban áll a 
céggel. 

— Van egy szerződésünk az Omran Bankkal — folytatta Gayden az igazat, 
de nem a teljes igazságot mondva. — Nem kaptuk meg a fizetségünket, az 
ablakainkat kővel beverték, hiányzott a családunk, nem volt pénzünk, s 
egyszerűen hazavágytunk. A repülőteret lezárták, úgy döntöttünk hát, hogy 
kocsival megyünk. 

— Ez igaz — szólt közbe a tolmács. — Európába akartam repülni, de a 
repülőtér le volt zárva. 

Még lehet, hogy végül szövetségest kapunk benne, gondolta Coburn. 

— Volt szerződésük az ISIRAN-nal? — fordította a tolmács Bolurian 
kérdését. Coburn nagyon meglepődött. Ahhoz képest, hogy huszonöt évet 
töltött börtönben, ez a férfi nagyon jól tájékozott. Az ISIRAN — Information 
Systems Iran — egy számítógépes adatfeldolgozással foglalkozó cég. 
Eredetileg Abolfat Mahvi volt a tulajdonosa, de aztán a kormány 
megvásárolta tőle. Sokan gyanították, hogy a vállalat szoros kapcsolatban 
áll a titkosrendőrséggel, a SAVAK-kal. Ami még ennél 1s rosszabb volt, az 
EDS valóban üzleti kapcsolatban állt az ISIRAN-nal: a két vállalat még 
1977-ben együtt hozta létre az Iráni Haditengerészet dokumentumellenőrző 
rendszerét. 

— Semmi közünk sincs az ISIRAN-hoz — hazudta Gayden. 

— Tudják igazolni valamivel, hogy kinek dolgoztak? 

Ez bizony nehéz kérdés volt. Elutazásuk előtt Teheránban Simons 
utasítására megsemmisítettek minden iratot, amiből kiderülhetett volna, 


hogy kapcsolatban állnak az EDS-szel. Most lázasan kutattak a zsebükben 
bármilyen hivatalosnak látszó fecniért. 

Keane Taylor megtalálta a biztosítási kártyáját, aminek tetejére az 
Electronic Data System Corporation nevet nyomtatták. Átnyújtotta a 
tolmácsnak: — Az Electronic Data Systems a PDS partnervállalata. 

Bolurian felállt és kiment a szobából. 

A tolmács, a fegyveres kurdok és az EDS emberei csendben várakoztak. 
Most vajon mi következik, találgatta Coburn. 

Tudja-e vajon Bolurtan, hogy az EDS-nek valamikor volt egy szerződése 
az ISIRAN-nal? Arra következtethet-e ebből, hogy az EDS emberei 
kapcsolatban állnak a SAVAK-kal? Vagy az ISIRAN-ra vonatkozó kérdést 
csak vaktában tette föl? S ha így is van, elhitte-e a történetüket, hogy 
hétköznapi üzletemberek, akik valamilyen módon megpróbálnak hazajutni? 

A Coburnnel pontosan szemben ülő Bill furcsamód tökéletesen nyugodt 
volt. A kihallgatás rettenetesen megijesztette, s már egyszerűen képtelen 
volt arra, hogy aggódjék. Az Járt a fejében, hogy mindent megpróbáltak, s 
ha most falhoz állítják és agyonlövik őket, abba is bele kell nyugodniuk. 

Amikor visszatért, Bolurian kezében fegyver volt, s éppen a golyókat 
rakta bele. 

Coburn Simonsra nézett: az ezredes szeme a puskára szegeződött. 

Egy öreg M1l-es karabély volt, s úgy nézett ki, mintha már a második 
világháborúban is használták volna. 

Coburnnek az járt a fejében, hogy csak úgy egyszerűen mégsem lőheti 
őket agyon. 

Bolurian átadta a fegyvert a tolmácsnak, s valamit mondott 1s farsziul. 

Coburn megfeszítette az izmait, s ugráshoz készülődött. Ha tüzet nyitnak, 
a szobában elszabadul a pokol... 

— Most pedig legyenek a vendégeink. Engedjék meg, hogy meghívjuk 
önöket teára — szólt a tolmács, átvéve a fegyvert. 

Bolurian írt valamit egy papírdarabra, s átadta neki. Coburnnek eszébe 
jutott, hogy talán csak egy fegyvertartási engedélyt állított kt. 

— Jézusom! Már azt hittem, hogy agyon akar lőni bennünket — mormogta. 

Simons kifejezéstelen arccal bámult maga elé. 

Behozták a teát. 

Kint már sötétedett. Rasid megkérdezte, hol tölthetnék az amerikaiak az 
éjszakát. 


— Önök a vendégeink — válaszolta a tolmács. — Személyesen fogok 
gondoskodni a kényelmükről. 

Coburn csak azt nem értette, minek ehhez a puska. 

— Reggel a mullahunk ír egy levelet a rezaiyehi mullahnak, s megkéri, 
hogy állítson ki önöknek egy menlevelet — folytatta a tolmács. 

— Mi a véleménye? Töltsük itt az éjszakát, vagy menjünk tovább? — 
kérdezte suttogva Coburn Simonstól. 

— Nem hiszem, hogy lenne választási lehetőségünk — válaszolta az 
ezredes. — Azt, hogy "vendégek" vagyunk, pusztán udvariasságból mondta. 

— Most pedig menjünk vacsorázni — invitálta őket a tolmács, miután 
megitták a teát. 

Felhúzták a cipőjüket. A kocsik felé menet Coburn észrevette, hogy 
Gayden enyhén sántít. 

— Mt történt a lábaddal? — kérdezte tőle. 

— Ne olyan hangosan — szólt rá Gayden. — Az összes pénzt a cipőm 
orrába dugtam, s most majd megveszek, úgy fáj a lábam. 

Coburn elnevette magát. 

A kurd fegyveresekkel és a tolmáccsal a nyomukban beszálltak a 
kocsikba és elindultak. Gayden titokban, hogy senki ne vegye észre, lehúzta 
a cipőjét és eligazgatta benne a pénzt. Megálltak egy benzinkútnál. 

— Ha nem akarnának elengedni bennünket, akkor biztosan nem hoztak 
volna ide tankolni — súgta Gayden. 

Coburn megvonta a vállát. 

A város központjában lévő étteremhez hajtottak. Az EDS emberei 
középen, az őrök pedig a környező asztalokhoz ültek, távol tartva őket a 
helyiségben tartózkodó helybéltiektől. 

Az étteremben be volt kapcsolva a tévé. Éppen az ajatollah beszédét 
közvetítették. Paul csak azon szörnyülködött magában, hogy ennek a 
figurának 15 éppen akkor kellett hatalomra kerülnie, amikor ők ilyen nagy 
bajba jutottak. Csak akkor nyugodott meg egy kicsit, amikor a tolmács 
lefordította, hogy mit mondott Khomeini: az amerikaiakat nem kell 
zaklatni, hagyni kell, hogy sértetlenül elhagyják Iránt. 

Hella kebabot — rizses bárányhúst — szolgáltak fel. Az őrök — puskájukat 
a tányérjuk mellé fektetve — jóízűen nekiláttak. 

Keane Taylor néhány falat rizs után letette a kanalát. Rasiddal felváltva 
vezetett egész nap, S most fájt a feje és rettenetesen fáradtnak érezte magát. 
Az a lehetőség is aggasztotta, hogy Bolurtian éjszaka esetleg felhívja 


Teheránt és utánanéz az EDS-nek. Az őrök szélesen gesztikulálva biztatták, 
hogy egyék, de nem nyúlt az ételhez, csak egy pohár colát szürcsölgetett. 

Coburn sem volt éhes. Eszébe jutott, hogy telefonálnia kellett volna 
Golamnak. Késő van, s Dallasban már biztosan nagyon nyugtalanok. De 
vajon mit mondjon — azt, hogy minden rendben, vagy azt, hogy bajban 
vannak? 

Amikor a vacsorát befejezték, kisebb vita alakult ki azon, hogy ki 
fizessen. Rasid szerint őreik ragaszkodtak hozzá, hogy ők fizessék a 
számlát. Az amerikaiak — ha már egyszer vendégségbe hívták őket — nem 
akarták megsérteni őket azzal, hogy fizetnek, ugyanakkor szerették volna 
valamivel megnyerni a jóindulatukat. Végül Keane Taylor fizette ki az 
egész összeget. 

Távozóban Coburn szólt a tolmácsnak: 

— Telefonálnom kellene Teheránba, szólni a kollégáinknak, hogy nincs 
velünk semmi baj. 

— Rendben — hangzott a megnyugtató válasz. 

A postához hajtottak, s Coburn és a tolmács bement. A három vagy négy 
telefonfülke előtt sokan várakoztak. A tolmács beszélt az egyik 
alkalmazottal, majd közölte: — A teheráni vonalak nagyon zsúfoltak. Sokat 
kell várni a kapcsolásra. 

— Esetleg visszajöhetnénk később? 

— Megpróbálhatjuk. 

Kihajtottak a városból. Néhány perc múlva egy kerítésbe vágott kapunál 
álltak meg. A távolban mintha egy gát körvonalai derengtek volna a 
holdfényben. 

Hosszas keresgélés után az őrök végre megtalálták a kulcsokat, 
kinyitották a kaput és behajtottak. Kis parkban találták magukat, amelynek 
közepén fehér gránitból készült, kétemeletes, gazdagon díszített modern 
villa állt. 

— A sah egyik palotája — magyarázta a tolmács. — Egyetlen alkalommal 
használta, amikor felavatta az erőművet. Ma éjszaka a miénk lesz. 

Barátságos meleg fogadta őket az épületben. A tolmács felháborodva 
mesélte, hogy a palotát három éven át fűtötték csak azért, hátha a sah mégis 
rászánja magát, s eltölt ott egy újabb éjszakát. 

Fölmentek az emeletre. A lépcsővel szemben nyílt a fényűző császári 
lakosztály, amelyhez pazar berendezésű fürdőszoba tartozott. Tovább a 
folyosón kisebb kétszemélyes szobák követték egymást, végül egy 


fürdőszoba. Ezeket valószínűleg a sah személyi testőreinek szánták. 
Minden ágy alá oda volt készítve egy pár papucs. 

Az amerikaiak bevonultak az őrök szobáiba, a kurdok pedig a sah 
lakosztályát foglalták el. Egyikük úgy döntött, hogy megfürdik: hallották, 
ahogy pancsol, prüszköl, elégedetten óbégat a meleg vízben. Amikor 
előkerült, látták, hogy az összes közül a legmagasabb és legerősebb volt az. 
A sah egyik elegáns fürdőköpenyét kapta magára. Finomkodva sétált végig 
a folyosón, a többiek pedig gurultak a nevetéstől. Gaydenhez lépett és tört 
angolsággal megszólalt: — Most már tökéletes úriember vagyok — 
Gaydenből 15 kitört a nevetés. 

— Mi lesz holnap? — kérdezte Coburn Simonstól. 

— Elkísérhetnek Rezaiyehbe, hogy átadjanak az ottani főnöknek — 
válaszolta az ezredes. — Az úttorlaszok miatt talán nem 1s baj, hogy velünk 
jönnek. Rezariyehben esetleg rá tudjuk venni őket, hogy az ottani 
parancsnok helyett a professzorhoz vigyenek. 

Rasid nyugtalanul nézett rájuk. 

— Rossz emberek ezek — súgta. — Ne bízzanak bennük. Minél előbb le kell 
lépnünk innen. 

Coburn sem volt egészen biztos benne, hogy megbízhat-e a kurdokban, 
azt viszont határozottan tudta, hogy abból csak baj lesz, ha menekülni 
próbálnak. 

Az egyik őrnél észrevett egy G3 márkájú puskát. 

— Ez aztán a szép fegyver — szólt elismerően. Az őr minden bizonnyal 
megértette, mert elmosolyodott. 

— Ilyet még nem láttam — folytatta Coburn. — Hogy kell megtölteni? 

— Megtölteni?. . . így — mondta a kurd, s rögtön meg 1s mutatta. 

Leültek, s magyarázni kezdte a fegyver működését. Annyira tudott 
angolul, hogy mutogatással kísérve szavait, megértesse magát. Coburn 
egyszer csak azt vette észre, hogy a fegyver már az ő kezében van. Kezdett 
megnyugodni. 

Mindenki le akart zuhanyozni, de Gayden ment be először a 
fürdőszobába, s elhasználta az összes meleg vizet. Paulnak már csak hideg 
jutott, de nem vette különösebben a szívére: az utóbbi időben igencsak 
hozzászokott a hideg zuhanyhoz. 

Beszélgetés közben valamivel többet tudtak meg a tolmácsról. Európában 
tanult és éppen a vakációt töltötte otthon, amikor kitört a forradalom, s nem 
tudott visszautazni. Ezért tudta olyan jól, hogy lezárták a repülőteret. 


Éjféltájt Coburn megkérdezte tőle: 

— Megpróbálhatnánk újból azt a telefont? 

— Természetesen. 

Az egyik őr visszakísérte őket a városba. A postahivatal még nyitva volt, 
Teheránt azonban nem tudták kapcsolni. 

Coburn éjjel kettőig várt, aztán feladta. Mikor visszaértek a palotába, már 
mindenki aludt. 

Ő is lefeküdt. Az a fő, hogy mindannyian élnek, már ezért is hálát 
adhatnak a sorsnak. Nem tudhatják ugyan, hogy mi vár még rájuk a határig 
vezető úton, de ezen ráérnek rágódni holnap Is. 


XII. 
1. 


— Ébredjen, Coburn! Indulnunk kell! 

Simons reszelős hangja áthatolt az álom ködén. A szemét kinyitva egy 
ideig azt sem tudta, hol van. 

Aztán eszébe jutott, hogy a sah mehabadi palotájában. Ó, a szentségit! 

Gyorsan kiugrott az ágyból. 

Simons utasításait követve a "piszkos csapat" már induláshoz 
készülődött, az őrök viszont sehol sem voltak — nyilván még nem ébredtek 
fel. Az amerikaiak elég nagy zajt csaptak, s nemsokára a kurdok is 
előmásztak a császári lakosztályból. 

— Mondja meg nekik, hogy indulunk; sietnünk kell, mert a barátaink 
várnak ránk a határon — szólt Simons Rasidnak. 

— Várnunk kell — tolmácsolta Rasid a választ. 

— Miért? — Simonsnak nem tetszett a dolog. 

— Le akarnak zuhanyozni. 

— Nem értem, miért olyan sürgős ez — szólt közbe Keane Taylor. — 
Többségük egy vagy két éve nem zuhanyozott. Egy napot még igazán 
kibírnak. 

Simons egy fél óráig még türtőztette magát, aztán ismét szólt Rasidnak, 
figyelmeztesse az őröket, hogy sietniük kell. 

— Meg kell néznünk a sah fürdőszobáját — válaszolta Rasid. 

— De a hétszentségit neki! Hiszen már láttuk — dühöngött Simons. — Miért 
húzzák az időt? 

Mindannyian becsődültek az uralkodói lakosztályba és kötelességtudóan 
szörnyülködtek a soha nem használt palota fényűző berendezésén. Ám az 
őröknek ez után sem akaródzott mozdulni. 

Coburn szerette volna tudni, valójában mi 15 a helyzet. Megváltoztatták 
eredeti tervüket, hogy elkísérik az amerikaiakat a következő városig? 
Bolurian az éjszaka folyamán utánanézett az EDS-nek és kapcsolatainak? 
Az biztos, hogy Simonsot nem fogják tudni hosszú ideig itt tartant. . . 

Megjött a fiatal tolmács és kiderült, hogy a kurdok őrá vártak. A terv nem 
változott: az őrök egy része elkíséri az amerikaiakat útjuk következő 
állomásáig. 


— Vannak barátaink Rezaiyehben. Szeretnénk, ha hozzájuk és nem a 
városparancsnokhoz kísérnének bennünket — kérte Simons. 

— Az nem biztonságos — válaszolta a tolmács. — Északra tőlünk heves 
harcok dúlnak. Tabriz még mindig a sah híveinek kezén van. Olyan 
embereknek kell átadnom magukat, akik képesek gondoskodni a 
biztonságukról. 

— Rendben. De indulunk már végre?! 

— Természetesen. 

Behajtottak a városba és megálltak egy épület előtt. A tolmács bement. 
Amíg vártak rá, valaki kenyeret és krémsajtot hozott reggelire. Coburn 
kiszállt és Simonsék kocsijához ment. 

— Mi történt? 

— Ez a mullah háza — magyarázta Rasid. — Most írja a rezatyehi 
mullahnak szóló levelet. 

A tolmács csaknem egy óra múlva tért vissza a levéllel. 

A következő állomás a rendőrség volt, amely előtt meglátták kísérő 
kocsijukat: egy vörös vészvillogós, fehér mentőautót. Ablakait kiverték, s 
az oldalára piros festékkel farszi nyelvű feliratot mázoltak, feltehetően azt, 
hogy "Mehabadi Forradalmi Bizottság", vagy valami hasonlót. Tömve volt 
fegyveres kurdokkal. 

Még Jó, hogy feltűnés nélkül akartak utazni. 

A mentőautó nyomában végre kijutottak az országútra. 

Simons nyugtalankodott Dadgar miatt. Mehabadban a jelek szerint senkit 
nem értesítettek Paulról és Billről, Rezaryeh azonban jóval nagyobb város 
volt. Nem tudta, hogy Dadgar hatalma kiterjed-e a vidékre is. Azzal viszont 
tisztában volt, hogy a vizsgálóbíró eddig mindenkit ámulatba ejtett 
alkalmazkodóképességével, azzal, hogy kormányváltozások sorozatán 
keresztül 15 hivatalában tudott maradni. Simons jobb szerette volna, ha a 
csoportot nem vezetik a rezaiyehi hatóságok elé. 

— Jó barátaink vannak Rezaryehben — fordult ismét a tolmácshoz. — Ha el 
tudna vinni hozzájuk, náluk biztonságban lennénk. 

— Ó, nem — tiltakozott a fiatalember. — Ha nem teljesítem a parancsot és 
magukat valami baj éri, akkor nagyon megbüntetnek. 

Simons feladta. Nyilvánvaló, hogy legalább annyira a foglyai, mint 
amennyire a vendégei a kurdoknak. Mehabadban a forradalmat inkább a 
kommunista fegyelem, mint az iszlám anarchiája jellemezte. Őreiktől csak 


erőszak árán tudnának megszabadulni. Simons még korainak tartotta a 
harcot. 

A városon túl a mentőautó megállt egy út menti kávézó előtt. 

— Miért álltunk meg? — kérdezte Simons. 

— Reggelizni — válaszolta a tolmács. 

— Nem kérünk reggelit! — támadt rá az ezredes. 

— Na de... 

— Nem kérünk reggelit! 

A tolmács vállat vont és odakiáltott valamit a mentőautóból kikászálódó 
kurdoknak. Azok visszaszálltak, és a konvoj folytatta útját. 

Dél felé járt, mire elérték Rezaryeh külvárosát. 

Az elmaradhatatlan úttorlasz állította meg őket. Keresztbe fordított 
járművekből, homokzsákokból, szögesdrótból álló, hatalmas építmény volt. 
Lassítottak, s egy fegyveres széles karmozdulatokkal mutatta, hogy 
húzódjanak le az országút melletti, őrházzá átalakított benzinkúthoz. A 
kezelőállásból géppuskák meredeztek az országút felé. 

A mentőautó sofőrje nem fékezett időben, s a kocsi belerohant a 
szögesdrót kerítésbe. A két Range Rover pontosan a kijelölt helyen állt 
meg. 

A mentőt rögtön fegyveresek vették körül és heves vita kezdődött, 
amelybe Rasid és a tolmács 15 bekapcsolódott. A rezaryehi forradalmárok 
nem feltételezték automatikusan, hogy a mehabadi forradalmárok is az ő 
oldalukon állnak. A rezaryehiek azerbajdzsánok voltak, nem kurdok, s a 
veszekedés hol törökül, hol farsziul folyt. 

Úgy tűnt — már amennyit megértettek belőle —, hogy a kurdoktól el 
akarják venni a fegyvereiket, s ők tiltakoztak ez ellen. A tolmács a 
mehabadi mullah levelét lobogtatta. Rasidot mindkét fél kívülállónak 
tekintette, s nemigen vettek róla tudomást. 

A tolmács és Rasid hirtelen ott hagyta a veszekedőket és visszament a 
kocsikhoz. 

— Elvisszük magukat egy szállodába — mondta a tolmács. — Majd utána 
elmegyek és megkeresem a mullahot. 

A mentőautó még mindig a szögesdrótba gabalyodva állt, s ki kellett 
szabadítani, hogy tovább tudjanak menni. Néhány őr ott hagyta az úttorlaszt 
és bekísérte őket a városba. 

Iráni vidéki városhoz mérten Rezaiyeh nagy település. Több betonból és 
téglából épült ház is áll benne, s utcáinak egy részét szilárd burkolat borítja. 


A főutcán hajtottak be a városközpontba. A távolból kiabálást hallottak. 
Rasid és a tolmács bement egy épületbe — feltehetően a helyi szállodába —, a 
többiek pedig kint vártak. 

Coburn optimista volt. Kivégzésre szánt foglyokat rendszerint nem 
visznek szállodába. Pusztán adminisztratív formaságokról lehet szó. 

A kiabálás egyre közelebbről hallatszott, s kis idő múlva az utca végén 
nagy tömeg tünt fel. 

— Mi az ördög lehet ez? — kérdezte Coburn. 

A kurdok kiugrottak a mentőből, körbevették a két terepjárót, tömör 
sorfalat alkotva az első kocsi előtt. Egyikük Coburnék kocsijára mutatva 
olyan mozdulatot tett a kezével, mint amikor valaki ráfordítja a kulcsot a 
zárra. 

— Zárjátok be az ajtót! — figyelmeztette Coburn a többieket. 

A tömeg közelebb nyomult. Az egész úgy nézett ki, mint valami utcai 
felvonulás. A menet élén rongyos ruhájú katonatisztek haladtak. Egyikük 
sírt. 

— Tudjátok, mi ez? — kérdezte Coburn. — A hadsereg most adta meg 
magát, s a tömeg az elfogott tiszteket hajtja végig a főutcán. 

A bosszúszomjas csőcselék az őröket lökdösve már körbevette őket. 
Ellenséges arcok bámultak rájuk mindenfelől. A kurdok, amennyire csak 
tudták, tartották magukat, s igyekeztek visszaszorítani a tömeget a 
kocsiktól. A harc bármely pillanatban kitörhetett. 

— Kezd meleggé válni a helyzet — mondta Gayden. Coburn az első kocsit 
figyelte, s szerette volna tudni, mit fog tenni Simons. 

Hirtelen észrevette, hogy a vezető felőli oldalon egy puska csöve mered 
egyenesen rájuk. 

— Paul, ne fordulj meg, s ne 15 mozdulj. Valaki egyenesen a fejedre céloz. 

— Jézusom... 

Coburn már elképzelte, mi fog történni a következő pillanatokban: a 
tömeg kővel kezdi dobálni a kocsikat, aztán felborítják őket. . . 

Az egész ugyanolyan váratlanul ért véget, ahogyan elkezdődött. Az 
elfogott katonák jelentették a fő attrakciót, s amint elvonultak, a tömeg 15 
követte őket. Coburn fellélegzett. 

— Még egy perc, és... — vett mély lélegzetet Paul. 

Rasid és a tolmács visszatért. 

— Nem akarnak semmiféle amerikait a szállodában. Nem vállalják a 
kockázatot — közölte Rasid. 


Coburn ebből arra következtetett, hogy a városban pattanásig feszült a 
hangulat, s a tömeg megrohanhatja és felgyújthatja a szállodát, ha megtudja, 
hogy külföldiek laknak benne. 

— A forradalmi parancsnokságra kell mennünk — folytatta Rasid. 

Továbbhajtva lázas nyüzsgést tapasztaltak az utcákon. Itt 15, ott is 
különböző márkájú és méretű teherautókat raktak meg, feltehetően a 
Tabriznál még mindig harcoló felkelőknek szánt utánpótlással. Egy 
iskolának látszó nagy épület előtt álltak meg. Az utcán, a kerítés előtt zajos 
tömeg tolongott bebocsátásra várva. Rövid vita után a kurdoknak sikerült 
rávenniük a kapunál álló őröket, hogy a mentőautót és a két Range Rovert 
engedjék be az udvarra. A tömeg dühösen kiabált, látva, hogy a külföldieket 
beengedik. Coburn megkönnyebbülten sóhajtott fel, amikor a kapu 
becsukódott mögöttük. 

Az udvar tömve volt gépkocsikkal. Nem messze tőlük, lőszeresládák 
tetején egy mullah állt, s valamiféle ceremóniát vezényelt a körülötte 
tolongó embereknek. 

— A Tabrizba induló, a forradalomért harcolni kívánó új katonákat esketi 
fel — magyarázta Rasid. 

Az őrök az iskolaépülethez terelték őket. Egy férfi jött le a lépcsőn és a 
kurdokra mutogatva, dühösen kiabált valamit. 

— Nem mehetnek be fegyverrel az épületbe — fordította Rasid. 

Coburn észrevette, hogy kísérőik egyre idegesebbek lesznek: nem 
számítottak rá, hogy ellenséges területen találják magukat. Átnyújtották a 
mehabadi mullahtól kapott papírt. A veszekedés még folytatódott egy ideig. 

— Önök várjanak itt — szólt végül Rasid. — Én bemegyek, s beszélek a 
forradalmi bizottság vezetőjével. 

Felszaladt a lépcsőn, s eltűnt az épületben. Paul és Gayden rágyújtott. 
Paul félt. Ezek az emberek biztosan felhívják Teheránt, s mindent 
megtudnak róla. Talán még örülhet is, ha csak a börtönbe küldik vissza. 

— Nagyon hálás vagyok azért, amit értünk tettetek, de azt hiszem, most 
még nagyobb bajban vagyunk — mondta Gaydennek. 

Coburnt a kerítésen kívül tolongó tömeg nyugtalanította. Itt az udvarban 
fenntartanak valamiféle rendet, de odakint már elszabadultak az indulatok. 
Mi lesz, ha valamelyik ostoba őrt sikerül rávenniük, hogy kinyissa a kaput? 
A lincselésnek semmi sem állhatja útját. Teheránban egy férfit — egy iránit 
—, aki valamivel feldühítette a tömeget, a szó szoros értelmében darabokra 
téptek. A hisztérikus, őrjöngő tömeg egyenként szaggatta ki kezeit és lábait. 


Az őrök puskájukkal intve jelezték, hogy húzódjanak az udvar egyik 
végébe és álljanak a falhoz. Teljesen  kiszolgáltatottak voltak, 
engedelmeskedtek hát. Coburn az előttük magasodó falat vizsgálgatta — 
golyónyomok látszottak rajta. Paul 15 észrevette őket, és elsápadt. 

— Jézusom! — sóhajtott fel. — Mi aztán jól kifogtuk. 


Hogyan gondolkodhat a forradalmi bizottság vezetője? — tette fel 
magának a kérdést Rasid. 

Először is: annyi dolga van, hogy azt sem tudja, hol áll a feje. 
Ellenőrzése alatt kell tartania a várost, bár semmiféle tapasztalata nincs még 
abban, hogyan kell gyakorolni a hatalmat. Foglalkoznia kell az elfogott 
katonatisztekkel. Fel kell kutatnia a SAVAK ügynökett és ki kell hallgatnia 
őket. Gondoskodnia kell a város normális életéről, vissza kell vernie az 
ellenforradalmat, és csapatokat kell küldenie Tabrizba. 

A legfőbb gondja, hogy sorban kipipálja listájáról a teendőket — jutott a 
végső következtetésre. 

Nem érez szimpátiát a menekülő amerikaiak iránt, de ideje sincs 
foglalkozni velük. Ha döntente kell, egyszerűen bevágja őket a börtönbe, s 
majd akkor törődik velük, ha akad egy kis ideje. El kell hát érni, hogy ne 
kerüljön sor semmiféle döntésre. 

Rasidot egy osztályterembe vezették. A parancsnok a padlón ült. Magas, 
erős ember volt, arcán a győzelem fénye ragyogott. De látszott az 15, hogy 
gondjai vannak, zavart és rettenetesen fáradt. 

— Ez az ember levelet hozott Mehabadból a mullahtól. Hat amerikai van 
vele — tájékoztatta a parancsnokot Rasid kísérője. 

Rasidnak eszébe jutott egy film, amelyben a főszereplő a belépési 
engedély helyett vezetői jogosítványát lobogtatva jutott be egy szigorúan 
örzött épületbe. Akinek kellő önbizalma van, az bárkinek a gyanakvását 
képes kijátszani. 

— Nem. A Teheráni Forradalmi Bizottságtól érkeztem — vágott közbe. — 
Öt- vagy hatezer amerikai van Teheránban, s úgy döntöttünk, hogy 
hazaküldjük őket. A repülőtér nem működik, ezért választottuk ezt az utat. 
Ki kell építeni a megfelelő útvonalat, amelyen távozhatnak. Ezért vagyok 
itt. Önnek azonban éppen elég dolga van. Talán majd a beosztottaival 
beszélem meg a részleteket. 

— Jól van — válaszolta a parancsnok és intett, hogy távozhatnak. 

A "nagy hazugság" technikája ismét bevált. 


— Én vagyok a helyettese — közölte a kísérője. 

Egy kisebb szobába léptek, ahol öt-hat ember éppen teázott. Rasid 
felemelte a hangját, hogy a többiek is hallják, amit mond: 

— Az amerikaiak egyszerűen csak haza akarnak jutni a családjukhoz. 
Örülünk, hogy megszabadulunk tőlük és úgy akarunk bánni velük, hogy 
semmi panaszuk se lehessen az új rendszerre. 

— Ezeket miért hozta most magával? — kérdezte a helyettes. 

— Ez a próbaút. Kipróbáljuk, milyen problémák adódhatnak menet 
közben... 

— A határon mégsem engedheti át őket. 

— De igen. Rendes emberek, soha nem ártottak országunknak, s feleségük 
és gyerekeik vannak otthon — egyikük gyereke éppen most haldoklik a 
kórházban. A Teheráni Forradalmi Bizottságtól azt az utasítást kaptam, 
hogy kísérjem át őket a határon. . . 

Ügyelt rá, hogy folyamatosan beszéljen. A parancsnok helyettese 
időnként közbekérdezett: Hol dolgoztak az amerikaiak? Mit visznek 
magukkal? Honnan tudja Rasid, hogy nem SAVAK-ügynökök, akik a 
tabrizi ellenforradalmároknak kémkednek? Minden kérdésre hosszan 
válaszolt. Tudta, hogy állandóan beszélnie kell, mert ha szünetet tart, azzal 
ellenérvek kigondolására ad alkalmat a másiknak. Nagy volt körülöttük a 
forgalom: a szobában lévők távoztak, s újak jöttek helyettük. Három vagy 
négy ízben a parancsnokhelyettesnek 1s ki kellett mennie. 

— Tisztáznom kell ezt a dolgot Teheránnal — szólt, a legutóbbi távozásából 
visszatérve. 

Rasid ereiben megfagyott a vér. Teheránban természetesen senki sem 
fogja megerősíteni a történetét. Abban bízott, hogy egy örökkévalóságig 15 
eltarthat, amíg sikerül vonalat kapni Teheránba. 

— Már mindent tisztáztunk. Semmit nem kell ellenőrizni — ellenkezett. — 
Persze, ha ragaszkodik hozzá, akkor elviszem az amerikaiakat egy 
szállodába, s megvárjuk, amíg intézkedik. Jobb volna, ha küldene velünk 
néhány őrt — füzte még hozzá. A parancsnokhelyettes úgysem engedné el 
őket őrizet nélkül. Azzal, hogy maga kéri, talán sikerül valamelyest 
elaltatnia a gyanakvását. 

— Nem is tudom. . . 

— Itt nem maradhatnak — erősködött tovább Rasid. — Valami bajuk eshet, s 
az csak újabb gondot okozna. 


Lélegzetvisszafojtva várta a választ. A parancsnokságon csapdában 
vannak. Egy szállodában legalább minimális esélyük lesz a menekülésre. . . 

— Rendben van — egyezett bele végre a helyettes. 

Rasid igyekezett titkolni elégedettségét. 


Paul megkönnyebbült, amikor meglátta a közeledő Rasidot. Az utóbbi 
néhány perc örökkévalóságnak tűnt. Senki nem szegezett ugyan fegyvert 
rájuk, de bárhova néztek, mindenhol ellenséges pillantásokkal találkoztak. 

— Mehetünk a szállodába — mondta Rasid. 

A mehabadi kurdok kezet ráztak velük és mentőautójukba szállva 
elhajtottak. Néhány perc múlva ők is elindultak a két Range Roveren, 
nyomukban egy másik kocsival, amelybe négy vagy öt fegyveres szállt be. 
A szállodában az igazgató és az őrök között vita robbant ki, de végül az 
őrök győztek, s az amerikaiak az épület hátsó frontján, a harmadik emeleten 
kaptak négy szobát. Figyelmeztették őket, hogy húzzák be a sötétítő 
függönyöket, s ne menjenek az ablakhoz, nehogy felkeltsék valamelyik 
helyi mesterlövész érdeklődését. 

Összegyűltek az egyik szobában. Távolról lövéseket hallottak. Rasid 
megszervezte a vacsorát: sült csirkét, rizst, kenyeret és colát hozatott. Maga 
is velük evett, aztán visszament az iskolába. 

Az őrök fegyverrel a kezükben ki-be jártak. Egyiküket Coburn különösen 
ijesztőnek találta, s valahányszor belépett, alig bírta levenni róla a szemét. 
Alacsony fiatalember volt, nagyon izmos, fekete hajjal és kígyótekintettel. 
Estefelé azonban már látszott, hogy egyre jobban unja a dolgot. 

— Carter nem Jó — szólalt meg hirtelen, a szobába visszatérve. Körülnézett 
és várta a reakciót. 

— CIA nem Jó. Amerika nem jó — folytatta. Látva, hogy senki nem 
válaszol, kiment. 

— Ez a fickó piszkálódni akar — figyelmeztette őket Simons. — Nehogy 
bárki 15 beugorjon nekt. 

Kis idő múlva az őr újabb próbát tett: 

— Nagyon erős vagyok -— mondta. — Birkózás. Birkózó bajnok. 
Olaszországban voltam. 

Senki sem válaszolt. 

Leült, a fegyverével matatott, úgy tett, mintha nem tudná, hogyan kell 
megtölteni. Hirtelen Coburnhoz fordult: 

— Érted a fegyvereket? 


Coburn megrázta a fejét. Az őr körbenézett: — Hát maguk? 

M1-es puska volt nála, amelyet mindannyian Jól ismertek, de senki sem 
szólalt meg. 

— Kötünk üzletet? — kérdezte az őr. — A puskát egy hátizsákért. 

— Nincs hátizsákunk és nem akarunk fegyvert — válaszolta Coburn. 

Az őr feladta és kiment a folyosóra. 

— Hol az ördögben lehet Rasid? — nézett körül Coburn. 

A kocsi nagyot zökkent egy gödörben, és Ralph Boulware felébredt. A 
rövid, nyugtalan alvás után nagyon fáradtnak érezte magát. Kinézett az 
ablakon — már fényes reggel volt. Hatalmas víztükröt látott, akkorát, hogy a 
túlsó partot ki sem tudta venni. 

— Hol vagyunk? — kérdezte. 

— A Van-tónál — válaszolta "Charlie Brown". 

Előbb szétszórt házakat, aztán falvakat és gépkocsikat látott — elhagyták a 
vad hegyvidéket és visszatértek a civilizációba, vagy legalábbis oda, ami a 
világnak ebben a sarkában annak számított. Megnézte a térképet, s látta, 
hogy már csak mintegy százötven kilométerre vannak a határtól. 

— De hisz ez nagyszerű! — lelkesedett. Megláttak egy benzinkutat. 
Valóban visszatértek a civilizált világba. 

— Álljunk meg, tankoljunk! — adta ki az utasítást. 

A benzinkútnál kenyeret és kávét vettek. A kávé majdnem olyan Jólesett 
neki, mint egy frissítő zuhany. Kedve támadt vezetni. 

— Mondja meg az öregnek, hogy engedjen a volánhoz — szólt "Charlie7- 
nak. 

A taxis harminc-negyven mérföldes sebességgel hajtott, Boulware 
azonban addig nyomta a gázt, míg sikerült kicsikarnia az öreg Chevroletből 
óránként hetven mérföldet. Kezdte hinni, hogy mégis időben odaérnek a 
határra a Simonsszal megbeszélt találkozóra. 

A tóparti úton száguldva hirtelen tompa pukkanást, majd kopogó hangot 
hallott. A kocsi jobbra-balra hánykolódott az úton, s hallani lehetett a fém 
súrlódását a betonon. Durrdefekt! Nem kis erőfeszítésébe került, míg 
egyenesbe hozta és megállította az autót. 

Mind a négyen kiszálltak és megnézték a kereket, A köpeny darabokra 
szakadt és a keréktárcsa 15 megrongálódott. A pótkereket pedig már az 
előző defektnél felhasználták. 

Boulware közelebbről 15 szemügyre vette a kereket: a tárcsa teljesen 
deformálódott — ha sikerülne 15 szerezniük egy pótkereket, a sérültet akkor 
sem tudják leszerelni. Körülnézett és észrevett a hegyoldalban egy házat. 

— Menjünk — mondta a többieknek. — Onnan telefonálhatunk. 

— Ezen a környéken nincs telefon — rázta meg a fejét "Charlie Brown". 


Mindazok után, amin keresztülment, Boulware nem volt hajlandó feladni. 
Pont most, ilyen közel a célhoz? 

— Akkor fogjon egy kocsit, menjen vissza a legközelebbi városba és 
hozzon egy másik taxit — mondta "Charlie"-nak. 

"Charlie? elindult. Két gépkocsi száguldott el mellette, de végül egy 
teherautó felvette. Platóján szalma között gyerekek ültek. 

Boulware, Ilsman és a sofőr narancsot majszolva a tavat bámulta, és várt. 

Egy óra múlva kis, európai gyártmányú furgont láttak a lejtőn lefelé 
száguldani. Csikorogva fékezett, megállt mellettük és "Charlie" pattant ki a 
vezetőfülkéből. 

Boulware odaadott ötszáz dollárt az adanai taxisnak, aztán Ilsmannal és 
"Charlie"-val beszállt a másik kocsiba, s elhajtottak, hátrahagyva az út 
szélén partra vetett bálnaként heverő Chevroletét. 

Az új sofőr szélvészként száguldott, és délre elérték a tó keleti partján 
épült Vant. A központot alkotó néhány téglaépületből és számos 
agyagviskóból álló kisváros volt. Isman "Mr. Fish" egyik rokonának 
házához kalauzolta a kocsit. 

Kifizették a sofőrt, s beléptek a házba. Ilsman rögtön hosszas 
megbeszélésbe kezdett "Mr. Fish" unokatestvérével. Boulware is a 
nappaliban telepedett le, figyelte a számára tökéletesen érthetetlen 
beszélgetést és alig várta, hogy tovább mehessen. Egy órán át bírta 
türelemmel, aztán "Charlile"-hoz fordult: — Fogjunk egy újabb taxit és 
menjünk! Nincs szükségünk a segítségére. 

— Innentől a határig nagyon vad vidék következik. Külföldiek vagyunk, 
védelemre van szükségünk -— ellenkezett "Charlie". 

Boulware nyugalmat erőltetett magára. Ilsman végre kezet rázott "Mr. 
Fish" unokatestvérével, "Charlie" pedig közölte a megbeszélés eredményét: 
— A fiai lekísérnek bennünket a határra. 

A két fiú két gépkocsival állt elő. 

Magas hegyek között haladtak. Boulware nyomát sem látta a veszélyes 
banditáknak, akikkel szemben meg kellett volna védeni őket. Akármerre 
nézett, csak behavazott legelőket, sovány kecskéket és kunyhójuk előtt 
álldogáló, rongyos embereket látott. 

Néhány mérföldnyire a határtól, Yüksekova faluban megállították őket a 
rendőrök. Ki kellett szállniuk a kocsiból, s bemenni a kis fehérre festett 
őrszobára. Ilsman bemutatta papírjait, s hamarosan továbbengedték őket, 
Boulware elgondolkozott rajta, hogy Ilsman talán valóban a török 


titkosszolgálatnál dolgozik. Huszonnégy órás utazás után, csütörtökön 
délután négy órakor érték el a határt. 

A határőrposzt körül csak a kopár hegyek. Az egész határállomás 
mindössze két fából ácsolt épületből, s egy kis postahivatalból állt. 
Boulware kíváncsi volt, vajon ki az ördög használhatja az utóbbit. Talán a 
teherautósofőrök. Kétszáz méterrel arrébb, már iráni területen, néhány 
nagyobb épület állt. 

A "piszkos csapatnak" se híre, se hamva. 

Boulware dühös volt. Majd a nyakát törte, hogy időben érkezzék. Hol az 
ördögben lehet Simons? 

Az egyik épületből egy őr lépett ki, s odament hozzájuk: 

— Az amerikaiakat keresik? 

Boulware-nek egy hang sem jött ki a torkán meglepetésében. Az egész 
vállalkozást a legnagyobb titokban szervezték meg. Úgy látszik, az 
óvintézkedések teljesen feleslegesek voltak. 

— Igen — nyögte ki nagy nehezen. — Az amerikaiakat várom. 

— Jöjjön velem! Telefonon keresik — mondta az őr. 

Követte a kis házba és felemelte a kagylót: 

— Tessék! 

— Itt az amerikai konzulátus — mondta egy ismeretlen hang. — Kicsoda 
maga? 

— Mi az ördög ez? — kérdezte bizalmatlanul Boulware. 

— Megmondaná, mit csinál ott? 

— Nem tudom, hogy ki maga és nem vagyok hajlandó megmondani, mit 
keresek Itt. 

— Figyeljen ide! Tudom, hogy ki ön és azt 15, miért van ott. Ha bármi 
problémája adódik, csak hívjon fel. Van magánál toll? 

Boulware felírta a telefonszámot, megköszönte a hívást és még mindig 
tökéletesen értetlenül a helyére rakta a kagylót. Egy órával korábban még 
maga sem tudta, hogy itt lesz. Hogyan szerezhetett hát róla tudomást bárki? 
Pláne az amerikai konzulátus! Ismét Ilsman jutott az eszébe. Lehet, hogy 
felvette a kapcsolatot a főnöketvel, az MII-vel, azok a CIA-jel, s a CIA 
értesítette a konzulátust? Megkérhetett valakit Vanban, vagy akár 
Yüksekovában, hogy telefonáljon helyette. 

Nem tudta eldönteni, hogy jó-e vagy rossz, ha a konzulátus tud a 
dologról. Eszébe jutott, miféle "segítséget" kapott Paul és Bill a teheráni 


nagykövetségtől. Akinek barátai vannak a Külügyminisztériumban, annak 
nincs szüksége ellenségekre. 

Igyekezett elfeledkezni a konzulátusról. Most az a legfontosabb, hogy 
megtalálja a "piszkos csapatot". 

Kilépett az épületből és a lakatlan vidéket bámulta. Úgy döntött, hogy 
átmegy a határon és beszél az irániakkal. Szólt Ilsmannak és "Charlie 
Brown"-nak, hogy kövessék. 

A határhoz közeledve észrevette, hogy az iráni oldalon az őrök nem 
viselnek egyenruhát. A kormány bukásával valószínűleg forradalmi 
gárdisták vették át a határ őrizetét. 

- — Kérdezze meg tőlük, hogy  hallottak-c-e valamit amerikai 
üzletemberekről, akik két dzsippel közelednek errefelé — szólt "Charlie"- 
nak. 

A választ tolmácsolás nélkül 15 megértette: az irániak hevesen rázták a 
fejüket. 

Rongyos turbánú, vállán ósdi puskát cipelő kíváncsi hegyilakó tűnt fel és 
odament hozzájuk. Rövid beszélgetés után "Charlie? visszafordult 
Boulware felé és közölte az ajánlatot: — Ez az ember azt állítja, hogy tudja, 
hol vannak az amerikaiak. Hajlandó is elvezetni önt hozzájuk, ha megfizeti 
a segítségét. 

Boulware szerette volna tudni, mennyit kér, de IlIsman élénken tiltakozott 
ellene, hogy bármilyen ajánlatot is elfogadjon. Hevesen gesztikulálva 
érvelt, szavait "Charlie" fordította: — Bőrkabátot visel, bőrkesztyűt, és óra 
van a kezén! 

Boulware nem értette a dolgot. Még mindig azt a régi órát viselte, amit 
Marytől kapott, amikor összeházasodtak: — Na és? 

— Ilyen öltözékben biztosan a SAVAK ügynökének nézik. A SAVAK 
embereit pedig halálosan gyűlölik odaát. 

— Majd ruhát váltok. Van egy másik kabátom a kocsiban. 

— Szó sem lehet róla — tiltakozott "Charlie". — Értse meg, csak azt 
akarják, hogy átlépje a határt. Ha megteszi, rögtön letartóztatják. 

— Oké — adta meg magát Boulware. 

Hátat fordított a határnak. Ha már itt van ez a postahivatal, miért ne 
próbálná meg felhívni Isztambult? Hátha sikerül elérnie Ross Perotot. 
Bement az épületbe. Elé tettek egy űrlapot, hogy azon rendelje meg a 
beszélgetést. Időbe telik, amíg bejön a hívás, magyarázta a tisztviselő. 


Kiment az épület elé. "Charlie? lépett hozzá, s közölte, hogy a török 
határőrök egyre idegesebbek. Az irániak közül néhányan átkísérték őket a 
török oldalra, s a törökök nem szerették, ha bárki i15 mászkál a senki földjén. 

Semmi értelme, hogy Itt maradjak, gondolta Boulware. 

— Hajlandók felhívni bennünket Yüksekovában, ha a csoport átjön a 
határon? — kérdezte. 

"Charlie?" megbeszélte a dolgot a határőrökkel. Beleegyeztek a dologba. 
A faluban van egy szálloda, oda fognak telefonálni. 

Boulware, Ilsman, "Charlie?" és "Mr. Fish" unokatestvérének két fia 
visszahajtott a falúba. 

Bejelentkeztek a világ leglerobbantabb szállodájába. Az épületnek 
döngölt agyagpadlója volt, a fürdőszobát az emeletre vezető lépcső alá vájt 
lyuk helyettesítette. Egyetlen szobába kellett bezsúfolódniuk. "Charlie 
Brown" vacsorát rendelt — újságpapírban hozták be. 

Boulware már nem volt biztos abban, hogy jól döntött, amikor eljött a 
határról. Annyi baj történhet. Lehet, hogy a határőrök ígéretük ellenére 
mégsem telefonálnak. Úgy határozott, hogy igénybe veszi az amerikai 
konzulátus által felajánlott segítséget — megkéri őket, szerezzenek neki egy 
engedélyt, hogy a határállomáson tartózkodjék. A szálloda egyetlen ősrégi, 
tekerős telefonjáról felhívta a megadott számot. Sikerült vonalat kapnia, de 
az olyan rossz volt, hogy alig értették meg egymást a hívott féllel. Azt sem 
tudta, kivel beszél. Az illető, miután alig érthetően közölte, hogy 
visszahívja, le 15 rakta a kagylót. 

Türelmetlenül járkált fel-alá a kandalló előtt. Egy idő után már nem bírta 
tovább, s úgy döntött, hogy engedély nélkül 15 visszamegy a határra. 

Útközben defektet kaptak. 

Az út szélén toporogtak, míg a két fiú kereket cserélt. Ilsman idegesnek 
látszott. 

— Szerinte ez nagyon veszélyes vidék. Csupa gyilkos és bandita él 
errefelé — magyarázta "Charlie". 

Boulware-ben feltámadt a gyanú, hogy esetleg nem 1s egészen erről van 
szó. IIlsman kerek nyolcezer dollárért vállalkozott az útra, s most talán fel 
akarja verni az árat. 

— Kérdezze meg tőle, hány embert öltek meg ezen az úton a múlt 
hónapban — szólt "Charlie"-nak. 

— Harminckilencet — hangzott a válasz. 


Boulware figyelte Ilsman arcát, s úgy látta, őszintén beszél. Ez a fickó 
tényleg az igazat mondja. Körbenézett, s csak a behavazott, zord 
hegyoldalakat látta. Megborzongott. 

Rezaiyehben Rasid beszállt az egyik Range Roverbe és visszament a 
forradalmi főhadiszállássá alakított iskolához. 

Szerette volna tudni, hogy a parancsnok helyettese telefonált-e 
Teheránba. Előző este Coburn nem kapott vonalat. Talán neki sem sikerült. 
Ha így van, akkor csak két lehetőség közül választhat: vagy visszatartja az 
amerikaiakat, vagy ellenőrzés nélkül továbbengedi őket. Az is lehet persze, 
hogy szégyelli magát a kudarcért — nem akarja Rasid tudomására hozni, 
hogy ekkora a szervezetlenség a városban. 

Rasid kis színjátékra határozta el magát. Úgy fog tenni, mintha szentül 
hinné, hogy az ellenőrzés megtörtént, s minden rendben van. 

Belépett az udvarra. Meglátta a parancsnokhelyettest egy Mercedes 
oldalának támaszkodva. Rögtön nekitámadt —, egymás után sorolva, miféle 
problémákat okozhat hatezer amerikai elszállítása a határra. Hány ember 
számára lehet éjszakai szállást találni Rezaryehben? Megfelelően föl van 
szerelve a serói határőrposzt ennyi ember átbocsátására? Felhívta a 
figyelmét, hogy Khomermni ajatollah utasítása értelmében jól kell bánni az 
országot elhagyó amerikaiakkal, mert az új kormány nem akar viszályba 
keveredni az Egyesült Államokkal. Ezután rátért a dokumentumok 
kérdésére: a rezariyehi bizottság talán kiállíthatná a  menleveleket, 
amelyekkel az amerikaiak átléphetik a határt Serónál. Neki, Rasidnak 
feltétlenül meg kell kapnia azt a papírt még ma, hogy átvihesse a hat 
amerikait. Jobb volna, ha az okmányokat máris kiállítanák. 

A parancsnokhelyettes beleegyezett. Bementek az iskola könyvtárába. 

Rasid tollat és papírt kerített, s átnyújtotta a helyettesnek. 

— Mit is írjunk? — morfondírozott hangosan. — Talán azt, hogy ennek az 
okmánynak a birtokosa szabadon átvihet a határon — Serónál — hat 
amerikait. De nem. Írjuk be Barzagant is, hátha Serónál zárva van a határ. 

A helyettes engedelmesen körmölt. 

— Talán hozzátehetnénk még, hogy valamennyi határőr köteles a 
lehetőség szerint segíteni és szükség esetén védelmet nyújtani az illetőknek. 

A parancsnokhelyettes leírta, amit Rasid mondott, s alákanyarította a 
nevét. 

— Talán írja még oda, hogy az Iszlám Forradalom Parancsnoki Bizottsága. 

A férfi engedelmesen odaírta. 


Rasid átolvasta a dokumentumot. Nem találta elég szakszerűnek; 
túlságosan hevenyészett. Valami hiányzik még róla, amitől igazán hivatalos 
papírnak tűnik. Talált egy bélyegzőt, festékpárnát, s lepecsételte az 
okmányt. Csak utána látta, milyen bélyegző is az: "A vallási iskola 
könyvtára, Rezaryeh, Alapítva 1344-ben." 

Rasid eltette az okmányt. 

— Le kellene másolni belőle hatezer darabot, s akkor elég lenne csak 
aláírni őket — mondta. 

A parancsnok helyettese egyetértően bólogatott. 

— Holnap még tárgyalunk a további előkészületekről — figyelmeztette 
Rasid. — Most Seróba kell mennem, hogy megbeszéljem a dolgot a 
határőrökkel. 

— Rendben. 

Rasid nyugodtan kisétált. 

Semmi sem lehetetlen. 

Beszállt az egyik Range Roverbe. Nem is olyan rossz ötlet, hogy a 
határra menjen — legalább felderíti, hogy milyen problémákkal kell 
szembenézni, ha az amerikaiakkal érkezik. 

A külvárosban meg kellett állnia egy úttorlasznál, amelyet tizenéves 
kölykök őriztek. Neki nem volt különösebb gondja velük, de nem tudta, 
hogyan fognak reagálni az amerikaiakra. A kölykökről lerítt, hogy 
rettenetesen szeretnék már használni a fegyverüket. 

Később már semmi probléma nem adódott. A határig vezető út sáros volt 
ugyan, de elég sima, s elég rendesen lehetett hajtani rajta. Útközben felvett 
egy stoppost, s megkérdezte tőle, hogy át lehet-e menni Törökországba 
lóháton. Természetesen, hangzott a válasz. Az illető testvérének — egészen 
véletlenül — még megfelelő lovai is voltak. . . 

Alig valamivel több mint egy óra alatt tette meg a hatvan kilométeres 
utat. A határállomás előtt állította le Range Roverjét. Az őrök bizalmatlanul 
fogadták. Megmutatta nekik a rezaiyehi parancsnok helyettese által írt 
levelet. Telefonáltak a városba, a parancsnokhelyettest kérték, aki — 
mindannyiuk legnagyobb megelégedésére — kezességet vállalt Rasidért. 

Az épület előtt állt és a török oldalon kalandozott a tekintete. Mennyi 
megpróbáltatáson mentek át csak azért, hogy átkeljenek ezen a keskeny 
sávon. Paul és Bill számára ez a szabadságot, az otthont, a családot fogja 
jelenteni, az EDS többi munkatársa számára pedig a megpróbáltatások 
végét. Számára egészen mást: Amerikát. 


Már ismerte az EDS menedzsereineek gondolkodásmódját. Nagyon fejlett 
kötelességtudat jellemzi valamennyiőjüket. Kötelességüknek tartják, hogy 
viszonozzanak bármilyen segítséget. Tudta, hogy csak kérnie kell, s 
magukkal viszik álmai földjére. 

A határállomást a hegyi út mentén egy kilométerrel lejjebb levő Seróból 
ellenőrzik. Rasid úgy döntött, hogy felkeresi a falu főnökét, s igyekszik 
összebarátkozni vele, hogy megkönnyítse a további utat. 

Már éppen indulni akart, amikor észrevette, hogy két gépkocsi tűnik fel a 
török oldalon. Az elsőből egy magas, fekete bőrű férfi szállt ki, s előrejött a 
senki földjének határán húzódó láncig. 

Rasid szíve gyorsabban kezdett verni. Ismerte ezt az embert! Hevesen 
integetve, torkaszakadtából ordította: 

— Ralph! Ralph Boulware! Hé, Ralph! 

A csütörtök reggel Teherán légterében, egy bérelt repülőgépen érte Glenn 
Jacksont. 

A menekülés lehetséges útvonalának felderítése után Kuvaitban maradt. 
Azon a vasárnapon, amikor Paul és Bill kiszabadult a börtönből, Merv 
Staufferen keresztül kapott Simonstól egy üzenetet, hogy menjen 
Ammanba, béreljen egy repülőgépet és repüljön vele Iránba. 

Hétfőn ért a jordániai fővárosba és rögtön munkához látott. Tudta, hogy 
Perot Ammanból, az Arab Wingstől bérelt repülőgépen ment Teheránba. 
Azt 1s tudta, hogy Akel Biltaji, az Arab Wings elnöke nagyon segítőkész 
volt — megengedte Perotnak, hogy egy televíziós forgatócsoport 
technikusának álcázva szálljon fel a gépre. Felhívta hát Biltajit és a 
segítségét kérte. 

Elmondta, hogy az EDS két embere Iránban rekedt, s ki kell hozni őket 
az országból. Mindenesetre hamis nevet talált ki Paulnak és Billnek. 
Közölte, hogy a teheráni repülőtér lezárása ellenére megpróbál a városba 
repülni. Biltaji megígérte, hogy segít. Szerdán azonban — ismét csak 
Staufferen keresztül — más utasításokat kapott Simonstól. Az új parancs 
értelmében a "tisztáknak" kellett utánanéznie. A "piszkos csapat" már 
elhagyta Teheránt, legalábbis Dallas szerint. 

Csütörtök hajnalban indult el Ammanból. 

Alighogy Teherán fölé ért, a városból két repülőgép szállt fel. Mikor 
közelebb kerültek, meglátta rajtuk a jelzést: az iráni légierő vadászgépei 
voltak. 

Kíváncsi volt, mi fog történni. 

Fedélzeti rádiójuk hosszú hallgatás, majd néhány másodpercnyi hangos 
recsegés után feléledt: a pilóta a fölöttük köröző vadászgépek pilótáival 
tárgyalt. Jackson semmit sem értett ugyan a beszélgetésből, de annak örült, 
hogy a vadászok társalognak, ahelyett, hogy tüzelnének. 

A hanghordozásból azonban sejtette, hogy valamin vitatkoznak. A 
parancsnok végül Jacksonhoz fordult: — Vissza kell fordulnunk. Nem 
engedélyezik a leszállást. 

— És mi van, ha mégis megpróbáljuk? 

— Akkor lelőnek. 

— Oké... — válaszolta. — Délután ismét megpróbáljuk. 


Csütörtök reggel Isztambulban, Sheraton-beli lakosztályában Perot már 
alig várta, hogy megkapja az angol nyelvű lapot. 

Mohón vetette magát a teheráni amerikai nagykövetség előző napi 
elfoglalásáról szóló elsőoldalas cikkre. Megkönnyebbülve látta, hogy a 
"tiszták" közül még csak a nevét sem említik senkinek. A támadás során 
mindössze egy ember sebesült meg — Kenneth Krause tengerészgyalogos 
örmester. Az újság szerint azonban Krause nem részesült megfelelő orvosi 
ellátásban. 

Perot felhívta John Carlent, a Boeing 707 parancsnokát, s megkérte, hogy 
jöjjön a lakosztályába. Elé rakta az újságot és megkérdezte: — Mit szólna 
hozzá, ha ma éjjel Teheránba repülnénk és elhoznánk ezt a tengerészt? 

Az őszülő hajú, a kaliforniai napsütéstől barna Carlen meg sem lepődött 
a kérdés hallatán. 

— Megcsinálhatjuk — válaszolta. 

Perotot meglepte, hogy még csak nem is habozott. Földi irányítás nélkül, 
éjszaka kell átrepülnie a hegyeken, s egy lezárt repülőtérre kell letennie a 
gépét. 

— Nem akarja megbeszélni a dolgot a legénységgel? — kérdezte tőle. 

— Nem. Nekik is ez lesz a véleményük. A gép tulajdonosai azonban nem 
fognak örülni. 

— Ne szóljon nekik. A felelősséget én vállalom. 

— Pontosan tudnom kell majd, hol van az a tengerészgyalogos — folytatta 
Carlen. — A követség hozza ki a repülőtérre. Elég sok embert ismerek ott, s 
a leszállást, esetleg a szabályok kisebb módosítása árán, el tudom intézni. 
Meg tudom szerezni a felszállási engedélyt 15, vagy ha nem, hát felszállok 
anélkül. 

A tengerészgyalogos hordágyát mindenesetre a "tiszták" fogják vinni, 
Járt Perot agyában. 

Telefonált Dallasba Sally Walthernek, a titkárnőjének. Megkérte, hogy 
kösse össze Wilson tábornokkal, a tengerészgyalogság főparancsnokával, 
aki Jó barátja volt. 

Néhány percen belül összejött a kapcsolás. 

— Törökországban vagyok üzleti úton — kezdte Perot, — Most láttam az 
újságban, mi történt Krause őrmesterrel. Repülőgéppel vagyok. Ha a 
követség kész kivinni Krausét a repülőtérre, akkor berepülünk érte az 
éjszaka, s elhozzuk, hogy megfelelő orvosi ellátást kapjon. 


— Rendben — válaszolta Wilson. — Ha az élete múlik rajta, akkor menjetek 
érte és hozzátok el. Ám ha nem, ne tedd kockára az embereid életét. Később 
visszahívlak. 

Sally visszavette a vonalat, s újabb rossz híreket közölt. A 
Külügyminisztérium Iráni  Válságcsoportjának egyik  sajtófelelőse 
kifecsegte Robert Dudneynak, a Dallas Times Herald washingtoni 
tudósítójának, hogy Paul és Bill a szárazföldön menekül, s már úton vannak 
hazafelé. 

Perot újból elátkozta a Külügyminisztériumot. Ha Dudney megírja a 
sztorit, s a hír eljut Teheránba, Dadgar egészen biztosan megerősíti a 
határőrizetet. 

Dallasban a hetedik emeletiek mindezért Perotot kárhoztatták. Előző este 
durván rátámadt az isztambuli konzulra; sértődöttségében biztosan ő 
szivárogtatta ki a hírt. Mindent megtettek, hogy megakadályozzák a közlést, 
de az újságtól semmiféle ígéretet nem sikerült kicsikarniuk. 

Wilson tábornok jelentkezett ismét. Krause őrmester élete nincs 
veszélyben. Nincs szükség Perot segítségére. 

Egy pillanat alatt meg is feledkezett Krauséról, s ismét a saját bajaira 
koncentrált. 

A konzul hívta: mindent megpróbált, de sajnos nem tud segítent. 
Repülőgépet sem bérelni, sem vásárolni nem lehet. Arra van ugyan 
lehetőség, hogy országon belüli útra béreljenek egy repülőgépet, de ez 
minden. Perot nem említette neki, hogy mit tudott meg a sajtó. 

Felhívta Dirk Douglast és Julian Kanauchot, a két tartalék pilótát, akiket 
éppen azért hozott magával, hogy egy kis repülőgépen Iránba repítsék. 
Megmondta nekik, hogy nem sikerült gépet szereznie. 

— Ne aggódjon — válaszolta Douglas. — Kerítünk mi egyet. 

— Hogyan? 

— Jobb, ha nem kérdezt. . . 

— De igen. Tudni akarom, hogyan. 

— Korábban Kelet-Törökországban dolgoztam. Tudom, hol vannak 
repülőgépek. Ha szüksége van rá, hát ellopunk egyet. 

— Jól meggondolták? — kérdezte Perot. 

— Magának kell meggondolnia — hangzott a válasz. — Ha Irán fölött netán 
lelőnek bennünket, akkor mit számít az, hogy loptuk a gépet? Ha viszont 
nem lőnek le bennünket, akkor szépen visszavihetjük oda, ahonnan 


elkötöttük. Ha keletkezik is rajta néhány lyuk, már rég árkon-bokron túl 
leszünk, mire bárki észreveszi. Mi van még ezenkívül meggondolni való? 

— Meggyőzött — válaszolta Perot. — Belevágunk. 

John Carlent és Ron Davist elküldte a repülőtérre, hogy kérjenek 
útvonalengedélyt Vanba, a határhoz legközelebb fekvő, repülőtérrel is 
rendelkező városba. 

A repülőtérről Davis visszahívta és közölte, hogy a Boeing 707 nem tud 
leszállni Vanban. A helyi repülésirányítók csak törökül beszélnek, ezért 
külföldi gép — az amerikai katonai repülőgépeket leszámítva, amelyeken 
tolmács 15 van — nem szállhat le ott. 

Perot felhívta "Mr. Fish"-t s megkérte, hogy szervezze meg a repülőutat. 
Néhány perc múlva megjött a megnyugtató válasz: minden rendben. "Mr. 
Fish" még azt 15 hozzáfűzte, hogy vezetőként ő 1s a csapattal megy. Perot 
őszintén meglepődött: "Mr. Fish" mindeddig rendíthetetlenül ragaszkodott 
ahhoz, hogy Törökország keleti részébe nem hajlandó betenni a lábát. 
Lehetséges volna, hogy a kalandvágy őt 15 hatalmába kerítette? 

Neki azonban Isztambulban kell maradnia, hisz ő az egész vállalkozás 
motorja. Telefonközelben kell lennie, hogy Boulware, a dallasiak, a 
"tiszták", vagy éppen a "piszkos csapat" bármikor elérhesse. Ha a 707-es 
leszállhatna Vanban, akkor ő is mehetne, hiszen a gép rádióadója 
segítségével a világ bármely részére lehet üzenni. Anélkül azonban 
elérhetetlen lesz Kelet-Törökországban, s lehetetlenné válik a kapcsolat az 
Iránból menekülők és a segítségükre sietők között. 

Pat Sculleyt, Jim Schwebachet, Ron Davist, "Mr. Fish"-t és a két pilótát — 
Dirk Douglast és Julián Kanauchot — küldte tehát Vanba, Sculleyt nevezve 
ki a törökországi mentőcsapat parancsnokává. 

Embereinek újabb csoportja indult hát el, hogy veszélyes helyeken 
veszélyes dolgokat hajtson végre. Ő pedig nem tehet mást, csak ül és várja a 
híreket. 

Sokat gondolt John Carlenre és a Boeing 707 legénységére. Mindössze 
néhány napja ismerte őket, közönséges átlagamerikaiak voltak, s Carlen 
mégis hajlandó lett volna kockáztatni az életét, hogy elrepüljön Teheránba 
és kihozzon onnan egy sebesült tengerészgyalogost. Minden gond és 
nehézség ellenére ez nagyon Jó érzéssel töltötte el. 

Megcsördült a telefon. 

— Itt Ross Perot. 

— Itt pedig Ralph Boulware. 


— Hello, Ralph! Hol van? 

— A határon. 

— Remek. 

— Épp az előbb láttam Rasidot. 

Perot nagyon boldog volt: 

— Csodálatos! Mit mondott? 

— Azt, hogy biztonságban vannak. 

— Hála istennek! 

— A határtól harminc-negyven kilométernyire egy szállodában vannak. 
Rasid csak előre jött, hogy felderítse a terepet. Már vissza 15 ment. Azt 
mondta, hogy holnap talán megpróbálnak átkelni, de ez csupán az ő ötlete, 
Simons esetleg másképp tervezi. Ha már ennyire közel vannak, akkor miért 
halogatnák tovább a dolgot, akár csak reggelig 15? 

— Igaza van. Pat Sculley és a fiúk többsége "Mr. Fish"-sel már elindult. 
Repülőgéppel mennek Vanig, onnan pedig bérelt busszal. Hol találják meg? 

— Egy Yüksekova nevű falu szállodájában vagyok. Ez a legközelebbi 
település a határhoz. A szálloda pedig az egyetlen az egész környéken. 

— Megmondom Sculleynak. 

— Oké. Viszlát. 

Perot boldogan rakta le a kagylót. Kezdenek végre alakulni a dolgok. 


Pat Sculley azt az utasítást kapta Perottól, hogy menjen a határra, 
gondoskodjék a "piszkos csapat" biztonságos átkeléséről, és vigye őket 
Isztambulba. Ha a menekülők nem érik el a határt, akkor lehetőleg egy Dirk 
Douglas által ellopandó repülőgépen, vagy ha az nem sikerül, akkor 
országúton Iránba kell mennie, hogy felkutassa őket. 

Sculley és a mentőcsapat menetrend szerinti járattal repült Isztambulból 
Ankarába, ahol már várta őket egy bérelt gép. A megállapodás úgy szólt, 
hogy Vanba viszi és vissza 15 hozza őket. Máshova nem lehetett repülni 
vele. A pilótát csak úgy kényszeríthették volna, hogy Iránba menjen, ha 
erőszakkal eltérítik a gépet. 

Egy turbómotoros gép érkezése nagy eseménynek számított Van 
városában. Amikor kiszálltak, egész csapat rendőr fogadta őket, s úgy tűnt, 
nem lesz könnyű szabadulni tőlük. "Mr. Fish" azonban félrevonult a 
parancsnokkal, s hamarosan mosolyogva tért vissza. 

— Figyeljenek rám! — mondta. — A város legjobb szállodájába megyünk, 
de vegyék figyelembe, hogy ez nem a Sheraton, s lehetőleg ne 


reklamáljanak. 

A szállodának három emelet magas, tágas központi hallja volt, s a szobák 
a galériákról nyíltak úgy, hogy mindegyiknek az ajtaját jól lehetett látni a 
hallból. Amikor az amerikaiak beléptek, a helyiség tele volt sörözgető, a 
fekete-fehér televízión futballmeccset néző, lármás törökökkel. Az 
idegeneket meglátva elhallgattak, s hamarosan néma csönd lett a hallban. 

Megkapták a szobáikat. Mindegyikben két összecsukható ágy volt, s a 
sarokban egy zuhanyozófüggönnyel elkerített lefolyónyílás — a WC. A 
fehér falú, deszkapadlós szobákon nem volt ablak. Annál több a svábbogár. 
Minden emeleten egy fürdőszoba volt. 

Sculley és "Mr. Fish" elindult, hogy buszt szerezzen, amellyel 
lejuthatnak a határra. A szálloda előtt leintettek egy Mercedest, s az elvitte 
őket egy villamossági cikkeket árusító bolthoz. A kirakatban mindössze 
néhány ócska tévé árválkodott. Az üzlet már bezárt — közben beesteledett —, 
de "Mr. Fish" megrázta az ablakot védő vasrácsot, s végül csak kijött 
valakit. 

A bolt végében levő kamrába vonultak, s leültek az egyetlen villanykörte 
által megvilágított asztalhoz. Sculley egy szót sem értett a beszélgetésből, 
amelynek végén azonban előállt egy autóbusz, sofőröstül. A szállodába már 
a busszal mentek vissza. 

A többiek Sculley szobájában várták őket. Senki sem akart lefeküdni, s 
még kevésbé a szálloda ágyaiba. Azonnal indulni akartak a határra, de "Mr. 
Fish" vonakodott. 

— Már hajnali kettő van — figyelmeztette őket. — A rendőrség pedig figyeli 
a szállodát. 

— Számít az valamit? — kérdezte Sculley. 

— Újabb kérdéseket, s ezzel együtt újabb problémát jelenthet. 

— Azért próbáljuk meg! 

Lementek a hallba. Megjelent a szálloda igazgatója, s szemmel láthatóan 
idegesen kezdte kérdezgetni "Mr. Fish"-t. Bejött az utcáról két rendőr és ők 
15 bekapcsolódtak a beszélgetésbe. 

— Nem akarják, hogy elmenjünk — fordult Seulleyhoz "Mr. Fish". 

— Miért? 

— Hát nem érti, hogy nagyon gyanúsak vagyunk? 

— Tiltja a törvény, hogy elmenjünk? 

— Nem, de... 

— Akkor pedig megyünk. Mondja csak meg nekik. 


Egy ideig még vitatkoztak, de aztán a rendőrök és az igazgató feladták, s 
ők elindultak. 

A városon kívül a hőmérséklet gyorsan zuhanni kezdett, ahogy egyre 
feljebb jutottak a hóborította hegyekben. Melegen öltöztek, de hamarosan a 
hátizsákjukban magukkal vitt pokrócokra 15 szükségük lett. 

— Most kezd komolyra fordulni a dolog — szólt Sculley mellett ülő "Mr. 
Fish". — A rendőröket tudom kezelni, mert megvannak hozzájuk a 
kapcsolataim. Aggasztanak viszont a banditák és a katonák. Velük már 
nincs kapcsolatom. 

— Mit szándékozik tenni? 

— Ha bármilyen probléma adódik, azt hiszem, ki tudom magyarázni 
magamat, feltéve, hogy önök közül senkinél sincs fegyver. 

Sculley elgondolkodott a dolgon. Davisnél van fegyver. Simons 15 mindig 
azt mondta, hogy a fegyver inkább több bajt hoz az emberre, semhogy 
megmentse őket. A Walther-PKK-k soha nem 15 hagyták el Dallast. 

— Rendben — válaszolta végül. 

Ron Davis nem sokkal később kihajította a hóba harmincnyolcasát. Az 
autóbusz fényszórójának sugárkévéjében az út közepén álló egyenruhás, 
integető katona tűnt fel. A sofőr fékezés nélkül továbbhajtott, mintha el 
akarná gázolni, de "Mr. Fish" ráüvöltött, s végre megállt. 

Sculley az ablakon kinézve egy csapat katonát vett észre a hegyoldalban, 
lövésre készen tartott fegyverrel. Ha nem állnak meg, biztosan lekaszálják 
őket. 

Egy őrmester és egy tizedes szállt fel a buszra. Ellenőrizték az 
útleveleiket. "Mr. Fish?" cigarettával kínálta őket. A buszon maradtak 
beszélgetni, amíg elszívták. Aztán leszálltak és intettek, hogy mehetnek 
tovább. 

Néhány kilométerrel arrébb ismét megállították őket, s megismétlődött 
ugyanez az ellenőrzés. 

A buszra harmadszor felszállók már nem viseltek egyenruhát. "Mr. Fish" 
nagyon ideges lett. 

— Legyenek nagyon óvatosak! — figyelmeztette suttogva az amerikaiakat. 
— Olvassanak, vagy csináljanak bármit, csak ne nézzenek ezekre a fickókra. 

Mintegy fél órán át tárgyalt a fegyveresekkel, s amikor a buszt végre 
továbbengedték, közülük ketten fennmaradtak a járművön. 

— Védelem — adta meg "Mr. Fish" az elég rejtélyes magyarázatot. 


Sculley volt ugyan a csoport vezetője, de nem tehetett mást, mint hogy 
követte "Mr. Fish" utasításait. Nem ismerte a vidéket és nem beszélte a 
nyelvet. Legtöbbször fogalma sem volt róla, hogy tulajdonképpen mi is 
történik velük. Nehezen tudta volna ilyen körülmények között irányítani a 
csoportot. Rájött, hogy az a legjobb, ha hagyja "Mr. Fish"-t intézkedni, s 
csak akkor lép közbe, ha már látja rajta, hogy kezdi elveszteni uralmát az 
idegei fölött. 

Hajnali négykor végre elérték Yüksekovát. "Mr. Fish" Vanban élő 
unokatestvére szerint Itt kellett találkozniuk Ralph Boulware-rel. 

Sculley és "Mr. Fish" bement a szállodába. A hall sötét volt és olyan szag 
ülte meg, mint egy söntés férfivécéjét. Jó párat kellett kiáltaniuk, hogy 
gyertyával a kezében megjelenjen egy fiatal fiú. "Mr. Fish" váltott vele 
néhány szót törökül. 

— Boulware nincs itt. Órákkal ezelőtt távozott, és nem tudják, hová. 


XIII. 
[A 


A rezatyehi szállodában ugyanaz a rossz, bizonytalan érzés lett úrrá Jay 
Coburnon, ami korábban Mehabadban, majd később az iskolaudvaron: nem 
képes irányítani a sorsát, mások döntenek felőle — ebben az esetben például 
Rasid. 

De hol az ördögben lehet? 

Megkérdezte az őröktől, hogy telefonálhat-e, s azok lekísérték a hallba. 
Madzsid unokatestvérét, a rezaiyehi professzort hívta, de senki sem vette fel 
a kagylót. 

Anélkül, hogy különösebben bízott volna a sikerben, Golamot tárcsázta 
Teheránban. Meglepetésére az első csöngés után rögtön válaszolt. 

— Üzenetem van Jim Nyfeler számára — mondta neki. — A kiindulási 
körzetben vagyunk. 

— Hol van most? — kérdezte Golam. 

— Teheránban. 

— Feltétlenül találkoznunk kell. 

— Rendben. Holnap reggel várom — válaszolta. Nem árulhatta el a 
tartózkodási helyüket. 

— Hol? 

— A "Bukarestben". 

— Oké. 

Coburn visszament az emeletre. Simons Keane Taylorrel együtt behívta 
őket az egyik szobába. 

— Ha Rasid reggel kilencre nincs itt, akkor nélküle indulunk — közölte 
velük döntését. 

Coburn kezdte jobban érezni magát. 

— Az őrök kezdenek elfáradni — folytatta Simons —, s már távolról sem 
olyan éberek, mint eleinte. Elsurranhatunk mellettük, vagy ha kell hát 
másképp 15 elintézhetjük a dolgot. 

— Csak egy gépkocsink van — figyelmeztette Coburn. 

— És ráadásul azt is itt hagyjuk, hogy félrevezessük őket. Gyalog 
megyünk a határig. Mindössze 50-60 kilométer az egész. Nem az országutat 
használjuk, így legalább elkerüljük az őrposztokat. 

Coburn bólintott. Éppen ezt akarta. Megint az övék a kezdeményezés. 


— Szedjük össze a pénzt — fordult Simons Taylorhoz. — Kérje meg az 
őröket, hogy kísérjék le a kocsihoz. Hozza fel a papírzsebkendős dobozt és 
az elemlámpát, s vegye ki belőlük a pénzt. 

— Először is együnk valamit — mondta, miután Taylor kiment. — Hosszú 
séta vár ránk. 


Taylor beosont egy üres szobába, s a papírzsebkendős dobozból és az 
elemlámpából a padlóra rázta a pénzt. 

Az ajtó hirtelen ki vágódott, s Taylor rémületében mozdulatlanná 
dermedt. 

Lassan fordította vissza a fejét, s meglátta a szélesen vigyorgó Gaydent. 

— Ezt nevezem — mondta éleset füttyentve. 

— Te piszok disznó! A szívbajt hozod rám — támadt rá Taylor. 

Gayden hangosan felnevetett. 


Az őrök lekísérték őket az étterembe, s az amerikaiak asztala közelében 
maguk is letelepedtek. Birkahúst szolgáltak fel nekik rizzsel és teát. 
Komoran fogyasztották el az ételt: aggasztotta őket, hogy vajon mi 
történhetett Rasiddal, s hogyan fognak boldogulni nélküle. 

A televízió be volt kapcsolva és Paul egyszerűen nem tudta levenni a 
szemét a képernyőről. Azt várta, hogy bármelyik pillanatban megjelenik 
rajta a fényképe, alatta a körözés szövegével. 

Hol az ördögben lehet Rasid? 

Csupán egy órányira vannak a határtól, mégis foglyok, őrizet alatt tartják 
őket, sőt annak a veszélye sem múlt még el, hogy esetleg visszaküldik őket 
Teheránba. 

— Nézzétek, ki van itt! — kiáltott fel valakt. 

Az ajtón Rasid sétált be, szép kényelmesen. 

Fontoskodó arccal az asztalukhoz lépett: 

— Uraim, ez az utolsó vacsorájuk — mondta. 

Rémülten meresztették rá a szemüket. 

— Mármint Iránban — fűzte hozzá sietve. — Távozhatunk. 

A bejelentést üdvrivalgás fogadta. 

— Szereztem egy menetlevelet a forradalmi bizottságtól — kezdett bele a 
történetbe Rasid. — Lementem a határra, hogy ellenőrizzem az útvonalat. 
Van ugyan néhány úttorlasz, de sikerült mindent elrendeznem. Azt 15 
tudom, hol szerezhetünk lovakat a hegyeken való átkeléshez, bár azt 


hiszem, nem lesz szükségünk rájuk. A határállomást a falusiak ellenőrzik, 
nincsenek kormánykatonák. Találkoztam a falu főnökével és 
megállapodtunk, hogy átenged bennünket a határon. Ralph Boulware is 
megérkezett, s beszéltem 1s vele. 

— Menjünk! — pattant fel Simons. — S ha lehet, minél gyorsabban. 
Egyikük sem sajnálta, hogy ott kell hagyniuk az ételt. Rasid megmutatta az 
őröknek a parancsnokhelyettestől kapott igazolást, Keane Taylor pedig 
kifizette a szállodaszámlát. Rasid Bill kezébe nyomott egy csomag 
Khomeini-arcképet, s kiküldte, hogy ragassza fel őket a kocsikra. 

Néhány perc múlva távoztak. 

Bill alapos munkát végzett. Bárhova néztek is a Range Roverekben, 
mindenhonnan az éles vonású, fehér szakállas arc bámult rájuk. 

Elindultak. Az első kocsit Rasid vezette. 

A városból kifelé tartva egyszer csak hirtelen fékezett, kihajolt az 
ablakon és vadul integetni kezdett egy közeledő taxinak. 

— Rasid, mi az istent csinál maga? — kiáltott rá Simons. 

Rasid válasz nélkül kiugrott a kocsiból és a taxihoz szaladt. 

— Te jó isten! — suttogta Simons. 

Rasid egy percig beszélgethetett a sofőrrel, aztán a taxi továbbhajtott. 

— Megkértem, hogy mellékutakon vezessen ki bennünket a városból — 
magyarázta, miután visszaült a volán mögé. — Van egy úttorlasz, amit 
szeretnék elkerülni, mert fegyveres kölykök őrzik, s teljesen 
kiszámíthatatlanok. A taxisnak van egy fuvarja, de visszajön értünk. 
Várjunk. 

— Túl sokáig nem fogunk rá várni — válaszolta az ezredes. Tíz perc múlva 
a taxi visszatért. Sötét, aszfaltburkolat nélküli utcákon haladtak, s végül 
kiértek egy főútvonalra. Az egyik sarkon a taxi jobbra fordult, s Rasid a 
sebességet alig csökkentve követte. Balra, néhány méterre tőlük ott volt az 
elkerülni kívánt úttorlasz. Valóban fiatal suhancok őrizték, akik csak úgy 
szórakozásból, vadul lövöldöztek a levegőbe. A sarkon túl a három 
gépkocsi felgyorsított, s már el 15 tünt a szemük elől, még mielőtt igazán 
tudatosodhatott volna bennük, hogy valaki kikerülte az ellenőrzést. 

Nem sokkal később Rasid megállt egy benzinkútnál. 

— Mi az ördögnek áll meg? — kérdezte Keane Taylor. 

— Tankolnunk kell. 

— Háromnegyedéig van a tank, s az bőségesen elég arra, hogy átjussunk a 
határon. Menjünk innen, de gyorsan. 


— Lehet, hogy Törökországban nem kapunk benzint. 

— Rasid, menjünk! — szólt rá Simons 1s. 

Nem 1s hallgatott rá, csak kiugrott a kocsiból. A két kocsit már csurig 
töltötték, de még mindig a taxissal vitatkozott, akinek száz rialt — alig 
valamivel több mint egy dollárt — akart adni azért, hogy kivezette őket a 
városból. 

— Rasid, nyomjon már a kezébe egy marék pénzt és menjünk — 
türelmetlenkedett Taylor. 

— Túl sokat kér. 

— Jézusom! 

Végül is kétszáz rialban sikerült megegyeznie a taxissal és visszaszállt a 
Range Roverbe. 

— Gyanakodott volna, ha alkudozás nélkül kifizetem, amit kér — 
magyarázta. 

A városon túl az út bekanyarodott a hegyek közé. Jó állapotban volt, s 
elég gyorsan haladhattak. Hamarosan felértek a hegygerincre. 

— Délután még volt itt valahol egy ellenőrző poszt — magyarázta Rasid. — 
Úgy látszik, ráuntak az őrködésre és hazamentek. 

A gépkocsi fénykévéjében két ember tünt fel. Integettek, hogy álljanak 
meg. Úttorlaszt azonban nem láttak és Rasid nem fékezett. 

— Azt hiszem, jobb volna, ha megállnánk — szólt rá Simons. 

Rasid nem vette le a lábát a gázpedálról, el akart hajtani a két férfi 
mellett. 

— Azt mondtam, megállni! — mordult rá Simons. 

Erre már engedelmeskedett. 

— Látjátok ezt? — kérdezte Bill a szélvédőn kibámulva. 

Nem messze tőlük kis híd ívelt át egy vízmosás fölött. Két oldalán állig 
felfegyverzett, marcona hegylakók másztak elő a mélyedésből — harminc, 
negyven, ötven. 

Nagyon úgy nézett ki, hogy előre elkészített kelepcébe futottak. Ha 
megpróbálnak továbbhajtani, biztosan szitává lövik őket. 

— Hála istennek, hogy megálltunk — szólt Bill megkönnyebbülten. 

Rasid kiugrott a kocsiból, hogy intézkedjék. A fegyveresek egy láncot 
feszítettek keresztbe a hídon és körbevették őket. A legbarátságtalanabb 
emberek voltak, akikkel útjuk során találkoztak. Ellenségesen vizsgálgatták 
a kocsikat, ketten-hárman pedig hangos vitába kezdtek Rasiddal. 


Szörnyű volna, ha kiderülne, hogy csak azért estek át annyi veszélyen és 
megpróbáltatáson, hogy végül egy csapat vad iráni paraszt fogságába 
kerüljenek, gondolta Bill. Lehet, hogy a két szép Range Roverre és a 
pénzünkre fáj a foguk. Soha senki nem tudná meg, ha végeznének velünk itt 
a hegyek között. 

A fegyveresek egyre dühösebbnek látszottak. Lökdösték, taszigálták 
Rasidot. Bill már-már azt hitte, hogy rögtön tüzet nyitnak rájuk. 

— Ne mozduljanak — figyelmeztette őket Simons. — Maradjanak a 
helyükön és hagyják, hogy Rasid elintézze a dolgot. 

Bill úgy érezte, hogy a fiatalembernek segítségre van szüksége. 
Megtapogatta a zsebében lapuló rózsafüzért és imádkozni kezdett. 
Elmondott minden imát, amit csak ismert. Mindannyian isten kezében 
vagyunk, gondolta. Igazi csoda kell ahhoz, hogy innen szabaduljunk. 


A második kocsiban ülő Coburn mozdulatlanná dermedt, amikor 
észrevette, hogy egy puskacső egyenesen az ő fejét veszi célba. 

A mellette ülő Gayden hirtelen támadt ötletnek engedve suttogva 
megkérdezte tőle: — Jay, miért nem reteszeled be az ajtót? 

Coburn hisztérikus nevetésben tört ki. 


Rasid úgy érezte, hogy csak hajszálon függ az élete. 

Ezek banditák, akik akár egy kabátért is képesek bárkit megölni. Az 
emberélet mit sem számít nekik. Nem érdekli őket a forradalom sem. 
Teljesen mindegy, ki van hatalmon, hisz nem ismernek el semmiféle 
kormányt, nem engedelmeskednek semmiféle törvénynek. Még Irán 
nyelvén, farsziul sem tudnak, csak törökül. 

Törökül ordítoztak vele, s ő farsziul válaszolt. Ezzel persze semmire sem 
mentek. Félő volt, hogy a vitát lezárandó, egyszerűen lelövik. 

Közeledő gépkocsi motorjának zúgása hallatszott, majd egy fénycsóva 15 
feltűnt Rezaryeh irányából. Egy Land Rover állt meg mellettük és három 
férfi szállt ki belőle. Egyikük hosszú fekete kabátot viselt. A fegyveresek 
szemmel látható tisztelettel fogadták. 

— Szabad az útleveleiket? — fordult a férfi Rasidhoz. 

— Természetesen — válaszolta. A második Range Roverhez vezette a 
férfit. Bill az első kocsiban ült, s azt akarta, hogy a fekete kabátos beleunjon 
az okmányok vizsgálatába, mire hozzá ér. Kocogtatására Paul letekerte az 
ablakot. 


— Adják ide az útleveleiket — szólt be a kocsiba. 

Az idegenen látszott, hogy nem először ellenőriz útleveleket. 
Mindegyiket gondosan megvizsgálta, s a fényképet alaposan összevetette a 
tulajdonos arcával. Tökéletes angolsággal tette fel kérdéseit: hol és mikor 
született az illető, hol lakik? Szerencsére Simons a hamis útlevelekben 
szereplő minden adatot bemagoltatott Paullal és Billel, s Paul pillanatnyi 
gondolkodás nélkül válaszolt a kérdésekre. 

Miután náluk végeztek, Rasid aggódva kísérte a férfit az első 
gépkocsihoz. Bill már helyet cserélt Keane Taylorral, s most a túlsó 
sarokban, a fénytől a lehető legtávolabb ült. Megismétlődött az előző 
vizsgálat. Bill útlevele került sorra utolsónak. 

— A fénykép nem ezé az emberé — mondta a fekete kabátos. 

— Dehogynem az övé — bizonygatta Rasid. — Csak nagyon beteg. 
Lefogyott és a bőre színe 15 megváltozott. Hát nem látja, hogy a halálán 
van? Amilyen hamar csak lehet, vissza kell térnie Amerikába, hogy 
megkaphassa a szükséges orvosi kezelést, ön késlelteti az utazását. Azt 
akarja, hogy meghaljon, s aztán elterjedjen a hír, hogy az irániak még egy 
haldoklón sem hajlandók megkönyörülni? Hát ennyit ér önnek országunk 
becsülete? 

— Ezek az emberek amerikaiak — válaszolta a férfi. — Kövessen! 

Hátat fordított és elindult a híd mellett álló agyagkunyhó felé. Rasid a 
nyomában. 

— Nincs Joga megállítani bennünket — érvelt még menet közben is. — Az 
Iszlám Forradalom Parancsnoki Bizottságától azt a parancsot kaptam 
Rezaiyehben, hogy kísérjem őket a határra. Aki akadályoz bennünket, az 
ellenforradalmi bűntettet követ el az iráni néppel szemben. 

Elővette és meglobogtatta a parancsnokhelyettes által írt, a könyvtár 
pecsétjével lepecsételt levelet. 

A férfi gondosan elolvasta, de csak ingatta a fejét: 

— Az az amerikai másképp néz ki, mint az útlevelében szereplő képen. 

— Mondtam már, hogy beteg! — kiabált ingerülten Rasid. — A forradalmi 
bizottság szabad utat biztosított nekik a határra. Takarítsa el az utunkból 
ezeket a bandíitákat! 

— Nekünk megvan a saját forradalmi bizottságunk — válaszolta a férfi. — 
Velünk kell jönniük a parancsnokságunkra. 

Rasid úgy érezte, jobb, ha nem tiltakozik tovább. 


Jay Coburn nézte, amint kilépnek az épületből és elindulnak feléjük. 
Rasid meglehetősen levertnek látszott. 

— A falujukba visznek, ellenőrzésre — közölte, amikor odaértek. — Az ő 
kocsijukon kell mennünk. 

Ez utóbbit Coburn nem találta túl biztatónak. Eddig valahányszor 
feltartóztatták őket, mindig megengedték, hogy a Range Roverekben 
maradjanak, így nem érezték annyira foglyoknak magukat. Azzal, hogy 
kiszállítják őket a kocsijaikból, mintha a biztos talajt húznák ki a lábuk alól. 

Ráadásul Rasidot még sohasem látta ennyire ijedtnek. 

Beszálltak a hegyi harcosok járműveibe — egy kis teherautóba és egy 
ütött-kopott személygépkocsiba. Göröngyös ösvényen indultak el a hegyek 
közé. A két Range Rovert egy-egy fegyveres vezette mögöttük. Coburnnek 
csak az járt az eszében, hogy ezzel vége: soha többé senki nem hall felőlük. 

Öt-hat kilométert tehettek meg, s egy faluba értek. A településen egyetlen 
téglaház volt, körülötte nagy udvar. A többi ház agyagtéglából épült és 
szalmatető fedte őket. A téglaépület udvarán hat vagy hét jó állapotban lévő 
dzsipet láttak. Te jó isten, hiszen ezek az emberek kocsilopásból élnek, 
gondolta Coburn. A két Range Rover Jól illik majd a gyűjteményükbe. 

Az amerikaiakat szállító kocsik begördültek az udvarba, nyomukban a 
két Range Rover, majd még két dzsip, amelyekkel úgy álltak meg, hogy 
elzárják a kijáratot. 

— Nem kell félniük — mondta a fekete kabátos férfi, amikor kiszálltak. — 
Egy kicsit elbeszélgetünk, aztán mehetnek. 

— Hazudik — súgta a többieknek Rasid. 

Beterelték őket a téglaházba, s felszólították őket, hogy vessék le a 
cipőjüket. Kísérőiknek rettenetesen tetszett Keane Taylor cowboycsizmája. 
Az egyik hegylakó felemelte, hosszan vizsgálgatta, majd körbeadta, hogy 
mindenki jól megnézhesse. 

Nagy, bútorozatlan szobába vezették őket. Csupán egy perzsaszőnyeg 
volt benne, s néhány összegöngyölt takaró a falak mentén. A helyiséget 
egyetlen petróleumlámpa világította meg. A szőnyeg közepén foglaltak 
helyet, körülöttük a puskás férfiak. 

Mintha csak a mehabadi események ismétlődnének, jutott eszébe 
Coburnnek, aki egy pillanatra sem vette le a szemét Simonsról. 

A szobába belépett a legkövérebb, legrondább mullah, akit valaha is 
láttak, s megkezdődött a kihallgatás. 


Farszi, török és angol keverék nyelven Rasid vitte a szót. Ismét bemutatta 
az iskolai könyvtárban írt levelet és megmondta a rezaryehi parancsnok 
helyettesének a nevét. Az egyik férfi felállt és kiment, hogy ellenőrizze, 
valódi nevet mondott-e. Coburn szerette volna tudni, hogyan történik az 
ellenőrzés. A petróleumlámpából ítélve a faluban nem volt villany. Hogyan 
tud akkor telefonálni? 

Az útleveleiket ismét ellenőrizték. A szobából közben ki-be jártak az 
emberek. 

Mi lesz, ha mégis van telefonjuk, s a rezaiyehi bizottság közben 
megkapta Dadgar értesítését, töprengett Coburn. 

Persze az is lehet, hogy jobban járnak az ellenőrzéssel, így legalább 
valaki tudomást szerez arról, hogy itt vannak. Egyébként bármelyik 
pillanatban megölhetik őket, holttestüket nyomtalanul betemeti a hó, és 
soha senki nem fogja megtudni még azt sem, hogy erre jártak. 

A fegyveres közben visszajött, átnyújtotta Rasidnak a levelet és mondott 
valamit a mullahnak. 

— Minden rendben. Igazoltak bennünket — nyugtatta meg a többieket 
Rasid. 

A légkör egyik pillanatról a másikra megváltozott. 

A mullah jóságos apóvá szelídült és mindannyiukkal melegen kezet 
rázott. Teát hoztak. 

— Szeretettel üdvözöl bennünket a falujában, ő kéri, hogy legyünk a 
vendégeik éjszakára — fordított Rasid. 

— A leghatározottabban utasítsa vissza — válaszolta Simons. — Mondja 
meg neki, hogy a barátaink várnak ránk a határon. 

Tíz év körüli fiúcska lépett a terembe. Keane Taylor, hogy a nehezen 
született barátságot erősítse, elővette tizenegy éves Michael fia fényképét és 
megmutatta a falusiaknak. A képet meglátva izgatottan hadartak valamit. 

— Szeretnék, ha lefényképezné őket. — mondta Rasid. 

— Keane, kapd elő a géped! — biztatta Gayden is. 

— Nincs már benne film — tiltakozott Taylor. 

— Vedd már elő azt a kibaszott gépet, nem hallod! 

Kiderült, hogy még maradt 15 három kockája. Vakuja azonban nem volt, s 
Instamaticjánál sokkal érzékenyebb gépre lett volna szükség ahhoz, hogy 
sikerüljenek a felvételek a petróleumlámpa megvilágította szobában. A 
törzsi harcosok azonban már felsorakoztak, büszkén rázták puskáikat, s a 
további vitát elkerülendő Taylor néhányszor elkattintotta a gépet. 


Alig tudták elhinni, ami velük történt, öt perccel korábban még úgy tűnt, 
hogy ezek az emberek készek legyilkolni őket, most pedig egymás szavába 
vágva magyaráztak valamit, nevetgéltek, s egyáltalán, nagyon barátságosak 
voltak. 

Hangulatuk bármelyik pillanatban ugyanilyen gyorsan a visszájára is 
fordulhat. 

Taylorban közben felülkerekedett a humorérzék, s egész kis színjátékot 
rögtönzött. Úgy viselkedett, mint egy igazi sajtófotós — megkérte a 
harcosokat, hogy mosolyogjanak, a jobb összhatás kedvéért közelebb 
állította őket egymáshoz és tucatjával csinálta a nem létező képeket. 

Ismét teát hoztak. Coburnt a hányinger kerülgette, mert az utóbbi néhány 
napban már annyi teát ivott, hogy a gondolatától is rosszul lett. Amikor 
senki nem figyelt rá, észrevétlenül ki 15 öntötte a magáét, ronda barna foltot 
ejtve a gyönyörű kéziszövésű szőnyegen. 

— Mondja meg nekik, hogy most már mennünk kell — figyelmeztette 
Simons Rasidot. 

— Még egy teát meg kell innunk — válaszolta Rasid, a helyiekkel folytatott 
rövid szóváltás után. 

— Nem - jelentette ki Simons határozottan és fel is állt. — Menjünk. 

Szélesen mosolyogva és mély hajlongással búcsúzva a házigazdáktól, 
szelíd viselkedését meghazudtoló határozott parancsokat osztogatott a szája 
sarkából: 

— Készüljenek, egy-kettő! Gyorsabban húzzák a cipőjüket! Kifelé innen, 
gyerünk! 

A távozás mégis lassúra sikerült, mert minden helybeli valamennyi 
vendéggel kezet akart rázni. Simons közben rendületlenül terelgette őket az 
ajtó felé. Megtalálták és felhúzták a cipőiket, közben állandóan mélyen 
hajlongtak és udvariasan bólogattak. Végre kijutottak az épületből és 
beszálltak a Range Roverekbe. Meg kellett várniuk, amíg a hegyi lakók 
arrébb viszik a bejáratot eltorlaszoló két dzsipet. Járműveikkel eléjük álltak 
és visszavezették őket a hegyi ösvényen, amelyen a faluba érkeztek. 

Maguk 1s alig hitték el, hogy még mindig életben vannak, szabadok, s 
folytathatják az útjukat. 

A falusiak elvezették őket a vízmosás fölötti hídig, s ott elbúcsúztak. 

— Nem kísérnek el bennünket a határig? — kérdezte tőlük Rasid. 

— Nem — válaszolta egyikük. — A mi területünk itt a hídnál véget ér. A 
másik oldal már Seróhoz tartozik. 


A hosszú fekete kabátot viselő férfi mindannyiukkal kezet rázott. 

— Ne felejtse el elküldeni a fényképeket — figyelmeztette Taylort. 

— Dehogy felejtem — válaszolta az rezzenéstelen arccal. 

A hidat elzáró láncot leengedték, a két Range Rover átgördült a túlsó 
partra és egyre gyorsulva eltűnt a falusiak szeme elől. 

— Remélem, a következő faluban már nem lesz ilyen problémánk — 
mondta Rasid. -— Délután találkoztam a főnökkel, s mindenben 
megállapodtam vele. 

Egyre gyorsabban haladtak. 

— Lassítson! — szólt rá Rasidra Simons. 

— Nem, sietnünk kell. 

Körülbelül egy mérföldre lehettek a határtól. 

— Fogja vissza ezt az átkozott járgányt! Nem akarok éppen most, a 
játszma végén fejre állni — kiáltott rá az ezredes. 

Úgy tűnt, mintha benzinkút mellett hajtanának el. Láttak egy kis épületet 
15, amelyből halvány fény szűrődött kt. 

— Állj! Állj! — ordította hirtelen Taylor. 

— Rasid.. . — kiáltott Simons. 

A mögöttük jövő kocsit vezető Paul vadul megnyomta a kürtöt és 
többször is felvillantotta a fényszórót. 

A szeme sarkából Rasid két futva közeledő és puskáját menet közben 
csőre töltő férfit látott. 

Beletaposott a fékbe, s a kocsi csikorogva megállt. 

Paul a benzinkút előtt stoppolt, s már ki is szállt. Rasid hátratolatott és 
szintén kiugrott. 

A két férfi rájuk szegezte a puskáját. 

Már megint kezdődik! 

Rasid szokásához híven megpróbálta szavakkal elárasztani őket, de a 
legcsekélyebb hatást sem érte el. A fegyveresek beszálltak a két kocsiba, 
így ő 15 visszakapaszkodott a vezetőülésbe. 

— Hajtson tovább — hallotta a figyelmeztetést. 

Egy perccel később elérték a határ mentén húzódó hegy lábát. Fent a 
magasban Jól kivehetők voltak a határállomás fényet. 

— Forduljon jobbra — mondta a Rasid mellett ülő férfi. 

— Nem. Útvonalengedélyt kaptunk a határig és... 

A férfi rászögezte és kibiztosította a puskáját. Rasid megállította a kocsit. 

— Figyeljen! Délután a falujukban jártam, s megkaptam az engedélyt. . . 


— Hajtson arra lefelé. 

Egy kilométerre sem voltak Törökországtól és a szabadságtól, s ráadásul 
heten voltak kettő ellen. Megkísértette őket a gondolat. . . 

Egy dzsip száguldott le a hegyoldalon a határállomás felől, s leblokkolt a 
Range Rover előtt. Izgatott fiatalember pattant ki belőle pisztollyal a 
kezében, s a kocsi vezetőülés felőli oldalához rohant. 

— A Forradalmi Parancsnokság Bizottságának az utasítását teljesítem. . . — 
kezdett mondókájába Rasid, az ablakot leengedve. 

— Hajtson lefelé az ösvényen! — ordította az izgatott fiatalember, a fejének 
szegezve a pisztolyt. 

Rasid jobbnak látta, ha engedelmeskedik. 

Ez az ösvény még az előbbinél is szűkebb volt. Szerencsére egy 
kilométert sem kellett megtenni a faluig. 

— Maradjanak itt, majd én intézkedem — mondta Rasid a kocsiból 
kiugorva, miután megérkeztek. 

A zajra többen előjöttek a viskókból, hogy megnézzék, mi történik. Még 
annyira sem voltak bizalomgerjesztők, mint az előző falu lakót. 

— Hol van a főnök? — kérdezte Jó hangosan Rasid. 

— Nincs itt — válaszolta valakit. 

— Akkor kerítsék elő. Délután beszéltem vele — jó barátja vagyok — és 
engedélyt kaptam tőle, hogy átvigyem ezeket az amerikaiakat a határon. 

— Miért vannak magával amerikaiak? — szögezte neki a kérdést egy 
marcona, fegyveres férfi. 

— Az Iszlám Forradalmi Parancsnokság Bizottságától azt az utasítást 
kaptam... 

Nem tudta befejezni a mondatot, mert hirtelen megjelent a falu főnöke, 
akivel délután tárgyalt. Odalépett hozzá, s jobbról-balról megcsókolta. 

— Figyeljetek csak! Kezdenek biztatóan alakulni a dolgok — fordult a 
többiekhez a második kocsiban Gayden. 

— Hála istennek — dünnyögte Coburn. — Az életemért sem lennék képes 
több teát meginni. 

A férfi, aki az előbb Rasidot összecsókolta, hozzájuk lépett. Vastag, 
nehéz afgán kabátot viselt. Behajolt az ablakon és kezet rázott velük. 

Rasid és a két őr visszaszállt a kocsiba, s néhány perccel később már a 
hegyoldalban kapaszkodtak felfelé a határállomás irányában. 

A második terepjáróban utazó Paulnak ismét Dadgar Jutott eszébe. Négy 
órával korábban Rezaiyehben még ő is úgy vélte, hogy nem lesz szükség 


lovakra, az országút és a határállomás elkerülésére. Most már nem volt 
olyan biztos benne. Lehetséges, hogy a vizsgálóbíró minden repülőtérre, 
tengeri kikötőbe és határátkelőhelyre elküldte a fényképüket. Ha a reguláris 
hadsereg katonái vissza 15 vonultak, a fényképeket azért kiszögezhették 
valahol. Az irániak pedig szemmel láthatóan örülnek minden ürügynek, 
amellyel visszatarthatják és kihallgatásnak vethetik alá az amerikaiakat. Az 
EDS eddig folyamatosan alábecsülte Dadgar képességeit. . . 

A határállomást neonlámpák éles fénye világította meg. A két gépkocsi 
lassan elhaladt az épületek mellett, s az úton keresztben húzódó, az iráni 
terület végét jelző láncnál állt meg. 

Rasid rögtön kiszállt, visszament és váltott néhány szót a határőrökkel. 

— Nincs náluk a kulcs, amivel le lehet oldani a láncot — mondta, amikor 
visszatért. 

Mindannyian kiszálltak. 

— Menjen át a török oldalra és nézze meg, hogy ott van-e Boulware — 
mondta Simons. 

A lánchoz lépett és felemelte. Nem lehetett elég magasra húzni ahhoz, 
hogy egy Range Rover átférjen alatta. 

Valaki közben kerített néhány pallót, s nekitámasztotta őket a láncnak, 
remélve, hogy azokon talán sikerül áthajtani a kocsikkal. Simons csak a 
fejét rázta, jelezve, hogy így biztosan nem fog sikerülni. 

Coburnhoz fordult: — Van egy fémfűrész a szerszámos ládában? 

Coburn visszament, hogy megnézze. 

Paul és Gayden rágyújtott. 

— El kell döntenetek, hogy mi legyen az útlevelekkel — figyelmeztette 
Gayden Pault. 

— Mire gondolsz? 

— Az amerikai törvények értelmében tízezer dollár pénzbüntetéssel és 
börtönnel sújtható az, aki hamis útlevelet használ. A pénzt természetesen 
kifizetem, de a börtönbüntetést nektek kell leülnötök. 

Paul elgondolkodott a hallottakon. Eddig még nem hágta át a törvényt. 
Megmutatta ugyan a hamis útlevelet, de csupán a banditáknak és az iráni 
forradalmároknak, akiknek igazából nem 15 volt Joguk arra, hogy követeljék 
tőle. Jobb volna, ha sikerülne törvénysértés nélkül megúszni a dolgot. 

— Így igaz — kapcsolódott be a beszélgetésbe Simons. — Nem akarok 
semmiféle törvénysértést, ha egyszer kijutunk ebből az átkozott országból. 


Semmi kedvem azon törni a fejem, hogyan tudom kiszabadítani magukat 
egy török börtönből. 

Paul átadta az útlevelét Gaydennek és Bill 15 követte a példáját. Gayden 
továbbította őket Taylornak, aki mindkét könyvecskét becsúsztatta 
cowboycsizmája szárába. 

Coburn közben talált egy fémfűrészt. Átadta Simonsnak, s ő nekiesett 
vele a láncnak. Amikor észrevették, az iráni határőrök rögtön odarohantak 
hozzá, s valamit ordítoztak. Simons abbahagyta a munkát. 

Rasid néhány határőrrel és egy tiszttel a nyomában visszatért a török 
oldalról. Váltott néhány szót az irántakkal, majd Simonshoz fordult. — Nem 
vághatja el a láncot. A határőrök azt mondják, hogy várnunk kell reggelig. 
Ráadásul a törökök sem akarják, hogy éjszaka keljünk át a határon. 

— Lehet, hogy hirtelen nagyon rosszul fogja érezni magát — súgta Simons 
Paulnak. 

— Micsoda? 

— Csak figyeljen, s ha jelzek, tettesse magát betegnek. 

Paul megértette, mire gondol Simons, A török határőrök biztosan aludni 
szeretnének már, semmi kedvük hozzá, hogy egy csapat amerikaival 
bajlódjanak az éjszaka közepén. Ám ha az egyik amerikai megbetegszik és 
sürgősen kórházi ápolásra szorul, akkor mégsem zavarhatják el őket. 

A törökök visszatértek saját oldalukra. 

— Mit csinálunk most? — kérdezte Coburn. 

— Várunk — felelte Simons. 

Kettő kivételével az iráni határőrök 15 bementek a bódéjukba — kezdett 
rettenetesen hideg lenni. 

— Tegyenek úgy, mintha az egész éjszakát itt akarnánk tölteni — mondta a 
többieknek Simons. 

A másik két iráni határőr 15 lassan az őrbódé felé somfordált. 

— Gayden, Taylor, menjenek utánuk és kérjék meg őket, hogy megfelelő 
fizetség ellenében vigyázzanak a kocsikra — adta ki az utasítást Simons. 

— Hogy vigyázzanak? — kérdezte Taylor, aki nem akart hinni a fülének. — 
Egyszerűen ellopják és kész. 

— Pontosan — válaszolta az ezredes. — Sőt még meg is könnyítjük a 
dolgukat, ha hagynak minket elmenni. 

Taylor és Gayden egy szó nélkül a határőrök után indult. 

— Akkor kezdjük! — adta ki az utasítást Simons. — Coburn, fogja Pault és 
Billt, s egyszerűen, sétáljon át velük a határon. 


— Gyerünk, igyekezzetek — látott rögtön munkához Coburn. 

Paul és Bill átlépett a láncon és elindult Törökország felé. 

Coburn ott volt szorosan a nyomukban. 

— Bármi történik is, ti ne törődjetek semmivel, csak menjetek — 
figyelmeztette őket. — Ha kiabálást vagy lövéseket hallotok, akkor szedjétek 
a lábatokat, de semmi szín alatt se álljatok meg, és ne forduljatok vissza. 

— Gyorsabban! — szólalt meg váratlanul a hátuk mögött Simons. — Nem 
szeretném, ha éppen itt a senki földjének a közepén lőnék le magukat. 

Hangos vita hangjai értek el hozzájuk az iráni oldalról. 

— Menjetek és meg ne forduljatok! — figyelmeztette őket újból Coburn. 

Taylor eközben egy marék pénzt tartott a két iráni határőr elé, 

akik hol a határon átigyekvő négy embert, hol a két, egyenként 

legalább húszezer dollárt érő Range Rovert nézték. . . 

— Nem tudjuk, mikor jöhetünk vissza a kocsikért. Lehet, hogy csak 
nagyon sokára. . . — segített be nekik Rasid. 

— Reggelig mindannyiuknak itt kellett volna maradniuk... — tiltakozott 
erőtlenül az egyik iráni katona. 

— A gépkocsik nagyon értékesek, valakinek feltétlenül vigyáznia kell 
rájuk... 

Amíg a határőrök hol a menekülőket, hol a gépkocsikat nézve 
bizonytalankodtak, addig Paul és Bill elérte a török oldalt és bement a 
határőrposztra. 

Bill az órájára nézett. Február tizenötödike, csütörtök éjjel háromnegyed 
tizenkettő volt. 1960. február 15-én húzta Emily ujjára az eljegyzési gyűrűt. 
Hat évvel később ugyanezen a napon született Jackie — ma van a 
tizenharmadik születésnapja. Megkaptad az ajándékodat, kislányom, 
gondolta Bill. Él az apád. 

— Hát csak sikerült megszöktetned bennünket, Jay — szólt Paul Coburnt 
átölelve, mihelyt becsukták maguk mögött az ajtót. 

Közben odaát az iráni határőrök, látva, hogy az amerikaiak fele már 
megszökött, úgy döntöttek, hogy most már jobb, ha elveszik a pénzt, s a két 
kocsit 1s ellophatják... Rasid, Gayden és Taylor a lánchoz lépett. 

— Menjetek. Én akarok átmenni utoljára — mondta Gayden. 

Teljesült a kívánsága. 

A yüksekovai szállodában Ralph Boulware, Ilsman, a kövér 
titkosügynök, "Charlie Brown", a tolmács és "Mr. Fish" unokatestvérének a 
két fia a füstöt okádó dobkályha körül ült. Telefonhívást vártak a határról 
Vacsorájukat — valamiféle húst, talán birkát — újságpapírba göngyölve 
tálalták fel. 

IIlsman elmondta, hogy látta, amint valaki felvételeket készített Rasidról 
és Boulware-ről a határon. 

— Ha bármilyen gondot okoznának maguknak azok a képek, csak 
szóljanak nekem — fordította szavait "Charlie Brown". 

Boulware nem egészen értette, hogy mire gondol. 

— Meggyőződése, hogy maga becsületes ember és nemes ügyet szolgál — 
magyarázta Charlie. 

Boulware meglehetősen képmutatónak érezte a bókot — mintha egy 
maffiózó azt bizonygatná, hogy őszinte barátjának tekinti. 

Éjfélkor még mindig ott ültek, anélkül, hogy bármilyen üzenetet kaptak 
volna a "piszkos csapattól", Pat Sculleytól, vagy "Mr. Fish"7-től, aki 
állítólag már úton van a határra egy autóbusszal. Boulware úgy döntött, 
hogy lefekszik. Mielőtt ágyba bújt, mindig ivott egy pohár vizet, s most is 
ott állt egy kancsó a szobájában az asztalon. Lehajtott egy pohárral, s 
közben valami szilárd testet érzett a szájában. Jézusom, mi lehetett az, 
gondolta, de aztán megpróbált elfeledkezni róla. 

Már éppen azon volt, hogy magára húzza a takarót, amikor telefonhoz 
hívták. 

Rasid volt az. 

— Ralph? 

— Igen. 

— A határon vagyunk. 

— Máris indulok. 

Felverte a többieket is, aztán kifizette a szállodaszámlát. A két fiú ült a 
volánhoz és elindultak a határra vezető úton, ahol — mint azt Ilsman 
többször ís elmondta — csupán az előző hónapban harminckilenc embert 
öltek meg a banditák. Pár kilométer után újabb defektet kaptak. 
Elemlámpájukban kimerült az elem, így sötétben kellett kereket cserélniük. 
Az út szélén várva a művelet végét, Boulware úgy igazából el sem tudta 


dönteni, hogy van-e oka félni. Lehetséges, hogy Ilsman egyszerűen csak 
hazudik. Persze az 15 igaz, hogy személye és papírjai eddig biztosítékot 
jelentettek mindannyiuk számára. Ha a török titkosszolgálat i15 olyan, mint a 
török szállodák, akkor könnyen lehet akár az itteni James Bond 1s. 

A kerékcsere közben megtörtént és folytatták útjukat. 

Kezdenek alakulni a dolgok, állapította meg magában. Paul és Bill a 
határon van, Sculley és "Mr. Fish" elindult az autóbusszal, Perot pedig 
megérkezett Isztambulba egy repülőgéppel. Úgy látszik, mégis sikerülni 
fog. 

A határra érve azonnal rohanni kezdett a kivilágított őrház felé. 

A többiek hatalmas üdvrivalgással fogadták. 

Megvolt mindenki: Paul, Bill, Coburn, Simons, Taylor, Gayden és Rasid. 

Boulware hosszan és melegen megrázta Paul és Bill kezét. 

Az üdvözlésen túljutva, mindannyian elkezdtek öltözni és összeszedni a 
holmijukat. 

— Hé, várjatok egy kicsit! — intette le őket Boulware. — "Mr. Fish" még 
úton van a busszal. Addig talán igyunk egyet — húzott elő a zsebéből egy 
üveg Chivas Regalt, amit külön erre az alkalomra tett félre. 

Rasid kivételével, aki soha nem fogyasztott alkoholt, mindannyian 
lehajtották az ünnepi poharat. Simons félrevonta Boulware-t. 

— Most pedig mondja el, mi a helyzet? 

— Ma délután beszéltem Ross-szal — kezdett a beszámolóba Ralph. — "Mr. 
Fish" Sculleyval, Schwebachkel és Davisszel úton van felénk egy busszal. 
Akár el is indulhatnánk — tizenketten elférünk két kocsiban —, de azt 
hiszem, jobb ha megvárjuk őket. Egyrészt így együtt maradhatunk, senki 
sem veszhet el. Másrészt az út nem egészen biztonságos. "Véres 
ösvényként" emlegetik, mert állítólag tele van a környék banditákkal. 
Lehet, hogy ez túlzás, de az itteniek olyan határozottan állítják, hogy 
magam 15 kezdek hinni benne. Jobb tehát, ha együtt maradunk. 
Harmadszor: ha Yüksekovába megyünk, hogy ott várjuk be "Mr. Fish"-t, 
akkor kénytelenek leszünk a világ legócskább szállodájába bejelentkezni, s 
kitenni magunkat különböző kellemetlen kérdéseknek. 

— Rendben — válaszolta Simons nem túl lelkesen. — Akkor nincs más 
hátra, mint várni. 

Fáradtnak látszik, gondolta Boulware. Egy öregember, aki nem akar 
mást, csak pihenni. Coburn 15 rettentő kimerültnek tűnt. Vajon mi mindenen 
mehettek keresztül? 


Ő sem érezte túl jól magát, bár aludt valamennyit az utóbbi 
negyvennyolc órában. Eszébe jutott a "Mr. Fish"7-sel folytatott, véget nem 
érő vita arról, hogyan lehet lejutni a határra; az az érzés, ami Adanában 
fogta el, amikor rájött, hogy az autóbuszra nem számíthat, s végül a hegyek 
közötti taxizás... S most mégis Itt van. 

A kis őrházban nagyon hideg volt; a fa tüzelésű kályha inkább füstöt 
árasztott, mint meleget. Mindenki nagyon fáradt volt, s a whisky csak még 
jobban elálmosította őket. Egymás után dőltek le aludni az őrök fekhelyeire, 
vagy éppenséggel a padlóra. 

Egyedül Simons maradt ébren — műanyag szopókás szivarjait egymás 
után szíva Járkált fel-alá. Alighogy kezdett pirkadni, az ablakhoz állt, s a 
senki földjén át az iráni oldalt figyelte. 

— Száz fegyveres várakozik odaát — figyelmeztette Rasidot és Boulware-t. 
— Maguk szerint mit tesznek, ha megtudják, kik csúsztak át a határon? 

Boulware-nek 1s eszébe jutott már, vajon Jól tette-e, amikor azt javasolta, 
hogy várják be "Mr. Fish" -t. 

Rasid is kinézett az ablakon. Meglátta a két Range Rovert, s hirtelen 
eszébe jutott valami. 

— A benzineskanna! — szólt hirtelen. — Ottfelejtettük a kannát, amiben a 
pénz van. Arra pedig szükségünk lehet. 

Simons csak bámult rá. 

Rasid kirohant az épületből és futni kezdett a határ felé. 

Egy örökkévalóságnak tűnt neki, míg megtette a nem túl nagy távolságot. 
Egész úton az Járt a fejében, mit gondolhatnak most az iráni határőrök. Már 
biztosan leírtak bennünket, gondolta. Ha támadt 15 kétségük afelől, hogy 
helyesen cselekedtek, biztosan találtak valami mentséget maguknak, amivel 
igazolhatják tettüket. Nem fogják a véleményüket egyik pillanatról a 
másikra megváltoztatni. 

Elérte a láncot és átlépett rajta. Kinyitotta az első Range Rover 
csomagterének az ajtaját. A bódéból futva közeledett a két határőr. 

— Elfelejtettük az olajat — vetette oda nekik. Kiemelte a kannát és elindult 
vissza a határ felé. 

— Mire kell az maguknak? — kérdezte gyanakodva az egyik katona. — 
Gépkocsijuk már úgysincs. 

— A buszhoz, ami elvisz bennünket Vanba — válaszolt Rasid, s átlépett a 
láncon. 

Nem nézett vissza, de érezte a tekintetüket a hátában. 


Nem sokkal visszatérése után motorzúgást hallottak. Kinéztek az őrház 
ablakán, s egy buszt láttak közeledni. 

Hatalmas ovációval fogadták Pat Sculleyt, Jim Schwebachet, Ron Davist 
és "Mr. Fish"7-t. A kölcsönös üdvözlések után az ő poggyászukból 1s 
előkerült egy üveg whisky, így ismét ittak a sikeres megmenekülésre. "Mr. 
Fish" félrevonult Ilsmannal és a határőrökkel. 

— Észrevettétek, ki van velünk? — kérdezte Pat Sculleyt átölelve Gayden. 

Sculley csak most látta meg a sarokban alvó Rasidot. Elmosolyodott. 
Teheránban ő volt a főnöke és az EDS székházában Simonsszal tartott első 
megbeszélésen — amely mintha nem is hat hete, hanem legalább egy 
évtizede lett volna — határozottan kiállt amellett, hogy őt 15 vegyék be a 
csapatba. Úgy látszik, Simons is rájött, hogy igaza volt. 

— Pat Sculleyval el kell mennünk Yüksekovába, hogy beszéljünk a 
rendőrfőnökkel — lépett hozzájuk "Mr. Fish". — Maguk várjanak meg itt 
bennünket. 

— Na ne — tiltakozott Simons. — Vártunk Boulware-re, aztán vártunk 
magukra. Most mire várjunk? 

— Ha nem szerzünk igazolást, könnyen bajba kerülhetünk, hiszen Paulnak 
és Billnek nincs útlevele — magyarázta "Mr. Fish". 

— Azt hittem, hogy a maga Ilsmanja ezt már elintézte — szólt Simons 
dühösen Boulware-nek. 

— Én is azt hittem — válaszolta az. — Arról volt szó, hogy megvesztegeti 
őket. 

— Hát akkor mi a baj? 

— Jobb lesz, ha mégis utánanézünk. 

— Intézzék hát, de a lehető leggyorsabban. 

Sculley és "Mr. Fish" a buszhoz ment. 

A többiek leültek pókerezni. Mindannyiuknak több ezer dollár volt a 
cipőjében, s nem nagyon óvatoskodtak a licitálásban. Az egyik leosztásnál, 
amikor már ezer dollárnál is több volt a tét, Paulnak ász-full került a 
kezébe. Keane Taylor tovább emelte a tétet. Két felütött királya volt, de 
Paul gyanította, hogy a kezében lévő harmadikkal király-fullra játszik. 
Megérzése helyesnek bizonyult — és ezernégyszáz dollárt nyert. 

A határőröket közben leváltották. Az újonnan érkezettek között egy tiszt 
ís volt, akit rettenetesen feldühített, hogy az őrház tele van elszórt 
csikkekkel, százdollárosokkal és pókerező amerikaiakkal, akik közül kettő 
ráadásul útlevél nélkül lépett be az országba. 


Rájuk virradt, s már nem érezték magukat olyan Jól — túl sokat ittak és túl 
keveset pihentek az éjjel. Ahogy a nap emelkedett az égen, úgy találták 
egyre unalmasabbnak a pókert. Simons egyre idegesebbnek látszott, 
Gayden pedig Boulware-t nyaggatta, hogy hol lehet már Sculley és "Mr. 
Fish". 

Rájött, hogy hibát követett el. Mihelyt a többiek megérkeztek, azonnal el 
kellett volna indulniuk Yüksekovába. Nem lett volna szabad kiengednie a 
kezéből a kezdeményezést, és hagyni, hogy "Mr. Fish" rendelkezzék. 

Négyórai távollét után, délelőtt tízkor Sculley és "Mr. Fish" végre 
megérkezett. 

Az utazási ügynök közölte a tiszttel, hogy megvan a távozási engedélyük. 
A katona meglehetősen élesen válaszolt valamit, s mintegy véletlenül 
hagyta, hogy lecsússzék válláról a köpeny és előtüűnjék övére csatolt 
pisztolya. A határőrök hátrébb húzódtak. 

— Azt mondja, hogy csak akkor távozhatunk, ha erre ő ad engedélyt — 
magyarázta "Mr. Fish". 

— Elég — szólt Simons. Felállt, s mondott valamit törökül a tisztnek. A 
katonák nagyon meglepődtek — nem 1s gondolták, hogy ismeri a nyelvüket. 
Simons a tiszttel együtt átment a szomszédos szobába. 

— Távozhatunk — mondta néhány perccel később visszatérve. 

— Megvesztegette, ezredes? Vagy halálra rémítette? — kérdezte Coburn 
már a házon kívül. 

Simons halványan elmosolyodott, de nem válaszolt. 

— Velünk jön Dallasba, Rasid? — kérdezte Pat Sculley. 

Rasid csak most vette észre, hogy bár az utóbbi néhány napban mindig 
úgy beszéltek, mintha örökre velük maradna, lényegében először kérdezték 
meg tőle egyértelműen, hogy ezt akarja-e. Meg kell hát hoznia élete 
legfontosabb döntését. 

"Velünk jön Dallasba, Rasid?" Valóra válhat hát az álma. Sorra vette, mit 
15 hagy otthon. Nem voltak sem gyerekei, sem felesége, sőt még barátnője 
sem — életében soha nem volt még szerelmes. Eszébe jutottak a szülei és a 
testvérei. Biztosan szükségük lenne rá, hisz Teheránban egy ideig igencsak 
nehéz lesz az élet. De tudna-e segíteni rajtuk? Még néhány napig, vagy 
hétig megvolna az állása, amíg elindítja az Államokba az amerikaiak 
hátrahagyott holmiját, amíg etetné a kutyákat és a macskákat, de aztán 
vége. Az EDS-nek befellegzett Iránban. Sőt lehet, hogy Jó néhány évre a 


számítógépeknek 15. Munkanélküliként csak teher volna a családja számára 
— még egy éhes száj, akit etetni kell. 

Amerikában viszont. . . 

Amerikában folytathatja a tanulmányait, igazolhatja a tehetségét, sikert 
arathat az üzleti életben — különösen ha olyan emberek segítik, mint Pat 
Sculley és Jay Coburn. 

"Velünk jön Dallasba, Rasid?" 

— Igen — válaszolta Sculleynak. — Dallasba akarok menni. 

— Hát akkor mire vár? Gyerünk a buszba. 

Mindannyian felszálltak. 

Alighogy leült, Paul óriási megkönnyebbülést érzett. A busz elindult, s 
Irán lassan a távolba tűnt — valószínűleg soha többé nem látja már ezt az 
országot. Észrevette, hogy idegenek is vannak a buszon: néhány 
szabálytalan, furcsa egyenruhás, nem túl bizalomgerjesztő külsejű török és 
két amerikai, akikről valaki — már maga sem tudta, hogy ki — azt mondta, 
hogy pilóták. Túl izgatott volt ahhoz, hogy felőlük érdeklődjön. Az egyik 
határőr is felszállt — biztosan a városban van dolga, s kihasználja, hogy Itt a 
busz. 

Megálltak Yüksekovában, s "Mr. Fish" figyelmeztette Pault és Billt: — 
Találkoznunk kell a rendőrfőnökkel. Huszonöt éve szolgál itt, s ez a 
legérdekesebb esemény, ami valaha is történt vele. Ne aggódjanak. Csupán 
rutinkihallgatásról van szó. 

Paul, Bill és "Mr. Fish" bement a kis rendőrparancsnokságra. Paul 
egyáltalán nem aggódott. A legfontosabb, hogy kijutottak Iránból. 
Törökország sem az a kimondott nyugati demokrácia, de legalább nem ég 
forradalmi lázban. Persze az is lehet, hogy már fáradtabb volt annál, 
semhogy meg tudott volna tjednit. 

Billel együtt két órán át faggatták, aztán elengedték őket. 

Yüksekovában még hat ember szállt fel a buszba: egy asszony gyerekkel 
és négy nagyon piszkos férfi — "Testőrök" mondta "Mr. Fish" —, akik a busz 
függönnyel elkerített végében ültek le. 

Van felé indultak, ahol bérelt repülőgép várta őket. Paul a tájat figyelte. 
Szebb volt, mint Svájc, de hihetetlenül szegényes. Az utat a hegyoldalból 
lezúdult hatalmas kövek tarkították. Parasztokat látott, akik a havat 
kotorták, hogy kecskéik hozzáférhessenek az alatta lévő fagyott fűhöz. A 
hegyoldalban elkerített nyílású barlangokban feltehetően emberek laktak. 


Elhaladtak egy, talán még a keresztes hadjáratok idején épült erőd romjai 
mellett. 

A sofőrjük minden bizonnyal azt hitte, hogy autóversenyen van. 
Agresszíven, nagy sebességgel vezetett a kanyargós hegyi úton, mintha 
biztos volna benne, hogy senki nem jöhet szembe velük. Néhány katona 
egyszer megpróbálta megállítani, de tudomást sem véve róluk, 
továbbszáguldott. "Mr. Fish" ráordított ugyan, hogy álljon meg, de ő csak 
nyomta tovább a gázt. 

Néhány kilométerrel arrébb ismét katonákkal találkoztak, de ezek már 
felkészültek a fogadásukra. Biztosan értesítették őket, hogy nem voltak 
hajlandók megállni az előző ellenőrzőpontnál. Puskájukat lövésre készen 
tartva keresztbe álltak az úton, így a sofőr kénytelen volt fékezni. 

Egy őrmester ugrott fel a buszra és pisztolyát a sofőr halántékához 
nyomva lerángatta a buszról. 

Most aztán bajban vagyunk, gondolta Paul. 

A jelenet már-már komikus volt. A sofőr cseppet sem ijedt meg: 
ugyanolyan hangosan és dühösen kiabált a katonákkal, mint azok ővele. 

"Mr. Fish", Ilsman és a rejtélyes utasok közül néhányan szintén 
leszálltak, valamit mondtak a katonáknak, s feltehetően sikerült őket 
meggyőzniük. A sofőrt valósággal felhajították a buszra, de harci kedve 
töretlen maradt, s még akkor is ordítozott, amikor továbbindultak, az 
ablakon kidugott öklét rázva a katonák felé. 

Késő délután értek Vanba. 

A városházára mentek, ahol átadták őket a helyi rendőröknek. A rossz 
kinézésű testőrök úgy eltűntek, mintha soha nem is látták volna őket. A 
rendőrök kiállították a szükséges iratokat és kikísérték őket a repülőtérre. 

Beszállás közben Ilsmant visszatartotta az egyik rendőr. A török egy 45- 
ös pisztolyt viselt a hóna alatt, s azt nyilván még ebben az országban sem 
engedik meg, hogy az utasok kézifegyvert vigyenek magukkal a fedélzetre. 
IIlsman megmutatta a papírjait, s ezzel a probléma meg 1s oldódott. 

Rasidot szintén megállították. A kezében ott volt a pénzt tartalmazó 
benzineskanna, márpedig gyúlékony anyagot szintén tilos a gépre felvinni. 
Közölte a rendőrrel, hogy a tartályban az amerikai feleségeknek szánt 
napolaj van, s az hitt nekt. 

Mindannyian elhelyezkedtek. A Simons és Coburn által bevett élénkítő 
tabletták hatása elmúlt, s ők kényelmesen elhelyezkedve másodpercek alatt 
mély álomba merültek. 


A felszállópálya felé gurultak, s Paul olyan örömteli izgalmat érzett, 
mintha ez lenne az első repülőútja. Eszébe Jutott, hogy a teheráni börtönben 
mennyire vágyott erre a hétköznapi dologra — felszállni egy gépre és 
elrepülni. A gép orra a felhőkbe fúródott, s rajta Ismét elhatalmasodott a 
szabadság régen nem tapasztalt érzése. 

A török légi közlekedés szabályai miatt a bérelt gép nem szállhatott le 
akármelyik városban. Nem repülhettek egyenesen Isztambulba, ahol Perot 
várt rájuk, hanem át kellett szállniuk Ankarában. 

Míg a csatlakozásra vártak, több problémát 1s sikerült megoldaniuk. 

Simons, Sculley, Paul és Bill taxiba vágta magát, s az amerikai 
követségre hajtatott. 

Hosszú utat tettek meg a városon keresztül, Ankara levegője 
szürkésbarna és kellemetlen szagú volt. 

— Rossz Itt a levegő — állapította meg Bill. 

— A magas kéntartalmú széntől, amivel fűtenek — magyarázta Simons, aki 
az ötvenes években hosszabb ideig élt Törökországban. — A légszennyezés 
elleni védekezésről még csak nem is hallottak. 

A nagykövetségre értek. Bill szíve nagyot dobbant, amikor a kocsi 
ablakán kinézve meglátta a fiatal, jóképű, makulátlan egyenruhát viselő 
tengerészgyalogost az épület előtt. 

Ez itt már az Amerikai Egyesült Államok. 

Kifizették és elengedték a taxit. 

A tengerészgyalogoshoz lépve Simons megkérdezte: 

— Merre van a garázs? 

A katona megmutatta, merre kell mennt. 

Paul és Bill az útlevélhivatalba ment. Zsebükben már ott lapult a 
megfelelő méretű fénykép, amit Boulware hozott az Államokból. 

— Elveszítettük az útlevelünket. Meglehetősen sietve kellett távoznunk 
Teheránból — közölték a tisztviselővel. 

-Ó igen, értem — válaszolta az, mintha már várta volna őket. 

Ki kellett tölteniük néhány formanyomtatványt. Amikor végeztek, az 
egyik tisztviselő megkérte őket, hogy fáradjanak át vele egy másik szobába, 
mert szeretne néhány tanácsot kérni. Elmondta, hogy a tabrizi amerikai 
konzulátust megtámadták a forradalmárok, a személyzetnek valószínűleg 
ugyanúgy menekülnie kell, mint nekik. Elmondták, milyen útvonalon 
érkeztek és milyen nehézségekkel kellett megbirkózniuk útközben. 

Néhány perccel később hatvan napra érvényes ideiglenes útlevéllel a 
kezükben hagyták el az épületet. Paul boldogan nézegette. 


— Láttál már ilyen gyönyörűséget valaha 15 ebben a rohadt életben? — 
kérdezte Billt. 


Simons kiöntötte az olajat a kannából és kirázta belőle a műanyag 
zacskókba csomagolt pénzt. A zacskók közül néhány felhasadt, és a pénz 
egy része csupa olaj lett. Sculley hozzálátott, hogy megtisztítsa a 
bankjegyeket, s tízezer dolláros csomagokba rakja őket. Hatvanötezer 
dollárjuk volt, s ugyanekkora összeg rialban. 

Míg munkájában mélyen elmerülve a pénzt tisztogatta, egy 
tengerészgyalogos lépett a helyiségbe. Meglátva, hogy két zilált, 
borotválatlan alak a padlón térdelve kisebb vagyonnak is beillő 
százdollárosokat számolgat, valósággal földbe gyökerezett a lába. 

— Mit mondjunk neki, ezredes? — kérdezte Sculley, erősen megnyomva az 
ezredes szót. 

— A kapuban álló társa már tud róla, katona — dörmögte Simons. 

A tengerészgyalogos tisztelgett és kiment. 


Az isztambuli járat utasait este tizenegykor szólították beszálláshoz. 

Sculley, aki már átesett az utolsó biztonsági ellenőrzésen, visszanézve 
látta, hogy a katona elkéri Simonstól a kezében lévő tasakot, amelybe a 
benzineskannából kivett összes pénzt rakták. — Ő, a hétszentségit — 
káromkodott. 

Amikor a katona meglátta a hatvanötezer dollárt és a négymillió rialt, 
elszabadult a pokol. 

Társai a puskájukhoz kaptak, egyikük el 15 ordította magát, s hamarosan 
egész csapat tiszt rohant hozzájuk. 

Sculley látta, hogy Taylor, akinek kis fekete kéziításkájában is ott lapult 
ötvenezer dollár, kezdi átverekedni magát a Simonsot körülvevőkön: — 
Bocsánat, — elnézését kérem, bocsánat. . . 

Paul már túljutott az utolsó ellenőrző ponton. Sculley a kezébe nyomta a 
nála levő harmincezer dollárt, s ment vissza, hogy megnézze, tud-e segíteni. 

A katonák körbevették Simonsot, hogy elvigyék kihallgatásra. Sculley, 
"Mr. Fish", Ilsman, Boulware és Jim Schwebach szorosan ott volt a 
nyomukban. Az ezredest egy kis szobába vezették. Egy tiszt, meglátva, 
hogy öt ember tolul utánuk, megkérdezte angolul: — Maguk kicsodák? 

— Együtt vagyunk — válaszolta Sculley. 

Leültek, s "Mr. Fish" beszélt valamit a tisztekkel. 


— Látni akarják az igazolást arról, hogy ezt a pénzt magukkal hozták az 
országba — fordult végül hozzájuk. 

— Miféle igazolást? 

— A belépéskor nyilatkozatban kell feltüntetni az összes behozott külföldi 
valutát. 

— De hisz ezt a kutya sem mondta! 

Boulware vette át a szót: 

— "Mr. Fish", magyarázza meg ezeknek a bohócoknak, hogy egy apró kis 
határállomáson léptünk török területre, ahol az őrök talán el sem tudják 
olvasni az írásos utasításokat. Nem mondták, hogy bármilyen nyilatkozatot 
ki kellene töltenünk. Most viszont boldogan megtesszük, ha kell. 

"Mr. Fish" vitatkozott még egy ideig a tisztekkel. Simonsot végül a 
pénzzel együtt elengedték. Előtte azonban feljegyezték a nevét, az útlevele 
számát, a személyleírását, s mihelyt Isztambulban leszálltak, az ezredest 
rögtön letartóztatták. 


1979. február 17-én szombaton, hajnali háromkor Paul és Bill belépett 
Ross Perot lakosztályába az isztambuli Sheraton szállodában. 

Perot úgy érezte, hogy ez életének legnagyszerűbb pillanata. 

Átölelve őket, hatalmukba kerítették az érzések. Itt vannak hát végre. Oly 
sok hét várakozás, annyi fantasztikus vészhelyzet és hatalmas kockázat után 
élnek és egészségesek. Boldogságtól sugárzó arcukat nézte. Felébredtek a 
rémálmukból. 

Betódultak a többiek is. Ron Davis szokása szerint most 15 hülyéskedni 
kezdett. Még valamikor korábban kölcsönkérte Perot meleg ruháit, Ross 
pedig úgy tett, mintha nagyon fontos volna neki, hogy visszakapja őket. 
Davis most letépte magáról a kabátot, a sapkát, a kesztyűt és teátrális 
mozdulattal odavágta őket a padlóra: — Parancsoljon velük, Perot! Itt 
vannak a vacak ruhát. 

— Simonsot letartóztatták a repülőtéren — lépett be Sculley. 

Perot diadalérzete egy szempillantás alatt a semmibe tűnt. 

— Miért? — kérdezte értetlenül és csalódottan. 

— Egy halom pénz volt nála borítékban, s véletlenül megmotozták. 

— Beszéljen már értelmesen, Pat. Miért volt nála annyi pénz? 

— Az volt az, amit a benzineskannában hoztunk. Tudja. . . 

— Azok után, amin keresztülment, hogy engedhették, hogy ilyen teljesen 
felesleges kockázatot vállaljon? — szakította félbe Perot. — Tessék. Most itt 


az eredmény. Délben indulnom kell, de ha Simons addig nem szabadul, 
akkor maga marad itt ebben a francos Isztambulban, mindaddig, amíg az 
ezredes ki nem jön! 

Sculley, Boulware és "Mr. Fish" összedugta a fejét. 

— Ki kell hoznunk az ezredest a börtönből — mondta Boulware. 

— Az bizony beletelik legalább tíz napba — válaszolta "Mr. Fish". 

— Lószart! — hangzott Boulware meglehetősen lakonikus válasza. — Perot 
ezt nem fogja bevenni. Most rögtön ki kell hozni. 

— De hisz hajnali öt óra van! — tiltakozott "Mr. Fish". 

— Mennyibe kerül? 

— Nem tudom. Túl sokan tudnak az ügyről Ankarában és Isztambulban 1s. 

— Ötezer dollár? 

— Ó, annyiért az anyjukat is el fogják adni. 

— Nagyszerű. Akkor lásson munkához — adta ki az utasítást Boulware. 

"Mr. Fish" a telefonhoz lépett, tárcsázott és rövid beszélgetés után 
közölte: — Az ügyvédem a repülőtér melletti börtön előtt vár bennünket. 

Beszálltak "Mr. Fish" lerobbant, ócska tragacsába, hátrahagyva Sculleyt, 
hogy kifizesse a hotelszámlát. 

A börtön előtt valóban várta őket az ügyvéd. 

— A bíró úton van, s már a rendőrséggel is beszéltem. Hol van a pénz? — 
kezdte, mihelyt beszállt a kocsiba. 

— A fogolynál — válaszolta Boulware. 

— Hogy érti ezt? 

— Úgy, hogy maga bemegy a börtönbe, kihozza a foglyot, ő pedig odaadja 
magának az ötezer dollárt — válaszolta Boulware. 

Fantasztikusan hangzott, de pontosan így történt. Az ügyvéd bement a 
börtönbe, s néhány perc múlva Simonsszal tért vissza. Beszálltak az autóba. 

— Csak nem akarnak fizetni ezeknek a majmoknak? — háborgott Simons. 
— Kivárom, amíg elengednek. Bármit mondjanak is, néhány napon belül 
szabadon kell bocsátaniuk. 

— Könyörgöm, ne ellenkezzék! Adja ide a borítékot — kérte Boulware. 

Simons odaadta a tasakot. Boulvare kivett belőle ötezer dollárt és 
átnyújtotta az ügyvédnek. 

— Itt a pénz. Intézkedjék! — mondta nekt. 

Az ügyvéd pedig intézkedett. 

Fél órával később Boulware, Simons és "Mr. Fish", egy rendőrségi 
kocsiban a repülőtér felé tartott. Az egyik rendőr elkérte az útlevelüket és 


átvitte őket az útlevél-ellenőrzésen és a vámon. Mire kiértek a betonra, már 
ott volt a rendőrségi kocsi és a kifutópálya végében várakozó Boeing 707- 
eshez vitte őket. 

— Mi az isten ez? — kérdezte Simons, miután felszállt a gépre, s meglátta 
a bársonyfüggönyöket, a süppedő foteleket, a tévékészülékeket és a 
bárpultokat. 

Egy stewardess lépett hozzá: 

— Hozhatok egy italt? 

Boulware csendesen mosolygott. 


A Perot szállodai lakosztályában megszólaló telefont véletlenül éppen 
Paul vette fel. 

— Hello! — szólt bele egy hang. 

— Hello! — válaszolta Paul. 

— Ki beszél ott? 

— Ott ki beszél? — kérdezte gyanakvóan. 

— Paul, te vagy az? 

Csak most ismerte meg Merv Stauffer hangját. 

— Hello, Merv! 

— Paul, van itt valaki, aki beszélni szeretne veled. 

— Paul? — szólalt meg egy női hang kis szünet után. 

Ruthte volt az. 

— Ruthile! 

— Ó, Paul! 

— Szla. Mit csinálsz? 

— Mi az, hogy mit csinálok? — kérdezte Ruthie könnyeivel küszködve. — 
Várlak! 

Emily rögtön meghallotta a telefoncsörgést, de mielőtt a kagylóért 
nyúlhatott volna, a gyerekek már felkapták a szobájukban. 

— Apa! De hisz ez apa! — hallotta Paul egy szempillantás múlva a sírós 
gyerekhangot. 

Berontott a szobába. 

A gyerekek az ágyon birkóztak. Mindegyik a telefonkagylót igyekezett 
megszerezni. 

Néhány másodpercre megállt, hogy erőt gyűjtsön, aztán elvette tőlük a 
telefont. 

— Bill? 


— Szevasz, Emily. 
— Hé, de jó, hogy hallom a hangod. Nem 15 reméltem... Bill! De jó 
hallani a hangod! 


Dallasban Merv elkezdte leírni Perot kódolt üzenetét. 

— Vedd... a... 

Már annyira megszokta a rejtjelet, hogy folyamatosan tudta írni a 
desifrírozott szöveget. 

— ...kódot... és... 

Nem tudta, mi történt, hisz Perot az utóbbi három napban szinte pokollá 
tette az életét a kód miatt. Rossnak egyszerűen nem volt hozzá türelme, 
hogy használja, neki viszont ragaszkodni kellett hozzá. 

— Értsd meg, hogy Simons így követeli — magyarázta minden egyes 
alkalommal. 

Most, a veszély elmúltával miért kezdte el hirtelen használni a kódot? 

— ...dugd... oda... ahol... 

Stauffer kitalálta a mondat hátralevő részét és harsányan felkacagott. 


Ron Davis felhívta a szobapincért és mindenkinek rendelt egy szalonnás 
tojást. 

Éppen falatoztak, amikor ismét Dallas jelentkezett. Stauffer volt az és 
Perotot kérte a telefonhoz. 

— Ross, most kaptuk meg a Dallas Times Heraldot. 

Mi ez? Hülyéskedik? 

Stauffer azonban folytatta: 

— Az első oldalon a szalagcím így hangzik: "Perot emberei útban 
hazafelé. Hírek szerint szárazföldön távoztak Iránból". Perot úgy érezte, 
hogy mindjárt szétrobban. 

— Úgy tudtam, hogy sikerült leállítani ennek a cikknek a közlését. 

— Hidd el, megpróbáltuk. A lap tulajdonosa vagy irányítói azonban 
egyszerűen képtelenek ellenőrizni a szerkesztőt. 

Tom Luce lépett be a vonalba, s a hangján érezni lehetett, hogy 
rettenetesen dühös. 

— Ross, azok az átkozottak azt se bánnák, ha a mentőcsapatot 
legyilkolnák, az EDS összeomlana, s téged börtönbe csuknának. Csak az a 
fontos számukra, hogy legyen egy szenzációs sztorijuk. Elmondtuk nekik, 
mivel jár, ha közlik a cikket, de az sem számított. Ha túl leszünk ezen az 


ügyön, rögtön pert indítunk ellenük, ha az örökkévalóságig kell 15 harcolni, 
egy vagyonba kerül. . . 

— Lehetséges — válaszolta Perot. — De azért azt ajánlom, légy óvatos az 
olyan emberekkel, akik hordószámra vásárolják a tintát és tonnaszámra az 
újságpapírt. Van esély arra, hogy ez a hír eljut Teheránba? 

— Nem tudjuk. Sok iráni él Texasban, s a többségük biztosan elolvassa az 
újságban. Teheránba ugyan még mindig nagyon nehéz telefonálni, de ha mi 
tudtunk, akkor nekik miért ne sikerülhetne? 

— S ha így történik. . . 

— Akkor Dadgar természetesen rájön, hogy Paul és Bill kicsúszott a kezei 
közül... 

— S úgy dönthet, hogy újabb túszokat ejt — fejezte be a mondatot Perot, 
Undorodott a Külügyminisztériumtól, amiért kiszivárogtatta a hírt, dühös 
volt a Dallas Times Heraldra, hogy leközölte, s szinte beleőrült abba, hogy 
teljesen tehetetlen. 

— A "tiszták" pedig még mindig Teheránban vannak — mondta ki azt, ami 
mindannyiukat a legjobban nyugtalanította. 

A rémálom tehát mégsem ért még véget. 


XIV. 
L. 


Február 16-án, pénteken délben Lou Goelz felhívta Joe Pochet, s közölte 
vele, hogy délután ötkor a többi EDS-alkalmazottal együtt legyen az 
amerikai nagykövetségen. A névsorösszeállítást és a csomagfeladást még az 
éjszaka folyamán a követségen elvégzik és szombaton reggel már 
indulhatnak 15 a Pam Am különjáratával. 

John Howell nyugtalankodott. Abolhaszantól tudta, hogy Dadgar még 
mindig a posztján van. Szerencsére nem tud arról, hogy mi történt a 
"piszkos csapattal". Ha rájön, hogy Paul és Bill elmenekült, vagy 
egyszerűen csak lemond a felkutatásukról és helyettük más túszok ejtése 
mellett dönt, akkor őket 1s letartóztathatják. S hol egyszerűbb letartóztatni 
valakit, mint a repülőtéren, ahol mindenkinek útlevelével kell igazolnia 
magát? 

Eszébe jutott, hogy talán okosabb lenne, ha nem a legelső járattal 
mennének. Goelz szerint több különjárat 15 indul. Talán várniuk kellene, 
hogy lássák, mi történik az evakuáltak első csoportjával, keresik-e közöttük 
az EDS embereit. Annyi haszna legalább lenne a dolognak, hogy 
felkészülhetnének arra, ami a repülőtéren vár rájuk. 

Könnyen lehet persze, hogy az irániak 15 felkészülnek. Az első járatnak 
megvan az az előnye, hogy még meglehetősen nagy lesz a zűrzavar, senki 
sem tudja, pontosan mit 1s kell csinálnia, s a káoszt kihasználva könnyebben 
kicsúszhatnak. 

Végül mégis az első járat mellett döntött, bár félelmei nem oszlottak el. 
Bob Youngnak ugyanez járt a fejében. Már nem dolgozott ugyan az EDS 
iráni képviseletén — áthelyezték Kuvaitba —, de az országban tartózkodott a 
minisztériummal kötött szerződésről folytatott első tárgyalások idején, 
szemtől szembe találkozott Dadgarral 1s, s a neve ott lehet a vizsgálóbíró 
valamelyik listáján. 

Joe Pochenak 1s jobban tetszett az első járat, bár nem sokat beszélt róla. 
Tulajdonképpen semmiről sem beszélt bővebben. Howell nagyon 
zárkózottnak találta. 

Rich és Cathy Gallagher nem volt biztos benne, hogy valóban el akarja 
hagyni Iránt. Nyíltan meg 15 mondták Pochenak, hogy bármilyen utasítást 
adott 15 Simons ezredes, Poche nem parancsol nekik, s joguk van önállóan 


dönteni. Joe egyetértett Velük, de felhívta rá a figyelmüket, hogy ha 
meggyűlik a bajuk az irániakkal, akkor nem számíthatnak arra, hogy Perot 
újabb mentőcsapatot küld kiszabadításukra. Gallagherék végül mégis úgy 
döntöttek, hogy elutaznak az első járattal. 

Délután átnézték az összes dokumentumokat, s megsemmisítettek 
mindent, amiben akár csak utalás 1s történt Paulra és Billre. 

Poche mindegyiküknek adott kétezer dollárt, ötszázat a saját zsebébe 
csúsztatott, tíz-tízezret pedig a cíipőibe dugott. Gaydentől kölcsönvett, az 
övénél egy számmal nagyobb cipőt viselt, hogy kényelmesen elférjen benne 
a pénz. Volt nála egymillió rial 15. Majd megkéri Lou Goelzöt, hogy adja át 
Abolhaszannak, aki kifizeti belőle az EDS iráni alkalmazottainak utolsó 
havi bérét. 

Öt előtt néhány perccel éppen Goelz háziurától búcsúzkodtak, amikor 
megszólalt a telefon. Poche kapta fel a kagylót. 

— Megvannak. Érted? Megvannak — hallotta Tom Walter hangját. 

— Értem — válaszolta boldogan. 

Beszálltak a kocsiba. Cathy az ölében vitte Buffyt. Peché vezetett. A 
többieknek nem szólt az üzenetről. 

A kocsit a követség mellett, egy mellékutcában hagyták. Hadd álljon ott, 
amíg valaki el nem lopja. 

Howell aggodalma a követség területére érve sem oszlott el. Legalább 
ezer amerikai zsúfolódott össze, s fel-feltüntek közöttük fegyveres 
forradalmi gárdisták is. A nagykövetség elvben sérthetetlen amerikai 
területnek számított, de az iráni forradalmárok nyilván nem sokat törődnek 
az ilyen diplomáciai finomságokkal. 

Az éjszaka nagy részét várakozással töltötték. Sorba kellett állni az 
okmányok kitöltéséhez, útlevelük leadásához, a csomagcédulák átvételéhez. 
A csomagokat egy hatalmas előtérben zsúfolták össze, s mindenkinek 
magának kellett megkeresnie a sajátját és ráragasztania a csomagcédulát. 
Sorba kellett állni a csomagvizsgálatnál 15. A forradalmi gárdisták minden 
csomagot kinytttattak és átkutattak. 

Howell megtudta, hogy a Pan Am két Boeing 747 típusú gépet indít. Az 
egyik Frankfurtba, a másik Athénba repül. Az evakuáltakat csoportokra 
osztották, s az EDS emberei a követségi alkalmazottakhoz kerültek, akiknek 
úticélja Frankfurt volt. 

Szombaton reggel hétkor beszálltak a repülőtérre induló buszokba. 

Rettenetes utazás volt. 


Két-három fegyveres forradalmár szállt fel mindegyik buszra. A követség 
területéről kihajtva riporterek, televíziósok hadát látták: az irániak nyilván 
úgy döntöttek, hogy a megalázott amerikaiak távozása világraszóló 
televíziós eseménynek számít. 

A repülőtér felé vezető úton zötykölődtek. Poche közelében egy tizenöt 
év körüli gárdista állt. A széksorokat elválasztó folyosón ingadozott, 
testével átvéve a busz rázkódását, s ujját egy pillanatra sem vette le 
fegyvere ravaszáról. Poche észrevette, hogy a fegyver ki van biztosítva. Ha 
elveszti az egyensúlyát... de nem vesztette el. 

Az utcákon rengeteg ember nyüzsgött, s óriási volt a forgalom. Mintha 
mindenki tudta volna, hogy a buszokon amerikaiak utaznak. A gyűlöletük 
szinte tapintható volt. Üvöltöztek és az öklüket rázták feléjük. Egy 
teherautó húzott el mellettük, s vezetője az ablakon kihajolva leköpte a 
buszt. 

A konvojt többször is megállították. Úgy tűnt, mintha a város különböző 
részeit különböző forradalmi csoportok ellenőriznék, s mintha mindegyik 
csoport azzal kívánná kimutatni a hatalmát, hogy megállítja, majd kegyesen 
továbbengedi őket. 

Két óra alatt tették meg a repülőtérre vezető kilenc kilométeres utat. 

A reptéren még nagyobb volt a zűrzavar. Még több riporter és televíziós 
kamera várta őket. Fegyveresek százai nyüzsögtek körülöttük. Sokan 
közülük a forgalmat irányították, s mindegyiküknek megvolt a maga külön 
véleménye arról, hogy hová 15 kell menniük a buszoknak. 

Fél tízkor végre bejutottak az épületbe. 

A követség munkatársai hozzáláttak az éjszaka összegyűjtött útlevelek 
kiosztásához. Öt hiányzott közülük; Howellé, Pocheé, Youngé és a 
Gallagher házaspáré. 

Még novemberben, miután Paul és Bill megőrzésre átadta az útlevelét, a 
követség közölte, hogy csak akkor kapják vissza, ha már tájékoztatták a 
rendőrséget. Ezt a trükköt akarják megismételni? 

Poche verekedte át magát a tömegen, kezében az öt útlevelet lobogtatva. 

— Egy pultra ledobva találtam őket. Valaki biztosan ottfelejtette — lihegte. 

Bob Young két amerikait vett észre, akik fényképekkel a kezükben 
szemmel láthatólag kerestek valakit a tömegben. Rémülten látta, hogy az 
EDS-munkatársak csoportját vizsgálják, majd határozottan Gallagherék felé 
veszik az irányt. 

Csak nem Cathyt akarja túszként fogva tartani Dadgar? 


Young nagyon megkönnyebbült, amikor a két férfi mosolyogva közölte, 
hogy elhozták a házaspár néhány csomagját. 

Barátaiknak sikerült kimenteniük a bőröndök egy részét a Hyattből. 
Megkérték a két férfit, hogy vigyék el őket a repülőtérre, s adják át 
Gallagheréknek. Ők szívesen meg is tették, de mivel nem ismerték a 
házaspárt, szükségük volt a fényképükre. 

A rémület tehát indokolatlan volt, de ez a kis közjáték 15 növelte a 
feszültséget. 

Joe Poche úgy döntött, hogy megpróbál kicsit tájékozódni. 

-— Az EDS munkatársa vagyok —-— fordult a Pan Am egyik 
alkalmazottjához. — Keresnek valakit az irániak? 

— Igen. Két embert akarnak mindenáron kézrekeríteni — hangzott a 
válasz. 

— Mások után 15 kutatnak? 

— Nem. A lista 15, amin a két nevet megjelölték, hetekkel ezelőtt készült. 

— Köszönöm. 

Poche visszament a többiekhez és beszámolt nekik a hallottakról. 

Az evakuáltak lassan elindultak a beszállószektor felé. 

— Azt ajánlom, hogy szóródjunk szét — mondta Poche. — Ne lássák, hogy 
egy csoportba tartozunk. Ha egy vagy két ember bajba kerül, a többiek még 
mindig átcsúszhatnak. Én utolsónak maradok. Ha bárkit visszatartanak, én 
sem utazom. 

Bob Young csak most vette észre; hogy bőröndjének céduláján a William 
D. Gaylord név szerepel. Görcsbe rándult a gyomra. Ha az irániak 
észreveszik, azt fogják hinni, hogy ő Bill, s letartóztatják. 

Már tudta, hogyan történhetett. Az ő bőröndjeit összeszaggatták a Hyatt 
hotelszobáját feldúló forradalmárok, s ő kölcsönvett egyet az épen 
maradottak közül. Szerencsétlenségére éppen ezt választotta. 

Letépte a cédulát és gyorsan zsebre dugta, hogy az első adandó 
alkalommal megszabaduljon tőle. 

Átléptek a "Csak utasoknak" feliratú ajtón. 

Ezután következett a repülőtéri illeték kifizetése. Pochet elszórakoztatta a 
gondolat: a forradalmárok biztosan úgy gondolták, hogy a repülőtéri illeték 
az egyetlen hasznos dolog, amit a sah bevezetett, s ezért megtartották. 

Beálltak az útlevél-ellenőrzéshez kígyózó sorba. 

Howell pontosan déli tizenkettőre ért a kezelőpulthoz. 


A katona alaposan megvizsgálta a kilépési engedélyét, majd lepecsételte. 
Aztán a fényképhez lapozott, s gondosan összehasonlította Howell arcával. 
Végül az útlevélben szereplő nevet ellenőrizte, összehasonlítva az előtte 
fekvő listán levő nevekkel. 

Howell lélegzetét visszafojtva várt. 

A katona visszaadta az útlevelet és intett, hogy mehet. 

Joe Poche jutott át utolsóként az útlevél-ellenőrzésen. Az elmúlt 
hetekben vörös szakállat növesztett, s a határőr igen hosszú ideig vizsgálta 
az útlevélben levő képet. A hasonlóságot kielégítőnek találva végül 
továbbengedte. 

A beszállószektorban már egészen felszabadultnak érezték magukat. Hát 
ez 15 megtörtént, gondolta Howell, az útlevél-ellenőrzésen is átjutva. 

Délután kettőkor elkezdtek készülődni a beszálláshoz. Ott, ahol 
korábban, normális körülmények között az utolsó biztonsági ellenőrzés 
zajlott, a katonák most minden Teheránt ábrázoló térképet, fényképet és egy 
csomó pénzt elkoboztak az utasoktól. Elég elővigyázatosnak bizonyultak, 
mert tőlük egy centet sem vettek el. Szerencsére nem nézték meg Poche 
cipőtt. 

Az épület előtt a betonon néhány bőrönd sorakozott. Minden utasnak 
ellenőriznie kellett, nincs-e közöttük a sajátja. Aki megtalálta a magáét, 
azzal kinyittatták, mielőtt felrakták volna a gépre. A "tiszták" közül 
senkinek a bőröndjét sem hozták oda erre a külön ellenőrzésre. 

Busszal vitték őket a két 747-eshez. A gépeknél újabb televíziós kamerák 
várták őket. 

A beszállólépcső alján ismét ellenőrizték az útlevelüket. Howell beállt a 
Frankfurtba tartó gép ötszáz utasa közé. Már nem volt olyan ideges. Úgy 
látszik, senki sem vadászik rá. 

Felszállt a gépre és leült az első szabad helyre. Mindenfelé fegyveres 
forradalmárok nyüzsögtek. Teljes volt a kavarodás mindkét Jumbón. Az 
Athénba indulók csak a fedélzeten jöttek rá, hogy a Frankfurtba induló 
gépen vannak és fordítva. Az utastérben már nem volt szabad ülés, sőt a 
személyzet helyeit is elfoglalták, s még mindig újabb utasok jöttek. 

Megszólalt a fedélzeti rádió és a gép parancsnoka kért egy kis csendet: 

— Kérem Paul John és William Deming utasainkat, hogy jelentkezzenek! 

Howell sóbálvánnyá dermedt. 

A John Paul Chiapparonénak, a Deming pedig Bill Gaylordnak a 
második keresztneve volt. 


Tehát még mindig üldözik őket. 

Szó sem lehet arról, hogy csak úgy véletlenül szúrták volna ki ezt a két 
nevet egy repülőtéri listáról. Nyilvánvaló, hogy Dadgar keze idáig 15 elér, és 
emberei mindent megtesznek azért, hogy előkerítsék Pault és Billt. 

Tíz perccel később ismét a parancsnok hangját hallották: 

— Hölgyeim és uraim! Paul John és William Deming jelentkezését kérem. 
Közölték velünk, hogy mindaddig nem kapjuk meg a felszállási engedélyt, 
amíg ez a két személy nincs meg. Ha a fedélzeten bárki tud hollétükről, 
kérem, közölje velem. 

Bob Youngnak eszébe jutott, hogy még mindig ott lapul a zsebében a 
William D. Gaylord feliratú bőröndcédula. A mosdóba ment és bedobta a 
vécékagylóba. 

A forradalmi gárdisták végigjárták a gépet és elkérték mindenkinek az 
útlevelét. Gondosan ellenőrizték, alaposan összevetve a fényképet 
tulajdonosával. 

John Howell, hogy izgatottságát leplezze, egy könyvet vett elő, amit 
Dvoranchikék lakásából hozott el, s megpróbált olvasni. A Dubai volt az, 
Robin Moore-nak a Közel-Keleten játszódó kalandregénye. Rá kellett 
azonban jönnie, hogy egyszerűen képtelen egy  kalandregényre 
koncentrálni, miközben maga 15 olyan veszélyeket él át, mint az abban 
szereplők. Dadgar hamarosan rájön, hogy Paul és Bill nincs a gépen. 

Mit fog tenni akkor? 

Nagyon elszánt, ráadásul okos. Ezt bizonyítja a fedélzeten végrehajtott 
útlevél-ellenőrzés is. Itt már senki sem tud elrejtőzni. 

De mi lesz a következő lépése? 

"Személyesen jön a gépre, hogy szemügyre vegye az utasokat. Rich, 
Cathy és Joe Poche ismeretlen lesz neki, de annál jobban ismeri Bob 
Youngot és főleg engem." 


T. J. Marguezt Dallasban felhívta Mark Ginsberg, az a fehér házi 
munkatárs, aki megpróbált segíteni Paul és Bill problémájának 
megoldásában. Ginsberg Washingtonból követte nyomon a teheráni 
eseményeket. 

— Öt emberük már a teheráni repülőtér kifutópályáján álló repülőgépen 
van — közölte Marguezzel. 

— Remek! — örvendezett T. J. 


— Dehogyis remek. Az irániak Chiapparone és Gaylord után kutatnak, s 
mindaddig nem engedik felszállni a gépet, amíg meg nem találják őket. 

— A fenébe! 

— Iránban nem működik a forgalomirányítás, a gépnek tehát még 
sötétedés előtt fel kell szállnia. Nem tudjuk pontosan, mi most a helyzet, de 
annyi biztos, hogy már nem sok idejük maradt. Lehet, hogy a maguk 
embereit le fogják szállítani a gépről. 

— Nem engedhetik meg, hogy ezt tegyék! 

— Majd még jelentkezem. 

T. J. lerakta a kagylót. Most, hogy Paul, Bill és a "piszkos csapat" 
kijutott, az EDS-nek még több emberét fogják bebörtönözni Teheránban? 
Még a gondolatot 1s elviselhetetlennek tartotta. 

Dallasban reggel fél hét, Teheránban délután négy óra volt. 

Két óra múlva besötétedik. 

T. J. a kagylóért nyúlt: 

— Kapcsolja nekem Perotot — mondta a telefonközpontosnak. 


— Hölgyeim és uraim — szólalt meg ismét a kapitány. — Paul John és 
William Deming még mindig nem jelentkezett. Újabb útlevél-ellenőrzést 
fognak tartani. 

Az utasok hangosan zúgolódtak. Howell megpróbálta kitalálni, vajon ki 
irányíthatja a repülőtéri akciót. Talán maga Dadgar? Esetleg valamelyik 
munkatársa? Néhányan közülük ismerik őt, mások viszont nem. 

A közlekedőfolyosót bámulta. Megijedt, amikor látta, hogy valaki 
felszáll a gépre. Csak akkor nyugodott meg, amikor felismerte az illetőn a 
Pan Am személyzetének egyenruháját. 

A férfi lassan végigjárta mind az ötszáz utast, elkérte az útleveleket, s 
még azt 15 gondosan ellenőrizte, hogy nem manipuláltak-e a bennük levő 
fényképpel. 

— Hölgyeim és uraim, itt ismét a kapitány. Ellenőrizni fogják a feladott 
csomagokat. Aki a számát hallja, kérem, jelentkezzék! 

Howell látta, hogy Cathy előveszi táskájából a csomagcédulákat és 
elkezdi szortírozni őket. Megpróbálta valahogyan figyelmeztetni, hogy 
semmiképp se jelentkezzék. Lehet, hogy ez 15 egy újabb trükk. 

A kapitány sorolta a számokat, de senki nem jelentkezett. Biztosan 
mindenki úgy döntött, hogy inkább veszni hagyja a poggyászát, de nem 
kockáztatja meg, hogy leszálljon a gépről. 


— Hölgyeim és uraim! Kérem, jelentkezzenek a számok tulajdonosai! 
Nem kell leszállniuk a gépről. Elég, ha átadják a bőröndkulcsot, hogy a 
poggyászukat átvizsgálhassák. 

Howellt nem nyugtatta meg a figyelmeztetés. Cathyt bámulta, remélve, 
hogy az asszony megérzi és feléje fordul. 

— Hölgyeim és uraim! Van egy jó hírem. A Pan Am Európai 
Vezérképviseletétől engedélyt kaptunk rá, hogy a megengedettnél nagyobb 
utaslétszámmal 15 felszálljunk. 

Néhányan éljenezni kezdtek. 

Howell most Pochet figyelte. Poche, útlevelével az ölében, kényelmesen 
hátradőlt, lehunyta a szemét és már nyilván aludt is. Kötélből vannak az 
idegel. 

Az Járt az eszében, hogy az éjszaka közeledtével Dadgarra biztosan egyre 
nagyobb nyomás nehezedik. Arról már nyilván meggyőződött, hogy Paul és 
Bill nincs a gép fedélzetén. Ha ezer embert kiszállítanak a gépekből és 
visszakísérik őket a nagykövetségre, akkor a forradalmi hatóságoknak 
másnap újra kell kezdeniük az egész hercehurcát. A vezetők között pedig 
könnyen akadhat valaki, aki határozottan kijelenti, hogy erről hallani sem 
akar. 

Howell tisztában volt vele, hogy most már mindannyian bűnösnek 
számítanak. Fedezték Paul és Bill szökését, s ezzel — függetlenül attól, hogy 
az irániak összeesküvésnek vagy bűnrészességnek nevezik az esetet — 
mindenképpen megsértették a törvényt. Elismételte magában, milyen 
történetet 15 gondoltak ki arra az esetre, ha letartóztatják őket. Tehát hétfőn 
reggel elhagyták a Hyattet és mindannyian Keane Taylor házába mentek. 
(Howell először azt akarta, hogy mondják meg az igazat, azt, hogy 
Dvoranchikékhoz mentek, de a többiek figyelmeztették, hogy ezzel bajba 
sodorhatják Dvoranchikék háziasszonyát, aki a házban lakik, míg Taylor 
háziura nem.) A hétfőt és keddet Taylornál töltötték, kedden délután pedig 
átköltöztek Lou Goelz házába. Arról, ami azután történt, már az igazat 
vallják. 

A sztori persze nem fogja megvédeni a "tisztákat": Howell tudta, hogy 
Dadgart egyáltalán nem érdekli, ártatlanok-e a túszai, vagy sem. 

Este hatkor ismét megszólalt a gép parancsnoka: 

— Hölgyeim és uraim! Megkaptuk a felszállási engedélyt. 

Alighogy az ajtók becsukódtak, a gép azonnal elindult. Azok az utasok, 
akiknek nem Jutott ülőhely, a stewardessek utasítására a padlóra telepedtek. 


Míg a felszállópálya felé gurultak, Howellnek csak egy dolog járt az 
eszében: most már nem állhatnak meg. Még ha parancsot kapnak rá, akkor 
sem. 

A Boeing 747-es egyre gyorsult, s végre érezték, hogy elszakad a 
betontól. 

De még mindig az iráni légtérben voltak. Az irániak vadászgépeket 
küldhetnek utánuk... 

— Hölgyeim és uraim, elhagytuk az iráni légteret — közölte nem sokkal 
később a parancsnok. 

Hatalmas üdvrivalgás volt a válasz. 

Hát sikerült, gondolta Howell. A kalandregény után nyúlt. 

Joe Poche felállt és elment megkeresni a főstewardot. 

— Tudna továbbítani a pilóta egy üzenetet az Államokba? — kérdezte tőle. 

— Nem tudom. Mindenesetre írja le, majd megkérdezem. 

Visszatért a helyére, tollat és papírt vett elő. Felírta a címet: Merv 
Stauffer, 7171 Forest Lane, Dallas, Texas. 

Elgondolkodott, mit is írjon. Eszébe jutott az EDS személyzeti 
politikájának jelszava: A sasok nem repülnek csapatban — egyenként kell 
felkutatnod őket. 

"A sasok a fészkükre szálltak!" — írta a papírra. 

Ross Perot feltétlenül találkozni akart a "tisztákkal", mielőtt visszatér az 
Államokba. Azt kívánta, hogy mindenki együtt legyen, hogy láthassa és 
megérinthesse őket, s tökéletesen biztos lehessen abban, hogy biztonságban 
vannak. Pénteken reggel Isztambulban azonban egyszerűen képtelen volt 
kideríteni, hova repülnek az evakuáltakat szállító járatok. Végül is John 
Carlen, a bérelt Boeing 707 mindaddig tétlenségre kárhoztatott pilótája 
oldotta meg a gondját. 

— Az evakuáltakat hozó gépeknek Isztambul fölött kell átrepülniük — 
mondta. — Beszállunk a gépbe, megvárjuk, hogy elhaladjanak fölöttünk, 
aztán felhívjuk őket rádión és megkérdezzük, merre tartanak. 

Erre aztán mégsem került sor. Szombaton reggel Stauffer telefonált és 
közölte Perottal, hogy a "tiszták" a Frankfurtba tartó gép fedélzetén vannak. 

Perot és a többiek délben elhagyták a Sheraton szállodát, s kimentek a 
repülőtérre, ahol Boulware és Simons már a gép fedélzetén várta őket. Késő 
délután szálltak fel. 
egyszerű volt, mintha New Yorkból telefonált volna. 

— Mi van a "tisztákkal"? — kérdezte Merv Stauffertől. 

— Kaptam tőlük egy üzenetet — hangzott a válasz. — A Pan Am Európai 
Vezérképviselete továbbította, így hangzik: "A sasok a fészkükre szálltak". 

Perot elmosolyodott. Mindannyian biztonságban vannak hát. 

Elhagyta a kabint és visszatért a többiekhez. A társaság olyan volt, 
mintha kimosták volna. Még az isztambuli repülőtéren Perot elküldte 
Taylort, hogy a vámmentes boltban vásároljon cigarettát, valami ennivalót 
és italt, s Taylor több mint ezer dollárt el is költött. Ittak egyet társaik 
szabadulásának örömére, de senki sem volt igazán formában, s csak ültek a 
szalonban, előttük a még majdnem teli poharakkal. Valaki pókerpartit 
javasolt, de az 15 hamarosan félbeszakadt. 

A 707-es személyzetéhez két csinos stewardess 15 tartozott. Perot 
megkérte őket, hogy üljenek Taylor foteljének karfájára, öleljék át, s csinált 
róluk egy felvételt. Megfenyegette Taylort, ha nem viselkedik rendesen, 
megmutatja a képet a feleségének, Marynek. 

Túlságosan kimerültek voltak ahhoz, hogy aludjanak, de Gayden csak 
bevonult a pompás hálószobába és lefeküdt a királyi méretű ágyra. Perot 


egy kicsit bosszankodott miatta. Úgy vélte, hogy az idősebb és tökéletesen 
kimerültnek látszó Simonsnak kellett volna átengednie az ágyat. 

Az ezredes azonban az egyik stewardess-szel, Anita Meltonnal 
beszélgetett. Húszas éveiben járó, életvidám, Jó humorú, szellemes, szőke 
svéd lány volt, akit őszintén érdekeltek a külföldiek. Simonsnak tetszett az 
őszintesége, határozott egyénisége, természetes viselkedése. Azon vette 
észre magát, hogy Lucille halála óta először ismét vonzónak talál egy nőt. 

Végleg visszatért az életbe. 

Ron Davis egyre jobban elálmosodott. Eszébe jutott, hogy a hatalmas 
ágyon két ember 1s kényelmesen elfér, s a hálószobába bevonulva lefeküdt 
Gayden mellé. 

Gayden kinyitotta a szemét: 

— Davis? — kérdezte értetlenül. — Mi az ördögöt keresel mellettem az 
ágyban? 

— Ne szívd mellre — nyugtatta meg Davis. — Legalább elmondhatod a 
barátaidnak, hogy együtt aludtál egy niggerrel. 

Frankfurthoz közeledve Simonsnak eszébe jutott, hogy még mindig 
felelősséggel tartozik Paulért és Billért, s azt latolgatta, milyen ellenséges 
akcióra lehet még számítaniuk. 

— Németországnak nincs kiadatási szerződése Iránnal? — kérdezte Perotot. 

— Nem tudom -— válaszolta Ross. 

Meg 15 kapta rögtön azt a bizonyos Simons-féle tekintetet. 

— Utánanézek — mondta, s azonnal indult is. A pilótafülkéből felhívta 
Dallast és Tom Luce-t kérte, az ügyvédet. 

— Tom, van Németországnak kiadatási szerződése Iránnal? 

— Kilencvenkilenc százalékig biztos vagyok benne, hogy nincs. 

— Láttam már embereket meghalni azért, mert kilencvenkilenc százalékig 
biztonságban hitték magukat — mondta Simons a válasz hallatán. 

— Nézz utána, hogy tökéletesen biztosak lehessünk benne — utasította 
Perot Luce-t. — Néhány perc múlva visszahívlak. 

Leszálltak Frankfurtban és bejelentkeztek a repülőtéri szállodába. Az 
ügyeletes portás, talán kíváncsiságból, alaposan megvizsgálta útleveleiket, s 
a számát 15 felírta mindegyiknek. Simonsnak nem tetszett a dolog. 

Perot szobájában gyűltek össze, ő pedig felhívta Dallast, s ezúttal T. J. 
Marguezt kérte. 

— Beszéltem egy washingtoni nemzetközi jogásszal, s szerinte 
Németország és Irán között van kiadatási szerződés — számolt be T. J. — Azt 


15 közölte, hogy a németek meglehetősen szigorúan ragaszkodnak az ilyen 
megállapodásokhoz, s ha hivatalosan felkérik őket, hogy vegyék őrizetbe 
Pault és Billt, akkor biztosan meg 15 teszik. 

Perot mindezt megismételte Simonsnak. 

— Értem. Most már végképp nem vállalhatunk semmiféle kockázatot — 
válaszolta az ezredes. — A repülőtéren az alagsorban van egy három 
vetítőtermes mozit. Paul és Bill ott jól elrejtőzhet... De hol van Bill? 

— Elment fogkrémet venni — válaszolta valaki. 

— Jay, menjen és gyorsan kerítse elő! 

Alighogy kimondta, Coburn már ott sem volt. 

— Paul az egyik terembe megy Jay-vel, Bill pedig a másikba Keane-nel — 
folytatta Simons. — Pat Sculley odakint őrködik. Legyen nála 15 Jegy, hogy 
bármikor a többiek után mehessen. 

Perotot lenyűgözte, hogy Simons a repülőgépen pihenő öregemberből 
egy szempillantás alatt visszavedlett kommandóparancsnokká. 

Az ezredes azonban még nem fejezte be: 

— A városi vasút megállójához vezető kijárat lent van az alagsorban, a 
mozi közelében. Ha bármilyen veszélyt észlel, Sculley kihozza őket és a 
vonattal bemennek a belvárosba. Bérelnek egy kocsit és elindulnak 
Angliába. Ha semmi nem jön közbe, akkor felszállás előtt értük megyünk a 
moziba. Induljanak! 

Billt odalent találták meg, a bevásárlóközpontban. Átváltott némi pénzt, s 
már vett 15 egy fogkefét, fogkrémet és egy fésűt. Aztán úgy döntött, hogy 
csak egy új ingben érzi ismét embernek magát, s elment újabb összeget 
beváltani. Coburn a valutaváltó előtti sorból emelte ki. 

— Ross azt akarja, hogy gyere vissza a szállodába — szólt neki. 

— Miért? 

— Majd elmondom, de most gyere. 

— Ne hülyéskedj! 

— Gyerünk! 

Visszamentek Perot szobájába, s ő elmondta Billnek, mi történt. Bill alig 
akarta elhinni. A modern, civilizált NSZK-ban már tökéletes biztonságban 
érezte magát. Megérti-e valaha 15, hogy újból biztonságban legyen? Vagy 
Dadgar a világ legvégére 15 követi, nem nyugodva mindaddig, amíg vissza 
nem viszik Iránba, vagy meg nem ölik? 

Coburn nem tudta, valóban fenyegeti-e valami veszély Pault és Billt 
Frankfurtban, de már megtanulta értékelni Simons elővigyázatossági 


intézkedéseit. Az ezredes terveinek egy része ugyan az utóbbi hetekben 
nem valósult meg: az első börtön elleni támadás, a Paul és Bill háziórizetbe 
helyezésére vonatkozó elképzelés, a Kuvaiton át történő menekülés. Sok 
minden azonban, amivel előre számolt, bekövetkezett: a Kaszr börtön elleni 
támadás és az, hogy Rasid jelen volt; helyesen tették, hogy alaposan 
felderítették a Seróba vezető utat, hisz végül ií5 ez vált menekülésük 
útvonalává; s igaza volt abban is, hogy betanultatta Paullal és Billel a hamis 
útlevelekben szereplő adatokat, hiszen ez mentette meg őket, amikor a 
hosszú fekete kabátos férfival találkoztak. Coburnt tehát nem kellett 
meggyőzni. Kész volt teljesíteni Simons minden utasítását. 

Lementek a moziba. Két teremben pornófilmet, a harmadikban pedig a 
Cápa II.-t vetítették. Bill és Taylor ez utóbbit választotta. Paulnak és 
Coburnnek egy meztelen déltengeri lányokkal teli film jutott. 

Paul unottan és fáradtan bámulta a vásznat. A filmben németül beszéltek, 
amit nem értett, de ez egyáltalán nem zavarta, mert az épületes történetben 
szemmel láthatóan alig számítottak valamit a párbeszédek. Mi lehet 
unalmasabb egy rossz pornófilmnél? Hangos horkolásra riadt. 

A szomszédos székben Coburn mély álomba merült. 


Mire John Howell és a többiek földet értek Frankfurtban, Simons már 
előkészítette a gyors átszállást. 

Ron Davis az érkezési kapunál várt, készen arra, hogy a sorból kiemelje 
és a Boeing 707-es beszállókapujához vigye őket, Ralph Boulware kicsit 
távolabb állt őrt: mihelyt feltűnik az első ember, rögtön lemegy a moziba és 
szól Sculleynak, hogy szedje össze a többieket. Jim Schwebach az evakuált 
amerikaiakat váró újságírók részére elkerített területen várt. Pierre Salinger 
író mellett ült (aki nem 1s sejtette, milyen közel van egy valóban szenzációs 
sztorihoz) és úgy tett, mintha teljesen lekötné az egyik német lap 
bútorhirdetése. Azt a feladatot kapta, hogy kicsit távolabbról kövesse a 
"tisztákat", s bizonyosodjon meg róla, hogy senki sincs a nyomukban. Ha 
bármi probléma adódik, Schwebach és Davis igyekszik minél nagyobb 
botrányt csapni. Az sem baj, ha a németek letartóztatják őket, hiszen az ő 
kiadatásukra nincs semmilyen ok. 

Minden óraműszerűen működött. Egyetlen apróbb fennakadás történt 
csak: Rich és Cathy Gallagher nem akart Dallasba menni. Sem barátjuk, 
sem rokonuk nem élt ott, bizonytalanok voltak a jövőjüket illetően, s még 
azt sem tudták, hogy Buffyt beengedik-e állatorvosi igazolás nélkül az 


Egyesült Államokba. Elköszöntek tehát a többiektől, s mentek a maguk 
útján. 

John Howell, Bob Young és Joe Poche követte Ron Davist, s beszállt a 
Boeing 707-be. Jim Schwebach végig ott volt a nyomukban. Ralph 
Boulware riasztotta a többieket, s végre mindannyian együtt voltak, készen 
arra, hogy hazarepüljenek. 

Merv Stauffer Dallasból felhívta a frankfurti repülőteret és ételt rendelt a 
gépre. Kért harminc, halból, szárnyasból és marhából összeállított extra 
hidegtálat, hat adag rákot és kagylót mártással, tormával és citrommal, hat 
vegyes ízelítőt, hat tál sonkás és sajtos szendvicset, hideg bélszínt, hideg 
pulykát és svájci sajtot, hat tál friss zöldséget, három sajttálat pirítóssal és 
kétszersülttel, négy tál édes süteményt, négy tálca gyümölcsöt, négy üveg 
konyakot, húsz doboz 7-Upot és húsz doboz gyömbéres üdítőt, tíz-tíz üveg 
szódát és tonicot, tíz liter narancsszörpöt, ötven doboz tejet, négy gallon 
frissen főtt kávét termoszban, száz csomag műanyag evőeszközkészletet, 
hat tucat papírtányért két különböző méretben, hat tucat műanyag poharat, 
hat tucat kávéscsészét, két-két karton Kentet, Marlborót, Koolt és Salem 
Lightot, valamint két nagy doboz csokoládét. 

A rendelést elírták, s végül mindenből a dupláját szállították a fedélzetre. 

A felszállás késett. Hirtelen hóvihar támadt, s a Boeing 707 volt az utolsó 
az összetorlódott, indulásra várakozó gépek sorában — a kereskedelmi 
Járatok elsőbbséget élveztek. Billt aggasztotta a dolog. A repülőtér éjfélkor 
bezár, s lehet, hogy ki kell szállniuk és vissza kell menniük a szállodába. 
Nem akarta az éjszakát az NSZK-ban tölteni. Amerikai talajt akart a lába 
alatt érezni. 

John Howell, Joe Poche és Bob Young elmesélte, hogyan jutottak ki 
Teheránból. Paul és Bill beleborzongott, amikor meghallotta, milyen 
elszántan próbálta megakadályozni őket Dadgar az ország elhagyásában. 

Végre rájuk került a sor. Leolvasztották a gép törzsére fagyott jeget, de az 
egyes hajtómű semmiképpen sem akart beindulni. John Carien, a gép 
parancsnoka rájött, hogy az indítószelep befagyott, s nem akar kinyílni. Ken 
Lenz, a fedélzeti mérnök kiszállt, s kézzel tartotta nyitva a hajtómű 
szelepjét, míg Carlennek végre sikerült beindítania a motort. 

Perot bevitte Rasidot a pilótafülkébe. Előző nap repült először életében, 
és szerette volna látni a legénységi kabint. 

— Mutasson neki egy látványos felszállást — kérte Perot Carlent. 


— Meglesz — válaszolta a parancsnok. Be is váltotta ígéretét — éles, 
meredek szögben emelte fel a gépet. 

Hallották, hogy hátul az utastérben Gayden hangosan felnevet. Csak most 
tudta meg, hogy Paulnak egy pornófilmet kellett végignéznie, miután hat 
hetet töltött kizárólag férfiak társaságában börtönben. Ezt nagyon 
mulatságosnak találta. 

Perot felbontott egy üveg pezsgőt és pohárköszöntőt mondott: — Azokra a 
férfiakra, akik teljesítették, amit megfogadtak. 

Boulware elégedetten kortyolt bele a pezsgőbe. Igaza van, gondolta. 
Megfogadtunk valamit és teljesítettük 15. Más oka 15 volt az elégedettségre. 
Hétfőn lesz Kecia hetedik születésnapja. Valahányszor hazatelefonált, Mary 
mindig figyelmeztette: "Igyekezz hazaérni Kecia születésnapjára". Most 
már minden esély megvan rá, hogy sikerül. 

Bill végre kezdett megnyugodni. Már csak egyetlen repülőút választ el 
Amerikától, Emilytől és a gyerekektől, gondolta. Végre biztonságban 
vagyok. 

Ezt persze már sokszor hitte: amikor Teheránban elérték a Hyattet, 
amikor átjutottak Törökországba, amikor Van repülőteréről felszálltak, s 
amikor földet értek Frankfurtban. Mindannyiszor tévedett. 

Most 15. 

Paul mindig imádta a repülést, s az alkalmat kihasználva bement a 
Boeing 707 pilótafülkéjébe. 

Már Anglia északi része felett repültek, amikor feltűnt neki, hogy John 
Carlen parancsnoknak, Ken Lenz fedélzeti mérnöknek és Joe Fosnot 
másodpilótának komoly gondjai vannak. A robotpilótára kapcsolt gép előbb 
balra, aztán jobbra-sodródott. Az iránytű megbolondult, jelezve, hogy 
valami baj van a navigációs rendszerrel. 

— Mit jelent ez? — kérdezte Paul. 

— Azt jelenti, hogy kézi vezérléssel kell átkormányoznunk a masinát az 
óceánon — válaszolta Carlen. — Nem nagy ügy, csak egy kicsit izgalmasabb 
lesz. 

Néhány perccel később a gép hirtelen lehűlt, majd nagyon felmelegedett. 
Meghibásodott a megfelelő fedélzeti légnyomást biztosító rendszer. 

Carlen alacsonyabbra vitte a gépet. 

— Ezen a magasságon nem tudjuk átrepülni az óceánt — magyarázta 
Paulnak. 

— Miért nem? 

— Nincs hozzá elegendő üzemanyagunk. Az alacsonyabban szálló gép 
mindig többet fogyaszt. 

— Miért nem mehetünk magasabbra? 

— Mert ott nem tudunk lélegezni. 

— Vannak oxigénmaszkok a gépen. 

— Csak éppen az oxigén nem tart ki a túlsó partig. Egyetlen gép sem visz 
magával annyi tartalékot. 

A pilóták különböző kapcsolókat próbálgattak, majd Carlen lemondóan 
sóhajtott és megkérdezte Pault: 

— Beküldené egy pillanatra Rosst, Paul? 

— Mr. Perot, azt hiszem, amilyen hamar csak tudunk, le kell szállnunk — 
szólt a kapitány, mihelyt Perot a kabinba lépett. Elmagyarázta, hogy a 
meghibásodott légnyomás-biztosító rendszerrel nem tudnak átkelni az 
Atlanti-óceánon. 

— John, örökre hálás lennék, ha nem Németországban szállna le — szólt 
Paul. 

— Ne aggódjék — válaszolta Cartien. — Londonba megyünk, a Heathrow-ra. 


Perot visszament, hogy beszámoljon a többieknek a történtekről. Éjjel 
egy óra volt. Carten felhívta a londoni légiurányítókat, akik közölték vele, 
hogy Heathrow zárva van. Vészhelyzetre hivatkozott, s végül csak 
megkapta a leszállási engedélyt. 

Paul alig akart hinni a fülének. Kényszerleszállás mindazok után, amin 
eddig keresztülmentek. 

Ken Lenz kezdte kipumpálni az üzemanyagot a tartályokból, hogy 
csökkentse a gép súlyát. 

London figyelmeztette Carlent, hogy Anglia déli részén köd van, de 
Heathrow-n pillanatnyilag még egy kilométer a látástávolság. Amikor Ken 
Lenz el akarta zárni a szelepeket, egy piros lámpa, amelynek ki kellett 
volna aludnia, égve maradt. 

— Az egyik szelep nem akar becsukódni — figyelmeztette a többieket. 

— Ez már nem lehet igaz — mondta Paul és rágyújtott egy cigarettára. 

— Adna egyet nekem 1s? — kérdezte Carlen. 

Paul értetlenül bámult rá: — Azt mondta, hogy tíz évvel ezelőtt leszokott a 
dohányzásról. 

— Csak adjon egy cigarettát! 

— Most már igazán félek — mondta Paul a dobozt odanyújtva. 

Visszament az utastérbe. A stewardessek mindenkit munkára fogtak, 
hogy összegyűjtsék a tálcákat, üvegeket, csomagokat, s minden könnyen 
elmozduló tárgyat rögzítsenek a kényszerleszállás előtt. 

Paul benézett a hálószobába, s látta, hogy Simons ott fekszik az ágyon. 
Lefekvés előtt hideg vízzel borotválkozott, s most az egész arca teli volt 
ragtapaszokkal. Mélyen aludt. 

Paul becsukta az ajtót és megkérdezte Jay Coburnt: 

— Tudja Simons, mi történik? 

— Persze hogy tudja. Közölte, hogy nem tud repülőgépet vezetni, semmi 
hasznát sem vennénk, tehát elmegy aludni. 

Paul válaszolni sem bírt, csak megcsóválta a fejét. Hogy lehetnek 
valakinek ilyen idegei? 

Visszatért a pilótafülkébe Carlen, mint mindig, most 15 nyugodtan ült a 
foteljében, hangja nyugodt volt, mozdulatai biztosak. A cigaretta azonban 
aggasztotta Pault. 

Néhány perccel később kialudt a piros lámpa. A szelep becsukódott. 

Súrű felhőben közelítették meg Heathrow-t, s ereszkedni kezdtek. Paul a 
magasságmérőt figyelte. A mutató 180, majd 150 méterre esett vissza, s 


elmerültek a kavargó sűrű ködben. 

90 méteres magasságban még mindig csak a szürke gomolygást látták. 
Aztán egészen váratlanul pontosan előttük megjelent a fényesen kivilágított, 
nyílegyenes leszállópálya. Megkönnyebbülten felsóhajtott. 

Alighogy földet értek, szirénázó tüűzoltó- és mentőautók indultak 
száguldva a gép felé. Nem volt rájuk szükség. A landolás tökéletesen 
sikerült. 

Rasid már évekkel korábban hallott Ross Perotról. Ő volt a híres 
multimilliomos, az EDS alapítója, az üzleti zseni, aki Dallasban ült és olyan 
embereket irányított sakkfiguraként szerte a világon, mint Coburn és 
Sculley. Nagy élményt jelentett számára a találkozás — egy hétköznapi 
kinézetű, meglehetősen alacsony és meglepően barátságos ember állt előtte. 
Amikor az isztambuli hotelszobába lépett, ez a széles mosolyú, hajlott orrú 
kis ember a legtermészetesebb módon kezet nyújtott és bemutatkozott: — 
Ross Perot vagyok. — Ő pedig ugyanolyan természetességgel kezet rázott 
vele: — Rasid Kazemi vagyok. 

Attól a pillanattól még inkább az EDS-hez tartozónak érezte magát. A 
heathrow-i repülőtéren azonban komolyan figyelmeztették rá, hogy nem az. 

Alighogy a gép megállt, rendőrök, vámosok, a bevándorlási hivatal 
tisztviselői lepték el a fedélzetet és faggatni kezdték őket. Nem tetszett 
nekik, amit láttak, egy csapat piszkos, rongyos, mosdatlan, borotválatlan 
ember egész vagyonra rúgó különböző valutával a Kajmán-szigetek 
azonosító számát viselő luxusgép fedélzetén. Ez legalábbis nagyon különös, 
állapították még a maguk hűvös, angolos stílusában. 

Egyórás — kérdezősködés eredményeként sem találtak — azonban 
bizonyítékot arra nézve, hogy az EDS emberei kábítószercsempészek, 
terroristák, vagy a PFSZ tagjai lennének. S mivel amerikai útlevél volt 
náluk, még csak egyéb dokumentumra sem volt szükségük ahhoz, hogy 
Nagy-Britannia földjére tegyék a lábukat. Mindannyiukat be 15 engedték — 
kivéve Rasidot. 

Perot megpróbálta meggyőzni a bevándorlási hivatal tisztviselőjét: 

— Ön természetesen nem köteles tudni, hogy ki vagyok. Ross Perot a 
nevem, s ha ellenőrizne, talán az Egyesült Államok Vámhatóságánál, 
valószínűleg úgy találná, hogy megbízhat bennem. Túl sokat veszíthetnék 
azzal, ha illegálisan megpróbálnék becsempészni valakit Nagy-Britanniába. 
Ezért a fiatalemberért azonban személyesen kezeskedem. Huszonnégy órán 


belül elhagyjuk az országot. Reggel jelentkezünk a kollégájánál a Gatwick 
Repülőtéren és a Braniff járatával Dallasba repülünk. 

— Sajnos, nem tehetek semmit az érdekében, uram — válaszolta a 
tisztviselő. — Ennek az úrnak velünk kell maradnia, amíg fel nem tesszük a 
gépre. 

— Ha maradnia kell, hát én 15 maradok — válaszolta Perot. 

Rasid csak hüledezett. Ross Perot hajlandó a repülőtéren, vagy talán egy 
börtöncellában tölteni az éjszakát, de nem hagyja magára őt! Ez hihetetlen! 
Ha Pat Sculley, vagy Jay Coburn tett volna ilyen ajánlatot, Rasid hálás lett 
volna nekik, de nem lepődött volna meg. De az ajánlat Ross Perottól 
származott! 

— Ismer valakit Angliában, aki hajlandó kezeskedni önért, uram? — 
kérdezte a bevándorlási tisztviselő. 

Perot agya lázasan dolgozott, megpróbált felidézni valamilyen ismerőst 
Nagy-Britanniában. 

— Nem hiszem... De igen, várjon csak! — jutott eszébe a megoldás. Hát 
persze! Nagy-Britannia egyik nemzeti hőse többször is vendégeskedett 
náluk Dallasban. Ők is meglátogatták itt Angliában, egy Broadlands nevű 
helységben. 

— Mountbatten grófja biztosan vállalja, hogy kezeskedjék értem. 

— Meg kell beszélnem a dolgot a feljebbvalóimmal — mondta a tisztviselő 
és elhagyta a gépet. 

Hosszú ideig maradt távol. 

— Mihelyt kiszálltunk, azonnal foglaljon mindannyiunknak első osztályú 
helyet azon a Dallasba tartó reggeli Braniff-járaton — adta ki az utasítást 
Perot Sculleynak. 

— Igen, uram. 

A tisztviselő visszatért. 

— Megkapja a huszonnégy órát — mondta Rasidnak. 

Rasid Perotot nézte. Istenem, micsoda ember! Ennek igazán érdemes 
dolgozni! 


A repülőtér közelében lévő Post House Szállóba mentek és Perot rögtön 
telefonált Dallasba Merv Stauffernek. 

— Merv, van velünk valaki, akinél csak iráni útlevél van, viszont nincs 
amerikai vízuma. Tudja, kiről beszélek. 

— Igen, uram. 


— Amerikaiakat mentett meg és nem akarom, hogy nyaggassák, ha az 
Államokba érünk. 

— Értem. 

— Hívja fel Harry McKillopot, hogy intézkedjék. 

— Meglesz. 


Sculley reggel hatkor ébresztette a többieket. Coburnt úgy kellett 
kirángatni az ágyból. Még mindig érezte Simons serkentő tablettáinak 
utóhatását: rosszkedvű volt és kimerült, s egyáltalán nem érdekelte, hogy 
sikerül-e elérnie a hazafelé tartó gépet. 

Sculley szerzett egy buszt, amely kiviszi őket a Heathrow-tól jó kétórás 
útra lévő Gatwickre. Taylor egy műanyag kosarat cipelt, benne a még 
Isztambulban vásárolt ital és cigaretta egy részével. 

— Hé, nem segítene valamelyikőtök? — kérdezte a többieket. Nem is 
válaszoltak, csak felszálltak a buszra. 

— Basszátok meg! — káromkodta el magát Taylor, s az egészet a szállodai 
ajtónálló kezébe nyomta. 

A repülőtéren emberei nyomában lépkedő Perot egyszer csak arra lett 
figyelmes, hogy a várakozó utasok kitérnek előlük, utat engednek nekik. 
Csak most jött rá, milyen borzalmasan néznek ki. Többségük napok óta 
nem tudott rendesen megmosdani, vagy borotválkozni, s szedett-vedett, 
nem rájuk szabott és nagyon mocskos öltözéket viseltek. Valószínűleg 
büdösek Is. 

Perot megkereste a Braniff utasszolgálati főnökét. A társaság székhelye 
Dallasban van, többször 1s repült velük Londonba, így a személyzet jelentős 
része ismerte. 

— Kibérelhetném az emeleten lévő egész szalont? — kérdezte a tiszttől. 

Az végignézett a társaságon. Perot pontosan tudta, mire gondol: Mr. 
Perot társasága rendszerint néhány csendes, jól öltözött üzletemberből áll, 
ezek viszont úgy néznek ki, mint egy csapat motorszerelő, amely éppen 
most fejezte be a munkát egy rettentő koszos járművön. 

— A nemzetközi légi közlekedési előírások sajnos nem teszik lehetővé, 
uram, hogy bérbe adjuk a Jumbo egész szalonját. De szálljanak csak be 
nyugodtan, azt hiszem, a többi utas nem fogja zavarni önöket. 

Perot megértette, mire gondol. 

A Boeing 747-be beszállva szólt a stewardessnek: — Azt akarom, hogy 
ezek az emberek mindent megkapjanak, ami csak van a fedélzeten. 


Továbbment, a lány pedig tágra nyílt szemekkel a kolléganőihez fordult: 
— Ki az ördög ez? 

Megmagyarázták nekIt. 

A szórakoztató programban a "Szombat esti láz" szerepelt, de a vetítőgép 
nem működött. Boulware csalódott volt. Valamikor már látta a filmet és 
nagyon tetszett neki. Hogy elüsse az időt, Paullal kezdett diskurálni. 

A többség felment az emeleti szalonba. Simons és Coburn kényelmesen 
elnyújtózott egy-egy fotelben, s azonnal elaludt. 

Félúton járhattak az Atlanti-óceán fölött, amikor Keane Taylorra, aki az 
utóbbi néhány hétben állandóan negyedmillió dollárral a zsebében mászkált 
és marékszám szórta a pénzt, hirtelen rájött, hogy elszámolást kellene 
csinálnia. 

Lerakott egy nagy borítékot a padlóra és kezdte begyűjteni a pénzt. A 
többiek sorra járultak eléje, s egymás után szedték elő a pénztekercseket a 
zsebükből, csizmájukból, sapkájuk bélése alól, ingükből. 

Akármilyen gyanús kinézetű volt 15 Perot csapata, az első osztályú utasok 
közül néhányan csak felmerészkedtek a szalonba. Ám amikor a 
mosdatlanságtól bűzlő, riasztó külsejű, szakállas, kötött sapkát, mocskos 
csizmát, gyűrött kabátot viselő emberek sok százezer dollárt hajigáltak a 
padlóra, s elkezdték összeszámlálni a pénzt, a többi utas gyorsan eltűnt. 

Néhány perccel később feljött az egyik stewardess és Perothoz lépett. 

— Az utasok közül többen megkérdezték, hogy értesítettük-e már a 
rendőrséget — mondta. — Megtenné, hogy lejön velem és megnyugtatja 
őket? 

— Természetesen. 

Perot lement az első osztályra és bemutatkozott a többi utasnak. 
Néhányan már hallottak róla. Elkezdte mesélni, mi is történt Paullal és 
Billel. 

Ahogy előrehaladt a történetben, egyre többen jöttek közelebb, hogy 
jobban hallják. A személyzet is abbahagyta a munkát és rá figyelt. Végül 
még a turistaosztályról 1s átjöttek néhányan, s már egész tömeg vette körül. 

Perot rájött, hogy ezt a történetet bárhol a világon örömmel hallgatnák. 

Közben odafent a szalonban a többiek még megcsinálták az utolsó tréfát 
Taylorrel. A pénzt számolva Keane elejtett három tízezer dolláros köteget, s 
Bill gyorsan a zsebébe csúsztatta őket. A számadás természetesen nem 
stimmelt. Mindannyian a padlóra telepedtek és nevetésüket visszafojtva 
figyelték, amint Taylor újból átszámolja a pénzt. 


— Hova tünhetett pont harmincezer dollár? — kérdezte értetlenül. — Pedig 
annyi hiányzik és nem több. Lehet, hogy begolyóztam? Mi az ördög lehet 
ez? 

— Mi a baj, Keane? — kérdezte a lentről éppen ekkor visszatérő Bill. 

— Hiányzik harmincezer dollár, s fogalmam sincs, hova tehettem. 

Bill előhúzta a zsebéből a három pénztekercset: — Csak nem ez az? 

A többiek harsányan hahotáztak. 

— Add ide, de gyorsan — mondta dühösen Taylor. — A szentségedet, 
Gaylord! Talán jobb lett volna, ha ott hagylak a börtönben. 

Kirohanása csak még jobb kedvre derítette a társaságot. 


4. 


Dallas közelében jártak, s elkezdték a leereszkedést. 

Ross Perot Rasid mellett ült, s az alattuk elsuhanó tájat mutogatta. Rasid 
nézte a hatalmas, barna szántókat, a széles, messzeségbe tűnő utakat. 
Amerika. 

Joe Poche kellemesen érezte magát. Minnesotában, egy rögbicsapat 
kapitányaként volt ilyen érzése, miután megnyerték egy meccset. Akkor 
ismétlődött meg legközelebb, amikor hazatért Vietnamból. Jó csapat tagja 
volt, túlélte a megpróbáltatásokat, sokat tanult, felnőttebbé vált. 

Már csak a tiszta alsónemű hiányzott ahhoz, hogy tökéletesen boldog 
legyen. 

Ron Davis Jay Coburn mellett ült. 

— Jay, mit fogunk most csinálni? — kérdezte tőle. 

Coburn elmosolyodott: — Nem tudom. 

Furcsa lesz visszaülni az íróasztal mögé, gondolta Davis. Nem volt biztos 
benne, hogy ízleni fog nekt. 

Eszébe jutott, hogy Marva három hónapos terhes. Már biztosan kezd 
látszani rajta. Elképzelte, hogyan fog kinézni domborodó pocakjával. 

Tudom már, mire van szükségem, állapította meg Egy Coca Colára. 
Dobozosra. Egyenesen az automatából, egy benzinkútnál. És Kentucky 
rántott csirkére. 

Pat Sculley éppen arra gondolt, hogy soha többé az életben nem akar 
narancssárga színű taxit látni. 

Jim Schwebach mellett ült. Együtt voltak hát megint, s még csak egy 
lövést sem adtak le az akció folyamán. Arról beszélgettek, vajon az EDS 
milyen tanulságot von le küldetésükből. A cégnek több közel-keleti 
országban is voltak vállalkozásai, s elkezdett terjeszkedni a Távol-Keleten 
15. Lehet, hogy felállítanak egy megfelelően kiképzett, jól felfegyverzett, 
titkos küldetésre bármilyen távoli országban vállalkozó emberekből álló, 
állandó mentőosztagot? Arra a megállapodásra jutottak, hogy nem: ez 
egyedi eset volt. Sculley rájött, hogy soha többé nem akarja betenni a lábát 
egyetlen elmaradott országba sem. Teheránban elege lett az állandó reggeli 
megpróbáltatásból, abból, hogy két-három mogorva utassal együtt 
szorongva kell a taxiban ülnie, a rádióból harsogó perzsa zenéből, a viteldíj 
miatti állandó veszekedésből a taxisofőrrel. Bárhova megyek is dolgozni, 


döntötte el magában, bármi legyen 15 a munkám, saját kocsimon járok a 
munkahelyemre, egy nagy, kényelmes amerikai kocsin, amelyben működik 
ha bemegyek a fürdőszobába, azt akarom, hogy ott tiszta, fehér amerikai 
vécé várjon, s ne egy padlóba vágott lyuk fölé kelljen kuporodnom. 

— Pat, maga maradjon utolsónak. Várja meg, míg mindenki túl nem jut a 
formaságokon, s ha valami probléma adódik, intézkedjék — szólt neki Perot, 
mikor földet értek. 

— Rendben. 

Alighogy a gép megállt, s az ajtaját kinyitották, egy nő lépett a fedélzetre. 

— Hol van az az ember? — kérdezte. 

— Itt — válaszolta Perot Rasidra mutatva. 

Rasid szállt ki először. 

Merv Stauffer már megint elintézte, amit kértek tőle. 

Kiszálltak a többiek is és átestek a vámvizsgálaton. 

Az első ember, akit Coburn meglátott, a szélesen mosolygó zömök, 
szemüveges Merv Stauffer volt. Boldogan ölelte át. Stauffer benyúlt a 
zsebébe és előhúzta Coburn karikagyűrűjét. 

Coburn alig tudta leplezni megindultságát. Nem tudva, mi vár rá, a 
biztonság kedvéért megőrzésre Stauffernél hagyta a gyűrűt. Azóta Merv 
volt a központi láncszem az egész vállalkozásban. Dallasból, a 
telefonkagylót szinte le sem véve a füléről, ő tartotta mozgásban az egész 
gépezetet. Coburn szinte naponta beszélt vele. Továbbította neki Simons 
utasításait és kéréseit, s információkat és tanácsokat kapott tőle. Mindenki 
másnál jobban tudta, milyen fontos szerepe volt Stauffernek, milyen 
komoly támaszt jelentett számukra, bármit csináltak is. S eközben még arra 
15 maradt energiája, hogy a karikagyűrűvel törődjék. 

Felhúzta a gyűrűt az ujjára. Teheránban üres óráiban sokat gondolkodott 
a házasságáról, de most, hogy mindenen túl voltak, elfeledte az egészet és 
már alig várta, hogy újra lássa Lizt. Merv figyelmeztette, hogy odakint egy 
busz vár rájuk, abba szálljon be. A lépcsőn fellépve Margot Perot volt az 
első, akit meglátott. Mosolyogva kezet ráztak. A következő pillanatban a 
négy boldogan sivítozó gyerek vetette magát a nyakába. Coburn hangosan 
nevetett és megpróbálta egyszerre átölelni Kimet, Kristit, Scottot és Kellyt. 

Liz a gyerekek mögött állt. Coburn finoman kiszabadította magát a kis 
karok szorításából. A szeme megtelt könnyel és szótlanul megölelte az 
asszonyt. 


Keane Taylort a felesége először nem ismerte meg. Mindig elegánsan 
öltözött férje most mocskos narancssárga vihardzsekit és kötött sapkát 
viselt. Hetek óta nem borotválkozott és hat kilót fogyott. Csak nézte hosszú 
másodpercekig, míg Liz Coburn végre rá nem szólt: — Mary, hát még csak 
nem 1s köszönsz Keane-nek? — Aztán a gyerekek, Mike és Dawn, rávetették 
magukat az apjukra és teljesen lefoglalták. 

Taylornek aznap volt a negyvenegyedik születésnapja. A legboldogabb 
születésnap egész életében. 

John Howell felesége, Angela a busz elején ült, mindjárt a vezető háta 
mögött, térdén a tizenegy hónapos Michaellel. A gyereken kék farmer és 
keresztcsíkos trikó volt. 

— Szla, Michael, emlékszel még az apádra? — kapta fel boldogan Howell. 

Angie mellé ült és átölelte. Furcsa érzés volt számára így tenni egy 
autóbusz ülésén, hisz mindig is túl tartózkodó volt ahhoz, hogy a 
nyilvánosság előtt kimutassa az érzéseit. Mégsem vette el kezét a válláról, 
hisz olyan csodálatos érzés volt ismét együtt lenni. 

Ralph Boulware-t Mary és a két lány, Stacy és Kecia várta. Felkapta 
Keciát: — Boldog születésnapot! — Minden a legnagyobb rendben — 
gondolta, amint magához ölelte őket. Megtette, amit meg kellett tennie, s a 
család is itt van, ahol lennie kell. Úgy érezte, hogy ha csak magának is, de 
bebizonyított valamit. A légierőnél töltött évek alatt, a szerelőállásban vagy 
valamelyik bombázó fedélzetén soha nem érezte, hogy bátorságát próbára 
tették volna. A többieket a szárazföldi harcokban tanúsított hősiességükért 
már többször kitüntették, neki pedig mindig az a kellemetlen érzése volt, 
hogy kényelmes helyen dekkol. Mint a háborús filmek tábori konyhájának 
szakácsa, aki kiosztja a reggelit, mielőtt az igazi harcosok a csatába 
indulnának. Többször is elgondolkozott azon, vajon megállná-e a helyét egy 
igazi vészhelyzetben. Most eszébe jutott Adana, ahol úgy tünt, hogy nem 
tudnak tovább menni, a hegyeken át a hóviharban azon az átkozott 64-es 
Chevyn megtett út, a kerékcsere a "véres ösvényen", s eszébe jutott Perot 
pohárköszöntője azokra az emberekre, akik megtették, amire vállalkoztak. 
Már nem volt kétsége — igen, megállta a helyét. 

Paul lányai, Karen és Ann Marie pontosan egyforma szoknyát viseltek. 
Ann Marie, a kisebbik ért oda hozzá először, s ő felkapta és boldogan 
magához szorította. Karen már túl nagy volt ahhoz, hogy felvegye, így csak 
szorosan átölelve tartotta. S mögöttük végre ott volt Ruthie, a legnagyobb 
"kislánya". Hosszan, szenvedélyesen megcsókolta, s aztán csak nézte 


mosolyogva. Ha akarta volna, sem tudta volna letörölni arcáról a mosolyt. 
Derűs boldogság kerítette hatalmába. Ennél fölségesebben még soha nem 
érezte magát. 

Emily úgy nézett Billre, mintha igazából el sem hinné, hogy ott van. 

— A mindenségit, de Jó, hogy újra látlak, dc$úgám — nyögte ki akadozva. 

A buszon csaknem teljes csönd volt, mikor megcsókolták egymást. 
Rachel Schwebach elsírta magát. 

Bill megcsókolta a lányokat, Vickit, Jackie-t és Jennyt, aztán a fiához 
fordult. Chris egészen felnőttesen nézett ki a karácsonyra kapott kék 
öltönyben. Bill már látta ezt az öltönyt. Eszébe jutott az új ruhájában a 
karácsonyfa alatt álló Chris fényképe. Ez volt ott a falon, a priccse fölé 
ragasztva egy börtöncellában, valamikor nagyon régen és nagyon messze... 

Emily egy pillanatra sem engedte el — mintha újabb és újabb bizonyítékra 
lenne szüksége arról, hogy ott van. 

— Nagyszerűen nézel ki — mondta. 

Bill tisztában volt vele, hogy pocsékul néz kt. 

— Szeretlek — válaszolta. 

Ross Perot szállt fel a buszra és körülnézett: 

— Mindenki itt van? 

— Az én apukám nincs — hallatszott egy sírós kis hang. Sean Sculley volt 
az. 

— Ne aggódj — válaszolta Perot. — Mindjárt itt lesz. Ő az utóvédünk. Pat 
Sculleyt megállította egy vámos és megkérte, hogy nyissa ki a táskáját. 
Nála volt a csapat összes pénze, s a hivatalnok igencsak meglepődött, 
amikor a táskába nézett. Azonnal odahívta a társait, és Sculleyt egy irodába 
vitték kihallgatásra. 

Elővettek valamiféle űrlapot. Sculley megpróbálta megmagyarázni a 
helyzetet, de nem 1s figyeltek rá. Csak az volt fontos nekik, hogy kitöltse az 
okmányt. 

— Öné a pénz? 

— Nem, az EDS-é. 

— Magánál volt már, amikor elhagyta az Államokat? 

— A nagy része igen. 

— Mikor és hogyan távozott az Államokból? 

— Egy hete, egy magán Boeing 707-en. 

— Hova utazott? 

— Isztambulba, s aztán az iráni határra. 


Egy újabb tisztviselő lépett a szobába. 

— Ön, Mr. Sculley? — kérdezte. 

— Igen. 

— Rettenetesen sajnálom, hogy ilyen kellemetlenséget okoztak önnek. Mr. 
Perot már várja odakint. — A többiekhez fordult: — Nyugodtan összetéphetik 
azt a papírt. 

Sculley elmosolyodott és kiment. Már nem a Közép-Keleten vannak. Ez 
itt Dallas, ahol tudják, kicsoda Perot. 

A buszra szállva rögtön észrevette Maryt, Seant és Jennifert. 

— És most hová? — kérdezte, miután megölelte és megcsókolta őket. 

— Szerveztek egy kis fogadást számotokra — válaszolta Mary. 

A busz elindult, de néhány méterrel odébb meg is állt. Szóltak nekik, 
hogy szálljanak ki, visszavitték őket az épületbe és bevezették egy 
"Concorde terem" feliratú ajtón. 

Alighogy beléptek, sok száz ember éljenzése, ütemes tapsa hangzott fel. 


Jay Coburnt meglepte a tömeg nagysága és reakciója. Milyen ragyogó 
ötlet volt, hogy találkozzanak a családjukkal, mielőtt idejönnének. Ki 
szervezhette meg? Hát persze hogy Stauffer. 

A hosszú terem közepén hagyott folyosón végighaladva mindenfelől 
üdvözlő kezek nyúltak feléjük: — De jó, hogy látunk! Isten hozott 
benneteket! 

Mosolyogva rázott kezet David Behnével, Dick Morrisonnal és a 
többiekkel. Az arcok összemosódtak, a hangok egyetlen meleg köszöntésbe 
olvadtak össze. 

Hatalmas üdvrivalgás harsant, amikor Paul és Bill a feleségével és a 
gyerekeivel belépett. 

Ross Perot érezte, hogy könnyek homályosítják el a szemét. Életében 
nem volt még ilyen fáradt, de rettentő boldognak érezte magát. Eszébe 
jutott az a sok szerencsés fordulat és véletlen, ami lehetővé tette a 
mentőakciót: az, hogy ismerte Simonsot, Simons hajlandósága, hogy 
elvállalja a feladatot, az az EDS-nél megrögződött szokás, hogy Vietnamot 
megjárt veteránokat vesznek fel, s az, hogy ők vállalkoztak 15 a küldetésre, 
az, hogy a hetedik emeletiek a hadifoglyok érdekében indított kampány 
idején szerzett tapasztalatok birtokában a világ bármely részén meg tudtak 
szervezni akármit, az, hogy T. J. tudott bérelni egy repülőgépet, s a tömeg 
támadása a Kaszr börtön ellen. . . 


És eszébe jutott az is, hogy mindez akár rosszul is végződhetett volna. 
Eszébe jutott a közmondás: a sikernek ezer apja 15 van, de a kudarc árva. 
Néhány perc múlva feláll, s elmeséli ezeknek az embereknek a történtek 
egy részét. De hogyan öntse szavakba a hatalmas kockázatot, s az árat, 
amelyet fizetnie kellett volna, ha a dolog nem sikerül, s a bírósági 
tárgyalóteremben, vagy esetleg még rosszabbul ér véget? Felidézte 
Teheránból való elutazásának napját, amikor úgy gondolt szerencséjére, 
mint a homokórán lepergő homokszemekre. Lelki szemeivel látta a 
homokórát — minden szem lepergett benne. Elmosolyodott és gondolatban 
megfordította. 

Simons hajolt hozzá: 

— Emlékszik, hogy fizetséget ajánlott? 

Hogyne emlékezett volna. Hát el lehet felejteni azt a fagyos, Simons-féle 
tekintetet? 

— Persze. 

— Látja ezt? — kérdezte az ezredes, fejével a többiek felé intve. 

A boldogan ünneplő tömegen átverekedve magát Paul közeledett feléjük, 
karján Ann Marte-val. 

— Látom. 

— Megkaptam a fizetségem — mondta Simons, s rögtön a zsebébe nyúlt 
egy sziívarért. 

A terem végre elcsendesedett és Perot beszélni kezdett. Magához hívta és 
szorosan átölelte Rasidot. 

— Ismerjék meg a mentőosztag egyik kulcsfontosságú tagját! — mondta az 
egybegyűlteknek. — Mint Simons ezredes szokta mondani, Rasid ugyan 
csak hetven kilót nyom, de három mázsányi bátorság szorult belé. 

Felcsattanó taps és nevetés volt a válasz. Rasid körülnézett. Hányszor 
gondolt rá, hogy Amerikába megy. Azt viszont még legvadabb álmában 
sem képzelte, hogy ilyen fogadtatásban lesz része. 

Perot belefogott a történetbe. Paul csak hallgatta, s valami egészen furcsa 
érzése támadt. Nem hős ő. A többiek a hősök. Neki csupán egy 
kiváltságban van része: a világ legnagyszerűbb embereivel került egy 
csapatba. 

Bill a tömegben észrevette Ron Sperberget, barátját és régi kollégáját. 
Ron széles karimájú cowboykalapot viselt. Végre Texasban vagyunk, 
gondolta Bill. Ez az Egyesült Államok szíve, a legbiztonságosabb hely a 


világon. Ide már nem érhet el a kezük. A rémálomnak valóban vége. 
Hazajöttünk. Biztonságba jutottunk. 
Otthon vagyunk. 


UTÓSZÓ 


Jay és Liz Coburn elvált. Kristi, a kisebbik és érzékenyebb természetű 
lány az apjával maradt. Coburnt kinevezték az EDS Federal személyzeti 
főigazgatójává. 1982 szeptemberében az ifjabb Ross Perottal ők voltak a 
világon az elsők, akik helikopterrel körülrepülték a Földet. A gép jelenleg a 
washingtoni Országos Légiközlekedési és Ürkutatási Múzeumban látható. 
A neve: Texas Szelleme. 

Paul az EDS számvevője, Bill pedig a Medicaid marketing-igazgatója 
lett. 

Joe Poche, Pat Sculley, Jim Schwebach, Ron Davis és Rasid az EDS 
munkatársaként a világ különböző részein dolgozott. Davis felesége, Marva 
1979. július 18-án megszülte fiát, Benjamint. 

Keane Taylort kinevezték az EDS hollandiai területi főnökévé, ahol 
együtt dolgozott Glenn Jacksonnal. Gayden tovább vezette az EDS 
Worldöt, megmaradva így Taylor főnökének. 

John Howell teljes jogú társ lett Tom Luce ügyvédi irodájánál, a Hughes 
$z Hill-nél. Angela Howellnek 1980. június 19-én kislánya született, Sarah. 

Rich Gallagher 1979. július 1-jén távozott az EDS-től. A keleti partról 
származott és soha nem tudott igazán beilleszkedni a cégnél. Lloyd Briggs 
és Paul Bucha, a két másik keleti parti körülbelül ugyanabban az időben 
távozott. 

Ralph Boulware 15 kilépett az EDS-től. 

Lulu May Perot, Ross Perot anyja 1979. április 3-án meghalt. 

Az ifjabb Ross Perot befejezte az egyetemet és 1981 őszén beállt 
dolgozni az apjához. Egy évvel később Nancy Perot is belépett a céghez. 
Perot pedig egyre több és több pénzt csinált. Ingatlanainak értéke nőtt, 
olajvállalata új lelőhelyekre bukkant, az EDS egyre újabb és jelentősebb 
megbízásokat kapott. A cég részvényei, amelyeknek az árfolyama Paul és 
Bill letartóztatása idején darabonként mintegy tizennyolc dollár volt, négy 
évvel később már a hatszorosát érték. 

Simons ezredes több szívrohamot követően 1979. május 21-én halt meg. 
Élete utolsó heteiben elmaradhatatlan társa volt Anita Méltón, a Boeing 707 
Jó humorú stewardesse. Furcsa, tragikus kapcsolat alakult ki közöttük: a szó 
fizikai értelmében soha nem lettek szeretők, de szerelmesek voltak 
egymásba. Perotéknál laktak Dallasban, a  vendégházban. A lány 


megtanította Simonsot főzni, az ezredes pedig rávette őt a rendszeres 
futásra és stopperórával mérte az eredményeit. Sokat jártak kéz a kézben. 
Simons halála után a fiának, Harrynek és a feleségének, Shawnnak fia 
született. Az Arthur Simons Jr. nevet adták neki. 

1979. november 4-én a teheráni amerikai nagykövetséget ismét 
lerohanták. Az irániak ezúttal túszokat 1s ejtettek. 

Ötvenkét amerikai több mint egy évig volt a fogságukban. A Carter elnök 
által elrendelt mentőakció szégyenletes véget ért az Irán középső részén 
húzódó sivatagban. 

Igaz, hogy Carternek nem "Bika" Simons segített. 


FÜGGELÉK 


AZ EGYESÜLT ÁLLAMOK 6 ÉSZAK-TEXASI KERÜLETI 
BÍRÓSÁGÁNAK DALLASI RÉSZLEGE 


ELECTRONIC DATA SYSTEMS CORP. IRÁN 

VS. 

AZ IRÁNI KORMÁNY TÁRSADALOMBIZTOSÍTÁSI 
SZERVEZETE, AZ IRÁNI KORMÁNY EGÉSZSÉGÜGYI ÉS 
TÁRSADALOMBIZTOSÍTÁSI MINISZTÉRIUMA, AZ 6 IRÁNI 
KORMÁNY, AZ ÜGYIRAT SZÁMA: 

CA3-79-218-F 


(Részletek a bírói határozatból) 

Sem az EDSCI, sem annak megbízottja nem követett el törvénysértést a 
megbízás megszerzésekor. Nincs bizonyíték arra nézve, hogy az alperesek 
vezetői vagy alkalmazottai közül bárkit megvesztegettek volna a szerződés 
érdekében. Nem történt csalás, korrupció. . . 

A megbízás teljesítéséért kért ár nem tekinthető túlzottnak. Éppen 
ellenkezőleg, a bizonyítékok tanúsága szerint nagyon 1s5 ésszerű volt, 
összhangban állt azokkal az árakkal, amelyeket az EDS hasonló 
megbízásokért másoknak felszámol. Az EDS árai más vállalatok hasonló 
feladatok teljesítéséért kért áraival összehasonlítva kedvezőnek 
bizonyultak. . . 

Az a tény, hogy az SSO és a Minisztérium nem küldött hivatalos 
értesítést a számlák elfogadásának elutasításáról, megbocsáthatatlan 
lépésnek, a szerződés megszegésének tekintendő. Dr. Towliatinak, az SSO 
vezérigazgató-helyettesének semmi köze sincs ezekhez a számlákhoz. 
Nincs bizonyíték arra nézve, hogy dr. Towliati tevékenysége befolyásolta 
volna a számlák kiállítását, vagy dr. Towliati nem megfelelően járt volna el 
a szerződés teljesítésének ellenőrzése során. A bizonyítékok azt tanúsítják, 
hogy a Minisztériumnak és az SS0-nak folyamatosan minden lehetősége 
megvolt az EDSCI munkájának ellenőrzésére. Semmi sem bizonyítja, hogy 
az EDSCI a számlák jogtalan kifizetése érdekében csalást követett volna el, 
vagy bárkivel összejátszott volna. Az EDSCI nem akadályozta az 
alpereseket abban, hogy ellenőrizzék a szerződésben vállaltak teljesítését. . . 


Az EDSCI nem szegte meg a szerződésben vállalt kötelezettségeit. 1978. 
Január 16-ig, a szerződés lejártáig a megfelelő ütemterv szerint 
maradéktalanul elvégzett minden munkát. . . 

A szerződés érvényét nem teszi semmissé az alpereseknek az a 
bizonyítékokkal alá nem támasztott állítása, hogy az EDSCI csalás, 
megvesztegetés és korrupció útján jutott a szerződéshez. Nem igazolják 
bizonyítékok azt az állítást, hogy az EDS és a Mahv1i-csoport kapcsolata 
jogellenes lett volna. Az EDSCI-nek a szerződés értelmében végzett 
tevékenysége nem sértette meg az iráni törvényeket. . . 

A felperes bizonyítékok tömegével igazolta, hogy eleget tett 
kötelezettségének: — az adatfeldolgozó rendszer irányítóinak és 
alkalmazóinak — tanúvallomásával, az adatfeldolgozó rendszerek 
alkalmazását bemutató fényképekkel, valamint az EDSCI és a Minisztérrtum 
által közösen készített, a szerződés teljesítéséből fakadó előnyöket 
részletező jelentésekkel. Ezeknek ellentmondó meggyőző bizonyítékok nem 
merültek fel... 


(Részlet a végső ítéletből) 

Ezennel elrendelem és kimondom, hogy az iráni kormány, az iráni 
kormány  Társadalombiztosítási Szervezete és az iráni kormány 
Egészségügyi és Társadalombiztosítási Minisztérruma, mint alperesek, 
fizessék ki a felperesnek, az Electronic Data Systems Corporation Iránnak a 
szerződés teljesítéséért még járó tizenötmil[16- 
százhetvenhétezernégyszáznégy dollárt (15.177.404 USD), továbbá 
kétmillió-nyolcszáztizenkétezer-kettőszázötvenegy dollár (2.812.251 USD) 
kártérítést, , az —— egymillió-hetvenkilencezer-nyolcszázhetvenöt dollár 
(1.079.875 USD) ügyvédi költséget, mindezen összegek évi 9 százalékos 
kamatát, valamint az alábbi perköltségeket. . . 


A SZERZŐ UTÓSZAVA 


Sok ember segített e könyv megírásában azzal, hogy órákon keresztül 
mesélt a történtekről, válaszolt a leveleimre, s elolvasta és kijavította a 
könyv vázlatait. Türelméért, őszinteségéért és szíves közreműködéséért 
külön is szeretnék köszönetet mondani: 

Paul és Ruthie Chiapparonének, valamint Bill és Emily Gaylordnak; 

Jay és Liz Coburnnek, Joe Pochenak, Pat és Mary Sculleynak, Ralph és 
Mary Boulivare-nek, Jim Schwebachnek, Ron Davisnek, Glenn Jacksonnek; 

Bill Gaydennek, Keane Taylornek, Rich és Cathy Gallaghernek, Paul 
Buchának, Lloyd Briggsnek, Bob Youngnak, John Howellnek, Rasidnak, 
Toni Dvoranchiknak, Kathy Marketosnak; 

T. J. Margueznek, Tom Walternek, Tom Lucenak; 

Merv Stauffernek, akitől nem lehet olyat kérni, amit ne teljesítene; 

Margot Perotnak, Bette Perotnak; 

John Carlennek, Anita Meltonnak; 

Henry Kissingernek, Zbigniew Brzezinskinek, Ramsey Clarknek, Bob 
Straussnak, William Sullivannek, Charles Naasnak, Lou Goelznek, Henry 
Prechtnek, John Stempelnek; 

Dr. Manuser Razmarának; 

Stanley Simonsnak, Bruce Simonsnak, Harry Simonsnak; 

a Pentagonban dolgozó Charles Krohn alezredesnek; 

Dick Meadows őrnagynak, Robert McKinnon vezérőrnagynak; 

Dr. Walter Stewartnak, dr. Harold Kimmerlingnek. 


Az anyaggyűjtésben, mint mindig, ezúttal is volt két fáradhatatlan 
segítőtársam: Dan Starer New Yorkban és Carert Meyer Londonban. 

Komoly segítséget nyújtottak számomra az EDS dallasi székházának 
telefonközpontjában dolgozók. 

A több mint száz órát igénybe vevő beszélgetések szövegét Sally Walther, 
Claire Woodward, Linda Huff, Cheryl Hibbitts és Becky DeLuna írta le. 


Végezetül szeretnék köszönetet mondani Ross  Perotnak, akinek 
kimeríthetetlen energiája és elszántsága nélkül nemcsak ez a könyv nem 
született volna meg, hanem a benne leírt kaland sem ment volna végbe. 

